
Prefaţa editorului 


Volumul de faţă se adresează următoarelor trei 
categorii de cititori: 1) studenţilor ce urmează cursuri de 
ştiinţe economice şi de filozofia ştiinţei; 2) filozofilor de 
profesie, economiştilor şi specialiştilor în alte ştiinţe 
sociale; şi 3) cetăţenilor obişnuiţi. Deşi cu funcţii şi nevoi 
diferite, presupun că fiecare dintre ei este interesat să 
înţeleagă mai bine ce fel de ştiinţă este teoria 
economică.! Materialele reunite aici sînt de natură să 
ajute la dobindirea unei atare înţelegeri, dat fiind ca 
antologia cuprinde majoritatea textelor de căpetenie 
privitoare la filozofia şi metodologia ştiinţei economice. 
Pentru informaţia prealabilă studierii lor, cititorii pot să 
consulte Introducerea. 


1 Între political economy şi economics există o diferenţă notabilă. 
Termenul de economie politică apare pentru prima dată la 1616 într- 
o lucrare a mercantilistului francez Antoyne de Montchretien (Traité 
d'Economie Politique), dar clasicizarea şi difuzarea lui în spaţiul 
anglo-saxon încep abia un secol şi jumătate mai tîrziu, o dată cu 
James Stuart, autor al lucrării Principles of Political Economy, pentru 
a se definitiva o dată cu operele fundamentale ale lui Ricardo, Say şi 
Mill. 

Termenul de economics este introdus abia de economistii 
neoclasici (desi la început unii dintre ei continuă să folosească 
vechiul concept de political economy), care a pus bazele economiei 
matematice moderne. Astfel, diferenţele de viziune dintre clasici şi 
neoclasici (inclusiv opiniile total diferite în privinţa originii valorii — 
valoare-muncă versus valoare-utilitate) pot fi regăsite acum parţial 
în diferenţa dintre termenul political economy şi economics. Ultimul 
devine dominant în spaţiul anglo-saxon, unde toate manualele 
introductive poartă acest nume (economics). în spaţiul francofon 
însă conceptul de économie politique şi-a păstrat o anumită 
circulaţie pînă în zilele noastre. 

In funcţie de context, economics a fost redat prin „economie”, 
„Ştiinţă economică”, „teorie economică” şi „economie politică”. (N. 
red.) 


Antologia nu urmăreşte altceva decit să-i ajute pe toţi 
cei interesați de metodologia ştiinţei economice, 
oferindu-le o vastă introducere în acest domeniu. Pina 
acum nu a mai fost publicată vreo altă antologie atit de 
cuprinzătoare. Cartea se va dovedi utilă, sper, ca sursă 
documentară şi ca instrument didactic. Ea oferă o 
introducere atît în spaţiul problemelor metodologice ale 
ştiinţei economice, cît şi în cel al punctelor de vedere 
adoptate de economişti şi de filozofi cu privire la aceste 
probleme. 

Spre deosebire de un manual, această antologie oferă 
şi o perspectivă istorică asupra metodologiei ştiinţei 
economice. Problemele metodologice privitoare la 
această ştiinţă — la scopurile ei, la modurile de 
întemeiere a teoriilor economice, la conceptele ştiinţei 
economice şi la relaţiile lor cu cele din ştiinţele naturii 
etc. — sînt toate de natură filozofică. Eseurile privind 
metodologia ştiinţei economice sînt, astfel, toate eseuri 
filozofice, iar în filozofie nu pot fi ignorate contribuţiile 
din trecut. Bagajul de idei al trecutului nu poate fi inclus 
între copertele unui manual, iar lucrările originale nu pot 
fi rezervate răsfoirii ocazionale de către istoricii gîndirii. 
Spunind acestea, nu vreau să minimalizez meritele unor 
cărţi recente cum sînt Metodologia ştiinţei economice de 
Mark Blaug sau Dincolo de pozitivism: metodologia 
economică în secolul al XX-lea de Bruce Caldwell, care 
conţin panoramari utile ale istoriei metodologiei 
economice. Astfel de lucrări constituie completări 
importante ale textelor adunate aici, dar, după cum cred 
că vor fi de acord şi autorii lor, nimic nu poate înlocui 
contactul cu textele înseşi. 

În cursul ultimilor patru ani m-am sfătuit cu numeroşi 
economişti şi filozofi ce anume texte ar trebui incluse în 
această antologie. Mulţi dintre ei erau recenzenţi 
anonimi, cărora nu le pot mulţumi nominal. Printre cei 
pentru al căror ajutor îmi pot exprima explicit 
recunoştinţa se numără Mark Blaug, Bruce Caldwell, 


Colin Day, Douglas Wade Hands, Isaac Levi, Michael 
McPherson, Sidney Morgenbesser si Alexander 
Rosenberg. Bruce Caldwell, Wade Hands, Harriet 
Hausman, Catherine Kautsky, David Lindorff, Michael 
McPherson, Alexander Rosenberg, Allen Stairs, Frederick 
Suppe si Paul Thagard au citit cu totii versiuni anterioare 
ale /ntroducerii, formulind critici utile. Pentru erorile 
rămase eu sînt singurul responsabil. Aş vrea de 
asemenea să exprim mulţumiri Consiliului General 
pentru Cercetări (General Research Board) al 
Universităţii din Maryland pentru sprijinul material pe 
care mi l-a acordat în timpul elaborării /ntroducerii şi al 
pregătirii volumului pentru tipar. 


Introducere 


Premise asumate fără material probator 
sau în pofida acestuia; şi concluzii trase din 
ele în mod atît de logic, încît n-au cum să nu 
fie eronate. 

Thomas Love Peacock, Crotchet Castle 


De la debutul său, în secolul al XVIII-lea, si pina azi, 
ştiinţa economică a fost controversată din punct de 
vedere metodologic. Chiar şi în perioada sa de maxim 
prestigiu (prima jumătate a secolului al XIX-lea) au 
existat sceptici, în marea lor majoritate mai puţin 
amuzanti decit Peacock. Teoria economică este, de bună 
seamă, o ştiinţă aparte. Multe din premisele ei sînt 
platitudini de felul: indivizii sînt capabili să-şi ordoneze 
preferenţial opţiunile; sau: indivizii preferă să aibă mai 
multe bunuri decît mai puţine; sau: indivizii aleg acea 
opţiune pe care o preferă tuturor celorlalte. Alte premise 
sînt simplificările de genul: mărfurile sînt infinit divizibile; 
sau: indivizii sînt perfect informaţi. Pe temelia unor 
asemenea platitudini şi simplificari, a unor „premise 
asumate fără material probator sau în pofida acestuia”, 
economiştii au înălţat un impunător edificiu teoretic. El 
încorporează un imens şi complicat aparat matematic, 
însă concluziile lui, fără a fi „neapărat false”, sînt adesea 
inaplicabile. Poate fi ştiinţă o atare întreprindere? 

lată o întrebare străveche, complexă şi obscură, dat 
fiind că nu este citusi de putin clar ce anume înseamnă 
să afirmi (sau să negi) că teoria economică e o ştiinţă. A 
o numi ştiinţă comportă, fără îndoială, o conotaţie 
onorifică. O data cu prestanţa ştiinţifică a teoriei 
economice cresc şi  onorariile pentru consultații 
economice. Dar întrebarea: este sau nu o ştiinţă? suferă 


de o multiplă ambiguitate.! Vizează ea obiectivele 
respectivei întreprinderi, metodele folosite în ea, 
structura conceptuală a teoriei sau măsura în care 
disciplina poate fi unificată ori redusă la fizică. Afirmînd 
că teoria este sau nu o ştiinţă, susţinem oare cu 
necesitate că este acelaşi fe/ de ştiinţă ca ştiinţele 
naturii? Sau admitem că ştiinţele sociale ar putea fi o 
specie diferită de ştiinţe decit cele ale naturii? 

Aceste întrebări, deşi n-au fost totdeauna descilcite, i- 
au preocupat şi framintat pe filozofi şi pe economişti în 
decursul ultimelor două secole, pastrindu-si actualitatea 
şi în prezent. In ultimul deceniu! s-a înregistrat chiar o 
puternică resurectie a interesului pentru problemele 
filozofice si metodologice referitoare la ştiinţa 
economică, interes manifestat în cercuri foarte largi. 

Filozofi, economişti, alţi specialişti în ştiinţe sociale şi 
cetăţeni obişnuiţi au simţit cu toţii o mai mare nevoie de 
a înţelege ce fel de disciplină intelectuală este ştiinţa 
economică şi cit credit merită asertiunile ei. 

Una din ratiunile majore ale acestui interes sporit tine 
de faptul că ştiinţa economică a ajuns în vremuri grele. 
La sfîrşitul anilor '60 mulţi economişti credeau ca 
problemele reglementării performanţei generale a 
economiilor „întreprinderii libere” moderne fuseseră 
rezolvate. Performanţa economiilor „dezvoltate” în cele 
două decenii de după al doilea război mondial a fast 
superioară oricărei perioade din trecut. Mai exista într-o 
oarecare măsură şomaj şi inflaţie, dar se părea că 
problemele pot fi rezolvate. Încrederea în teoria 
economică acceptată a atins în anii '60 punctul 
culminant. 

Dacă ne uităm acum (în primăvara lui 1983) la 
economiile diferitelor ţări, constatăm nu doar că 
perspectivele sînt mult mai sumbre, ci şi că multă lume 
se îndoieşte că ar exista cineva care s-ar pricepe să 
readucă prosperitatea fără a determina o creştere a 


1 Aceste cuvinte au fost scrise in 1983. (N. t.) 


inflaţiei. În prezent nu doar populaţia profană se 
îndoieşte de economişti, ci chiar economiştii se îndoiesc 
de ei înşişi.? Intr-o asemenea atmosferă nu-i de mirare că 
economiştii se adresează reflectiei metodologice în 
speranţa de a descoperi punctele slabe din studiile 
economice anterioare sau, într-o ordine de idei mai 
pozitivă, vreo nouă directivă metodologică, în stare să le 
călăuzească mai bine munca în viitor. Şi mai puţin 
surprinzător este faptul că cetăţenii de rînd, ale căror 
opinii despre economişti sînt influențate mai mult de 
starea economiei decit de vreo evaluare sistematică a 
teoriilor economice, se întreabă dacă nu cumva este 
ceva în neregulă din capul locului cu întreaga această 
disciplină. 

Independent însă de „criza” pe care o traversează 
ştiinţa economică, mai există trei importante raţiuni 
teoretice pentru actuala sporire a interesului faţă de 
problemele ei metodologice. Prima e că în ultima vreme 
nu doar economiştii, ci şi antropologii, politologii, 
psihologii sociali şi sociologii influenţaţi de economişti au 
argumentat că „abordarea economică” este singura 
legitimă sau fructuoasă în studiul comportamentului 
uman.? Au argumentat, altfel spus, că teoria economică 
este modelul pe care ar trebui să-l urmeze toți specialiştii 
în ştiinţe sociale. Este o pretenţie provocatoare, prin 
prisma căreia chestiunile metodologice privitoare la 
economie dobindesc o semnificaţie mai directă pentru 
practicienii din alte ştiinţe sociale. 

Desigur, interesul altor cercetători ai fenomenelor 
sociale pentru metodologia ştiinţei economice politice nu 
este un lucru cu totul nou. Multe din întrebările pe care ni 
le putem pune privitor la această metodologie privesc şi 
alte ştiinţe sociale. Bunăoară, cei ce-şi pun întrebarea 
dacă în genere pot să existe legi ale comportamentului 
uman nu pot să nu se intereseze dacă nu cumva 
economiştii au şi formulat în fapt asemenea legi. Fiind 
cea mai „avansată” dintre ştiinţele sociale, ştiinţa 


economică n-are cum să nu intereseze pe cei preocupaţi 
de natura şi posibilitatea oricărei „ştiinţe” a 
comportamentului uman. 

Este, fireşte, o ironie, că diverşi economişti şi alţi 
specialişti în ştiinţe sociale au emis pretenţii ample 
privind valabilitatea universală a punctului de vedere 
economic în studiul comportamentului uman tocmai într- 
o vreme cînd atît de multi economişti exprimau îndoieli 
faţă de propria lor disciplină. 

Mai este însă şi un alt aspect ironic, de care se leagă 
cea de-a doua rațiune teoretică a creşterii interesului 
pentru metodologia economică. In aceeaşi perioadă în 
care se formulau pretenţii înalte în favoarea abordării 
economice a comportamentului uman, specialiştii în 
psihologia cunoaşterii şi economiştii impresionați de 
cercetările acestora supuneau tezele fundamentale ale 
economiei moderne dominante unei riguroase testări 
psihologice. Rezultatele, desi încă ambigue, pun sub 
semnul întrebării multe din aceste teze. 

În fine, există şi raţiuni speciale ale interesului 
crescind al filozofilor pentru metodologia ştiinţei 
economice. Filozofii contemporani au devenit sceptici în 
privinţa „înţelepciunii” moştenite de la filozofia ştiinţei, 
dobîndind convingerea că se pot învăţa multe despre 
cum trebuie să se facă ştiinţă din studierea modului în 
care se face ştiinţă în realitate. Aşa se explică faptul că 
filozofii ştiinţei întreprind în prezent studii mai 
sistematice şi mai detaliate privind istoria ştiinţei şi 
starea ştiinţelor contemporane decit se obişnuia cu două 
decenii în urmă. Deşi cele mai multe din aceste cercetări 
se centrează asupra ştiinţelor naturii, atenţia acordată de 
filozofi ştiinţei economice a crescut treptat, deoarece 
economia este, în fapt, o ştiinţă deosebit de interesantă 
ca obiect de studiu filozofic. Nu numai din cauza 
particularitatilor ei metodologice, menționate mai 
înainte, ci şi pentru că filozofii preocupaţi de fenomenul 
uman, fie că se simt atraşi sau respinşi de instrumentele 


şi perspectivele de studiu oferite de economişti, s-au 
văzut nevoiţi să ia act de reuşitele şi eşecurile economiei 
bunăstării. 

Resuscitarea interesului pentru metodologia 
economică survine după decenii în care acest domeniu 
tematic a fost în genere ignorat de filozofi, în timp ce 
eforturile economiştilor — în multe cazuri remarcabile — 
au fost sporadice şi, adesea, pe cit de filozofice pe atit de 
polemice. Mare parte din munca actuală de elaborare a 
metodologiei economiei vădeşte nesiguranţă de sine şi 
slabă informare privind istoria dezbaterilor filozofice 
asupra ştiinţei economice. Antologia de faţă ar putea 
contribui la remedierea acestei stări de lucruri. Eu cred 
că din studiul direct al modului în care giganţi intelectuali 
ca Mill, Weber sau Marx au abordat problemele 
metodologice ale ştiinţei economice se pot învăţa multe 
lucruri pe care nu le poate oferi nici un text sau lucrare 
cu caracter secundar. 

Deşi în această antologie diferiţi autori care au scris 
despre metodologia ştiinţei economice vor vorbi ei înşişi, 
nişte consideraţii introductive pot fi de ajutor cititorului 
ca să înţeleagă şi să poată aprecia diferitele contribuţii. 
În restul prezentei /ntroduceri voi oferi anumite premise 
generale menite să facă mai accesibile textele din 
antologie şi să prevină anumite neînţelegeri. Voi oferi în 
cele ce urmează sumare introduceri în filozofia ştiinţei, în 
teoria economică, precum şi în istoria şi direcţiile actuale 
ale cercetărilor de metodologie economică. Cu ajutorul 
acestor materiale introductive, textele reunite in 
antologie vor fi, sper, de folos şi cititorilor lipsiţi de o 
pregătire specială în domeniul filozofiei sau al economiei. 


O introducere în filozofia ştiinţei 


Ştiinţa fiind un gen de activitate umană cognitivă, 
filozofia ştiinţei face parte, într-o măsură considerabilă, 


din epistemologie (teoria cunoaşterii), deşi filozofii 
ştiinţei sînt confruntati şi cu probleme de logică, 
metafizică, ba chiar şi de etică şi estetică. Discuţii asupra 
unor probleme de filozofia ştiinţei se întîlnesc în scrieri 
ale unor filozofi presocratici, însă filozofia ştiinţei ca sub- 
specialitate cu contururi proprii s-a constituit treptat abia 
în cursul ultimelor două secole. Nume importante în 
etapa timpurie de dezvoltare a filozofiei moderne a 
ştiinţei sînt David Hume şi Immanuel Kant în secolul al 
XVIII-lea, iar în cel de-al XIX-lea John Stuart Mill şi William 
Whewell. Abia la sfîrşitul secolului al XIX-lea au apărut un 
număr apreciabil de monografii consacrate în mod 
special filozofiei ştiinţei, scrise în principal de oameni de 
ştiinţă şi de istorici ai ştiinţei (personalităţi ca Ernst 
Mach, Pierre Duhem si Henri Poincaré), şi nu de filozofi 
de profesie. În prima jumătate a secolului al XX-lea, aşa- 
numiții pozitivişti logici (mulţi dintre ei avînd şi pregătire 
ştiinţifică) au dominat gindirea filozofică despre ştiinţă, 
deşi o influenţă considerabilă şi tot mai mare au 
exercitat şi ideile lui Karl Popper. Filozofia contemporană 
a ştiinţei este un domeniu de vie cercetare si 
controversă. Deşi există un oarecare consens cu privire 
la modul cum trebuie studiate problemele filozofice ale 
ştiinţei, nu prea există consens în răspunsuri şi nici 
măcar în evaluarea importanţei diferitelor probleme. 

Variatele teme ce au preocupat şi continuă să 
preocupe filozofia ştiinţei pot fi grupate, cred, în mod util 
în următoarele şase categorii: 

1. Care sînt obiectivele ştiinţei? Este ştiinţa în primul 
rind o activitate practică ce urmăreşte să descopere 
generalizări utile, sau una ce trebuie să caute explicaţii şi 
să stabilească adevărul? 

2. Ce este o explicaţie ştiinţifică? 

3. Ce este o teorie ştiinţifică şi ce sînt legile ştiinţifice? 
Care este relaţia dintre teorii şi legi? De ce sînt 
importante teoriile în ştiinţă şi cum sînt ele folosite de 


oamenii de ştiinţă? Cum are loc descoperirea sau 
edificarea teoriilor şi a legilor ştiinţifice? 

4. Cum se leagă enunturile teoretice de observaţii? 
Cum putem avea cunoştinţe bazate pe observaţie şi 
experimentare despre entităţi cum sînt electronii sau 
neutrino, care nu pot fi observați? Propoziţiile despre 
entităţile inobservabile trebuie considerate literalmente 
adevărate sau false, ori numai nişte ficțiuni utile ce 
permit oamenilor de ştiinţă să facă cu acuratețe predicții 
privitoare la lucruri ce sînt observabile? 

5. Cum testam şi confirmam sau infirmăm legile sau 
teoriile ştiinţifice şi cum le deosebim pe acestea de 
propoziţiile apartinind altor discipline? Care sînt 
deosebirile dintre atitudinile şi practicile oamenilor de 
ştiinţă şi cele ale reprezentanţilor altor discipline? 

6. Răspunsurile la cele cinci întrebări de mai înainte 
sînt oare aceleaşi pentru toate părţile tuturor ştiinţelor 
din toate timpurile? Cum diferă de la o ştiinţă la alta 
modul de a „face” ştiinţă şi cum se dezvoltă si se 
manifestă el? Pot fi studiate acţiunile şi instituţiile umane 
la fel cum studiem natura? 

Filozofii ştiinţei şi-au pus, desigur, şi numeroase alte 
întrebări. Multe din cercetările actuale se concentrează 
asupra unor probleme conceptuale şi epistemologice 
ridicate de una sau alta dintre ştiinţe. Probleme cum sînt 
cele ridicate de fizica modernă cu privire la spaţiu şi timp 
sau la indeterminism sînt mereu aduse în faţa filozofiei 
sau smulse acesteia de noile progrese din ştiinţe. După 
cum ilustrează şi textele reunite în această antologie, 
multe cercetări de filozofia ştiinţei se ocupă de 
interpretarea unor contribuţii ştiinţifice specifice, 
nedeosebindu-se decît prin accent de cercetările 
specialiştilor teoreticieni. 

In discutarea acestor şase categorii de probleme, voi 
prezenta nu numai concepţiile actuale, ci şi 
precursoarele lor pozitiviste şi popperiene. Pentru că 
filozofia contemporană a ştiinţei este în bună parte o 


reacţie faţă de ideile lui Karl Popper şi ale pozitiviştilor 
logici, neputind fi adecvat înţeleasă decît pe fundalul 
filozofiilor pozitivista si popperiana ale ştiinţei. De 
altminteri, vederile pozitivist-logice şi îndeosebi cele 
popperiene sînt încă influente printre economişti. În afară 
de comentariile privitoare la Popper şi la pozitivismul 
logic, nu voi spune multe lucruri despre istoria filozofiei 
ştiinţei. 


Obiectivele ştiinţei 


Filozofii ştiinţei au subscris la numeroase concepţii 
despre obiectivele ştiinţei, deşi în mod tradiţional au 
existat în această privinţă două şcoli de gîndire 
principale. Aşa-numiţii realişti ştiinţifici consideră că 
ştiinţa trebuie să ne permită nu doar formularea de 
predicții riguroase si demne de încredere, ci şi 
descoperirea de noi adevăruri despre lume şi explicarea 
fenomenelor. Cînd o teorie este bine întemeiată, realistul 
susţine că propoziţiile ei, chiar şi cele care vorbesc 
despre lucruri inobservabile, pot fi considerate 
adevărate, deşi aproape toţi realiştii admit că rezultatele 
ştiinţei sînt corijabile, adică susceptibile de revizuire si 
corecție o data cu creşterea şi perfecţionarea ştiinţei. 
Membrii celeilalte şcoli, aşa-numiţii instrumentalişti, sînt 
mai rezervaţi cînd e vorba de a considera adevărate 
enunţurile făcute de teorii cu privire la lucruri 
inobservabile. Instrumentalistul insistă că scopul ştiinţei 
este elaborarea de instrumente care să facă posibile 
predicții utile şi demne de încredere. Unii instrumentalişti 
pun mare accent pe importanţa practică a predictiilor 
ştiinţifice, pe cînd alţii sînt doar mai neîncrezători în 
posibilitatea de a descoperi adevărul şi de a da explicaţii 
teoretice. De observat că realiştii şi instrumentaliştii sînt 
de acord că oamenii de ştiinţă trebuie să elaboreze teorii 
ce aparent vorbesc despre lucruri şi proprietăţi 


inobservabile. Ei au opinii diferite cu privire la obiectivele 
ştiinţei si la interpretarea ce trebuie data enunturilor 
despre entităţi inobservabile. În influentul său eseu 
„Metodologia ştiinţei economice pozitive”, retipărit aici, 
Milton Friedman susține un punct de vedere 
instrumentalist asupra ştiinţei. 

Cine are dreptate? Trebuie să se mărginească oamenii 
de ştiinţă la făurirea de instrumente care să ne permită 
să facem predicții riguroase şi demne de încredere şi 
astfel că construim avioane şi calculatoare, sau trebuie 
să tinteasca „mai sus”, la adevărul despre natură şi 
societate? Nu există în această privinţă o opinie 
statornicită, nici printre filozofi, nici printre oamenii de 
ştiinţă. Realismul are priză puternică în majoritatea 
domeniilor, dar problemele şi particularitatile mecanicii 
cuantice i-au condus pe mulţi fizicieni la o concepţie 
modestă (instrumentalista) despre obiectivele ştiinţei. 

In treacăt fie spus, nu trebuie să se creadă că cineva 
care speră că ştiinţa poate descoperi prin teoretizare noi 
adevăruri despre lume este obligat să considere fără 
valoare teoriile ce se dovedesc a nu fi adevărate. 
Astronomia lui Ptolemeu, care plasează Pamintul în 
centrul sistemului solar, este încă folosită de navigatori, 
deşi cuprinde, dupa cum se ştie, numeroase asertiuni 
false. Nu există nici un motiv ca un realist să nu 
folosească şi el pentru scopuri de navigaţie teoria lui 
Ptolemeu. Realistul pretinde de la ştiinţă mai mult decit 
asemenea teorii doar utile, dar nimic nu-l împiedică să 
pretuiasca, totuşi, astfel de teorii şi să se folosească de 
ele. El poate, fireşte, să admită, tot aşa, că inginerul sau 
politicianul nu are nevoie de teoria ştiinţifică decit ca de 
o sursă de predicții demne de încredere. 


Explicația ştiinţifică 


Intuitiv vorbind, o explicaţie înlătură o nedumerire şi 
oferă înţelegere. Oamenii văd adesea în explicaţii un 
mod de a face familiare fenomene nefamiliare; în fapt, 
însă, explicaţiile vorbesc adesea despre lucruri ce sînt 
mult mai putin familiare decît lucrul pe care îl explică. Ce 
poate fi mai familiar decit faptul că la temperatura 
camerei apa este lichidă? În mod sigur, explicaţia pe care 
fizicienii o dau stării lichide a apei nu este mai familiară. 

Mulţi filozofi au argumentat că simburele unei 
explicaţii ştiinţifice rezidă în a arăta că un eveniment sau 
o regularitate este un caz al unei regularitati mai 
cuprinzătoare sau mai „profunde”. Acolo unde exista 
contingenta şi multiplicitate, ştiinţa ne dezvăluie unitatea 
unei regularitati subiacente. De observat că atunci cînd 
explicăm ceva aratind că acel ceva reprezintă un caz al 
unei legi mai fundamentale, nu trebuie neapărat să 
dispunem şi de o explicaţie a respectivei legi. Totdeauna 
explicaţiile se termină undeva la frontierele ştiinţei, ceea 
ce, fireşte, nu vrea să însemne că aceste frontiere nu pot 
fi împinse mai departe. 

Acest concept de explicaţie provine de la grecii antici, 
însă expunerea lui cea mai sistematică a făcut-o Carl 
Hempel.’ Deşi Hempel era pozitivist logic pe vremea cînd 
a început studiul explicatiei, acest concept de bază cu 
privire la explicaţie nu este doar mai vechi decit 
pozitivismul, dar, cu numeroase revizuiri şi precizări, el a 
supravieţuit colapsului pozitivismului logic. Hempel 
expune două modele principale ale explicatiei ştiinţifice 
— modelul nomologic-deductiv şi modelul inductiv- 
statistic. Ultimul, după cum o sugerează denumirea lui, 
vizează explicaţiile statistice şi încearcă să extindă 
intuiţia de bază a modelului nomologic-deductiv. 
Explicaţiile statistice ridică o mulţime de dificultăţi 
serioase, ceea ce mă face să mă concentrez aici asupra 
teoriei hempeliene a explicaţiilor nestatistice, adică 
asupra modelului sau nomologic-deductiv (pe scurt, 
modelul N-D). Într-o explicaţie nomologică-deductivă se 


deduce un enunţ al lucrului de explicat dintr-un set de 
enunturi adevărate ce conţine în mod esențial cel putin o 
lege. Schematic, avem: 

Enunturi adevărate privind condiţiile iniţiale 

Legi 

Enunţul a ceea ce se cere explicat 
unde linia semnalează efectuarea unei inferenţe 
deductive. Aratam că evenimentul sau regularitatea 
pentru care se cere o explicaţie constituie un caz al unei 
(sau unor) regularitati mai cuprinzătoare, deducind un 
enunţ a ceea ce se cere explicat din respectivele 
regularitati mai cuprinzătoare şi din alte enunturi 
adevărate. De exemplu, explicăm de ce în prezent se 
vind mult mai multe calculatoare decit cu cinci ani în 
urmă, deducînd acest fapt din „condiţia iniţială” că ele 
sînt acum mult mai ieftine şi din „legea” că atunci cînd 
preţul unei mărfi scade, ea se cumpără în cantităţi mai 
mari. Prezenţa într-o explicaţie nomol/ogică-deductivă a 
cel putin unei /eg; este esenţială. Dacă din generalizarea 
adevărată că toate merele din coşul lui Bill sînt roşii şi 
din enunţul adevărat că acest măr este din coşul lui Bill 
am deduce că acest măr este roşu, prin aceasta n-am 
explica de ce mărul în cauză este roşu. „Generalizările 
accidentale”, spre deosebire de legi, nu fac posibilă 
explicarea fenomenelor. 

Mai departe, pentru a da o explicaţie adevărată unui 
fenomen, trebuie să fim capabili să deducem enunţul 
care îl descrie dintr-un set de enunturi adevărate. 
Fireşte, cine crede că enunturile dintr-o explicaţie 
propusă sînt adevărate (şi că toate celelalte condiţii sînt 
satisfăcute), va crede că a dat o explicaţie bună; el va fi 
reuşit însă în fapt acest lucru numai dacă enunturile 
făcute sînt realmente adevărate. 

Reamintim că modelul N-D descrie doar structura 
explicatiilor deterministe, nestatistice. Dacă nu dispunem 
decît de o regularitate statistică nu vom putea să 
deducem ceea ce se cere explicat, ci vom putea doar să 


arătăm că este foarte probabil, condiţie cerută de 
modelul inductiv-statistic al lui Hempel. 

Modelul N-D nu numai că se limitează la explicaţiile 
nestatistice, dar nici nu specifică condiţiile suficiente 
pentru ca ceva să fie o explicaţie ştiinţifică. E posibil ca 
un raţionament să satisfacă toate condiţiile modelului N- 
D fără a fi totuşi o explicaţie. Să considerăm următorul 
exemplu?: 


Nici o persoană care ia conform instrucţiunilor pilule 
anticonceptionale nu rămîne însărcinată. 


George ia conform instrucţiunilor pilule anticonceptionale. 


George nu rămîne însărcinat. 


Dacă George e bărbat, nimeni nu va socoti acest 
raţionament drept o explicaţie a faptului că George nu 
rămîne însărcinat. Dacă admitem, pentru nevoile acestei 
discuţii, că prima premisă a acestui raţionament este o 
lege şi că George ia în mod conştiincios pilule 
anticonceptionale, atunci toate condiţiile din modelul N-D 
sînt satisfăcute, şi totuşi nu avem de-a face cu o 
explicaţie. 

De ce? Răspunsul intuitiv este că nu contează dacă 
George ia sau nu pilule anticonceptionale. Faptul că le ia 
nu este relevant din punct de vedere cauzal pentru 
faptul de a fi sau nu însărcinat. Se vede, astfel, că 
explicaţia nestatistică reclamă mai mult decit este 
specificat în modelul N-D, dar este greu de spus în 
termeni generali şi abstracti ce anume mai reclamă. 

Modelul N-D trebuie privit, deci, ca oferind doar 
condiţiile necesare pentru explicaţiile nestatistice. Cu 
alte cuvinte, susţinătorii acestui model nu pretind decit 
că explicaţiile nestatistice trebuie să satisfacă modelul N- 
D. Dar chiar şi această teză mai slabă se cere restrinsa 
considerabil. Explicaţiile reale, cum este cea privind 
vinzarea computerelor, rareori se potrivesc întocmai 
modelului nomologic-deductiv. Spre exemplu, „legea” 


invocată în această explicaţie necesită diverse precizări, 
nefiind adevărată în formularea pe care i-am dat-o. 
Susţinătorii modelului N-D răspund la astfel de obiecţii 
aratind că explicaţiile ştiinţifice reale sînt adesea eliptice 
sau că simple schiţe de explicaţii sînt uneori tratate ca şi 
cum ar fi, ca atare, explicaţii adecvate. Dar chiar 
acceptind aceste precizări şi scuze, ramii cu senzaţia ca 
modelul N-D face abstracţie de multe aspecte dintre cele 
mai interesante şi importante ale explicatiilor ştiinţifice. 

Cred că majoritatea filozofilor vor fi de acord ca 
modelul N-D e un punct de plecare important în studiul 
explicaţiei ştiinţifice si că reţine unele elemente 
judicioase şi importante ale acesteia. Dar aici, ca şi 
aiurea, mulţi au argumentat că o abordare complet 
abstractă nu poate fi izbutită şi că putem afla mai mult 
examinind cerinţele specifice pe care le-au formulat fata 
de explicațiile ştiinţifice oamenii de ştiinţă care 
împărtăşesc teorii sau modalităţi de cercetare 
particulare. 

Explicarea comportamentului uman în economie sau 
aiurea creează dificultăţi speciale. Cele mai multe 
explicaţii ale acţiunilor umane îmbracă următoarea 
formă simplă. Explicăm de ce un agent a dat un telefon 
sau a cumpărat nişte acţiuni ori şi-a schimbat locul de 
muncă, invocind credinţe şi dorinţe relevante ale 
agentului. Desigur că rareori menţionăm explicit toate 
credinţele şi dorinţele relevante, dar schema generală 
rămîne comună. Explicaţiile pe care le dau economiştii 
alegerilor făcute de agenţi invocind credinţele (sau 
anticipările) şi utilităţile (preferinţele) acestora au exact 
aceeaşi formă, deşi pe ei nu-i interesează detaliile 
comportamentului unui individ. 

Acest gen de explicaţie, obişnuit şi familiar, este 
problematic din punct de vedere filozofic. Dacă încercăm 
să interpretăm astfel de explicaţii ca fiind explicaţii 
nomologice-deductive contrase, constatăm că este greu 
să formulăm legi substanţiale şi plauzibile ce ar fi implicit 


prezente în ele. Nu izbutim să stoarcem decit platitudini 
de felul „oamenii fac ceea ce le place cel mai mult”. Unii 
filozofi au argumentat că astfel de enunturi nici nu sînt 
generalizări empirice (legi ştiinţifice), ci sînt implicate în 
chiar conceptele de acţiune şi preferinţă. Potrivit 
acestor filozofi, explicaţiile date comportamentului uman 
(invocind motivele acţiunii agenţilor) diferă în chip 
decisiv de explicațiile din ştiinţele naturii. Ei 
argumentează că motivele nu se leagă în mod 
contingent de acţiuni, precum cauzele de efecte, ci că 
motivele unui agent servesc la definirea modului de 
acţiune al agentului. A explica de ce un anumit agent a 
apăsat pe anumite butoane de pe o cutiuta neagră, 
aratind că el a vrut să înmulțească 27 cu 39, înseamnă a 
explica respectiva acţiune spunînd ce este ea. Nu pare 
să fie vorba de o subsumare a acţiunii la vreo 
regularitate cauzala. Indicind motivele agentului, 
elucidăm natura acţiunii. 

E adevărat că explicind o acţiune prezentăm motivele 
pentru care agentul a efectuat-o. Credintele şi dorinţele 
funcţionează ca motive de acţiune. Dar este oare 
adevărat că explicaţiile prin motive diferă în chip 
fundamental de explicațiile din ştiinţele naturii? 
Explicatiile prin motive s-ar putea să fie şi ele (vorbind 
grosso modo) explicaţii nomologice-deductive prin apel 
la cauze.!! Nu pot fi ele testate şi evaluate mai mult sau 
mai puţin în acelaşi mod ca explicaţiile din ştiinţele 
naturii? Intre filozofi există dezacorduri acute asupra 
acestor chestiuni. Majoritatea autorilor din domeniul 
economici politice considera explicaţiile din acest 
domeniu ca fiind în principiu de acelaşi fel cu explicaţiile 
din ştiinţele naturii; unii sînt însă de cu totul altă părere, 
bunăoară Frank Knight sau şcoala „austriacă” modernă. 


Teoriile şi legile ştiinţifice 


Majoritatea filozofilor recunosc că ştiinţa se dezvoltă 
prin descoperirea de teorii şi legi. Între ei există însă 
deosebiri considerabile privitor la ce anume sînt teoriile 
şi legile, cum se leagă acestea unele de altele şi de ce 
sînt importante. Încep prin a spune cîteva cuvinte despre 
legile din ştiinţă. 

Legile pe care oamenii de ştiinţă caută să le descopere 
şi să le stabilească nu sînt, fireşte, legi prescriptive ce 
dictează cum trebuie să fie anumite lucruri, ci expresii 
ale unor regularitati din natură. Nu e ca şi cum Luna ar 
vrea să-şi părăsească orbita sa din jurul Soarelui, iar o 
lege a gravitaţiei i-ar interzice să facă acest lucru. Legile 
naturii sînt expresii veridice ale unor regularitati. 

Este însă greu de explicat cum diferă legile de 
generalizările adevărate ce par a fi doar „accidentale”. 
După cum am văzut mai înainte, explicaţiile reclamă legi 
veritabile. În locul acestora nu pot figura generalizări 
accidentale. O generalizare de felul „toate bomboanele 
din acel borcan sînt portocalii” pare uşor de deosebit de 
o lege, pentru că o astfel de generalizare, spre deosebire 
de o lege fundamentală, este restrinsa la un loc si 
moment particular. Să considerăm însă generalizarea 
„toate clădirile au mai putin de 10 000 de etaje”.” 
Această generalizare nu este doar bine întemeiată prin 
ceea ce ştim despre istoria trecută, ci s-ar putea chiar să 
fie adevărată despre întregul univers şi în toate 
timpurile. Totuşi cei mai mulţi oameni ar considera-o ca 
nefiind decît o generalizare accidentală şi nu o lege. De 
ce oare? 

Unele din răspunsurile cele mai evidente ridică 
serioase probleme filozofice. Multi ar fi înclinați să spună 
că legile enunţă ceea ce are loc cu necesitate, şi nu doar 
ceea ce se întîmplă să fie. Din moment ce este posibil să 
fie construită o clădire cu peste 10 000 de etaje, 
asertiunea ca nu există clădiri atit de înalte nu poate fi o 
lege. Dar conceptul de „necesitate fizică” sau de 
„necesitate a naturii”, invocat aici, este greu de înţeles. 


În plus, dacă legile exprimă necesităţi, se pune 
întrebarea cum putem obţine probe că sînt adevărate? 
Dacă toate probele provin, fie şi indirect, din observaţii şi 
experimente, cum putem deosebi  generalizările 
universale intimplator adevărate de  generalizările 
universale care sînt adevărate cu necesitate? 

O a doua modalitate prin care se poate încerca 
deosebirea legilor de  generalizările accidentale se 
loveşte de probleme asemănătoare. Legile par să 
întemeieze  condiţionale  contrafactuale, pe cînd 
generalizările accidentale — nu. Pe o lege cum este 
„Cuprul conduce electricitatea” pot fi sprijinite asertiuni 
conditionale de felul „dacă acest creion de lemn ar fi 
făcut din cupru, el ar conduce electricitatea”. Pe cînd o 
generalizare accidentală ca „toate bomboanele din acel 
borcan sînt portocalii” nu oferă temei pentru asertiuni de 
felul „dacă această bomboană s-ar afla în borcan, ea ar fi 
portocalie”. Numai că evaluarea empirică a asertiunilor 
contrafactuale s-a dovedit a fi la fel de dificilă ca 
evaluarea empirică a asertiunilor privitoare la necesităţi. 

O deosebire mai puţin metafizică sau misterioasă 
dintre legi şi generalizările accidentale este că legile sînt 
susţinute de, încorporate în, sau derivabile din teorii 
ştiinţifice acceptate, pe cînd generalizările accidentale nu 
sînt. Să presupunem că cineva ar fi demonstrat că din 
teoriile noastre despre materie rezultă că orice clădire se 
prăbuşeşte în mod necesar înainte de a putea fi înălţată 
pina la 10 000 de etaje. In acest caz am înceta să 
considerăm pur accidentală generalizarea că toate 
clădirile au mai puţin de 10 000 de etaje şi am privi-o ca 
pe o lege derivată (şi neinteresantă). Vedem cum 
încercarea de a înţelege ce sînt legile ne conduce la 
încercarea de a înţelege ce sînt teoriile ştiinţifice. 

Nu este însă cu nimic mai uşor de înţeles ce este o 
teorie ştiinţifică decit ce este o lege. Teoriile par a fi 
colecţii de enunturi nomologice!? aflate unele cu altele în 
raporturi sistematice. Dar dacă pentru a înţelege ce sînt 


teoriile trebuie să ştim ce sînt legile, atunci în analiza 
ideii de lege nu ne putem sprijini pe legătura dintre legi 
şi teorii. Tot ce putem spune este că legile sînt mai 
sistematic legate una de alta decit generalizările 
accidentale. 

Multor filozofi li se pare nesatisfăcătoare analiza 
teoriilor ca mulţimi de enunturi nomologice legate 
sistematic între ele. Pozitiviştii logici s-au arătat deosebit 
de nelinistiti de faptul că propoziţiile din teoriile ştiinţifice 
par foarte adesea să se refere la lucruri şi proprietăţi ce 
nu pot fi observate. Cum putem avea temeiuri de a crede 
în astfel de asertiuni? Ba am putea întreba chiar cum 
putem înţelege ce înseamnă ele. Pozitiviştii logici au 
formulat cu acuitate aceste întrebări şi au precizat ideea 
de „relaţie sistematică” argumentind că teoriile formează 
sisteme deductive. Teoriile sînt în primul rînd obiecte 
„sintactice”, ai căror termeni si ale căror asertiuni se 
presupun a fi interpretate cu ajutorul unor reguli „de 
corespondenţă”.!* Sa mă explic. 

La sfirşitul secolului al XIX-lea şi începutul celui de-al 
XX-lea au survenit în logica formală evoluţii captivante şi 
spectaculoase. În particular, s-a înţeles mai clar că 
deductibilitatea putea fi interpretată ca o relaţie formală 
total independentă de semnificația propozitiilor sau a 
termenilor din ele. De exemplu, propozitia r poate fi 
inferata din propozitiile s si ,daca s, atunci r’, fara a sti 
nimic despre ce anume aserteaza propoziţiile s si r. 
Logicienii au explorat posibilitatea de construire a unor 
limbaje formale în care relaţiile logice să fie precise, iar 
ambiguitatile limbilor obişnuite să fie eliminate. Desigur 
că pentru a spune ceva cu ajutorul unui limbaj, acesta 
trebuie să aibă semnificaţie; ideea era însă de a studia 
separat proprietăţile formale sau sintactice ale limbajelor 
si, respectiv, semnificaţiile sau „semantica” lor. 

Pozitiviştii logici credeau că teoriile ştiinţei trebuie să 
poată fi exprimate în unul sau altul din limbajele formale 
dezvoltate de logicieni. Din axiomele teoriei urmau să 


decurgă formal toate teoremele ei (întocmai cum r 
decurge din s şi „dacă s, atunci r’). Pentru ca teoria să 
ne spună ceva despre lume, ea se cere „interpretată”: 
trebuie să ni se spună ce semnifică termenii şi asertiunile 
ei. „Regulile de corespondenţă” sînt enunturi despre care 
se consideră că oferă acea interpretare şi totodată 
permit ca asertiunile, acum interpretate, ale teoriilor să 
fie testate. Iniţial, regulile de corespondenţă fuseseră 
concepute ca definiţii explicite ale fiecăruia din termenii 
teoriei, dar pozitiviştii şi-au dat curînd seama că relaţia 
dintre teorie şi observaţie (despre care vom vorbi în 
secţiunea următoare) e mai subtilă şi mai complicată. 

Puţini filozofi ai ştiinţei mai acceptă astăzi concepţia 
pozitivistă despre teoriile ştiinţifice. Teoriile nu pot fi 
formalizate în felul în care o doriseră pozitiviştii logici, iar 
considerarea teoriilor ştiinţifice ca fiind în primul rînd 
obiecte formale sau sintactice nu reflectă modul în care 
teoriile se construiesc şi sînt utilizate. In plus, problemele 
privind relaţiile teoriei cu observaţia, în forma în care le- 
au pus pozitiviştii, se dovedesc cu neputinţă de rezolvat. 
Mulţi filozofi optează în prezent pentru o interpretare 
neformală a teoriilor drept colecţii de enunțuri 
nomologice (nu de propoziții pur sintactice, 
neinterpretate) sistematic intercorelate. Eu voi menționa 
însă în continuare o altă alternativă contemporană, care 
ne ajută să înţelegem natura modelelor teoretice din 
economie. 

În decursul ultimelor trei decenii un număr de filozofi 
au susţinut ceea ce ei numesc „concepţia semantică 
despre teorii”. Teoriile constau din acea clasă de 
structuri sau sisteme despre care sînt adevărate 
axiomele oricărei formulări a teoriei. În esenţă, aceeaşi 
concepţie poate fi formulată mai simplu astfel: Teoriile 
pot fi privite ca nişte predicate sau concepte sau ca 
definiţii de atari predicate sau concepte. Potrivit acestei 
concepţii, o teorie cum este teoria newtoniană a mişcării 
şi gravitaţiei nu face defel asertiuni despre lume! Ea nu 


este decît un predicat de felul „e un sistem gravitational 
newtonian” sau o definiţie a unui atare predicat. Fireşte, 
oamenii de ştiinţă mai fac totuşi asertiuni despre lume. 
Ei le fac fo/osind teoriile, asertind că predicatele pe care 
teoriile le constituie sau le definesc sînt adevărate sau 
false despre anumite sisteme de lucruri din lume. 

Într-o formulare ultrasimplificatoare, poate chiar 
parodistică a concepţiei semantice, rezultă că oamenii de 
ştiinţă nu oferă teorii de felul „Toate corpurile din univers 
se atrag între ele cu o forţă gravitaţională şi...”, ci 
„teorii” de felul „Ceva este sistem newtonian dacă şi 
numai dacă toate corpurile din el se atrag reciproc cu o 
forţă gravitațională si...”, iar apoi se folosesc de 
asemenea „teorii” pentru a face asertiuni empirice de 
felul „Universul e un sistem newtonian”. Fireşte că din 
astfel de asertiuni empirice se poate apoi deduce ca 
„Toate corpurile din univers se atrag reciproc cu o forţă 
gravitaţională  şi...”. Concepţia semantică ni se 
înfăţişează, astfel, ca nefiind decît un ocol. Ce motive 
putem avea de a face un astfel de ocol? 

Motivele sînt multiple. Concepţia semantică posedă 
importante virtuţi formale. Prin folosirea ei, asertiunile 
ştiinţei pot fi mai uşor reconstruite într-un mod riguros 
formal sau matematic. Mai important pentru ceea ce 
urmărim aici este că viziunea semantică oferă o cale 
utilă de schematizare a celor două tipuri de realizări 
implicate în construirea unei teorii ştiinţifice. Unul din 
aceste tipuri de realizări este evident: o teorie trebuie să 
identifice regularitati în realitate. Dar ştiinţa nu se 
dezvoltă în primul rînd prin identificarea de corelaţii între 
diferite proprietăţi cunoscute ale lucrurilor. Un demers 
absolut crucial al ei constă în construcţia de noi 
concepte, de noi moduri de clasificare şi descriere a 
fenomenelor. Teoretizarea ştiinţifică constă în bună parte 
în elaborarea de atari concepte noi şi în prelucrarea lor 
mintală, în raportarea lor la alte concepte şi exploatarea 
implicatiilor lor. 


Preocupările de acest fel sînt deosebit de vizibile în 
economie, unde teoreticienii consacră o mare parte din 
eforturile lor explorării implicatiilor rationalitatii perfecte, 
ale informării perfecte, ale concurenţei perfecte. Aceste 
explorări, care se desfăşoară separat de problematica 
aplicării şi evaluării, reprezintă, cred, ceea ce economiştii 
(nu însă şi  econometricienii) numesc „modele”. 
Concepţia semantică poate fi astfel utilizată eficient 
pentru înțelegerea modelelor teoretice din ştiinţa 
economică. Dacă acestor modele li se spune „modele” 
sau  „teorii” este în bună măsură o chestiune 
terminologică. Eu prefer să rezerv cuvintul „teorie” 
pentru un set de asertiuni generale despre lumea reală. 


Teorie şi observație 


Pozitiviştii logici erau empiristi intransigenti în două 
sensuri diferite. Erau empirişti, o dată, în problema 
evaluării în ştiinţă: experienţele senzoriale — rezultatele 
observaţiilor şi experimentelor — constituie probele 
ultime în favoarea sau împotriva asertiunilor de conţinut 
despre lume (numite „aserţiuni sintetice”). Şi mai erau 
empirişti în problema semnificației. pentru a putea 
înţelege un concept sau termen (în afara termenilor pur 
logici sau matematici), trebuie să-l putem corela într-un 
fel sau altul cu experienţa senzorială. Fiind empirişti în 
ambele aceste sensuri, pozitiviştilor logici le apăreau 
îndoit problematice  „aserţiunile teoretice”, adică 
propozițiile în care este vorba de lucruri sau proprietăți 
inobservabile. Cum puteau fi testate asemenea propoziții 
teoretice? Şi cum puteau ele să aibă în genere o 
semnificație?!" 

La început, unii din pozitiviştii logici au sperat că se 
pot găsi pentru astfel de propoziții teoretice condiții de 
adevăr biconditionale explicite; ca am putea, deci, 
enunta că o propoziţie teoretică, 7, este adevărată daca 


şi numai dacă este adevărată o anumită propoziţie 
neteoretică (o propoziţie ce vorbeşte numai despre 
observabile), O. In fapt, ei au sperat chiar că s-ar putea 
da definiţii explicite fiecăruia din termenii ce figurează în 
asemenea propoziţii teoretice. Operationalismul, 
conceptia conform careia toti termenii din stiinta trebuie 
definiti individual cu referire la o operaţie de măsurare 
sau de determinare, poate fi privit ca o variantă a acestui 
pozitivism timpuriu şi extrem de restrictiv. Numai că, 
avind în vedere tipul de logică asupra căreia insistau 
pozitiviştii logici, pe la mijlocul anilor '30 s-a dovedit în 
chip concludent că nici măcar pentru termenii 
dispozitionali simpli, ca „solubil în apă”, nu se pot 
formula „definiţii operaţionale” şi că pentru asertiunile în 
care ei figurează nu există condiţii de adevăr 
„observabile” complete si explicite.!/ 

Pozitiviştii n-au fost însă dispuşi să tragă de aici 
concluzia că teoriile ştiinţifice ar intra în perimetrul 
metafizicii lipsite de sens. Ci au depus eforturi sofisticate 
pentru a arăta în ce mod propoziţii ce aparent se referă 
la lucruri inobservabile ar putea totuşi să aibă 
semnificaţie şi să deţină un loc important în ştiinţă. Unii 
dintre pozitivişti s-au orientat spre instrumentalism: de 
ce am considera, în general, propoziţiile teoretice drept 
adevărate sau false? Rolul veritabil al teoriei este doar 
acela de a ne oferi reguli care să ne permită efectuarea 
de deducţii corecte despre anumite lucruri observabile, 
în temeiul unor observaţii particulare privitoare la alte 
lucruri observabile. Dar instrumentalismul motivat de 
scrupule privitoare la îndreptăţirea utilizării calificativelor 
de adevărat şi fals cu aplicare la asertiunile teoretice 
pare o soluţie inadecvată. Cum se face că nişte asertiuni 
teoretice socotite lipsite de semnificaţie pot să joace 
rolul unor „reguli de inferenta” demne de încredere? Ce 
fac oamenii de ştiinţă atunci cînd vorbesc despre 
mărimea sau masa electronilor sau despre modul cum 
electronii interacționează cu alte „lucruri” inobservabile? 


Prin anii '50, majoritatea celor mai de seamă pozitivişti 
logici (deşi în această epocă li s-ar potrivi mai bine 
eticheta de „empirişti logici”) au acceptat o viziune 
diferită asupra relaţiei dintre teorie şi observaţie. 
Asertiunile şi termenii din teorii, argumentau ei, sînt 
„parţial interpretaţi” printr-un set întreg de reguli de 
corespondenţă.!* Nu este nevoie ca termenii individuali si 
nici măcar propoziţiile întregi să aibă implicaţii 
observabile directe. Asemenea termeni şi propoziţii au o 
anumită semnificaţie şi o anumită legitimitate în ştiinţă 
dacă prezenţa lor într-o teorie contează pentru 
implicaţiile testabile ale acesteia. Să observăm că 
această concepţie abandonează în bună parte ambițiile 
empiriste stricte ale primilor pozitivişti logici. Asertiunile 
teoretice combinate între ele, cu regulile de 
corespondenţă si cu enunturi referitoare la condiţiile 
iniţiale au implicaţii observabile. Ele sînt, astfel, părţi 
legitime ale ştiinţei, chiar dacă termenii lor şi nici 
asertiunile întregi nu pot fi asociate cu consecinţe 
observationale particulare. 

Chiar şi această concepţie mai puţin intransigentă, a 
interpretării parţiale (pentru a nu mai vorbi de 
operationalism sau de instrumentalismul non-cognitiv) 
este astazi respinsa de majoritatea filozofilor stiintei. 
Motivul principal este ca distinctia dintre observabil si 
inobservabil nu poate fi făcută într-un mod nearbitrar si 
semnificativ. După cum a subliniat Popper încă în anii '30 
şi după cum au argumentat mulţi filozofi în cursul 
ultimelor două decenii, observaţiile noastre sînt puternic 
influențate de credinţele noastre; nu există asertiuni care 
să reprezinte rezultate nude, pure şi infailibile ale 
experienţei senzoriale. Spre exemplu, acolo unde un 
economist vede exploatare, un altul vede şanse de 
muncă pentru muncitorii necalificaţi. Distincţiile globale 
dintre asertiuni al căror adevăr poate fi decis in mod 
direct pe bază de observaţie şi cele ce pot fi evaluate 
numai prin intermediul evaluării teoriilor din care fac 


parte nu stau în picioare. (întocmai ca şi distinctiile dintre 
enunturi „analitice”, ce ar fi adevărate doar în virtutea 
semnificaţiilor pe care le au termenii din ele, şi 
asertiunile sintetice despre lume.)?° 

Cred ca putem spune pe bună dreptate că filozofii 
ştiinţei au abandonat în mare măsură scrupulele 
pozitiviste cu privire la semnificaţiile enunturilor despre 
lucruri inobservabile fără să le fi rezolvat cu adevărat. În 
orice caz, mie mi se pare că aceste chestiuni trebuie 
considerate mai puţin presante de către cei interesaţi de 
ştiinţa economică decit de cei interesaţi în multe alte 
ştiinţe, dat fiind că teoriile economice nu se referă de 
obicei la nimic inobservabil. S-ar putea, ce-i drept, 
argumenta că preferinţele şi opiniile sînt, în sensul 
absolut al cuvîntului, inobservabile. Nu există însă un 
sens absolut al termenului „inobservabil” care să fie util. 
„Crede” şi „preferă” sînt termeni ce au deja un rol relativ 
neproblematic în limbajul curent şi în psihologia 
cotidiană. Ei nu sînt comparabili cu termeni ca „electron” 
sau  „neutrino”. Exemple mai bune de entităţi 
inobservabile în economie ar putea fi valorile muncă ale 
lui Marx sau „funcţia de producţie a gospodăriei” a lui 
Becker.” Concepţia interpretării parţiale este importantă 
în principal ca un fundal ce ne ajută să înţelegem 
argumentele unor autori cum este Fritz Machlup (vezi 
cap. 9). Pe de altă parte, preocupările pozitiviştilor cu 
privire la modurile de testare şi de evaluare a teoriilor cu 
greu puteau fi abandonate, dat fiind că problematica 
evaluării asertiunilor şi practicilor ştiinţei a jucat 
întotdeauna un rol central în filozofia ştiinţei. 


Evaluare şi demarcație 
Cînd e vorba de evaluarea teoriilor, majoritatea 


filozofilor, a economiştilor, ba chiar şi „omul mijlociu” 
sînt, cel putin într-o acceptiune vagă a termenului, 


empirişti. Ei cred că probele care ne conduc în ultimă 
instanţă la acceptarea sau respingerea aserţiunilor 
despre lume sint de natură  perceptuală sau 
observationala. De exemplu, economiştii cred că indivizii 
în genere preferă o cantitate mai mare de bunuri uneia 
mai mici, deoarece aceasta asertiune este sprijinită de 
experienţă. Dacă n-ar fi, ei ar abandona-o. 

Deşi genul acesta de empirism este dominant, el nu 
este universal. Kant a argumentat în Critica rațiunii pure 
că există anumite adevăruri „sintetice” despre lume ce 
pot fi cunoscute „a priori”, adică fără o confirmare 
senzorială specifică. Unele propoziţii, cum sînt axiomele 
geometriei euclidiene, sînt implicate, după Kant, în însăşi 
posibilitatea de a avea în genere o experienţă conştientă 
a lumii. Nici un fel de observaţii sau experienţe specifice 
nu ne-ar putea face vreodată să credem că asemenea 
propoziţii sînt false. 

Fizica modernă n-a menajat concepţia lui Kant după 
care axiomele geometriei euclidiene sînt adevăruri a 
priori, iar poziţia lui Kant are în prezent puţini adepţi. 
Totuşi, unii economişti „austrieci”, în special Ludwig von 
Mises şi discipolii săi, cred că postulatele fundamentale 
ale teoriei economice sînt astfel de adevăruri sintetice a 
priori.1 Alţi comentatori ai ştiinţei economice, ca Martin 
Hollis si Edward Nell, în recenta lor carte Rational 
Economic Man; A Philosophical Critique of the Neo- 
Classical Economics (Omul economic rational; o critica 
filozofică a economiei neoclasice), susţin un punct de 
vedere si mai ferm privitor la necesitatea propozitiilor de 
bază ale variantei lor de economie marxistă clasică. Nu 
voi discuta aici ideile epistemologice ale lui Hollis si Nell 
şi nici pe cele ale „austriecilor”, dar cititorul trebuie să fie 
conştient de faptul că ideile empiriste despre evaluare 
nu sînt universal admise. 

Deşi pare cit se poate de „evidentă”, teza empirista ca 
aserţiunile trebuie evaluate pe baza datelor de 
observaţie generează probleme serioase. Inainte de 


toate, pare neplauzibil să se pretindă că adevărurile 
logice sau definitionale de felul „toate mesele sînt mese” 
sau „triunghiurile au trei unghiuri” au nevoie de testare 
observationala sau experimentală sau că încrederea 
noastră în astfel de asertiuni s-ar baza pe rezultatele 
unor asemenea observaţii ori teste. Nici a şti că o 
asertiune ca „acest pătrat este rotund” este falsă nu 
avem nevoie de experimente. Pozitiviştii logici au sperat 
să rezolve aceste probleme distingind asertiunile 
sintetice (asertiunile despre lume) de asertiunile analitice 
sau de cele contradictorii, unde adevărul şi falsitatea 
depind numai de logică şi de semnificaţiile termenilor ce 
figurează în ele.? Numai asertiunile sintetice se cer 
confruntate cu datele de observaţie. 

Chiar şi dupa aceasta rămîn însă probleme serioase. 
După cum a argumentat cu multă vervă David Hume cu 
mai bine de două secole în urmă, observaţiile sau 
experimentele pot atesta doar adevărul unor enunturi 
singulare despre evenimentele particulare sau despre 
proprietăţi ale unor lucruri din locuri şi timpuri 
particulare. Pe ce se bazează, atunci, încrederea noastră 
în generalizări sau în enunturi singulare referitoare la 
cazuri ce n-au fost încă observate? Cum spune Hume 
însuşi: 


Dacă ni se prezintă un corp de aceeaşi culoare şi 
consistenţă cu cea a piinii pe care am mincat-o mai înainte, nu 
vom ezita să repetăm ceea ce am făcut şi vom anticipa în 
mod cert aceeaşi putere de hrănire şi întărire. Aceasta este o 
activitate a spiritului sau a gîndirii al cărei temei aş dori mult 
să-l cunosc.” 

Cu alte cuvinte, Hume lansează următoarea 
provocare: aratati-mi un bun raţionament care să aibă 
drept concluzie o generalizare sau o asertiune despre 
ceva ce n-a fost observat, iar drept premise numai 
relatări ale unor experienţe senzoriale. Un asemenea 
raţionament nu poate fi unul deductiv, pentru că e clar 


că ne poate duce de la adevăr la falsitate: următoarea 
felie de piine s-ar putea să ne fie fatală. El nu poate fi 
justificat nici printr-o argumentare „inductivă” în sensul 
că astfel de raționamente ne-au servit bine în trecut, dat 
fiind că n-avem decit temeiuri inductive pentru a 
considera bune astfel de raționamente, ceea ce 
înseamnă că am comite un cerc vicios în argumentare. 

Aceasta este problema inducției a lui Hume. Este în 
principal o problemă privitoare la modul în care ar urma 
să fie susținute sau justificate asertiunile singulare 
despre lucruri inobservabile sau generalizările. Ea nu 
priveşte în primul rînd modul de descoperire sau de 
construire a unor asemenea generalizări sau enunturi 
singulare. Cred că, aşa cum a fost formulată, problema 
lui Hume este insolubilă. 

Dacă problema inducției aşa cum a fost formulată este 
insolubilă, rămîn două opţiuni. Una e sa imbratisam 
scepticismul, cum după părerea multora a făcut Hume, şi 
să negăm că există în fapt temeiuri pentru a crede în 
generalizările despre lume, indiferent de cite date 
consonante cu ele am dispune. Cealaltă e să criticăm 
modul cum a prezentat Hume problema. Eu prefer 
această din urmă cale. Ceea ce e în neregulă cu 
problema inducției a lui Hume este ideea sa despre ce 
anume pretinde justificarea. Hume vrea pentru fiecare 
din asertiunile noastre referitoare la lume cite un 
raţionament separat, care să aibă ca premise numai 
informaţii despre experienţa senzorială. Dacă însă 
admitem ca printre premisele unor atare raționamente 
justificative sa figureze toate cunoştinţele pe care 
considerăm ca le avem despre lume (inclusiv 
generalizările), ne aflăm în faţa unei probleme diferite şi 
mult mai maleabile. Observațiile şi experimentele vor 
avea şi acum un rol crucial în lărgirea şi corectarea 
ansamblului nostru de cunoştinţe, dar nu vom mai fi puşi 
în situaţia de a trasa asertiunile noastre cognitive pina la 
temeliile experienţei.?+ În procesul de cunoaştere a lumii 


ne aflăm în aceeaşi situaţie ca navigatorii ce-şi 
reconstruiesc corabia în timp ce navighează cu ea în 
larg. În dobindirea de noi cunoştinţe despre lume, 
trebuie sa ne bazam nu numai pe rapoartele de 
observatie si experiment, ci si pe bogatul ansamblu de 
cunoştinţe pe care credem că-l detinem deja. 

Metafora corăbiei o datorăm lui Neurath, care a fost 
membru al Cercului vienez, principala sursă a 
pozitivismului logic. În majoritatea lor, totuşi, pozitiviştii 
logici n-au subscris la o atare viziune asupra cunoaşterii 
ştiinţifice. Dimpotrivă, Carnap şi alţii au depus eforturi 
considerabile pentru dezvoltarea unei logici inductive, a 
unui canon de gîndire prin care să poată fi stabilite, cu 
un grad specific de probabilitate, concluzii pornind de la 
premise ce includ doar logica de bază şi matematica, 
alături de rapoartele de observaţie şi experiment.?6 
Majoritatea filozofilor ar fi acum de acord că aceste 
eforturi n-au fost încununate de succes, dar, lucrind în 
această direcţie, Carnap a contribuit prin scrierile sale la 
conturarea unor abordări moderne mai liberale şi mai 
promițătoare. 

Vederile lui Karl Popper asupra inducției şi confirmării 
sînt total diferite de cele ale pozitiviştilor. Popper a 
recunoscut încă din anii '30 că rezultatele 
experimentelor şi ale observaţiilor contează pentru 
adevărul sau falsitatea asertiunilor despre lume doar în 
contextul unui ansamblu de credinţe acceptate cu titlu 
ipotetic.” Spre exemplu, numai presupunind dat un 
fundal teoretic particular, o creştere a cotelor la bursă 
semnalează sfîrşitul unei recesiuni. Mai departe însă, 
Popper a introdus o nouă idee. El a argumentat că 
generalizările de felul „orice creştere însemnată a ofertei 
de bani duce la inflaţie” pot fi falsificate prin enunturi 
singulare ce formulează rezultate ale unor observaţii şi 
experimente, deşi nu pot fi verificate. În fapt, Popper era 
pregătit să argumenteze că nu există ceea ce se cheamă 
confirmare! Generalizarile nu sînt niciodată mai mult 


decit ipoteze sau conjecturi, indiferent cît de des am 
eşuat în încercarea de a le falsifica. 

Relevind aceasta asimetrie dintre falsificare si 
verificare, Popper pare a sugera că despre generalizări 
se poate dovedi uneori în mod concludent că sînt false cu 
ajutorul unor premise stabilite ce nu conţin decit 
rapoarte de observaţie si experiment. Problema inducției 
este astfel „rezolvată” acceptind jumătate din concluzia 
posibil sceptică a lui Hume. Nu avem niciodată temeiuri 
pentru a crede că generalizările sînt adevărate, dar 
putem avea temeiuri de a crede că sînt false.?* Ştiinţa se 
dezvoltă prin formularea de conjecturi îndrăzneţe, 
urmată de eliminarea erorilor. 

De la sfîrşitul anilor '30 încoace, însă, Popper, a 
retractat explicit această interpretare.** Rapoartele de 
observaţie nu sînt nici ele infailibile, ci totdeauna 
susceptibile de revizuire. Ele sînt acceptate prin 
convenţie ca adevărate în cursul testării unei 
generalizări. Bazindu-ne pe probe failibile, ne luăm 
inevitabil riscul de a respinge o generalizare chiar dacă 
ea în fapt este adevărată. Mai mult decit atit, rareori se 
întîmplă să inferăm falsitatea unor asertiuni interesante 
din ştiinţă doar în temeiul unor rapoarte de observaţie 
singulare acceptate convenţional şi provizoriu. De pildă, 
ca să putem utiliza nişte observaţii făcute la microscop 
pentru respingerea unei teorii bacteriologice, sîntem 
nevoiţi să ne sprijinim pe diferite teorii optice. În testarea 
unei teorii deducem o consecinţă din această teorie luată 
in conjunctie cu diferite ipoteze subsidiare si cu enunturi 
privind condiţiile iniţiale. Dacă această consecinţă nu 
concordă cu rezultatele experimentelor, trebuie să ne 
asumăm anumite riscuri şi să decidem că de vină e 
teoria particulară supusă testării şi nu vreuna din 
inevitabilele premise adiţionale. Avînd în vedere toate 
riscurile implicate astfel în „falsificare”, este greu de 
înţeles cum pot Popper şi discipolii săi să mai insiste că 


aserţiunile ştiinţifice pot fi falsificate dar niciodată 
confirmate. 

În comentariile sale autobiografice, Popper ne spune 
că a fost atras spre filozofia ştiinţei de ceea ce el 
numeşte „problema  demarcaţiei”: în ce constă 
deosebirea dintre o teorie ştiinţifică şi o teorie ce nu este 
ştiinţifică?” Formulată astfel, se poate spune că aceasta 
problemă a dat şi imboldul pozitiviştilor logici. Ei voiau să 
poată distinge teoriile ştiinţifice de  „non-sensul” 
metafizic şi să contribuie la dezvoltarea în continuare a 
ştiinţei. Această dorinţă a condus la interpretările 
specifice date de ei naturii teoriilor ştiinţifice, relaţiei 
dintre teorie şi observaţie şi naturii confirmării. 

Dacă luăm problema demarcatiei aşa cum e formulată 
ad litteram, este vorba de a explica deosebirea dintre 
entităţile numite „teorii ştiinţifice” şi alte feluri de 
entităţi. Această problemă a demarcatiei nu poate fi 
separată cu totul de problema evaluării teoriilor. Se 
poate întîmplă, fireşte, ca teorii perfect ştiinţifice să fie 
infirmate în cele din urmă de probe empirice, dar teoriile 
ştiinţifice trebuie să fie, cel puţin, genul de teorii care, 
dacă datele o permit, să poată fi bine stabilite sau, în 
terminologia lui Popper, „coroborate”. 

Desi Popper identifică uneori problema demarcatiei cu 
cea a deosebirii teoriilor ştiinţifice de alte feluri de 
entităţi, el este preocupat cel puţin în egală măsură şi de 
o problemă mult diferită. Încă de la începutul carierei 
sale, el a încercat să deosebească acele atitudini, reguli 
şi practici prin care o comunitate ştiinţifică se distinge de 
alte instituţii şi practici umane. Deşi în această chestiune 
poziţia lui Popper nu este perfect clară, problema 
importantă nu e dacă teoria este ştiinţifică, ci dacă cei ce 
au avansat-o o supun examinării critice şi o tratează aşa 
cum trebuie tratată o teorie ştiinţifică. Teoria newtoniană 
a mişcării ar fi putut să devină dogma vreunei bizare 
secte religioase, după cum astrologia ar putea fi supusă 


unei scrupuloase testări ştiinţifice. Problema reală pentru 
Popper priveşte deosebirea dintre ştiinţă şi non-stiinta. 

Popper susţine că ceea ce îi deosebeşte pe oamenii de 
ştiinţă de persoanele ce nu sînt oameni de ştiinţă este că 
primii acceptă un set de regu/i metodologice, ceea ce 
Popper numeşte „atitudinea critică”. În particular, spune 
el, oamenii de ştiinţă propun conjecturi îndrăzneţe şi apoi 
caută pentru ele cele mai severe teste cu putinţă. Cînd 
conjecturile nu rezistă testelor, nu sînt permise nici un fel 
de eschivări. Teoriile se consideră respinse şi în locul lor 
se propun şi sînt supuse examinării noi conjecturi.?* 
Acest mod de a proceda, dacă ar fi pus serios în aplicare, 
ar fi extrem de destructiv. Teoriile statornicite sînt prea 
importante pentru a fi abandonate înainte de a fi apărut 
alternative la ele, iar alternativele nu se construiesc uşor. 

Lucrul cel mai important şi mai valoros în discuţia lui 
Popper nu este propunerea sa particulară privind modul 
de a deosebi ştiinţa de non-stiinta, ci întrebările pe care 
el le formulează. Intr-adevăr, o mare parte din filozofia 
contemporană a ştiinţei merge pe urmele lui Popper 
încercînd să înţeleagă ce fel de discipline sînt ştiinţele, în 
loc să studieze in abstracto cum trebuie evaluate teoriile 
ştiinţifice. Bunăoară, putem înţelege şi aprecia mai bine 
contribuţiile lui Thomas Kuhn şi Imre Lakatos dacă le 
privim ca fiind preocupate în principal de evaluarea 
activităților socotite ştiinţifice şi nu de evaluarea teoriilor 
şi a formulărilor avansate ca legi. 

Totuşi investigaţiile actuale privind evaluarea şi 
demarcatia diferă profund nu numai de eforturile 
pozitiviştilor, ci şi de cele ale lui Popper. Opuse cum erau 
una alteia abordarea popperiană si cea pozitivistă, 
ambele îşi reprezentau evaluarea ca pe o confruntare cu 
datele a unor teorii izolate sau chiar a unor enunturi 
particulare din cadrul unor teorii. Cei mai mulţi filozofi 
contemporani ai ştiinţei resping însă acest mod de 
abordare a problemelor. In loc sa se preocupe de 
problemele evaluğrii teoriilor, ei preferă să studieze 


problemele alegerii între teorii. Testele nu pot duce la 
abandonarea unor teorii valoroase cînd nu există 
alternative, dar ne pot ajuta să alegem între alternativele 
disponibile. De altminteri, se pot face multe alegeri 
diferite. Un om de ştiinţă poate în mod rezonabil să 
creadă că teoria T este mai bine confirmată decit teoria 
T' dar că teoria T' oferă posibilităţi de cercetare mai 
interesante şi un potenţial mai mare. Legăturile dintre 
problematica evaluării teoriilor şi cea a evaluării 
activităţilor sau atitudinilor sînt profunde şi multilaterale. 

Deşi majoritatea filozofilor ştiinţei sînt astăzi de acord 
că alegerea între teorii ridică multe probleme interesante 
şi că problemele privind testarea, evaluarea şi 
demarcatia trebuie formulate pe fundalul a/egeri; între 
alternative, există şi ample dezacorduri cu privire la 
modul de evaluare a teoriilor ştiinţifice şi a practicii 
ştiinţifice. La o extremă se situează binecunoscutele 
vederi anarhiste ale lui Paul Feyerabend, care susţine că 
nu există nici un fel de criterii raţionale de alegere între 
teorii sau de demarcaţie!“ Merge orice. Vederile lui 
Feyerabend sînt respinse de majoritatea filozofilor de 
profesie iar pînă în prezent n-au exercitat vreo influenţă 
apreciabilă asupra economiştilor. 

Vederile lui Thomas Kuhn sînt interpretate de mulţi ca 
fiind doar ceva mai puţin extremiste. În lucrarea sa 
devenită clasică The Structure of Scientific Revolution 
(Structura revoluțiilor ştiinţifice), el a oferit nu numai 
despre ştiinţa însăşi, ci şi despre filozofia ştiinţei o 
viziune net diferită de ortodoxia empirist-logică ce dădea 
semne de imbatrinire la finele anilor '50. Cu ajutorul unor 
exemple frapante din istoria ştiinţei, Kuhn relevă cit sînt 
de ample şi de semnificative constringerile sub care se 
află cercetarea ştiinţifică obişnuită. Determinarea 
mărimii unei constante particulare sau rezolvarea unei 
probleme teoretice de detaliu reclamă resurse şi energie. 
Pentru a fi dispuşi să se apuce de asemenea obiective, 
oamenii de ştiinţă trebuie să presupună că „paradigma”, 


cadrul general teoretic în care lucrează, este mai mult 
sau mai puţin corect. Fără asemenea angajamente, fără 
o asemenea îngustare a viziunii, nu s-ar întreprinde 
demersuri de cercetare detaliate, esoterice. Deşi această 
„Ştiinţă normală” prozaică, poate chiar dogmatică, nu 
tinteste, în viziunea lui Kuhn, la descoperirea de noutăţi, 


ea conduce totuşi la „anomalii” — la probleme ce se 
dovedesc irezolvabile într-o anumită tradiţie de ştiinţă 
normală. Asemenea anomalii pot să submineze 


încrederea comunităţii ştiinţifice în paradigma acceptată 
şi, în eventualitatea construirii unei paradigme 
alternative, pot duce la o revoluţie ştiinţifică. 

Concepţia lui Kuhn despre revoluțiile ştiinţifice este 
deosebit de controversată. El pare să susţină ca 
dezacordurile în timpul revoluțiilor ştiinţifice pot fi atit de 
mari, încît să nu se poată face o alegere obiectivă sau 
rațională.” Cum oamenii de ştiinţă din tabere diferite vor 
avea păreri diferite despre standardele de evaluare a 
teoriilor şi despre cum trebuie concepute obiectul şi 
practica ştiinţei, consensul se poate realiza numai prin 
persuasiune non-rationala. Conform acestei interpretări 
„iraţionaliste” a operei lui Kuhn, este îndoielnic daca 
despre vreo teorie sau paradigmă ce triumfă într-o 
revoluţie ştiinţifică se poate spune vreodată că este 
obiectiv „mai bună” decit teoria sau paradigma căreia i-a 
luat locul. 

Atit istoricii, cît mai ales filozofii ştiinţei au apreciat ca 
nejustificate asemenea concluzii irationaliste, şi Kuhn 
însuşi a dezavuat o asemenea interpretare extremistă a 
vederilor sale.” Punînd accentul pe amploarea schimbării 
conceptuale ce se produce în revoluțiile ştiinţifice, 
vederile lui Kuhn se pretează uşor la exagerări. Deşi 
concepţia sa a avut un anumit ecou printre economişti, 
implicaţiile ei practice sînt destul de neclare, iar 
implicaţiile ei sceptice sau iraţionaliste sînt destul de 
neliniştitoare, astfel ca puţini ginditori serioşi din 
domeniul metodologiei economice sînt adepţi ai lui Kuhn. 


Mark Blaug face o critică asemănătoare a lui Kuhn în 
capitolul 21 al volumului de faţă. 

Respingind aparentul irationalism al lui Kuhn, se poate 
recunoaşte totuşi cît de mult a contribuit el la filozofia 
contemporană a ştiinţei. Kuhn nu numai că i-a făcut 
conştienţi pe filozofi de varietatea şi complexitatea 
angajamentelor oamenilor de ştiinţă, dar a făcut foarte 
mult şi în a-i convinge pe filozofi că reflectia teoretică 
asupra ştiinţei riscă să devină sterilă şi derutantă dacă 
nu dă atenţia cuvenită practicii ştiinţifice. Deşi puţini 
filozofi ai ştiinţei ar fi dispuşi să se considere kuhnieni, 
majoritatea îl urmează pe Kuhn în aceste din urmă 
privinţe. În comparaţie cu Popper şi cu pozitiviştii logici, 
majoritatea filozofilor ştiinţei din zilele noastre încearcă 
să înţeleagă alegerea între teorii şi natura ştiinţei la un 
nivel mai putin abstract şi acordind mai multă atenţie 
detaliilor practicii ştiinţifice. Mulţi au ajuns chiar să 
privească filozofia ştiinţei ca fiind ea însăşi o disciplină 
empirică. Intocmai cum un economist poate să ofere 
sfatul său firmelor comerciale numai dacă a învăţat ce 
anume asigură buna funcţionare a unei firme, tot aşa un 
filozof poate oferi sfatul său oamenilor de ştiinţă numai 
dacă a învăţat din ce se încheagă o ştiinţă de calitate.*° 
Or, în general, ştiinţa nu poate fi cunoscută fără a studia 
pe oamenii de ştiinţă reali şi comunităţile ştiinţifice reale. 

Mulţi filozofi contemporani ai ştiinţei au încercat să 
dezvolte concepţii mai sofisticate despre alegerea între 
teorii şi despre natura ştiinţei. Fără a nega raționalitatea 
şi caracterul progresist al ştiinţei, ei încearcă să ia în 
considerare complexitatea muncii ştiinţifice şi 
dependenţa ideilor de confirmare, explicaţie ş.a.m.d. de 
conţinutul diferitelor teorii. Singura concepţie de acest fel 
pe care o voi discuta este „metodologia programelor de 
cercetare” a lui Imre Lakatos“, care i-a influenţat pe 
numeroşi economişti. Eseul lui Mark Blaug oferă o 
prezentare simpatetica a concepţiei lui Lakatos. Aş 
sublinia, totuşi, că şi multe alte abordări merită 


discutate, ca de pildă lucrările  „bayesienilor” 
contemporani şi eforturile înrudite ale unor filozofi ca 
Henry Kyburg şi Isaac Levi sau viziunile despre 
dezvoltarea ştiinţei susţinute de Larry Laudan, Dudley 
Shapere sau Stephen Toulmin.** Există de asemenea 
numeroase alte contribuţii pe teme specifice, pe care nu 
le voi menţiona 

Lakatos şi-a început activitatea în filozofia ştiinţei ca 
discipol al lui Popper. Deşi se raportează critic la unele 
formulări ale lui Popper, el apără ceea ce consideră a fi 
ideea de bază a acestuia. Lakatos admite că Popper 
greşeşte sustinind că onestitatea ştiinţifică reclamă o 
disponibilitate imediată a omului de ştiinţă de a-şi 
abandona teoria cînd aceasta suferă o aparentă 
infirmare. El insistă, în schimb, că teza de bază a lui 
Popper rămîne valabilă: dacă vom căuta justificări ieftine 
pentru teoriile noastre atunci cînd ele se confruntă cu 
dificultăţi vizibile, nu vom învăţa niciodată de experienţă. 
După Lakatos, filozofia ştiinţei trebuie, deci, să studieze 
regulile privitoare la modificarea şi compararea teoriilor, 
nu regulile de evaluare a lor. Pe filozofi întrebarea „cît de 
bine este susţinută de date teoria T?” trebuie să-i 
preocupe mai puţin decit întrebările „constituie această 
versiune a teoriei T o ameliorare faţă de cea de mai 
înainte?” şi „realizează oare adepţii teoriei T, prin 
ameliorarea ei, un progres egal cu cel al adepților 
teoriilor alternative?” 

Terminologia lui Lakatos şi detaliile propunerilor sale 
sînt complicate şi n-am să încerc o prezentare 
exhaustivă. Citeva elemente joacă însă un rol central. O 
modificare a unei teorii constituie o ameliorare dacă nu 
este ad hoc. Modificările pot fi ad hoc în trei moduri.?° 
Mai întîi, o modificare a unei teorii e posibil să nu aibă 
nici un fel de implicaţii testabile noi. Astfel de modificări 
sînt considerate de Lakatos total neinteresante (,,vide”) 
şi nestiintifice. Modificările ce nu sînt ad hoc în acest 
sens sînt „teoretic progresive”. Se poate întîmpla însă ca 


implicaţiile testabile ale unor modificări teoretic 
progresive să nu fie confirmate de observaţii şi 
experimente. In acest caz, modificările sînt teoretic, dar 
nu şi empiric progresive. Ele sînt atunci ad hoc în sensul 
al doilea. Un proces amplu de modificare a unei teorii 
este global progresiv dacă modificările sînt în mod 
uniform teoretic progresive şi în mod intermitent empiric 
progresive. Dacă cineva modifică o teorie a cuiva în 
speranţa de a o ameliora, modificările trebuie să aibă 
totdeauna noi implicaţii testabile, iar aceste implicaţii 
testabile trebuie uneori să fie susţinute prin experiment 
şi observaţie. Aici este însă pierdută din vedere o 
trăsătură crucială a ştiinţei. Pe tot parcursul acestor 
modificări repetate, trebuie să existe un element de 
continuitate. In economie nu voi realiza nici un progres 
teoretic daca modific teoria monetară adăugîndu-i 
enunţul „cuprul e bun conducător de electricitate”. 
Teoria astfel amplificată are noi implicaţii testabile (şi 
confirmate), dar se vede că e vorba pur şi simplu de o 
lipitură arbitrară. O asemenea modificare este ad hoc în 
sensul al treilea. Se impune să recunoaştem rolul a ceva 
de genul unei „paradigme” kuhniene. Modificările 
teoriilor trebuie făcute „corect”, nu oricum. 

Lakatos argumentează că ştiinţa este şi trebuie să fie 
dominată de „programe de cercetare ştiinţifică”. Un 
program de cercetare ştiinţifică este un şir de teorii 
corelate avînd un anumit „miez tare” ce trebuie păstrat 
dincolo de toate modificările teoriilor particulare. În plus, 
programul de cercetare cuprinde o varietate de reguli 
sau sugestii (în terminologia lui Lakatos, o „euristică 
pozitivă”) care-i orientează pe oamenii de ştiinţă în 
efectuarea modificărilor. Modificările particulare în cadrul 
unui program de cercetare pot fi evaluate examinind în 
ce măsură sînt progresive din punct de vedere teoretic şi 
empiric şi în ce măsură concordă cu euristica pozitivă a 
respectivului program de cercetare. Programele de 
cercetare rivale pot fi comparate între ele examinind 


progresivitatea lor globală, deşi Lakatos argumentează 
că ştiinţa progresează cel mai repede atunci cînd în ea 
nu domină un anume program de cercetare. 

Deşi complexă şi ingenioasă, metodologia programelor 
de cercetare ştiinţifică dezvoltată de Lakatos li s-a părut 
majorităţii filozofilor „inadecvată”. Ei îi este specific 
accentul unilateral pus pe progres. E posibil ca şirul de 
teorii T, T' T” să se caracterizeze printr-o progresivitate 
admirabilă, deşi T” s-ar putea să fie incompatibilă cu 
virtual toate datele cunoscute. De ce ar trebui să conteze 
doar „predicțiile noi”, implicaţiile noi ale lui T” fata de 
cele ale lui T'? Concepţia lui Lakatos pare să nu poată fi 
de nici un folos cuiva care ar vrea să ştie daca se poate 
bizui pe teoriile economice curente. Cînd vrei să aplici o 
anumită teorie, măsura progresului ce se realizează prin 
ea te interesează mai puţin decit gradul de confirmare a 
ei. 

Insistenta lui Lakatos asupra unui nucleu specific ce 
defineşte un program de cercetare particular este şi ea 
prea strictă. Presupusul nucleu al fiecărui program de 
cercetare se reformulează şi se modifică mereu în 
diverse feluri. (S-a produs oare o modificare în programul 
de cercetare de bază al economiei neoclasice atunci cînd 
legea utilității marginale descrescinde a fost înlocuită 
prin legea ratei marginale descrescinde a substitutiei? 
Mă îndoiesc că multi economişti gîndesc asa.) In plus, 
concepţia lui Lakatos ajută prea puţin să ne orientăm în 
alegerea teoriilor. Este greu de judecat care dintre două 
programe de cercetare este mai progresiv, si în 
concepţia lui Lakatos nu-i nimic rău dacă aderi la 
programul mai puțin progresiv, de vreme ce 
progresivitatea relativă s-ar putea modifica în viitor. 
Lakatos oferă doar o primă schiţă privind modul în care o 
concepţie normativă despre natura practicii ştiinţifice, 
inclusiv despre alegerea teoriilor, ar putea să ia în 
considerare unele din aspectele ştiinţei subliniate de 
Kuhn. 


Şi într-adevăr, daca te adresezi filozofiei 
contemporane a ştiinţei căutînd în ea reguli ferme si 
precise pentru practica ştiinţifică şi pentru compararea şi 
evaluarea teoriilor în lumina rezultatelor de observaţie şi 
experimentale, vei fi dezamăgit. Filozofii ştiinţei au aflat 
multe despre ştiinţă, dar cunoaşterea oferită de ei este 
foarte departe de a constitui un algoritm utilizabil în 
practica ştiinţifică sau în alegerea teoriilor. 

Ne-filozofii reacţionează uneori la această situaţie 
aratindu-si mai întîi limpede aversiunea fata de atita 
„filozofare nefolositoare”, iar apoi imbratisind un 
relativism sceptic ce neagă că ar exista în genere reguli 
ale practicii ştiinţifice sau ale alegerii între teorii. 
Asemenea concluzii negative, relativiste şi sceptice sînt 
însă nejustificate, iar eu mă îndoiesc că mulţi dintre cei 
ce se grăbesc să le tragă cred cu adevărat ceea ce spun. 
Scepticismul şi relativismul nu-ţi pot tine de cald cînd esti 
nevoit să decizi ce să faci cu şomajul. 

Dezamăgirea pricinuită de lipsa unor reguli simple 
pentru ştiinţa practică nu trebuie să ne facă să pierdem 
din vedere tot ceea ce filozofii au aflat. Chiar şi din 
eşecurile unor explicaţii prea simpliste ale ştiinţei s-au 
putut trage învăţăminte importante despre 
complexitatea testării şi despre dificultatea de a separa 
„teoria” de  „observaţie”. Există unele generalizari 
„pozitive” simple şi adevărate despre alegerea teoriilor, 
care se aplică în toate ştiinţele empirice — rezultatele 
experimentelor si observaţiilor sînt totuşi cele ce 
contează în ultimă instanţă — dar asemenea generalizări 
nu sînt de mare folos. Nu numai că ştiinţa este o 
instituţie foarte complicată, dar principiile şi regulile ei 
depind într-o măsură considerabilă de conţinutul 
cunoaşterii ştiinţifice curente. Teoriile despre natura 
ştiinţei şi despre justificarea concluziilor ei nu vor putea fi 
simple, dacă e să fie valabile şi utile. 


Unitatea ştiinţei 


În studiul ştiinţei economice nu numai că ne 
confruntăm cu toate problemele-standard din filozofia 
ştiinţei despre care am discutat aici, ci simţim şi nevoia 
de a şti dacă ştiinţele sociale şi în particular economia 
pot sau trebuie să se modeleze după ştiinţe ale naturii 
cum este fizica. Fiinţele umane şi interacţiunile lor 
sociale par să fie obiecte de studiu destul de deosebite 
de planete sau de proteine. Şi atunci, obiectivele sau 
metodele noastre în investigarea societăţilor trebuie oare 
să fie cele ale naturalistului? Mulţi autori insistă asupra 
existenţei unor deosebiri ample şi fundamentale între 
ştiinţele naturii şi ştiinţele sociale. 

După cum am menţionat încă la începutul acestei 
introduceri, cei ce au pus întrebarea dacă ştiinţele 
sociale sînt sau pot fi „cu adevărat” ştiinţe au fost 
preocupaţi de mai multe chestiuni diferite. În parte, ei au 
fost preocupaţi să ştie dacă structura sau conceptele 
teoriilor şi ale explicatiilor din ştiinţele sociale sînt 
aceleaşi cu cele din ştiinţele naturii. Aceste probleme le- 
am atins pe scurt atunci cînd am discutat despre 
explicarea acţiunii umane. 

O problemă conexă ce a polarizat mereu interesul a 
fost de a şti dacă obiectivul sau obiectivele ştiinţelor 
sociale sînt aceleaşi cu cele ale ştiinţelor naturii. Filozofii 
au insistat că pe lîngă sau în locul obiectivelor predictive 
şi explicative ale ştiinţelor naturii, ştiinţele sociale 
trebuie să caute să ne procure înțelegere (Verstehen).*° 
Max Weber oferă discuţia clasică asupra acestor 
probleme (cap. 3), la care se referă însă şi Frank Knight 
şi Fritz Machlup (în cap. 5 şi, respectiv, 9). 

Weber şi mulţi alţii au argumentat că ştiinţele sociale 
trebuie să ne ofere o înţelegere „din interior”. Trebuie să 
fim capabili de empatie cu reacţiile agenţilor, iar ceea ce 
se întîmplă să ne apară „inteligibil”. Aceasta pare să 
introducă în ştiinţele sociale un element de subiectivitate 


care în ştiinţele naturii este evitabil. Deşi pune accentul 
pe nevoia noastră de înţelegere (Verstehen), Weber 
limitează impactul ei asupra  obiectivităţii. El 
argumentează că noi clasificăm fenomenele sociale prin 
prisma diverselor categorii semnificative din punct de 
vedere cultural şi că explicaţiile trebuie date în funcţie de 
acestea, altfel nu ne vor spune ceea ce vrem să ştim. 
Dar, cu condiţia ca explicaţiile fenomenelor să fie 
formulate în aceşti termeni semnificativi, Weber cred că 
nu are obiecţii la explicaţia cauzală (chiar nomologică- 
deductivă). El argumentează că în domeniul ştiinţelor 
sociale vrem să înţelegem în detaliu fenomene şi 
evenimente specifice, ţinînd la ceea ce au ele distinctiv, 
în loc să vedem în ele doar exemplificări ale unor 
regularitati generale, cum se întîmplă în ştiinţele naturii. 
Dar aceasta este o deosebire de accent, şi nu un 
imperativ de a construi explicaţii de un gen diferit. 

Unii filozofi contemporani influenţaţi de Weber şi de 
anumite evoluţii din filozofia limbajului (în special de 
cercetările lui Wittgenstein) au oferit interpretări mai tari 
ale poziţiei lui Weber si au formulat ei înşişi exigente 
mult mai riguroase. Aceşti filozofi susţin ca 
regularitatile din comportamentul uman nu sînt legi 
naturale sau uniformitati cauzale, ci sînt rezultatul unor 
reguli sau instituţii. A înţelege o acţiune umană nu 
înseamnă a o subsuma unei legi empirice, ci a descoperi 
regulile ce o guvernează. lar înţelegerea regulilor este, 
după Peter Winch şi alţii, de aceeaşi natură cu 
înţelegerea semnificatiilor; ea reclamă interpretare, nu 
teoretizare şi testare empirică. Vederile lui Winch par să 
excludă posibilitatea oricărui studiu ştiinţific al 
comportamentului şi instituţiilor umane, ceea ce le-a 
atras contestări vehemente.” 

N-am vorbit încă despre ceea ce provoacă cele mai 
mari îngrijorări privind posibilitatea unei ştiinţe sociale 
multora din cei ce încep să se ocupe de studiul 
comportamentului uman. Dat fiind liberul arbitru al 


omului, se pune întrebarea dacă comportamentul uman, 
deşi nu e pur şi simplu „aleatoriu”, nu este cumva în mod 
intrinsec impredictibil şi deci nesupus vreunei legi. Acest 
raţionament, oricît ar părea de ispititor, este totuşi 
eronat. Chiar dacă nu există legi deterministe ale 
comportamentului uman, în acţiunea umană se constată 
în fapt numeroase regularitati. Fireşte că daca Winch şi 
alţii au dreptate, aceste regularitati sînt ceva cu totul 
diferit de legile naturii, dar asemenea regularitati există 
totuşi. Nu numai că putem face predicții despre 
comportamentul oamenilor pe care îi cunoaştem bine, 
dar de multe ori ştim ce urmează să facă şi persoane ce 
ne sînt total străine. De fiecare dată cînd traversăm 
strada prin faţa unor maşini oprite la lumina roşie a 
semaforului, ne mizam viata pe asemenea predicții. 
Chiar dacă libertatea umană pune limite legilor 
psihologice sau sociale, există totuşi în comportamentul 
uman uniformitati pe care cercetătorii fenomenului social 
pot să le studieze.” 

Afirmația eronată că liberul arbitru al omului face cu 
neputinţă ştiinţa socială stă şi în spatele altor argumente 
privind imposibilitatea oricărei ştiinţe despre societate. 
Aşteptările şi credinţele influenţează, evident, comporta- 
mentul. Ceea ce înseamnă că şi conştiinţa existenţei 
diverselor teorii sociale sau acceptarea lor vor afecta 
comportamentul. De aici şi posibilitatea de a formula 
despre oameni enunturi ce pot contribui la propria lor 
adeverire sau, dimpotrivă, dezmintire. Astfel de 
posibilităţi nu sînt totuşi dovada unor dificultăţi 
fundamentale.“ De ce n-ar fi în măsură teoreticianul 
ştiinţelor sociale „să ia în calcul” şi reacţiile celor ce iau 
cunoştinţă de cutare teorie particulară? Nu există aici, în 
principiu, nici o dificultate. Ceea ce-i framinta pe oameni 
este convingerea pe jumătate ascunsă că liberul arbitru 
uman trebuie inevitabil să joace renghiuri teoreticianului 
social. 


Dar, după cum au ajuns economiştii să-şi dea seama 
din ce în ce mai mult, pentru înţelegerea 
comportamentului uman se cer luate în considerare nu 
doar faptele despre care oamenii îşi formează opinii şi 
aşteptări, ci sînt de o importanţă crucială şi aceste 
credinţe şi aşteptări.“ Pentru că, aşa cum arată Frank 
Knight în cap. 5, oamenii pot pur şi simplu să facă greşeli 
sau să nu recunoască faptele drept ceea ce sînt. Într-o 
primă aproximaţie, economiştii fac abstracţie de astfel 
de dificultăţi. Ei lucrează cu presupozitia că oamenii sînt 
perfect informaţi despre toate faptele relevante. În felul 
acesta teoreticienii pot să nu-şi bată capul căutînd să 
afle ce anume cred oamenii; potrivit ipotezei, credinţele 
şi aşteptările oamenilor sînt conforme faptelor. 

Cînd însă trecem dincolo de această primă 
aproximaţie, dificultăţile reapar. Din faptul că fumatul 
sporeşte probabilitatea îmbolnăvirii de cancer pulmonar 
şi a cardiopatiilor, se poate deduce ca Janet, care 
fumează, se expune în mai mare măsură riscului de 
cancer pulmonar şi de cardiopatie. În schimb, despre 
ceea ce crede Janet nu putem trage vreo concluzie la fel 
de clară. Logica credinţei, a dorinţei şi altor asemenea 
termeni  „intenţionali”“* este, într-un anumit fel, 
„Subiectivă”. Semnificaţia acestui fapt nu este clară, deşi 
membrii Şcolii austriece (reprezentată aici de Ludwig M. 
Lachmann, cap. 17) susţin că subiectivitatea aşteptărilor 
şi a preferințelor este de mare importanţă. 

O ultimă dificultate specifică pe care o ridică ştiinţele 
sociale priveşte rolul lor în călăuzirea sau prescrierea 
conduitelor. Nu numai că economiştii dau sfaturi în 
probleme de politică economică, ci o bună parte din 
munca lor este consacrată direct sau indirect chestiunilor 
de politică economică. Desigur că şi ştiinţele naturii 
ghidează activităţile noastre. Descoperirile fizicienilor şi 
ale chimiştilor ne spun cum trebuie să construim poduri 
sau să fabricăm bombe. Rolul tehnologic al cunoaşterii 
ştiinţifice pare însă relativ neproblematic. Ai un scop pe 


care vrei să-l atingi, iar omul de ştiinţă îți oferă 
cunoştinţe pur „factuale” sau „descriptive” ce-ţi permit 
să stabileşti cea mai bună cale pentru atingerea scopului 
specificat. Recomandarea unei conduite decurge atunci 
din această cunoaştere pur ştiinţifică şi din scopul pe 
care-l urmaresti. 

Mulţi autori din domeniul metodologiei economice 
interpretează exact în acest mod rolul ştiinţei economice 
în determinarea conduitelor. Statul sau reprezentanţii săi 
doresc să reducă deopotrivă şomajul şi rata inflaţiei. 
Politicianul se adresează atunci economistului, cerîndu-i 
informaţie despre acţiunile ce-ar fi de natură să ducă la 
scăderea şomajului şi în acelaşi timp să diminueze ori cel 
puţin să nu sporească inflaţia, precum şi informaţia 
despre alte efecte pe care le-ar avea aceste acţiuni. 
Informaţia oferită de economist este presupusă a fi pur 
descriptivă sau „negrevată de valori”. Ea ar fi la fel de 
utilă şi unui politician răuvoitor care ar urmări să 
amplifice şomajul şi să submineze economia. Potrivit 
acestui punct de vedere, ştiinţa economică şi celelalte 
ştiinţe sociale nu au mai multă legătură cu valorile sau 
prescriptiile decit oricare din ştiinţele naturii. Ele au o 
influenţă mai mare asupra politicii numai pentru că 
furnizează o informaţie ce este deosebit de relevantă 
pentru acţiunea politica. Majoritatea autorilor din 
prezenta antologic susţin acest punct de vedere despre 
teoria economică. 

O atare interpretare a relaţiilor dintre teoria socială şi 
acţiunea politică nu a fost ferită de contestări. Mulţi, 
asemeni lui Gunnar Myrdal în cap. 12, au relevat că 
exigenţele şi interesele celor ce elaborează politica 
publică sau cele ale patronilor privaţi exercită influenţă 
asupra alegerii problematicii de cercetare de către 
teoreticienii sociali, ba chiar şi asupra spectrului de 
soluţii posibile luate serios în considerare. După cum 
scria Marx în prefața sa la Capitalul: 


În domeniul economiei politice, cercetarea ştiinţifică liberă 
are duşmani mai mulţi decît în oricare alt domeniu. Caracterul 
specific al materialului de care se ocupă economia politică 
ridică împotriva ei pe cîmpul de luptă pasiunile cele mai 
violente, mai meschine şi mai detestabile ale omului: furiile 
interesului privat.“ 


Retorica lui Marx este încărcată afectiv şi pare 
incontestabil că forţele ideologice i-au influenţat pe mulţi 
reprezentanţi ai ştiinţelor sociale. Inainte însă de a putea 
trage vreo concluzie generală, trebuie studiat în detaliu 
cît de ample au fost astfel de influenţe ideologice şi 
evaluative. 

Trebuie recunoscut de asemenea că influenţa 
teoreticienilor ştiinţelor sociale, mai ales a economiştilor, 
nu se limitează la furnizarea de cunoştinţe tehnice 
factorilor de decizie care au deja scopuri precis 
formulate. Economistii contribuie si la determinarea 
scopurilor. Mai mult chiar, după cum au susţinut filozofi 
ca John Dewey, s-ar putea ca întreaga distincţie dintre 
mijloace şi scopuri, oricît de plauzibilă şi de utilă s-ar 
dovedi uneori, să fie aici derutantă şi generatoare de 
confuzie.“ Economistii de frunte din ultimele două secole 
au fost, în fapt, şi filozofi sociali care au găsit în 
economia politică inspiraţia sau cel puţin confirmări 
pentru idealurile lor sociale. Imaginea simplă a 
economistului furnizor de informaţie tehnică nu pare să 
dea seama în mod adecvat de acest fapt. 


Oferind aici cititorului o idee despre problemele de 
bază ale filozofiei ştiinţei şi o sumară informaţie despre 
spectrul poziţiilor adoptate în legătură cu ele, poate că 
fără să vreau l-am împins spre concluzii sceptice sau cel 
putin pesimiste. Insă, după cum am spus deja, nu sînt 
motive temeinice nici pentru scepticism, nici pentru 
pesimism. Între filozofi există multe dezacorduri, iar 
despre natura ştiinţei avem încă multe de învăţat. 


Recunoscind însă cît de multe rămîn aici de făcut, nu 
trebuie să trecem cu vederea peste cit de mult s-a facut. 
Pozitivismul logic are astăzi puţini susţinători, dar asta nu 
se datorează unei schimbări de modă sau unui capriciu 
subiectiv. Pozitiviştii au fost în aşa măsură devotați 
claritatii, preciziei şi onestitatii intelectuale, încît mereu 
descopereau puncte slabe în propriile lor poziţii, 
subminîndu-se singuri. Filozofia ştiinţei care le-a 
succedat, mai istorică şi de orientare mai empirică, 
suferă, neîndoielnic, de multe inadecvări, dar porneşte 
de la bagajul de cunoaştere dobindita de pozitivişti în 
timpul eforturilor temerare, dar în cele din urmă eşuate, 
de a cuprinde demersul ştiinţific într-un cadru empirist 
simplu. Un comentariu similar s-ar potrivi operei fecunde 
a lui Popper. 

Aceste cuvinte, fireşte, nu-i încălzesc prea mult pe 
cetăţeni, politicieni, economişti sau sociologi, care vor să 
ştie dacă teoria economică este o ştiinţă, dacă trebuie să 
se încreadă în teoriile economice sau cum pot sa 
contribuie cel mai bine la progresul economiei sau al 
altor ştiinţe sociale. Nu-i de ajuns să spunem că 
problemele sînt dificile şi că filozofii au descoperit 
greşelile pe care le făceau în trecut. Din păcate însă, 
filozofii nu ne pot da nici astăzi soluţii mult mai bune. Ei 
pot să ofere idei specifice şi să critice moduri de 
înţelegere a ştiinţei ce s-au dovedit inadecvate. Pe baza 
unor asemenea contribuţii filozofice şi pe baza propriei 
lor experienţe, filozofii, economiştii şi alţi oameni de 
ştiinţă oferă diverse reguli empirice de natură să 
influenţeze într-o anumită măsură cercetările din diferite 
ştiinţe. Nu există însă un sistem filozofic general bine 
fondat capabil să rezolve numeroasele dificultăţi reale cu 
care sînt nevoiţi să se confrunte economiştii, politicienii 
şi simplii cetăţeni. 

Dispunind de un fundal general de filozofie a ştiinţei, 
putem înţelege mai bine problemele pe care le 
abordează aici diferiţii autori. Chiar dacă filozofia ştiinţei 


nu ne pune la indemina un ansamblu definit de reguli 
pentru evaluarea şi ameliorarea ştiinţei economice, ea 
ne ajută să înţelegem mai bine ce au susţinut diferiţi 
autori în domeniul metodologici economice şi să tragem 
foloase din ideile lor. 


O introducere în ştiinţa economică 


Pentru înțelegerea eseurilor strînse în prezenta 
antologie este bine să ştim cîte ceva despre ştiinţa 
economică. Sumara expunere care urmează nu 
urmăreşte să dea cititorului vreo competenţă tehnică în 
domeniu. Scopul meu este să ofer cititorului o idee 
despre modalitatea de bază în care economiştii 
apartinind principalelor curente „clasice” şi „neoclasice” 
au abordat obiectul lor de studiu, o oarecare orientare cu 
privire la principalele ramuri ale ştiinţei economice şi 
cîteva cunoştinţe despre principalele şcoli de economie şi 
despre istoria dezvoltării acesteia. 

Cu toate că idei despre economie se pot găsi în 
filozofia antică şi în cea medievală, ştiinţa economică 
este un domeniu de cercetare modern. Cu excepţia unor 
scrieri privind teoria monetară şi a unora referitoare la 
avantajele pe care le realizează o ţară care exportă mai 
multe bunuri decit importă, ştiinţa economică debutează 
în secolul al XVIII-lea cu scrierile fiziocratilor francezi, ale 
lui Cantillon şi Hume şi îndeosebi ale lui Adam Smith.“ 
Ceea ce îi deosebeşte pe aceşti ginditori de predecesorii 
lor şi ceea ce marchează începutul noii ştiinţe este 
recunoaşterea tot mai răspicată de către ci a faptului că 
economia constituie un sistem cu autoreglare. Stiinta 
economică a luat naştere atunci cînd s-a înţeles că există 
un sistem economic care poate fi obiect de studiu. 

In decursul istoriei sale, teoria economică a fost 
preocupată în principal să înţeleagă cum funcţionează un 
sistem economic de un tip particular, o economie de 


piaţă unde indivizii sînt liberi să angajeze muncitori şi să 
obţină profit. Să numim un asemenea sistem economic 
„sistem economic capitalist”. Mulţi economişti cred că 
teoriile lor se aplică şi la alte tipuri de organizare 
economică; în acest sens s-au făcut studii specifice 
despre economii primitive, feudale, socialiste şi despre 
diferite alte posibilităţi, însă miezul cercetărilor teoretice 
l-au reprezentat cele consacrate înţelegerii economiilor 
capitaliste. 

De la Adam Smith încoace, gindirea economică 
teoretică a fost dominată de o viziune particulară asupra 
unor asemenea economii. O economie este concepută ca 
fiind formată dintr-un număr de agenţi separați — 
indivizi, gospodării sau firme — care interacționează 
exclusiv prin schimburi liber consimtite de bunuri şi 
servicii. Oricine ştie că între oameni există alte 
interacțiuni de tot felul, dar economistul postulează, într- 
o primă aproximaţie, că aceste alte conexiuni dintre 
agenţi pot fi ignorate. Agenţii economici sînt conceputi 
ca nişte maximizatori bine informaţi, rationali si care îşi 
urmăresc interesele proprii. Ei fac schimburi unii cu alţii 
pentru că preferă situaţia lor de după schimb celei de 
dinaintea lui, iar preferinţele lor sînt complete şi 
coerente. Fundalul e dat de un cadru instituţional care 
garantează respectarea contractelor, împiedicarea 
violenţei, a constringerii şi a înşelătoriei etc. Adam Smith 
formulează aceste condiţii într-un mod mai lax decit am 
făcut-o eu aici, în timp ce teoreticienii contemporani le 
formulează cu mai multă precizie. Dar modelul sau 
viziunea de bază a rămas aceeaşi. 

Date fiind aceste postulate economiştii, începînd cu 
Adam Smith, erau convinşi că schimbul liber consimţit 
între asemenea agenţi duce la o organizare sistematică 
şi eficientă a vieţii economice, cu rezultate benefice 
pentru agenţii în cauză. În concepţia lui Smith şi în cea a 
majorităţii economiştilor de mai tirziu, o asemenea 
economie de piaţă oferă agenţilor individuali şi o 


libertate individuală mai mare decit orice altă organizare 
economică. lată dar un argument puternic în favoarea 
capitalismului. Acesta produce bunuri şi lasă indivizilor 
libertatea de a-şi urmări propriile obiective. Smith n-a 
fost însă în măsură să demonstreze că schimburile liber 
consimtite între indivizi bine informaţi şi preocupaţi de 
propriile interese pot conduce la o organizare economică 
sistematică şi eficientă, şi în fapt asemenea demonstraţii 
nu s-au putut da decit pe la mijlocul secolului nostru. 
Convingerea că pieţele perfecte ajung în mod necesar la 
„echilibru” si că asemenea echilibre sînt neapărat 
benefice pentru agenţii în cauză a fost însă răspîndită în 
decursul ultimelor două secole. 

Curind dupa cel de-al doilea război mondial, 
matematicieni şi economişti ca von Neumann, Arrow, 
Debreu si McKenzie au demonstrat două rezultate 
importante. intii, că dacă agenţii sînt rationali, bine 
informaţi si îşi urmăresc propriul interes şi dacă 
interacționează numai prin schimb liber consimţit pe o 
piaţă perfect concurentiala, atunci există un „echilibru 
general”, care este un „optim Paretian”. Al doilea, că 
orice rezultat, optim în sens Paretian, este un echilibru 
general de schimburi liber consimtite între agenţi 
rationali şi preocupaţi de interesul propriu, dacă există o 
distribuţie iniţială adecvată a resurselor între agenţi. Un 
echilibru general este o stare în care nu există cerere 
excedentară pentru nici o marfă sau serviciu pe nici una 
din pieţe. Un rezultat economic este optim în accepţia lui 
Pareto dacă şi numai dacă nimeni nu-şi poate ameliora 
situaţia fără ca altcineva să şi-o tnrautateasca pe a sa. 
Toate posibilităţile de ameliorare au fost valorificate. Într- 
o stare economică neoptimală există posibilităţi încă 
nefolosite ca unii să cîştige fără ca nimeni să piardă. Deşi 
toţi oamenii neinvidioşi preferă, ceteris paribus, un 
rezultat Pareto-optimal unuia care nu este astfel, 
optimalitatea în accepţia lui Pareto nu echivalează prin 
ea însăşi cu un ideal social. Există o multitudine de 


aranjamente Pareto-optimale diferite, dintre care multe 
ar fi considerate de către oricine intolerabile. De 
exemplu, îmi închipui că toţi cititorii mei ar prefera 
numeroase situaţii economice nonoptimale acelui optim 
Paretian particular în care eu, Dan Hausman, aş avea tot 
ce poftesc iar toţi ceilalţi ar trăi în sărăcie. Se cuvine să 
fim precauti in ce priveşte semnificaţia demonstrațiilor 
de existenţă şi optimalitate a echilibrelor generale, din 
pricina postulatelor restrictive pe care astfel de 
demonstratii le necesita si din pricina slabiciunii de care 
sufera ideea de optimalitate Paretiana. 

Dar iată că am sărit direct de la începuturile povestii 
noastre aproape de sfîrşitul ei. Să vedem în ce mod s-a 
rafinat şi articulat, în cursul ultimelor două secole, 
imaginea iniţială a unor agenţi rationali, bine informaţi şi 
axati pe interesul propriu care fac schimburi între ei. 
Economistii „clasici”, între care cei mai de seamă sînt 
Adam Smith, David Ricardo şi John Stuart Mill*t, nu 
credeau Ca ar fi de spus multe lucruri de interes general 
despre preferinţele sau opţiunile consumatorilor. Ei 
puneau accentul pe producţie şi pe factorii ce 
influenţează oferta de bunuri de consum. Pe agenţi îi 
priveau ca urmărind să-şi  maximizeze  cîştigurile 
financiare şi împărțeau atit agenţii cit şi inputurile de 
bază din producţie în trei clase principale: capitaliştii cu 
capitalurile sau stocurile lor de bunuri acumulate, 
proprietarii funciari cu pămînturile lor şi muncitorii cu 
priceperea lor de a munci. In ce priveşte producţia, ei 
ofereau două generalizări principale. intii, că toate 
bunurile reproductibile (excluzind, aşadar, obiecte cum 
ar fi tablourile de valoare) pot fi produse în orice 
cantitate cu acelaşi cost unitar. Exceptind fluctuațiile de 
preţuri în cazuri de recolte proaste, de schimbări rapide 
ale cererii sau anumite alte complicaţii, preţurile sînt 
determinate de costurile de producţie. In al doilea rînd, 
economiştii clasici au descoperit legea randamentelor 
descrescinde. Dacă toate inputurile în producţie afară de 


unul se menţin constante iar cantitatea inputului variabil 
creşte, va creşte şi outputul, dar într-un ritm tot mai lent. 
În particular, dacă nu intervine nici o inovaţie 
tehnologică, pe măsură ce se depune tot mai multă 
munca pe o suprafaţă de pămînt fixă, cuantumul de 
creştere a producţiei obţinut prin folosirea unui lucrător 
în plus se va reduce progresiv. 

Date fiind aceste legi ale producţiei şi dată fiind 
concepţia (exprimată cel mai viguros de Malthus) că 
majorarea salariilor determina creşteri rapide ale 
populaţiei, economiştii de la începutul secolului al XIX-lea 
au tras concluzii sumbre. Ştiinţa economică politică a 
căpătat în fapt reputaţia de „ştiinţă lugubră”. O dată cu 
creşterea economică, se va mări cererea de muncitori şi 
salariile lor vor spori o vreme. Dar salariile mai mari vor 
duce la creşterea populaţiei muncitoreşti. Numărul sporit 
de muncitori va necesita mai multe alimente. Suprafeţele 
agricole vor trebui cultivate mai intens sau paminturi mai 
puţin fertile vor trebui introduse în cultură. În aceste 
situaţii, randamentul proporţional (rata profitului) la 
investiţiile suplimentare va scădea. Numai că nu pot 
exista, decit temporar sau ca o compensație pentru 
riscuri sau dezagremente mai mari, rate inegale ale 
profitului la capitaluri cu destinaţii diferite. Capitaliştii nu 
vor investi pentru sporirea producţiei de alimente decit 
dacă obţin aceeaşi rată a profitului ca în alte ramuri. 
Proprietarii funciari vor putea să majoreze rentele, iar 
rata profitului în întreaga economie va scădea pina la 
nivelul celei din investiţiile agricole marginale. Ricardo 
susţine că rata profitului va scădea în cele din urmă pina 
la punctul unde capitalistului nu-i mai rentează deloc să 
investească. In „starea staţionară” ce se creează astfel, 
există mai multi muncitori, dar ei nu o duc mai bine decit 
predecesorii lor. Nici capitaliştii nu vor fi beneficiat de pe 
urma dezvoltării economice, pentru că nici ci, cu profituri 
minime la investiţiile lor, nu o scot la capăt mult mai bine 
decît muncitorii. În cîştig sînt doar latifundiarii, care nu 


fac decît să stea pe moşiile lor. În concepţia majorităţii 
economiştilor clasici, nu se prea poate face mare lucru în 
legătură cu această sumbră perspectivă; cel mult 
agitaţie în favoarea eliminării tarifelor ce stinjenesc 
importul de alimente şi predici de „cumpătare” adresate 
muncitorilor. 

Din fericire, însă, lucrurile nu s-au petrecut aşa cum se 
temuse Ricardo. O dată cu ameliorarea standardului de 
viata, creşterea populaţiei s-a încetinit, iar către sfîrşitul 
secolului al XIX-lea economiştii au recunoscut că mărirea 
salariilor n-a avut ca efect o creştere explozivă a 
populaţiei. În plus, legea randamentelor descrescînde nu 
tine cont de îmbunătățirile tehnologice. Semințele de mai 
bună calitate, maşinile şi îngrăşămintele ameliorate ca şi 
o mai bună adaptare a culturilor la soluri au dus la o 
creştere vertiginoasă a producţiilor agricole. Deşi acest 
efect al ameliorărilor tehnologice a fost recunoscut, 
economiştii au continuat să subestimeze potenţialul 
pentru noi progrese. Ei au rămas convinşi, pînă în 
ultimele decenii ale secolului trecut, că posibilităţile 
ameliorărilor tehnologice de a opri scăderea 
randamentelor sînt aproape epuizate. 

Către sfîrşitul secolului al XIX-lea, ştiinţa economică a 
încetat de a mai fi atit de sumbră. Ea a cunoscut însă 
totodată o revoluţie teoretică majoră, aşa-numita 
revoluţie neoclasică sau marginalistă. În deceniul al 
optulea, William Stanley Jevons în Anglia, Carl Menger în 
Austria şi Léon Walras în Franţa au început să acorde 
atenţie sistematică preferințelor consumatorilor şi cererii 
de mărfuri.” Prin aceasta ei au întregit considerabil 
viziunea de bază asupra economiei de piaţă, au 
transformat şi generalizat teoria economică. 

Economiştii neoclasici timpurii, îndeosebi Jevons, au 
fost influenţaţi de utilitarism, teorie etică expusă mai 
înainte în principal de Jeremy Bentham, James Mill si John 
Stuart Mill.” Conform  utilitariştilor, răspunsul la 
problemele de politică socială şi moralitate individuală 


trebuie dat calculind consecinţele diferitelor strategii sau 
acţiuni pentru fericirea sau utilitatea indivizilor. Strategia 
sau acțiunea moralmente justă este cea care 
maximizează suma utilităţilor individuale. Bentham 
considera că utilitatea unui lucru pentru un individ este o 
senzaţie ce ar putea fi în principiu cuantificată şi 
măsurată. El credea de asemenea că indivizii acţionează 
în aşa fel încît să maximizeze propria lor utilitate (ceea 
ce, de bună seamă, nu este acelaşi lucru cu a acţiona în 
vederea maximizării sumei de utilităţi ale tuturor). 

Jevons a dezvoltat ideea de funcţie de utilitate, 
datorată în esenţă lui Bentham. Orice opţiune deschisă 
unui individ posedă un cuantum de utilitate determinat. 
Pornind de aici, se poate defini ideea de raționalitate 
atribuind oamenilor funcţii de utilitate coerente şi 
admitind ca ei acţionează astfel încît să-şi maximizeze 
utilitatea. În plus, economiştii neoclasici admiteau că 
dorinţele consumatorilor sînt în general neplafonate — ca 
aceştia vor prefera întotdeauna un pachet de mărfuri si 
servicii x unui pachet y dacă x este în mod vădit mai 
mare decit y. Această neplafonare (nesaturare) nu este 
doar o primă aproximaţie plauzibilă, ci şi un mod de a 
face mai precisă ideea de interes propriu. Tot ce 
contează pentru agenţi sînt cuantumurile de bunuri şi 
servicii pe care le dau sau le primesc. 

Prin adăugarea a încă unei generalizări, economiştii 
neoclasici timpurii au formulat miezul teoriei economice 
moderne. Ei au observat că pe măsură ce un om 
consumă mai mult dintr-un bun sau serviciu, Fiecare 
unitate în plus îi modifică utilitatea cu o rată 
descrescîndă. Primul aparat TV cumpărat de cineva 
sporeşte considerabil utilitatea celui în cauză, pe cînd un 
al doilea aparat i-o sporeşte doar cu puţin. Această lege 
a utilității marginale descrescinde explică de ce preţul 
unui bun esenţial dar abundent cum este apa e mai mic 
decit preţurile unor bunuri cu totul neesentiale dar rare, 
cum sînt diamantele. Folosirea ideii de utilitate marginală 


permite de asemenea formularea unei teorii integrate a 
forţelor ce afectează atit cererea cit şi oferta. 
Teoreticienii neoclasici nu privesc costurile ca reflectind 
cerinţe fizice, ci ca dezutilitati la care se expun indivizii 
cînd alocă resurse sau servicii producţiei sau ca 
reprezentind utilităţile ce ar fi rezultat din utilizări 
alternative ale resurselor lor la care ei au renunţat. 
„Forţele” ofertei şi ale cererii sînt în ultimă instanţă 
aceleaşi. Rolul pieţei este de a echilibra aceste forţe, de 
a armoniza eforturile indivizilor menite să le procure 
ceea ce doresc. Adăugind şi simplificarea că bunurile sînt 
divizibile la infinit, a devenit posibilă aplicarea calculului 
diferenţial la economie şi formularea matematică a 
acestei teorii. În principiu, teoria echilibrului general ar 
trebui să permită explicarea practic a tuturor trăsăturilor 
importante ale unei economii. 

În cei o sută de ani care au trecut de la revoluţia 
neoclasică, această teorie a fost mult rafinată. De 
exemplu, în ceea ce priveşte utilitatea şi funcţiile de 
utilitate, economiştii contemporani nu mai vorbesc 
despre o anume cantitate sau senzaţie pe care indivizii 
încearcă s-o maximizeze. „Utilitatea” este acum doar un 
alt mod de a vorbi despre preferinţe. Utilitatea opțiunii x 
pentru un agent a este mai mare decit a opțiunii y dacă 
şi numai dacă a preferă pe x lui y. Hotărînd că utilitatea 
reflectă pur şi simplu ordonarea preferințelor si nu o 
anume cantitate („cardinală”), economiştii au trebuit să 
renunţe de a mai vorbi de utilitate marginală, folosind-o 
doar ca un mod imprecis de prezentare a teoriei lor. Din 
fericire, legea utilității marginale descrescinde poate fi 
reformulată în termeni de rate descrescinde ale 
disponibilităţii indivizilor de a substitui unităţilor dintr-o 
marfă unităţi dintr-o altă marfă. Cu toate aceste rafinări 
importante, teoria contemporană dominantă a rămas în 
esenţă neschimbată timp de un secol. 

Această afirmaţie ar putea să surprindă, dat fiind că 
multă lume ştie că în timpul marii crize din anii '30, 


ştiinţa economică a cunoscut ea însăşi o criză şi că 
lucrarea lui John Maynard Keynes Teoria generală a 
folosirii miinii de lucru, a dobinzii şi a banilor a precipitat 
o revoluţie în teoria economică. Inainte de Keynes, mai 
toţi teoreticienii de oarecare reputaţie sustinusera 
imposibilitatea unei depresiuni economice prelungite. Ei 
admiteau posibilitatea unei crize de încredere, care 
putea duce temporar la tezaurizarea banilor şi la o 
întrerupere provizorie a ciclului schimbului (în care 
firmele luate în ansamblu cumpără resurse de la cei ce le 
posedă, apoi vind mărfurile produse acestora din urmă în 
calitatea lor de consumatori, care apoi vind din nou 
resurse firmelor ş.a.m.d.). Dar în condiţiile unei cereri 
excedentare de bani şi ale unor oferte excedentare de 
resurse şi mărfuri, preţurile trebuie să scadă, iar 
dobinzile reale să crească. Orice tendinţă spre 
tezaurizare trebuie să fie autocorectivă. 

Keynes a subliniat importanţa pe care o au lichiditatile 
atit pentru firme cît şi pentru indivizi atunci cînd se 
confruntă cu incertitudini şi nelinişti provocate de o criză 
economică şi a pus la îndoială eficacitatea presupuselor 
mecanisme autocorective. Preţurile, îndeosebi salariile, 
nu scad uşor, iar diminuarea salariilor poate reduce 
cererea de mărfuri într-o măsură suficientă pentru a 
descuraja noi investiţii. Recurgind la finanţarea prin 
deficit bugetar, guvernul ar putea spori cererea globală 
de mărfuri şi da un impuls economiei pentru a ieşi din 
„echilibrul” care comportă şomaj. 

Deşi opera lui Keynes a fost extrem de influentă, ea n- 
a zdruncinat temeliile teoriei neoclasice. Aceasta şi-a 
continuat existenţa, împărțindu-se în microeconomie, ce 
are ca obiect de studiu indivizii, firmele şi chiar industrii 
întregi, şi macroeconomie, ce are ca obiect cererea 
globală şi funcţionarea economiei în ansamblu. Această 
bifurcatie, care persistă încă, este în multe privinţe 
nesatisfăcătoare. Nu numai că sînt greu de racordat 
asertiunile macroeconomice despre funcționarea 


economiei cu asertiunile microeconomice despre ceea ce 
fac indivizii, dar microeconomia se vădeşte a avea 
propriile ei implicaţii globale. S-ar putea ca 
macroeconomia keynesiană şi microeconomia standard 
să fie reciproc inconsistente. Eseul lui Alexander 
Rosenberg (cap. 19) examinează din perspectivă 
filozofică problematica raporturilor dintre studiile micro- 
şi cele macroeconomice. 

In deceniul din urmă opera lui Keynes este tot mai 
insistent criticată. Motivul acestui declin ţine în parte de 
faptul că teoria keynesiană nu e în măsură să explice 
prea bine inflaţia şi şomajul concomitente pe care le-au 
înregistrat recent majoritatea economiilor avansate. Între 
timp au survenit şi importante inovaţii teoretice. Partial 
ca urmare a accentului pus de însuşi Keynes pe 
importanţa ofertei de bani, economiştii au început să 
mediteze mai serios la importanţa banilor în economiile 
capitaliste. Monetariştii (dintre care cel mai cunoscut 
este Milton Friedman) au susţinut că eforturile guvernului 
de a ajuta la mai buna funcţionare a economici fac mai 
mult rău decit bine. După părerea lor, exceptind reglarea 
ofertei de bani, guvernul n-ar trebui să intervină în 
desfăşurarea vieţii economice. Aceste argumente au fost 
întărite de unele cercetări recente privitoare la anticipări, 
care generează îndoieli în privinţa eficacitatii măsurilor 
keynesiene de politică economică.” Deşi microeconomia 
şi macroeconomia sînt cele două mari ramuri ale teoriei 
economice, ele nu acoperă întreaga ştiinţă economică 
modernă. În ultimii cincizeci de ani s-a înregistrat o 
dezvoltare impetuoasă a econometriei, despre care 
discută eseurile lui Jacob Marschak şi John Maynard 
Keynes (cap. 15 şi 16). Econometria este o ramură a 
statisticii aplicate şi totodată o ramură a ştiinţei 
economice. Acum cincizeci de ani s-a nutrit speranţa că 
tezele economiştilor teoreticieni pot fi testate şi rafinate 
cu ajutorul unor tehnici statistice sofisticate. Demersul 
econometric a avut, într-adevăr, o importanţă de 


necontestat în compararea teoriilor macroeconomice, 
însă problemele pe care le comportă evaluarea şi 
rafinarea tezelor de bază ale economiei neoclasice s-au 
dovedit greu de stapinit. O bună parte din econometrie 
este consacrată prelucrării statistice a datelor în vederea 
estimării răspunsurilor la probleme practice. In discuţia 
lor despre aşa-numita problemă a identificării, 
econometricienii au adus contribuţii valoroase şi la 
înţelegerea dificultăţilor pe care le comportă folosirea 
datelor statistice pentru a alege între diferite teorii. 

Microeconomia, macroeconomia şi econometria 
acoperă Împreună cea mai mare parte din teoria 
economică dominantă, dar există mai multe „şcoli” 
economice rivale care nu trebuie ignorate. Cea mai 
cunoscută dintre ele este, fireşte, economia politică 
marxistă. Deşi a fost puternic influențat de opera lui 
Ricardo, pe care îl pretuia mult, Marx a avut despre 
natura teoriei economice şi despre relaţia ei cu alte 
ştiinţe sociale o concepţie diferită de cea a economiştilor 
clasici (şi neoclasici). Conform materialismului istoric al 
lui Marx, relaţiile ce se stabilesc între oameni în cadrul 
activităţilor lor productive sînt relațiile sociale 
fundamentale.°® Relațiile de producție exercită o 
influenţă puternică nu numai asupra altor relaţii, ci şi 
asupra personalităţii şi conştiinţei indivizilor. Studiind 
economia, analizăm nu numai modul în care indivizii 
produc, fac schimburi şi repartizează între ei diferite 
bunuri şi servicii, ci şi felul în care ei modelează 
dezvoltarea speciei umane. 

Marx priveşte capitalismul, în pofida ororilor acestuia 
(pe care le documentează meticulos) ca pe un enorm pas 
înainte pentru oameni. Capitalismul creează pretutindeni 
legături între indivizi prin dezvoltarea unei pieţe 
mondiale, dezvoltă nevoile oamenilor şi le lărgeşte 
orizontul. El nu îngăduie însă oamenilor să decidă în mod 
raţional şi conştient cum să se dezvolte societatea şi 
însăşi natura umană. Piaţa creează deopotrivă realitatea 


şi iluzia neputinței.” în condiţiile existenţei pieţei, 
oamenii nu pot de fapt să determine în mod conştient 
viitorul lor colectiv. Este însă o iluzie ca sistemul 
capitalist să fie considerat etern sau „natural”. Marx 
credea că oamenii pot să se emancipeze de capitalism şi 
să organizeze într-un mod rational” producţia si 
repartiţia. 

Cei ce urmează să înfăptuiască o asemenea revoluţie 
socialistă sînt muncitorii, care sînt ,exploatati” pentru ca 
ei fac întreaga muncă productivă, dar primesc numai o 
parte din rezultatele ei. Capitaliştii (care, în concepţia lui 
Marx, posedă doar cu ceva mai multă libertate reală 
decît muncitorii) s-ar opune oricărei revoluţii care 
încearcă să le ia proprietăţile şi să-i împiedice de a 
angaja muncitori şi de a obţine profituri. Marx 
argumentează însă că prin lărgirea şi dezvoltarea 
întreprinderilor lor, care duc la creşterea numerică a 
clasei muncitoare şi la scăderea numărului proprietarilor 
independenţi, capitaliştii creează în mod involuntar 
premisele pentru viitoarea revoluţie socialistă. 

Economia politică a lui Marx este o încercare de a 
dezvălui „legea economică a dezvoltării”5* societăţii 
capitaliste şi de a determina mecanismul autosuprimării 
inevitabile a capitalismului. Dată fiind aceasta 
perspectivă si alinierile ideologice atît ale economiştilor 
marxisti cit şi ale celor nemarxisti, multă vreme nu a 
existat decit un dialog minim între exponentii ştiinţei 
economice dominante şi cei marxisti. În cursul generaţiei 
din urmă, însă, s-a înregistrat un schimb de idei ceva mai 
amplu.°? 

Economistii  „instituţionalişti” sau  „evoluţioniştii” 
formează cealaltă şcoală contemporană principală. 
Incercarea neoclasică de a integra toate aspectele 
relevante ale economiei într-o singură teorie elegantă nu 
poate să nu lase necuprinse o mulţime de lucruri. După 
părerea institutionalistilor (şi a predecesorilor lor din 
secolul al XIX-lea, economiştii din Şcoala istorică 


germană), ea a lăsat necuprinse mult prea multe lucruri. 
Eseul lui Thorstein Veblen (cap. 7) este un exemplu de 
critică instituțională la adresa teoriei economice 
dominante. Instituţionaliştii consideră că se poate învăţa 
mai mult prin folosirea de teorii mai putin abstracte.% Ei 
subliniază cit este de important să se acorde atenţie 
structurii de detaliu a firmelor şi a ramurilor economice. 
Actul de decizie individual, deşi nu este ignorat, se 
consideră adesea că e de mai mică importanţă teoretică 
decît constringerile instituţionale. Trebuie subliniat însă 
că  instituţionaliştii nu constituie o sectă solidar 
organizată. Scrierile lui Veblen, Mitchell şi Commons 
diferă foarte mult între ele. În general, accentul cade pe 
teoretizarea mai putin universală, dar pe cit posibil mai 
informativă. Economistii sînt profund dezbinati cînd este 
vorba de a aprecia cit de rodnică este sau promite să fie 
o asemenea teoretizare „superficială”. 

Există şi numeroase alte abordări. Neo-ricardienii cred 
că economiile pot fi înţelese mai bine folosind reformulări 
şi extinderi matematice moderne ale teoriei lui Ricardo 
decît folosind pe succesoarea ei neoclasică.$! Economistii 
austrieci sînt de acord cu economiştii neoclasici în 
privinţa generalizărilor centrale din economia politică, 
dar pun accentul pe importanţa incertitudinii, a 
dezechilibrului şi a punctului de vedere subiectiv şi se 
declară împotriva supralicitării analizelor matematice 
sofisticate ale echilibrelor. Teoreticienii care s-au ocupat 
de studiul modului de organizare a firmelor ca Cyert, 
March si Simon pun accentul pe constringerile si 
raționalitatea reale implicate în procesele decizionale ale 
acestora. Autorii de prognoze economice depind 
adesea foarte puţin de vreo teorie economică anume. 
Diferiţi economişti care se ocupă de studiul întreprinderii 
împărtăşesc respectul institutionalistului pentru teorii 
detaliate de respiraţie limitată, dar au interese mult mai 
specifice. Şi lista ar putea să continue. Deşi teoria 


economică este dominată de microeconomia neoclasică, 
în ea există o mare diversitate şi numeroase dezacorduri. 


Introducere în metodologia ştiinţei economice 


Eseul lui John Stuart Mill Despre definiția economiei 
politice şi metoda de investigaţie ce i se potriveşte 
(1836), cu care se deschide antologia de faţă, constituie 
una din primele discuţii despre metodologia ştiinţei 
economice şi rămîne pina la ora actuală una dintre cele 
mai bune. Din perspectiva unui empirist consecvent cum 
este Mill, teoria economică e o ştiinţă deconcertantă. 
Concluziile ei, pentru care Mill nutreşte un respect fara 
margini, sînt rareori supuse testării, iar uneori se pare că 
sînt infirmate. Predictiile specifice bazate pe teoria 
economică sînt inexacte, iar citeodata total eronate. Cum 
poate să împace Mill încrederea sa în ştiinţa economică 
cu empirismul său? 

În concepţia lui Mill, premisele de bază ale teoriei 
economice sînt fie enunturi psihologice, stabilite ferm 
prin introspectie, fie enunturi tehnice de felul legii 
randamentelor  descrescînde, stabilite direct prin 
experimentare. Aceste premise stabilite descriu cu 
acuratețe modul de acţiune al unor factori cauzali 
specifici. Dacă singurii factori cauzali ce afectează 
economiile ar fi cei luaţi în considerare de economişti, 
concluziile teoriei economice ar fi fără greş, deoarece ele 
decurg deductiv din premisele ci bine întemeiate. Dar în 
realitate, după cum arată Mill, concluziile pe care le trag 
economiştii trebuie tratate cu precauţie, pentru că foarte 
multe lucruri rămîn în afara teoriei. Trebuie ţinut cont de 
diverse perturbari şi trebuie recunoscut că predicțiile pe 
care le fac economiştii pot fi total eronate chiar dacă 
teoria lor este în esenţă corectă. Mill susţine că putem 
avea încredere în ştiinţa economică, pentru că premisele 
ei sînt bine întemeiate din punct de vedere empiric, iar 


concluziile ei decurg deductiv din aceste premise. Însă în 
concepţia lui Mill ştiinţa economică este, în totalitatea ei, 
„ipotetică”. Ea este doar o ştiinţă a „tendinţelor”, 
tendinţe ce pot fi covirşite de perturbări şi interferenţe. 
Istoria economică a Angliei de la mijlocul secolului al XIX- 
lea a arătat, crede Mill, în mod pregnant cum o teorie 
solid fundamentată (teoria rentei a lui Ricardo) poate 
avea implicaţii în dezacord cu experienţa. Diferite 
„perturbări” neluate în considerare de către teorie 
(bunăoară,  ameliorările tehnologice) au împiedicat 
creşterea rentei şi scăderea profiturilor, prezise de 
Ricardo. 

Concepţia lui Mill a fost influentă în cursul secolului 
trecut şi la începutul secolului nostru. Bunăoară, ea mai 
trăieşte încă în prestigiosul rezumat din cartea lui John 
Neville Keynes Domeniul şi metoda economiei politice, 
din care am reprodus aici extrase (cap. 2). Deşi Keynes 
adoptă o atitudine conciliantă fata de Şcoala istorică 
germană, ai cărei membri susțineau că ştiinţa economică 
trebuie să fie mai puţin ipotetică, abstractă şi nerealistă, 
el este pina la urmă de acord cu Mill în ceea ce priveşte 
natura demersului teoretic în acest domeniu. În pofida 
deosebirilor de limbaj, ton şi accent, Weber adoptă şi el o 
poziţie similară în discuţia sa despre „tipurile ideale” 
(cap. 3). 

Tranzitia de la economia clasică la cea neoclasică a 
adus atît schimbări de fond în doctrina economică, cit si 
schimbări în metodologie. Fiind centrată pe decizia 
individuală, teoria neoclasică este mai individualistă şi 
mai subiectivă decit predecesoarea ei clasică, iar 
recunoaşterea şi evaluarea acestui fapt se numără 
printre cele mai însemnate contribuţii metodologice din 
literatura de specialitate de la începutul secolului al XX- 
lea. Figurile reprezentative sînt Ludwig von Mises, Frank 
Knight şi Lionel Robbins. Von Mises şi asa-numitii 
economişti austrieci au pus un accent deosebit pe 
individualism şi subiectivism în teoria economică. Frank 


Knight împărtăşeşte pînă la un punct accentul pus de 
austrieci pe individualism şi subiectivism, dar contribuţia 
sa  metodologică distinctivă constă în sublinierea 
importanţei pe care o au în ştiinţa economică 
incertitudinea şi eroarea. Knight şi austriecii susţin că din 
clipa în care se abandonează punctul de vedere subiectiv 
şi se încearcă tratarea economiei în maniera unei ştiinţe 
a naturii, se pierde din vedere însăşi esenţa ei. 

Lionel Robbins, în clasicul său Eseu privind natura si 
însemnătatea ştiinţei economice (cap. 4) se apropie de 
concepţia austriecilor®, însă el este mai bine cunoscut 
pentru definiţia pe care a dat-o economiei: „ştiinţa ce 
studiază comportamentul uman ca pe o relaţie între 
obiective şi resurse insuficiente sau rare cărora li se pot 
da utilizări alternative”. Potrivit acestei definiţii, teoria 
economică nu se ocupă de o clasă particulară de 
fenomene sociale (producţia, repartiţia, schimbul si 
consumul de bunuri şi servicii), ci de un aspect particular 
al oricărui comportament uman virtual. Potrivit acestei 
definiţii, decizia cuiva de a avea copii sau de a fi infidel 
partenerului său de căsnicie ar ţine, astfel, evident, de 
preocupările economiei.“ Robbins, de fapt, încearcă să 
definească ştiinţa economică drept teoria neoclasica.© 
Asemenea redefiniri, după cum au remarcat mulţi filozofi 
ai ştiinţei, sînt caracteristice dezvoltării ştiinţifice.“ 
Definiţia lui Robbins rămîne însă discutabilă, deoarece 
exclude din ştiinţa economică teorii ca aceea a lui John 
Maynard Keynes, care sînt de mare importanţă practică. 

Robbins, Knight şi austriecii pun toţi accentul pe 
individualismul şi subiectivitatea ştiinţei economice 
(neoclasice) şi subliniază specificitatea acţiunii umane ca 
obiect al investigaţiei ştiinţifice. De observat că şi ei sînt 
de acord cu Mill în ideea că premisele de bază ale ştiinţei 
economice sînt bine stabilite şi că nu sînt invalidate de 
eşecurile empirice ale teoriei. De fapt, austriecii merg 
chiar mult mai departe şi susţin că aceste premise de 
bază sînt adevăruri a priori. 


O dată cu intruziunea ideilor pozitiviştilor logici a 
intervenit prima schimbare importantă în concepţiile 
despre justificarea teoriei economice. În 1938 Terrence 
Hutchison a publicat Semnificația şi postulatele de bază 
ale teoriei economice. În această importantă carte 
Hutchison argumentează că, asemenea tuturor ştiinţelor 
empirice, cea economică trebuie să formuleze 
generalizări empirice şi să le testeze. Enunturile „teoriei 
pure” sînt aici, susţine Hutchison, adevăruri definitionale 
sau logice goale de conţinut. Tezele economice sînt 
garnisite cu atitea restricţii şi clauze ceteris paribus 
(adică, presupunind celelalte condiţii identice), încît sînt 
netestabile şi lipsite de conţinut informativ. Avînd în 
spate autoritatea  pozitivismului logic contemporan, 
Hutchison sublinia că este timpul ca economiştii să 
înceapă a se purta ca nişte practicanți responsabili ai 
unei ştiinţe empirice. Dezvoltarea teoriei preferintei 
revelate şi apărarea de către Paul Samuelson a ceea ce 
el numeşte „operaţionalism” au fost de asemenea 
influente.68 

Tezele lui Hutchison au fost imediat atacate de 
economişti ca Frank Knight®, deoarece cartea lui 
Hutchison avea unele carente reale. Criticile sale 
continuau însă să acţioneze ca un semnal de alarmă. 
Cum se putea ca ştiinţele economice să nu se 
conformeze standardelor unei ştiinţe empirice? Unii, 
precum Knight şi austriecii, erau pregătiţi să spună că 
standardele ştiinţelor naturii nu se aplică în ştiinţele 
economice. Dar majoritatea celor preocupaţi de 
metodologia economică au încercat să arate că de fapt 
teoria economică satisface toate exigenţele empirice 
rezonabile care se pot formula faţă de o ştiinţă. După 
cum am argumentat în altă parte, înseşi vederile lui Mill 
sint extrem de utile în elucidarea unor asemenea 
scrupule empiriste.’”° Alţi autori de studii metodologice au 
preferat să se adreseze filozofiei contemporane a ştiinţei, 
încercînd să arate că ştiinţele economice satisfac 


criteriile mai rafinate (şi mai relaxate) pe care le aplicase 
şi pozitivismul logic. Schimbul de replici reprodus aici 
(cap. 8 şi 9) dintre Hutchison şi Machlup oferă o idee 
despre natura unor asemenea încercări. Machlup 
apreciază drept eronate criticile lui Hutchison la adresa 
teoriei economice şi consideră că practica acestei ştiinţe 
poate fi împăcată cu exigenţele pozitivismului logic o 
dată ce sînt luate în considerare mai rafinatele idei 
instrumentaliste sau de „interpretare parţială” despre 
teoriile ştiinţifice.” Binecunoscutul eseu al lui Milton 
Friedman Metodologia ştiinţei economice pozitive (1953), 
deşi nu face referiri la filozofia contemporană a ştiinţei, 
încearcă şi el să arate că teoria economică satisface 
standardele pozitiviste. 

Timp de aproape două decenii, eseul lui Friedman 
(cap. 10) a dominat reflectia metodologică asupra ştiinţei 
economice. Dintre numeroasele eseuri ce s-au scris ca 
reacţie la el, aproape toate au fost critice, cum este cazul 
şi cu scurtul comentariu al lui Herbert Simon (cap. 11), 
dar eseul lui Friedman a devenit, cu toate acestea, cel 
mai influent text de metodologic economică din secolul 
nostru.72 

Friedman afirmă că scopurile teoriei economice sînt 
predictive, nu explicative. El susţine, în plus, că o teorie 
care face posibilă formularea de predicții demne de 
încredere pentru domeniul particular de fenomene care 
ne preocupă este bună, chiar daca „presupoziţiile” ei sînt 
„nerealiste” iar predicțiile ei despre alte fenomene sînt 
incorecte. Teoriile de mai largă cuprindere (cu condiţia 
de a nu fi incomod de folosit) sînt, totuşi, mai bune decit 
cele cu un conţinut mai restrins. „Presupoziţiile” unei 
teorii par să includă atît axiomele teoriei (cum este cea a 
maximizării utilității), cît şi premisele adiţionale la care 
se apelează în derivarea consecinţelor. Nu este clar ce 
înţelege Friedman cînd vorbeşte de  presupoziţii 
„nerealiste”. Uneori vrea să spună pur şi simplu 
„abstracte” sau „descriptiv incomplete”. De obicei însă 


înţelege mai degrabă ceva în genul „nu strict adevărate 
despre fenomenele la care se aplică teoria”. Friedman 
foloseşte poziţia sa metodologică generală pentru a 
răspunde criticismului specific teoriei neoclasice. Richard 
Lester şi alţii au susţinut, pe baza studiilor privind 
adoptarea deciziilor în cadrul firmelor, că firmele nu 
caută să-şi  maximizeze profiturile. >? Cum teoria 
neoclasică porneşte de la presupozitia greşită că firmele 
caută să facă acest lucru, ea este inadecvată. Friedman 
răspunde argumentind că „realismul” postulatului de 
maximizare a profitului este irelevant. 

Deşi eseul lui Friedman s-a bucurat de mare atenţie, 
nu trebuie uitat că există multe întrebări metodologice 
diferite care se pot pune despre ştiinţa economică. 
Problemele menţionate mai sus privind relaţia dintre 
ştiinţa economică ,,pozitiva” sau descriptivă şi cea 
normativa sau prescriptivă formează obiectul Partii a 3-a, 
deşi la ea se referă şi numeroase texte din alte secţiuni. 
Gunnar Myrdal este probabil criticul cel mai cunoscut al 
posibilităţii existenței unei teorii economice pur 
descriptive sau nenormative. În capitolul 12 el subliniază 
măsura în care diversele angajamente evaluative au 
influenţat cercetările de economie. Joseph Schumpeter şi 
Kurt Klappholz (cap. 13 şi 14), în schimb, argumentează 
amindoi că, dimpotrivă, părţile principale ale economiei 
constituie o ştiinţă obiectivă neevaluativă. 

Există şi probleme metodologice specifice cu care se 
confruntă diferite ramuri şi şcoli din ştiinţa economică. În 
Partea a 4-a Jacob Marschak şi John Maynard Keynes 
discută despre econometrie, Ludwig M. Lachmann 
despre scoala economica austriaca, iar William Dugger 
despre economia institutionalista, cititorul putînd să-şi 
facă pe baza acestor texte o idee despre natura şi 
anvergura unor asemenea probleme. Trebuie avută 
permanent în vedere diversificarea ştiinţei economice 
moderne şi a problemelor ei metodologice. 


O dată cu colapsul pozitivismului logic din ultimul 
deceniu, autorii preocupaţi de metodologia ştiinţei 
economice şi-au împrospătat optica asupra acesteia. 
Partea a 5-a prezintă un mic eşantion din aceste studii 
contemporane. Întîlnim în ele nu doar diferite încercări 
de a aplica viziuni de dată mai recentă, cum sînt cele ale 
lui Kuhn şi Lakatos, ci şi o mai mare diversitate şi o 
atenţie sporită faţă de detaliile unor analize economice 
particulare. 

Cercetările de metodologie a ştiinţei economice s-au 
intensificat mult în cursul ultimilor cîţiva ani. Din 1975 
încoace au apărut cel puţin optsprezece cărţi consacrate 
în mod special metodologiei ştiinţei economice”, iar 
multe altele explorează raporturile dintre teoria 
economică şi etică. Aproape jumătate din aceste cărţi au 
ca autori sau editori filozofi. Practic, în toate se vădeşte 
influenţa filozofiei contemporane a ştiinţei şi, în general 
vorbind, breşa dintre filozofi şi economişti se micşorează. 
Nu numai economiştii se arată dornici să studieze 
filozofia contemporană a ştiinţei, ci şi filozofii se arată tot 
mai dornici să studieze teoria economică. 

Întrebările ce se pot pune cu privire la teoria 
economică depăşesc cu mult la număr răspunsurile 
oferite pînă acum. A venit timpul pentru o colaborare mai 
eficientă între filozofi şi economişti. Sper că această 
crestomatie introductivă de metodologie economică va 
înlesni o asemenea colaborare şi va contribui la 
realizarea de progrese în studierea filozofici şi 
metodologiei ştiinţei economice. Nu trebuie să ne 
aşteptăm la salturi şi descoperiri spectaculoase — 
metodologia nu este un teren propice pentru aşa ceva. 
Simţim însă nevoia şi putem să aflăm încă multe despre 
natura teoriilor economice, despre modul cum ele 
trebuie comparate şi evaluate, despre legătura lor cu 
recomandările de politică economică şi cu studiile 
empirice, în fine — lucrul cel mai important — despre 
căile de a le ameliora. 


NOTE 


1. Vezi S. Morgenbesser, „Is it a Science?” în D. Emmet 
şi A. Maclntyre (ed.), Sociological Theory and 
Philosophical Analysis (Macmillan, New York, 1970), pp. 
20-35. 

2. Vezi D. Bell şi |. Kristol (ed.), The Crisis in Economic 
Theory (Basic Books, New York, 1981). 

3. Vezi, de exemplu, G. Becker, The Economic 
Approach to Human Behavior (University of Chicago 
Press, Chicago, 1976); W. Riker si P. Ordesbrook, Positive 
Political Theory (Prentice-Hall, Englewood Cliffs, N. J., 
1973); si H. Rachlin, R. Battalio, J. Kagel si L. Green, 
„Maximization Theory in Behavioral Psychology”, 
Behavioral and Brain Sciences 4 (1981), pp. 371-418. 

4. Vezi V. Smith (ed.), Research in Experimental 
Economics (J. A. |. Press, Greenwich, Conn, 1978), si D. 
Grether si C. Plolt, „Economic Theory of Choice and the 
Preference Reversal Phenomenon”, American Economic 
Review 69 (1979), pp. 623-638. 

5. ,Pozitivismul logic” este numele unci mişcări 
filozofice din anii '20 şi '30 avînd drept centre Viena şi 
Berlinul. Pentru concizie în expunere, asemeni multor 
altor autori, voi numi „pozitiviste” sau „pozitivist-logice” 
şi vederile „empirist logice” de mai tîrziu, din anii '50, 
care sînt mai moderate şi mai rafinate. 

6. Cea mai bună introducere în disputa dintre realism 
şi instrumentalism este studiul lui S. Morgenbesser „The 
Realist-Instrumentalist Controversy” din volumul S. 
Morgenbesser, P. Suppes si M. White (ed.), Philosophy, 
Science and Method (St. Martin’s Press, New York, 1969), 
pp. 200-218. Vezi si E. Nagel, The Structure of Science 
(Harcourt, Brace & World, New York, 1961), pp. 106-152. 
Privitor la unele radacini pragmatiste ale 


instrumentalismului, vezi W. James, „What Pragmatism 
Means” în A. Castell (ed.), Essays in Pragmatism 
(Macmillan, New York, 1948), pp. 141-158. Controversa 
dintre realism si instrumentalism a devenit mult mai vie 
în ultimul timp. Pentru argumente antirealiste de data 
mai recenta, vezi B. van Frassen, The Scientific Image 
(Oxford University Press, New York, 1981) si L. Laudan, 
„A Confutation of Convergent Realism”, Philosophy of 
Science 48 (1981), pp. 19-49. O apărare de dată recentă 
a realismului ştiinţific este dezvoltată de Richard Boyd în 
Scientific Realism and Naturalist Epistemology. De 
remarcat că potrivit definiţiei instrumentalismului dată în 
text, un autor ca B. F. Skinner, care consideră nelegitimă 
orice referire la inobservabile, nu este un instrumentalist. 
Conceptiei sale i s-ar potrivi, cred, mai bine eticheta de 
„descriptivistă”. 

7. Principalele studii ale lui Hempel sînt reunite în 
volumul său Aspects of Scientific Explanation and Other 
Essays in the Philosophy of Science (Free Press, New 
York, 1965). Expunerea mea se sprijină şi pe Michael 
Friedman, „Explanation and Scientific Understanding”, 
Journal of Philosophy 71 (1974), pp. 5-19 şi P. Railton, 
„Explaining Explanation: A Realist Account of Scientific 
Explanation”, teză de doctorat în filozofie, Princeton 
University, 1980. 

8. In Aspects of Scientific Explanation, p. 338, Hempel 
formulează doar cerinta ca enunturile folosite in 
explicatie sa fie bine confirmate. 

9. Acest exemplu este imprumutat din W. Salmon, 
„Statistical Explanation” din W. Salmon (ed.), Statistical 
Explanation and Statistical Relevance (University of 
Pittsburgh Press, Pittsburgh, 1971), p. 34. 

10. G. H. von Wright a argumentat în mod subtil si 
tenace aceasta idee in Explanation and Understanding 
(Cornell University Press, Ithaca, N. Y., 1971), si in alte 
studii ale sale. 


11. Susținerea clasică a acestei concepţii se găseşte în 
articolul lui D. Davidson, „Actions, Reasons and Causes”, 
Journal of Philosophy 60 (1963), pp. 685-700. Pentru o 
discuţie introductivă a acestor probleme cu referire la 
ştiinţa economică vezi A. Rosenberg, Microeconomic 
Laws: A Philosophical Analysis (University of Pittsburgh 
Press, Pittsburgh, 1976), cap. 5. 

12. Discutia mea de aici şi exemplul menţionat merg 
pe linia comentariilor lui Hempel din a sa Philosophy of 
Natural Science (Prentice-Hall, Englewood Cliffs, N. J., 
1966), pp. 54-58. 

13. Vorbesc de ,enunturi nomologice” si nu de „legi” 
deoarece vorbind despre o lege se subintelege ca vorbim 
de o generalizare adevarata, pe cind ideea de teorie nu 
are o asemenea implicatie. Pentru a evita aceasta 
implicare a adevarului, filozofii au construit sintagma 
„enunţ nomologic”. Enunturile nomologice adevărate 
sint, desigur, pur si simplu legi. Vezi N. Goodman, Fact, 
Fiction and Forecast, ed. a 3-a (Bobbs-Merrill, 
Indianapolis, 1973), p. 22. 

14. O ampla discutie despre interpretarile pozitivist- 
logice ale structurii teoriei ştiinţifice se găseşte în 
introducerea la F. Suppe (ed.), The Structure of Scientific 
Theories, ed. a 2-a (University of Illinois Press, Urbana, 
1977), îndeosebi pp. 3-118. 

15. Denumirea a fost propusă de Frederick Suppe. 
Viziunea semantică sau „predicativă” este susţinută, 
între altele, în E. Beth „Towards an Up-to-date Philosophy 
of the Natural Sciences”, Methoas 1 (1949), pp. 178-184; 
P. Suppes, /ntroduction to Logic, Van Nostrand Reinhold, 
New York, 1957), cap. 12; J. Sneed, The Logical Structure 
of Mathematical Physics (Reidel, Dordrecht, 1971); F. 
Suppe, „Theories and Phenomena”, în W. Leinfeller şi W. 
Kohler (ed.), Deve/opments in the Methodology of Social 
Science (Reidel, Dordrecht, 1974), pp. 45-48; W. 
Stegmueller, The Structuralist View of Theories 
(Springer-Verlag, New York, 1979); si B. von Frassen, The 


Scientific Image. O bună expunere introductivă se 
găseşte în cap. 6 al cărţii lui R. Giere Understanding 
Scientific Reasoning (Holt, Rinehart and Winston, New 
York, 1979). Pentru o aplicaţie la economia politică, vezi 
cap. 3 al cărţii mele Capital, Profits and Prices: An Essay 
in the Philosophy of Economics (Columbia University 
Press, New York, 1981). 

16. Vezi în special două din studiile lui Hempel 
cuprinse în Aspects of Scientific Explanation: „Empiricist 
Criteria of Cognitive Significance: Problems and 
Changes”, pp. 101-123, şi „The Theoretician’s Dilemma: 
A Study in the Logic of Theory Construction”, pp. 173- 
226. 

17. A arătat-o Rudolf Carnap în studiul său clasic 
„Testability and Meaning”, Philosophy of Science 3 
(1936), pp. 420-468 şi Philosophy of Science 4 (1937) pp. 
1-40. 

18. Formularea clasică a fost dată tot de Carnap, în 
studiul „The Methodological Character of Theoretical 
Concepts” din H. Feigl and M. Scriven (ed.), Minnesota 
Studies in the Philosophy of Science, vol. 1 (University of 
Minnesota Press, Minneapolis, 1956), pp. 33—76, desi 
Carnap a formulat ideea de bază la sfirsitul anilor '30. 
Vezi, de asemenea, N. Campbell, Foundations of Science 
(cu titlul original Physics, The Elements) (Dover, New 
York, 1957). Unul dintre cei care au susţinut în modul cel 
mai stăruitor „contaminarea teoretică” a observaţiei este 
Paul Feyerabend. Vezi, de exemplu, studiul său „On the 
Meaning of Scientific Terms”, Journal of Philosophy 62 
(1965), pp. 266-274. Criticul clasic al distinctiei analitic- 
sintetic este W. Quine, ,Two Dogmas of Empiricism”, 
cuprinsa in volumul sau From a Logical Point of View, ed. 
a 2-a (Harper & Row, New York, 1961), pp. 20-46; vezi 
însă si H. Putnam, „The Analytic and the Synthetic”, în H. 
Feigl and G. Maxwell (ed.), Minnesota Studies, vol. 3, pp. 
350-397, si C. Hempel, „A Logical Appraisal of 


Operationism” din volumul Aspects of Scientific 
Explanation, pp. 123-133. 

19. Un atac clasic la adresa distinctiei observabil- 
neobservabil îl constituie lucrarea lui G. Maxwell (ed.) 
Minnesota Studies in the Philosophy of Science, vol. 3 
(University of Minnesota Press, Minneapolis, 1962), pp. 3- 
27. 

20. Vezi G. Becker and R. Michael, „On the New Theory 
of Consumer Behavior”, Swedish Journal of Economics 75 
(1973), pp. 378-395; retipărit în G. Becker, The Economic 
Approach to Human Behavior, cap. 7. 

21. Vezi L. von Mises, Human Action: A Treatise on 
Economics (Yale University Press, New Haven, Conn., 
1949), in special p. 34 şi Epistemological Problems of 
Economics, trans. G. Reisman (New York University 
Press, New York, 1981). Nu toti teoreticienii austrieci sint 
de acord cu ideea ca asertiunile fundamentale ale 
economiei politice sint enunturi necesare. Unii, ca Murray 
Rothbard, neaga explicit ca aceste asertiuni ar fi 
adevăruri necesare. Vezi eseul sau „Praxeology: The 
Methodology of Modern Austrian Economics”, în E. Dolan 
(ed.). The Foundations of Modern Austrian Economics 
(Sheed & Ward, Mission, Kans., 1976), pp. 19-39, 
indeosebi 24—25. 

22. In introducerea la Critica rațiunii pure, Kant spune 
ca in judecatile analitice conceptul predicatului este 
cuprins in conceptul subiectului. Pozitivistii logici au 
trasat o distincţie similară în termeni mai formali sau 
lingvistici: enunturile analitice sînt adevărate prin 
definiţie sau decurg pe cale pur deductiva din enunturi 
ce sînt adevărate prin definiţie. Pozitiviştii, fireşte, neagă 
existenţa adevărurilor sintetice a priori. 

23. Hume, An Inquiry Concerning Human 
Understanding (1748, retipărit de editura Bobbs-Merrill, 
Indianapolis, 1955), p. 47. 

24. Respingind fundationismul, mă situez de partea 
mai multor filozofi contemporani. Argumentele aduse de 


Quine în „Two Dogmas” şi mai recent în „Epistemology 
Naturalized” din volumul său Ontological Relativity and 
Other Essays (Columbia University Press, New York, 
1969), pp. 69-90 sint deosebit de importante, desi inca 
pragmatistii americani formulasera critici la adresa 
fundaţionismului. O concepţie nefundationala despre 
lărgirea şi revizuirea cunoaşterii noastre este dezvoltată 
sistematic de |. Levi in The Enterprise of Knowledge (MIT 
Press, Cambridge, Mass., 1980). 

25. Quine foloseste aceasta metafora a lui Neurath in 
cel putin sase eseuri ale sale. 

26. R. Carnap, Logical Foundations of Probability 
(University of Chicago Press, Chicago, 1950). 

27. K. Popper, Logica cercetării (1934; trad. rom. în Ed. 
Ştiinţifică şi Enciclopedică, Bucureşti, 1981), cap. 5. 

28. K. Popper, Objective Knowledge. An Evolutionary 
Approach (Oxford University Press/Clarendon Press/, 
Oxford, 1972), cap. 1. a 

29. Logica cercetării, cap. 2. In ciuda acestei retractări, 
Popper continuă să sublinieze asimetria dintre falsificare 
şi verificare. 

30. K. Popper, „Science: Conjectures and Refutations” 
în volumul său Conjectures and Refutations: The Growth 
of Scientific Knowledge, ed. 3-a (Routledge & Kegan Paul, 
Londra, 1969), pp. 33-65. 

31. De exemplu, „Science: Conjectures and 
Refutations”, pp. 49-52. 

32. Vezi îndeosebi Feyerabend, Against Method: 
Outline of an Anarchistic Theory of Knowledge (New Left 
Books, Londra, 1975). 

33. Bruce Caldwell în cartea sa Beyond Positivism: 
Economic Methodology in the Twentieth Century (Allen & 
Unwin, Londra, 1982) exprimă o anume simpatie pentru 
vederile lui Feyerabend, deşi nu le imbratiseaza. Donald 
McCloskey în „The Rhetoric of Economics”, Journal of 
Economic Literature 21 (1983), pp. 481—5 17 se apropie 
de acceptarea anarhismului lui Feyerabend. 


34. Îndeosebi în capitolele 9 şi 10 din Structura 
revoluțiilor ştiinţifice (trad, rom., Ed. Ştiinţifică si 
Enciclopedică, Bucureşti, 1976). 

35. Pentru retractările lui Kuhn, vezi secţiunile 5 şi 6 
din „Postscriptum”-ul la ed. a 2-a a cărţii Structura 
revoluțiilor ştiinţifice şi îndeosebi recentul său discurs la 
întrunirea din 1982 a Asociaţiei de filozofia ştiinţei. Mulţi 
autori au criticat „iraţionalismul” kuhnian. Două din cele 
mai cunoscute atacuri sînt D. Shapere, „The Structure of 
Scientific Revolutions”, Philosophical Review 73 (1964), 
pp. 383-384, şi |. Scheffler, Science and Subjectivity 
(Bobbs-Merrill, Indianapolis, 1967). 

36. Aceasta analogie este preluata din P. Railton, 
Explaining Explanation: A Realist Account of Scientific 
Explanation, p. 686 şi urm. Nu vreau să spun ca scopurile 
filozofiei ştiinţei sînt exclusiv normative. 

37. Vezi îndeosebi studiul său „Falsification and the 
Methodology of Scientific Research Programmes” din |. 
Lakatos şi A. Musgrave (ed.), Criticism and the Growth of 
Knowledge (Cambridge University Press, Cambridge, 
1970), pp. 91-196. 

38. Pentru citeva exemplificari recente ale teoriei 
bayesiene, vezi M. Hesse, The Structure of Scientific 
Inference (University of California Press, Berkeley, 1974) 
şi R. Rosenkranz, /nference, Method and Decision: 
Toward a Bayesian Philosophy of Science (Reidel, 
Dordrecht, 1977). Pentru concepţiile lui Kyburg, vezi 
cartea sa The Logical Foundations of Statistical Inference 
(Reidel, Dordrecht, 1974). Pentru conceptia lui Levi, vezi 
lucrarile sale The Enterprise of Knowledge si Gambling 
with Truth (MIT Press, Cambridge, Mass, 1967). 
Principala carte a lui Laudan este Progress and its 
Problems (University of California Press, Berkeley, 1977). 
Multe din lucrarile lui Shapere n-au fost inca publicate. 
Dintre cele ce urmeaza sa fie publicate, vezi The Concept 
of Observation in Science and Philosophy (Oxford 
University Press). Vederile lui Toulmin s-au modificat 


spectaculos, de la instrumentalismul rafinat expus în 
cartea sa The Philosophy of Science: An Introduction 
(Hutchison & Co., Londra, 1953) la viziunea 

PARTEA | 
Discuţii clasice 


Cele şapte texte retipărite în această secţiune sînt 
reprezentative pentru contribuţiile majore la filozofia şi 
metodologia ştiinţei economice scrise înainte de sfîrşitul 
anilor '30, cînd a devenit influent pozitivismul logic. N-am 
putut include — nici măcar în formă abreviată — toate 
contribuţiile semnificative, dar multe din ideile 
metodologice ale autorilor omişi aici, cum ar fi J. E. 
Cairnes, Carl Menger, W. S. Jevons, Alfred Marshall si 
Ludwig von Mises, apar în alte eseuri din aceasta 
antologie. 

Contributiile reunite in sectiunea de fata reprezinta 
perspective diferite si au rezistat la proba timpului. Desi 
teoria economica s-a schimbat considerabil de la data 
cind scriau Mill, Marx sau Veblen, modul cum apreciau 
acestia dificultatile metodologice ale stiintei economice 
merita sa fie studiat si azi cu atentie. S-ar putea sustine, 
de fapt, ca reflectia asupra metodologiei economice a 
progresat foarte putin fata de stadiul la care o aduseseră 
autorii reprezentaţi în această secţiune. 


CAPITOLUL 1 
Despre definiţia 


şi metoda economiei politice! 
JOHN STUART MILL 


John Stuart Mill (1806—1873) s-a născut la Londra. 
Tatăl său, James Mill, a fost prieten cu Bentham si 
cu Ricardo şi a avut el însuşi contribuţii importante 
în psihologie şi în ştiinţa politică. După cum explică 
John Stuart Mill în autobiografia sa, el a fost educat 
acasă de către tatăl său, începînd să studieze limba 
greacă la vîrsta de trei ani, iar latina la virsta de 
opt. La 13 ani parcursese un curs complet de 
economie politică. Şi-a petrecut cea mai mare parte 
a vieţii lucrind la Compania Indiilor Orientale. 
Principles of Political Economy (Principiile economiei 
politice) (1848) a fost cel mai influent text de 
economie politică din secolul al XIX-lea, iar A 
System of Logic (Sistem de logică) (1843), cel mai 
influent text al secolului în domeniul logicii şi al 
teoriei cunoaşterii. Eseurile sale consacrate eticii şi 
culturii contemporane, ca Uti/itarismul şi Despre 
libertate, sînt încă şi astăzi extrem de influente. Mill 
a fost un pionier al apărării drepturilor femeii şi al 
socialismului democratic moderat. Textul pe care-l 
publicăm aici este o prescurtare a eseului său 
„Despre definiţia economiei politice şi metoda ei 
caracteristică de investigaţie”. Am lăsat deoparte 
aproximativ prima pătrime a eseului, unde Mill 
discuta definitia economiei politice. 


1 Extras din „On the Definition of Political Economy and the 
Method of Investigation Proper to It” (1836). Retipărit în Essays on 
Some Unsettled Questions of Political Economy (1844), ed. a 3-a, 
Longmans Green & Co., Londra, 1877, pp. 120-164. 


Ceea ce se înţelege astăzi în mod curent prin termenul 
„economie politică” nu este identic cu ştiinţa politică 
teoretică, ci este o ramură a acestei ştiinţe. Ea nu se 
ocupă de ansamblul naturii umane aşa cum o modifică 
mediul social, nici de întregul comportament al omului în 
societate. Ci se ocupă de om doar ca fiinţă ce doreşte să 
posede bogăţie şi care este capabilă să emită judecăţi 
despre eficacitatea comparativă a mijloacelor utilizabile 
în acest scop. Ea prezice doar astfel de fenomene sociale 
care se produc ca urmare a preocupării pentru bogăţie. 
Ea face cu totul abstracţie de orice altă pasiune sau 
mobil uman, cu excepţia celor ce pot fi privite ca principii 
permanent antagonice faţă de dorinţa de bogăţie şi care 
sînt aversiunea faţă de muncă şi dorinţa de a beneficia în 
prezent de înlesniri costisitoare. Pe acestea le ia, într-o 
anumită măsură, în calcul, pentru că ele nu intră doar 
ocazional, ca alte dorinţe, în conflict cu preocuparea 
pentru avere, ci o însoțesc mereu pe aceasta ca o frina 
sau un obstacol, fiind astfel inseparabil implicate în 
studiul ei. Economia politică îi priveşte pe oameni ca fiind 
preocupaţi exclusiv de dobindirea şi consumul de bunuri 
materiale; şi urmăreşte să descopere spre ce 
comportament ar fi împinşi oamenii, trăind într-un 
anumit mediu social, dacă acest mobil, exceptind 
intervenţia celor două contra-mobiluri semnalate mai 
sus, ar fi stapinul absolut al tuturor acţiunilor lor. Ea 
arată cum sub influenţa acestei dorinţe oamenii 
acumulează bogăţie şi o folosesc pentru producerea de 
noi bogății; sancţionează prin acord reciproc instituţia 
proprietăţii; stabilesc legi menite să-i împiedice pe 
indivizi de a acapara prin forţă sau înşelăciune 
proprietatea altora; introduc diferite invenţii pentru a-şi 
spori productivitatea muncii; stabilesc repartiția 
produselor prin învoială, sub influenţa concurenței (ea 
însăşi guvernată de legi, care legi sînt, prin urmare, 
regulatorii de ultimă instanţă ai repartitiei produselor); si 
folosesc anumite expediente (cum sînt banii, creditul 


etc.) pentru facilitarea acestei repartitii. Toate aceste 
acţiuni, deşi multe din ele sînt în realitate rezultatul unei 
pluralitati de mobiluri, sînt privite de teoria economică ca 
decurgind exclusiv din dorinţa de bogăţie. Ea purcede 
apoi la cercetarea legilor ce guvernează aceste multiple 
acţiuni, în ipoteza că omul e o fiinţă determinată cu 
necesitate de firea sa să prefere o bogăţie mai mare 
uneia mai mici în toate cazurile, exceptind doar pe cel 
reprezentat de cele două contra-mobiluri deja 
specificate. Nu pentru ca ar fi existat vreodata vreun 
economist atit de absurd încît să-şi închipuie că oamenii 
realmente sînt asa plamaditi, ci pentru că acesta este 
modul în care ştiinţa este nevoită să procedeze. Cînd un 
efect depinde de un complex de cauze, se impune ca 
acestea să fie studiate una cite una, iar legile lor să fie 
investigate separat, dacă vrem ca, prin intermediul 
cauzelor, să dobindim putinţa de a prevedea sau de a 
stapini efectul; deoarece legea efectului se compune din 
legile tuturor cauzelor care îl determină. Legea forţei 
centripete si cea a forţei tangentiale au trebuit sa fie 
cunoscute înainte ca mişcările Pămîntului şi ale 
planetelor să poată fi explicate sau multe din ele prezise. 
La fel se întîmplă cu comportamentul omului în societate. 
Pentru a putea judeca felul cum va acţiona el sub 
imboldul unei multitudini de dorinţe şi repulsii ce 
acţionează în mod concurent asupra sa, trebuie să ştim 
cum ar acţiona el sub influenţa exclusivă a fiecăreia în 
parte. Probabil că nu există în viaţa omului nici o acţiune 
în care el să nu se afle sub influenţa, imediată sau mai 
îndepărtată, a nici unui alt impuls decit dorinţa de 
bogăţie. Cit priveşte acele parti din comportamentul 
uman în cazul cărora bogăţia nu este nici măcar obiectul 
principal, ştiinţa economică nu pretinde că le sînt 
aplicabile concluziile ei. Dar există sectoare ale relaţiilor 
umane unde dobindirea de bogății este scopul principal 
şi mărturisit. Numai de acestea se ocupă teoria 
economică. Ea este nevoită să procedeze tratind acest 


scop principal şi mărturisit ca şi cum ar fi singurul scop; 
aceasta fiind, dintre toate ipotezele de aceeaşi 
simplitate, cea mai apropiată de adevăr. Economistul 
investighează care sînt acţiunile pe care le-ar genera 
această dorinţă dacă, în sectoarele respective, ca n-ar fi 
stinjenita de nici o alta. In felul acesta se obţine o 
aproximare mai bună privind relaţiile dintre oameni în 
aceste sectoare decit ar fi posibil altminteri. Această 
aproximaţie urmează apoi a fi corectată luînd în calcul 
atit cit trebuie efectele oricăror impulsuri de altă natură 
despre care se constată că intervin în diferite cazuri 
particulare. Numai în cîteva cazuri dintre cele mai 
izbitoare (cum este cazul important al principiului 
populaţiei) aceste corectii se interpolează în chiar 
expunerile ştiinţei economice, ceea ce determină o 
oarecare abatere de la rigoarea ordonării pur ştiinţifice a 
materialului, de dragul utilității practice. În măsura în 
care se ştie sau se poate prezuma despre 
comportamentul oamenilor orientat spre dobindirea de 
bogăţie că se află sub influenţa colaterală a oricărei 
trăsături a naturii noastre alta decît dorinţa de a obţine 
maximum de bogăţie cu minimum de muncă şi de 
renuntari, concluziile teoriei economice nu vor fi 
aplicabile la explicarea sau predicția evenimentelor reale 
înainte de a fi modificate luînd corect în calcul gradul 
influenţei exercitate de cealaltă cauză. 

Economia politică poate fi definită, aşadar, după cum 
urmează (iar definiţia îmi pare a fi completa): 

„Ştiinţa care studiază legile acelor fenomene din 
societate ce sînt generate de acţiunile combinate ale 
oamenilor îndreptate spre producerea de bogăţie, în 
măsura în care aceste fenomene nu sînt modificate de 
urmărirea altor obiective.” 

Dar, deşi aceasta e o definiţie corectă a economiei 
politice ca parcelă din teritoriul ştiinţei, în expunerea sa 
cel ce scrie o lucrare didactică de economie va combina 
în chip firesc cu adevărurile ştiinţei pure atitea modificări 


practice cîte consideră că pot să sporească optim 
utilitatea lucrării sale. 


Unii ar putea să considere de prea puţin folos 
încercarea de mai sus de a formula o definiţie a ştiinţei 
economice mai strictă decit cele îndeobşte acceptate; 
sau ar putea s-o considere utilă în cel mai bun caz într-o 
trecere în revistă şi clasificare generală a ştiinţelor, şi nu 
ca o contribuţie la practicarea ei cu mai mult succes. Noi 
sîntem de altă părere şi iată de ce: de modul cum este 
definită o ştiinţă se leagă inseparabil modul de a 
concepe metoda ei filozofică, natura proceselor prin care 
urmează a se efectua investigaţiile ei şi a se ajunge la 
adevărurile ei. 

In orice ştiinţă în care există deosebiri sistematice de 
opinii — adică în toate ştiinţele morale! sau ale spiritului, 
printre care se numără şi economia politică; în orice 
ştiinţă unde printre cei ce s-au aplecat stăruitor asupra 
obiectului există ceea ce de obicei se cheamă deosebiri 
de principiu, şi nu doar de detaliu sau privitoare la fapte 
— se va constata că pricinile rezidă în concepţiile lor 
despre metoda filozofică a respectivei ştiinţe. Părţile în 
dispută sînt călăuzite, conştient sau inconştient, de 
viziuni diferite despre natura probelor adecvate 
obiectului lor de studiu. Ele se deosebesc nu numai în 
privinţa a ceea ce cred a vedea, ci şi în privinţa direcţiei 
de unde le vine lumina cu ajutorul căreia cred că văd 
acest ceva. 

Dintre formele sub care se prezintă de obicei această 
deosebire de metodă, cea mai universală este vechea 
dispută dintre ceea ce se cheamă teorie şi ceea ce se 
cheamă practică sau experienţă. Despre chestiunile 


1 Despre accepțiunea termenului „ştiinţele umane” vezi 
explicaţiile date în textul următor (la p. 80) de către J. N. Keynes. (W. 
trad.) 


sociale şi politice oamenii rationeaza în două feluri: unii 
se autodenumesc oameni practici, în timp ce celorlalţi li 
se spune teoreticieni; titlu pe care aceştia din urmă nu-l 
resping, deşi nu consideră nicidecum că le este specific. 
Deosebirea dintre cele două moduri de gindire este 
foarte mare, deşi limbajul folosit nu o redă deloc corect. 
S-a demonstrat în repetate rînduri că cei ce sînt acuzaţi 
că dispretuiesc faptele şi nesocotesc experienţa edifică şi 
spun răspicat că edifică în întregime pe temelia faptelor 
şi a experienţei; pe cînd cei ce renegă teoria nu pot face 
un pas fără a teoretiza. Dar, deşi ambele categorii de 
cercetători nu fac altceva decit să teoretizeze şi nici una 
nu-şi ia altă călăuză decit experienţa, între ele există 
următoarea deosebire, care este de cea mai mare 
importanţă: cei ce sînt numiţi oameni practici reclamă 
experienţă specifică şi rationeaza exclusiv în sus, de la 
fapte particulare la o concluzie generală; pe cînd cei ce 
sînt numiţi teoreticieni urmăresc să cuprindă un domeniu 
mai larg al experienţei, iar după ce au rationat în sus de 
la fapte particulare la un principiu general ce acoperă un 
teritoriu mult mai mare decit este cel al problemei în 
discuţie, trec si rationeaza în jos, de la acel principiu 
general la o varietate de concluzii specifice. 

Sa presupunem, bunăoară, că se pune problema daca 
monarhii absoluti înclină să folosească prerogativele lor 
de cirmuitori spre binele supusilor lor sau, dimpotrivă, 
spre a-i oprima. Practicienii se vor strădui atunci să 
găsească răspunsul prin inducţie directă pornind de la 
conduita diverşilor monarhi despotici cunoscuţi în istorie. 
Teoreticienii vor fi de părere că problema se cere 
rezolvată apelind nu numai la experienţa privitoare la 
monarhi, ci şi de la experienţa privind oamenii în 
general. Ei vor susţine că observarea tendinţelor pe care 
le manifestă natura umană în variatele situaţii în care au 
fost puse fiinţele umane, şi îndeosebi observarea a ceea 
ce se petrece în propriile noastre suflete, ne dă temei să 
tragem concluzia că o fiinţă umană aflată în postura unui 


rege despotic va da o proastă întrebuințare puterii sale; 
şi că această concluzie nu ar pierde nimic din 
certitudinea ei chiar dacă n-ar fi existat niciodată 
monarhi absoluti sau istoria nu ne-ar oferi nici o 
informaţie despre modul lor de a se comporta. 

Prima din aceste metode este o metodă de inducţie şi 
atit; cea de-a doua este o metodă mixtă de inducţie şi 
deducție. Prima poate fi numită metoda a posteriori; cea 
de a doua, metoda a priori. Sîntem conştienţi de faptul 
că această din urmă expresie este uneori folosită pentru 
a caracteriza o pretinsă metodă de filozofare care 
declară că nu se sprijină deloc pe experienţă. Nu 
cunoaştem însă, cel puţin în materie politică, vreun mod 
de filozofare căruia să i se potrivească pe drept o 
asemenea caracterizare. Prin metoda a posteriori 
înţelegem pe cea care reclamă drept bază pentru 
concluziile sale nu pur şi simplu experienţa, ci experienţă 
specifică. Prin metoda a priori înţelegem (în consens cu 
accepțiunea curentă) modul de a rationa din ipoteze 
asumate, practică ce nu se limitează la matematici, ci 
tine de esenţa oricărei ştiinţe ce admite raţionamentul 
general. Verificarea a posteriori a ipotezei însăşi, adică 
examinarea conformităţii cu ea a faptelor dintr-o situaţie 
reală sau alta nu ţine de ştiinţă ca atare, ci de aplicarea 
ei. 

În definiţia propusă de noi a economiei politice, am 
caracterizat-o pe aceasta ca fiind esențialmente o ştiinţă 
abstractă, iar metoda ei ca fiind a priori. Acesta este 
neîndoielnic caracterul ei, aşa cum au inteles-o şi predat- 
o toţi profesorii de economie cei mai distinşi. Ea 
rationeaza si, susţinem noi, trebuie sa rationeze cu 
necesitate pornind de la ipoteze, nu de la fapte. Se 
edifică pe ipoteze, strict analoge celor care, sub numele 
de definiţii, constituie fundamentul celorlalte ştiinţe 
abstracte. Geometria presupune o definiţie arbitrară a 
liniei — „ceea ce are lungime dar nu şi lăţime”. La fel 
presupune economia politică o definiţie arbitrară a 


omului ca fiinţă care invariabil face ceea ce-i permite să 
obţină cantitatea maximă de lucruri necesare, utile sau 
de lux, cu cantitatea minimă de muncă şi abnegatie 
fizică cu care acestea pot fi obţinute în starea dată a 
cunoaşterii. E adevărat că această definiţie a omului nu 
este pusă formal la începutul nici unei lucrări de 
economie politică, aşa cum definiţia liniei stă la începutul 
Elementelor lui Euclid; iar în măsura în care prin punerea 
ei în faţă s-ar diminua pericolul de a fi uitată, am putea 
avea motive să regretăm că nu se procedează aşa. Este 
bine ca ceea ce e presupus în fiecare caz particular să fie 
odată pentru totdeauna adus înaintea minţii noastre în 
toată întinderea lui, fiind formal enunțat undeva ca o 
maximă generală. Pe de altă parte, oricine este 
familiarizat cu tratatele sistematice de economie politică 
nu va pune la îndoială că ori de cîte ori un economist a 
izbutit să arate că, actionind într-un anumit fel, un 
muncitor poate în mod evident să obţină un salariu mai 
mare, un capitalist un profit mai mare, iar un proprietar 
funciar o rentă mai mare, el a conchis, ca un lucru de la 
sine înţeles, că în mod cert ei vor acţiona astfel. 
Economia politică rationeaza, deci, din premise asumate 
— din premise ce ar putea fi lipsite de orice temei factual 
şi despre care nu se pretinde că în mod universal 
concordă cu faptele. Prin urmare, concluziile economiei 
politice, ca şi cele ale geometriei, sînt adevărate, cum se 
zice de obicei, doar in abstracto; sînt, adică, adevărate 
numai sub anumite presupozitii, în care nu se iau în 
considerare decit cauze generale — cauze comune 
întregii clase de cazuri studiate. 

Economistul n-are de ce să nege acest lucru. Dacă l-ar 
nega, atunci, şi numai atunci, ar greşi. Metoda a priori de 
care este învinuit, ca şi cum utilizarea ei ar dovedi că 
întreaga lui ştiinţă este lipsită de valoare, constituie, 
după cum vom arăta imediat, singura metodă prin care 
se poate ajunge la adevăr în indiferent ce sector al 
ştiinţei sociale. Tot ce se cere este ca el să aibă grijă de a 


nu atribui concluziilor care se întemeiază pe o ipoteză un 
alt gen de certitudine decît cea pe care în fapt o au. Ele 
ar fi adevărate fără restricţii numai într-un caz ce este 
pur imaginar. În măsura în care faptele reale se 
îndepărtează de ipoteză, el trebuie să admită o abatere 
corespunzătoare de la litera strictă a concluziei sale; 
altfel spus, ea este adevărată numai despre lucruri aşa 
cum le-a presupus el în mod arbitrar, nu despre lucruri 
cum sînt în realitate. Ceea ce e adevărat în abstract este 
totdeauna adevărat şi în concret dacă facem a/ustările 
necesare. Cînd o anumită cauză există în mod real şi 
dacă lăsată să acţioneze singură ea ar produce în mod 
infailibil un anumit efect, acelaşi efect, modificat de toate 
celelalte cauze concurente, va corespunde întocmai cu 
rezultatul realmente produs. 

Concluziile geometriei nu sînt strict adevărate despre 
acele linii, unghiuri şi figuri pe care mîinile omeneşti le 
pot construi. Nimeni nu susţine, însă, pe acest temei că 
concluziile geometriei nu sînt de nici un folos sau că ar fi 
mai bine să inchidem Elementele lui Euclid si să ne 
mulţumim cu „practica” şi ,experienta”. 

Nici un matematician nu s-a gîndit vreodată că 
definiţia dată de el liniei s-ar potrivi unei linii reale. La fel 
de puţin şi-a imaginat vreun economist că oamenii reali 
nu doresc nimic altceva decît bogăţie sau ca nu doresc 
nimic care să nu cedeze celui mai slab mobil de ordin 
pecuniar. Dar ei erau indreptatiti să admită acest lucru, 
pentru scopurile rationamentului lor: pentru că au de-a 
face numai cu acele laturi ale comportamentului uman 
ce au ca obiect principal şi direct avantajul pecuniar, şi 
pentru că, neexistind nici două cazuri individuale care să 
fie identice în toate privintele, nu s-ar putea formula 
niciodată vreo maximă generală dacă unele din 
circumstanţele cazului particular n-ar fi lăsate voit de o 
parte. 

Nu ne mărginim însă să afirmăm că metoda a priori 
este un mod legitim de investigaţie filozofică în ştiinţele 


morale; susţinem că ea este singurul mod. Afirmăm că 
metoda a posteriori, sau a experienţei specifice, este cu 
totul ineficace în aceste ştiinţe ca mijloc de a ajunge la 
un corp cît de cît însemnat de adevăruri valoroase; deşi 
se pretează a fi aplicată cu folos ca auxiliar al metodei a 
priori şi constituie chiar un supliment indispensabil al 
acesteia. 

Există o proprietate comună aproape tuturor ştiinţelor 
morale şi prin care ele diferă de multe din ştiinţele fizice; 
e vorba de faptul că în ele rareori ne stă în putinţă să 
facem experimente. În chimie şi fizică nu numai că 
putem să observăm ceea ce se petrece în toate 
combinaţiile şi împrejurările pe care le oferă natura, ci 
avem şi posibilitatea să încercăm un număr indefinit de 
combinaţii noi. Rareori putem face acest lucru în ştiinţa 
etică şi practic niciodată în ştiinţa politică. Nu sîntem în 
măsură să punem la încercare forme de guvernamint sau 
sisteme de politică naţională la scară redusă, în 
laboratoarele noastre, montind experimentele în felul în 
care credem noi că ar putea contribui cel mai mult la 
progresul cunoaşterii. De aceea în aceste ştiinţe studiem 
natura în împrejurări foarte dezavantajoase, trebuind să 
ne mulţumim cu numărul limitat de experimente ce au 
loc (dacă putem spune aşa) de la sine, fără ca noi să 
pregătim sau să aranjăm ceva; şi, pe deasupra, în 
împrejurări de o mare complexitate şi care nu ne sînt 
niciodată perfect cunoscute; şi unde partea de departe 
cea mai mare a proceselor rămîne ascunsă observaţiei 
noastre. 

Consecința acestei inevitabile insuficiențe de materiale 
pentru inducţie este că rareori putem obţine ceea ce 
Bacon a numit, în mod bizar dar nu nepotrivit, 
experimentum crucis. 

În orice ştiinţă ce admite un număr nelimitat de 
experimente făcute după plac, un experimentum crucis 
poate fi oricind obţinut. Putind face să varieze toate 
circumstanţele, sîntem totdeauna în stare să luăm 


măsuri eficace pentru a afla care din ele joacă un rol şi 
care nu. Să notăm efectul cu B şi să presupunem că se 
pune întrebarea dacă circumstanta A contribuie în vreun 
fel la producerea lui. Montăm un experiment în care 
toate circumstanţele sînt modificate, cu excepţia lui A; 
dacă efectul B se produce totuşi, A este cauza lui. Sau, în 
loc să lăsăm neschimbat pe A şi să schimbăm celelalte 
circumstanţe, le lăsăm pe acestea neschimbate şi 
schimbăm pe A: dacă efectul B nu se produce, 
conchidem din nou că A este o condiţie necesară a 
existenţei lui. Oricare din aceste experimente, dacă este 
efectuat cu acuratețe, e un experimentum crucis; el 
transformă prezumția pe care o aveam înainte privitor la 
existenţa unei legături între A şi B în dovadă, infirmînd 
orice altă ipoteză care ar putea explica aparențele. 

Dar aceasta nu se poate face decit rareori în ştiinţele 
morale, din pricina imensei multitudini de circumstanţe 
ce-şi exercită influenţa, ca şi din pricina mijloacelor 
noastre foarte firave de a introduce variaţii în 
experiment. Chiar şi actionind asupra unui spirit 
individual, caz în care ni se oferă cele mai mari 
posibilităţi de experimentare, nu putem realiza de multe 
ori un experiment crucial. Se poate urmări, de pildă, într- 
o varietate de cazuri, efectul unei circumstanţe 
particulare în educaţie asupra formării caracterului, dar 
cu greu am putea fi siguri vreodată despre două 
oarecare din aceste cazuri că diferă prin toate 
circumstanţele cu excepţia doar a celei a cărei influenţă 
vrem s-o determinăm. Cu atît mai mare trebuie să fie 
această dificultate in chestiunile privitoare la 
funcţionarea statelor, unde chiar şi numărul 
experimentelor consemnate este atit de mic în 
comparaţie cu varietatea şi multitudinea circumstanțelor 
prezente în fiecare. Cum am putea obţine, de exemplu, 
un experiment crucial privitor la efectul unei politici 
comerciale restrictive asupra avutiei nationale? Ar trebui 
să găsim două naţiuni care se aseamănă în orice altă 


privinţă sau cel puţin posedă în exact aceeaşi măsură 
toţi acei factori ce contribuie la bogăţia unei naţiuni şi 
care duc exact aceeaşi politică în toate celelalte sfere, 
singura deosebire dintre ele fiind că una adoptă un 
sistem de restricţii comerciale, iar cealaltă promovează 
comerţul liber. Am avea atunci un experiment decisiv, 
similar celor pe care le putem realiza aproape 
întotdeauna în fizica experimentală. Aceasta ar fi 
neîndoielnic proba cea mai concludentă, dacă am putea- 
o obţine. Să ne gindim însă la imensul număr si la 
nesfirşita varietate a circumstanțelor care, direct sau 
indirect, influenţează sau pot să influenţeze volumul 
avutiei nationale şi apoi să ne întrebăm care este 
probabilitatea de a găsi în lunga perindare a veacurilor 
două naţiuni care să concorde, şi despre care să se poată 
arăta că concordă, în toate aceste circumstanţe afară de 
una? 

Intrucit este deci zadarnică speranţa de a ajunge la 
adevăr, în economia politică sau în vreo altă ştiinţă 
socială, examinind faptele în concret, îmbrăcate în toată 
complexitatea cu care le-a înconjurat natura, si 
straduinta de a degaja o lege generală printr-un proces 
de inducţie pornind de la compararea detaliilor, nu ne 
rămîne nici o altă metodă decit cea apriorică sau a 
„speculaţiei abstracte”. 

Deşi în domeniul vieţii politice nu există suficiente 
temeiuri pentru o inducţie satisfăcătoare prin 
compararea efectelor, cauzale pot fi studiate în toate 
cazurile prin experimente specifice. Aceste cauze sînt 
legi ale naturii umane şi circumstanţe exterioare 
capabile sa îmboldească voinţa umană la acţiune. 
Dorinţele omului şi natura comportamentului la care ele 
îl împing sînt susceptibile de observaţie. Putem observa 
de asemenea care sînt obiectele ce stirnesc aceste 
dorinţe. Materialele acestei cunoaşteri fiecare cercetător 
le poate culege în principal înăuntrul sau, tinind cont într- 
o măsură rezonabilă şi de deosebirile dintre el şi alţi 


oameni, pe care i le dezvăluie experienţa. Cunoscind, 
deci, cu acuratețe proprietăţile substanţelor cu care 
avem de-a face, putem rationa cu acelaşi grad de 
certitudine ca în cele mai demonstrative părţi ale fizicii, 
pornind de la orice ansamblu de circumstanţe. Acest 
mod de a rationa ar fi o simplă joacă dacă circumstanţele 
presupuse n-ar avea nici un fel de asemănare cu cele 
reale; dacă însă presupozitia este în sine corectă, 
nedeosebindu-se de adevăr decit aşa cum o parte se 
deosebeşte de întreg, atunci concluziile deduse corect 
din ea constituie un adevăr abstract iar cînd sînt 
completate prin adăugarea sau scăderea efectului 
circumstanțelor neluate în calcul, ele sînt adevărate în 
concret şi pot fi aplicate în practică. 

Aşa se înfăţişează economia politică în scrierile celor 
mai buni exponenti ai ei. Pentru a o face perfectă ca 
ştiinţă abstractă, combinaţiile de circumstanţe de la care 
porneşte ipotetic spre a le afla efectele ar trebui să 
cuprindă toate acele circumstanţe care sînt comune 
tuturor claselor fără deosebire, precum şi toate 
circumstanţele care sînt comune unei clase importante 
oarecare de cazuri. Concluziile deduse corect din aceste 
presupozitii ar fi la fel de adevărate în abstract ca acelea 
ale matematicii; şi ar fi o aproximare atit de bună a 
adevărului în concret cît poate fi vreodată un adevăr 
abstract. 

Cînd principiile economiei politice urmează a fi aplicate 
la un caz particular, este necesar să fie luate în 
considerare toate circumstanţele individuale ale acestui 
caz; examinind nu numai căruia din ansamblurile de 
circumstanţe studiate de ştiinţa abstractă îi corespund 
circumstanţele cazului respectiv, ci şi eventualele alte 
circumstanţe existente în acel caz, care, nefiind 
reprezentate într-o clasă de cazuri mare şi bine 
delimitată, n-au intrat în vizorul ştiinţei. Aceste 
circumstanţe au fost numite cauze perturbatoare. Abia în 
acest punct se insinuează în proces un element de 


incertitudine — o incertitudine inerenta naturii 
fenomenelor complexe şi generată de imposibilitatea de 
a fi absolut siguri că ne sînt îndeajuns de cunoscute în 
detaliu toate circumstanţele cazului particular şi că 
atenţia nu ne este abătută nejustificat de la nici una din 
ele. 

In aceasta rezidă singura incertitudine a economiei 
politice, şi nu numai a ei, ci şi a ştiinţelor morale în 
general. Cînd cauzele perturbatoare sînt cunoscute, 
necesitatea luării lor în calcul nu diminuează în nici un fel 
precizia ştiinţifică şi nici nu reprezintă vreo abatere de la 
metoda a priori. Ele nu sînt lăsate la urmă pentru a fi 
tratate pur şi simplu la întîmplare. Asemenea frecării din 
mecanică, cu care adesea au fost asemuite, ele au fost 
poate gindite la început doar ca un ce neprecizabil care 
trebuie scăzut pe ghicite din rezultatul obţinut din 
principiile generale ale ştiinţei; cu timpul însă multe din 
ele ajung să fie cuprinse în perimetrul ştiinţei abstracte 
înseşi şi se constată că efectul lor se pretează la o 
estimare la fel de exactă ca şi efectele mai izbitoare pe 
care ele le modifică. Cauzele perturbatoare îşi au legile 
lor, după cum cauzele perturbate de ele şi le au pe ale 
lor; iar pe baza legilor ce guvernează cauzele 
perturbatoare, natura şi amploarea perturbatiei pot fi 
prezise a priori, la fel ca actiunea legilor mai generale pe 
care se spune ca le modifica sau perturba, desi ar fi mai 
corect sa zicem ca se combina cu ele. Efectul cauzelor 
speciale trebuie deci adaugat sau scazut din efectul celor 
generale. 

Aceste cauze perturbatoare sint uneori circumstante 
ce acţionează asupra comportamentului uman prin 
intermediul aceluiaşi principiu al naturii umane cu care 
operează economia politică, şi anume dorinţa de bogăţie, 
circumstanţe ce nu sînt însă îndeajuns de generale 
pentru a fi luate în considerare în ştiinţa abstractă. Orice 
economist ar putea să citeze numeroase exemple de 
astfel de perturbări. In alte cazuri acţionează ca o cauză 


perturbatoare vreo altă lege a naturii umane. În acest din 
urmă caz ea nu poate intra niciodată în perimetrul 
economiei politice, ci aparţine unei alte ştiinţe; aici 
economistul care n-a studiat nici o altă ştiinţă în afara 
economiei politice, dacă va încerca să aplice ştiinţa sa în 
practică, va eşua.! 

Cît priveşte celelalte feluri de cauze perturbatoare, şi 
anume cele ce acţionează prin intermediul aceleiaşi legi 
a naturii umane în care îşi au originea principiile 
generale ale economiei politice, acestea ar putea fi 
oricînd aduse în perimetrul ştiinţei economice abstracte, 
dacă astfel s-ar cîştiga ceva; iar cînd în practică ţinem 
cont de ele în măsura cuvenită, şi nu facem acest lucru 
la nimereală, atunci urmăm metoda ştiinţei abstracte 
pînă în detalii mai mărunte, inserînd printre ipotezele ei o 
combinaţie de circumstanţe proaspătă şi încă mai 
complexă si adăugind astfel pro hac vice ştiinţei 
abstracte un capitol suplimentar, un apendice sau cel 
puţin o teoremă în plus. 

După ce am arătat astfel că în economia politică şi în 
toate celelalte ramuri ale ştiinţei morale metoda a priori 
este singurul mod de investigaţie cert sau ştiinţific şi că 
metoda a posteriori sau a experienţei specifice, ca mijloc 
de a ajunge la adevăr, este inaplicabilă în aceste 
domenii, vom fi în măsură să arătăm că această din 
urmă metodă este totuşi de mare valoare în ştiinţele 
morale; şi anume, nu ca mijloc de descoperire a 
adevărului, ci ca mijloc de verificare a lui şi de reducere 
la minimum a acelei incertitudini despre care spuneam 
adineauri că izvorăşte din complexitatea fiecărui caz 
particular şi din dificultatea (pentru a nu spune 
imposibilitatea) de a ne asigura a priori că am luat în 
considerare toate circumstanţele relevante. 

Dacă am putea fi absolut siguri că ne sînt cunoscute 
toate aspectele unui caz particular, n-am putea obţine 
mari foloase în plus de la experienţa specifică. Dacă ne 
sînt date cauzele, putem şti care va fi efectul lor fără a 


încerca efectiv fiecare din combinaţiile posibile; pentru 
că aici cauzele sînt sentimente umane şi circumstanţe 
externe capabile să le stirneasca: şi cum acestea, în cea 
mai mare parte, ne sînt sau cel puţin ar putea să ne fie 
familiare, despre efectul lor combinat putem judeca mai 
sigur pe baza acestei familiaritati, decit cu ajutorul 
probelor indiferent de ce fel care pot fi obţinute din 
circumstanţele complicate şi incilcite ale unui experiment 
real. Dacă vreo autoritate infailibilă ne-ar spune care sînt 
cauzele particulare ce acţionează într-un caz sau altul, 
atunci, dacă ştiinţa noastră abstractă ar fi completă, am 
deveni profeti. Cauzele însă nu ni se dezvăluie în acest 
fel; ci sîntem nevoiţi să le decelăm prin observaţie, iar în 
circumstanţe complexe observaţia e mai totdeauna 
incompletă. E posibil ca unele cauze să nu fie accesibile 
observaţiei; multe se întîmplă să-i scape, dacă nu sîntem 
cu băgare de seamă; şi doar deprinderea cu observaţii 
îndelungate şi atente ne poate da o idee prealabilă 
corectă despre cauzele pe care este probabil să le 
descoperim şi să ne orienteze să le căutăm în locul 
potrivit. Tine însă de natura intelectului omenesc că 
tocmai din pricina concentrării atenţiei asupra unei părţi 
dintr-un lucru slăbeşte atenţia acordată celorlalte părţi. 
Sîntem de aceea în mare pericol de a lua aminte doar la 
o parte din cauzele ce acţionează în fapt. lar dacă ni se 
întîmplă aşa ceva, atunci cu cit vor fi mai riguroase 
deductiile noastre şi cu cit vor fi mai certe concluziile 
noastre în abstract (adică cele obţinute făcînd abstracţie 
de toate circumstanţele, cu excepţia celor ce fac parte 
din ipoteză), cu atit va fi mai mică bănuiala noastră că 
gresim. Intr-adevar, oricine s-a aplecat mai stăruitor 
asupra surselor gîndirii falacioase nu se poate să nu fi 
observat că coerenţa şi înlănţuirea elegantă a sistemelor 
noastre teoretice sînt luate drept dovezi ale adevărului 
lor mai des decit se crede îndeobşte. 

Trebuie, deci, să fim cit se poate de scrupuloşi cînd e 
vorba de a ne verifica teoria comparind, în cazurile 


particulare la care avem acces, rezultatele prezise în 
temeiul ei cu informaţiile cele mai veridice pe care le 
putem obține despre rezultatele efectiv realizate. 
Discrepanţa dintre anticipările noastre şi datele reale 
este de multe ori singura circumstanta care ne atrage 
atenţia asupra unei importante cauze perturbatoare pe 
care am scăpat-o din vedere. Ba ne descoperă adesea 
erori de gindire şi mai grave decît omiterea unor 
circumstanţe ce pot fi pe drept numite cauze 
perturbatoare. Ea ne dezvăluie adesea că baza însăşi a 
întregului nostru raţionament este insuficientă; că datele 
de la care am pornit în raţionament cuprind numai o 
parte, şi nu totdeauna cea mai importantă, a 
circumstanțelor ce determina în fapt rezultatul. 
Asemenea scăpări se întîmplă şi în cazul unor foarte buni 
gînditori, ba chiar şi în cazul categoriei încă mai rare a 
bunilor observatori. Este un tip de eroare la care sînt 
predispuşi mai ales cei cu vederile cele mai largi şi mai 
filozofice. Căci la aceştia intelectul e mai deprins să 
zăbovească asupra acelor legi, trăsături şi tendinţe ce 
sînt comune unor clase mari de cazuri şi sînt prezente în 
orice loc şi timp; or, se întîmplă frecvent ca nişte 
circumstanţe aproape specifice unui caz sau unei epoci 
particulare să aibă o pondere cu mult mai mare în 
determinarea cazului respectiv. 

Aşadar, chiar dacă un cercetător este convins că 
adevăruri generale despre viaţa socială nu se pot obţine 
prin metoda a posteriori, el este dator, cu toate acestea, 
ca, pe măsura posibilităţilor, să investigheze detaliile 
fiecărui experiment specific. Dacă nu face asta, el poate 
fi totuşi un foarte bun profesor de ştiinţă abstractă; căci 
poate fi de mare folos o persoană care indică corect ce 
efecte vor rezulta din anumite combinații de 
circumstanţe posibile, indiferent în ce porţiune din vastul 
teritoriu al cazurilor ipotetice s-ar găsi acele combinaţii. 
El se află fata de legiuitor în acelaşi raport ca geograful 
pur cu navigatorul practic, putînd să-i indice latitudinea 


şi longitudinea a fel de fel de locuri, nu însă şi drumurile 
de acces pe apă către acestea. Dacă însă nu face decit 
atit, el trebuie să se ţină deoparte de politica practică; să 
nu emită opinii, sau să le emită doar cu o extremă 
modestie, cu privire la modul de aplicare a doctrinelor 
sale la circumstanţele existente. 

Oricine se încumetă să formuleze propoziţii menite să-i 
călăuzească pe oameni, oricît de desăvirşite ar fi 
cunoştinţele sale ştiinţifice, nu se poate dispensa de 
cunoaşterea practică a modurilor în care se desfăşoară 
efectiv diferite lucruri în lume şi de o vastă experienţă 
personală privind ideile, sentimentele şi tendinţele 
intelectuale şi morale reale din ţara şi epoca în care 
trăieşte. Adevăratul om de stat practic este cel în care 
această experienţă se combină cu o cunoaştere 
aprofundată a filozofiei politice abstracte. Oricare din 
cele două moduri de cunoaştere, în lipsa celuilalt, îl lasă 
şchiop şi neajutorat dacă e conştient de deficienta sa; ori 
îl face obstinat şi încrezut dacă, aşa cum se întîmplă mai 
ades, este cu totul inconştient de ea. 

Acestea sînt, prin urmare, funcţiile şi foloasele 
respective ale metodei a priori şi metodei a posteriori — 
a ştiinţei abstracte si a experienţei specifice — atît în 
economia politică, cît şi în toate celelalte ramuri ale 
filozofiei sociale. Adevărul ne sileşte să ne exprimăm 
convingerea că atit printre cei ce au scris despre aceste 
lucruri, cît şi printre cei pentru uzul cărora au scris, sînt 
puţini cei care să fi recunoscut fiecăreia din aceste 
metode justa ei valoare şi care să o fi asociat sistematic 
pe fiecare din ele cu obiectele şi funcţiile ce i se 
potrivesc. Una din particularităţile epocii moderne, 
separarea teoriei de practică — a studiilor de cabinet de 
vălmăşagul lumii de afară — a imprimat o tendinţă 
pozitivă ideilor şi sentimentelor atît ale savantului, cit şi 
ale omului practic. Fiecare din ei subestimează acea 
parte a materialului de gîndire cu care nu este 
familiarizat. Unul dispretuieste orice viziune 


cuprinzătoare, celălalt nesocoteşte amănuntele. Unul 
extrage ideea sa despre univers din puţinele obiecte cu 
care cursul vieţii sale s-a întîmplat să-l familiarizeze; 
celălalt, avînd de partea sa demonstraţia şi uitind ca ea 
este doar o demonstraţie nisi — o demonstraţie pentru 
toate timpurile susceptibilă de a deveni irelevantă prin 
adăugarea la ipoteze a unui singur fapt nou — neagă 
sustinerile potrivnice, în loc să le examineze şi să le 
verifice. Acest mod de a proceda poate fi scuzat în bună 
măsură prin şubrezenia mărturiilor pe care se sprijină de 
obicei faptele invocate pentru invalidarea concluziilor 
deduse din teorie. In astfel de chestiuni complexe 
oamenii privesc nu cu ochii, ci prin prisma opiniilor lor 
preconcepute. Statisticile unui om interesat sau patimas 
au prea puţină valoare; şi rareori trece un an fără să ne 
aducă exemple de falsuri uluitoare pe care numeroşi 
oameni respectabili le comunică lumii ca pe nişte fapte 
pe care le-au cunoscut personal. Un cercetător sincer şi 
răbdător se va simţi îndemnat să studieze un lucru nu 
pentru că se afirmă că acesta este adevărat, ci pentru că 
prin natura sa poate să fie adevărat. El se va folosi de 
asertiunile oponenților nu ca de nişte dovezi, ci ca de 
indicaţii ce conduc la dovezi; ca pe nişte sugestii privind 
calea optimă de urmat în propriile lui cercetări. 

Dar pe cînd teoreticianul şi omul practic îşi pasează 
unul altuia jumătăţile lor de adevăr, rareori se întîmplă 
să întîlnim pe cineva care, situîndu-se pe un plan de 
gîndire mai înalt, să cuprindă laolaltă ceea ce ei văd doar 
în parti separate; care să facă din anticipările 
teoreticianului un ghid pentru observaţiile omului practic, 
iar din experienţa specifică a acestuia din urmă un 
avertisment pentru primul că teoria sa necesită adăugiri. 

In epoca modernă exemplul cel mai memorabil de om 
care a îmbinat spiritul teoretic cu o viaţă activă, ferindu- 
se în mod eficace de unilateralitatile şi prejudecățile atît 
ale savantului cit şi ale omului de stat practic, a fost 
Turgot; caz aparte nu numai în epoca sa, ci şi în istorie, 


pentru felul uimitor în care a întrunit în persoana sa 
virtuţi dintre cele mai opuse şi, judecînd după experienţa 
comună, aproape incompatibile. 

Deşi este imposibil să oferim un test pe baza căruia un 
ginditor speculativ, din economia politică sau din 
indiferent ce alta ramura a stiintei sociale, sa poata sti 
daca este sau nu competent sa se pronunte despre 
aplicarea principiilor sale la conditiile existente din tara 
sa sau din vreo alta tara, putem oferi unele indicii în lipsa 
cărora poate fi sigur că nu este competent. Cunostintele 
sale trebuie să-i permită cel puţin să explice ceea ce 
este, altminteri nu e în măsură să se pronunţe despre 
ceea ce ar trebui să fie. Dacă, de exemplu, un economist 
este pus în încurcătură de anume fenomene comerciale 
recente sau actuale; dacă starea recentă sau actuală a 
industriei producătoare din ţara sa îi creează enigme pe 
care cunoştinţele lui generale nu-i permit să le dezlege, 
atunci poate fi sigur că sistemului său de opinii îi mai 
lipseşte ceva pentru a putea deveni o calauza de 
nădejde în circumstanţele existente. Fie că i-au rămas 
necunoscute anumite fapte ce influenţează situaţia ţării 
şi cursul evenimentelor; sau, cunoscîndu-le, nu ştie care 
trebuie să fie efectele lor. În acest din urmă caz, sistemul 
său este deficitar chiar şi ca sistem abstract, 
nepermitindu-i să dezvolte corect toate consecinţele nici 
din premisele asumate. Chiar dacă ar izbuti să arunce o 
îndoială asupra realităţii unora din fenomenele pe care 
este invitat să le explice, sarcina sa nu se opreşte aici; 
chiar şi atunci, îi mai rămîne să arate cum a apărut 
părerea pe care el o socoteşte nefondată; şi care este 
adevărata natura a aparentelor ce au dat o aura de 
probabilitate unor asertiuni care, examinate, se 
dovedesc neadevarate. 

Cind teoreticianul si-a dus munca pina la capat — sia 
facut-o cu buna credinta, adica nu cu dorinta de a dovedi 
că sistemul sau este complet, ci cu dorinţa de a-l face 
complet — el se poate socoti în măsură sa aplice 


principiile sale pentru a călăuzi practica. Trebuie însă să 
continue a exercita aceeaşi disciplină la fiecare nouă 
combinaţie de fapte care apare: să fie gata a lua în 
considerare influența perturbatoare a unor cauze 
neanticipate şi să examineze cu grijă rezultatul fiecărui 
experiment, pentru ca orice reziduu de fapte la care 
principiile sale nu-l făceau să se aştepte şi pe care ele 
nu-i permit să le explice să devină obiectul unei noi 
analize şi să ofere prilej pentru o lărgire sau corijare 
corespunzătoare a vederilor sale generale. 

Metoda cercetătorului practic constă, aşadar, din două 
procese, unul analitic şi unul sintetic. El trebuie să 
analizeze starea existentă a societăţii în elementele ei, 
avînd grijă să nu scape din vedere sau să piardă pe drum 
pe vreunul din ele. După ce va fi apelat la experienţa 
omului individual pentru a afla /egea fiecăruia din aceste 
elemente, adică pentru a afla care sînt efectele lui 
naturale şi cuantumul efectului ce rezultă dintr-un 
cuantum dat al cauzei atunci cînd aceasta nu este 
contracarata de nici o altă cauză, rămîne de efectuat o 
operaţie de sinteză; de punere laolaltă a tuturor acestor 
efecte şi de aflare, pornind de la fiecare în parte, a 
afectului ce rezultă din acţiunea concomitentă a tuturor 
cauzelor. Dacă toate aceste operaţii ar putea fi efectuate 
corect, rezultatul ar fi profeția. Cum însă ele nu pot fi 
efectuate decit cu o anumită aproximaţie, oamenii nu 
pot face niciodată predicții absolut certe, ci doar mai 
mult sau mai puţin probabile, după cum sînt mai bine 
sau mai puţin bine informaţi asupra cauzelor, după cum 
au aflat cu mai multă sau mai puţină acuratețe din 
experienţă legea căreia i se conformează fiecare din 
aceste cauze atunci cînd acţionează separat şi după cum 
au determinat cu mai multă sau mai puţină 
scrupulozitate efectul combinat. 

Cu toate precautiile indicate aici, rămîne pericolul 
alunecării în viziuni parţiale; dar măcar ştim că ne-am 
luat cele mai bune măsuri de prevedere împotriva lui. Tot 


ce mai putem face în plus este să ne străduim a fi critici 
impartiali ai propriilor noastre teorii şi să ne eliberăm, pe 
cit ne stă în putinţă, de acea reticenta de care doar 
puţini cercetători s-au debarasat cu totul, de a admite 
realitatea sau relevanta oricăror fapte pe care nu le-au 
luat anterior în considerare sau pentru care n-au lăsat loc 
în sistemele lor. 

Dacă într-adevăr fiecare fenomen ar fi în întregime 
efectul unei singure cauze, presupunind că in 
rationamentele noastre nu s-a strecurat nici o eroare 
logică, cunoaşterea legii acestei cauze ne-ar permite să 
prevedem cu certitudine toate circumstanțele 
fenomenului. În acest caz, dacă am examinat cu grijă 
premisele şi modul nostru de a rationa şi n-am detectat 
nici o carenta în ele, am putea cuteza să contestam 
mărturia ce ar putea fi invocată spre a arăta că lucrurile 
s-au petrecut altminteri decit am fi anticipat. Dacă 
pricinile concluziilor eronate ar fi totdeauna vizibile pe 
fata rationamentelor ce ne conduc la ele, intelectul uman 
ar fi un instrument cu mult mai demn de încredere decit 
este în fapt. Dar examinarea scrupuloasă a procesului 
însuşi ne ajută prea putin să descoperim că am omis o 
parte din premisele pe care ar fi trebuit să le introducem 
în raţionament. Efectele sînt determinate de obicei de un 
complex de cauze. Dacă am scăpat din vedere vreuna 
din cauze, oricît de corect am rationa folosindu-le pe 
celelalte, e posibil să nu ajungem decit la înmulţirea 
erorilor. Premisele noastre vor fi adevărate şi 
raţionamentul nostru va fi corect, dar rezultatul nu va 
avea totuşi nici o valoare în cazul particular ce ne 
preocupă. De aceea este totdeauna indicat să păstrăm 
un dram de îndoială în privinţa concluziilor noastre 
practice. O bună disciplinare a spiritului ne fereşte în 
mod eficace de premise false şi raționamente 
defectuoase; în schimb de pericolul omiteri; a ceva nici 
forţa nativă a intelectului nici cultivarea lui nu ne pot feri 
decît în foarte mică măsură. Un om se poate simţi pe 


bună dreptate sigur că ori de cite ori a contemplat atent 
cu ochii minţii a văzut corect; nimeni nu poate fi însă 
sigur că nu există în realitate vreun lucru pe care nu l-a 
sesizat deloc. Tot ce putem face este să ne asigurăm că 
am văzut tot ceea ce este vizibil tuturor celorlalţi oameni 
care s-au ocupat de problema în cauză. In acest scop 
trebuie să facem efortul de a ne situa în punctul lor de 
vedere şi să ne străduim cu onestitate să vedem obiectul 
aşa cum îl văd ei; şi să nu abandonăm această încercare 
pînă cînd nu adăugăm la inventarul nostru de realităţi 
fenomenul văzut de ei sau ne dăm limpede seama că 
este vorba de o iluzie optică. 

Principiile enunțate aici nu sînt nicidecum străine 
concepţiei comune; probabil că nimeni nu le ignoră cu 
totul, dar de obicei sînt văzute ca prin ceaţă. Am fi putut 
să prezentăm partea lor din urmă într-o terminologie în 
care ele ar fi părut cele mai familiare truisme: am fi putut 
să-i avertizăm pe cercetători împotriva generalizărilor 
prea largi şi să le reamintim că orice regulă admite 
excepții. Acesta e limbajul de care se servesc de obicei 
cei ce privesc cu neîncredere gindirea cuprinzătoare, fără 
să poată spune limpede de ce şi unde trebuie să o 
tratăm cu neîncredere. Am evitat anume să folosim 
aceste expresii, pentru că le considerăm superficiale şi 
lipsite de acuratețe. Erorile, acolo unde apar, nu apar din 
pricina generalizărilor prea largi, adică a includerii într-o 
singură propoziţie a unui număr prea mare de cazuri 
particulare. Neindoielnic, un om afirmă adesea despre o 
întreagă clasă ceea ce nu e adevărat decit despre o 
parte a ei; dar eroarea sa constă în general nu în a fi 
făcut o asertiune prea largă, ci în a fi făcut o asertiune de 
un fel nepotrivit: in a se fi referit la un rezultat real, în loc 
să se refere doar la tendinţa spre acel rezultat, la o 
putere ce acţionează cu o anumită intensitate în direcţia 
lui. Cit priveşte exceptiile, în nici o ştiinţă cit de cit 
avansată nu există, propriu-zis, ceea ce se cheamă 
excepţii. Ceea ce se crede a fi o excepţie de la un 


principiu este întotdeauna alt principiu, distinct, ce 
interferă cu primul; o altă forţă ce acţionează asupra 
primei forte, modificindu-i direcţia. Nu există /ege si 
excepție la acea lege — legea actionind în nouăzeci si 
nouă de cazuri iar excepţia în unul. Ci există două legi, 
fiecare putînd să acţioneze în întreaga sută de cazuri, 
legi ce prin acţiunea lor combinată produc un efect 
comun. Dacă forţa care, fiind mai puţin vizibilă dintre 
cele două forte, este numită forţă perturbatoare, 
precumpăneşte îndeajuns asupra celeilalte într-un 
anumit caz, făcînd din acesta ceea ce în mod obişnuit se 
cheamă o excepţie, aceeaşi forţă perturbatoare 
acţionează probabil ca o cauză modificatoare şi în multe 
alte cazuri, cărora nimeni nu le spune excepţii. 

Astfel, dacă s-ar enunta drept o lege a naturii că toate 
corpurile grele cad spre pămînt, probabil că s-ar spune 
că rezistenţa atmosferei, care împiedică un balon să 
cadă, face ca balonul să fie o excepţie la această 
pretinsă lege a naturii. Legea reală este însă că toate 
corpurile grele tind să cadă; şi nimic nu face excepţie de 
la ea, nici măcar Soarele şi Luna, deoarece chiar şi ele, 
dupa cum ştie orice astronom, tind spre Pămînt, cu o 
forţă perfect egală celei cu care Pamintul tinde spre ele. 
Dintr-o înţelegere greşită a legii gravitaţiei, despre 
rezistenţa atmosferei s-ar putea spune, în cazul 
particular al balonului, că precumpăneşte asupra legii; 
dar efectul ei perturbator este la fel de real în orice alt 
caz, pentru că frinează căderea absolut a tuturor 
corpurilor, deşi nu o împiedică. Regula şi aşa-zisa 
excepţie nu-şi împart cazurile între ele; fiecare din ele 
este o regulă cuprinzătoare ce se extinde la toate 
cazurile. A spune despre unul din aceste principii 
concurente că este o excepţie la celălalt e un mod de a 
vorbi superficial şi contrar principiilor corecte de 
denumire şi de ordonare. Un efect de exact acelaşi fel şi 
generat de aceeaşi cauză nu trebuie plasat în două 


categorii diferite, după cum există sau nu o altă cauză ce 
precumpaneste asupra celei dintii. 

Numai în arte!, ca deosebite de ştiinţe, putem vorbi în 
mod corect de excepţii. Arta, al cărei scop imediat este 
practica, n-are de-a face cu cauze decit în calitate de 
mijloace pentru producerea anumitor efecte. Oricit de 
eterogene ar fi cauzele, ea cuprinde efectele tuturor într- 
un singur calcul, şi după cum suma este p/us sau minus, 
în funcţie de cum se situează deasupra unei anumite linii 
sau dedesubtul ei, Arta spune Fa asta sau Abtine-te să 
faci asta. Aici excepţia nu trece pe nesimţite în regulă, ca 
în cazul aşa-numitelor excepţii din ştiinţă. Într-o 
chestiune practică se întîmplă frecvent ca un anumit 
lucru ori să trebuiască să-l facem, ori să trebuiască să ne 
abtinem de a-l face, neexistind situaţii intermediare. 
Dacă în majoritatea cazurilor lucrul trebuie făcut, aceasta 
devine o regulă. Cînd mai apoi se iveşte un caz în care 
lucrul nu trebuie făcut, se deschide o pagină cu totul 
nouă — regula este dată la o parte şi abandonată; se 
face loc unui nou şir de idei, iar între acestea şi cele 
implicate în regulă există o largă linie de demarcaţie — 
la fel de largă şi de tranşantă ca deosebirea dintre Da şi 
Nu. E foarte posibil ca între ultimul caz ce cade sub 
incidenţa regulei şi primul ce intră la excepţii să nu fie 
decit o deosebire de nuanţă; dar această nuanţă 
reprezintă probabil întreg intervalul dintre un anumit 
mod de acţiune şi unul total diferit. Aşadar, cînd 
discutăm despre arte putem vorbi în mod legitim despre 
regulă şi excepție, intelegind prin regulă cazurile în care 
există o precumpănire, cît de mică, a motivelor pentru 
un anumit mod de a acţiona, iar prin excepţie, cazurile în 
care precumpănesc motivele potrivnice. 


* Cuvîntul „artă" este folosit aici în mai vechea lui acceptiune, 
care include mestesugurile şi tehnica în general. (N. t.) 


NOTĂ 


1. Una din ratiunile cele mai puternice pentru a trasa o 
clară şi largă linie despartitoare între ştiinţă si artă este 
următoarea. Principiul de clasificare a ştiinţelor este cel 
mai convenabil să se plieze după clasificarea cauzelor, 
pe cînd în clasificarea artelor trebuie urmată cu 
necesitate clasificarea efectelor a căror producere 
constituie scopul lor. Or, un efect, fie că e vorba de 
natură sau de viaţa umană, depinde în general de un 
complex de cauze, şi deseori se întîmplă ca unele din 
aceste cauze să aparţină unor ştiinţe, iar altele altora. 
Astfel, în construcția motoarelor după principiile 
mecanicii, este necesar să se ţină cont de proprietăţile 
chimice ale materialului, cum este oxidabilitatea, de 
proprietăţile lui electrice şi magnetice etc. De aici 
decurge că deşi fundamentul necesar al tuturor artelor 
este ştiinţa, adică cunoaşterea proprietăţilor sau legilor 
obiectelor asupra cărora şi cu ajutorul cărora lucrează 
arta, nu este adevărat si că fiecare artă corespunde cite 
unei ştiinţe. Fiecare artă presupune nu o ştiinţă, ci ştiinţa 
în general; sau, cel puţin, mai multe ştiinţe diferite. 


CAPITOLUL 2 
Domeniul şi metoda economiei 
politice! 
JOHN NEVILLE KEYNES 


John Neville Keynes (1852-1949), tatăl lui John 
Maynard Keynes, a fost logician şi economist. S-a 
născut la Salisbury şi a studiat la University College 
din Londra şi la Pembroke College din Cambridge. A 
lucrat ca profesor la Cambridge. Cea mai 
importantă lucrare a sa este The Scope and Method 
of Political Economy (Domeniul şi metoda economiei 
politice), din care reproducem aici cîteva extrase. 


Capitolul | 
Consideraţii introductive 


§ 1. Natura şi importanța cercetării privitoare la 
domeniul şi metoda economiei politice. — Termenii 
economie şi economic conţin o ambiguitate ce stă la 
originea unei bune părţi din confuzia ce domneşte în 
prezent cu privire la natura economiei politice. De regulă 
un mod de a acţiona este numit economic atunci cînd îşi 
atinge scopul cu cheltuieli minime de bani, timp şi efort; 
iar prin economie se înţelege utilizarea resurselor 
noastre cu prudenţă si discernamint, astfel încît să 
putem obţine din ele randamentul net maxim al utilității. 

Cele două cuvinte sînt folosite însă şi într-un mod ce 
nu implică o adaptare deosebit de raţională a mijloacelor 
la scopuri; iar în lucrările de economie politică termenul 
economic este îndeobşte folosit ca un adjectiv ce 
corespunde, pur şi simplu, substantivului avutie. În 
consecinţă, prin fapt economic se înţelege orice fapt 


1 Extrase din The Scope and Method of Political Economy, ed. a 4- 
a, Macmillan, Londra, 1917. 


legat într-un fel sau altul de fenomenul avutiei. Prin 
activităţi economice se înţeleg acele activităţi comune ce 
urmăresc crearea, dobindirea şi acumularea de avutie; 
iar prin obiceiuri şi instituţii economice, obiceiurile şi 
instituţiile societăţii umane care au de-a face cu avutia. 

Economia politică este un ansamblu de doctrine 
privitoare la fenomenele economice în sensul de mai sus; 
iar scopul pe care-l urmărim în paginile ce urmează este 
de a discuta despre caracterul şi sfera de cuprindere a 
acestor doctrine şi despre metoda logică propice pentru 
dezvoltarea lor. Cînd căutăm să definim domeniul unei 
discipline ştiinţifice oarecare, ceea ce avem în vedere 
este în primul rînd să determinăm trăsăturile distinctive 
ale fenomenelor de care se ocupă ea şi ce fel de 
cunoaştere urmăreşte sa dobindeasca privitor la aceste 
fenomene. Cercetarea mai cuprinde şi examinarea 
raporturilor dintre disciplina respectivă şi disciplinele 
înrudite. Cînd trecem la discutarea metodei, avem de-a 
face cu o ramură a logicii aplicate, al cărei obiect constă 
în determinarea naturii proceselor logice ce intervin în 
mod special în acest studiu — adică a metodelor de 
investigaţie şi de verificare utilizabile în el — şi a 
caracterului logic al concluziilor sale, întrucit este afectat 
de acestea. 

Discuţia care urmează tine, deci, de ceva ce se poate 
numi filozofia sau logica economiei politice şi nu 
îmbogăţeşte în mod direct cunoştinţele noastre despre 
fenomenele economice înseşi. Din acest motiv, cînd se 
propune o asemenea discuţie oamenii manifestă uneori o 
anume nerăbdare. N-avem nevoie, zic ei, să mai 
discutăm atita despre metodă, ci avem nevoie de 
aplicaţii utile ale metodei corecte; să ne sporim bagajul 
efectiv de adevăruri economice, în loc să purtăm dispute 
sterile despre modul în care trebuie dobindite asemenea 
adevăruri. La aceasta obiectie logicianul ar putea să 
replice că cercetarea are oricum o semnificaţie logică, 
chiar dacă nu are şi una economică. Dar ea are şi o 


semnificaţie economică. E suficient să chibzuim o clipă 
pentru a ne da seama că din punctul de vedere al 
economiei politice înseşi contează mult ca domeniul şi 
metoda ei să fie corect înţelese. 

Există, mai întîi, o confuzie larg răspîndită privitoare la 
natura legilor economice; iar acesta este, între altele, un 
motiv ce face necesar ca economistul să definească cu 
cit mai multă acuratețe posibilă natura şi limitele 
cercetării sale. Nu trebuie să domnească nici un fel de 
imprecizie în problema dacă economia politică se 
preocupă de real sau de ideal, dacă ea tratează doar 
despre ceea ce este sau se întreabă şi despre ce ar 
trebui sa fie, formulind reguli pentru atingerea acelor 
scopuri pe care ea le declară dezirabile. Chiar dacă în 
sfera ei de preocupări trebuie incluse atit cercetările 
teoretice cit si cele practice, distincţia dintre acestea 
două şi raportările lor reciproce trebuie enunțate clar şi 
fără ambiguitati. Greşita înţelegere a acestor aspecte a 
dus la o înţelegere greşită a înseşi legilor economice, 
daunind influenţei şi prestigiului ştiinţei economice. 

Apoi, referitor la metodă, se spune că în loc să purtăm 
dispute în jurul întrebării care este metoda corectă de 
investigaţie, e mai bine să se exemplifice metoda 
corectă, utilizind-o la obţinerea efectivă de noi adevăruri 
economice. Înseamnă că trebuie să socotim rezolvată 
astfel problema corectitudinii ei? Într-o perspectivă mai 
îndelungată, printr-un studiu preliminar al instrumentelor 
de investigaţie ce urmează a fi folosite, a modului 
potrivit de a le utiliza şi a naturii rezultatelor la care ele 
sînt în măsură să ducă, se realizează cu siguranţă o 
economie de timp. Pentru că atita timp cit se folosesc 
metode de raţionament fără să fi dat atenţia cuvenită 
condiţiilor lor de valabilitate, rezultatele ce se obţin nu 
pot avea nici ele decit o valabilitate incertă, iar progresul 
cunoaşterii economice, în loc de a fi stimulat, va fi frinat. 

Mai trebuie spus că procesul prin care se ajunge la o 
concluzie afectează caracterul şi valabilitatea acesteia, 


precum şi rezervele şi limitările sub care trebuie 
acceptată. Daca este pur empirică, ea nu poate fi 
stabilită decit cu un grad mai mare sau mai mic de 
probabilitate şi nu poate fi extinsă mult dincolo de 
perimetrul spaţial sau temporal în care au fost culese 
cazurile particulare pe care ea se bazează. Pe cînd, dacă 
se obţine pe cale deductivă, ea rămîne ipotetică pina 
cînd nu s-a stabilit în ce măsură şi în ce condiţii 
supoziţiile pe care se sprijină sînt realizate în fapt. S-a 
argumentat în mod plauzibil că principalul punct slab al 
lui Ricardo ţine de faptul că nu şi-a dat limpede seama 
de adevărata natură a metodei sale. In orice caz, în 
interpretarea rezultatelor sale el nu şi-a luat precautiile 
necesare pentru a preintimpina înţelegeri greşite din 
partea multora din cititorii sai. 

Ce-i drept, una e sa stabilesti metoda corecta de 
edificare a unei stiinte si cu totul altceva sa izbutesti sa o 
edifici. Este de asemenea adevărat, dupa cum a 
remarcat economistul austriac Menger, ca stiintele au 
fost create si revolutionate de oameni care n-au stat sa 
analizeze propria lor metoda de cercetare. Totusi 
succesul lor trebuie pus pe seama faptului ca au folosit 
metoda corecta, chiar daca au facut-o inconstient sau 
fara a se osteni prea mult cu caracterizarea ei. lar înainte 
de a putea aprecia judicios valoarea contribuţiilor lor în 
ştiinţă, metoda lor trebuie analizată cu grijă. 

În ce priveşte necesitatea de a discuta despre metodă, 
economia politică nu constituie nicidecum un caz aparte. 
Despre logica altor ştiinţe, însă, se vorbeşte de obicei 
destul în lucrările generale de logică sau de metodologie. 
Există raţiuni speciale, tinind în parte de chiar natura 
obiectului, iar în parte de cauze extrinsece, pentru care 
logica economiei politice se cere examinată mai detaliat. 

În primul rînd, ştiinţa economică se ocupă de 
fenomene ce sînt complexe şi mai puţin uniforme decit 
cele de care se ocupă ştiinţele naturii, iar concluziilor ei, 
exceptind cazul cînd sînt luate in forma lor cea mai 


abstractă, le lipsesc atît certitudinea cit şi universalitatea 
proprii legilor fizice. Există o dificultate corespunzătoare 
şi cu privire la metoda potrivită a studiului economic; iar 
problema definirii condiţiilor şi limitelor de valabilitate a 
raţionamentelor economice devine una de oœ 
complexitate excepţională. In plus, este imposibil de 
justificat dreptul vreunei metode de a trona ca singură în 
domeniu, excluzindu-le pe celelalte. O metodă sau alta 
este mai bună în funcţie de materialul disponibil, de 
stadiul atins în cercetare şi de obiectivul vizat, ceea. ce 
naşte sarcina specială de a atribui fiecăreia locul ei 
legitim şi importanţa ei relativă. 

Un alt motiv pentru a discuta mai în detaliu despre 
adevăratele principii ale metodei economice este că în 
economia politică se întîlnesc mai frecvent raționamente 
eronate decit în majoritatea celorlalte domenii de studiu. 
Aceasta se datorează numai în parte dificultății şi 
complexităţii obiectului de care ea se ocupă. Economia 
tratează fenomene care, deşi înconjurate de dificultăţi, 
se oferă observaţiei cotidiene; şi puţini din termenii ei 
tehnici nu sînt şi termeni ai discursului cotidian. De unde 
consecinţa, firească pînă la un punct, că oamenii se cred 
competenţi să rationeze despre probleme economice, 
oricît de complexe, fără un exerciţiu ştiinţific pregătitor 
de felul celui pe care toată lumea îl consideră esenţial în 
alte sectoare de cercetare. Această tentatie de a discuta 
chestiuni fără o pregătire ştiinţifică adecvată este cu atit 
mai mare cu cit condiţiile economice exercită o influenţă 
atit de puternică asupra intereselor oamenilor. „Puţini 
oameni — spune generalul Walker — sînt atît de 
prezumtiosi încît să angajeze o dispută cu chimistul sau 
cu constructorul de masini pe probleme tinind de studiile 
si lucrarile de specialitate ale acestuia; in schimb, orice 
om capabil sa citeasca si sa scrie se simte indreptatit sa- 
şi formeze si sa susţină opinii proprii despre comerţ si 
bani. An de an în literatura economică întîlnim lucrări 
elaborate în conformitate cu adevăratul spirit ştiinţific, 


alături de altele ce vădesc cea mai crasă necunoaştere a 
istoriei economice şi cel mai flagrant dispreţ faţă de 
condiţiile investigaţiei economice. E ca şi cum s-ar 
cultiva astrologia la un loc cu astronomia, iar alchimia cu 
chimia.” Vorbind în linii mari, în economia politică făcută 
de profani se manifestă îndeobşte tendinţa spre 
generalizări pripite şi spre rationamentele sofistice de 
tipul post hoc ergo propter hoc. Această tendinţă se 
combină frecvent cu o analiză defectuoasă a unor 
concepte fundamentale, care duce la confuzie în gîndire 
şi la adoptarea drept postulate evidente a unor propoziţii 
false; iar cînd se foloseşte raţionamentul deductiv, 
rezultatele lui sînt adesea aplicate fără a se da atenţia 
cuvenită condiţiilor cerute pentru aplicarea lor corectă. 

Trebuie adăugat la aceasta că distincţiile tranşante 
făcute de şcoli opuse şi dogmatismul îngust al acestora 
au complicat mai mult decit era cazul întreaga problemă. 
În jurul chestiunii pe care o discutăm s-au iscat 
controverse aprinse care nu numai că au făcut-o 
obositoare pentru persoanele fără prejudecăţi, ci au 
dăunat şi renumelui economiei politice însăşi. Oameni 
din afara domeniului nutresc în mod firesc suspiciuni faţă 
de o ştiinţă în practicarea căreia se proclamă atit de des 
şi atit de zgomotos ca fiind esenţiale noi moduri de 
abordare. De unde se poate conchide că economiştii, 
departe de a fi făcut progrese în ştiinţa lor, nici nu 
izbutesc măcar să cadă de acord asupra modului cum 
trebuie să se apuce de lucru. 

S-a spus pe drept cuvînt că eroarea de căpetenie a 
celor ce au scris pînă acum despre metoda ştiinţei 
economice a fost cea a exclusivismului. Cite un aspect 
Sau compartiment al studiilor economice este avut 
exclusiv tn vedere iar metoda care i se potriveste lui este 
ridicata in slavi, in timp ce alte metode, egale ca 
importanta in locul unde se potrivesc, sint ignorate sau 
chiar explicit repudiate. Ceea ce face ca fiecare din 
partile in disputa sa aiba dreptate in ceea ce afirma si sa 


nu aibă în ceea ce neagă. In plus, criticile fiecăreia la 
adresa metodelor pe care le respinge se întemeiază prea 
adesea pe neînțelegere sau pe o reprezentare incorectă. 
Cite o metodă este atacată pentru că nu face ceea ce 
autorii care pledează pentru folosirea ei nici nu şi-au 
închipuit vreodată că ar putea să facă; iar rezervele şi 
precizările cu care fiecare parte îşi expune propria 
metodă nu sînt luate în scamă de partea adversă. Aşa se 
face că alături de eroarea exclusivismului, sau mai 
degrabă ca o consecinţă a ei, se constată nu o dată în 
aceste controverse prezenţa sofismului /gnoratio elenchi. 
In paginile ce urmează vom încerca să vorbim fără 
părtinire despre toate instrumentele de investigaţie 
diferite de care se poate servi economistul, acordind 
atenţie în acelaşi timp limitărilor inerente fiecăreia. 

§ 2. Economia politică — ştiinţă pozitivă, abstractă si 
deductivă. — Principalele aspecte controversate ale 
metodei economice pot fi indicate schematic comparind 
pe scurt două şcoli total deosebite, dintre care una 
caracterizează economia politică drept o ştiinţă pozitivă, 
abstractă şi deductivă, iar cealaltă drept o ştiinţă etică, 
realistă şi inductivă. Trebuie să se înţeleagă limpede că 
acest contrast tranşant nu poate fi găsit în scrierile 
economice publicate ale celor mai buni economişti din 
aceste două şcoli. Sub aspectul metodelor folosite de ei 
— atunci cînd, într-adevăr, discută aceleaşi probleme — 
constatăm că există în mare măsură un acord de fond. 
Ceea ce îi deosebeşte este importanţa relativă pe care o 
acordă diferitelor aspecte ale muncii lor; iar în 
declaraţiile exprese pe care le fac despre metodă, aceste 
deosebiri apar exagerate. 

Problema de a şti care este metoda potrivită a 
cercetării economice n-a fost discutată ca atare de Adam 
Smith; drept care, părerile lui în această chestiune 
trebuie să le degajăm din modul său de a trata diferite 
aspecte propriu-zis economice. De notat că fiecare din 
cele două şcoli la care ne-am referit adineauri a invocat 


în favoarea ei autoritatea celebrului economist. S-a spus 
despre el că a fost primul care a înălţat economia politică 
la demnitatea unei ştiinţe deductive. A fost privit însă şi 
drept fondatorul metodei istorice în economia politică. 

Rațiunea acestei aparente contradicții nu este greu de 
aflat. Ea rezidă în faptul că Adam Smith nu s-a lăsat 
pradă unilateralitatii nici în favoarea rationamentelor a 
priori, nici în favoarea celor a posteriori. El nu a respins 
nici o metodă de studiu capabilă să-l ajute în vreun fel în 
investigarea fenomenelor avutiei. În chip de argument 
sau ilustrație recurgea, după caz, fie la fapte elementare 
privind natura umană, fie la fapte complexe tinind de 
viaţa industrială. A crezut într-o ordine „naturală” a 
evenimentelor, pe care o considera deductibilă a priori 
din consideraţii generale; dar şi-a controlat constant 
rezultatele apelind la desfăşurările istorice reale. Pornea 
de la abstracții ca să ajungă la realităţile complexe ale 
lumii economice în care trăia. Astfel, după ce edifică pe 
temeiuri deductive o doctrină privind tendinţa de 
egalizare a salariilor, el o combină cu o cercetare 
inductivă a cauzelor ce contracarează această tendinţă 
sau îi îngrădesc acţiunea. După ce vesteşte progresul 
„natura!” al bogăției, el întreprinde şi o cercetare istorică 
asupra mersului efectiv de pînă atunci al acestui progres 
natural. Condamnind, în principal pe temeiuri abstracte, 
doctrina protejării industriei autohtone, aduce apoi în 
sprijinul vederilor sale o mare varietate de ilustrări şi 
argumente concrete. 

Pe linia tendinţelor inductive sesizabile la Adam Smith, 
succesorul său trebuie găsit în Malthus; iar pe linia 
continuării şi dezvoltării tendinţelor abstract-deductive, 
în Ricardo. Economistii de mai tirziu din Şcoala engleză 
au asimilat ceea ce a fost mai caracteristic la ambii 
aceşti autori; dar nu Malthus, ci Ricardo a fost cel ce a 
imprimat operei lor o notă distinctivă, mai ales în modul 
lor specific de a analiza metoda de urmat. 


Senior şi J. S. Mill au fost primii economişti englezi care 
au formulat principii ale metodei economice. Vederile lui 
Senior sînt expuse în prelegerile sale introductive ţinute 
la Universitatea din Oxford şi în tratatul său de Economie 
politică; iar vederile lui Mill se găsesc în lucrarea sa 
Essays on Some Unsettled Questions of Political 
Economy (Eseuri privind unele chestiuni controversate 
ale economiei politice) şi în cartea a şasea a Logicii sale. 
Problema este discutată mai amănunţit de Cairnes în 
cartea The Character and Method of Political Economy 
(Caracterul şi metoda economiei politice), lucrare de o 
admirabilă luciditate, considerată mult timp, în ce 
priveşte logica sa, un manual prestigios de economie 
politică engleză. Eseurile lui Bagehot asupra postulatelor 
economiei politice engleze şi a preliminariilor economiei 
politice, publicate în volumul său Economic Studies 
(Studii Economice), au şi ele, sub anumite aspecte, un 
caracter reprezentativ. 

Intre principiile formulate de aceşti patru autori există 
mici deosebiri, dar în esenţă ei sînt de acord în a 
considera economia politică, sub aspectul obiectului ei, 
drept o ştiinţă pozitivă şi nu etică sau practică, iar sub 
aspectul metodei, abstractă şi deductivă. Voi oferi în cele 
ce urmează un foarte scurt rezumat al doctrinelor lor 
caracteristice. 

In primul rînd, este trasată o linie de demarcaţie 
tranşantă între economia politică însăşi şi aplicaţiile ei în 
practică. Funcţia economiei politice este de a investiga 
fapte şi a descoperi adevăruri despre ele, nu de a 
prescrie reguli de viaţă. Legile economice sînt teoreme 
factuale, nu precepte practice. Cu alte cuvinte, economia 
politică este o ştiinţă, nu o artă sau un sector al 
cercetării etice. Se spune despre ea că se menţine 
neutră faţă de diversele proiecte sociale rivale. Ea oferă 
informaţie cu privire la consecinţele probabile ale unor 
moduri de acţiune date, dar nu emite ea însăşi judecăţi 
morale, nu se pronunţă cu privire la ceea ce ar trebui sau 


n-ar trebui să fie. În acelaşi timp, se atribuie cea mai 
mare valoare aplicaţiilor practice ale ştiinţei economice; 
şi se subscrie la ideea că economistul însuşi trebuie să le 
dea atenţie — nu însă în calitatea sa de economist pur, ci 
ca filozof social, care, dat fiind ca este economist, 
posedă cunoştinţele teoretice necesare. Se consideră că 
odată trasată această distincţie, este mai puţin probabil 
ca aspectele sociale şi etice ale problemelor practice — 
care pot fi de importanţă vitală — să fie pierdute din 
vedere sau minimalizate. 

Cit priveşte locul ei printre ştiinţe, economia politică 
nu este considerată legată inseparabil de filozofia socială 
în general. Se admite că faptele economice sînt 
influențate de categorii foarte variate de fapte sociale şi 
că, la rîndul lor, le influenţează pe acestea; se apreciază, 
cu toate acestea, posibil ca studiul fenomenelor avutiei 
să fie izolat pînă la un anumit punct de studiul altor 
fenomene sociale. Se spune chiar că o atare izolare este 
impusă de exigenţele ştiinţei, care întotdeauna 
procedează prin analiza unor fenomene concrete, astfel 
încît diferitele lor aspecte şi diferitele elemente din care 
sînt compuse să poată fi examinate separat. Stiinta 
economică reprezintă, aşadar, un compartiment distinct, 
deşi nu total independent, al cercetării sociologice. 

Trecînd la mijloacele prin care urmează a fi obţinute 
adevărurile acestei ştiinţe, se consideră că, dată fiind 
varietatea şi complexitatea influențelor pe care le suferă 
fenomenele economice, metoda experienţei specifice 
sau inducția directă nu este în măsură să ofere mai mult 
decît generalizări empirice de valabilitate incertă. În plus, 
experimentul e un mijloc ce nu stă la indemina 
economistului. Urmează de aici că nu putem lua drept 
punct de plecare analiza faptelor de producţie concrete. 
Dimpotrivă, modul corect de a proceda este cel deductiv 
sau, cum îi spune Mill, a priori. Totodată, premisele 
ultime pe care se bazează ştiinţa deductivă sînt în număr 
limitat, astfel că cele mai importante dintre ele pot fi 


enunțate precis la început. Pentru că în timp ce 
circumstanţele care contribuie într-o măsură sau alta la 
modelarea fenomenelor economice sînt în număr 
indefinit, există cîteva a căror influenţă este dominantă, 
precumpănind cu mult asupra tuturor celorlalte. Aceste 
circumstanţe dominante constau din citeva fapte simple 
şi necontroversabile privitoare la natura umană, cum ar 
fi bunăoară acela că în îndeletnicirile lor economice 
oamenii sînt influenţaţi de dorinţa de inavutire — privită 
în legătură cu proprietăţile fizice ale solului şi cu 
constituţia fiziologică a omului.! 

În consecinţă, economia politică este caracterizată ca 
fiind în principal o ştiinţă abstractă. Pentru ca, bazindu-si 
concluziile pe un număr limitat de  supoziţii 
fundamentale, ea e nevoită să lase de o parte 
numeroase circumstanţe ce prezintă importanţă în 
cazurile individuale, dar sînt totuşi neimportante cînd se 
ia în considerare ansamblul acestora. Este recunoscut 
faptul că şi alte mobiluri în afara dorinţei de inavutire 
acţionează în diverse împrejurări ca determinante ale 
activităţilor economice ale oamenilor. Ele se cer totuşi 
neglijate — cel puţin în primă instanţă — dat fiind că 
influenţa pe care o exercită este neregulată, incertă şi 
capricioasă. Pe aceste temeiuri se argumentează că 
abstractia prin care ştiinţa economică îşi ia ca principal 
obiect de studiu un „om economic”, ale cărui activităţi 
sînt determinate exclusiv de preocuparea pentru 
înavuţire, este deopotrivă legitimă şi necesară; iar ca o 
justificare în plus a acestui mod de a proceda, se face o 
analogie cu matematica şi cu fizica, despre care se 
spune că se bazează pe abstracții corespunzătoare.? 

Pe temeiuri similare, Mill şi Cairnes caracterizează 
economia politică drept o ştiinţă ipotetică. Căci dat fiind 
că premisele ei nu iau în considerare toate cauzele ce 
afectează rezultatul, legile ei sînt adevărate doar 
ipotetic, adică în absenţa factorilor cu acţiune contrară. 
Aceeaşi idee este exprimată spunînd ca ea este doar o 


ştiinţă a tendinţelor, nu a stărilor de fapt, că-şi propune 
să determine şi să stabilească rezultatul acţiunii 
anumitor forţe mari ca şi cum ar acţiona numai ele şi 
nimic altceva n-ar exercita vreo influenţă modificatoare.? 

Senior îşi rezumă vederile în sentinţa că economia 
politică „depinde mai mult de raţionament decit de 
observaţie”. Mill, Cairnes şi Bagehot, însă, insistă toţi că 
înainte ca legile ipotetice ale ştiinţei să poată fi aplicate 
la interpretarea şi explicarea faptelor economice 
concrete, trebuie să intervină apelul la observaţie şi 
experienţă. Pentru că atunci trebuie aflat în ce măsură se 
cere luată în calcul, privitor la cazurile particulare vizate, 
acţiunea cauzelor perturbatoare — adică modificările 
specifice produse de influenţele secundare ce afectează 
fenomenele economice. Confruntarea cu fapte observate 
oferă un test pentru concluziile obţinute pe cale 
deductivă şi permite determinarea limitelor între care ele 
se aplică. Prin urmare, metoda experienţei specifice, 
socotită total ineficace în descoperirea legilor economice 
şi incapabilă să dovedească în mod independent 
valabilitatea lor, este considerată totuşi o completare 
indispensabilă a  raţionării deductive ce constituie 
osatura acestei ştiinţe. 

Aceste doctrine despre metoda economică, formulate 
explicit de către autorii menţionaţi, se cer interpretate şi, 
în anumite privinţe, ajustate tinind cont de scrierile lor 
propriu-zis economice. Pentru că dacă încercăm să 
deducem vederile lor metodologice din examinarea 
acestor scrieri, vom constata că practica lor nu 
corespunde întocmai teoriei lor; şi sîntem conduşi la 
concluzia că, judecaţi prin prisma propriilor lor scrieri, ei 
îşi formulează doctrinele despre metodă într-un mod 
prea absolutizant şi ca, în particular, exagerează 
caracterul abstract al economiei politice luată în 
ansamblu. De asemenea, ei vorbesc ca şi cum această 
ştiinţă ar fi atins stadiul deductiv de o manieră mai 


definitivă decit o demonstrează propriul lor mod de 
abordare a problemelor economice. 

După cum arată profesorul Sidgwick, în studiul 
producerii avutiei, de exemplu, Mill si alti economişti din 
şcoala sa au utilizat întotdeauna o metodă inductivă şi 
analitică, pe cînd elementul deductiv joacă în această 
parte a investigaţiei lor un rol esențialmente subordonat. 
Mill e de o manieră si mai pregnantă un economist 
inductiv atunci cînd discută pe larg despre aspectele 
economice ale proprietăţii ţărăneşti. Există, neîndoielnic, 
un element deductiv, bazat pe date psihologice, în 
argumentarea sa privitoare la efectele calităţii de 
proprietar asupra hărniciei şi energiei agricultorului. Dar 
chiar şi privitor la acest aspect, el invocă o cantitate 
considerabilă de date a posteriori, iar raţionamentul său 
general depinde în principal de o cercetare inductivă şi 
comparativă a situaţiei efective a proprietăţii ţărăneşti în 
Franţa, Elveţia şi în alte ţări unde funcţionarea acestui 
sistem poate fi observată pe o scară întinsă. La rîndul 
său, Cairnes, în lucrarea sa Slave Power (Puterea 
sclavilor), unde analizează caracteristicile economice 
generale ale muncii sclavilor, întemeiază anumite 
doctrine economice importante printr-un meticulos 
studiu inductiv al faptelor, folosindu-se relativ puţin de 
raţionamentul deductiv. 

E adevărat ca teoria generală a repartiţiei şi 
schimbului, dezvoltată de şcoala lui Mill, se bazează pe 
raționamente cu caracter abstract; dar chiar şi aici 
autorii la care m-am referit tind să exagereze 
caracteristicile propriei lor metode. Ei nu se ţin 
nicidecum la o asemenea distanţă de realităţile concrete 
ale lumii economice cum ar putea să-şi închipuie cititorii 
pornind de la caracterizarea dată de aceşti autori ştiinţei 
economice; şi ar fi foarte departe de adevăr să spunem 
că doctrinele lor sînt construite în întregime din cîteva 
legi elementare ale naturii umane. În orice caz, pentru a 
stabili consistenţa acestor doctrine, o parte însemnată a 


celei mai valoroase contribuţii a lor în domeniul 
economic trebuie considerată ca avînd de-a face cu 
modificările practice ale adevărurilor economiei politice, 
şi nu cu aceste adevăruri luate ca atare. 

Există un contrast deosebit de pronunţat între teoria 
metodei expusă de Mill în Eseuri şi practica sa din 
Principii. În prima din aceste două lucrări, conceptul de 
„om economic” deţine un loc central şi impregnează 
toate dezvoltările; în cea de-a doua, el joacă un rol mult 
mai modest. De altminteri, în Principles of Politic al 
Economy (Principii de economie politică) Mill se ocupă, 
după cum singur o spune, nu numai de aceste principii 
ca atare, ci şi de „unele din aplicaţiile lor la filozofia 
socială”. El declară în prefaţă că, dorind să facă o 
expunere a doctrinelor abstracte ale economiei politice, 
vrea totodată să ofere ceva mai mult; să expună „un 
repertoriu de idei şi probleme mult mai larg decit cel pe 
care-l cuprinde economia politică privită ca o ramură a 
speculaţiei abstracte”. In consecinţă, consideratiilor 
morale şi sociale, în sensul cel mai larg, li se acordă 
atenţia cuvenită; ar fi într-adevăr greu de găsit un 
exemplu mai bun de tratare etică a problemelor 
economice decit cel cuprins în capitolul consacrat 
„Viitorului probabil al claselor muncitoare”. 

$ 3. Economia politică privită ca o ştiinţă etică, realistă 
şi inductivă. — Accentul pe care teoreticienii sistematici 
timpurii ai metodei, îndeosebi cei din Anglia, l-au pus pe 
latura abstractă a economiei politice a provocat o 
reacţie, apărută iniţial în Germania şi legată îndeosebi de 
numele lui Roscher, Hildebrand şi Knies. Cele două şcoli 
distinse astfel în linii mari sînt numite uneori Şcoala 
engleză şi respectiv Şcoala germană. Denumirile acestea 
au meritul conciziei; şi nu sînt nejustificate, dacă ţinem 
cont de ceea ce economiştii englezi şi cei germani au 
scris efectiv despre metodă pe la mijlocul secolului al 
XIX-lea. Ele nu trebuie totuşi interpretate în sens prea 
literal. Doctrina  metodologică expusă în secţiunea 


precedentă nu reflectă corect multilateralitatea 
contribuţiilor engleze în economie. În particular, nu 
acordă un loc suficient de important amplului material 
istoric şi statistic furnizat prin straduintele economiştilor 
englezi. De altfel, această doctrină n-ar fi acceptată decit 
într-o formă modificată şi lărgită de către acei economişti 
contemporani care, în mod declarat, continuă tradiţiile 
Şcolii engleze. În acelaşi timp, aşa-numitele doctrine 
germane, oricare le va fi fost originea, nu mai aparţin 
vreunei ţări anume. Le găsim reprezentate, bunăoară, de 
o şcoală de economişti în curs de afirmare în Statele 
Unite, care in mod expres repudiază asertiunea că noua 
mişcare este exclusiv una germană. Chiar şi în Anglia 
reacţia s-a manifestat cu mult timp în urmă prin Richard 
Jones, iar în anii din urmă i-au dat o expresie viguroasă 
Cliffe Leslie şi alţii. Pe de altă parte, printre economiştii 
remarcabili care au folosit o metodă foarte abstractă în 
tratarea problemelor economice se numără şi multi 
germani, de exemplu von Thunen; iar mai recent şi-a 
făcut apariţia în Austria o nouă şcoală ce insistă foarte 
apăsat asupra necesităţii unei abordări abstracte în 
ştiinţa economică.‘ 

Sub rezerva acestei precizări, este comod ca şcoala lui 
Roscher şi Knies să fie numită Şcoala germană. În 
alineatele ce urmează vom infatisa pe scurt doctrina 
explicită a acestei şcoli cu privire la domeniul şi metoda 
economiei politice.” 

In primul rînd, acestei ştiinţe i se atribuie aici un 
domeniu mai larg decit cel pe care i-l atribuie de obicei 
economiştii englezi; se spune, anume, făţiş ca ea se 
ocupă deopotrivă de ceea ce este şi de ceea ce trebuie 
să fie. Este, de fapt, negată practic posibilitatea de a 
trasa o linie despartitoare clară între aceste două genuri 
de cercetare. Se consideră că economia politică nu poate 
fi, aşa cum preconiza Cairnes, o ştiinţă pur pozitivă. 

Şcoala se autodenumeşte explicit etică; ea consideră 
că economia politică are o înaltă menire etică şi că se 


ocupă de cele mai importante probleme ale vieţii umane. 
Ea nu trebuie doar să clasifice mobilurile ce stau la baza 
activităţii economice, ci trebuie totodată să cîntărească 
şi să compare valoarea morală a acestora. Ea trebuie să 
determine un standard al producţiei şi repartitiei juste a 
avutiei, astfel încît sa fie satisfăcute exigenţele de 
dreptate si moralitate. Să formuleze un ideal al 
dezvoltării economice, avînd în vedere deopotrivă viaţa 
propriu-zis materială şi pe cea intelectuală şi morală; şi 
să discute căile şi mijloacele de atingere a acestui ideal, 
cum ar fi consolidarea mobilurilor juste, răspîndirea de 
deprinderi şi obiceiuri sănătoase în viaţa economică, 
precum şi intervenţia directă a statului.$ 

O altă caracteristică a şcolii istorice germane o 
constituie modul în care aderentii ei insistă asupra laturii 
sociale a economiei politice şi a interdependentei dintre 
fenomenele economice şi alte fenomene sociale. Ei 
consideră că din pricina acestei interdependente 
economia politică nu poate fi tratată adecvat decit în 
conexiune cu alte ramuri ale ştiinţei sociale. De aceea 
modul ei de abordare trebuie să fie realist. Se susţine că 
economistul nu trebuie decît rareori, sau niciodată, să 
facă abstracție de realitățile complexe ale vieţii 
economice; ci să aibă în vedere în majoritatea 
rationamentelor sale nu „omul economic”, abstract, 
acţionat de un singur mobil, dorinţa de înavuţire, ci 
direct oamenii asa cum sînt în realitate, solicitati de 
mobiluri diferite şi influenţaţi de condiţiile concrete din 
epoca si societatea în care trăiesc. De aceasta 
caracteristică se leagă strîns sublinierea relativităţii 
doctrinelor economice. Condiţiile economice de viaţă 
suferă variaţii; variaţii asemănătoare suferă şi legile ce 
reglementează activităţile economice ale oamenilor. 

Cit priveşte metoda de raţionament prin care urmează 
a se îmbogăţi bagajul cunoştinţelor economice, se pune 
mare accent pe necesitatea de a apela constant la 
observarea specifică a vieţii economice reale şi de a face 


generalizări pe baza ei. De unde calificativele de 
inductivă şi statistică, aplicate acestei şcoli. Şi mai 
distinctiv este calificativul de istorică, ce i se dă avînd în 
vedere că insistă în mod special asupra importanţei 
materialului istoric în edificarea ştiinţei economice. 
Reprezentanţii ei consideră că prezentul nu poate fi 
înţeles în mod adecvat decit prin referire la trecut; iar 
limitele diferitelor doctrine economice nu pot fi adecvat 
sesizate şi economiştii nu se pot feri de dogmatismul 
îngust şi unilateral decît făcînd comparații între condiţiile 
economice din diferite perioade şi diferite ţări. Ei pun, 
deci, accentul pe studierea mersului evoluţiei economice. 

Se cuvine adăugat că, independent de deosebirile în 
ce priveşte domeniul şi metoda economiei politice, 
Şcoala germană dominantă diferă de mai vechii 
economişti englezi şi prin atitudinea fata de /aissez faire 
şi de intervenţia guvernamentală. Acest contrast nu ne 
interesează însă în mod direct în tratatul de faţă. 

De observat că trăsăturile menţionate nu sînt defel 
independente una de alta. În unele cazuri, legătura este 
chiar foarte strînsă. De exemplu, cu cit e mai realist 
punctul nostru de vedere, cu atît devine mai evidentă 
necesitatea unor apeluri directe la istorie şi statistică; 
metoda istorică duce vrind-nevrind la recunoaşterea 
relativităţii doctrinelor economice; o strinsa legătură 
există, de asemenea, între punctul de vedere realist şi 
cel social. La rîndul său, concepţia etică despre ştiinţa 
economică reliefează toate celelalte puncte; într-adevăr, 
dacă se acceptă că economia politică se preocupă în 
mod direct de ceea ce trebuie să fie, restul se poate 
spune că decurge în cea mai mare măsură in mod logic.’ 
Din această dependenţă a trăsăturilor rezultă ca în 
discutarea diferitelor chestiuni nu se pot evita anume 
repetiţii. Drept care, în paginile ce urmează, chiar şi 
atunci cînd ne ocupăm de probleme aparent distincte, se 
va constata ca revin adesea aceleaşi chestiuni 
fundamentale, privite din unghiuri diferite. 


Şi înăuntrul noii şcoli se cuvin observate diferenţe 
pronunţate de ton şi de atitudine. Membrii mai radicali ai 
şcolii nu se mulţumesc să sublinieze importanţa metodei 
istorice, ci merg pînă la a refuza ajutorul oricărei alte 
metode sau îl acceptă doar cu condiţia subordonării 
totale a acesteia faţă de prima. Ei nu sînt simpli 
reformatori, ci revoluționari; pentru că pledează pentru o 
reconstrucţie şi transformare totală a economiei politice. 
În viziunea lor, această ştiinţă n-a putut produce în trecut 
rezultate valoroase; numai printr-o schimbare radicală de 
metodă poate spera ea să devină fecundă în viitor. 
Vechile doctrine şi vechile moduri de a le edifica trebuie 
înlăturate şi date uitării. Ca exemple ale acestei aripi 
radicale a noii şcoli pot fi daţi profesorul Schmoller şi dr. 
Ingram. Primul voia practic să identifice economia 
politică cu istoria economică sau cel puţin să absoarbă 
economia politică în filozofia istoriei economice. Cel de-al 
doilea, urmărind un scop întrucitva diferit, voia să 
absoarbă economia politică în sociologia generală. 

Poziţia aderentilor mai moderați ai Şcolii germane, 
inclusiv a lui Roscher însuşi, contrastează puternic cu 
poziţia radicală. Ei adoptă un ton moderat şi o atitudine 
de compromis. Deşi subliniază importanţa investigaţiei 
istorice în economia politică, ei admit necesitatea de a 
folosi în conjunctie cu aceasta şi alte metode; şi cu toate 
că împărtăşesc o viziune realistă asupra ştiinţei 
economice în ansamblu, ei recunosc valoarea abstractiei, 
cel puţin în anumite faze pregătitoare. Ei acceptă multe 
din concluziile vechi cele mai caracteristice şi le acceptă 
pe vechile temeiuri. Profesorul Adolph Wagner, care 
poate fi socotit un reprezentant de frunte al taberei mai 
moderate a noii şcoli, consideră că metoda inductivă şi 
cea deductivă îşi au ambele locul în ştiinţa economică. 
„Acestea sînt, aşadar — spune el — cele două metode: 
pe de o parte deductia din mobiluri psihologice — în 
primul rînd deductia din mobilul folosului individual, apoi 
din alte mobiluri; pe de alta parte, inducția din date 


istorice, din statistici şi din procesul mai puţin exact şi 
mai puţin cert, dar indispensabil, al observaţiei şi 
experienţei comune. Cu ambele aceste metode trebuie 
să abordăm diferitele probleme ale economiei politice şi 
să le rezolvăm pe cit ne stă în putinţă. Care din aceste 
metode trebuie folosită mai mult depinde de natura 
problemelor particulare; dar depinde si de înclinația, 
foarte probabil şi de elemente întîmplătoare din formaţia 
intelectuală a fiecărui cercetător în parte.”® 

$ 4. Metoda economiei politice nu poate fi descrisă 
adecvat printr-o unică formulă. — Nu trebuie, deci, să 
exagerăm opoziţia dintre ceea ce se poate numi Şcoala 
clasică engleză si noua şcoală. Exponentii celei dintii 
sesizează mai pregnant problemele abstracte ale ştiinţei 
noastre, iar atunci cînd scriu despre metodă au în vedere 
în principal aceste probleme. Exponentii celei de-a doua 
sesizează cu precădere problemele concrete şi ca atare 
pun accentul pe toate acele aspecte pe care primii 
înclinau să le ignore. Diferenţa este însă, strict vorbind, 
doar una de grad; şi constatăm că opoziţia se reduce la 
minimum cînd comparăm modul efectiv de a proceda în 
rezolvarea problemelor adoptat de cei mai buni 
economişti contemporani, fie că se consideră a aparţine 
noii şcoli, fie că se mulţumesc să fie incluşi în cea veche.? 

Cit despre doctrina pe care o vom expune în paginile 
următoare, e de-ajuns să spunem aici că deşi vom 
acorda o mare importanţă metodei deductive în 
cercetarea economică şi deşi vom protesta împotriva 
spiritului anistoric manifestat de acei aderenti ai noii 
mişcări care reclamă necesitatea unei reorganizări totale 
a ştiinţei noastre, nu vom face totuşi nici o încercare de a 
justifica doctrinele şcolii mai vechi exact în forma pe care 
le-au dat-o Mill şi Cairnes. Metoda economiei politice nu 
poate fi descrisă adecvat printr-o unică formulă; ca 
atare, nu vom pleda în sprijinul vreunei metode cu 
excluderea totală a altora. Vom arăta, dimpotrivă, că în 
funcţie de sectorul sau aspectul special al ştiinţei noastre 


supus investigaţiei, metoda adecvată poate fi abstractă 
sau realistă, deductivă sau inductivă, matematică sau 
statistică, ipotetică sau istorică. 


Capitolul II 
Despre raporturile economiei politice cu morala şi 
practica 


$ 2. Economia politică şi psihologia. Pentru a delimita 
economia politică de ştiinţele fizice, ea este numită 
uneori ştiinţă morală, alteori ştiinţă socială. Primul din 
aceste două calificative este preferabil celui de-al doilea. 
Pentru început trebuie spus că termenul de ştiinţă 
morală nu este lipsit de ambiguitate. El este fără îndoială 
folosit uneori într-un sens larg, incluzind toate ştiinţele ce 
se ocupă de subiectivitatea umană, adică de om ca 
ştiinţă care simte, gîndeşte şi voieşte. Mai adesea însă 
este folosit ca sinonim pentru etică; încît caracterizind 
ştiinţa economică drept o ştiinţă morală riscăm să 
punem în umbră caracterul ei pozitiv. 

Acesta nu este însă singurul motiv pentru care e mai 
bine să nu caracterizăm economia politică pur şi simplu 
drept o ştiinţă morală. Ştiinţele despre om se împart în 
două grupuri — cele ce se ocupă de om doar în calitatea 
lui de individ şi cele ce se ocupă de el în principal ca 
membru al societăţii. Economia politică face parte din 
acest al doilea grup. E adevărat că unele din problemele 
studiate de ea — bunăoară cele privitoare la funcţiile 
capitalului — s-ar pune sub o formă mai mult sau mai 
puţin rudimentară şi cu referire la individul izolat; ceea 
ce face cu putinţă ca anumite principii economice 
elementare să poată fi ilustrate prin comportamentul lui 
Robinson Crusoe. De îndată însă ce trecem de 
anticamera ştiinţei economice, apare necesitatea de a 
privi fiinţele umane nu izolate, ci ca membri ai unor 
comunităţi ce includ şi pe alţii. Cea mai izbitoare 
caracteristică a vieţii economice reale este relaţia de 


dependenţă reciprocă existentă între diferiţi indivizi; şi 
putem spune că economia politică se ocupă în esenţă de 
viaţa economică privită ca un aspect particular al vieţii 
sociale. 

Economia politică trebuie, deci, caracterizată drept o 
ştiinţă socială, si nu morală sau psihologică. Ea 
presupune psihologia întocmai cum presupune ştiinţele 
fizice, iar economistul, în cercetările sale mai abstracte, 
îşi ia ca punct de plecare mobilurile de care sînt în mod 
obişnuit călăuziţi indivizii în relaţiile lor economice; 
aceasta nu face însă din această ştiinţă o ramură a 
psihologiei. Faptele ca atare că, ceteris paribus, oamenii 
preferă un cîştig mai mare unuia mai mic, că în anumite 
condiţii se abtin de la satisfacţiile prezente de dragul 
celor viitoare ş.a. sînt fapte psihologice de mare 
importanţă economică. Ele sînt însă presupuse de 
economist, şi nu stabilite de el. Economistul nu caută să 
le explice sau să le analizeze; şi nici nu investighează 
consecinţele lor. Legile economice în sensul strict al 
cuvîntului diferă de astfel de fapte. Ele nu sînt simple legi 
ale naturii umane, ci legi ale unor complexe fapte sociale 
ce rezultă din legi simple ale naturii umane. Putem cita 
un exemplu din Cairnes. „Renta — observă el — este un 
fenomen complex, produs de jocul unor interese umane 
cînd acestea vin în contact cu condiţiile fizice reale ale 
solului în relaţie cu caracterul fiziologic al producţiilor 
vegetale. Economistul nu încearcă să explice legile fizice 
de care depind calităţile solului; nici nu încearcă să 
analizeze natura acelor sentimente egoiste din sufletul 
proprietarului funciar şi din cel al arendaşului, ce 
influenţează clauzele învoielii dintre ei. El le priveşte si 
pe unele şi pe celelalte ca pe nişte fapte, pe care nu 
urmează să le analizeze şi să le explice, ci ia act şi ţine 
cont de ele; nu le consideră obiect al investigaţiei sale, ci 
bază a ei. Dacă se doreşte mai multă informaţie, se 
poate apela şi la alte ştiinţe: economistul lasă faptul fizic 


în seama chimistului sau a fiziologului, iar faptul psihic în 
seama psihologului sau a eticianului.”!! 

Fără îndoială că relaţia economiei politice cu 
psihologia este mai strinsa decit relaţia ei cu ştiinţele 
fizice, lucru probabil insuficient înţeles în pasajul citat din 
Cairnes. Dar faptul că obiectul economiei politice îl 
formează anumite fenomene sociale şi nu pur 
psihologice devine clar dacă parcurgem indiferent ce 
scriere economică recunoscută, cum este Avutia 
națiunilor. Multe fenomene privitoare la avutie Adam 
Smith le pune în legătură cu structura psihică a omului, 
dar nu pe aceasta vrea el s-o analizeze. Faptul acesta 
este uneori pierdut din vedere cînd se relevă contrastul 
dintre Avutia națiunilor şi Teoria sentimentelor morale şi 
cînd se spune că prima constituie un supliment la cea de- 
a doua. 

J. S. Mill, vorbind despre economia politică foloseşte 
într-adevăr expresia „ştiinţă morală sau psihologică”; şi 
defineşte mai departe economia politică drept „ştiinţa 
privitoare la legile morale sau psihologice ale producerii 
şi repartitiei avuţiei”.!? Să considerăm însă următoarele 
legi formulate de Mill însuşi în Principii de economie 
politică: renta nu intră în costul producţiei agricole; 
valoarea banilor depinde, ceteris paribus, de cantitatea 
lor ca şi de viteza lor de circulaţie; un impozit asupra 
tuturor mărfurilor ar afecta negativ profiturile. Legi ca 
acestea nu pot fi, desigur, taxate drept morale sau 
psihologice, chiar dacă admitem că ele au în ultimă 
analiză o bază psihologică. 

De altfel, după cum vom arăta în capitolul următor, cu 
toată importanţa pe care o au premisele psihologice în 
unele sectoare ale cercetării economice, fenomenele 
vieţii economice nu pot fi explicate pina la capăt prin 
simplă rationare deductivă pornind de la cîteva legi 
elementare ale naturii umane. Vom examina mai tîrziu 
cu ce scop şi în ce condiţii foloseşte economia politică 
datele ei psihologice; aici e de-ajuns să spunem că 


deductia din astfel de date se cere întregită în diverse 
feluri prin observarea directă a faptelor sociale complexe 
ce formează viata economică.!? 


Capitolul VII 
Despre metoda deductivă în economia politică 


§ 1. Natura metodei deductive. — În măsura în care 
prin metoda experienţei specifice nu se poate obţine o 
cunoaştere sigură a legilor economice, trebuie să 
recurgem la o metodă a cărei esenţă constă în 
determinarea preliminară a principalelor forţe ce intră în 
joc şi deducerea consecinţelor lor în diferite condiţii. 
Raționamentul a posteriori, care depinde în întregime de 
examinarea faptelor concrete în toată complexitatea lor 
reală, este înlocuit printr-un raţionament a priori, ce 
depinde de cunoaşterea caracteristicilor generale pe 
care le manifestă oamenii în raporturile lor economice 
reciproce. „Problema metodei deductive — spune Mill — 
constă în a descoperi legea unui efect pornind de la 
legile diferitelor tendinţe din însumarea cărora acesta 
rezultă.” Este necesar, mai întîi, să se determine care 
sînt principalele forţe ce intervin şi legile conform cărora 
acţionează ele. Urmează apoi faza pur deductivă, în care 
se inferează consecinţele ce rezultă din acţiunea acestor 
forţe în condiţii date. În fine, prin compararea concluziilor 
astfel obţinute cu ceea ce observăm direct că are loc, 
apare posibilitatea de a testa corectitudinea şi adecvarea 
practică a celor doi paşi precedenţi şi de a sugera 
restricţii necesare. De observat că numai unul din aceşti 
trei paşi — şi anume cel de la mijloc — este, strict 
vorbind, deductiv. Se vede astfel că în forma ei completă 
aşa-numita metodă deductivă nu este o metodă exclusiv 
deductivă. Mai potrivit ar fi să o caracterizăm drept o 
metodă ce, deşi predominant deductivă, este totuşi 
ajutată şi controlată de inducţie. Lucrul acesta va fi 


lămurit mai bine în cele ce urmează, dar pare indicat să 
atragem atenţia asupra lui de la bun început. 

§ 2. Aplicarea termenului „ipotetică” la ştiinţa 
economică. — Pentru faptul că trebuie să recurgă la 
metoda deductivă, despre economia politică se afirmă de 
obicei ca are un caracter esențialmente ipotetic. Acest 
mod de a o caracteriza se cere însă atent explicat şi 
precizat, deoarece există un anumit pericol de confuzie 
cu privire la ce anume implică. 

Despre toate legile de cauzare se poate spune că sînt 
ipotetice, întrucît nu asertează decit că anumite cauze, în 
absența oricăror cauze contracarante, vor produce 
anumite efecte. Or, în cazurile reale în care acţionează o 
cauză dată, cauze contracarante sînt uneori prezente iar 
alteori nu; şi, ca atare, legile de cauzare trebuie privite 
doar ca enunturi referitoare la tendinţe. De unde 
urmează că toate ştiinţele de cauzalitate şi în primul rînd 
cele ce folosesc metoda deductivă — inclusiv economia 
politică şi astronomia — conţin un element ipotetic. 

Această constatare poate fi exprimată întrucitva diferit 
spunînd că folosirea metodei deductive în economie 
implică, într-un anumit stadiu, un proces de 
abstractizare, care impune recurgerea frecventă la 
clauza ceteris paribus. Abstractizarea merge cel mai 
departe în rationamentele unde mobilul interesului egoist 
se consideră că acţionează nestinjenit într-o stare de 
libertate economică; adică în rationamentele ce lucrează 
cu conceptul de „om economic”. Ea este prezentă însă, 
mai mult sau mai puţin, în toate cazurile de folosire a 
metodei deductive. Pentru că în investigarea deductivă a 
consecinţelor economice ale indiferent cărei 
circumstanţe sau schimbări particulare se presupune cu 
necesitate absenţa factorilor cu acţiune contrară şi a 
schimbărilor concurente dar independente. În măsura în 
care alte schimbări rezultă ele însele din schimbarea sau 
circumstanta studiată, ele, fireşte, se cer luate în 
considerare; dar trăsătura distinctivă a metodei 


deductive constă în a efectua, pentru început, o izolare 
mentală de acţiunea tuturor forţelor modificatoare ce nu 
se leagă cauzal, într-un fel sau altul, de obiectul 
particular al cercetării. Distincția, indicată aici, între 
schimbări dependente şi schimbări independente este de 
importanţă fundamentală, fiind prin ea însăşi destul de 
simplă, în acelaşi timp, oamenii adesea întîmpină 
dificultăţi cînd e vorba să o păstreze cu claritate pe 
parcursul unui raţionament complicat; capacitatea de a 
face acest lucru este esenţială pentru o bună gindire 
economică şi se cere cultivată în mod special. 

Din faptul că legea este ipotetică în sensul amintit nu 
decurge însă că ea ar fi din acest motiv neveridică sau 
fără legătură cu desfăşurarea reală a evenimentelor. 
Legile de cauzare, deşi pot fi considerate dintr-un anumit 
punct de vedere ipotetice, sînt, dintr-un alt punct de 
vedere, categorice. Pentru că ele enunţă în mod 
categoric modul de acţiune al cauzelor respective. De 
altfel, cu toate că o cauză poate fi într-un fel 
contracarată ca urmare a acţiunii unor cauze mai 
puternice de sens opus, ea va continua totuşi să exercite 
propria ei influență caracteristică, modificind in 
consecinţă rezultatul final. Nimeni nu-şi închipuie că 
legea gravitaţiei încetează să acţioneze atunci cînd un 
balon se ridică în aer sau cînd apa urcă în cilindrul unei 
pompe; iar aceasta ne poate servi ca o ilustrare foarte 
simplă a ceea ce se întîmplă constant în cazul 
fenomenelor economice. De exemplu, o mărire a cererii 
unei mărfi se poate produce concomitent cu o creştere a 
ofertei; drept urmare, efectul absolut al variaţiei cererii 
poate să nu-şi afle expresia în vreo modificare efectivă a 
preţului. S-ar putea întîmplă chiar ca preţul să scadă, în 
timp ce dacă variaţia cererii ar fi acţionat numai ea, ar fi 
determinat creşterea lui. În lipsa respectivei variaţii a 
cererii, însă, în circumstanţele presupuse preţul ar fi 
scăzut şi mai mult. Ramine adevărat, în mod absolut si 
fără restricţii, că orice variaţie a cererii tinde să 


determine o modificare a preţului faţă de nivelul pe care 
l-ar fi avut altminteri. 

Sa considerăm acum teoria conform căreia creşterea 
(sau scăderea) cantităţii de bani aflate în circulaţie tinde, 
ceteris paribus, să fie urmată de o creştere (respectiv 
scădere) generală a preţurilor. Aceasta este, într-un 
sens, o lege ipotetică: ea nu ne permite să spunem că ori 
de cite ori se produce efectiv o creştere a masei 
monetare aflate în circulaţie va avea loc şi o creştere 
efectivă a preţurilor; ea nu ne permite nici măcar să 
spunem că dacă înregistrăm o creştere a cantităţii de 
bani în circulaţie concomitent cu o creştere generală a 
preţurilor, acest din urmă fenomen s-ar datora cu 
necesitate în întregime celui dintii. Pentru că respectiva 
cauză nu este singura capabilă să afecteze totalitatea 
preţurilor. Efectele ei pot fi, deci, contracarate de 
acţiunea concomitentă a unor cauze mai puternice de 
sens opus, sau amplificate de acţiunea conjugată a unor 
cauze ce lucrează în acelaşi sens cu ea. Lucrul acesta 
este adevărat, dar la fel de adevărat e că oriunde este 
prezentă cauza respectivă, ea îşi exercită influenţa în 
conformitate cu legea enunțată si îşi joacă rolul său în 
determinarea (de sens pozitiv sau negativ) a efectului 
real care se produce. Ceea ce înseamnă că această lege, 
în pofida elementului ipotetic pe care-l cuprinde, se 
referă totuşi la desfăşurarea efectivă a evenimentelor; 
ea este o asertiune privitoare la relaţiile reciproce dintre 
fenomenele economice. 

Se poate pune însă întrebarea dacă economia politică 
deductivă nu este cumva ipotetică într-un sens mai 
fundamental decit cel indicat pînă acum. Este clar că ori 
de cite ori se ajunge prin rationare deductiva la anumite 
concluzii, aplicabilitatea lor la fenomene reale rămîne în 
mod inevitabil ipotetică înainte de a se fi stabilit dacă 
premisele ce au format baza raţionamentului sînt 
realizate în fapt. Şi atunci, nu se poate spune oare că cel 
puţin unele din concluziile economiei politice deductive 


sînt ipotetice în sensul că reclamă nu doar absenţa unor 
cauze cu acţiune contrară, ci şi realizarea anumitor 
condiţii pozitive, care în fapt nu sînt totdeauna realizate? 
Dacă la această întrebare se răspunde afirmativ, nu 
trebuie înţeles că de aici ar rezulta că economia politică 
se foloseşte de premise arbitrare sau fictive, ori de 
premise a căror relaţie cu fenomenele reale ale vieţii 
economice este îndoielnică. Or, tocmai aşa ceva par să 
aibă în vedere cei ce vorbesc dispretuitor despre metoda 
deductivă pe temeiul că ea nu ar furniza decit concluzii 
ipotetice — concluzii despre care se afirmă că sînt 
inutilizabile tn scopuri practice, oricît ar fi de 
incontestabilă valabilitatea lor ipotetică. 

E un lucru cert că economiştii, atunci cînd folosesc 
metoda deductivă, pornesc foarte adesea de la premise 
pozitive ce nu corespund în toate cazurile realităţii. Într- 
adevăr, premisele lor se cer ajustate de la caz la caz 
pentru a corespunde diverselor situaţii, iar în aceste 
condiţii este clar că aplicabilitatea concluziilor lor 
depinde inevitabil de împrejurări. De exemplu, cînd se 
ocupă de probleme privitoare la rentă, economiştii 
presupun anumite condiţii de posesiune a pămîntului; iar 
în tratarea problemelor monetare, ei presupun că sînt în 
vigoare anumite reglementări privitoare la emisiunea 
monetară, la instrumentele de plată legale, la 
instrumentele de credit etc. Tot aşa, în elaborarea 
teoriilor asupra salariilor, se presupune de regulă că 
fiecare categorie de muncitori sau chiar clasa muncitoare 
în întregul ei are propriul său standard de confort. Chiar 
şi acele supozitii ce pot fi grupate sub denumirea 
generică de absenţă a cauzelor perturbatoare au o latură 
pozitivă. Căci pentru ca raţionamentul să fie relevant 
pentru explicarea fenomenelor reale, se impune ca, în 
fapt, cauzele a căror influenţă este neglijată să fie strict 
cauze „perturbatoare” şi să nu exercite o influenţă atît 
de puternică încît să facă insignifiantă pe cea a altor 
factori. 


Trebuie, însă, ţinut minte întotdeauna că metoda 
deductivă nu constă numai din pasul deductiv. Lucrul 
acesta par să-l uite cei ce vorbesc cu dispreţ despre 
caracterul ipotetic al economiei politice deductive. 
Simpla  raţionare deductiva poate fi într-adevăr 
reprezentată schematic printr-un enunţ ipotetic de forma 
„Dacă P şi Q sînt adevărate, atunci e adevărat R”. 
Metoda deductiva nu se rezumă însă la stabilirea 
legăturii dintre adevărul lui P şi Q şi adevărul lui R. În 
forma sa completă, ea include o investigare preliminară 
a forţelor ce acţionează efectiv şi a variatelor condiţii în 
care ele acţionează; şi de asemenea testează 
aplicabilitatea rezultatelor sale la fenomenele reale 
apelind la realităţile concrete accesibile observaţiei 
directe. Uneori este convenabil ca etapa deductivă a 
investigaţiei economice să fie privită mai mult sau mai 
puţin în sine; iar în teoria economică pură i se acordă o 
atenţie specială. Totuşi premisele nu se aleg în mod 
arbitrar. Căci deşi teoria pură presupune acţiunea unor 
forţe în condiţii artificial simplificate, ea pretinde totuşi 
că forţele ale căror efecte le studiază sînt verae causae 
în sensul că acţionează, şi încă într-un mod predominant, 
în lumea economiei reale.!* 

Aş vrea să mă refer aici pe scurt la legea valorii 
normale, a salariilor normale etc. În procesul de degajare 
a acestor legi se iau voit în considerare numai forţele cu 
acţiune relativ universală şi permanentă, lăsînd la o 
parte variatele influenţe exercitate de cauze locale şi 
temporare ce s-ar putea întîmpla să acţioneze într-un 
moment sau altul. Legile sînt deduse, deci, printr-un 
proces deliberat de abstractizare, putînd astfel să pară a 
avea un foarte accentuat caracter ipotetic. Dacă se 
poate arăta însă că forţele a căror influenţă trebuie 
determinată sînt cu adevărat forţele predominante şi mai 
permanente ce acţionează în orice societate economică 
dată, atunci se poate postula în mod legitim că în ocazii 
diferite forțele modificatoare acţionează în direcţii 


diferite, astfel încît pe termen lung tind să se 
contrabalanseze şi să se neutralizeze reciproc. În aceste 
împrejurări, deşi concluziile rationamentelor deductive 
pot să nu corespundă faptelor observate în fiecare caz 
individual, ele se vor adeveri totuşi dacă luăm cazurile în 
masă şi dacă condiţiile generale ale vieţii economice 
rămîn neschimbate o perioadă de timp destul de lunga.*° 
Legi ca aceea a valorii normale etc. nu sînt, deci, 
neapărat ipotetice in vreun sens ce implică 
neconcordante cu realitatea. Ele au aproape întotdeauna 
nu doar o mai mare importanţă ştiinţifică, ci şi o mai 
mare importanţă practică decit fenomenele mereu 
schimbătoare observabile în cazurile particulare. Este 
într-adevăr esenţial ca pina la urmă acţiunea influențelor 
locale şi trecătoare să nu fie pierdută din vedere sau 
ignorată voit. Dar înainte de a fi dobindit cunoaşterea 
unor tendinte generale si permanente, este foarte 
probabil ca si ceea ce este local si trecator sa fie gresit 
interpretat. 

Concluziile la care am ajuns in aceasta sectiune le-am 
putea rezuma spunind ca economia politica deductiva 
este pe buna dreptate caracterizata ca fiind ipotetica, 
daca prin aceasta nu se înţelege mai mult decit ca, întii, 
legile ei enunţă doar tendințe şi sînt de aceea supuse de 
regulă clauzei ceteris paribus; şi că, în al doilea rind, 
multe din concluziile ei depind de realizarea anumitor 
condiţii pozitive care în fapt nu sînt totdeauna întrunite. 
Atunci însă cînd condiţiile sînt întrunite, legile pot fi 
enunțate categoric. De altminteri, aceste condiţii nu sînt 
asumate în mod arbitrar, ci sînt alese in aşa fel încît sa 
corespundă în mare faptelor reale în diferite forme de 
manifestare a fenomenelor economice. Cînd spunem, 
deci, că economia politică, în măsura în care recurge la 
metoda deductivă, este o ştiinţă ipotetică, trebuie să ne 
ferim de ideea că aceasta implică neveridicitatea sau 
lipsa de concordanţă cu ordinea reală a fenomenelor 
economice.16 


§ 3. Funcţiile observației în folosirea metodei 
deductive. — Rolul experienţei specifice în călăuzirea 
rationamentului economic deductiv şi în asigurarea 
concordantei sale cu realitatea este cum nu se poate mai 
important. Se poate spune fără rezervă că economia 
politică, indiferent dacă recurge sau nu la metoda 
deductivă, trebuie să înceapă cu observaţia şi să 
sfirseasca tot cu ea. După cum am semnalat deja, există 
tendinţa de a uita că metoda deductivă în forma ei 
completă constă din trei stadii, dintre care numai unul 
este cu adevărat deductiv, celelalte două constind în 
determinarea inductivă a premiselor şi în verificarea 
inductivă a concluziilor. Adevăratul caracter al metodei 
deductive este greşit înţeles mai ales de acei critici ai ei 
care se opun utilizării ei în economia politică pe motiv că 
aceasta ar echivala cu a închide ochii în faţa faptelor şi a 
încerca descoperirea pe cale pur mentală a legilor lumii 
economice, nesocotind cu totul ceea ce se petrece în 
realitate.” 

E adevărat că în elaborarea teoriei economice pure, 
rolul pe care-l joacă observația specifică poate fi 
subordonat şi ţinut provizoriu pe planul al doilea. Este de 
asemenea adevărat că formația intelectuală a unor 
cercetători îi predispune în chip firesc spre cultivarea cu 
predilecție a acestei laturi a muncii ştiinţifice. Pe lingă 
aceasta, uneori poate fi util ca, în scop ilustrativ şi în 
vederea familiarizării cu tipul de raţionament necesar în 
abordarea problemelor economice, să se formuleze 
ipoteze ce au prea puţină legătură cu situaţiile reale.!* În 
rest, economistul nu poate decit în mod parţial şi 
provizoriu să rămînă astfel independent de experienţa 
specifică. Funcţiile speciale ale observaţiei ca întregire a 
rationamentului deductiv ni le sugerează chiar analiza 
făcută deja a metodei deductive. 

In primul rînd, observaţia îl călăuzeşte pe economist în 
alegerea premiselor iniţiale. Chiar şi în cea mai abstractă 
abordare a economiei politice este necesar să se înceapă 


cu întrebarea care sînt cele mai generale caracteristici 
pe care le manifestă efectiv oamenii în raporturile lor 
economice reciproce şi cu investigarea mediului fizic şi 
social în care se desfăşoară activităţile lor economice. 
Dar, după cum am atras deja atenţia, nu este necesar ca 
propoziţiile asumate privitoare la mobilurile oamenilor 
sau la circumstanţele materiale şi sociale ale activităţii 
lor să fie adevărate în mod universal şi fără restricţii. A 
căuta o corespondenţă exactă cu ceea ce s-a numit 
„realitatea empirică integrală” ar însemna a sacrifica 
generalitatea si a ne încurca din nou în acele 
complexitati ale vieţii economice reale pe care metoda 
deductivă caută în mod special să le evite temporar. 
Ceea ce se cere este, întîi, ca mobilurile luate în 
considerare să fie excepţional de puternice în sfera 
economică, iar acţiunea lor să fie atît de uniformă încît 
modul de comportare dedus din ele să corespundă în linii 
mari cu ceea ce se întîmplă în realitate; şi în al doilea 
rind, ca circumstanţele în care se presupune că 
acţionează aceste mobiluri să aibă un caracter 
reprezentativ, fie în raport cu viaţa economică în general, 
fie măcar în raport cu un aspect particular al ei. 
Observatia pe care o necesită alegerea premiselor 
poate uneori să nu implice mult mai mult decit 
înregistrarea inteligentă a anumitor date cotidiene dintre 
cele mai familiare. Trebuie reamintit însă că economistul 
nu-şi ia întotdeauna ca punct de plecare una şi aceeaşi 
mulţime de supozitii, în unele cazuri fiind necesară o 
cunoaştere mult mai cuprinzătoare pentru a putea 
determina care trebuie să fie premisele. Această 
remarcă se aplică la elaborarea teoriei schimburilor 
externe, a dinamicii preţurilor generale, a efectelor pe 
care sindicatele sau maşinile le au asupra salariilor ş.a. 
Cînd ne ocupăm de astfel de probleme, apare chiar de la 
începutul cercetărilor noastre necesitatea unei 
cunoaşteri destul de intime a fenomenelor economice 
concrete. Ceva mai încolo vom indica amănunţit 


principiile generale ce trebuie să-l calauzeasca pe 
economist în alegerea premiselor."? 

In al doilea rînd, observaţia îi permite economistului să 
determine cit de bine aproximează supozitiile sale 
faptele reale în condiţii economice date. El află astfel în 
ce măsură se cer modificate premisele sale; sau în ce 
măsură, atunci cînd nu este necesară sau fezabilă o 
modificare efectivă a premiselor, trebuie luate în calcul 
efectele aşa-numitelor cauze perturbatoare. Folosirea în 
acest scop a observaţiei constituie unul din principalele 
aspecte sub care abordarea mai concretă a economiei 
politice se deosebeşte de abordarea ei mai abstractă. Ea 
este de foarte mare importanţă pentru înţelegerea 
adecvată a fenomenelor economice din orice perioadă 
dată. „Din partea economiei politice — spune Bagehot — 
nu ne putem aştepta decit la ficțiuni înainte de a şti cînd 
şi în ce măsură primele ei asertiuni sînt în fapt adevărate 
şi cînd şi în ce măsură nu sînt.” Privind această funcţie 
a observaţiei dintr-un punct de vedere întrucitva diferit, 
vom constata că observaţia determină limitele 
valabilităţii pozitive a legilor obţinute pe cale deductivă. 
Lumea economică este în continuă schimbare. Se poate 
întîmpla ca anumite supozitii să fie realizate într-o 
anumită etapă a progresului economic şi totuşi să fie în 
vădită nepotrivire cu faptele într-o altă etapă. incit fara 
ajutorul unei ample cunoaşteri a faptelor există pericolul 
de a atribui doctrinelor economice o sferă de 
aplicabilitate mult mai largă decît au în realitate. Vom 
reveni asupra acestui aspect atunci cînd vom discuta 
despre raportul dintre teoria economică şi istoria 
economică. 

In al treilea rînd, economistul recurge la observaţie 
pentru a ilustra, testa şi confirma concluziile obţinute pe 
cale deductivă. Aici este important să observăm că 
verificarea poate să constea, şi îndeobşte va consta în 
explicarea satisfăcătoare a fenomenelor reale, nu 
neapărat în descoperirea de fenomene care ar justifica în 


calitate de  generalizări directe concluziile obţinute 
deductiv.?! 

Desigur că în unele cazuri, în loc ca teoria să fie 
confirmată, se va constata o discrepanta vădită între 
mersul real al evenimentelor Şi rezultatele 
rationamentelor deductive, ceea ce va însemna că 
acestea, dacă nu sînt pur şi simplu eronate, sînt cel puţin 
insuficiente pentru explicarea faptelor. Problema care se 
pune atunci este de a afla sursa erorii sau a 
incompletitudinii. S-ar putea ca cercetarea empirică să 
semnaleze acţiunea unor factori ce exercită o influenţă 
importantă asupra fenomenelor în cauză dar nu au fost 
luaţi în considerare?; ori s-ar putea dovedi că deşi au 
fost luate în considerare forţele relevante, ponderile lor 
relative au fost greşit estimate sau modul de acţiune al 
fiecăreia în parte a fost greşit calculat; după cum e 
posibil şi să se fi strecurat o eroare în însuşi 
raţionamentul deductiv. 

Nu trebuie trecute cu vederea dificultăţile serioase pe 
care le întîmpină uneori procesul de verificare. Mill 
merge pînă la a spune că „temeiul încrederii pe care o 
avem într-o ştiinţă  deductivă oarecare nu este 
raţionamentul a priori însuşi, ci concordanța dintre 
rezultatele lui şi cele ale observaţiei a posteriori” .?? 
Formularea se cere uşor atenuată. Căci se poate întîmpla 
să avem temeiuri independente pentru a crede că 
premisele noastre corespund faptelor şi că procesul de 
deducție este corect; în care caz putem avea încredere 
în concluziile noastre în ciuda eventualelor dificultăţi de a 
obţine o verificare explicită. 

Fireşte că nu trebuie să existe o discrepanta vădită 
între concluziile noastre teoretice şi faptele efectiv 
observate. Nu trebuie însă să tragem în mod pripit 
concluzii negative sau să considerăm teoriile ca infirmate 
pentru faptul că n-au fost observate cu claritate cazuri 
concordante cu ele. Deoarece complexitatea lumii 
economice reale, care a impus mai întîi necesitatea 


recurgerii la metoda deductivă, poate, tot ea, să ne 
creeze greutăţi cînd e vorba să determinăm dacă 
efectele reale ale unui factor oarecare concordă sau nu 
cu rezultatele calculelor noastre deductive.2* 

De altminteri, legea valorii normale, legea salariilor 
etc. sînt verificabile, după cum am arătat deja, numai 
prin masa de cazuri şi nu prin cazuri luate individual. De 
unde rezultă că, la fel ca în formularea de generalizări 
empirice, şi în verificarea prin observaţie a rezultatelor 
rationarii deductive se impune în general să extindem 
cercetările noastre asupra unui spectru larg de fapte şi 
mai ales să lăsăm suficient timp pentru ca efectele să se 
poată manifesta îndeajuns. Dacă nu luăm astfel de 
precautii, pot lesne să apară interpretări greşite, iar 
teoria economică să fie pe nedrept discreditată. 

Doctrina că, în condiţii obişnuite, impozitele pe mărfuri 
sînt plătite de consumatori ne poate oferi în acest sens 
un exemplu simplu; pentru că această doctrină nu este 
nicidecum incompatibilă cu faptul că un nou impozit 
poate în primă instanţă să apese foarte greu asupra 
ramurii economice impozitate. Întreg raţionamentul prin 
care această doctrină a fost edificată arată că ea 
vorbeşte doar despre ceea ce se întîmplă pe termen 
lung. Cu alte cuvinte, numai despre impozitele vechi sau 
despre cele anticipate de mult.”° 

lată şi un al doilea exemplu simplu. Conform 
principiilor economiei politice deductive, abrogarea Legii 
cerealelor ar fi trebuit sa determine, tendential, o 
scădere permanentă a preţului grîului în Anglia. Totuşi, o 
asemenea scădere nu s-a produs imediat. Explicaţia 
aparentei discrepanțe constă în interferența unor 
circumstanţe cum sînt recolta slabă de cartofi, Războiul 
Crimeii si îndeosebi deprecierea aurului, care au 
contribuit la menţinerea unui preţ ridicat pînă în 1862, în 
pofida comerţului liber. A fost nevoie, apoi, de un anumit 
timp şi pentru a se putea extinde în noi ţări suprafeţele 


cultivate şi a se putea dezvolta mijloacele de 
comunicaţie astfel încît să fie satisfăcută noua cerere. 


NOTE 


1. Există însă unele deosebiri de păreri în privinţa 
măsurii în care aplicarea doctrinelor rezultate se impune 
a fi limitată. Bagehot consideră că doctrinele economiei 
politice engleze nu sînt aplicabile la orice stare a 
societăţii, ci doar la acele stări în care comerţul este bine 
dezvoltat şi îndeosebi acolo unde a îmbrăcat forma de 
dezvoltare pe care o întîlnim în prezent în Anglia. Cairnes 
vorbeşte şi el, în treacăt, de relativitatea cercetărilor 
economice. Senior, pe de altă parte, afirmă că acele 
concluzii care se referă la natura şi producerea avutiel 
sînt universal adevărate; şi cu toate că cele care se 
referă la repartiţia avutiei pot să fie afectate de 
instituţiile specifice ale diferitelor ţări, totuşi starea de 
lucruri naturală poate fi enunțată ca regulă generală, 
urmînd ca anomaliile produse de cauze perturbatoare 
particulare să fie explicate ulterior. Cu alte cuvinte, în 
timp ce Bagehot consideră că premisele economiei 
politice se referă doar la deprinderile şi instituţiile 
economice ale unei epoci şi ţări particulare, Senior le 
consideră „naturale” şi, cu mici rezerve, independente 
de timp şi de loc. 

2. Mill şi Bagehot insistă în mod special asupra 
înaltului grad de abstractizare propriu gîndirii economice. 
Bagehot spune în mod repetat că „economiştii englezi 
vorbesc nu despre oamenii reali, ci despre oameni 
imaginari; nu despre oamenii aşa cum îi vedem, ci 
despre oamenii aşa cum ne e comod să presupunem că 
sînt” (Economic Studies, p. 5). 

3. Deşi afirmă că concluziile economiei politice sînt 
adevărate doar în absenţa oricăror cauze perturbatoare, 


Senior o caracterizează totuşi drept o ştiinţă pozitivă, şi 
nu ipotetică. Prin aceasta el înţelege că premisele ci nu 
sînt adoptate în mod arbitrar. 

4. Profesorul Carl Menger din Viena este unul din 
principalii lideri ai acestei tendinţe mai recente din opinia 
germană. Cf. ale sale Untersuchungen uber die Methode 
der Sozialwissenschaften und der Politischen Oekonomie 
insbesondere. El insistă în mod special asupra necesităţii 
de a deosebi economia politică teoretică de istoria şi de 
statistica economică, pe de o parte, şi de ştiinţele 
practice ale economiei politice, pe de alta; şi acuză 
şcoala dominantă germană atît de neînţelegerea 
punctului de vedere al metodei abstracte cit şi de faptul 
că atribuie o importanţă exagerată aspectului istoric. El 
consideră de asemenea eronată încercarea lor de a 
imprima economiei politice teoretice o direcţie etică. El 
se exprimă şi mai tranşant într-o foarte controversată 
serie de scrieri îndreptate mai ales împotriva lui 
Schmoller şi publicate sub titlul Die /rrthumer des 
Historismus in der Deutschen  Nationaloekonomie. 
Profesorul Emil Sax din Praga este de acord cu Menger în 
chestiunile fundamentale, dar îşi prezintă vederile sub o 
formă mai putin polemică. El subliniază puternic 
importanţa teoriei pure. Cf. lucrarea sa Wesen und 
Aufgaben der Nationaloekonomie. 

5. Pentru chestiunile abordate în continuare, cf. 
Roscher, Geschichte der  Nationaloekonomik in 
Deutschland, îndeosebi pp. 1032-1036; Knies, Die 
Politische Oekonomie vom Standpunkte der 
geschichtlichen Methode; articolul lui Schoeberg Die 
Volkswirtschaft (în al său Handbuch), § 1-13; si Wagner, 
Systematische Nationaloekonomie în Jahrbücher fur 
Nationaloekonomie und Statistik, martie 1886 (tradus în 
Quarterly Journal of Economics, vol. |, p. 113). O bună 
prezentare a noii economii politice germane, ale cărei 
temelii au fost puse în anii 1842-1853 în principal de 
Roscher, Hildebrand şi Knies, o face Cohn în System der 


Nationaloekonomie, Grundlegung, § 108-122. Vezi si 
articolul profesorului Ashley „Historical School of 
Economics” în Dictionary of Political Economy al dlui 
Palgrave. 

6. Trebuie observat că deosebirile în modul de a trasa 
domeniul unei ştiinţe pot fi în bună măsură doar verbale. 
Se întîmplă ca un autor să includă în ştiinţa respectivă 
cercetări despre care un altul consideră că aparţin doar 
aplicaţiilor ei; ceea ce nu înseamnă că acesta din urmă 
ignoră aceste cercetări şi nici că le atribuie citusi de 
puţin o importanţă mai mică. 

7. După cum vom arăta, însă, conversa nu este 
valabilă; poţi, adică, să adopti o tratare realistă a 
problemelor economice fără să formulezi judecati etice. 

8. Quarterly Journal of Economics, vol. |, p. 124. In al 
său Lehr-und Handbuch der Politischen Oekonomie, vol. 
|, p. 17, Wagner continuă pe aceeaşi linie. „Nu e vorba — 
scrie el — să schimbăm complet metoda deductiei şi nici 
s-o înlocuim cu totul prin metoda inducției. Acest din 
urmă obiectiv este imposibil de realizat; şi chiar de-ar fi 
posibil, n-ar fi nici just, nici dezirabil. Problema e de a 
obţine o ameliorare a procedeului deductiv, o mai 
rafinată si mai profundă întemeiere psihologică şi 
dezvoltare a lui, şi o mai atentă aplicare, mai cu seamă 
la chestiuni practice concrete. La aceasta trebuie să se 
adauge o atenţie constantă acordată ipotezelor de la 
care pornesc deductiile şi o determinare mai precisă a 
limitelor de aplicabilitate a metodei, într-un cuvînt, 
adevărata soluţie a disputei privitoare la metodă nu 
constă în a alege între deducție sau inducţie, ci în a 
accepta deductia şi inducția. Fiecare din ele trebuie 
folosită în cazurile unde se potriveşte în mod special 
naturii particulare a problemei de rezolvat si, pe cit 
posibil — căci nu totdeauna este posibil — trebuie 
combinate amindoua, deşi în cazurile concrete va avea 
întîietate una sau cealaltă.” Asemănător se exprimă si dr. 
von Scheel. Pentru rezolvarea unor probleme economice 


diferite, spune el, se recomandă metode diferite. 
„Trebuie să folosim atit metoda inductivă, cît şi pe cea 
deductivă. Metoda cea mai potrivită variază continuu în 
funcţie de natura specifică a problemei de rezolvat” 
(Schonberg, Handbuch, Die politische Oekonomie als 
Wissenschaft, § 3). In acelaşi sens ar putea fi citat şi 
profesorul Gustav Cohn. Ideea, spune el, ca simple 
colectii de material istoric sau statistic ar putea fi de 
folos stiintei, fara ajutorul instrumentelor deductive, este 
la fel de extravaganta ca si ideea opusa ca intreaga 
stiinta ar putea fi edificata prin deductie din niste ipoteze 
elementare (Grundlegung der Nationaloekonomie, p. 35). 
lar dr. E. R. Seligman, vorbind în numele susținătorilor 
americani ai noii mişcări, spune că germanii mai 
extremişti „au sărit peste cal, au subestimat pe nedrept 
contribuţia şcolii engleze şi, în zelul lor, au negat în chip 
dogmatic posibilitatea formulării oricăror legi generale” 
(Science Economic Discussion, p. 21). 

9. In 1890, cînd s-a publicat prima ediţie a lucrării de 
faţă, controversele despre care este vorba în acest 
capitol deveniseră treptat mai puţin acute; iar după 
acest an s-a mers mai departe în direcţia înţelegerii 
reciproce între economiştii teoreticieni şi istoricii 
economiei. Cf. prof. Ashley, On the Study of Economic 
History (Surveys: Historic and Economic, pp. 1-21). 

10. A se vedea cele spuse în capitolul precedent 
despre relaţia dintre economia politică şi etică. 

11. Logical Method of Political Economy, pp. 37, 38. 

12. Unsettled Questions of Political Economy, pp. 129, 
133. 

13. As observa in treacat ca modul cum caracterizeaza 
Jevons economia politica in a sa Theory of Political 
Economy pare sa confere acestei stiinte in prea mare 
masura un caracter psihologic si prea putin unul social. 
El caracterizează teoria economiei politice drept 
„mecanica utilității şi a interesului personal” (p. 23); ea 
„se bazează în întregime pe un calcul al plăcerii şi 


durerii; obiectul economiei politice fiind de a maximiza 
fericirea cumpărind plăcerea, ca să spunem asa, cu 
preţul minim al durerii” (p. 25). Ideea este dezvoltată 
cîteva pagini mai departe. „Plăcerea şi durerea sînt fără 
îndoială ţintele ultime ale calcului economic. A satisface 
dorinţele noastre în măsură cit mai mare si cu cît mai 
putin efort — a procura un cuantum cit mai mare din 
ceea ce este deziderabil printr-un cuantum cît mai mic 
din ceea ce este indezirabil — cu alte cuvinte a maximiza 
plăcerea, aceasta e problema economici politice” (p. 40). 
Rezultatul concepţiei lui Jevons despre un calcul al 
plăcerii şi durerii este o teorie a utilității a cărei 
importanţă economică ar fi greu de supraestimat. 
Această teorie nu reprezintă totuşi miezul economiei 
politice. Ea ar trebui socotită mai degrabă un prealabil 
esenţial sau bază a cercetării economice, şi nu parte 
constitutivă a acestei ştiinţe. Ar fi mai potrivit să spunem 
că aparţine unei ramuri a psihologiei aplicate, căreia i s- 
ar putea da numele de hedonistică. In acelaşi timp, avînd 
în vedere importanţa ei economică, economistul trebuie 
să elaboreze el însuşi această teorie, dacă nu o găseşte 
elaborată independent. Astfel, ea ar putea să ocupe, 
oarecum accidental, un loc important în scrierile 
economice, reprezentind totuşi o premisă şi nu o 
concluzie ultimă a acestei ştiinţe. Jevons însuşi, după ce 
formulează teoria utilității, se ocupă mai departe de 
aplicaţiile ei la fenomene economice în sensul cel mai 
strict. El proiectează astfel asupra acestor fenomene 
atita lumină încît cartea sa A Theory of Political Economy, 
luată în ansamblu, poate fi socotită pe drept cuvint una 
din cele mai fecunde şi mai valoroase contribuţii aduse 
vreodată în această ştiinţă. 

14. Acesta e aspectul pe care ţine să-l sublinieze 
Senior cînd, deşi afirmă că economia politică „depinde 
mai mult de raţionament decît de observaţie”, refuză 
totuşi să o califice drept o ştiinţă ipotetică. 


15. Trebuie recunoscut că forţele predominante şi cu 
acţiune mai durabilă sînt ele însele susceptibile de 
variaţie în perioade mai lungi, ceea ce, după cum arată 
profesorul Marshall (Principles of Economics, vol. |, 1895, 
p. 426), sporeste inevitabil dificultatile cu care se 
confrunta aplicarea doctrinelor economice la probleme 
practice. Chestiunea poate deveni mai clara daca 
distingem explicit două aspecte prezente in 
determinarea legii valorii normale, a legii salariilor 
normale etc. În primul rînd facem abstracţie de acţiunea 
cauzelor locale şi trecătoare; în al doilea rind, 
presupunem staţionare condiţiile generale ale vieţii 
economice, astfel încît forţele predominante ce 
acţionează să fie şi ele constante. Numai în limitele în 
care aceasta din urmă supozitie este satisfăcută în fapt, 
valoarea normală poate fi identificată cu valoarea medie, 
salariile normale cu salariile medii etc. 

16. Multe din lucrurile pe care le spune Cairnes în 
Logical Method of Politicul Economy despre caracterul 
ipotetic al acestei ştiinţe sînt perfect valabile şi 
exprimate cu obişnuita-i luciditate şi eficienţă. Unele din 
formulările sale însă — de exemplu remarca lui că legea 
economică nu este o asertiune privitoare la ordinea reală 
a fenomenelor economice (p. 99), sau afirmaţia că o lege 
economică poate fi întemeiată sau respinsă numai 
apelind la un principiu mental sau fizic (p. 107) — se pot 
preta la interpretări greşite, chiar dacă, explicate cu 
grijă, ar putea fi justificate. Să luăm, de pildă, cu referire 
la enunturile citate, încercarea de a respinge doctrina 
cheltuielilor de producţie ca regulator al valorii apelind la 
anumite fapte sociale rezumate în expresia „imobilitatea 
muncii şi a capitalului”. Dacă această doctrină este 
considerată pur ipotetică, obiectia poate fi respinsă ca 
fiind pur şi simplu irelevantă. Nu putem crede însă că 
Cairnes s-ar fi mulţumit să o respingă în acest fel. In 
mîinile sale, ca şi în ale şcolii sale în general, doctrina 
respectivă înseamnă că în condiţiile economice existente 


cheltuielile de producţie exercită efectiv o influenţă 
substanţială asupra preţului marii majorităţi a mărfurilor. 
Sa mai considerăm apoi doctrina existenţei unor 
categorii de forţă de muncă între care concurenţa este 
slabă şi ineficace. Doctrina este schitata de Mill, dar 
capata mai mult relief la Cairnes, care intemeiaza cu 
ajutorul ei o modificare a teoriei traditionale a valorii. Pe 
ce principiu mental sau fizic s-ar putea spune ca se 
sprijină ea? Ar trebui mai degrabă să o privim ca pe o 
modificare a premiselor, sugerată de observaţia făcută 
cu scopul de a realiza o mai mare apropiere a teoriilor 
economice de realitate. 

17. Considerind inducția drept un complement al 
deductiei, Wagner observă că „în conformitate cu 
experienţa noastră din trecut şi probabil că şi în viitor, 
trebuie să aşteptăm mai mult de la inducţie ca mijloc de 
control decît ca o metodă independentă. Probabil că 
inducția ne va aduce nu atit rezultate noi, cit corectii, 
rafinări şi amplificări ale propozitiilor obţinute în prima 
instanţă deductiv” (Grundlegung der politischen 
Oekonomie, 1892, § 95). 

18. Referitor la ipotezele ilustrative, cf. Venn, Empirical 
Logic, pp. 288 şi urm. 

19. Cairnes observă că „economistul porneşte de la o 
cunoaştere a cauzelor ultime” (Logical Method, p. 75); 
dar aceasta asertiune trebuie oricum limitată la teoria 
economică pură. După cum a remarcat prof. Dunbar în 
eseul său The Reaction in Political Economy, metoda ce 
trebuie folosită pentru a duce ştiinţa economică în zona 
unde Ricardo n-a pătruns niciodată este simplă: trebuie 
scoase doar din observarea stărilor de lucruri reale 
premise noi privitoare la forţe de ordinul al doilea 
(Quarterly Journal of Economics, octombrie, 1886, p. 10). 
Cartea Principles of Economics a prof. Marshall ofera 
numeroase exemple convingatoare de noi dezvoltari de 
care este capabila economia politica deductiva ghidata 
de observatie. 


20. Economic Studies, p. 71. Bagehot însuşi ilustrează 
această afirmație printr-o investigație inductiva a 
efectelor pe care diferenţele dintre salariile reale ale 
muncitorilor le au asupra mişcărilor demografice. Un 
postulat important privitor la natura acestui efect este 
implicat în obişnuita determinare deductiva a legilor 
salariilor normale. Vezi şi L. L. Price, /ndustrial Peace, pp, 
108 şi urm. 

21. Dintre tratatele economice recente, aş menţiona 
cartea Money (Banii) a prof. Nicholson ca oferind 
numeroase exemple convingătoare privind modul în care 
evenimentele reale pot servi pentru ilustrarea şi 
confirmarea rationamentelor deductive. Dar dacă vrem 
exemple, cel mai bine este să apelam la Avutia 
națiunilor. După cum observă prof. Marshall, „Adam 
Smith a încercat rareori să dovedească ceva prin inducţie 
sau istorie detaliate. Datele utilizate în demonstrațiile 
sale erau cu precădere fapte ştiute de toată lumea, fapte 
fizice, psihice si morale. El şi-a ilustrat însă 
demonstrațiile prin fapte curioase şi instructive, dindu-le 
astfel viaţă şi făcîndu-i pe cititori să simtă că era vorba 
de probleme ale lumii reale şi nu de nişte abstracții.” 

22. Odată sugerată prin observaţie acţiunea acestor 
factori, nu este improbabil să fim ajutaţi din nou de 
deducție în determinarea precisă a naturii influenţei lor. 

23. Logic, VI, 9, § 1. 

24. Problema efectelor pe care le are asupra preţurilor 
generale cantitatea de bani aflaţi în circulaţie este 
abordată mai întîi deductiv iar apoi ilustrată şi testată 
prin examinarea unor cazuri în care această cantitate a 
suferit ample modificări. În unele cazuri confirmarea 
poate fi foarte clară şi decisivă; alteori însă pot să 
intervină mari dificultăţi în a ţine cont cu exactitate de 
efectele creşterii sau scăderii volumului general al 
schimburilor, efectele expansiunii sau restringerii 
creditelor etc., efecte ce tind să contracareze sau să 


amplifice efectele specifice produse de cauza supusă 
investigaţiei. 

25. Teoria deductiva a incidentei impozitelor pe 
marfuri a fost adesea sursa unor neintelegeri persistente. 
„Teoria economistului deductiv privind profiturile şi 
preţurile — scrie Cliffe Leslie — are pretenţia de a fi 
adevărată în toate împrejurările, în cazul fiecărui 
participant la schimb şi a fiecărui produs în parte şi de a 
putea prevedea preţurile exacte la care bunurile se vor 
vinde. Teoria sa despre impozite este o aplicaţie a teoriei 
sale despre profituri şi preturi; şi el porneşte de la 
ipoteza că preturile se vor conforma în fapt cheltuielilor 
de producţie, cu atita precizie în fiecare caz particular 
încît fiecare impozit în parte pus pe indiferent ce marfă 
va fi recuperat de producător de la consumator, cu un 
profit la avansul făcut” (Essays, 1888, p. 220; cf. şi p. 
64). Dacă anume pasaje izolate din scrierile 
economiştilor deductivi ar părea să indreptateasca astfel 
de aprecieri, aceasta se întîmplă numai din pricină că ei 
n-au subliniat destul de insistent deosebirea dintre 
incidenta imediată şi incidenta ultimă a unui impozit. 


CAPITOLUL 3 
Obiectivitate şi înţelegere în 


economia politică! 
MAX WEBER 


Max Weber (1864-1920) s-a născut la Erfurt şi a 
predat la universităţile din Freiburg, Heidelberg, 
Viena şi Munchen. Cel mai adesea este considerat 
sociolog, deşi a avut şi o solidă cultură economică şi 
a jucat un rol activ în dezbaterile privitoare la 
metodologia economiei politice. Cea mai cunoscută 
lucrare a sa este, probabil, Etica protestantă şi 
spiritul capitalismului, în care susține despre 
calvinism că a favorizat dezvoltarea capitalismului 
la începuturile acestuia; Weber a adus însă 
numeroase contribuţii fundamentale la înţelegerea 
societăţilor. Scrierile sale metodologice au fost de 
asemenea extrem de influente. Reproducem aici 
extrase din studiul său „«Obiectivitatea» în ştiinţa 
socială şi în politica socială”, care este probabil cea 
mai cunoscută dintre lucrările sale de metodologie. 


Orice reflecţie raţională asupra elementelor ultime ale 
comportamentului uman deliberat se leagă în primul rînd 
de categoriile de scop şi mijloc. Dorim in concreto un 
anumit lucru fie „pentru valoarea lui intrinsecă”, fie ca 
mijloc pentru ceva dorit în ultimă instanţă. Problema 
adecvării mijloacelor la un scop dat poate fi, neîndoielnic, 
abordată ştiinţific. In măsura în care izbutim sa 
determinăm (în limitele cunoştinţelor pe care le avem) 
care mijloace sînt potrivite pentru atingerea unui scop 
propus şi care nu, vom putea să estimăm şansele de a 


1 Retipărit după Max Weber, The Methodology of the Social 
Sciences, tradus şi îngrijit de Edward A. Shilz şi Henry A. Finch, Free 
Press, Glencoe Ill., 1949. 


atinge un anumit scop prin mijloacele disponibile şi 
astfel, în mod indirect, să criticăm, pe temeiul situaţiei 
istorice respective, însuşi scopul propus ca fiind raţional 
sau nerational din punct de vedere practic, tinind cont de 
condiţiile existente. Putem, de asemenea, cînd ne apare 
posibilă atingerea unui scop propus, să determinăm — 
fireşte, tot în limitele cunoştinţelor de care dispunem — 
consecinţele pe care le-ar avea, pe lingă eventuala 
atingere a scopului propus, aplicarea mijloacelor 
respective, dată fiind interdependenta dintre toate cite 
se întîmplă. În felul acesta oferim celui ce acţionează 
posibilitatea de a cîntări şi compara consecinţele 
urmărite şi pe cele neurmărite ale acţiunii sale, obţinînd 
implicit răspunsul la întrebarea: care este „costul” 
atingerii scopului dorit în termenii  prejudiciilor 
predictibile aduse astfel altor valori. Cum în marea 
majoritate a cazurilor fiecare scop urmărit are sau poate 
să aibă, în acest sens, un anumit „cost”, deliberarea 
persoanelor care acţionează cu simţul răspunderii nu 
poate să evite de a cîntări scopul şi consecinţele acţiunii 
pe care realizarea lui o reclamă. Una din cele mai 
importante funcţii ale criticii tehnice, despre care am 
vorbit pînă acum, este de a face posibilă această analiză. 
Trecerea de la această estimare la decizie nu poate 
cădea însă în sarcina ştiinţei, ci a individului care 
urmăreşte respectivul scop: acesta cîntăreşte şi alege, 
după conştiinţa sa şi după concepţia sa despre lume, 
între valorile care sînt în joc. Ştiinţa îl poate ajuta să 
înţeleagă că orice acţiune — şi, fireşte, după împrejurări, 


orice inactiune — înseamnă prin consecinţele ei o 
opţiune în favoarea anumitor valori şi implicit — lucru la 
care astăzi lumea preferă să închidă ochii — în 


defavoarea altora. El este cel ce trebuie să efectueze 
actul alegerii. 


Ştiinţa socială pe care vrem s-o practicăm este o 
ştiinţă a realului (Wirklichkeitswissenschaft).! Ceea ce 
urmărim este să înţelegem în unicitatea ei caracteristică 
realitatea vieţii care ne înconjoară şi în care sîntem 
plasați — pe de o parte, interdependenta şi semnificaţia 
culturală a evenimentelor individuale din ea, iar pe de 
alta temeiurile pentru care din punct de vedere istoric ea 
se prezintă aşa şi nu altfel. Or, de îndată ce încercăm să 
reflectăm asupra modului în care viata ne apare 
nemijlocit în situaţii concrete, ea ne oferă o multitudine 
nesfirsita de evenimente „din noi” şi „din afara noastră”, 
care apar şi dispar în simultaneitate şi succesiune. 
Această nesfirşită diversitate se menţine din plin chiar şi 
atunci cînd ne concentrăm asupra unui singur „obiect”, 
bunăoară a unui act concret de schimb — dacă încercăm 
în mod serios să dăm o descriere exhaustivă a tuturor 
componentelor sale individuale, pentru a nu mai vorbi de 
explicarea lui cauzală. De aceea, orice cunoaştere 
raţională a realităţii infinite de către spiritul uman finit se 
sprijină pe supoziţia tacită că de fiecare dată numai o 
porţiune din această realitate formează obiectul 
investigaţiei ştiinţifice, că numai ea este ,esentiala” în 
sensul de a „merita să fie cunoscută”. Dar după ce 
principii este selectată această porţiune? S-a crezut 
adesea că şi în ştiinţele culturii criteriului decisiv ar fi, în 
ultimă instanţă, recurenta „regulată” a anumitor legături 
cauzale. Ceea ce cuprind „legile” pe care izbutim să le 
sesizăm în curgerea nesfirsit de diversă a evenimentelor 
reprezintă, potrivit acestei concepţii, ,esentialul” din ele: 
de îndată ce am recunoscut caracterul „legic” al unei 
legături cauzale, adică de îndată ce am arătat printr-o 
cuprinzătoare inducţie istorică valabilitatea ei universală 
sau am ajuns s-o considerăm ca pe un dat intuitiv 
nemijlocit al experienței noastre, formulei astfel 


1 În traducerea engleză, Wirklichkeitswissenschaft este redat prin 
„empirical science of concrete reality” (ştiinţa empirică a realității 
concrete). (N. t.) 


descoperite i se va subsuma un mare număr de cazuri 
similare. Acele elemente din evenimentul individual 
rămase de o parte în urma selectării elementelor ce se 
subsumează „legii” sînt considerate fie un reziduu încă 
neprelucrat ştiinţific, reziduu ce urmează a fi integrat şi 
el pe măsura completării sistemului de „legi”, fie ca ceva 
,accidental” şi ca atare neimportant din punct de vedere 
ştiinţific tocmai pentru că nu e „subsumabil legii”, deci 
nu aparţine „tipului” evenimentelor, putind face doar 
obiectul unei ,,curiozitati gratuite”. Drept urmare, întîlnim 
mereu, chiar şi la reprezentanţi ai şcolii istorice, credinţa 
că idealul spre care tind şi vor trebui să tindă şi în viitorul 
îndepărtat toate ştiinţele, inclusiv cele ale culturii, este 
un sistem de propoziţii din care realitatea să poată fi 
„dedusă”. După cum se ştie, un exponent de frunte al 
ştiinţelor naturii a socotit potrivit să descrie telul ideal 
(cu neputinţă de atins în fapt) al unei atare abordări a 
realităţii culturale drept o cunoaştere de tip „astronomic” 
a faptelor de viaţă. 


x k xk 


Noi am numit „ştiinţe ale culturii” acele discipline care 
îşi propun să cunoască fenomenele vieţii din unghiul 
semnificației lor culturale. Semnificația unei configurații 
de fenomene culturale şi temeiul acestei semnificații nu 
pot fi însă derivate şi făcute inteligibile printr-un sistem 
de legi analitice (Gesetzbegriffen), oricît de complet, 
deoarece ea presupune raportarea evenimentelor 
culturale la va/ori (Wertideen). Conceptul de cultură este 
un concept valoric. Realitatea empirică este pentru noi 
„cultură” atunci cînd şi în măsura în care o raportăm la 
valori; ea cuprinde acele şi numai acele componente ale 
realităţii care printr-o asemenea raportare devin 
semnificative pentru noi. Doar o mică parte a realităţii 
individuale este colorată de interesele noastre 
condiţionate de acele valori; numai ea posedă 
semnificaţie pentru noi, şi aceasta pentru că dezvăluie 


relaţii care sînt pentru noi importante în virtutea legăturii 
lor cu valorile. Numai dacă şi în măsura în care lucrurile 
stau aşa, considerăm că respectiva parte din realitate 
merită a fi cunoscută în individualitatea ei. Ce anume are 
semnificaţia pentru noi, nu se poate afla, fireşte, printr-o 
investigare „lipsită de presupozitii” a datelor empirice; 
dimpotrivă, sesizarea acestei semnificaţii este cea care 
face ca ceva să devină obiect de investigaţie. Fireşte că 
lucrurile socotite semnificative nu coincid, ca atare, cu 
cele la care se referă legile, şi coincidenta e cu atît mai 
improbabilă, cu cît o lege e mai generală. Pentru că 
semnificaţia specifică pe care o componentă a realităţii o 
are pentru noi nu rezidă, bineînţeles, în acele relaţii ale 
sale ce se regăsesc şi la multe alte componente. 


x k xk 


Ce decurge din toate acestea? 

Nu decurge, fireşte, că în domeniul ştiinţelor culturii n- 
ar avea nici o îndreptăţire ştiinţifică cunoaşterea 
aspectelor generale, construirea de concepte abstracte, 
cunoaşterea regularitatilor şi încercarea de a formula 
corelaţii „/egice”. Dimpotrivă, dacă la istorici cunoaşterea 
cauzală constă în a atribui anumite efecte concrete unor 
cauze concrete, atribuirea va/ida a unui efect individual 
oarecare ar fi în genere imposibilă fără aplicarea unei 
cunoştinţe „nomologice”, adică privitoare la conexiuni 
cauzale uniforme. Se întîmplă uneori să nu putem şti 
dacă, într-un caz concret, o anume componentă 
individuală a unei conexiuni este cauzal relevantă pentru 
un efect căruia i se caută o explicaţie cauzală, decit 
estimind efectele pe care le aşteptăm în genera! de la ea 
şi de la celelalte componente ale aceluiaşi complex ce 
sînt avute în vedere pentru acea explicaţie; adică 
stabilind care sînt efectele „adecvate” ale respectivelor 
elemente cauzale. În ce măsură istoricul (în sensul cel 
mai larg al cuvîntului) poate realiza in mod rezonabil 
această atribuire cu ajutorul imaginaţiei sale nutrite din 


experienţa vieţii şi exersate metodic şi în ce măsură 
trebuie să apeleze la ajutorul unor ştiinţe speciale apte 
să i-o înlesnească, depinde de la caz la caz. Peste tot 
însă, şi deci şi în sfera proceselor economice complicate, 
siguranța cu care se face această atribuire este cu atit 
mai mare, cu cit este mai sigură si mai cuprinzătoare 
cunoaşterea noastră generală. Valabilitatea acestei 
constatări nu este cu nimic ştirbită de faptul că aici este 
vorba întotdeauna, chiar şi în cazul tuturor aşa-numitelor 
„legi economice” fără excepţie, nu de „legi” în sensul 
îngust din ştiinţele exacte ale naturii, ci de conexiuni 
cauzale adecvate exprimate în reguli, de o aplicare, pe 
care aici nu o vom analiza mai îndeaproape, a categoriei 
de „posibilitate obiectivă”. Stabilirea unor asemenea 
regularitati nu este scopul, ci un mijloc al cunoaşterii, iar 
dacă o regularitate cauzală degajată din experienţa 
comună trebuie sau nu să fie formulată ca „lege” este o 
chestiune de oportunitate, care se cere rezolvată ca 
atare de la caz la caz. Pentru ştiinţele exacte ale naturii 
„legile” sînt cu atît mai importante şi mai valoroase, cu 
cît sînt mai universale, pe cînd pentru cunoaşterea 
fenomenelor istorice în concretetea lor, legile cele mai 
universale, fiind cele mai goale de conţinut, sînt de 
regulă şi cele mai putin valoroase. Intr-adevar, cu cit 
este mai cuprinzătoare valabilitatea — sfera — unei 
noţiuni generale, cu atit ne îndepărtează ea mai mult de 
bogăţia realităţii, pentru că spre a putea să cuprindă 
elementul comun al cît mai multor fenomene cu putinţă, 
ea trebuie să fie cît mai abstractă, deci să aibă conţinutul 
cit mai sărac. In ştiinţele culturii cunoaşterea generalului 
nu este niciodată valoroasă prin ea însăşi. 

Din cele spuse pina aici urmează că este lipsită de 
sens o tratare „obiectivă” a evenimentelor culturale, 
axată pe ideea că scopul travaliului ştiinţific constă în 
reducerea materialului empiric la „legi”. Este lipsită de 
sens nu pentru că, după cum se afirmă adesea, 
fenomenele culturale sau spirituale ar fi în mod 


„obiectiv” mai putin guvernate de legi. Motivele sînt 
altele.  Întîi, cunoaşterea legilor sociale nu este 
cunoaştere a realităţii sociale, ci doar unul din mijloacele 
auxiliare pe care gindirea noastră le foloseşte în acest 
scop. lar în al doilea rînd, cunoaşterea evenimentelor 
culturale nu este de conceput decit pe baza semnificației 
pe care realitatea întotdeauna individual configurată a 
vieţii o are pentru noi sub anumite raporturi individuale 
concrete. In ce sens şi sub ce raporturi anume, nu ne 
dezvăluie vreo lege, ci se decide în conformitate cu 
ideile-valori prin prisma cărora privim „cultura” în fiecare 
caz individual. „Cultura” este un decupaj finit din 
infinitatea fără sens a lumii, decupaj căruia i se conferă 
sens şi semnificaţie din punct de vedere uman. Ea se 
înfăţişează astfel pentru om chiar şi atunci cînd el se 
împotriveşte unei culturi concrete ca unui duşman de 
moarte şi caută „să se întoarcă la natură”. Chiar şi atunci 
el poate ajunge la un asemenea punct de vedere doar 
raportind respectiva cultură concretă la valorile lui şi 
găsind-o „prea puţin consistentă”. La acest fapt pur 
logic-formal ne gindim atunci cînd vorbim aici de 
ancorarea logic necesară a tuturor indivizilor istorici în 
„idei-valori”. Presupozitia transcendentala a oricărei 
ştiinţe a culturii nu constă nicidecum în faptul că socotim 
valoroasă o cultură determinată sau o „cultură” în 
genere, ci în faptul că noi sîntem ființe culturale, 
înzestrate cu capacitatea şi voinţa de a adopta în mod 
conştient o atitudine faţă de lume şi de a-i conferi 
acesteia un sens. Oricare ar fi acest sens, el ne va face 
să judecăm prin prisma lui anumite fenomene ale 
convietuirii umane si să ne raportăm la ele ca la nişte 
fenomene ce posedă semnificaţie (pozitivă sau 
negativă). Oricare ar fi conţinutul acestei raportări, 
fenomenele respective au pentru noi o semnificație 
culturală, semnificație pe care se bazează în 
exclusivitate interesul lor ştiinţific. Aşadar, cînd vorbim 
aici, conformindu-ne uzantei logicienilor moderni, de 


condiţionarea cunoaşterii culturale de către ideile-va/ori, 
o facem în speranţa că nu vom fi obiectul unor 
asemenea răstălmăciri grosolane cum este opinia ca 
doar fenomenelor va/oroase li se atribuie semnificaţie 
culturală. Prostitutia este fenomen cultural la fel ca şi 
religia sau banii; toate trei sînt fenomene culturale 
pentru că şi numai în măsura în care existenţa lor şi 
forma pe care /storiceşte o îmbracă ating în mod direct 
sau indirect interesele noastre culturale, stirnesc dorinţa 
noastră de cunoaştere şi o orientează spre aspecte 
derivate din ideile-valori, care conferă semnificație 
pentru noi fragmentului de realitate gindit în conceptele 
respective. 

Orice cunoaştere a realităţii culturale este, după cum 
se vede, întotdeauna cunoaştere din puncte de vedere 
particulare. Atunci cînd cerem istoricului sau 
cercetătorului social, ca pe o presupozitie elementară, să 
poată deosebi între important şi neimportant şi să aibă 
pentru această deosebire „punctul de vedere” necesar, 
ceea ce îi pretindem, de fapt, este să ştie cum să 
raporteze — în mod conştient sau inconştient — 
procesele din realitate la „valori culturale” universale şi 
să scoată apoi în evidenţă acele conexiuni care sînt 
semnificative pentru noi. Dacă auzim mereu repetată 
părerea că aceste puncte de vedere ar putea fi degajate 
„din materialul faptic însuşi”, aceasta se datorează 
autoamăgirii naive a specialistului, care nu-şi dă seama 
că datorită unor idei evaluative, prin prisma cărora a 
abordat în mod inconştient materialul respectiv, a 
selectat dintr-o infinitate absolută o mică porţiune de 
care studiul său urmează să se ocupe în exclusivitate. In 
această selecţie, prezentă totdeauna şi peste tot, în mod 
conştient sau inconştient, a unor „aspecte” individuale 
speciale ale evenimentului, acţionează şi acel element al 
muncii de cercetare ştiinţifică a culturii ce stă la baza 
afirmației des auzite că factorul „persona!” al unei lucrări 
ştiinţifice este cel ce îi dă cu adevărat valoare; că în orice 


operă care merită să existe trebuie să se exprime „o 
personalitate”. Se poate spune cu certitudine că fără 
ideile evaluative ale cercetătorului n-ar exista nici un 
principiu de selecţie a materialului şi nici o cunoaştere a 
realităţii individuale. Şi întocmai cum fără credinţa 
cercetătorului în semnificația unor fapte culturale 
particulare ar fi lipsită de sens orice straduinta de 
cunoastere a realitatii individuale, orientarea credintelor 
sale personale, modul cum se refracta valorile in oglinda 
sufletului sau imprima directia straduintelor sale. lar 
valorile la care geniul stiintific raporteaza obiectele 
cercetării sale pot sa determine „concepţia” unei epoci 
întregi, adică să decidă nu numai ce este considerat 
drept „valoros”, ci şi ceea ce e considerat plin de 
semnificaţie sau dimpotrivă nesemnificativ, drept 
„important” sau „neimportant” în fenomene. 

Prin urmare, cunoaşterea ştiinţifică a culturii în sensul 
precizat aici este legată de presupozitii „subiective”, în 
măsura în care se preocupă doar de acele componente 
ale realităţii care stau într-o relaţie, oricît de indirectă, cu 
fenomene cărora le atribuim o semnificație culturală. Ea 
este, cu toate acestea, o cunoaştere pur cauzală în exact 
acelaşi sens ca şi cunoaşterea unor fenomene naturale 
individuale semnificative care au un caracter calitativ. 
Printre multele confuzii pe care le-a produs extinderea 
gîndirii formal-juridice în sfera ştiinţelor culturii se 
numără de curînd şi încercarea de a „respinge” principial 
„concepţia materialistă despre istorie” printr-o serie de 
raționamente ingenioase dar sofistice, prin care se 
susţine că de vreme ce întreaga viaţă economică se 
desfăşoară în mod necesar în forme reglementate juridic 
sau convenţional, orice „dezvoltare” economică îmbracă 
cu necesitate forma aspiratiei spre crearea de noi forme 
juridice şi ca atare poate fi înţeleasă doar prin prisma 
unor maxime morale, deosebindu-se prin aceasta 
esenţial de orice dezvoltare „naturală”. Cunoaşterea 
dezvoltării economice este considerată, de aceea, ca 


avînd un caracter „teleologic”. Lasind de o parte aici 
semnificaţia neunivocă pe care o are în ştiinţele sociale 
conceptul de  „dezvoltare”, ca şi calificativul de 
„teleologic” care e la fel de ambiguu din punct de vedere 
logic, vom spune doar că, în orice caz, această 
cunoaştere nu este obligatoriu „teleologică” în sensul 
presupus de acest punct de vedere. Semnificaţia 
culturală a raporturilor juridice reglementate normativ, 
iar odată cu aceasta şi semnificaţia normelor înseşi, se 
poate schimba radical chiar dacă normele juridice în 
vigoare rămîn din punct de vedere formal identice. 
Astfel, dacă am fi dispuşi să ne pierdem pentru o clipă în 
fantazări despre viitor, am putea teoretic să ne închipuim 
înfăptuită o „socializare a mijloacelor de producţie” fără 
să fi avut loc vreo „aspiraţie” conştientă spre acest 
rezultat şi fără să fi fost eliminat sau adăugat nici un 
singur paragraf legislaţiei noastre. Frecvența statistică a 
unor raporturi reglementate juridic s-ar schimba, fireşte, 
în mod radical, în cazul multora ar scădea la zero, o bună 
parte a normelor juridice ar deveni practic lipsite de 
sens, întreaga lor semnificaţie culturală s-ar schimba, 
pînă la nerecunoastere. De aceea, teoria „materialistă” a 
istoriei poate pe drept cuvint să nu ia în seamă disputele 
de /ege ferenda, dat fiind că teza ei centrală este tocmai 
schimbarea inevitabilă a semnificației instituțiilor 
juridice. Cel căruia travaliul modest de înţelegere cauzală 
a realității istorice i se pare de importanţă secundară n- 
are decît să-l evite, acest travaliu însă nu poate fi înlocuit 
prin vreo „teleologie”. Din punctul nostru de vedere, 
„SCOpul” este reprezentarea unui efect, care 
(reprezentare) devine cauza unei acţiuni; cum noi luăm 
în considerare orice cauză care produce sau poate să 
producă un efect semnificativ, o vom lua în considerare 
şi pe aceasta. Semnificaţia ei specifică ţine doar de 
faptul că noi nu doar constatăm acţiunea umană, ci 
totodată putem şi dorim s-o întelegem. 


Ideile-valori sînt, fără doar şi poate, „subiective”. Între 
interesul „istoric” pentru o cronică de familie şi interesul 
pentru dezvoltarea celor mai mari fenomene culturale 
imaginabile, care au fost şi sînt comune unei naţiuni sau 
întregii omeniri în decursul unor perioade lungi, există o 
scară infinită de „semnificaţii” ale cărei trepte sînt 
dispuse pentru fiecare dintre noi într-o ordine diferită. 
Totodată ele variază istoric şi în funcţie de caracterul 
culturii şi al ideilor ce-i stapinesc pe oameni. De aici, 
bineînţeles, nu decurge că cercetarea ştiinţifică a culturii 
n-ar putea să aibă decit rezultate subiective în sensul că 
pentru unii ar fi valabile, iar pentru alţii nu. Variabil este 
doar gradul în care ele interesează pe unii, iar pe alţii nu. 
Cu alte cuvinte, ideile-valori ale cercetătorului şi ale 
epocii sale determină obiectul cercetării şi amploarea 
sau profunzimea pătrunderii ei în infinitatea conexiunilor 
cauzale. 

In metoda de cercetare, „punctul de vedere” calauzitor 
este — după cum vom vedea şi în continuare — 
determinant pentru construcţia instrumentelor 
conceptuale folosite de cercetător; în modul de a le 
aplica, însă, el trebuie să se supună, evident, aici ca şi în 
orice alt domeniu, normelor gîndirii noastre. Căci 
adevărul ştiinţific nu e decit ceea ce este valabil pentru 
toţi cei care urmăresc adevărul. 

Un lucru însă decurge, şi anume lipsa de noimă a ideii, 
ce-i stăpîneşte chiar si pe istoricii domeniului nostru, că 
scopul — în prezent, ce-i drept, încă irealizabil — al 
ştiinţelor culturii ar consta în edificarea unui sistem de 
noţiuni în care realitatea să fie cuprinsă într-o clasificare 
într-un anumit sens definitivă şi din care apoi să poată fi 
dedusă.  Torentul evenimentelor nemasurabile se 
rostogoleşte neîncetat spre eternitate. Problemele 
culturale ce-i pun în mişcare pe oameni se prezintă 
mereu în noi forme şi culori şi astfel rămîn mereu fluide 
graniţele acelui sector din fluxul infinit de evenimente 
concrete care dobindeste sens şi semnificaţie pentru noi, 


devenind un „individ istoric”. Se schimbă raporturile 
logice sub care el este privit şi analizat ştiinţific. Punctele 
de plecare ale ştiinţelor culturii rămîn astfel variabile în 
necuprinsul viitorului cîtă vreme nu survine o osificare 
chinezească a vieţii spirituale care să-i dezobişnuiască pe 
oameni de a mai pune noi întrebări fluxului în veci 
inepuizabil al vieţii. Un sistem al ştiinţelor culturii, fie şi în 
sensul unei  fixări definitive, obiectiv valabile, 
sistematizatoare a problemelor şi domeniilor de care ele 
ar urma să se ocupe, ar fi în sine un nonsens: o atare 
încercare n-ar face decit să producă o colecţie de puncte 
de vedere multiple, specific particularizate, eterogene şi 
disparate, în lumina cărora realitatea este pentru noi 
,cultura”, adică ceva semnificativ prin felul său particular 
de a fi. 

După aceste lungi preliminarii ajungem, în fine, la 
întrebarea care ne interesează din punct de vedere 
metodologic în discuția despre  „obiectivitatea” 
cunoaşterii culturale, întrebarea privind funcţia si 
structura logică a conceptelor cu care lucrează ştiinţa 
noastră, ca şi oricare alta. Reformulată cu referire la 
problema decisivă, întrebarea vizează semnificaţia 
teoriei şi a  conceptualizării teoretice (theoretische 
Begriffsbildung) în cunoaşterea realităţii culturale. 

După cum am văzut, economia politică, cel puţin în ce 
priveşte punctul central al analizelor sale, a fost la 
început o „tehnică”, în sensul că privea fenomenele 
realităţii dintr-un punct de vedere cel puţin în aparenţă 
univoc şi statornic practic: cel al sporirii „bogăţiei” 
cetăţenilor. Pe de altă parte, încă de la începuturile sale, 
ea nu a fost numai o „tehnică”, deoarece era integrată în 
marea schemă a filozofiei dreptului natural şi a viziunii 
rationaliste despre lume a secolului al XVIII-lea. Dar 
specificul acestei concepţii despre lume, cu credinţa ei 
optimistă în posibilitatea rationalizarii teoretice şi 
practice a realităţii, a avut o consecinţă importantă în 
măsura în care a îngreunat descoperirea caracterului 


problematic al acestui punct de vedere, pe care l-a 
adoptat ca pe ceva de la sine înţeles. Abordarea 
raţională a realităţii sociale, născută în strinsa legătură 
cu dezvoltarea modernă a ştiinţelor naturii, a rămas, prin 
întreaga ei metodă de abordare, înrudită cu acestea. Or, 
în ştiinţele naturii, punctul de vedere practic al utilității 
tehnice imediate a fost de la bun început legat de 
speranţa, moştenită din antichitate şi dezvoltată ulterior, 
de a ajunge, pe calea abstractiei generalizatoare şi a 
conexiunilor legice desprinse prin analiza materialului 
empiric, la o cunoaştere pur „obiectivă”, adică degrevată 
de orice valori şi totodată pe deplin raţională, eliberată 
de orice fel de ,,contingente” individuale; la o cunoaştere 
monistă a ansamblului realităţii, care să se înfăţişeze ca 
un sistem conceptual cu valabilitate metafizică şi avind o 
formă matematică. Ştiinţele naturii care erau ataşate 
unor puncte de vedere evaluative, cum era cazul cu 
medicina clinică şi într-o măsură şi mai mare cu ceea ce 
în mod curent se cheamă „tehnologie”, au devenit „arte” 
pur practice. Valorile cărora ele trebuiau să le slujească 
— sănătatea pacienţilor, perfecţionarea tehnică a unui 
proces de producţie concret etc. — erau deocamdată 
fixate pentru fiecare din ele. Mijloacele de care puteau să 
se servească nu puteau să constea decit în aplicarea 
legilor formulate de ştiinţele teoretice. Orice progres 
teoretic în formularea acestor legi era sau putea să fie şi 
un progres al disciplinelor practice. Scopul fiind fixat, 
reducerea progresivă a problemelor practice particulare 
(cum ar fi un caz de boală, o problemă tehnică etc.) la 
cazuri speciale ale unei legi general valabile, aşadar 
extinderea cunoaşterii teoretice, era legată şi identică cu 
lărgirea posibilităţilor tehnic-practice. Cînd apoi biologia 
modernă a subsumat şi acele componente ale realităţii 
care ne interesau istoric, adică prin înfăţişarea concretă 
pe care o dobindisera, unui principiu de evoluţie general 
valabil, care cel puţin în aparenţă — dar nu şi în fapt — 
izbutea să ordoneze tot ce era esenţial în obiect într-o 


schemă de legi general valabile, aceasta părea să 
anunţe sfîrşitul punctelor de vedere evaluative în toate 
ştiinţele. Căci de vreme ce aşa-numitul eveniment istoric 
era o parte a realităţii totale, iar principiul cauzalitatii, 
considerat a fi presupozitia oricărei munci ştiinţifice, 
părea să reclame descompunerea tuturor evenimentelor 
în „legi” general valabile, şi avînd în vedere succesul 
covirsitor al ştiinţelor naturii, care luaseră în serios 
această idee, părea de neconceput vreun alt sens al 
muncii ştiinţifice, diferit de descompunerea /egi/or ce 
guvernează evenimentele. Numai aspectele „legice” ale 
fenomenelor puteau fi esenţiale din punct de vedere 
ştiinţific, iar evenimentele „individuale” puteau fi luate în 
considerare numai ca „tipuri”, ca reprezentanţi ilustrativi 
ai unor legi; preocuparea pentru astfel de evenimente de 
dragul lor înşile părea să nu aibă un caracter „ştiinţific”. 
Este imposibil să urmărim aici puternicele repercusiuni 
ale acestei mentalități  naturalist-moniste asupra 
disciplinelor economice. Atunci cînd critica socialistă şi 
munca istoricilor au început să modifice punctele de 
vedere evaluative inițiale, puternica dezvoltare a 
cercetării biologice, pe de o parte, iar pe de alta influența 
panlogismului hegelian au împiedicat economia politică 
să ajungă la o înțelegere clară şi deplină a raportului 
dintre concept şi realitate. Rezultatul, în măsura în care 
ne interesează aici, este că în pofida puternicei stavile pe 
care filozofia idealistă germană începînd cu Fichte, 
realizările şcolii de drept istorice germane şi munca şcolii 
istorice de economie politică germane au ridicat-o în faţa 
pătrunderii dogmelor naturaliste, cu toate acestea iar în 
parte şi ca urmare a acestei munci, punctul de vedere 
naturalist în anumite probleme decisive n-a fost încă 
depăşit. Printre aceste probleme se numără îndeosebi 
aceea, încă neelucidată, a raportului dintre cercetarea 
„teoretică” şi cea istorică în cadrul disciplinei noastre. 
Există şi astăzi o ruptură ce pare de nedepăşit între 
metoda  „abstract"-teoretică si cercetarea empiric- 


istorică. Ea  învederează limpede imposibilitatea 
metodologică de a substitui formularea de „legi” 
cunoaşterii istorice a realităţii sau, dimpotrivă, de a 
obţine „legi” în sensul riguros al cuvîntului prin simpla 
alăturare a unor observaţii istorice. Pentru a ajunge la 
astfel de legi — căci spre aceasta consideră ei că trebuie 
să tindă ştiinţa ca spre țelul ei suprem — exponentii 
metodei abstract-teoretice pornesc de la considerentul 
că noi posedăm totdeauna o experienţă directă a 
structurii acţiunilor umane în realitatea ei intimă, astfel 
încît — după părerea lor — avem posibilitatea de a face 
direct inteligibilă, cu o evidenţă axiomatică, desfăşurarea 
lor şi de a degaja astfel „legile” lor. Unica formă exactă 
de cunoaştere, formularea de legi evidente nemijlocit 
intuitive, este considerată însă a fi în acelaşi timp singura 
care permite să tragem concluzii despre evenimente ce 
nu sînt observate direct, astfel încît, cel putin pentru 
fenomenele fundamentale ale vieții economice, 
edificarea unui sistem de propoziţii abstracte şi „ca atare 
— pur formale, prin analogie cu cele din ştiinţele exacte 
ale naturii, ar fi singurul mijloc de stapinire intelectuală a 
complexei realități sociale. În ciuda  delimitării 
metodologice de principiu dintre cunoaşterea prin legi şi 
cunoaşterea istorică, delimitare sanctionata drept prima 
şi unica de către creatorul teoriei, el pretinde acum 
pentru propoziţiile teoriei abstracte va/abilitate empirică 
în sensul ca realitatea să fie deductibilă din „legi”. E 
drept că nu se are astfel în vedere valabilitatea empirică 
a propoziţiilor economice abstracte ca atare, ci în sensul 
că, după ce vor fi fost construite teorii „exacte” 
corespunzătoare cu privire la toţi ceilalţi factori relevanti, 
toate aceste teorii abstracte laolaltă vor trebui să 
cuprindă adevărata realitate a obiectului studiat, adică 
ceea ce merită cunoscut din realitate. Conform acestei 
viziuni, teoria economică exactă stabileşte acţiunea unu; 
motiv psihic, alte teorii au sarcina de a prezenta în mod 
similar toate celelalte motive în propoziţii cu valabilitate 


ipotetică. Drept care, cu privire la rezultatul muncii 
teoretice, la teoriile abstracte despre pret, dobinda, 
rentă etc., s-a formulat uneori pretenţia fantezistă că, 
analog, chipurile, cu propoziţiile fizice, ele ar putea fi 
utilizate pentru deducerea din premise reale date a unor 
rezultate cantitativ determinate, deci a unor legi în 
sensul cel mai riguros, valabile pentru realitatea vieţii, 
deoarece, presupunind date scopurile, comportamentul 
oamenilor în privinţa mijloacelor ar fi univoc 
„determinat”. S-a pierdut din vedere faptul că pentru a 
se obţine un asemenea rezultat chiar şi într-un caz oricit 
de simplu, trebuie presupusă ca fiind „dată” şi cunoscută 
totalitatea realității istorice existente, cu toate 
conexiunile cauzale din ea, şi că dacă o asemenea 
cunoaştere ar fi accesibilă unui intelect finit, teoria 
abstractă n-ar mai avea nici o valoare cognitivă. 
Prejudecata naturalistă că fiecare concept din ştiinţele 
culturii trebuie să fie similar celor din ştiinţele exacte ale 
naturii a dus, în consecinţă, la o înţelegere greşită a 
acestei construcţii teoretice (theoretische 
Gedankengebilde). S-a crezut că este vorba de a izola 
din punct de vedere psihologic un „impuls” specific, 
impulsul achizitiv, ce ar sălăşlui în oameni, sau de a 
urmări izolat o maximă specifică a comportamentului 
uman, aşa-numitul principiu economic. Teoria abstractă 
voia să se poată sprijini pe axiome psihologice, ceea ce i- 
a făcut pe istorici să apeleze la o psihologie empirică 
pentru a dovedi nevalabilitatea axiomelor respective şi a 
putea sa derive psihologic desfăşurarea proceselor 
economice. Nu vrem să ne angajăm aici într-o critică 
detaliată a credinţei în semnificaţia pe care ar urma s-o 
aibă în viitor o ştiinţă sistematică — ce abia ar urma să 
fie creată — a „psihologiei sociale” ca fundament al 
ştiinţelor culturii, în particular al economiei politice 
(Sozialokonomik). Tocmai încercările, unele strălucite, 
făcute pina acum, de interpretare psihologică a 
fenomenelor economice, arată în orice caz că nu trebuie 


mers de la analiza calităţilor psihologice ale oamenilor la 
analiza instituţiilor sociale, ci că dimpotrivă, elucidarea 
premiselor si efectelor psihologice ale instituțiilor 
presupune o cunoaştere precisă a acestora din urmă şi 
analiza ştiinţifică a structurilor lor. Analiza psihologică 
poate contribui atunci la o adincire, extrem de valoroasă 
în fiecare caz concret, a cunoaşterii condiționării lor 
cultural-istorice şi a semnificației lor culturale. Ceea ce 
ne interesează în comportamentul psihic al omului situat 
într-un anumit context social este în fiecare caz ceva 
specific, particularizat în funcţie de semnificaţia culturală 
a contextului în cauză. Este vorba de motive şi influenţe 
psihice extrem de eterogene şi concret angrenate între 
ele. Cercetarea socio-psihologică urmăreşte decelarea 
unor tipuri individuale foarte disparate de elemente 
culturale, capabile să ne ajute în înţelegerea noastră 
empirică. Printr-o asemenea cercetare, pornind de la 
cunoaşterea instituţiilor individuale, putem învăţa să 
înțelegem într-o măsură crescinda conditionarea şi 
semnificaţia culturală a acestora, fără a dori însă să 
deducem instituţiile din legi psihologice sau să le 
explicăm prin fenomene psihologice elementare. 

Ampla polemică privitoare la justificarea psihologică a 
propoziţiilor teoretice abstracte, la sfera de acţiune a 
„impulsului achizitiv”, a „principiului economic” etc. s-a 
dovedit prea puţin rodnică. 

În cazul propozitiilor teoriei abstracte este vorba 
numai în aparenţă de „deducţii” din motive psihologice 
fundamentale; în realitate este vorba de un caz special al 
unei forme de conceptualizare care este proprie şi pina 
la un punct indispensabilă ştiinţelor culturii. Merită să o 
caracterizam aici ceva mai adincit, abordind astfel mai 
direct problema de principiu privind semnificaţia teoriei 
în ştiinţele sociale. Nu interesează, în acest context, dacă 
construcţiile teoretice pe care le citam sau la care facem 
aluzie în chip de ilustrări corespund ca atare scopurilor 
pe care erau menite să le servească, aşadar dacă sînt 


sau nu adecvate în fapt. Problema de a şti în ce măsură, 
de pildă, actuala „teorie abstractă” mai trebuie elaborată 
este, în cele din urmă, şi o problemă de economie a 
muncii ştiinţifice, care are însă şi alte dimensiuni. Chiar şi 
„teoria utilității marginale” se supune „legii utilității 
marginale”. 

In teoria economică abstractă avem un exemplu al 
acelor sinteze care sînt numite „idei” ale fenomenelor 
istorice. Ea ne oferă o imagine ideală a proceselor ce au 
loc pe piaţa de mărfuri în condiţiile unei organizări 
sociale bazate pe economia de schimb, liberă concurenţă 
şi comportament riguros raţional. Acest construct mental 
reuneşte anumite relaţii şi procese din viaţa istorică într- 
un sistem coerent (widerspruchsloser Kosmos) de 
interconexiuni ideale (gedachte Zusammenhänge). Din 
punctul de vedere al conţinutului, această construcţie 
are caracterul unei utopii obţinute prin potentarea 
mentală a anumitor elemente ale realităţii. Raportul 
dintre ea şi datele empirice constă doar în faptul că acolo 
unde descoperim sau bănuim prezente, într-o anumită 
măsură, în realitate conexiuni de felul celor formulate în 
construcţia teoretică abstractă, aşadar procese ce 
depind de „piaţă”, putem să e/ucidam pragmatic si să 
facem inteligibil specificul acestor conexiuni cu referire la 
un tip ideal. Această procedură s-ar putea să fie într- 
adevăr indispensabilă atit pentru scopuri euristice, cît şi 
pentru scopuri descriptive. În contextul cercetării, 
conceptul ideal-tipic ne disciplinează judecata: el nu este 
o „ipoteză”, dar ne orientează în formularea de ipoteze. 
El nu este o descriere (Darstellung) a realităţii, dar caută 
să ofere acestei descrieri mijloace de expresie univoce. 
El este, deci, „ideea” societăţii moderne /storiceste date 
bazate pe o economie de schimb, idee dezvoltată pentru 
noi după exact aceleaşi principii logice după care a fost 
construită, de exemplu, şi ideea de „economie 
orăşenească” medievală ca noţiune  „genetică”. 
Procedind aşa, construim conceptul de „economie 


orăşenească” nu ca pe o medie a unor structuri 
economice efectiv intilnite în toate oraşele observate, ci 
tot ca un tip ideal. La acesta se ajunge printr-o potentare 
unilaterală a unui punct de vedere sau a altuia şi prin 
reunirea unei mulţimi de fenomene individuale difuze şi 
discrete, prezente uneori mai mult, alteori mai puţin iar 
alteori deloc, asamblate conform acelor puncte de 
vedere unilateral evidenţiate într-un construct analitic 
(Gedankenbild) unificat. În puritatea lui conceptuală 
acest construct analitic nu poate fi regăsit nicăieri în 
realitatea empirică; el este o utopie, iar cercetării istorice 
îi incumbă să determine în fiecare caz individual cît de 
bine aproximează el realitatea, în ce măsură, de 
exemplu, structura economică a unui anumit oraş poate 
fi caracterizată în sens conceptual drept o „economie 
orăşenească”. Aplicat cu grijă, acest concept oferă 
serviciile sale specifice cercetării şi căutării de explicaţii. 
Un alt exemplu de acelaşi fel ni-l oferă ,ideea” de 
„meşteşug”, din care putem construi o utopie asamblind 
într-un construct ideal coerent anumite trăsături, 
prezente în mod difuz la meseriaşi din cele mai diferite 
epoci şi tari, după ce le-am potentat în mod unilateral si 
le-am raportat la o formulă ideală (Gedankenausdruck) 
cuprinsă în acel construct. Putem încerca apoi să 
conturăm o societate în care toate ramurile activităţii 
economice şi chiar intelectuale ar fi guvernate de 
maxime ce ne apar drept aplicări ale aceluiaşi principiu 
ce caracterizează tipul ideal de „meşteşug”. Putem să 
opunem după aceea acestui tip ideal de meşteşug, ca o 
antiteză, tipul ideal al unui sistem de producţie capitalist, 
abstras din anumite trăsături ale marii industrii moderne 
şi să încercăm sa conturăm utopia unei culturi 
„capitaliste”, adică dominate doar de interesele de 
valorificare a capitalurilor private. Acest demers ar 
potenta anumite trăsături difuze ale culturii materiale şi 
spirituale moderne în ceea ce le este specific, 
asamblindu-le într-un construct ideal coerent din punctul 


nostru de vedere. Aceasta ar fi, deci, o încercare de 
conturare a „idei de cultură capitalistă; nu ne 
interesează aici dacă şi în ce mod o asemenea tentativă 
ar putea fi dusă la bun sfîrşit. Este posibilă sau mai 
degrabă trebuie considerată sigură elaborarea a mai 
multe, ba chiar a foarte numeroase utopii de acest fel, 
dintre care nici una să nu semene cu celelalte şi nici una 
să nu poată fi regăsită ca o ordine existentă în fapt în 
realitatea empirică, dar fiecare să pretindă că reprezintă 
„ideea” de cultură capitalistă. Fiecare din ele poate 
emite această pretenţie în măsura în care a luat din 
realitate anumite trăsături, semnificative prin ceea ce le 
este propriu, ale culturii noastre, asamblindu-le într-un 
construct ideal unitar. Pentru că acele fenomene care ne 
interesează ca fenomene culturale îşi trag acest interes 
— „semnificaţia culturală” pe care o au pentru noi — din 
ideile evaluative foarte diferite la care noi le putem 
raporta. intrucit „punctele de vedere” din care ele pot 
deveni semnificative pentru noi sint foarte diverse, 
criteriile aplicate în selectarea elementelor ce urmează a 
fi asamblate într-un tip ideal al unei anumite culturi pot fi 
şi ele extrem de diverse. 


CAPITOLUL 4 
Natura şi însemnătatea ştiinţei 


economice! 
LIONEL ROBBINS 

Capitolul | 
Obiectul ştiinţelor economice 


XXX 


3. Dar atunci, încotro s-o apucăm? Situaţia nu este 
citusi de putin disperată. Examinarea critică a definiţiei 
„materialiste” ne-a adus la un punct de unde putem 
purcede mai departe la formularea unei definiţii care să 
fie imună la toate aceste obiecţii. 

Să ne întoarcem la cazul cel mai simplu în care am 
constatat că această definiţie este nepotrivită — cazul 
unui om izolat care îşi împarte timpul între producerea 
de bunuri materiale şi petrecerea timpului liber. Am 
văzut adineauri că despre o asemenea împărţire se 


1 Extrase din An Essay on the Nature and Significance of 
Economic Science, ed. a 2-a, Macmillan, Londra, 1935. 


poate spune pe bună dreptate că are un aspect 
economic. In ce constă el? 

Răspunsul ni-l va oferi formularea exactă a condiţiilor 
care fac necesară această împărţire. Ele sînt în număr de 
patru. În primul rînd, omul izolat doreşte atît bunuri, cit şi 
timp liber. In al doilea rînd, el nu dispune de acestea în 
cantităţi suficiente pentru a-şi satisface pe deplin ambele 
trebuinte. În al treilea rînd, el îşi poate folosi timpul 
pentru a-şi spori avutul sau îl poate folosi în mai mare 
măsură ca timp liber. In al patrulea rînd, se poate admite 
că, în afara cazurilor cu totul excepţionale, el îşi doreşte 
diferitele bunuri materiale şi diferiţii constituenți ai 
timpului liber cu intensitate inegală. Ca atare, este pus 
să aleagă. Să chibzuiască. Modul de a-şi folosi timpul şi 
resursele se află în relaţie cu sistemul trebuintelor sale. 
El are un aspect economic. 

Acest exemplu este tipic pentru întregul domeniu al 
studiilor economice. Din punctul de vedere al 
economistului, condiţiile existenţei umane prezintă patru 
caracteristici fundamentale. Scopurile sînt variate. 
Timpul şi mijloacele pentru atingerea acestor scopuri sînt 
limitate şi susceptibile de utilizări alternative. Totodată, 
scopurile au importanţă inegală. Sîntem făpturi sensibile, 
cu nenumărate dorinţe şi aspirații, cu o mulţime de 
tendinţe instinctive care ne împing fiecare să actionam în 
moduri diferite. Dar timpul în care aceste tendinţe pot să 
se manifeste este limitat. Lumea externă nu oferă 
posibilităţi pentru realizarea deplină a tuturor. Viaţa e 
scurtă. Natura e zgircita. Semenii nostri îşi au obiectivele 
lor. Totuşi putem să ne folosim vieţile pentru a face 
lucruri diferite, putem să folosim materialele de care 
dispunem şi serviciile altora pentru atingerea de 
obiective diferite. 

Pluralitatea scopurilor nu prezintă neapărat, ca atare, 
interes pentru economist. Dacă vreau să fac două lucruri 
şi am din belşug timp şi mijloace pentru a le face, şi n- 
am nevoie de timp şi mijloace pentru altceva, 


comportamentul meu nu va îmbrăca nici una din formele 
ce constituie obiectul ştiinţei economice. Nirvana nu este 
neapărat o unică beatitudine. Ea este pur şi simplu 
satisfacerea deplină a tuturor trebuintelor. 

Nici simpla limitare a mijloacelor nu este prin ea însăşi 
suficientă pentru a da naştere la fenomene economice. 
Dacă mijloacele pentru satisfacerea trebuintelor nu pot 
căpăta o utilizare alternativă, atunci nu există 
posibilitatea de a le chivernisi, chiar dacă sînt 
neîndestulătoare. Mana care a căzut din cer putea să fie 
neîndestulătoare, dar dacă nu a existat posibilitatea de a 
o schimba pe altceva sau de a-i amina folosirea!, ea n-a 
format obiectul vreunei activităţi cu aspect economic. 

Nici chiar posibilitatea folosirii alternative a unor 
mijloace  neîndestulătoare nu constituie o condiţie 
suficientă pentru existenţa genului de fenomene pe care 
îl analizăm. Dacă subiectul economic are două scopuri şi 
un singur mijloc pentru atingerea lor şi dacă cele două 
scopuri sînt de importanţă egală, poziţia sa va fi 
asemănătoare cu cea a asinului din fabulă, paralizat la 
jumătatea drumului între cele două gramezi de fin la fel 
de atrăgătoare. 

Atunci însă cînd timpul şi mijloacele pentru atingerea 
scopurilor sînt limitate şi susceptibile de utilizări 
alternative şi scopurile pot fi diferenţiate între ele în 
ordinea importanţei, comportamentul îmbracă în mod 
necesar forma alegerii. Orice act care implică folosirea 
timpului şi a mijloacelor limitate pentru atingerea unui 
scop implică renunţarea la folosirea lor pentru atingerea 
altora. El prezintă un aspect economic.? Dacă doresc 
piine şi doresc de asemenea să dorm, iar în timpul de 
care dispun nu le pot avea pe amindoua în cantitatea 
dorită, atunci o parte din trebuintele mele de piine şi de 
somn rămîn inevitabil nesatisfăcute. Dacă într-o durată 
de viaţă limitată aş dori să devin deopotrivă filozof şi 
matematician, dar ritmul meu de acumulare a 
cunoştinţelor nu-mi permite să le fac integral pe 


amindoua, atunci o parte din dorinţa mea de a dobindi 
competenţă filozofică sau matematică, ori cite o parte 
din amîndouă, trebuie abandonate. 

Nu toate mijloacele pentru atingerea scopurilor umane 
sînt limitate. Există lucruri în lumea exterioară a căror 
abundență relativă este atit de mare încît folosirea unor 
unităţi din ele pentru un scop nu implică imposibilitatea 
de a folosi alte unităţi în alt scop. Aerul pe care-l 
respiram este, bunăoară, un astfel de bun „liber”. 
Exceptind anume circumstanţe cu totul speciale, faptul 
că avem nevoie de aer nu impune nici un fel de 
cheltuială de timp sau de resurse. Pierderea unui metru 
cub de aer nu ne obligă la sacrificarea unor alternative. 
Unităţile de aer n-au nici o semnificaţie specifică pentru 
comportamentul nostru. Şi ne-am putea imagina 
existenţa unor fiinţe vii cu „scopuri” atît de limitate încît 
toate bunurile de care au nevoie să fie bunuri „libere”, 
adică nici un bun să nu aibă o semnificaţie specifică. 

În general, însă, activitatea umană, cu multiplele ei 
obiective, nu se bucură de această independenţă faţă de 
timp sau de resursele specifice. Timpul de care dispunem 
este limitat. Ziua nu are decit douăzeci şi patru de ore. 
Avem de ales între utilizările diferite pe care i le putem 
da. Serviciile pe care alţii ni le pun la dispoziţie sînt 
limitate. Mijloacele materiale pentru atingerea scopurilor 
sînt şi ele limitate. Am fost alungaţi din paradis. Nu avem 
viaţă veşnică, nici mijloace nelimitate de satisfacere a 
trebuintelor. Ori încotro ne-am îndrepta, dacă alegem un 
lucru trebuie să renuntam la altele la care, în împrejurări 
diferite, nu am fi renunţat. Caracterul limitat al 
mijloacelor pentru satisfacerea unor scopuri de 
importanţă variată este o condiţie aproape universală a 
comportamentului uman.“ 

În aceasta rezidă deci unitatea de obiect a ştiinţei 
economice — formele pe care le îmbracă 
comportamentul uman în utilizarea unor mijloace 
limitate. Exemplele pe care le-am discutat deja concordă 


perfect cu această concepţie. Atit serviciile bucătarilor cit 
şi cele ale balerinilor sînt limitate în raport cu cererea şi 
pot căpăta utilizări alternative. Definiţia noastră de acum 
acoperă teoria salariilor în întregul ei. După cum acoperă 
şi economia politică a războiului. Ducerea unui război, 
pentru a fi realizată satisfăcător, implică în mod necesar 
retragerea unor bunuri şi servicii limitate de la alte 
utilizări. Ea are deci un aspect economic. Economistul 
studiază modul de utilizare a unor mijloace care se 
găsesc în cantitate neîndestulătoare. El este interesat de 
felul în care diferite grade de raritate a diverselor bunuri 
determină raporturi diferite între evaluările ce li se dau, 
ca şi de cel în care schimbările ce survin în condiţiile de 
raritate, datorate fie schimbării scopurilor, fie celei a 
mijloacelor — de partea cererii sau de partea ofertei — 
afectează aceste raporturi. Ştiinţa economică este acea 
ştiinţă care studiază comportamentul uman ca pe o 
relaţie dintre scopuri şi mijloacele limitate ce au şi 
utilizări alternative.” 


XXX 


Capitolul IV 
Natura generalizărilor economice 


Am discutat destul, pînă aici, despre obiectul ştiinţei 
economice şi despre conceptele fundamentale asociate 
acestuia. Dar nu am discutat încă despre natura 
generalizărilor ce pun în relaţie aceste concepte. N-am 
discutat încă despre natura şi derivarea legilor 
economice. De ele ne vom ocupa, deci, în acest capitol. 
La sfîrşitul lui ne vom afla în situaţia de a putea trece la 
cea de a doua sarcină principală — investigarea limitelor 
şi a insemnatatii acestui sistem de generalizari. 

2. Scopul acestui eseu este de a ajunge la concluzii 
bazate pe examinarea ştiinţei economice aşa cum se 
prezintă ea în fapt. Nu urmărim aici să descoperim cum 


trebuie practicată economia — controversa privitoare la 
acest subiect, deşi vom avea prilejul să ne referim la ea 
în treacăt, poate fi considerată rezolvată ca între 
oameni rezonabili — ci ce semnificaţie trebuie atribuită 
rezultatelor pe care deja le-a obţinut. Va fi de aceea 
convenabil ca la începutul investigaţiilor noastre, în loc 
să încercăm să deducem natura  generalizărilor 
economice din categoriile pure ale obiectului de care ne 
ocupăm”, să procedam prin examinarea unor specimene 
extrase din analizele existente. 

Cele mai fundamentale propoziții ale analizei 
economice sînt cele din teoria generală a valorii. Orice 
„Şcoală” particulară am lua în considerare, orice mod de 
ordonare a tematicii am adopta, vom constata că 
ansamblul propozitiilor ce explică natura şi determinarea 
relaţiei dintre bunurile de prim ordin existente deţine o 
poziţie centrală în sistem. Ar fi prematur să spunem că 
teoria privitoare la această parte a materiei este 
completă. Este însă clar că s-a făcut destul pentru a ne 
da temei să considerăm stabilite propoziţiile centrale. Ne 
putem, deci, apuca să examinăm de ce anume depinde 
valabilitatea lor. 

Nu este cazul să pierdem mult timp cu demonstraţia 
că ea nu se poate întemeia pe un simplu apel la „Istorie”. 
Frecventa concomitenta în timp a anumitor fenomene 
poate sugera că o anume problemă este rezolvată. Nu se 
poate considera însă că această concomitenta implică 
prin ea însăşi o relaţie cauzală determinată. S-ar putea 
arăta că ori de cite ori au fost întrunite în fapt condiţiile 
postulate în indiferent care dintre corolarele simple ale 
teoriei valorii, s-a constatat că au urmat şi consecinţele 
deduse din el. Astfel, ori de cîte ori a avut loc o fixare de 
preţuri pe pieţe relativ libere, ea a fost urmată fie de 
evaziune, fie de acel gen de haos în repartiție pe care îl 
asociem cu cozile la alimente din timpul ultimului război, 
din timpul Revoluţiei franceze sau al celei din Rusia. 
Aceasta n-ar fi totuşi o dovadă că între respectivele 


fenomene există o strinsă relaţie cauzală. Şi nici n-ar 
oferi temeiuri solide pentru predicții referitoare la 
legătura lor în viitor. În absenţa unor temeiuri raţionale 
pentru postularea unei conexiuni lăuntrice n-am avea 
suficiente motive să presupunem că „istoria se va 
repeta”. Pentru că dacă există ceva ce este dovedit de 
istorie, nu mai puţin decit de logica elementară, acesta 
este faptul că inducția istorică, fără sprijinul judecății 
analitice, oferă cea mai nesigură bază posibilă pentru 
profeţie.? „Istoria arată”, începe insul plicticos sa 
peroreze la clubul său, şi noi ne resemnam cu predicția 
improbabilului. Este unul din marile merite ale filozofiei 
moderne a istoriei de a fi repudiat toate pretenţiile de 
acest fel şi de a fi impus ideea că fundamentum 
divisionis dintre istorie şi ştiinţele naturii este că istoria 
nu operează cu abstracții generalizatoare.! 

Este la fel de clar că în acest domeniu convingerile 
noastre nu se sprijină pe rezultatele experimentului 
controlat. Este perfect adevărat că relaţia particulară 
menţionată adineauri a fost exemplificată în repetate 
rînduri de rezultatele intervenţiei guvernamentale în 
condiţii ce vor putea fi considerate asemănătoare pina la 
un punct cu condiţiile experimentului controlat. Ar fi însă 
extrem de superficial să presupunem că rezultatele 
acestor „experimente” ar putea să justifice o propoziţie 
cu o atit de largă aplicabilitate şi cu atit mai puţin 
propoziţiile centrale ale teoriei generale a valorii. Un 
ansamblu de generalizări economice edificat pe o astfel 
de bază n-ar putea fi, de bună seamă, decit foarte fragil. 
Fapt e, însă, că noi credem la fel de ferm în aceste 
propoziţii ca şi în cele bazate pe un număr mare de 
experimente controlate. 

Pe ce se sprijină, atunci, încrederea noastră în ele? 

Nu-i nevoie de prea multe cunoştinţe de analiză 
economică modernă pentru a-ţi da seama că teoria 
valorii se sprijină pe postulatul că diferitele lucruri pe 
care un individ le doreşte au pentru el o importanţă 


inegală şi pot fi, deci, dispuse într-o anumită ordine. 
Această idee poate fi exprimată în diverse feluri şi cu 
grade diferite de precizie, de la sistemul simplu de 
trebuinte al lui Menger şi al austriecilor timpurii pînă la 
mai rafinatele scări de evaluări relative ale lui Wicksteed 
şi Schonfeld şi la sistemele de indiferenţă ale lui Pareto şi 
ale domnilor Hick şi Allen. Dar în ultimă analiză ea se 
reduce la faptul că putem judeca dacă diferite experienţe 
posibile sînt pentru noi de importanţă egală, mai mare 
sau mai mică. Din acest fapt de experienţă elementar 
putem deriva ideea substituibilitatii unor bunuri diferite, 
a cererii unui bun în raport cu altul, a unui echilibru în 
repartiţia bunurilor între diversele întrebuințări, a 
echilibrului schimbului şi a formării preţurilor. Cînd 
trecem de la descrierea comportamentului unui individ 
izolat la discutarea pieţelor, facem în mod firesc alte 
supozitii subsidiare — că există doi indivizi sau mai multi, 
că oferta se află în miinile unui monopol sau ale unei 
multitudini de vinzatori, că indivizii dintr-un sector al 
pieţei ştiu sau nu ce se petrece în alte sectoare ale ei, că 
normele juridice referitoare la piaţă interzic un mod sau 
altul de dobindire a bunurilor sau de schimb etc. 
Presupunem, de asemenea, o distribuţie iniţială dată a 
proprietăţii.!! Intotdeauna însă principalul postulat 
subiacent este cel al schemelor de evaluare ale diferiților 
subiecţi economici. Or, după cum am văzut deja, aceasta 
echivalează cu asumarea uneia din condiţiile ce trebuie 
să fie prezente pentru ca să existe în general o activitate 
economică. Această presupozitie este un constituent 
esential al concepţiei noastre despre orice 
comportament ce are un aspect economic. 

Propoziţiile menţionate pina aici tin toate de teoria 
evaluării unor bunuri date. În teoria elementară a valorii 
şi schimbului nu se face o cercetare a condiţiilor 
producţiei continue. Dacă presupunem că producţia are 
loc, apare un nou ansamblu de probleme, care necesită 
noi principii explicative. Ne confruntăm, de exemplu, cu 


problema explicării relaţiei dintre valoarea produselor şi 
valoarea factorilor care le-au produs — cu aşa-numita 
problemă a imputatiei. Ce justifică aici soluţiile care au 
fost avansate? 

După cum se ştie, principiul explicativ de căpetenie 
care se adaugă la principiile evaluării subiective asumate 
în teoria restrinsa a valorii şi schimbului este principiul 
numit uneori Legea randamentelor descrescinde. 
Această lege este pur şi simplu un mod de a enunta 
faptul evident că diferitii factori ai producţiei sînt unul 
pentru altul substitute imperfecte. Dacă sporim 
cantitatea de munca fără a spori suprafaţa de pămînt, 
produsul va creşte, dar nu proporţional. Pentru a realiza 
o dublare a produsului, atunci cînd nu se dublează atit 
pămîntul cit şi munca, unul din factori va trebui mai mult 
decît dublat. Lucrul acesta este evident. Dacă n-ar fi aşa, 
atunci toate grinele din lume ar putea fi produse pe un 
acru de pamint. Relaţia exprimată în lege rezultă şi din 
consideraţii mai intim legate de conceptele noastre 
fundamentale. O clasă de factori disponibili în cantitate 
limitată trebuie definită ca fiind formată din acei factori 
ce îşi sînt reciproc substitute perfecte. Cu alte cuvinte, 
diferenţele dintre factori trebuie în esenţă definite drept 
substituibilitate imperfecta. Prin urmare, legea 
randamentelor descrescînde decurge din supoziţia ca 
există mai mult de o clasă de factori limitați ai 
producţiei.!? Principiul suplimentar că, între anumite 
limite, randamentele pot să crească, decurge şi el direct 
din presupozitia că factorii sînt relativ indivizibili. Pe baza 
acestor principii şi cu ajutorul unor supoziţii auxiliare de 
felul celor menţionate deja (natura pieţelor şi cadrul 
juridic al producţiei etc.), se poate edifica o teorie a 
echilibrului producției. + 

Să trecem la consideraţii mai dinamice. Teoria 
profiturilor — folosind cuvîntul în sensul mai restrîns în 
care a ajuns să fie folosit în teoretizarea mai recentă — 
este în esenţă o analiză a efectelor incertitudinii în 


privinţa disponibilitatii în viitor a bunurilor limitate şi a 
factorilor limitați. Trăim într-o lume unde nu numai că 
lucrurile pe care le dorim se găsesc în cantitate limitată, 
dar pe deasupra, locul şi timpul exacte în care se găsesc 
stau sub semnul îndoielii şi al conjuncturii. Atunci cînd 
facem planuri pentru viitor, nu avem de ales între diferite 
certitudini, ci mai degrabă între un spectru de 
probabilitati pe care le estimam. Este clar că însăşi 
natura acestui spectru de probabilitati poate să varieze şi 
că, deci, trebuie făcută nu doar o evaluare relativă a 
diferitelor feluri de incertitudini, ci trebuie comparate 
similar între ele şi diferitele spectre de incertitudine. Din 
astfel de concepte pot fi deduse multe din cele mai 
complicate propoziţii ale teoriei dinamicii economice. 

Şi am putea continua în acest fel. Am putea arăta cum 
folosirea banilor poate fi dedusă din existenţa schimbului 
indirect şi cum cererea de bani poate fi dedusă din 
existenţa aceloraşi incertitudini la care ne-am referit 
adineauri.!” Am putea examina propoziţiile teoriei despre 
capital şi dobinda şi am putea să le reducem la concepte 
elementare de tipul celor discutate aici. Dar nu e nevoie 
să mai lungim discuţia. Exemplele examinate sînt 
suficiente pentru găsirea soluţiei pe care o căutăm. 
Propoziţiile teoriei economice, ca şi ale oricărei teorii 
ştiinţifice, sînt evident deduse dintr-o serie de postulate. 
lar în acest caz toate postulatele principale sînt supozitii 
în care intervin într-un fel sau altul fapte de experienţă 
simple şi incontestabile privitoare la modul cum 
disponibilitatea limitată a bunurilor, care constituie 
obiectul ştiinţei noastre, se manifestă în lumea reală. 
Principalul postulat al teoriei valorii este faptul că indivizii 
pot să-şi dispună preferinţele într-o anumită ordine şi că 
aşa şi fac în realitate. Principalul postulat al teoriei 
producţiei este că există mai mulţi factori de producţie. 
Principalul postulat al teoriei dinamicii este faptul că nu 
avem certitudine în privinţa disponibilitatilor viitoare. 
Acestea sînt postulate în cazul cărora nu încape prea 


multă discuţie dacă corespund sau nu realităţii, odată ce 
am înţeles pina la capăt natura lor. Nu avem nevoie de 
experimente controlate pentru a stabili valabilitatea lor: 
ele sînt atit de prezente în experienţa cotidiană, încît e 
suficient să fie enunțate pentru a li se recunoaşte 
evidenţa. Pericolul ce există este, de fapt, că ele ar putea 
fi socotite prea evidente pentru ca din examinarea lor să 
mai poată fi derivat ceva semnificativ. Fapt este totuşi că 
de postulate de acest fel depind, în ultimă instanţă, 
teoremele complicate ale analizei avansate. lar 
aplicabilitatea generală a propozitiilor mai cuprinzătoare 
ale ştiinţei economice se deduce din existenţa condiţiilor 
presupuse în ele. 

3. E adevărat că, aşa cum am văzut deja, dezvoltarea 
aplicaţiilor mai complexe ale acestor propoziţii 
presupune utilizarea unui mare număr de postulate 
subsidiare privitoare la starea pieţelor, numărul 
participanţilor la schimb, cadrul juridic, acel minimum 
sensibile de cumpărători şi de vinzatori etc. etc. Adevărul 
concluziilor deduse din acest edificiu depinde, ca 
întotdeauna, de consistenţa lor logică. Aplicabilitatea lor 
la interpretarea unei situaţii particulare depinde de 
prezenţa în acea situaţie a elementelor postulate. Dacă 
teoria concurenţei sau teoria monopolului sînt aplicabile 
sau nu la o situaţie dată e un lucru ce rămîne de 
cercetat. La fel ca în aplicarea principiilor cuprinzătoare 
ale ştiinţelor naturii, şi în aplicarea principiilor economice 
trebuie să examinăm cu grijă natura materialului cu care 
avem de-a face. Nu se presupune că vreuna din 
multiplele forme posibile ale condiţiilor concurentiale sau 
monopoliste există totdeauna cu necesitate. Dar pe cit 
este de important să sesizăm marele număr de supozitii 
adiţionale ce intervin inevitabil pe măsură ce teoria 
noastră devine tot mai complicată, pe atit e de important 
să ne dăm seama de întinderea domeniului de 
aplicabilitate a principalelor postulate pe care ea se 
sprijină. După cum am văzut, cele mai importante dintre 


ele sînt aplicabile oriunde şi oricind se găsesc întrunite 
condiţiile ce dau naştere la fenomene economice. 

Astfel de consideraţii ne permit sa detectam cu 
usurinta sofismul ce se insinueaza in cazul unei teze ce a 
jucat un mare rol în discuţiile de pe continent. S-a 
sustinut uneori ca generalizarile stiintei economice au 
prin esenţa lor un caracter „istoriceşte relativ”, ca 
valabilitatea lor este limitată la anumite condiţii istorice 
şi că în afara acestora ele nu au relevanţă pentru analiza 
fenomenelor sociale. Acest punct de vedere constituie o 
neînțelegere primejdioasă. El poate dobindi plauzibilitate 
numai printr-o denaturare crasă şi total derutantă a 
modului de folosire a cuvintelor. Este foarte adevărat că 
pentru a putea aplica fructuos propoziţiile mai generale 
ale economiei politice, este important ca ele să fie 
suplimentate cu o serie de postulate subsidiare extrase 
din examinarea a ceea ce adesea poate fi caracterizat în 
mod legitim drept material istoriceşte relativ. Dacă nu se 
procedează aşa, se vor comite aproape sigur erori 
grosolane. Nu este adevărat, însă, că şi supoziţiile 
principale sînt istoriceşte relative în acelaşi sens. E 
adevărat că ele se bazează pe experienţă, că se referă la 
realitate. Este vorba însă de o experienţă de un 
asemenea grad de generalitate, încît le plasează într-o 
categorie cu totul diferită de cea a supoziţiilor cărora li se 
potriveşte caracterizarea de  „istoriceşte relative”. 
Nimeni nu poate pune cu adevărat la îndoială 
aplicabilitatea universală a unor presupozitii cum sînt 
existenţa scărilor de evaluare relativă, sau a diversităţii 
factorilor producţiei, sau a gradelor diferite de 
incertitudine în privinţa viitorului, chiar dacă sînt posibile 
controverse referitor la modul optim de a descrie statutul 
lor logic exact. Şi oricine a examinat cu adevărat natura 
concluziilor ce pot fi deduse din asemenea presupozitii 
va fi convins că este util să se pornească de pe acest 
plan. Numai neintelegerea acestui lucru şi o preocupare 
prea exclusivă pentru supoziţiile auxiliare pot conferi o 


aparenţă de plauzibilitate tezei că legile economiei 
politice sînt limitate la anumite condiţii de timp şi de 
spaţiu, că au un caracter pur istoric ş.a.m.d. Dacă astfel 
de teze sînt interpretate doar în sensul că trebuie să ne 
dăm seama că aplicaţiile analizei generale fac să 
intervină o sumedenie de supozitii auxiliare de mai mică 
generalitate, că înainte de a aplica teoria generală la 
interpretarea unei situații particulare trebuie sa 
cunoaştem bine faptele — nimic de zis. Cu astfel de 
lucruri va fi de acord orice profesor care a avut de-a face 
cu studenţi buni, dar supraintoxicati de teoria pură. S-ar 
putea concede chiar că din acest punct de vedere, 
criticile făcute de istoricii de calitate la adresa 
economiştilor clasici au avut uneori o anume 
îndreptăţire. Dacă însă, aşa cum este de notorietate că s- 
a întîmplat în istoria marilor controverse metodologice, 
ele sînt interpretate în sensul că concluziile 
cuprinzătoare ce se degajă din analiza generală sînt la fel 
de limitate ca aplicațiile lor particulare — că 
generalizările Economiei politice (clasice) ar fi aplicabile 
numai la situaţia Angliei din prima parte a domniei 
reginei Victoria etc. — atunci este vorba, evident, de o 
eroare. Există probabil un sens în care e adevărat să se 
afirme ca orice cunoaştere ştiinţifică este istoriceste 
relativă. Poate că în vreo altă existenţă toată această 
cunoaştere ar fi irelevantă. Dar dacă e aşa, atunci ne 
trebuie un nou termen pentru a desemna ceea ce în mod 
obişnuit este numit istoriceşte relativ. Aşa şi în cazul 
cunoştinţelor ce alcătuiesc ştiinţa economică generală. 
Dacă ea este istoriceşte relativă, atunci avem nevoie de 
un nou termen pentru a descrie ceea ce cunoaştem sub 
numele de studii istoriceşte relative. 

Formulate în acest fel, argumentele în favoarea 
punctului de vedere subiacent aşa-numitei concepţii 
„ortodoxe” despre ştiinţa economică începînd de la 
Senior şi Cairnes sînt întru totul convingătoare. Mi-e greu 
să înţeleg de ce s-a stirnit atita zarvă, de ce unii au găsit 


cu cale să pună sub semnul întrebării întreaga poziţie. Si 
fireşte că dacă examinăm istoria reală a acestei 
controverse, reiese cum nu se poate mai clar că motivul 
atacului n-a fost nicidecum în primul rînd ştiinţific sau 
filozofic. Se prea poate ca din cînd în cînd vreun istoric 
sensibil să fi fost deranjat de formulările necizelate ale 
cutărui economist de mîna a doua — sau mai curînd ale 
cutărui om de afaceri sau politician ce repeta din auzite 
ceea ce îşi închipuia că ar fi zis economiştii. Se prea 
poate ca uneori cîte un logician pur să fi fost iritat de 
folosirea neglijentă a unor termeni filozofici de către 
vreun economist preocupat să justifice anumite 
cunoştinţe socotite de el adevărate şi importante. Dar în 
principal atacurile n-au venit din aceste tabere, ci au fost 
mai degrabă de natură politică. Au venit din partea unor 
oameni ce-şi urmăreau interesele lor personale, a unor 
oameni ce vroiau să acţioneze în moduri pe care 
respectul legii în sfera economică le-ar fi calificat drept 
nesăbuite. Acesta a fost în mod sigur cazul cu 
majoritatea liderilor mai tinerei Şcoli istorice’®, care au 
reprezentat virful de lance al atacului împotriva 
liberalismului internaţional în epoca lui Bismarck. lar 
astăzi e cazul cu şcolile mai mici care au adoptat o 
atitudine similară. Singura deosebire dintre 
Institutionalism şi Historismus este că acesta din urmă e 
mult mai interesant. 

4. Dacă raţionamentul prezentat mai sus este corect, 
analiza economică se dovedeşte a consta, după cum a 
subliniat Fetter”, în elucidarea implicatiilor necesităţii de 
a alege în diferite împrejurări presupuse. În mecanica 
pură explorăm implicaţiile existenţei anumitor proprietăţi 
date ale corpului. În ştiinţa economică pură examinăm 
implicaţiile existenţei unor mijloace limitate cu utilizări 
alternative. După cum am văzut, postulatul evaluărilor 
relative reprezintă fundamentul tuturor complicatiilor 
ulterioare. 


Se crede uneori, chiar şi în prezent, că această idee de 
evaluare relativă depinde de valabilitatea unor anume 
doctrine psihologice. Zonele de graniţă ale ştiinţei 
economice sînt un prielnic teren de viînătoare pentru 
spirite cărora le repugnă efortul gîndirii exacte, şi în anii 
din urmă, în aceste regiuni ambigue nu s-a precupetit 
timpul atunci cînd a fost vorba să se lanseze atacuri 
împotriva pretinselor presupozitii psihologice ale ştiinţei 
economice. Psihologia, se zice, avansează foarte rapid. 
Aşa încît, dacă teoria economică se sprijină pe nişte 
doctrine psihologice particulare, nimic nu-i mai la 
indemina decit ca la fiecare cinci-şase ani să fie scrise 
polemici virulente arătînd că, întrucit în psihologie s-a 
schimbat moda, teoria economică trebuie „rescrisă din 
temelii”. După cum era de aşteptat, această posibilitate 
nu a fost lăsată neexploatată. Economiştii de profesie, 
absorbiți de obiectivul incitant al descoperirii de noi 
adevăruri, de obicei nu s-au ostenit să replice; iar 
publicul profan, preocupat întotdeauna să scape de 
necesitatea de a recunoaşte implicaţiile alegerii într-o 
lume cu mijloace limitate, s-a lăsat uşor convins că 
lucruri ce de fapt nu depind de adevărul psihologiei la 
modă mai mult decit depinde tabla înmulţirii constituie 
încă probleme deschise în privinţa cărora omul avizat, 
care, fireşte, nu poate fi altcineva decît un psiholog, 
trebuie să fie gata să-şi suspende judecata. 

Din nefericire, în trecut, declaraţii imprudente făcute 
chiar de economişti au furnizat uneori pretexte pentru 
atare obiecţii. După cum se ştie, unii dintre fondatorii 
teoriei moderne subiective a valorii au invocat în fapt 
autoritatea doctrinelor  hedonismului psihologic în 
sprijinul propozitiilor lor. Austriecii n-au facut acest lucru. 
Din capul locului tabelele lui Menger au fost construite 
fără nici un fel de presupozitii psihologice.!* Böhm- 
Bawerk a repudiat explicit orice afinitate cu hedonismul 
psihologic şi s-a străduit chiar din răsputeri să prevină o 
astfel de răstălmăcire.!* Insă nume ca Gossen, Jevons şi 


Edgeworth, pentru a nu mai vorbi de discipolii lor englezi, 
sînt suficiente pentru a ne aminti de o familie de 
economişti cu adevărat competenţi care au formulat 
pretenţii de acest fel. Lucrarea lui Gossen Entwicklung 
der Gesetze des menschlichen Verkehrs invocă fără doar 
şi poate postulate hedoniste. Jevons, în cartea A Theory 
of Political Economy, prefateaza teoria sa privind 
utilitatea si schimbul printr-o teorie a placerii si durerii. 
Edgeworth îşi începe cartea Mathematical Psychics cu o 
sectiune in care avanseaza conceptul de ,om ca masina 
de plăceri”.2 S-au facut încercări de a prezenta legea 
utilității marginale descrescinde ca pe un caz particular 
al legii Weber-Fechner.?! 

Este însă de importanţă fundamentală să distingem 
între practica efectivă a economiştilor, cu logica ei 
implicită, şi ocazionalele lor justificări ex post facto. Or, 
tocmai această distincţie nu o fac criticii ştiinţei 
economice. Ei examinează cu exces de zel faţada 
edificiului, dar refuză să depună munca intelectuală pe 
care o presupune examinarea structurii lui interioare. Si 
nici nu-şi dau osteneala de a se familiariza cu formulările 
mai recente ale teoriei pe care o atacă. Modul acesta de 
a proceda prezintă fără îndoială anumite avantaje 
strategice, pentru că în astfel de polemici neintelegerea 
onestă constituie un puternic stimulent pentru o retorică 
eficace; or, nimeni care este familiarizat cu teoria 
recentă a valorii n-ar putea continua să susţină cu 
onestitate că aceasta are vreo legătură esenţială cu 
hedonismul psihologic sau cu indiferent ce alt fel de 
Fach-Psychologie. Dacă criticii de factură psihologică ai 
ştiinţei economice s-ar fi ostenit să facă aceste lucruri, ei 
şi-ar fi dat repede seama că ingredientele hedoniste din 
scrierile lui Jevons şi ale discipolilor săi nu tin de 
structura de bază a unei teorii care — după cum a aratat- 
o evoluţia paralelă de la Viena — poate fi formulată şi 
susţinută în termeni ce n-au nimic de-a face cu 
hedonismul. După cum am văzut deja, tot ce se 


presupune în ideea scărilor de evaluare este că bunuri 
diferite au utilizări diferite şi că aceste utilizări diferite au 
semnificaţii diferite pentru acţiune, astfel că într-o 
situaţie dată o utilizare va fi preferată alteia şi un bun va 
fi preferat altuia. De ce omul atribuie în acest sens 
anumitor lucruri anumite valori, e un lucru pe care nu-l 
discutăm. E o problemă ce ţine într-adevăr de 
preocupările psihologilor sau poate chiar ale fiziologilor. 
Tot ce trebuie să presupunem ca economişti este faptul 
evident că posibilităţi diferite oferă stimulente diferite şi 
că aceste stimulente pot fi dispuse în ordinea intensității 
lor. Diversele teoreme ce pot fi derivate din această idee 
fundamentală sînt neîndoielnic capabile să explice 
numeroase aspecte ale activităţii sociale pe care nici o 
altă tehnică nu le poate explica. Ei nu fac însă acest lucru 
presupunînd o psihologie particulară, ci privind lucrurile 
studiate de psihologie ca pe datele propriilor lor deductii. 
Aici, cum adesea se întîmplă, fondatorii ştiinţei 
economice au construit ceva ce are o aplicabilitate mai 
universală decit tot ce au pretins ei înşişi. 

Dar acum se pune întrebarea în ce măsură este legitim 
chiar şi acest mod de a proceda. Din tot ce s-a spus aici 
rezultă clar că deşi propoziţiile economiei analitice nu se 
bazează pe nici o psihologie particulară, ele implică în 
mod incontestabil elemente de natură psihologică sau 
mai bine-zis psihică. Lucrul acesta este, de altfel, explicit 
recunoscut în denumirea prin care sînt uneori cunoscute 
— de teorie subiectivă sau psihologică a valorii; şi, după 
cum am văzut, este clar că la temelia acestei teorii stă 
un fapt psihic, evaluările individului. În anii din urmă, 
însă, parte ca rezultat al influenţei behaviorismului, parte 
ca rezultat al dorinţei de a asigura maxima autoritate 
posibilă în expunerea analitică, s-au ridicat voci care au 
cerut ca acest cadru de subiectivitate să fie înlăturat. 
Metoda ştiinţifică, se spune, cere să dăm de o parte tot 
ce nu se pretează la observare directă. Putem lua în 
calcul cererea aşa cum se manifestă ea în 


comportamentul observabil de pe piaţă. Dincolo de 
aceasta însă nu putem trece. Evaluarea e un proces 
subiectiv. Nu o putem observa. Ca atare, ea nu are ce 
căuta într-o explicaţie ştiinţifică. Construcţiile noastre 
teoretice trebuie să pornească de la date observabile. 
Aceasta este, de exemplu, atitudinea profesorului 
Cassel??, iar în lucrările tirzii ale lui Pareto”? există pasaje 
care se pretează la o interpretare similară. Este o 
atitudine foarte frecvent întîlnită printre acei economişti 
care au căzut sub influenţa psihologiei behavioriste sau 
care se tem să nu fie atacați de exponentii acestei 
ciudate secte. 

La prima vedere o atare atitudine pare foarte 
plauzibilă. Argumentul că nu trebuie să facem nimic ce 
nu se face în ştiinţele fizice este foarte seducător. Ne 
putem îndoi însă că este într-adevăr justificat. La urma 
urmei, ceea ce ne propunem este să explicăm anumite 
aspecte ale comportamentului. Şi este foarte îndoielnic 
că lucrul acesta ar putea fi făcut într-un mod care să nu 
implice nici un element psihic. Cert e că, indiferent dacă 
faptul se potriveşte sau nu cu dorinţa de maximă 
austeritate, noi întelegem termeni ca alegere, 
indiferenţă, preferinţă şi alţii de acest fel prin experienţa 
noastră interioară. Ideea de scop, care este 
fundamentală pentru concepția noastră despre 
economie, nu poate fi definită doar în termeni de 
comportament exterior. Dacă dorim să explicăm relaţiile 
ce iau naştere din faptul existenţei unor mijloace limitate 
utilizabile pentru o multitudine de scopuri, cel puţin 
jumătate din ecuaţie, pentru a spune aşa, va avea în 
mod inevitabil caracter psihic. 

Astfel de consideraţii ar fi decisive dacă s-ar accepta 
ca indiscutabil corectă definiţia sugerată în acest eseu 
pentru obiectul ştiinţei economice. Cineva ar putea 
pretinde însă că ele sînt pur şi simplu un argument 
pentru respingerea acestei definiţii şi înlocuirea ei printr- 
una care să nu se refere decit la lucruri observabile, 


,obiective” — la preţuri de piaţă, raporturi de schimb etc. 
E clar că asta rezultă din procedeul profesorului Cassel — 
din faimoasa Ausschaltung der Wertlehre. 

Dar chiar dacă restringem obiectul ştiinţei economice 
la explicarea unor lucruri observabile cum sînt preţurile, 
vom constata că de fapt este imposibil să le explicăm 
dacă nu invocăm elemente de natură subiectivă sau 
psihologică. Este desigur clar, de îndată ce e formulat ca 
atare, că pina şi procesul cel mai elementar de 
determinare a preţurilor, depinde inevitabil, inter alia, de 
ceea ce oamenii cred că se va întîmpla cu preţurile în 
viitor. Funcţiile de cerere despre care profesorul Cassel 
crede că ne permit să ne dispensăm de orice element 
subiectiv, trebuie concepute ca referindu-se nu numai la 
preţurile existente acum, sau care ar putea exista pe 
pieţele de astăzi, ci şi la întreaga serie de preţuri care 
oamenii se aşteaptă să existe în viitor. Este evident că 
ceea ce oamenii se aşteaptă sa se intimple în viitor nu 
este susceptibil de observare prin metode pur 
behavioriste. Or, după cum au arătat profesorul Knight şi 
alţii, este absolut esenţial ca asemenea anticipări să fie 
luate în considerare dacă vrem să înţelegem cit de cit 
mecanismele schimbului economic. Este esenţial pentru 
a putea explica pina la capăt preţurile concurentiale. 
Este indispensabil chiar şi pentru cea mai superficială 
explicaţie a preţurilor de monopol. Asemenea anticipări 
pot fi foarte uşor evidenţiate ca parte a unui sistem 
general de scări de preferinţe.?* Dacă ne închipuim însă 
că un asemenea sistem ia în considerare numai date 
observabile, ne amăgim. Cum am putea să observăm ce 
crede un om că se va întîmpla în viitor? 

Rezultă, aşadar, că dacă vrem să ne facem meseria de 
economişti, dacă vrem să oferim o explicaţie 
satisfăcătoare pentru fenomene pe care le acoperă în 
mod necesar orice definiţie a obiectului ştiinţei noastre, 
nu putem să nu includem elemente psihologice. Acestea 
nu pot fi lăsate de o parte dacă vrem ca explicaţia 


noastră să fie adecvată. Se pare, de altminteri, că 
investigind această problemă centrală a uneia din părţile 
cele mai amplu dezvoltate din toate ştiinţele sociale, am 
dat peste una din deosebirile esenţiale dintre ştiinţele 
sociale şi ştiinţele fizice. Nu ne-am propus în acest eseu 
să explorăm aceste probleme mai profunde ale 
metodologiei. Ne putem îngădui însă să sugerăm că dacă 


acest caz este unul tipic — iar unii vor fi de părere că 
metoda folosită în teoria preţurilor se situează aproape 
de hotarul ştiinţelor fizice — atunci metoda ştiinţelor 


sociale care se ocupă de comportament, adică de ceva 
ce implică într-un anumit sens ideea de finalitate, nu 
poate fi niciodată asimilată complet metodei ştiinţelor 
fizice. Realmente nu este posibilă înțelegerea 
conceptelor de alegere, de relaţie dintre mijloace şi 
scopuri, care sînt conceptele centrale ale științei noastre, 
în termeni de observare a unor date exterioare, în acest 
sens conceptul de comportament ghidat de scopuri nu 
implică în mod necesar un indeterminism ultim. Dar el 
presupune existenţa în lanţul explicatiei cauzale a unor 
verigi care nu sînt fizice, ci psihice şi care, din acest 
motiv, nu sînt neapărat susceptibile de observare prin 
metode behavioriste. Recunoaşterea acestui lucru nu 
presupune citusi de putin renunţarea la „obiectivitate” în 
sensul dat de Max Weber. Tocmai la asta s-a gîndit Max 
Weber atunci cînd a scris celebrele sale eseuri. Tot ce 
presupune explicarea „obiectivă” (adică wertfre/, cum 
spune Weber) a comportamentului este luarea în 
considerare a anumitor date, evaluări individuale etc., 
care nu sînt doar de natură fizică. Faptul că asemenea 
date au ele însele caracterul unor judecăţi de valoare nu 
impune ca ele să fie evaluate ca atare. Ele nu sînt 
judecăţi de valoare făcute de observator. Ceea ce 
interesează ştiinţele sociale nu este de a şti dacă 
judecatile de valoare individuale sînt sau nu corecte in 
sensul ultim din filozofia valorii, ci dacă sînt făcute şi 
dacă apar ca verigi esenţiale în lanţul explicatiei cauzale. 


Dacă argumentarea prezentată de noi în această 
secţiune este corectă, la această din urmă întrebare 
trebuie răspuns afirmativ. 

Capitolul V 
Generalizările economice şi realitatea 

5. Dar a recunoaşte că legile economice au caracter 
general nu înseamnă a nega realitatea conexiunilor 
necesare pe care ele le descriu sau a scădea din 
valoarea lor ca mijloc de interpretare si de predictie. 
Dimpotrivă, după ce am delimitat cu grijă natura şi 
întinderea unor atare generalizări, putem aserta cu o şi 
mai mare încredere absoluta lor necesitate în domeniul 
la care se referă. 

Legile economice descriu implicații inevitabile. Dacă 
datele postulate de ele sînt prezente, consecințele pe 
care ele le prezic urmează cu necesitate. In acest sens 
ele sînt pe picior de egalitate cu alte legi ştiinţifice şi, 
întocmai ca acestea, nu pot fi „suspendate”. Dacă într-o 
situaţie dată faptele se prezintă într-un anumit fel, 
sîntem indreptatiti să deducem cu absolută certitudine 
că alte fapte pe care legea ne permite să le descriem 
sînt de asemenea prezente. Cine a sesizat implicaţiile 
propoziţiilor enunțate în capitolul precedent îşi dă 
imediat seama de ce este aşa. Dacă „situaţia dată” 
corespunde unei anumite structuri, anumite alte 
fenomene trebuie să fie de asemenea prezente, pentru 
că prezenţa lor este deductibilă din structura postulată 
iniţial. Metoda analitică este pur şi simplu un mod de a 
descoperi consecințele necesare ale unor alăturări 
complexe de fapte — consecinţe ale căror corespondente 
în realitate nu sînt la fel de direct sesizabile precum 


corespondentele  postulatelor inițiale. Ea este un 
instrument pentru „decantarea” tuturor implicatiilor unor 
supoziţii date. Dată fiind corespondenţa supozitiilor ei 
iniţiale cu faptele, concluziile ei sînt inevitabile şi de 
neocolit. 

Toate acestea devin deosebit de clare daca ne gindim 
la procedeul analizei diagramatice. Să presupunem, de 
exemplu, că vrem să evidentiem efectele pe care le are 
asupra preţului introducerea unui mic impozit. Facem 
anumite presupuneri cu privire la elasticitatea cererii, 
anumite presupuneri cu privire la funcţiile costurilor, le 
reprezentăm pe acestea pe diagrama obişnuită şi putem 
citi de pe ea, ca să spunem aşa, imediat efectele asupra 
pretului.2° Ele sînt implicate în supoziţiile iniţiale. 
Diagrama n-a făcut decit să expliciteze implicaţiile 
ascunse. 

Această inevitabilitate a analizei economice este cea 
din care izvorăşte foarte importanta ei valoare 
prognostică. Am subliniat deja cu prisosinta că ştiinţa 
economică n-are cum să prezică din senin configuraţia 
datelor într-un punct dat al timpului. Ea nu poate să 
prezică schimbările ce intervin în evaluări. Dar dacă-i sînt 
prezentate datele unei situaţii particulare, ea poate să 
tragă concluziile inevitabile privitoare la implicaţiile lor. 
lar dacă datele rămîn neschimbate, aceste implicaţii se 
vor realiza cu certitudine. Nu se poate altfel, pentru că 
prezenţa datelor iniţiale le impune. 

Exact în acest punct putem sesiza încă o funcţie a 
investigaţiei empirice. Ea este în măsură să scoată la 
iveală faptele schimbătoare care fac posibilă predicția în 
orice situaţie dată. După cum am văzut, este extrem de 
improbabil ca ea să poată dezvălui vreodată legea 
variaţiei lor, pentru că datele nu sînt supuse unor 
influenţe cauzale omogene. Ea ne poate procura însă 
informaţia relevantă pentru momentul particular care ne 
preocupă. Ne poate da o idee despre mărimea relativă a 
diferitelor forţe ce acţionează în cazul studiat. Ne poate 


oferi o bază pentru conjecturi avizate privitoare la 
direcţiile de schimbare potenţiale. În aceasta constă în 
mod neîndoielnic unul din principalele foloase ale 
studiilor aplicate — nu de a da în vileag legi „empirice” 
într-o zonă unde astfel de legi nu sînt de aşteptat, ci de a 
ne furniza din timp în timp oarecari cunoştinţe despre 
datele variabile pe care se poate sprijini predicția în 
situaţia dată. Ele nu pot înlocui analiza formală. Pot 
sugera însă în diferite situaţii ce analiză formală s-ar 
potrivi şi pot oferi în momentul respectiv un anumit 
conţinut categoriilor formale. 

Fireşte că daca alte lucruri nu rămîn neschimbate, 
consecinţele prezise nu decurg cu necesitate. Această 
platitudine elementară, implicată cu necesitate în orice 
predicţie ştiinţifică, se cere în mod special avută în 
vedere cînd discutăm despre acest gen de prognoză. 
Omul de stat care a spus „La naiba cu ceteris paribus!” 
are discipoli numeroşi şi entuziaşti în rîndul criticilor 
economiei politice! Nici un om în toate minţile n-ar 
considera invalidate legile mecanicii dacă un cutremur ar 
întrerupe un experiment menit să le ilustreze. Dar o 
parte însemnată a publicului profan, ca şi destui aşa-zişi 
economişti, critică frecvent nişte propoziţii bine stabilite 
invocînd argumente în fond la fel de şubrede.2 Se 
introduce, bunăoară, un tarif protectionist la importul 
unor mărfuri ce se produc în ţară în condiţii ce ne dau 
siguranţa că dacă ceilalţi factori rămîn neschimbati, 
efectul unei atare protejări va fi o creştere a preţului. Din 
motive de cu totul alt ordin, cum ar fi progresul tehnic, 
scăderea preţului la materiile prime, reduceri de salarii 
sau altceva, se reduc costurile şi preţul nu mai creşte. În 
ochii publicului profan ŞI ai economiştilor 
„instituţionalişti”, aceasta echivalează cu o invalidare a 
legilor economiei politice. Echivalează cu o suspendare a 
legilor cererii şi ofertei. Cu o dezvăluire a caracterului 
fictiv al tezelor unei ştiinţe ce nu se adresează faptelor. 
Etc. etc. Numai că, cine a pretins vreodată practicienilor 


din vreo altă ştiinţă să prevadă cursul complet al unei 
istorii necontrolate? 

De bună seamă, faptul însuşi că evenimentele la scară 
mare sînt necontrolate”®, că sfera datelor relevante este 
atit de largă şi atit de expusă influenţei din direcţii 
neaşteptate, nu poate să nu facă extrem de pindita de 
hazard sarcina predictiei, cu oricîtă grijă am formula-o. În 
multe situaţii, mici schimbări în anumite grupuri de date 
pot fi în aşa măsură contrabalansate de alte schimbări 
apărute independent şi simultan, încît valoarea 
prognostică a cunoaşterii tendinţelor operative este 
mică. Există însă anumite schimbări ample, ce presupun 
de regulă numeroase direcţii de cheltuieli sau de 
producţie deodată, unde cunoaşterea implicaţiilor 
reprezintă o bază foarte sigură pentru conjecturi cu mare 
probabilitate. Aceasta se întîmplă îndeosebi în sfera 
fenomenelor monetare. Nu încape îndoială că o 
cunoaştere cu totul elementară a Teoriei cantitative a 
avut o imensă valoare prognostică în timpul războiului şi 
al perturbărilor ce au urmat. Dacă speculatorii care după 
război au cumpărat mărci germane, aşteptînd încrezători 
ca marca să redobindeasca automat vechea ei valoare, 
ar fi ştiut măcar atit din teoria banilor cît cunoştea, să 
zicem, Sir William Petty, ei şi-ar fi dat seama că ceea ce 
făceau era ridicol. Tot aşa, devine din ce în ce mai clar, 
din raţiuni pur analitice, că odată ce au apărut semne ale 
unei expansiuni economice considerabile, este aproape 
cert că va urma o scădere bruscă şi o depresiune; deşi 
nu se poate prezice cînd vor surveni acestea şi cit vor 
dura, deoarece aceasta depinde de cum vor acţiona 
vointele umane după apariţia respectivelor indicii. La fel 
şi pe piaţa muncii, se ştie foarte sigur că anumite politici 
salariale pot genera şomaj daca alte lucruri rămîn 
neschimbate; iar cunoaşterea modului în care aceste 
„alte lucruri” trebuie să se schimbe pentru a se evita 
consecinţa menţionată creează adesea posibilitatea de a 
prezice cu destulă siguranţă rezultatele efective ale 


respectivelor politici. Aceste lucruri s-au verificat în 
repetate rînduri în practică. Astăzi nu le poate nega decit 
cineva care e orb pentru că refuză să vadă. Dacă 
anumite condiţii sînt prezente, atunci, în absenţa unor 
noi complicaţii, anumite consecinţe sînt inevitabile. 

2. Se crede uneori că anumite evoluții din teoria 
economică modernă furnizează prin ele însele un 
ansamblu de norme capabile să reprezinte baza practicii 
politice. Se consideră că legea utilității marginale 
descrescînde oferă un criteriu pentru toate formele de 
activitate politică şi socială ce afectează repartiţia. Tot 
ceea ce duce la o mai mare egalitate, tot ceea ce nu 
afectează negativ producţia se consideră justificat prin 
această lege; iar ceea ce duce la inegalitate, se 
consideră condamnat. Aceste propoziţii au căpătat 
sprijinul unor foarte mari autorităţi. Ele reprezintă baza 
de pe care au fost scrise multe din lucrările consacrate 
teoriei finanțelor publice.2? O autoritate de talia 
profesorului Cannan le-a invocat ca justificare pentru 
trecerea unor economişti la socialiştii fabieni.% Au 
beneficiat de cea mai largă aprobare în numeroase 
lucrări de economie aplicată. Am putea spune fără teama 
de a greşi că marea majoritate a economiştilor englezi le 
acceptă ca pe nişte axiome. Cu toate acestea, mă 
încumet să spun, cu mare sfială, că ele nu se sprijină 
defel pe vreo doctrină a economiei ştiinţifice şi că în 
afara Angliei la foarte multă lume şi-au pierdut creditul. 

Raționamentul construit în sprijinul acestor propoziţii, 
deşi bine cunoscut, merită a fi repetat în formă explicită 


pentru a-i identifica mai exact punctele slabe. Legea 
utilității marginale descrescinde spune că cu cit ai mai 
mult dintr-un bun cu atit va fi mai mică valoarea pe care 
o atribui unităţilor adiţionale din acest bun. Aşadar — se 
zice — cu cit e mai mare venitul real pe care-l ai, cu atît 
vei atribui o valoare mai mică unităţilor de venit 
adiţionale. Prin urmare, utilitatea marginală a venitului 
unui om bogat este mai mică decit utilitatea marginală a 
venitului unui om sărac. Încît, dacă se fac transferuri şi 
aceste transferuri nu afectează apreciabil producţia, 
utilitatea totală va creşte. Prin urmare, astfel de 
transferuri sînt „economiceşte justificate”. Quod erat 
demonstrandum. 

La prima vedere raţionamentul e extrem de plauzibil. 
Dacă-l examinăm însă mai de aproape, se dovedeşte a 
nu fi decît sofistic. El se bazează pe o extrapolare a ideii 
de utilitate marginală descrescîndă asupra unui domeniu 
unde este total nelegitimă. „Legea utilității marginale 
descrescînde” invocată aici nu decurge citusi de putin 
din concepţia fundamentală despre bunurile economice; 
şi face presupuneri care, indiferent dacă sînt adevărate 
sau false, nu pot fi niciodată verificate prin observaţie 
sau prin introspectie. Propoziția pe care o examinam 
escamotează marea problemă metafizică a 
comparabilităţii ştiinţifice între experienţe individuale 
diferite. Asupra acestei chestiuni merită să stăruim puţin. 

Legea utilității marginale descrescînde este derivată, 
după cum am văzut, din ideea raritatii mijloacelor în 
raport cu scopurile pentru care pot fi folosite. Ea 
presupune ca pentru fiecare individ bunurile pot fi 
dispuse în ordinea importanţei lor pentru comportament; 
şi că putem spune că o utilizare a unui bun este mai 
importantă decit o alta, în sensul că va fi preferată 
acesteia. Pornind de aici, putem compara ordinea în care 
un individ se presupune că preferă anumite alternative 
cu ordinea în care le preferă un alt individ. În acest fel 


este posibilă edificarea unei teorii complete a 
schimbului.” 

Una este însă sa admiti că se pot construi scări ce 
arată ordinea în care un individ preferă o mulţime de 
alternative şi că aceste scări de preferinţă individuale pot 
fi comparate între ele; şi cu totul altceva să admiti că în 
spatele acestor ordonări stau măsuri ce pot fi ele însele 
comparate. Aceasta e o presupozitie de care nu este 
nevoie nicăieri în analiza economică modernă şi care 
este de un gen foarte diferit de aceea a unor scări de 
evaluare relative individuale. Teoria schimbului 
presupune că eu pot să compar importanța pentru mine 
a pîinii cumpărate pentru 6 dolari cu alte alternative pe 
care mi le oferă piaţa pentru suma de 6 dolari. Şi mai 
presupune că ordinea preferințelor mele astfel exprimate 
poate fi comparată cu ordinea preferințelor brutarului. Ea 
nu presupune însă că este necesar undeva să compar 
satisfacția pe care eu o am cheltuind 6 dolari pentru 
piine cu satisfacția pe care brutarul o are primindu-i. 
Aceasta ar fi o comparație de cu totul altă natură. O 
comparație de care nu este nevoie nicăieri în teoria 
echilibrului si pe care presupoziţiile acestei teorii nu o 
implică niciodată. Este o comparaţie ce se situează cu 
necesitate jin afara perimetrului ştiinţei pozitive. 
Afirmația că preferința lui A este, ca importanţă, 
superioară preferintei lui B e un lucru total diferit de 
afirmaţia că A preferă n lui m iar B preferă m lui n. Prima 
comportă un element de evaluare convenţională, fiind de 
aceea esențialmente normativă. Ea nu-şi are locul în 
ştiinţa pură. 

Pentru cine nu s-a lămurit încă, următoarele 
consideraţii trebuie să fie decisive. Să presupunem că s- 
ar ivi o deosebire de păreri în privinţa preferințelor lui A. 
Sa presupunem că eu cred că, la anumite preţuri, el ar 
prefera n lui m, iar dumneavoastră credeţi că, la aceleaşi 
preţuri, el ar prefera m lui n. Divergenta dintre noi ar 
putea fi arbitrată într-o manieră pur ştiinţifică. Am putea 


să-i cerem lui A să ne spună ce ar prefera. Sau, dacă 
refuzăm să credem că A poate să facă o introspectie, am 
putea să-l expunem la stimuli corespunzători şi să 
observăm cum se comportă. Oricare din aceste două 
probe ne-ar oferi o bază pentru a înlătura divergenta de 
opinii. 

Să presupunem însă că avem opinii diferite despre 
satisfacția pe care i-o procură lui A un venit de 1.000 de 
lire comparativ cu satisfacția pe care i-o procură lui B un 
venit de două ori mai mare. Să-i întrebăm pe ei, n-ar fi o 
soluţie. Căci să presupunem că ne dau răspunsuri 
diferite, A sustinind că el are o satisfacţie marginala mai 
mare decit B, în timp ce B susţine, dimpotrivă, că el are o 
satisfacţie mai mare decit A. Nu-i nevoie să fim 
behaviorişti sută la sută pentru a înţelege că astfel nu 
obţinem o dovadă ştiinţifică. Nu există mijloace de a 
testa mărimea satisfactiei lui A comparativ cu aceea a lui 
B. Dacă am examina starea circuitelor lor sanguine, 
aceasta ar fi o determinare a sîngelui şi nu a satisfactiei. 
Introspectia nu-i permite lui A să măsoare ce se petrece 
în mintea lui B, şi nici lui B să măsoare ce se petrece în 
mintea lui A. Nu există nici o posibilitate de a compara 
satisfacţiile unor oameni diferiţi. 

Ce-i drept, în viaţa de fiecare zi noi presupunem 
mereu că această comparaţie poate fi făcută. Dar însăşi 
diversitatea supoziţiilor pe care le facem în momente 
diferite şi în locuri diferite este o dovadă a caracterului 
lor conventional. In democratiile occidentale noi admitem 
pentru anumite scopuri că în împrejurări similare oamenii 
sînt capabili de satisfacţii egale. Întocmai cum în justiţie 
admitem responsabilitatea egală, în situaţii similare, 
între subiecţii de drept, tot aşa în domeniul finanţelor 
publice sîntem de acord să admitem o capacitate egală a 
subiecţilor economici de a avea satisfacţie de la venituri 
egale în împrejurări similare. Dar, deşi poate fi 
convenabil să admitem acest lucru, nu există nici o 
posibilitate de a dovedi că aceasta supoziţie se 


întemeiază pe fapte constatabile. Şi într-adevăr, dacă un 
reprezentant al unei alte civilizaţii ne-ar spune că greşim 
şi că membrii castei (sau rasei) sale sînt capabili să aibă 
o satisfacţie de zece ori mai mare decit cea pe care un 
anumit venit o procură membrilor unei caste inferioare 
(sau unei rase „inferioare”), n-am avea cum să-l 
combatem. Am putea să ridem de el. Am putea să ne 
indignăm şi să spunem că evaluarea sa e detestabilă, că 
ar crea dezbinare în societate, ar genera suferinţă, 
privilegii nedrepte etc. etc. N-am avea însă cum să 
arătăm că este greşită într-un sens obiectiv, după cum n- 
am putea dovedi că a noastră este corectă. Şi cum în 
sinea noastră nu socotim ca fiind de valoare egală 
satisfacţiile pe care lucruri similare le procură unor 
oameni diferiţi, ar fi realmente absurd dacă am continua 
să pretindem că scara noastră de valori are vreo 
justificare ştiinţifică. Ea poate fi justificată prin 
considerente de convenabilitate generală. Sau apelind la 
anumite standarde axiologice ultime. Dar nu poate fi 
justificată apelind la vreun fel de ştiinţă pozitivă. 

Prin urmare extinderea legii utilității marginale 
descrescinde, postulata în propoziţiile pe care le 
discutăm, este nelegitimă. Şi deci rationamentele bazate 
pe această extindere sînt lipsite de fundament ştiinţific. 
Recunoaşterea acestui lucru impune fără îndoială o 
restringere substanţială a pretențiilor cuprinse în multe 
din formulările cărora li se admite în prezent statutul de 
generalizări ştiinţifice în discuţiile curente din domeniul 
economiei aplicate. Teza utilității marginale descrescînde 
(convexitatea in jos a curbei indiferentei) nu 
indreptateste să se conchidă că transferurile de la bogaţi 
la săraci vor spori satisfacția totală. Ea nu ne spune că 
un impozit progresiv pe venit e mai puţin păgubitor 
pentru folosul social decît un impozit neprogresiv pe cap 
de locuitor. De fapt, toată partea din teoria finanţelor 
publice care priveşte „utilitatea socială” trebuie să 
capete o semnificaţie diferită. Deşi interesantă ca 


elaborare a unui postulat etic, ea nu decurge deloc din 
presupoziţiile pozitive ale teoriei pure. Ea nu este decit 
un reziduu accidental al asocierii istorice a economiei 
politice engleze cu utilitarismul; iar dacă acest lucru este 
recunoscut cu claritate, vor avea de cîştigat şi vor fi mai 
convingătoare atît postulatele utilitare din care este 
dedusă, cit şi economia analitică.“ 

Să admitem însă că nu este aşa. Să admitem că ne-am 
putea impune să credem în statutul pozitiv al acestor 
postulate convenţionale, în comensurabilitatea unor 
experienţe diferite, în capacitatea egală de a avea 
satisfacţie etc. Şi să mai admitem că, pornind de la 
această bază, am izbuti să arătăm că anumite măsuri de 
politică economică ar avea ca efect creşterea „utilității 
sociale”; chiar şi atunci ar fi total nelegitim să susţinem 
că o atare concluzie indreptateste prin ea însăşi inferenta 
că aceste măsuri trebuie adoptate. Pentru că o 
asemenea inferenta ar ocoli întrebarea dacă sporirea în 
acest sens a satisfacţiei este într-adevăr un imperativ 
social.* lar generalizările economice, fie şi astfel lărgite 
prin includerea unor elemente de evaluare 
convenţională, nu conţin nimic care să impună un 
răspuns determinat la această întrebare. Propoziţiile care 
includ verbul „trebuie” se află pe un plan cu totul diferit 
de cel al propozitiilor care includ „este”. 

5. Dar care este în acest caz însemnătatea ştiinţei 
economice? Am văzut că, dinăuntrul propriului său 
edificiu de generalizări, ea nu oferă norme obligatorii 
pentru practică. Ea nu este în măsură să decidă între 
dezirabilitatea diferitelor scopuri. Ea diferă în chip 
fundamental de etică. Atunci în ce constă incontestabila 
ei însemnătate? 

Ea constă neîndoielnic în faptul că, atunci cînd sîntem 
puşi în situaţia să facem o alegere între scopuri ultime, 


ştiinţa economică ne oferă posibilitatea de a alege în 
deplina cunoştinţă a implicatiilor alegerii noastre. Pusi în 
faţa problemei de a alege între două scopuri, nu ne 
putem adresa economiei politice pentru adoptarea 
deciziei ultime. În ea nu putem găsi nimic care să ne 
scutească de obligaţia de a alege. În nici o ştiinţă nu se 
poate găsi ceva în măsură să decidă în problema ultimă 
a preferintei. Dar pentru a fi în întregime raţionali, 
trebuie să ştim care este lucrul pe care îl preferăm. 
Trebuie să fim conştienţi de implicaţiile alternativelor. 
Pentru că raționalitatea în alegere nu este nici mai mult 
nici mai puţin decit alegere în deplină cunoştinţă a 
alternativelor pe care le respingem. Tocmai aici îşi 
dobindeste economia politică însemnătatea ei practică. 
Ea ne poate lămuri care sînt implicaţiile diferitelor 
scopuri pe care le putem alege. Ea ne creează 
posibilitatea de a voi în cunoştinţă de cauză. Ea ne 
permite să alegem un sistem de scopuri ce sînt reciproc 
consistente.*4 

Un exemplu sau două ne vor arăta clar ce înseamnă 
asta. Să considerăm un caz în care implicaţiile unui act 
de alegere au fost elucidate. Să mai revenim o dată la un 
exemplu de care ne-am servit deja — impunerea unui 
tarif protectionist. Am văzut deja ca în economia 
ştiinţifică nu există nimic care să ne indreptateasca să 
calificăm această măsură drept bună sau rea. Am stabilit 
că, dacă o asemenea măsură este luată în deplină 
cunoştinţă a sacrificiilor pe care le implică, n-avem nici 
un temei să o calificăm drept neeconomică. Decizia 
deliberată luată de cetăţeni în mod colectiv, ca în 
interesul unor scopuri cum ar fi apărarea ţării, ocrotirea 
naturii etc. să-şi diminueze posibilităţile de alegere în 
calitatea lor de consumatori, nu poate fi calificată drept 
neeconomică sau iraţională, dacă este luată în deplina 
cunoştinţă a semnificației ei. Lucrurile însă nu vor sta aşa 
decît daca respectivii cetăţeni sînt pe deplin edificati 
asupra implicaţiilor obiective ale măsurii pe care o iau. 


lar într-o mare societate modernă, doar o complexă 
analiză economică le poate furniza o atare cunoaştere. 
Marea majoritate a oamenilor, chiar şi a celor cu studii, 
cînd sînt chemaţi să decidă, bunăoară, dacă este 
deziderabil să fie protejată agricultura, nu se gîndesc 
decit la efectele unor asemenea măsuri asupra ramurii 
economice protejate. Ei constată că asemenea măsuri 
vor avantaja probabil această ramură, drept care susţin 
că măsurile propuse sînt bune. Or, după cum o ştie şi un 
student din anul întîi, problema de abia de aici începe. 
Pentru a putea judeca despre celelalte repercusiuni ale 
tarifului, este nevoie de o tehnică analitică. lată de ce în 
ţările cu un nivel scăzut de educaţie economică, există în 
mod constant tendinţa de a aproba tot mai multe tarife 
protectioniste. 

De altfel, nu trebuie sa se creada ca utilitatea unei 
atare analize s-ar limita la decizii referitoare la măsuri 
izolate cum ar fi instituirea unui anumit tarif. Ea permite 
şi evaluarea unor sisteme mai complexe de măsuri 
economice. Ea ne permite să vedem care seturi de 
scopuri sînt reciproc compatibile şi care nu şi de ce 
anume condiţii depinde această compatibilitate. Şi într- 
adevăr, tocmai aici stăpînirea unor asemenea tehnici 
devine de-a dreptul indispensabilă pentru o politică 
economică raţională. Există posibilitatea de a voi în mod 
raţional înfăptuirea unor obiective sociale particulare ce 
precumpănesc asupra evaluărilor individuale, fără a 
apela prea mult la ajutorul analizei economice. Aşa ar 
putea fi cazul unei subvenţii menite să protejeze 
producţia agricolă de bază. Este însă aproape cu 
neputinţă de conceput realizarea unor acţiuni mai 
complexe de politică economică fără ajutorul unui 
asemenea instrument.?° 

Sa luăm acum un exemplu din domeniul politicii 
monetare. Din principiile de bază ale teoriei monetare 
decurge cu necesitate că, într-o lume unde condiţiile se 
schimbă în ritmuri diferite în diferite arii monetare, este 


imposibil să se realizeze concomitent preţuri stabile şi 
schimburi stabile.” Cele două scopuri — iar în acest caz 
este foarte evident că „scopurile” sînt subordonate altor 
norme de acţiune majore — sînt logic incompatibile. Poţi 
să încerci înfăptuirea unuia sau înfăptuirea celuilalt — 
pentru că nu e sigur că stabilitatea preţurilor poate fi 
realizată oricînd sau că ea duce invariabil la echilibru — 
dar nu poţi sa le urmaresti rational pe amindoua. Daca 
procedezi aşa, eşecul e inevitabil. Aceste concluzii sînt 
bine ştiute de toţi economiştii. Dar în lipsa unui aparat 
analitic, citi dintre noi ar sesiza incompatibilitatea dintre 
cele două scopuri?! 

Dar chiar şi acesta este un exemplu restrins. Fără 
analiză economică nu este posibilă o alegere raţională 
între sisteme sociale. Am văzut deja că dacă privim ca 
fiind în sine rea o societate ce permite inegalitatea între 
venituri şi socotim drept un ţel mai presus de toate o 
societate egalitara, ar fi nelegitim ca o asemenea 
preferinţă să fie considerată neeconomică. Este însă 
imposibil să o considerăm raţională dacă nu este 
formulată în deplina cunoştinţă a naturii sacrificiilor pe 
care ea le presupune. lar pe aceasta nu o putem avea 
decit dacă înţelegem nu numai natura esenţială a 
mecanismului capitalist, dar şi condiţiile necesare şi 
limitele inerente tipului de societate prin care se 
preconizează a fi înlocuit. Nu este rational să urmaresti 
un scop dacă nu eşti conştient de sacrificiile pe care le 
implică atingerea lui. lar în această supremă cumpănire 
a alternativelor, numai cunoaşterea deplină a 
implicatiilor analizei economice moderne ne poate 
conferi capacitatea de a judeca raţional. 

Dar dacă lucrurile stau aşa, atunci de ce să reclamăm 
pentru ştiinţa economică un statut mai înalt? Oare 
povara epocii noastre nu constă tocmai în faptul că nu ne 
dăm seama ce facem? Oare majoritatea dificultăţilor 
noastre nu se datorează tocmai acestui fapt, că urmărim 
scopuri incompatibile, nu pentru că am dori impasul, ci 


pentru că nu sesizăm incompatibilitatea lor. Se prea 
poate ca în privinţa scopurilor ultime să existe în 
societatea modernă deosebiri ce fac inevitabile anumite 
conflicte. Este clar însă că multe din dificultăţile noastre 
cele mai presante nu se nasc din acest motiv, ci din 
necoordonarea scopurilor noastre. În calitate de 
consumatori vrem preţuri şi tarife mici, iar ca producători 
optăm pentru siguranţă. O anumită repartiție a factorilor 
de producţie noi o evaluăm în calitate de persoane 
private care cheltuiesc şi care economisesc. În calitate 
de persoane publice ne pronuntam pentru măsuri ce 
împiedică realizarea acestei distribuții. Vrem bani ieftini 
şi preţuri scăzute, mai puţine importuri şi un volum de 
schimburi mai mare.” Diferitele „organizaţii de voințe” 
din societate, desi formate din aceiaşi indivizi, 
formulează preferinţe diferite. Peste tot dificultăţile 
noastre par a izvori nu atit din divergentele dintre 
diferitele componente ale statului, cît din ceea ce am 
putea numi personalităţile scindate aflate în fiecare din 
aceste componente. 

Intr-o asemenea societate, economia politică aduce 
solventul cunoaşterii. Ea ne face apti sa sesizam 
implicaţiile cu bătaie lungă ale posibilităţilor alternative 
de acţiune. Ea nu ne permite şi nu poate să ne permită 
evitarea necesităţii de a alege între alternative. Dar ne 
permite să punem de acord diferitele noastre alegeri. Ea 
nu poate înlătura limitele ultime ale acţiunii umane. Dar 
ne creează posibilitatea de a acţiona consecvent în 
cadrul acestor limite. Ea permite locuitorului lumii 
moderne, cu infinitele ei interconexiuni şi relaţii, să-şi 
extindă aparatul perceptiv. Ea oferă o tehnică de acţiune 
raţională. 

lată, deci, încă un sens în care se poate spune pe 
drept cuvînt că economia politică presupune 
raționalitatea în societatea umană. Ea nu pretinde, aşa 
cum s-a susţinut adesea, că acţiunea e în mod necesar 
raţională în sensul consistentei reciproce a scopurilor 


urmărite. Nimic din generalizările ei nu implică în mod 
necesar prezenţa deliberării lucide în evaluarea ultimă. 
Ea nu porneşte de la presupozitia că indivizii acţionează 
totdeauna rational. Dar raţiunea ei practică de a fi 
depinde de supoziţia că e de dorit ca ei să acţioneze aşa. 
Ea presupune că, în limitele necesităţii, este de dorit să 
fie alese scopuri ce pot fi realizate armonios. 

Şi astfel, economia politică depinde într-adevăr, dacă 
nu în ce priveşte existenţa, cel puţin în ce priveşte 
însemnătatea ei, de o ultimă opţiune valorică — de 
afirmaţia că raționalitatea şi capacitatea de a alege în 
cunoştinţă de cauză sînt dezirabile. Dacă irationalitatea, 
abandonul în faţa forţei oarbe a stimulilor externi şi a 
impulsurilor necoordonate în fiece moment ar fi socotite 
un bun mai presus de toate celelalte, atunci raţiunea de 
a fi a economiei politice ar dispărea într-adevăr. Şi este o 
tragedie pentru generaţia noastră, infierbintata de lupte 
fratricide şi trădată într-un mod aproape incredibil de cei 
ce ar fi trebuit să fie liderii ei intelectuali, că au apărut 
inşi dispuşi să susţină această ultimă negatie, aceasta 
eschivare de la necesităţile tragice ale unei alegeri ce a 
devenit conştientă. Cu asemenea inşi nu se poate 
discuta rational. Revolta împotriva raţiunii este 
esențialmente o revoltă împotriva vieţii înseşi. Dar 
pentru toţi cei care afirmă valori mai pozitive, acea 
ramură a cunoaşterii care este, mai mult ca toate 
celelalte, simbolul şi bastionul rationalitatii în sfera 
organizării sociale, trebuie să aibă, în zilele framintate ce 
ne aşteaptă, o însemnătate aparte şi mai mare ca 
oricind. Tocmai pentru că idealurile pentru care ea 
pledează sînt primejduite. 


NOTE 


1. Merită, poate, să fie subliniată semnificaţia acestei 
precizări. Aplicarea de mijloace asemănătoare din punct 
de vedere tehnic pentru atingerea unor scopuri calitativ 
asemănătoare în momente diferite reprezintă utilizări 
alternative ale acestor mijloace. Dacă lucrul acesta nu 
este clar înţeles, se pierde din vedere unul din cele mai 
importante tipuri de acţiune economică. 

2. Aceasta poate să pară o nuantare superfluă, motiv 
pentru care am omis-o în prima ediţie a acestui eseu. 
Dar condiţia existenţei unei ierarhii de scopuri este atit 
de importantă în teoria valorii încît pare preferabil ca ea 
să fie enunțată explicit ciliar şi acum. Vezi capitolul IV, 
secţiunea 2. 

3. Cf. Schonfeld, Grenznutzen und 
Wirtschaftsrechnung, p. 1; Hans Mayer, Untersuchungen 
zu dem Grundgesetze der wirtschaftlichen Wertrechnung 
(Zeitschrift fur Volkswirtschaft und Sozialpolitik, vol. 2, p. 
123). 

Este, cred, suficient de clar ca nu ,,timpul” ca atare 
este limitat, ci potentialitatile noastre privite ca 
instrumente. A vorbi de caracterul limitat al timpului nu-i 
decît un mod metaforic de a invoca acest concept destul 
de abstract. 

4. E clar ca nu există discordanta între conceptul de 
scop folosit aici ca punct terminus al unor direcţii de 
comportament particulare în acte de consum final şi cel 
folosit atunci cînd se spune că există un singur scop al 
activităţii — maximizarea satisfactiei, a „utilităţii” ş.a. 
„Scopurile” noastre trebuie privite ca aproximări ale 
atingerii acestui scop ultim. Dacă mijloacele sînt limitate, 
aceste scopuri nu pot fi atinse toate, şi în funcţie de 
raritatea mijloacelor şi de importanţa lor relativă, 
atingerea unora din scopuri se cere abandonată. 

5. Cf. Menger, Grundsatze der Volkswirtschaftslehre, 
ed. 1, pp. 51—70; Mises, Die Gemeinwirtschaft, pp. 98 şi 
urm.; Fetter, Economic Principles, cap. 1; Strigl, Die 


Okenomischen Kategorien und die Organisation der 
Wirtschaft, passim; Mayer, op. cit 

6. Vezi mai jos sectiunea 4 si cap. V din sectiunea 3. 

7. Un exemplu de astfel de derivare a unor rezultate în 
esenţă asemănătoare se găseşte în Strigl, op. cit., pp. 
121 şi urm. 

8. Dacă vreunul din cititorii cărţii de faţă are vreo 
îndoială în ce priveşte materialul faptic, să consulte 
lucrarea standard despre recentele experimente 
britanice cu astfel de măsurători, British Food Control de 
Sir William Beveridge. 

9. „Ideea comună că metodele potrivite pentru studiile 
politice sînt cele ale inducției baconiene — că adevărata 
călăuză nu este raţionamentul general ci experiența 
specifică — va fi citată într-o bună zi ca unul din 
semnalmentele cele mai sigure ale nivelului scăzut al 
facultăților speculative din epocile în care ea este 
universal acceptată. Oricine foloseşte un argument de 
acest fel... trebuie trimis înapoi să învețe elementele 
uneia din ştiinţele fizice mai accesibile. Astfel de rezoneri 
ignoră faptul Pluralitatii cauzelor tocmai în cazul în care 
el este cel mai pregnant reprezentant” (John Stuart Mill, 
Logic, cap. X, paragraful 8). 

10. Vezi Rickert, (op. cit., pp. 78-101), Die Grenzen der 
naturwissenschaftlichen Begriffsbildung, passim. 

11. Legat de toate acestea, a se vedea observaţiile 
judicioase ale dr. Strigl, Die ökonomischen Kategorien 
und die Organisation der Wirtschaft, pp. 85—125. 

12. Vezi Robinson, Economics of Imperfect 
Competition, pp. 330-331. Eu însumi am aflat despre 
acest mod de abordare a problemei dintr-o convorbire de 
acum mulţi ani cu profesorul Mises. Dar din cite ştiu, 
doamna Robinson este prima care a formulat această 
idee atît de succint şi de clar într-un text tipărit; cred ca 
lucrarea doamnei Robinson a contribuit mult la a-i 
convinge pe o serie de sceptici de utilitatea şi 


însemnătatea acestui fel de rationare abstractă pornind 
de la postulate foarte simple, despre care discutăm aici. 

13. Vezi, de ex., Schneider, Theorie der Produktion, 
passim. 

14. Vezi Knight, Risk, Uncertainty, and Profit; Hicks, 
The Theory of Profit (Economica, nr. 31, pp. 170-179). 

15. Vezi Mises, The Theory of Money, p. 147 si 200; 
Lavington, The English Capital Market, pp. 29-35, Hicks, 
A Suggestion for Simplifying the Theory of Money 
(Economica, 1934, pp. 1—20). 

16. Cf. Mises, Kritik der Interventionismus, pp. 55-90. 

17. Economic Principles, pp. IX şi 12-21. 

18. Vezi Menger, Grundsätze, ed. 1, pp. 77-152. 

19. Vezi Positive Theorie des Kapitals, ed. a 4-a, pp. 
232—246. 

20. Mathematical Psychics, p. 15. 

21. Acest punct de vedere este respins in Max Weber, 
Die Grentznutzenlehre und das psychologische 
Grundgesetz (Archiv fur  Sozialwissenschaft und 
Sozialpolitik, vol. XXIX, 1909). 

22. The Theory of Social Economy, prima ediţie 
engleză, vol. |, pp. 50-51. 

23. Mai ales în articolul Economie mathématique din 
Encyclopédie des Sciences mathématiques, Paris, 1911. 

24. Vezi, de ex., Hicks, Gleichgewicht und Konjunktur 
(Zeitschrift fur Nationalökonomie, vol. IV, pp. 441-455). 

25. Max Weber, Die Objektivitat 
sozialwissenschaftlichen und sozialpolitischen 
Erkenntnis: Der Sinn der Wertfreiheit der soziologischen 
und ökonomischen Wissenschaft, în Gesammelte 
Aufsätze zur Wissenschaftlehre. 

26. Vezi, de ex., Dalton, Public Finance, ed. a 2-a, p. 
73. 

27. Vezi, de exemplu, diversele „infirmări” statistice 
ale teoriei cantitative a banilor apărute în anii din urmă. 
Referitor la toate acestea e suficient să cităm 
comentariul lui Torens despre Tooke: „Istoria prețurilor 


poate fi privită ca un studiu psihologic. DI Tooke şi-a 
început ostenelile ca discipol al lui Homer şi Ricardo, 
obţinînd indirect oarecare faimă prin asociere cu aceste 
nume celebre, dar cum capacitatea sa de a culege fapte 
din actualitate precumpănea asupra facultăţilor sale de 
înţelegere şi logice, acumularea de fapte l-a împins într- 
un labirint de erori. Neputind să înţeleagă că un principiu 
teoretic, deşi poate să se impună irezistibil în toate 
împrejurările ce corespund premiselor din care a fost 
dedus, trebuie aplicat cu limitările şi corecţiile cuvenite 
în toate cazurile ce nu corespund întocmai premiselor, a 
ajuns la o totală rastalmacire a propoziției avansate de 
Adam Smith şi a atribuit acestei înalte autorităţi 
absurditatea de a fi susţinut că variațiile în cantitatea de 
bani determină variaţii proporţionale în valorile băneşti 
ale tuturor mărfurilor, în timp ce valorile mărfurilor, 
relativ una la alta, variază în mod inegal. Rationind în 
temeiul acestei răstălmăciri ieşite din comun, nu putea 
să nu ajungă la concluzii ieşite din comun. După ce s-a 
convins că Adam Smith a stabilit în mod corect ca pe un 
principiu universal adevărat că variațiile în puterea de 
cumpărare a banilor determină variaţii proporţionale în 
preţurile tuturor mărfurilor, negăsind în cercetările sale 
asupra fenomenelor pieţei în diferite perioade nici un caz 
în care expansiunea sau restringerea circulaţiei să fi 
cauzat o creştere sau scădere în aceeaşi proporţie a 
preţurilor mărfurilor, el a ajuns printr-o inferenta strict 
logică din premisele atît de ilogic asumate, la marea sa 
descoperire — că nici o creştere a mijlocului de circulaţie 
nu poate avea ca efect o creştere a preţurilor” (The 
Principles and Operation of Sir Robert Peel's Act of 1844 
Explained and Defended, ed. 1, p. 75). 

28. Pretinsul avantaj al „planificării” economice — şi 
anume că ar oferi o mai mare certitudine cu privire la 
viitor — depinde de supoziţia că în condiţiile „planificării” 
sînt aduse sub controlul planificatorilor şi forţele ce 
exercită acum controlul, opţiunile individuale ale celor ce 


cheltuiesc şi economisesc. Apare deci paradoxul că ori 
planificatorul este lipsit de instrumentul necesar pentru 
calcularea scopurilor comunităţii pe care intenţionează s- 
o servească, ori, dacă recapătă acest instrument, face să 
dispară raţiunea de a fi a „planului”. Fireşte, dilema nu 
se naşte dacă el se crede capabil să interpreteze aceste 
scopuri sau — ceea ce e mult mai probabil — dacă 
intenţionează să se pună exclusiv în slujba scopurilor pe 
care el le consideră potrivite si nu a altora. Oricit ar 
părea de curios, asta se întîmplă destul de des. Sub 
pojghita pretinsului planificator veţi descoperi de obicei 
un potenţial dictator. 

29. Vezi, de ex. Edgeworth, The Pure Theory Of 
Taxation (Papers Relating to Political Economy, vol. ll, pp. 
63 şi urm.). 

30. Vezi Economics and Socialism (The Economic 
Outlook, pp. 59-62). 

31. Atit de multe au fost răstălmăcirile bazate pe o 
înţelegere imperfectă a acestei generalizări, încît dr. 
Hicks a sugerat ca numele ei să fie pur şi simplu 
abandonat, adoptind în locul lui pe cel de Legea ratei de 
substituție crescătoare. Personal prefer terminologia 
statornicită, dar sugestia nu e de neglijat. 

32. Cf. Devenport, Va/ue and Distribution, pp. 301 si 
571; Benham, Economic Welfare (Economica, iunie 1930, 
pp. 173-187); M. St. Braun, Theorie der staatlichen 
Wirtschaftspolitik, pp. 41-44. Nici chiar profesorul Irving 
Fischer, preocupat să dea o justificare metodei sale 
statistice de măsurare a „utilității marginale”, nu poate 
găsi alt argument în favoarea procedurii sale decit că 
„îndoiala filozofică este buna şi la locul ei, dar 
problemele vieţii nu pot să aştepte şi nu aşteaptă” 
(Economic Essays in Honour of John Bates Clark, p. 180). 
Mie nu mi se pare ca problema măsurării utilității 
marginale la nivelul indivizilor ar fi o problemă foarte 
presantă. Dar indiferent dacă e aşa sau nu, rămîne un 
fapt că profesorul Fisher îşi rezolvă problema doar 


adoptind o supoziţie convenţională. Şi nu pare a fi de 
vreun ajutor în rezolvarea problemelor practice să 
pretindem că supoziţiile convenţionale au o justificare 
ştiinţifică. Nu devin un democrat mai docil dacă mi se 
spune că sînt la fel de capabil să simt satisfacția ca 
semenul meu; mai degrabă asta mă umple de indignare. 
Sint însă întru totul dispus sa accept enunţul că e 
convenabil să admitem că aşa stau lucrurile. Sînt întru 


totul dispus să accept argumentul — ba chiar, spre 
deosebire de cei ce cred în mitul rasial sau în cel 
proletar, cred ferm în el — că în condiţiile de astăzi 


societăţile care pornesc de la orice altă premisă suferă 
de o instabilitate inerentă. A trecut însă vremea cînd 
democraţia putea fi făcută acceptabilă prin amăgirea că 
judecatile de valoare sînt judecăţi cu caracter ştiinţific. 
Mă tem că aceleaşi reproşuri se pot face extrem de 
ingenioaselor Metode de măsurare a utilității marginale 
ale profesorului Ragnar Frisch. 

33. Hedonismul psihologic, în măsura în care trecea 
dincolo de individ, punea în joc, poate, o supozitie 
nestiintifica, dar nu a fost prin el însuşi o justificare 
necesară a hedonismului etic. 

34. Este, poate, indicat să subliniem că consistenţa 
care devine astfel posibilă este una între realizări şi nu 
între scopuri. Realizarea unui scop poate fi considerată 
inconsistentă cu realizarea unui alt scop, fie pe planul 
valorizării, fie pe cel al posibilităţii obiective. Astfel, poate 
fi considerată inconsistenta sub aspect etic slujirea 
concomitentă a doi stapini. lar încercarea de a fi cu 
amindoi în acelaşi timp, în locuri diferite, este obiectiv 
inconsistentă. Acest din urmă fel de inconsistenta în 
sfera politicii sociale este cel pe care economia politică 
ar trebui să ne permită să-l eliminăm. 

35. Aceste consideraţii ar trebui să constituie un 
răspuns suficient celor ce spun întruna că „viaţa 
economică” este un lucru prea complex pentru a putea fi 
judecat de analiza economică”. Tocmai pentru că viaţa 


socială este atît de complicată, dacă vrem să înţelegem 
măcar o parte din ea avem nevoie de analiza economică. 
De obicei tocmai aceia care perorează cel mai mult 
despre complexitatea vieţii şi susţin că comportamentul 
uman se refuză oricărui fel de analiză logică se dovedesc 
a fi de cea mai simplistă factură intelectuală şi afectivă. 
Cine a întrezărit cu adevărat elementul irațional din 
resorturile acţiunii umane nu se va „teme” citusi de putin 
că el ar putea fi ucis de logică. 

36. Vezi Keynes, A Tract on Monetary Reform, pp. 154- 
155; de asemenea interesantul articol al d-lui D. H. 
Robertson How Do We Want Gold to Behave?, retipărit în 
International Gold Problem, pp. 18-46. 

37. Cf. M. S. Braun, Theorie der Staatlichen 
Wirtschaftspolitik, p. 5. 

38. In felul acesta analiza economică evidenţiază şi 
alte exemple ale unui fenomen asupra căruia s-a atras 
deseori atenţia în discuţiile recente despre teoria 
suveranităţii în dreptul public. Vezi Figgis, Churches in 
the Modern State; Maitland, /ntroducere la cartea lui 
Gierke Political Theories of the Middle Ages; Laski, The 
Problem of Sovereignty, Authority in the Modern State. 


CAPITOLUL 5 
Ştiinţa economică şi acţiunea 


umană! 
FRANK KNIGHT 


Frank Knight (1885-1972) s-a născut în Atlanta şi a 
obţinut titlul de doctor în economie de la 
Universitatea Cornell. A predat la Universitatea 
Cornell şi la Universitatea din lowa, dar şi-a legat 
activitatea îndeosebi de Universitatea din Chicago, 
unde a pregătit o întreagă generaţie de eminenti 
economişti. Pe lîngă contribuţiile sale majore la 
teoria economică, a fost şi filozof social, profund 
preocupat de problemele libertății individuale. 
Insistenta sa asupra importanţei incertitudinii şi a 
particularităţilor elementului uman din economie 
merită încă şi azi să fie examinată cu atenţie de toţi 
cei interesaţi de metodologia ştiinţei economice. 
Retipărim aici într-o formă prescurtată eseul lui 
Knight Value and Price (Valoare si pret). A fost 
omisa prima treime a eseului, care expune in 
principal fundalul istoric. 


În general, dacă explicarea comportamentului 
economic prin motivații trebuie abandonată, rămîn 
deschise un număr de alternative posibile. Poate că cea 
mai simplă din ele este cea analogă unei tendinţe din 
fizică — renunţarea la orice ,,explicatie” şi restringerea la 
formularea de legi empirice; rezultatul este teoria 
economică statistică, ce are drept conţinut doar 
mărfurile şi preţurile ca fenomene obiective. O a doua 
direcţie de îndepărtare de la tipurile de teorie a valorii 
reprezentate de ştiinţa economică clasică şi de cea 


1 Din The Ethics of Competition and Other Essays de Frank Knight, 
Harper and Brothers, New York şi Londra, 1935. 


utilitaristă pune accentul pe controlul social al vieţii 
economice, cu o clară pledoarie implicită în favoarea 
unui asemenea control. In generaţia trecută, această 
tendinţă s-a manifestat cel mai puternic în Germania 
(socialismul de catedră), în Anglia (fabianismul şi 
liberalismul de stînga) şi în Statele Unite (ca o fază a 
economiei institutionaliste). 

Cea de-a treia alternativă la teoria explicativă constă 
în a trata fenomenele economice ca fenomene 
esențialmente istorice, ceea ce, fireşte, trebuie oricum 
făcut cînd este vorba de a explica conţinutul concret al 
vieţii economice într-un moment şi loc determinate. 
Istoria economică se subdivide, la rîndul său, în tot atitea 
varietăţi cîte concepţii de bază există despre istorie şi 
metoda istorică. Două asemenea varietăţi sînt cu 
deosebire importante. Prima tratează istoria, pe cit 
posibil, în termeni obiectivi, empirici, putind folosi 
statistica pentru descoperirea şi analiza tendinţelor; din 
punct de vedere logic, acest mod de a proceda 
contrastează puternic cu căutarea de legi repetitive, 
analoge celor din ştiinţele naturii, caracteristică teoriei 
economice statistice, dar în practică cele două concepţii 
sint prezente deopotrivă în lucrările economiştilor 
statisticieni. Cea de-a doua varietate a istoriei economice 
se foloseşte de concepţiile umaniste mai familiare despre 
istoria politică şi socială — ambiţii, eforturi şi eşecuri 
individuale într-un context socio-psihologic dat. Ea 
reprezintă în esenţă o resuscitare sau o continuare a 
şcolilor istorice din secolul al XIX-lea, deosebit de 
puternice în Germania. In măsura în care ajunge sa 
generalizeze, ea poate fi caracterizată drept economie 
institutionalista, termen intrat în uz mai ales în Statele 
Unite. Mişcarea contemporană înrudită din literatura de 
specialitate germană este numită ştiinţa economică 
neoistorică sau sociologică, avind drept cei mai 
proeminenţi lideri pe Sombart şi pe Max Weber. 


La originea divergenţelor şi disputelor dintre vechea şi 
noua ştiinţă economică, precum şi dintre cele trei direcţii 
noi de evoluţie teoretică indicate mai sus, stau două 
probleme: relaţia dintre descriere şi explicaţie şi relaţia 
dintre enunturile factuale şi evaluarea critica. Prima, de 
neocolit în orice reflecţie despre comportamentul uman 
este în fondul ei problema libertăţii alegerii, a „liberului- 
arbitru”. Ea priveşte esenţa problemei valorii în sensul 
valorilor individuale, fiind identică, în ultimă analiză, cu 
problema relaţiei dintre individ şi natură. A doua 
problemă fundamentală priveşte relaţia dintre individ şi 
societate. 

Faptul crucial în legătură cu prima problemă este că, 
daca se acordă, sub indiferent ce formă, motivatiei sau 
scopului un rol real în comportament, nu poate fi vorba 
de rolul de cauză în sensul cauzalitatii din ştiinţele 
naturii. Aceasta este limitarea supremă a ştiinţei 
economice statistice şi deopotrivă a celei istorice. Căci 
dacă motivaţia sau scopul sînt folosite pentru explicarea 
comportamentului, ele trebuie, la rîndul lor, să fie puse în 
aceeaşi relaţie cu evenimente şi condiţii anterioare lui, 
iar atunci mobilul devine superfluu; comportamentul va fi 
în întregime explicat de aceste antecedente. Motivația 
nu poate fi tratată ca un eveniment natural. Păstrarea 
unui contrast fundamental între relaţia cauză-efect din 
natură şi relaţia scop-mijloc din comportamentul uman 
ţine de esenţa faptelor ce ridică problema interpretării 
comportamentului. Pare exclusă posibilitatea de-a face 
reale problemele umane fără a vedea în activitatea 
umană un element de efort, contingenta si, mai cu 
seamă, eroare, care din aceleaşi raţiuni se cer presupuse 
absente din procesele naturale. 

Astfel, motivaţia sau intenţia se insinuează în orice 
discuţie relevantă despre activitatea umană. Dar tema 
comportamentului nu poate fi simplificată pînă într-atit 
încît să fie redusă la un dualism. Cel putin trei principii de 
bază se cer introduse în interpretarea lui. Acţiunea 


umană tipică se explică în parte prin cauzalitatea 
naturală, în parte printr-o intenţie sau dorinţă ce este un 
dat absolut şi, astfel, un „fapt”, deşi nu un eveniment 
sau o condiţie naturală, iar în parte printr-o nevoie de a 
realiza „valori” ce nu poate fi redusă în întregime la 
dorinţe factuale, pentru că această nevoie n-are obiecte 
ce ar putea fi descrise în sens literal. Interpretarea în 
termeni de dorinţe factuale constituie modul de a 
proceda al ştiinţei economice politice aşa cum este 
reprezentată aceasta de cea mai mare parte a literaturii 
teoretice în măsura în care aceasta cultivă o viziune 
obiectivă. Totuşi acest al doilea principiu de explicaţie 
este probabil cel mai vulnerabil dintre cele trei 
menţionate. E îndoielnic dacă vreo dorinţă este cu 
adevărat „absolută”, dacă există vreo dorinţă ce nu 
vizează efectuarea unei schimbări într-un sistem dinamic 
de semnificaţii şi valori; acesta e un lucru diferit de 
schimbările din natura fizică, deşi producerea de 
schimbări în natura fizică este singurul mijloc de 
realizare a valorilor. Orice act, în sens economic, 
schimbă configuraţia materiei în spaţiu. Aceasta însă nu 
exclude posibilitatea unor  „acte” ce modifică 
semnificaţia şi valorile fără a schimba configuraţia 
naturală, dat fiind că reflectia poate genera noi moduri 
de a vedea lucrurile şi poate produce schimbări în 
gusturile individuale. Lucru şi mai important, e îndoielnic 
dacă o configuraţie este în sine preferabilă alteia. 
Oamenii simt şi invocă două tipuri de motivaţie pentru 
actele lor. Există pe de o parte dorinţa sau preferința pe 
care actorul şi cei din preajma lui le tratează ca pe un 
fapt ultim, brut. Pe de altă parte, pentru a-şi explica 
propriile acte, oamenii fac diferite feluri de judecăţi de 
valoare; iar explicaţia se transformă astfel în justificare. 
Cu alte cuvinte, nimeni nu poate cu adevărat să trateze 
motivațiile în mod obiectiv sau să le descrie fără a pune 
în joc binele şi răul. Astfel, dorinţele umane nu sînt doar 
mai mult sau mai puţin distincte de evaluări, ci se nasc 


din evaluări, iar evaluarea se produce şi în lipsa dorinţei. 
Despre majoritatea valorizărilor umane legate de adevăr, 
frumos şi morală se poate spune că sînt, de fapt, în mare 
măsură cu totul independente de dorinţa de a obţine un 
lucru sau rezultat concret. Mai există două considerente 
ce arată că însăşi motivaţia economică individuală 
implică în cazurile tipice o valorizare, şi nu doar o 
dorinţă: întîi, ceea ce indivizii aleg într-o tranzacţie 
economică este dorit de ei, în general, ca mijloc pentru 
altceva, fapt ce implică judecata că lucrul ales este, 
„realmente” un mijloc pentru rezultatul respectiv, iar în 
al doilea rînd, ceea ce în ultimă instanţă este dorit de 
dragul lui însuşi poate doar rareori, sau niciodată, să fie 
finalmente descris doar prin referire la o configuraţie 
fizică, ci trebuie definit în raport cu un univers de 
semnificaţii şi valori. Astfel, există un element de 
valorizare în ideea de eficienţă în realizarea unui scop 
dat; şi, în plus, scopul real conţine ca element al său un 
concept valoric. 

Concepţia dual prezentă în motivaţie se reflectă şi în 
conceptul mai îngust-economic de valoare. Aceasta din 
urmă cuprinde, hotărît, mai mult decit ideea unei calităţi 
măsurate prin preţ; măsurarea ei în condiţii reale este 
totdeauna imperfecta. Preţul „tinde” sa coincidă cu 
valoarea, dar noţiunea de valoare implică şi o normă 
căreia preţul i s-ar conforma în anumite condiţii ideale. 
Aceasta normă cuprinde două idei: pe cea a scopului 
urmărit dar realizat doar mai mult sau mai puţin 
aproximativ din pricina erorilor de diverse feluri (ce tind 
a fi corectate); şi pe cea a unui scop „corect” al acţiunii, 
în contrast cu scopurile incorecte, precum şi cu scopul 
efectiv urmărit. Într-o societate bazată pe concurenţă ca 
principiu acceptat, preţul concurential, sau preţul egal cu 
cheltuielile de producţie necesare este adevărata valoare 
în ambele sensuri; abaterile trebuie puse pe seama a 
două mulţimi de cauze — erorile de calcul accidentale şi 
obiectivele greşite ale acţiunii. Această formulare trece 


cu vederea, fireşte, existenţa unor concepte tehnice 
diferite de pret concurential relativ la anumite condiţii pe 
termen scurt sau locale; iar o critică etică mai profundă 
ar putea să condamne condiţiile date, altele decit 
gusturile consumatorilor care fixează preţul concurential, 
îndeosebi modul de repartiție a venitului şi distribuţia 
puterii economice. 

Pentru a face clar înţeles punctul central al 
argumentării de faţă, este necesar să luăm aminte la 
deosebirea dintre conceptul de condiţii ideale din 
economie şi cel din mecanică. În acest din urmă domeniu 
cea mai notabilă dintre condiţiile ideale este absenţa 
frecării; un concept aparent asemănător condiţiilor ideale 
este o prezenţă familiară, aproape un clişeu, în teoria 
economică. Ca descriere generalizată, conceptul de 
concurenţă perfectă, care se obţine făcînd abstracţie de 
acele trăsături ale situaţiei economice care determină 
concurenţa imperfecta, seamănă cu conceptele 
mecanicii fără frecare şi se justifică în mod asemănător. 
Ar fi însă cu totul greşit să se creadă că elementul 
specific de care se face abstracţie în teoria concurenţei 
perfecte este în acelaşi raport cu comportamentul ca 
frecarea cu procesul mecanic. În mecanică frecarea 
implică o transformare de energie dintr-o formă în alta, 
după o lege la fel de rigidă şi un principiu de conservare 
la fel de precis ca şi legea şi principiul de conservare 
valabile pentru schimbările mecanice unde nu se pierde 
deloc energie. În procesul economic nu există ceva cît de 
cît corespunzător acestei situaţii. Lucrul de care se face 
abstracţie în teoria echilibrului este posibilitatea erorii în 
comportamentul economic. Concurența perfectă este, 
între alte lucruri irelevante aici, concurenţă în care nu se 
fac erori; sub aspectele fundamentale ea nu este 
comparabilă cu o maşină fără frecare. „Tendinţa” 
familiară a concurenţei de a se conforma idealului 
teoretic nu este o simplă posibilitate de aproximare 
experimentală, ci o tendinţă reală în măsura în care se 


presupune despre oameni că se străduiesc cu oarecare 
succes să înveţe să se comporte inteligent. Ea nu poate 
fi tratată drept o tendinţă către un rezultat obiectiv, ci 
doar ca o tendinţă în conformitate cu intenţia 
comportamentului, intenţie ce nu poate fi măsurată, 
identificată sau definită cu ajutorul vreunor date 
experimentale. Condiţiile ideale din ştiinţa economică 
presupun o evaluare perfectă într-un sens limitat, un 
comportament economic perfect care presupune că 
scopul sau intenţia sînt date. Corectitudinea intenţiei 
este o chestiune de etică, de care economistul face 
abstracţie, aşa cum face abstracţie de erorile din cauza 
cărora comportamentul se finalizează altfel decit în 
conformitate cu intenţia. 

Pina aici am discutat despre două niveluri ale 
comportamentului economic. Primul este cel la care 
comportamentul este redus, pe cît posibil, prin procedee 
statistice, la regularitati; se poate considera sau nu 
convenabil a pune comportamentul pe seama unei 
„forţe”, iar în caz că da, despre forţă trebuie presupus că 
ea corespunde comportamentului observat. Al doilea 
este interpretarea comportamentului prin prisma 
motivatiei, interpretare ce se centrează în mod necesar 
asupra deosebirii dintre motivaţie şi act şi asupra faptului 
erorii. La un al treilea nivel de interpretare, însuşi scopul 
acţiunii este supus evaluării sau criticii dintr-un punct de 
vedere sau altul. Aici se plasează în centrul discuţiei 
relaţia dintre individ şi societate, cea de a doua 
problemă importantă sugerată mai sus, şi conceptul de 
valoare aşa cum se leagă el de politica socială. 

În fapt, chiar şi la nivelul al doilea, se impune să 
recunoaştem două forme de referinţă socială: scopurile 
individuale aşa cum sînt date sînt în principal sociale sub 
aspectul originii şi al conţinutului lor; iar în societăţile în 
care gindirea economică este relevantă, există o largă 
acceptare şi aprobare socio-etică a motivatiei individuale 
in abstracto. Societatea modernă, de exemplu, acceptă 


dreptul şi chiar datoria individului de a-şi urmări în limite 
largi propriile scopuri; cu alte cuvinte, însăşi libertatea 
individuală este o valoare socială şi nu doar un fapt. 
Astfel, cel de-al doilea nivel de interpretare tinde să se 
dizolve. Dacă ideea de comportament economic este 
efectiv separată de procesul mecanic şi dacă scopurile 
sînt privite ca scopuri şi nu doar ca efecte fizice, discuţia 
se plasează deja în mare parte la cel de-al treilea nivel. 
Scopurile factuale dorite nu pot dăinui dacă, pe lîngă 
dorinţă, nu li se acordă o doză însemnată de valorizare. 
„Dorinţele” de bunuri şi servicii economice nu pot fi 
considerate ca fiind ultime sau ca avînd o realitate 
independentă, autocontinuta. Chiar si la o analiză 
sumară constatăm că ele sînt în foarte mare măsură 
manifestări destul de accidentale ale dorinţei de ceva ce 
tine de libertate sau de putere. Dar asemenea obiecte 
ale dorinţei sînt forme ale unor relaţii sociale şi nu 
lucruri, iar ideea de eficienţă economică n-are decit o 
aplicabilitate limitată pentru urmărirea şi dobindirea lor. 
Examinarea unor asemenea activităţi, pentru a fi cit de 
cît serioasă şi generală, trebuie inevitabil să fie o discuţie 
de politică socială privitoare la scopuri sau norme sociale 
şi la modalităţile sociale de a le realiza. 

Dificultatea serioasă intimpinata în această privinţă de 
teoria economică a constituit-o tendinţa de a confunda 
susţinerea unei politici de neinterventie (sau a politicii 
opuse) cu descrierea unei organizaţi sociale bazate pe 
libera învoială. Chiar şi atunci cînd autorii n-au îmbinat în 
mod deliberat pledoaria cu analiza, dificultăţile de a ţine 
separate cele două tipuri de discuţie au fost prea mari, 
mai cu seamă avind în vedere cerinţele unei expuneri ce 
se dorea pe înţelesul, ca să nu spunem pe gustul, unui 
public cititor considerabil. În acest domeniu, interesul 
pentru valori şi în special pentru politica socială este în 
fapt precumpănitor. Aşa se face că teoria economică, 
dezvoltindu-se într-o atmosferă de reacţie împotriva 
controlului, a accentuat vădit acest aspect al lucrurilor, 


neglijindu-le pe celelalte. În prezent este în aceeaşi 
măsură evident că există limitări la fel de ample şi de 
complexe ale principiului libertăţii în sens economic, 
adică ale organizării vieţii economice exclusiv prin liberă 
înţelegere între indivizi folosind resursele date pentru 
atingerea unor scopuri individuale stabilite. Societatea 
nu poate să accepte scopurile individuale şi mijloacele 
individuale ca pe nişte date sau ca principalele obiective 
ale propriei sale politici. În primul rînd, ele pur şi simplu 
nu sînt nişte date, ci sînt istoriceşte create în chiar 
procesul istoric şi sînt inevitabil afectate de politica 
socială. In al doilea rînd, societatea nu poate fi nici măcar 
relativ indiferentă faţă de felul în care se desfăşoară 
procesul economic. O atare indiferenţă ar fi în cele din 
urmă distrugătoare pentru societate şi pentru individ 
deopotrivă. Această concluzie este puternic susţinută de 
faptul că interesul imediat al individului este în mare 
parte competitiv, centrat pe propria sa promovare 
socială relativ la alţi indivizi. Funcţia ce revine autorităţii 
publice în această luptă este de a impune regulile în mod 
impartial şi, mai mult încă, de a elabora asemenea reguli 
care să menţină, „jocul” la cel mai înalt nivel posibil. 
Pentru aceasta, ea trebuie să păstreze un punct de 
vedere net distinct de interesele în care tinde să fie 
absorbit individul, acesta fiind totdeauna mai conştient 
de conflictele de interese decît de comunitatea de 
interese cu grupul social în ansamblu. 

Aceste reflecţii ne semnalează o eroare logică 
prezentă în teoria valorii, tipică economiştilor clasici. Ei 
n-au susţinut fatis că libertatea ca atare este un bine. E 
lucru cunoscut că erau hedonişti; argumentul lor în 
favoarea libertăţii făcea din aceasta un instrument al 
plăcerii, pe temeiul că individul poate judeca mai bine 
decît funcţionarii statului mijloacele prin care poate 
ajunge fericit. Fără a nega că acest argument are 
greutate, se poate susţine că libertatea prin ea însăşi 
este în mod incontestabil un bun pentru individ, şi pe 


deasupra un bun etic mai mult sau mai puţin 
independent de măsura în care individul îl pretuieste 
efectiv. Nu încape îndoială că un individ poate sa 
dorească libertatea şi să revendice dreptul la ea şi fără a 
pretinde că, din punctul de vedere al propriei sale 
bunastari şi securitati materiale, el va lua întotdeauna 
decizii mai înțelepte decit ar fi cele luate de alţii pentru 
el. Şi la fel de neîndoielnic se poate susţine că individul 
trebuie, în anumite limite, să ia el însuşi decizii şi să-şi 
asume răspunderea pentru consecinţele lor chiar dacă 
nu asta ar fi opţiunea sa. Cu alte cuvinte, economiştii 
clasici n-au înţeles, iar spiritul „ştiinţific” al epocii lor îi 
predispunea în general negativ pe economişti faţă de 
admiterea ideii ca libertatea este esențialmente o 
valoare socială, cel puţin atunci cînd se pledează în 
favoarea sau împotriva ei, la fel ca orice alt sistem social 
sau relaţie socială. 

Sub aspectul genezei şi al conţinutului lor, interesele 
sau dorințele reale exprimate în comportamentul 
economic sînt într-o măsură covirsitoare sociale; ceea ce 
face ca ele să nu poată fi descrise independent de un 
sistem de relaţii sociale, care nici el nu poate fi tratat în 
termeni pur obiectivi, factuali. Într-o măsură limitată, un 
individ poate să le conceapă în astfel de termeni; un 
individ ar putea chiar să le descrie altuia ca pe nişte 
fapte. Dar atunci cei doi indivizi se aşează în postura de 
spectatori şi nu de membri ai societăţii sau de 
participanţi la fenomene. Astfel, orice discuţie publicată, 
presupunind că prezintă un interes general pentru cititori 
ca membri şi participanţi, îmbracă cu necesitate forma 
pledoariei pentru o politică ce poate eventual să acorde 
atenţie aproximativ egală ambelor laturi. În acest conflict 
dintre interesul spectatorului de a vedea şi înţelege, şi 
interesul participantului pentru acţiune şi schimbare, 
filozoful sau metodologul n-are cum să arbitreze. La 
întrebarea dacă ştiinţa economică ca atare trebuie să fie 
de un fel sau altul trebuie răspuns doar recunoscind că 


ca trebuie să fie de ambele feluri, cu accent mai mare 
sau mai mic pe unul din ele, în funcţie de scopurile 
urmărite într-o abordare particulară; dar totdeauna prin 
implicatie ea trebuie să fie în ambele feluri, oricît de 
unilateral ar fi accentul, din moment ce fiecare din cele 
două interese îl presupune şi este relativ la celălalt, iar 
orice autor şi orice cititor, ca fiinţă umană, este motivat 
de ambele. Ceea ce e de dorit este ca în orice abordare 
relaţia dintre cele două grupuri de interese să fie clară. 
Cel mai adesea însă se întîmplă invers: cel preocupat în 
primul rînd de adevăr tinde să-şi întărească argumentele 
identificînd adevărul cu valoarea, iar cel preocupat de 
valori tinde să-şi întărească aprecierile dindu-le calitatea 
de adevăruri. 

In timp ce în perioada de dezvoltare a ştiinţei 
economice clasice interesul social practic se centra 
aproape exclusiv în jurul eliberării de un sistem de 
control învechit, în prezent pendulul s-a deplasat clar în 
partea opusă. Noua problemă pe care o ridică amestecul 
intereselor ştiinţifice cu cele evaluative este cu mult mai 
grea decît cea veche. Societatea caută in mod pozitiv o 
bază de unitate şi ordine, pe cînd odinioară încerca în 
mod negativ să abandoneze o bază nesatisfăcătoare. În 
plus, standardele curente de gîndire au ajuns sub 
dominaţia extremă a idealului ştiinţific, aplicabil prea 
puţin sau deloc la problema menţionată. Fundamentul 
ultim al unităţii de grup nu poate fi de natură cognitivă, 
ci ţine de morală şi de sentiment. Nu există soluţie 
intelectuală la un conflict de interese. Se poate discuta 
numai despre valori, dar discuţia nu conduce cu 
necesitate la consens; iar dezacordul cu privire la 
principii pare să reclame din punct de vedere moral 
apelul la forţă. Este de asemenea interesant de notat că 
tendinţa spre  „raţionalizare” face ca conflictul de 
interese şi dezacordul privitor la principii să fie luate unul 
drept celălalt şi să fie în practică inseparabil amestecate. 


Aripile extremiste din rîndul celor ce pledează pentru 
schimbare recunosc inaplicabilitatea cunoaşterii pur 
intelectuale. Atit şcoala „fascistă”, cit şi cea „comunistă” 
înclină să considere adevărul sau falsitatea propozitiilor 
ştiinţei economice ca pe o chestiune indiferentă sau 
chiar iluzorie, judecînd doctrinele numai în funcţie de 
măsura în care conduc la statornicirea tipului dorit de 
ordine socială. O atare concepţie este, fireşte, 
„neadevărată” dintr-un punct de vedere mai îngust- 
ştiinţific; în orice orînduire socială rezultatele anumitor 
opţiuni ce afectează producţia şi consumul, indiferent ale 
cui ar fi aceste opţiuni, se supun anumitor principii 
abstracte, esențialmente matematice, care exprimă 
deosebirea dintre economic şi risipă. La cealaltă extremă 
— la primul şi al doilea nivel de interpretare indicate mai 
sus — există o mişcare la fel de energică în favoarea 
unei abordări riguros „ştiinţifice” a ştiinţei economice. 
Analiza de la primul nivel, care neglijează motivaţia şi ia 
în considerare numai rezultatele acţiunii sub forma 
statisticilor de bunuri, nu lasă cu adevărat loc pentru nici 
un concept de economie. De altfel, ea nici nu poate fi 
efectuată exact aşa, pentru că bunurile se cer denumite 
şi clasificate, iar analiza trebuie să ţină cont de 
asemănările şi deosebirile de întrebuințare ca si de 
caracteristicile fizice. lar analiza economică de la nivelul 
al doilea, care tratează dorinţele ca pe nişte fapte, se 
plasează în nişte limite foarte înguste. În realitate 
dorinţele n-au un conţinut foarte precis, iar cercetătorul 
nu poate cunoaşte cu precizie acest conţinut nici atit cît 
este. O atare concepţie ar putea servi drept bază pentru 
o teorie pur abstractă, dar nu este decît în mică măsură 
aplicabilă realităţii. Pentru ca datele să capete conţinut, 
dorinţele trebuie identificate cu bunurile şi serviciile în 
care-şi află expresie, iar atunci cea de a doua metodă se 
reduce pînă la identificare la prima. În plus, singurele 
dorinţe ce pot fi considerate cit de cit asemănătoare unor 
date ştiinţifice sînt pur individuale, iar orice discuţie 


privind politica socială trebuie să invoce valori sau 
idealuri aflate cu totul în afara unui asemenea sistem. 


CAPITOLUL 6 

Ideologie şi metodă in economia 
politică! 
KARL MARX 


Karl Marx (1818-1883) s-a născut la Trier şi a 
studiat dreptul, istoria şi filozofia la universităţile din 
Bonn, Berlin şi Jena. Şi-a luat diploma în filozofie, 
dar din pricina vederilor sale politice radicale nu s-a 
putut angaja nicăieri. După eşecul revoluţiei din 
1848 din Germania, Marx s-a refugiat la Londra, 
unde a trăit tot restul vieţii sale. Deşi Marx a fost 
activ în politica internaţională socialistă şi a lucrat 
timp de mai mulţi ani în calitate de corespondent 
pentru ziarul newyorkez Herald Tribune, el şi-a 
dedicat cea mai mare parte a timpului studiului şi 
scrierilor cu caracter economic. Reproducem aici 
primele trei secţiuni ale unui lung manuscris, 
cunoscut sub denumirea de Grundrisse, pe care 
Marx l-a scris in 1857-58, dar pe care a preferat să 
nu-l publice. Această introducere conţine cea mai 
explicită şi susţinută expunere a lui Marx pe 
marginea metodologiei economice. 


1. Producţie 
Indivizi independenți. Ideile secolului al XVIII-lea 


Obiectul cercetării noastre îl constituie în primul rînd 
producția materială. Indivizi care produc în societate, 
deci producţia socialmente determinată a indivizilor 


1 Din Karl Marx — Bazele criticii economiei politice, Editura 
Politică, Bucureşti, 1972. Manuscrisele la care se referă Hausman au 
fost publicate pentru prima oară în întregime în limba germană de 
către Institutul de Marxism-Leninism al C. C. al P.C.U.S., sub titlul 
Grundrisse der Kritik der politischen Oekonomie (Rohentwurl). 


reprezintă, fireşte, punctul de plecare. Vinatorul şi 
pescarul izolat cu care operează Smith şi Ricardo fac 
parte din  născocirile lipsite de fantezie ale 
robinsonadelor! secolului al XVIII-lea, care sînt departe 
de a fi, cum îşi închipuie istoricii civilizaţiei, doar o 
reacţie împotriva excesului de rafinament şi o 
reîntoarcere la o greşit înțeleasă viață în mijlocul naturii. 
Nici „Contractul social” al lui Rousseau, care stabileşte 
pe cale contractuală legături şi relaţii între indivizi 
independenţi de la natură, nu se sprijină citusi de putin 
pe un asemenea naturalism, care, atît în robinsonadele 
mici cit si în cele mari, nu este decit o aparenţă, o 
aparenţă pur estetică. Este vorba mai curind de o 
anticipare a „societăţii civile”, care începuse să se 
dezvolte încă în secolul al XVI-lea şi care în secolul al 
XVIII-lea făcuse paşi gigantici în direcţia maturizării ei. În 
această societate a liberei concurente, individul apare 
desprins de legăturile naturale etc. care în epocile 
istorice anterioare îl făceau să fie accesoriul unui 
conglomerat uman limitat şi bine determinat. Profetilor 
din secolul al XVIII-lea, pe ai căror umeri mai stau încă pe 
de-a-ntregul Smith şi Ricardo, individul secolului al XVIII- 
lea — produs al destrămării formelor sociale feudale, de 
o parte, şi al dezvoltării noilor forţe de producţie, 
începute în secolul al XVI-lea, de altă parte — le apare ca 
un ideal a cărui existenţă tine de domeniul trecutului. El 
nu le apare ca rezultat al istoriei, ci ca punct de plecare 
al ei, deoarece, ca individ corespunzător naturii, potrivit 
concepţiei lor despre natura umană, el nu le apare ca un 
produs al istoriei, ci ca ceva dat de natură. Această 
eroare a fost pînă acum proprie tuturor epocilor noi. 
Steuart?, care în unele privinţe se află în opoziţie cu 
secolul al XVIII-lea şi ca aristocrat se situează într-o 
măsură mai mare pe terenul istoriei, a evitat această 
eroare. 

Cu cit patrundem mai adînc în istorie, cu atît mai mult 
individul — deci şi individul care produce — ne apare 


dependent, apartinind unui ansamblu mai cuprinzător: 
iniţial — într-un mod cu totul natural încă — el este legat 
de familie şi de familia care, dezvoltindu-se, devine 
gintă, iar mai tirziu el este legat de obşte în diferitele ei 
forme, rezultată din ciocnirea şi contopirea ginţilor. Abia 
în secolul al XVIII-lea, în „societatea civilă”, diferitele 
forme de legătură socială apar în raport cu individul ca 
simple mijloace pentru atingerea scopurilor lui private, 
ca o necesitate exterioară. Dar epoca care generează 
acest punct de vedere, punctul de vedere al individului 
singularizat, e tocmai epoca relaţiilor sociale celor mai 
dezvoltate (şi din acest punct de vedere, generale). Omul 
este, în sensul strict literal al cuvîntului, un 
CWOVMOALTLTXO? nu numai un animal social, ci un animal 
care numai în societate se poate singulariza. O producţie 
realizată de un individ izolat în afara societăţii — 
fenomen rar, posibil în cazul unui om civilizat pe care 
intimplarea l-a aruncat într-o regiune nelocuită si care 
posedă deja în sine, virtualmente, forţele societăţii — 
este ceva tot atit de absurd ca şi ideea că limba s-ar 
putea dezvolta fără indivizi care să trăiască împreună şi 
să vorbească între ei. Asupra acestui punct nu este 
necesar să mai insistăm. Am fi putut chiar să trecem 
peste el daca acest gen de platitudini, care erau 
explicabile la oamenii din secolul al XVIII-lea, n-ar fi fost 
reintrodus cu toată seriozitatea în economia politică 
contemporană de către Bastiat*, Carey”, Proudhon etc. 
Proudhon şi alţii se complac, fireşte, în a explica într-o 
manieră istorico-filozofică originea unei relaţii economice 
a cărei geneză istorică el n-o cunoaşte, recurgind în 
acest scop la mitologic: lui Adam sau lui Prometeu ideea 
respectivă le-ar fi venit de-a gata, într-o formă finită, şi 
după aceea ar fi fost aplicată etc. Nimic mai plicticos şi 
mai searbăd decit /ocus communis? care se lasă în voia 
fanteziei. 


Eternizarea relațiilor de producție istorice. — 


Producţia şi repartiția în general. — Proprietatea 


Cînd vorbim de producţie, aşadar, avem în vedere 
întotdeauna o producţie care are loc pe o anumită 
treaptă de dezvoltare socială, o producţie realizată de 
indivizi sociali. S-ar părea deci că, pentru a vorbi în 
genere despre producţie, trebuie fie să urmărim procesul 
dezvoltării istorice în diferitele lui faze, fie să declarăm 
din capul locului că avem de-a face cu o anumită epocă 
istorică, cu producţia burgheză modernă de pildă, care 
constituie în fond tema noastră propriu-zisă. Nu-i mai 
puţin adevărat însă că toate epocile de producţie au 
anumite trăsături comune, determinatii comune. 
Producţia în general este o abstracţie, dar o abstracţie 
raţională în măsura în care desprinde şi fixează 
realmente ceea ce este comun, scutindu-ne astfel de 
repetări. Dar acest e/ement general, sau elementul 
comun desprins prin comparaţie, este el însuşi ceva 
multiplu articulat, care se întruchipează în determinaţii 
diferite. Unele din aceste trăsături sînt proprii tuturor 
epocilor; altele doar unora dintre ele. Unele determinatii 
sînt comune atit epocii celei mai moderne, cît şi epocii 
celei mai vechi. Fără ele nu poate fi concepută nici o 
producţie. Dar aşa cum limbile cele mai dezvoltate, deşi 
au legi si determinatii comune cu cele mai puţin 
dezvoltate, s-au dezvoltat totuşi tocmai prin ceea ce le 
deosebeşte de acest element general şi comun, tot astfel 
determinările valabile pentru producţie în general trebuie 
degajate tocmai pentru a se evita ca unitatea — care 
decurge din însuşi faptul că subiectul, omenirea, şi 
obiectul, natura, sînt aceleaşi — să ne facă să uităm 
deosebirile esențiale. În această omisiune constă 
întreaga înţelepciune a economiştilor moderni, de pildă, 
care se străduiesc să demonstreze eternitatea şi armonia 
relaţiilor sociale existente. Ei susţin, de exemplu, că nici 
o producţie nu e posibilă fără o unealtă de producţie, 
chiar dacă această unealtă nu e decît mina; că nici o 


producţie nu e posibilă fără o muncă trecută, acumulată, 
chiar dacă această muncă n-ar fi decit indeminarea pe 
care mina sălbaticului a dobindit-o si a acumulat-o prin 
exerciţiu repetat. Capitalul este, între altele, şi unealtă 
de producţie, şi muncă trecută, materializată. Capitalul 
este, aşadar, (conchid economiştii contemporani) o 
relaţie naturală generală, veşnică, bineînţeles dacă 
omitem tocmai acel specific care face ca „unealta de 
producţie”, „munca acumulată” să devină capital. De 
aceea întreaga istorie a relaţiilor de producţie apare, la 
Carey de pildă, ca o falsificare pusă cu rea intenţie la 
cale de către cirmuiri. 

Dacă nu există producţie în general, nu există nici 
producţie generală. Producţia este întotdeauna cutare 
sau cutare ramură de producţie, de exemplu agricultura, 
creşterea vitelor, industria prelucrătoare etc., sau este 
totalitatea lor. Dar economia politică nu este sinonimă cu 
tehnologia. Raportul dintre determinările generale ale 
producţiei pe o treaptă socială dată şi formele particulare 
ale producţiei va trebui analizat în altă parte (ulterior). 

In sfîrşit, producţia nu e nici numai producţie cu 
caracter particular. Intotdeauna există un anumit corp 
social, un subiect social care acţionează într-o totalitate 
mai vastă sau mai restrinsa de ramuri de producţie. 
Raportul dintre expunerea ştiinţifică şi mişcarea reală de 
asemenea nu-şi are încă locul aici. Producţia în general. 
Ramurile particulare ale producţiei. Producţia în totali- 
tatea ei. 

A devenit o modă ca expunerea economiei politice să 
fie precedată de o parte generală, şi anume de aceea 
care figurează sub titlul „Producţia” (vezi, de exemplu, J. 
St. Mill’) şi în care sînt examinate condițiile generale ale 
oricărei producţii. 

Această parte generală cuprinde sau, după cum se 
afirmă, ar trebui să cuprindă: 

1) Condiţiile fără de care producţia nu e posibilă. În 
realitate aceasta nu înseamnă, aşadar, altceva decit 


indicarea momentelor esenţiale ale oricărei producţii, 
ceea ce se reduce însă în fapt, după cum vom vedea, la 
cîteva definiţii foarte simple, etalate în tautologii plate. 

2) Condiţiile care într-o măsură mai mare sau mai mică 
favorizează producţia, cum e la Adam Smith, de pildă, 
starea progresivă sau stagnantă a societăţii. Pentru ca 
ceea ce în lucrarea lui Smith are valoare de aperçut! să 
dobindeasca_ valabilitate ştiinţifică, ar fi necesare 
cercetări asupra nivelului productivităţii în diferite 
perioade de dezvoltare a diferitelor popoare, cercetări 
care depăşesc cadrul propriu-zis al temei noastre; în 
măsura însă în care intră în cadrul ei, ele urmează a fi 
tratate în capitolele referitoare la concurenţă, acumulare 
etc. În formularea sa generală, răspunsul se rezumă la 
teza generală că o naţiune industrială atinge apogeul 
producţiei sale în momentul cînd se află la apogeul 
dezvoltării sale istorice. Într-adevăr, un popor se află pe 
cea mai înaltă treaptă a dezvoltării sale industriale atita 
timp cit pentru el esentialul nu este profitul (der Gewinn), 
ci obţinerea de produse (die Gewinnen). Sub acest raport 
yankeii sînt superiori englezilor. Sau, de pildă, anumite 
particularităţi — de rasă, climă, condiţii naturale, cum ar 
fi ieşirea la mare, fertilitatea solului etc. — favorizează 
producţia într-o măsură mai mare decit altele. Aceasta se 
reduce iarăşi la tautologia că avutia se creează cu atit 
mai uşor cu cit elementele ei subiective şi obiective 
există în număr mai mare. 

Dar nimic din toate acestea nu îi preocupă efectiv pe 
economişti în această parte generală. Spre deosebire de 
repartiție etc., producţia — vezi, de pildă, Mill — este 
înfăţişată ca fiind încadrată în legi naturale veşnice, 
independente de istorie; cu acest prilej relaţiile burgheze 
sînt strecurate pe nesimţite ca legi naturale imuabile ale 
societăţii in abstracto. Acesta este scopul, mai mult sau 
mai putin conştient, al întregului procedeu folosit. In 
cadrul repartitiei însă, oamenii îşi permit în realitate tot 


1 Scurtă privire. (N. t.) 


felul de acte arbitrare. Fără a mai vorbi de faptul că aici 
este ruptă în chip brutal legătura dintre producţie şi 
repartiție, un lucru trebuie să fie clar de la început, si 
anume că, oricît de diferită ar fi repartiţia pe diversele 
trepte ale dezvoltării sociale, trebuie să existe 
posibilitatea de a degaja în cadrul ei, ca şi în cel al 
producţiei, anumite trăsături comune, precum şi 
posibilitatea de a confunda şi dizolva toate deosebirile 
istorice în legi general-umane. De exemplu: sclavul, 
şerbul şi muncitorul salariat capătă cu toţii o anumită 
cantitate de hrană, care le dă posibilitatea de a exista ca 
sclav, şerb sau muncitor salariat. Cuceritorul, care 
trăieşte din tribut, sau funcţionarul de stat care trăieşte 
din impozite, sau proprietarul funciar care trăieşte din 
rentă, sau călugărul care trăieşte din pomeni, sau 
diaconul care trăieşte din zeciuială — toţi aceştia capătă 
din produsul social o parte care e determinată de alte 
legi decît partea pe care o capătă sclavul etc. Cele două 
puncte principale pe care toţi economiştii le trec în 
această rubrică sînt: 1) proprietatea, 2) ocrotirea ei prin 
justiţie, poliţie etc. 

La aceasta se poate răspunde foarte concis: 

ad 1). Orice producţie înseamnă aproprierea obiectelor 
naturii de către individ în cadrul şi prin mijlocirea unei 
anumite forme sociale. In acest sens e o tautologie să se 
spună că proprietatea (aproprierea) ar fi o condiţie a 
producţiei. Este însă ridicol cînd de la aceasta se sare de- 
a dreptul la o anumită formă de proprietate, de exemplu 
la proprietatea privată (ceea ce implică în plus, drept 
condiţie, o formă diametral opusă: /ipsa de proprietate). 
Istoria ne arată, dimpotrivă, că proprietatea comună (de 
exemplu la indieni, la slavi, la vechii celți etc.) este forma 
mai veche, care ca proprietate în obşte mai joacă multă 
vreme un rol important. Aici nici nu se pune încă 
problema dacă avutia se dezvoltă mai bine sub o forma 
de proprietate sau alta. Dar este o tautologie să se 
afirme că acolo unde nu există nici o formă de 


proprietate, nu poate fi vorba de nici un fel de producţie, 
deci nici de societate. O apropriere care nu-şi apropriază 
nimic este o contradictio in subjecto. 

ad 2). Ocrotirea bunurilor dobindite etc. Dacă reducem 
aceste platitudini la conţinutul lor real, ele exprimă mai 
mult decît ştiu propovăduitorii lor, şi anume că orice 
formă de producţie generează propriile ei relaţii juridice, 
forme de guvernamint etc. Primitivismul şi 
superficialitatea concepţiilor constau tocmai în faptul că 
fenomene care sînt organic legate între ele se pun în 
relaţii pur întîmplătoare şi într-o conexiune pur mentală. 
Economiştilor burghezi li se pare că sub scutul poliţiei 
moderne se poate produce mai bine decit, să zicem, în 
condiţiile domniei dreptului celui mai tare. Ei uită însă că 
dreptul celui mai tare e şi el un drept, care sub altă 
formă continuă să existe şi în „statul” lor „de drept”. 

Atunci cînd relaţiile sociale corespunzătoare unui 
stadiu determinat al producţiei se află abia în curs de 
apariţie sau sînt deja pe cale de dispariţie, se produc, 
fireşte, perturbări în producţie, deşi într-un grad diferit şi 
cu efecte diferite. 

Pe scurt: există trăsături comune tuturor stadiilor 
producţiei, trăsături pe care gindirea le reţine ca 
generale; dar aşa-zisele condiţii generale ale oricărei 
producţii nu sînt altceva decit elemente abstracte cu 
ajutorul cărora nu putem înţelege nici un stadiu istoric 
real al producţiei. 


2. Raportul general dintre producţie şi repartiție, 
schimb, consum 


Înainte de a continua analiza producţiei este necesar 
să examinăm diferitele rubrici pe care economiştii le pun 
alături de ea. 

La prima vedere lucrurile se prezintă în felul următor: 
în procesul de producţie membrii societăţii adaptează 
(creează, transforma) produsele naturii potrivit 


trebuintelor omului: repartiţia stabileşte în ce proporţie 
participă individul la aceste produse; schimbul îi pune la 
îndemiînă produsele determinate pe care vrea el să 
schimbe partea care i-a revenit prin repartiție; în sfîrşit, 
în cadrul consumului, produsele devin obiecte de 
consum, de apropriere individuală. Producţia creează 
obiectele corespunzătoare trebuintelor; repartiţia le 
repartizează potrivit unor legi sociale; schimbul 
redistribuie, potrivit trebuintelor individuale, ceea ce a 
fost deja repartizat; în sfirşit, în cadrul consumului, 
produsul iese din acest circuit social, devine nemijlocit 
obiect şi slujitor al trebuintei individuale pe care o 
satisface în procesul consumului. Producţia apare astfel 
ca punct de plecare, consumul ca punct final, repartiţia şi 
schimbul ca verigă de mijloc, care, la rîndul ei, se 
dedubleaza în repartiție, definită ca moment care emană 
de la societate, şi schimb, definit ca moment care emană 
de la indivizi. In producţie se obiectivează persoana, în 
persoană se subiectivează obiectul; în cadrul repartitiei, 
societatea preia sub forma unor determinări generale, 
dominante, mijlocirea între producţie şi consum; în 
cadrul schimbului, acestea din urmă sînt mijlocite prin 
determinările întîmplătoare ale individului. 

Repartiția determina proporţia (cantitatea) în care 
produsele îi revin individului; schimbul determina 
produsele în care individul îşi reclamă partea ce i-a 
revenit prin repartiție. 

Producţia, repartiţia, schimbul şi consumul formează, 
aşadar, un silogism corect. În acest silogism producţia 
reprezintă generalul, repartiția si schimbul — 
particularul, iar consumul — singularul, cu care se 
încheie întregul proces. Aceasta este, desigur o legătură, 
dar una superficială. Producţia, spun economiştii, „este 
determinată de legi naturale generale, repartiţia — de 
fenomenele intimplatoare ale vieţii sociale, şi de aceea 
ea poate avea asupra producţiei o influenţă mai 
favorabilă sau mai puţin favorabilă; schimbul figurează 


între amindoua ca o mişcare formal-socială, iar actul final 
— consumul, considerat nu numai ca punct final, ci şi ca 
scop final — se află, la drept vorbind, în afara sferei 
economiei politice, cu excepţia faptului că, la rîndul său, 
el exercită o acţiune inversă asupra punctului de plecare 
şi iniţiază din nou întregul proces. 

Adversarii economiştilor — indiferent dacă se află 
înăuntrul sau în afara sferei economiei politice —, care le 
reproşează că procedează în mod barbar rupind în bucăţi 
un tot unic, ori se plasează pe acelaşi teren cu ei, ori se 
află chiar sub nivelul lor. Nimic mai banal decit reproşul 
că economiştii acordă prea multă atenţie producţiei, 
considerind-o ca un scop în sine. Repartiția ar avea, 
pasămite, o importanţă tot atît de mare. La baza acestui 
reproş nu se află nimic altceva decit ideea economiştilor 
înşişi că repartiţia ar exista ca o sferă independentă, de 
sine stătătoare alături de producţie. Sau li se reproşează 
că aceste momente nu ar fi concepute în unitatea lor. Ca 
şi cum această rupere în bucăţi a întregului unic n-ar fi 
pătruns din sfera realităţii în textele manualelor, ci 
invers, din textele manualelor în sfera realităţii, ca şi cum 
aici ar fi vorba de o împăcare dialectică de concepte, şi 
nu de înţelegerea unor relaţii reale! 


a) [Consum şi producţie] 


Producţia este nemijlocit şi consum. Un dublu consum, 
subiectiv şi obiectiv: [în primul rînd] individul care în 
procesul de producţie îşi dezvoltă capacităţile le 
cheltuieşte totodată, le consumă în actul producţiei, la fel 
cum actul natural al reproducerii este o cheltuire de forţe 
vitale. In al doilea rînd, producţia este consumarea 
mijloacelor de producţie, care se folosesc, se uzează şi, 
în parte, se redescompun (ca de pildă, în cazul arderii 
combustibilului) în elementele de bază. La fel stau 
lucrurile şi cu consumarea materiei prime, care nu-şi 
păstrează forma şi proprietăţile naturale, ci, dimpotrivă, 


le pierde. De aceea actul producţiei este, în toate stadiile 
sale, şi un act de consum. Economiştii, de altfel, se 
declară de acord cu toate acestea. Ei numesc consum 
productiv producţia nemijlocit identică cu consumul care 
coincide nemijlocit cu producţia. Această identitate 
dintre producţie şi consum se reduce la teza lui Spinoza 
„Determinatio est negatio”.® 

Dar aceasta determinare a consumului productiv este 
facuta numai pentru a distinge consumul, identic cu 
productia, de consumul propriu-zis, care e conceput, 
dimpotrivă, ca antiteză distructivă a producţiei. Sa 
examinăm deci consumul propriu-zis. 

Consumul e nemijlocit şi producţie, aşa cum în natură 
consumarea elementelor şi a substanţelor chimice este 
totodată producţie de plante. Este cît se poate de clar că 
în procesul nutriţiei, de pildă, care e una dinte formele 
consumului, omul produce propriul său corp; dar acelaşi 
lucru este valabil pentru orice altă formă de consum, 
care într-un mod sau altul — şi fiecare în felul ei — îl 
produce pe om. Aceasta este producţia consumptivă. 
Dar, spune economia politică, această producţie identică 
cu consumul este o a doua producţie, care rezultă din 
distrugerea produsului celei dintii. În cea dintii se 
reificase producătorul, în cea de-a doua se personifică 
obiectul creat de el. Prin urmare, această producţie 
consumptivă, deşi este unitatea nemijlocită a producţiei 
şi consumului, se deosebeşte în mod esenţial de 
producţia propriu-zisă. Unitatea nemijlocită în care 
producţia coincide cu consumul şi consumul cu producţia 
lasă să subziste dualitatea lor nemijlocită. 

Aşadar, producţia e nemijlocit consum, iar consumul e 
nemijlocit producţie. Fiecare e în mod nemijlocit propriul 
său contrariu. In acelaşi timp însă între ele două are loc o 
mişcare mijlocitoare. Producţia mijloceşte consumul, 
creîndu-i materialul fără de care i-ar lipsi obiectul. Dar şi 
consumul mijloceşte producţia, căci numai el procură 
produselor subiectul pentru care ele reprezintă produse. 


Produsul îşi capătă ultima împlinire abia în procesul 
consumului. O cale ferată pe care nu se circulă, care deci 
nu e folosită, nu e consumată, e o cale ferată doar 
Svvauei” şi nu în realitate. Fără producţie nu există 
consum, dar nici fără consum nu există producţie, căci în 
acest caz producţia ar fi lipsită de scop. 

Consumul creează producţia sub un dublu aspect: 

1) Prin aceea că numai în cadrul consumului produsul 
devine produs real. De exemplu, o haină devine 
realmente haină abia atunci cînd e purtată; o casă 
nelocuită nu este de fapt o casă reală. Prin urmare, spre 
deosebire de un simplu obiect din natură, produsul se 
manifestă ca atare, devine produs abia în procesul 
consumului. Anihilind produsul, consumul îi dă the 
finishing stroke’, căci produsul este [rezultat] al 
productiei nu ca activitate reificata, ci numai ca obiect 
pentru subiectul activ. 

2) Prin aceea ca consumul creează necesitatea unei 
producţii noi, deci mobilul ideal, lăuntric al producţiei, 
care este premisa ei. Consumul creează imboldul pentru 
producţie; el creează şi obiectul care, în calitate de scop, 
exercită o acţiune determinantă în procesul de producţie. 
Şi dacă e clar că producţia furnizează consumului 
obiectul în forma lui exterioară nu e mai puţin clar că, la 
rindul său, consumul fixează în mod ideal obiectul 
producţiei, ca imagine interioară, ca trebuinta, ca mobil 
şi ca scop. El creează obiectele producţiei într-o formă 
încă subiectivă. Fără trebuinţă nu e nici producţie. Dar 
tocmai consumul reproduce trebuinta. 

Celor de mai sus le corespunde din partea producţiei 
faptul că: 

1) Ea furnizează consumului materialul, obiectul. Un 
consum fără obiect nu e consum; sub acest raport deci, 
producţia creează consumul. 

2) Producţia însă nu numai că creează obiectul 
consumului, dar îi şi imprimă acestuia din urmă modul lui 


1 Ultima retuşare. (N. t.) 


determinat de a fi, caracterul lui, asigură finisarea lui. 
Aşa cum consumul finisează produsul ca produs, tot 
astfel producţia finisează consumul. În primul rînd, 
obiectul nu e un obiect în genere, ci un obiect 
determinat, care urmează a fi consumat într-un mod 
determinat, pe care la rîndul său tot producţia îl indică. 
Foamea e foame, dar foamea care se potoleşte cu carne 
fiartă, consumată cu ajutorul furculitei si al cutitului, e o 
altfel de foame decit aceea sub imperiul căreia carnea se 
înghite crudă cu ajutorul miinilor, al unghiilor şi al 
dinţilor. De aceea nu numai obiectul consumului, ci şi 
modul de a consuma este creat de producţie nu numai în 
mod obiectiv, ci şi în mod subiectiv. Producţia îl creează 
deci pe consumator. 

3) Producţia nu numai că furnizează trebuinţei 
materialul, dar furnizează şi materialului trebuinta. Cînd 
consumul depăşeşte starea sa iniţială de primitivitate şi 
spontaneitate naturală — şi o raminere îndelungată pe 
această treaptă ar fi, la rîndul ei, rezultatul unei producţii 
închistate într-o stare de primitivitate naturală —, el 
însuşi, ca îndemn, este mijlocit prin obiect. Trebuinta 
consumului de a avea un obiect sau altul se datoreşte 
perceperii acestuia. Obiectul de artă — ca şi oricare alt 
produs — creează un public care înţelege arta şi e 
capabil să guste frumosul. Producţia produce, aşadar, nu 
numai un obiect pentru subiect, ci şi un subiect pentru 
obiect. 

Prin urmare, producţia produce consumul: 1) 
furnizindu-i materialul; 2)  determinind modul de 
consumare; 3) trezind în consumator trebuinta al cărei 
obiect îl constituie produsul creat de ea. Ea produce deci 
obiectul consumului, modul de consumare şi imboldul 
spre consum. Tot astfel consumul generează capacitatea 
producătorului, trezind o trebuinta care determina 
scopul. 

Identitatea dintre consum şi producţie se manifestă, 
aşadar, sub următoarele trei aspecte: 


1) Identitate nemijlocită: producţia este consum; 
consumul este producție. Producție consumptiva. 
Consum productiv. Economistii le numesc pe amindoua 
consum productiv, dar mai fac următoarea distincţie: 
prima figurează ca reproducție, a doua ca consum 
productiv. Toate cercetările asupra celei dintii au ca 
obiect munca productivă şi munca neproductivă; cele 
referitoare la cea de-a doua se ocupă de consumul 
productiv şi de consumul neproductiv. 

2) Fiecare dintre ele apare ca mijloc pentru cealaltă, 
una este mijlocită de cealaltă, ceea ce îşi găseşte 
expresia în interdependenta lor; aceasta este o mişcare 
în virtutea căreia ele se raportează una la alta şi se 
afirmă ca indispensabile una alteia, dar în cadrul căreia 
rămîn încă exterioare una faţă de alta. Producţia creează 
materialul ca obiect exterior pentru consum; consumul 
creează trebuinta ca obiect interior în raport cu 
producţia, ca scop al acesteia. Fără producţie nu există 
consum, fără consum nu există producţie. Această teză 
figurează în economia politică sub diverse forme. 

3) Producţia nu este numai nemijlocit consum, iar 
consumul nu este numai nemijlocit producţie; producţia 
nu e de asemenea numai mijloc pentru consum, iar 
consumul scop pentru producţie, adică în sensul că 
fiecare dintre ele îi furnizează celeilalte obiectul: 
producţia — obiectul exterior pentru consum, consumul 
— obiectul imaginat pentru producţie. Fiecare dintre ele 
nu este numai nemijlocit cealaltă şi nu numai că o 
mijloceşte pe cealaltă, ci fiecare dintre ele, realizindu-se, 
o creează pe cealaltă, se creează pe sine sub forma 
celeilalte. Consumul  desăvirşeşte actul producţiei, 
finisînd produsul ca produs, absorbindu-l, distrugindu-i 
forma materială de sine stătătoare, ridicînd, prin nevoia 
de repetare, la rangul de iscusinta capacitatea 
dezvoltată în primul act al producţiei; el este deci actul 
final prin care nu numai produsul devine produs, ci şi 
producătorul devine producător. Pe de altă parte, 


producţia generează consumul, creînd modul determinat 
al consumului, iar apoi, creînd îndemnul de a consuma, 
însăşi capacitatea de consum ca o trebuinta. Această din 
urmă identitate, menţionată la punctul 3, este de 
repetate ori tratată în economia politică sub forma 
corelaţiei dintre cerere şi ofertă, dintre obiecte şi 
trebuinte, dintre trebuintele naturale si cele create de 
societate. 

De aceea pentru un hegelian nu este nimic mai simplu 
decit să considere producţia si consumul ca fiind 
identice. Aşa procedează nu numai scriitorii socialişti, ci 
chiar şi economiştii prozaici ca Say?®, de pildă, care 
afirmă că, dacă considerăm un popor în totalitatea sa — 
sau genul uman in abstracto —, producţia sa e identică 
cu consumul său. Storch!! a relevat eroarea lui Say, 
remarcind că un popor, de pildă, nu-şi consumă produsul 
în întregime, ci creează şi mijloace de producţie, capital 
fix etc. In afară de aceasta, a considera societatea ca un 
subiect unic înseamnă a o considera în mod greşit, 
speculativ. La un subiect singular, producţia şi consumul 
apar ca momente ale unui singur act. Aici trebuie 
subliniat numai că, indiferent dacă privim producţia şi 
consumul ca activităţi ale unui singur subiect sau ca 
activităţi ale mai multor indivizi, ele apar în orice caz ca 
momente ale unui proces în care producţia constituie 
punctul de plecare real, deci şi momentul preponderent. 
Consumul ca necesitate, ca trebuinta, este el însuşi un 
moment lăuntric al activităţii de producţie, dar aceasta 
din urmă este punctul de plecare al realizării, deci şi 
momentul ei preponderent, actul prin care se reia de la 
capăt întregul proces. Individul produce un obiect şi, prin 
consumarea lui se reîntoarce în sine, dar ca individ care 
produce şi care se reproduce pe sine însuşi. Consumul 
apare astfel ca un moment al producţiei. 

In societate însă, de îndată ce produsul e gata 
confecţionat, relaţia dintre producător şi produs este pur 
exterioară, iar revenirea lui în posesia subiectului 


depinde de relaţiile dintre acesta din urmă şi alţi indivizi. 
Subiectul nu intră nemijlocit în posesiunea produsului. De 
altfel, cînd produce în societate, el nici n-are drept scop 
aproprierea nemijlocită a produsului. Între producători şi 
produse se interpune repartiţia, care prin intermediul 
unor legi sociale determină partea ce revine fiecăruia din 
masa produselor; prin urmare, repartiţia se interpune 
între producţie şi consum. 

Dar este oare repartiţia o sferă de sine stătătoare 
alături de producţie şi în afara ei? 


b) Repartitie şi producţie 


Cînd examinăm lucrările curente de economie politică, 
apare izbitor, în primul rînd, faptul că în ele totul e 
înfăţişat sub un dublu aspect. De pildă, în cadrul 
repartitiei figurează renta funciară, salariul, dobinda şi 
profitul, pe cînd în cadrul producţiei figurează ca factori 
pămîntul, munca şi capitalul. În ce priveşte capitalul, 
este evident de la bun început că e înfăţişat sub două 
aspecte: 1) ca factor al producţiei, 2) ca sursă de venit, 
ca factor care determină anumite forme de repartiție. De 
aceea dobinda şi profitul figurează ca atare si în 
producţie, întrucit ele reprezintă formele în care capitalul 
se înmulţeşte, creşte, prin urmare ele reprezintă 
momente ale înseşi producţiei capitalului. Dobinda si 
profitul ca forme de repartiție presupun capitalul ca 
factor al producţiei. Ele sînt moduri de repartiție care au 
ca premisă capitalul ca factor al producţiei. Ele sînt de 
asemenea moduri de reproducție a capitalului. 

Tot astfel, salariul este munca salariată considerată 
sub o altă rubrică: modul de a fi determinat al muncii ca 
factor al producţiei aici, apare dincolo ca determinatie a 
repartiţiei. Daca munca n-ar fi determinată ca munca 
salariată, nici modul ei de participare la produse n-ar 
apărea ca salariu, cum nu apare, de pildă, în sclavagism. 
In sfîrşit, renta funciară — dacă luăm cea mai dezvoltată 


formă de repartiție în care proprietatea funciară participă 
la produse — presupune marea proprietate funciară 
(adică, propriu-zis, marea agricultură) ca factor al 
producţiei, şi nu pămîntul ca atare, după cum nici salariul 
nu are drept premisă munca ca atare. Relaţiile de 
repartiție şi modurile de repartiție apar de aceea doar ca 
reverse ale factorilor producţiei. Un individ care participă 
la producţie sub forma muncii salariate participă la 
produse, la rezultatele producţiei sub forma salariului. 
Structura [Gliederung]  repartiţiei e în întregime 
determinată de cea a producţiei. Repartiția este ea însăşi 
un produs al producţiei — nu numai în ce priveşte 
obiectul ci, în sensul că pot fi repartizate numai 
rezultatele producţiei, ci şi în ce priveşte forma, în sensul 
că modul anumit al participării la producţie determină 
formele specifice ale repartitiei, formele în care se 
participă la repartiție. Este pur şi simplu o iluzie să se 
vorbească la producţie despre pămînt şi la repartiție 
despre renta funciară etc. 

De aceea economişti ca Ricardo, cărora li s-a reproşat 
cel mai mult că au în vedere numai producţia, au definit 
repartiţia ca unicul obiect al economiei politice, deoarece 
şi-au dat seama instinctiv că formele de repartiție 
constituie expresia cea mai precisă a factorilor producţiei 
într-o societate dată. 

In raport cu individul repartiţia apare, fireşte, ca o lege 
socială care condiţionează poziţia lui în producţie, adică 
cadrul în care el produce şi care deci precede producţia. 
Venind pe lume, individul nu posedă nici capital, nici 
proprietate funciară. In virtutea repartitiei sociale, el e de 
la naştere predestinat muncii salariate. Dar însăşi 
această predestinare este un rezultat al faptului că 
capitalul, proprietatea funciară există ca factori de sine 
stătători ai producţiei. 

Dacă considerăm societăţi întregi, repartiţia pare a 
preceda şi determina producţia şi sub alt aspect, ca un 
fapt oarecum preeconomic. Un popor cuceritor împarte 


ţara între participanţii la cucerire şi impune astfel o 
anumită repartizare a proprietăţii funciare şi o anumită 
formă de proprietate funciară, determinind implicit şi 
producţia. Sau îi transformă în sclavi pe cei învinşi şi face 
astfel ca munca sclavilor să stea la baza producţiei. Sau 
un popor face revoluţie şi farimiteaza în parcele marea 
proprietate funciară şi, în consecinţă, prin această nouă 
repartizare a pămîntului imprimă producţiei un caracter 
nou. Sau legislaţia eternizează proprietatea funciară în 
mîinile unor anumite familii, sau repartizează munca ca 
un privilegiu ereditar, fixind-o astfel într-un spirit de 
castă. În toate aceste cazuri, şi toate sînt istorice, se 
pare că nu repartiţia este organizată şi determinată de 
producţie, ci, invers, producţia este organizată şi 
determinată de repartiție. 

În accepţia cea mai superficială, repartiţia apare ca 
repartiție a produselor si deci ca ceva foarte îndepărtat 
de producţie şi cvasiindependent de ea. Dar înainte ca 
repartiţia sa fie repartiție a produselor, ea este: 1) 
repartizarea uneltelor de producţie şi 2) ceea ce 
constituie o nouă determinare a aceleiaşi relaţii — 
repartizarea membrilor societăţii între diferitele ramuri 
de producţie (subordonarea indivizilor unor anumite 
relaţii de producţie). Repartiția produselor decurge în 
mod evident din această repartizare, care e inclusă în 
însuşi procesul de producţie şi determină organizarea 
producţiei. A considera producţia independent de 
această repartizare inclusă în ca înseamnă, evident, a 
opera cu o abstracţie pură, pe cînd, dimpotrivă, repartiţia 
produselor este dată de la sine o dată cu această 
repartizare, care constituie din capul locului un moment 
al producţiei. Urmărind să sesizeze producţia modernă în 
structura ei socială bine determinată, Ricardo, care este 
prin excelenţă economistul producţiei, consideră tocmai 
de aceea că nu producţia, ci repartiţia constituie obiectul 
propriu-zis al economici politice moderne.!? Aici se vede 
o dată în plus cit de mărginiţi sînt economiştii care 


prezintă producția drept un adevăr etern, exilind 
totodată istoria în sfera repartitiei. 

Problema raportului dintre această repartiție si 
producţia determinată de ea este, evident, o problemă 
care ţine de domeniul producţiei. Dacă se va spune că, 
deoarece producţia trebuie să pornească de la o anumită 
repartizare a uneltelor de producţie, cel puţin în acest 
sens repartiţia precede producţia şi constituie o premisă 
a ei, răspunsul la această obiectie este că producţia îşi 
are într-adevăr condiţiile şi premisele ei, care însă 
constituie momente ale ei. Acestea din urmă pot apărea 
iniţial ca momente naturale. Prin însuşi procesul de 
producţie, ele se transformă din momente naturale în 
momente istorice şi, dacă pentru o perioadă ele apar ca 
premise naturale ale producţiei, pentru o altă perioadă 
ele au fost rezultatul istoric al producţiei. In cadrul 
producţiei ele se schimbă necontenit. De exemplu, 
folosirea maşinilor a modificat atit repartiţia uneltelor de 
producţie, cit şi pe aceea a produselor. Marea proprietate 
funciară modernă este ea însăşi rezultatul comerţului 
modern şi al industriei moderne, ca şi al aplicării acesteia 
din urmă în domeniul agriculturii. 

Toate problemele schitate mai sus se reduc, în ultimă 
analiză, la influenţa pe care o au asupra producţiei 
condiţiile istorice generale şi la raportul dintre producţie 
şi dezvoltarea istorică în general. Este o problemă care 
tine, evident, de examinarea şi analizarea producţiei 
propriu-zise. 

Dar, în forma banală în care au fost puse mai sus, 
problemele pot căpăta un răspuns tot atît de coincis. In 
toate cazurile de cucerire pot exista trei posibilităţi. 
Poporul cuceritor impune poporului cucerit propriul său 
mod de producţie (de pildă englezii în secolul acesta în 
Irlanda şi, în parte, în India); sau menţine vechiul mod de 
producţie şi se mulţumeşte cu un tribut (de pildă turcii şi 
romanii); sau se produce o interacţiune din care ia 
naştere un nou mod de producţie, o sinteză (ca în cazul 


cuceririlor germanice în unele ţări), în toate cazurile, 
determinant pentru repartiţia nouă care se statorniceşte 
este modul de producţie, fie cel al poporului cuceritor, fie 
cel al poporului cucerit, fie cel rezultat din îmbinarea 
ambelor moduri de producţie. Desi această repartiție 
apare ca o premisă pentru noua perioadă de producţie, 
în realitate însă este ea însăşi un produs al producţiei, şi 
nu numai al producţiei istorice în general, ci al unei 
producţii istorice bine determinate. 

Mongolii, de pildă, pradind Rusia, au procedat în 
conformitate cu interesele producţiei lor — păstoritul, 
pentru care existenţa unor mari întinderi nelocuite 
constituie o condiţie principală. Barbarilor germani, 
pentru care agricultura bazată pe munca şerbilor era 
modul de producţie tradiţional, la fel ca şi viaţa izolată la 
tara, le-a fost cu atît mai uşor să supună acestor condiţii 
provinciile romane, cu cît concentrarea proprietăţii 
funciare care avusese loc acolo rasturnase deja cu 
desavirsire vechile relaţii din agricultură. 

Se spune adesea că în anumite perioade oamenii au 
trăit exclusiv din jaf. Dar pentru a putea jefui trebuie să 
existe ceva care să poată fi jefuit, trebuie să existe, 
aşadar, o producţie. De altfel, însuşi modul de a jefui 
este determinat de felul producţiei. De pildă, o stock- 
jobbing nation? nu poate fi jefuită în acelaşi mod ca un 
popor de păstori. 

In persoana sclavului, jaful are drept obiect nemijlocit 
unealta de producţie. In acest caz însă, producţia ţării în 
folosul căreia el este răpit trebuie să fie astfel structurată 
încît să permită folosirea muncii sclavilor, sau (ca in 
America de Sud etc.) trebuie să fie creat un mod de 
producţie adecvat sclavajului. 

Legile pot perpetua un mijloc de producţie, de pildă 
pămîntul, în mîinile anumitor familii. Aceste legi capătă o 
semnificaţie economică numai atunci cînd marea 
proprietate funciară este în armonie cu producţia socială, 


1 Națiune în cadrul căreia se practică speculaţii de bursa. (N. t.) 


ca în Anglia de pildă. În Franţa mica agricultură se 
practica în pofida existenţei marii proprietăţi funciare; de 
aceea aceasta din urmă a şi fost înlăturată de revoluţie. 
Dar poate fi perpetuată, pe cale legislativă de pildă, 
parcelarea? In pofida legilor, proprietatea se 
concentrează din nou. Influenţa legilor menite să 
păstreze neschimbate relaţiile de repartiție şi efectul pe 
care ele îl au pe această cale asupra producţiei urmează 
să fie analizate aparte. 


c) În sfîrşit, schimbul şi circulaţia 
Schimb şi producție 


Circulaţia propriu-zisă nu este decit un moment 
determinat al schimbului, sau schimbul considerat în 
ansamblu. 

In măsura în care schimbul este doar un moment 
mijlocitor între producţie şi repartiţia determinată de ea, 
de o parte, şi consum, de alta, iar consumul însuşi apare 
ca un moment al producţiei, în aceeaşi măsură şi 
schimbul este evident cuprins în producţie ca un moment 
al ei. 

Este clar, în primul rînd, că schimbul de activităţi şi 
capacităţi ce se efectuează în cadrul producţiei ţine 
direct de ea şi constituie latura ei esenţială. In al doilea 
rind, acelaşi lucru este valabil şi pentru schimbul de 
produse, în măsura în care acesta constituie un mijloc 
pentru obţinerea produsului finit, destinat consumului 
nemijlocit. In această măsură, schimbul este un act care 
tine de sfera producţiei. În al treilea rînd, prin 
organizarea sa, aşa-numitul exchange! dintre dealers? 
este în întregime determinat de producţie, ba chiar el 
însuşi este o activitate productivă. Schimbul apare 
independent de producţie şi indiferent faţă de ea numai 


t Schimb. (N. t.) 
2 Intreprinzatori. (N. t.) 


în ultimul stadiu, cînd produsul e schimbat nemijlocit în 
vederea consumului. Dar 1) nu există schimb fără 
diviziunea muncii, fie ea apărută pe cale naturală, fie că 
este un rezultat al dezvoltării istorice; 2) schimbul privat 
presupune o producţie privată; 3) intensitatea 
schimbului, ca şi extinderea şi forma sa sînt determinate 
de dezvoltarea şi structura producţiei. De exemplu, 
schimbul dintre oraş şi sat, schimbul în cadrul satului, în 
cadrul oraşului etc. Schimbul apare astfel în toate 
momentele lui fie direct înglobat în producţie, fie 
determinat de ea. 

Ajungem, aşadar, la concluzia că producţia, repartiţia, 
schimbul şi consumul nu sînt identice, ci constituie 
elementele componente ale unui tot unic, reprezintă o 
diversitate în cadrul unităţii. Producţia impietează atit 
asupra ei înseşi, considerată în opoziţie cu celelalte 
momente, cit şi asupra acestora din urmă. Cu ea 
reîncepe de fiecare dată procesul. Că schimbul şi 
consumul nu pot avea un rol predominant e de la sine 
înţeles. Acelaşi lucru e valabil şi pentru repartiție ca 
repartiție a produselor. Dar ca repartiție a factorilor 
producţiei este ea însăşi un moment al producţiei. 
anumită producţie determină, aşadar, un anumit 
consum, o anumită repartiție, un anumit schimb si 
anumite raporturi între aceste momente diferite. Fireşte, 
sub forma ei unilaterală, producţia e, şi ea, la rîndul ei, 
determinată de celelalte momente. De exemplu, cînd 
piaţa, adică sfera schimbului, se extinde, creşte volumul 
producţiei şi diversificarea ei. O dată cu modificarea 
repartiţiei factorilor producţiei se modifica şi producţia; 
de exemplu, o dată cu concentrarea capitalului, sau cînd 
se modifică repartizarea populaţiei între oraş şi sat etc. 
În sfîrşit, nevoile consumului determină producţia. Între 
diferitele momente are loc o interacţiune. Acest lucru se 
întîmplă cu orice tot organic. 


3. Metoda economiei politice 


Cînd examinăm din punctul de vedere al economiei 
politice o ţară dată, începem cu populaţia ei, cu 
împărţirea acesteia în clase, cu repartizarea ei între oraş, 
sat şi ocupaţii maritime, între diferitele ramuri de 
producţie, cu exportul şi importul, producţia şi consumul 
anual, preţurile mărfurilor etc. 

S-ar părea că e just să se înceapă cu ceea ce este real 
şi concret, cu premisele reale, deci, în economia politică 
de pildă, cu populaţia, care e baza şi subiectul întregului 
proces de producţie social. Dar, privită mai îndeaproape, 
această metodă se dovedeşte a fi greşită. Populaţia este 
o abstracţie dacă lăsăm la o parte, de pildă, clasele din 
care este alcătuită. La rîndul lor, aceste clase sînt o 
vorbă goală dacă nu cunoaştem elementele pe care se 
sprijină ele, de pildă: muncă salariată, capital etc. 
Acestea din urmă presupun existenţa schimbului, a 
diviziunii muncii, a preţurilor etc. Capitalul, de pildă, nu 
este nimic fără muncă salariată, fără valoare, bani, 
preţuri etc. Dacă aş începe deci cu populaţia, mi-aş 
forma o idee [Vorstellung] haotică despre întreg, si 
numai prin determinări din ce în ce mai apropiate aş 
ajunge pe cale analitică la concepte [Begriff] din ce în ce 
mai simple; de la concretul reprezentat aş trece la 
abstracții din ce în ce mai goale, pînă cînd aş ajunge la 
determinatiile cele mai simple. De aici întregul drum ar 
trebui refăcut în sens invers, pentru a reveni în cele din 
urmă iarăşi la populaţie, de data aceasta însă nu ca lao 
idee haotică despre întreg, ci ca la o bogată totalitate de 
determinaţi şi relaţii multiple. 

Primul drum e cel pe care economia politică l-a urmat 
istoriceşte în perioada ei de apariţie. Economistii 
secolului al XVII-lea, de pildă, încep întotdeauna cu 
totalitatea vie, cu populaţia, națiunea, statul, cîteva state 
etc., dar termină întotdeauna prin a desprinde cu ajutorul 
analizei un număr de relaţii generale abstracte, 
determinante, cum sînt: diviziunea muncii, banii, 


valoarea etc. Îndată ce aceste momente izolate au fost 
mai mult sau mai puţin fixate şi deduse prin abstracţie, 
au început să apară sisteme economice care se ridicau 
de la simplu — cum ar fi munca, diviziunea muncii, 
trebuinţa, valoarea de schimb — la stat, schimburi 
internaţionale şi piaţă mondială. 

Această din urmă metodă este, evident, justă din 
punct de vedere ştiinţific. Concretul este concret pentru 
că reprezintă sinteza mai multor determinatii, deci 
unitatea în diversitate. De aceea în gîndire el apare ca un 
proces de sinteză, ca rezultat, şi nu ca punct de plecare, 
deşi el reprezintă punctul de plecare real şi deci punctul 
de plecare al intuitiei si al reprezentării. Pe primul drum, 
reprezentarea completa se volatilizează în determinatii 
abstracte; pe cel de-al doilea, determinatiile abstracte 
duc la reproducerea concretului cu ajutorul gîndirii. 

De aceea Hegel a fost victima unei iluzii concepînd 
realul ca rezultat al gîndirii care se sintetizează, se 
adinceste în sine şi se dezvoltă din sine însăşi, pe cînd 
metoda ridicării de la abstract la concret nu e decit 
modul în care gjindirea îşi însuşeşte concretul, îl 
reproduce sub formă de concret spiritual. În nici un caz 
însă aceasta nu constituie procesul genezei concretului 
însuşi, într-adevăr, categoria economică cea mai simplă, 
valoarea de schimb de pildă, presupune o populaţie — o 
populaţie care produce în condiţii determinate, precum şi 
anumite forme de familie, de obşte sau de stat etc. Ea nu 
poate exista altfel decit ca relaţie abstractă, unilaterală a 
unui tot concret viu, deja dat. 

In calitate de categorie însă, valoarea de schimb are o 
existenţă antediluviană. De aceea în conştiinţa (şi cea 
filozofică e tocmai o astfel de conştiinţă) pentru care 
gindirea conceptivă reprezintă omul real, si deci numai 
lumea concepută ca atare este realul, mişcarea 
categoriilor apare ca act de producţie real (deşi din 
păcate, unul care primeşte un oarecare impuls din 
afară), al cărui rezultat îl constituie lumea; şi acest lucru 


— aici avem însă iarăşi o tautologie — este just în 
măsura în care totalitatea concretă, ca totalitate gindita, 
ca concret gîndit, este realmente un produs al gîndirii, al 
conceperii; dar în nici un caz al conceptului care se 
autogenerează şi care reflectează în afara sau deasupra 
intuiţiei şi reprezentării, ci al prelucrării în concepte a 
intuiţiei şi a reprezentării. Totalitatea, aşa cum apare în 
minte ca o totalitate gindita, este un produs al minţii 
care gîndeşte şi care îşi însuşeşte lumea în singurul mod 
posibil pentru ea, într-un mod care diferă de însuşirea 
artistică, religioasă, practic-spirituală a acestei lumi. 
Subiectul real rămîne tot timpul în afara minţii, existind 
ca ceva de sine stătător atita timp cît mintea se rapor- 
tează la el pe plan pur speculativ, pur teoretic. De aceea 
şi în cadrul metodei teoretice, subiectul — societatea — 
trebuie să fie mereu prezent în reprezentarea noastră ca 
o premisă. 

Dar nu au avut oare aceste categorii simple şi o 
existenţă de sine stătătoare, istorică sau naturală, 
anterioară categoriilor mai concrete? Ca depend”. Hegel, 
de pildă, procedează just atunci cînd începe filozofia 
dreptului cu posesiunea, ca cea mai simplă relaţie 
juridică a subiectului. Dar nu există nici un fel de 
posesiune înaintea apariţiei familiei sau a relaţiilor de 
dominație şi de subordonare, care sînt relaţii mult mai 
concrete. Ar fi just să se spună, dimpotrivă, că există 
familii, ginti care cunosc numai posesiunea, dar nu şi 
proprietatea. Categoria mai simplă în comparaţie cu 
proprietatea apare, aşadar, ca raport propriu unor simple 
comunităţi familiale sau gentilice. Într-o societate mai 
dezvoltată, ea apare ca relaţia mai simplă a unui 
organism dezvoltat. Dar substratul concret a cărui relaţie 
o constituie posesiunea este întotdeauna presupus. Ne 
putem închipui un sălbatic izolat care posedă. Dar în 
acest caz posesiunea nu este o relaţie juridică. Nu este 
adevărat că dezvoltarea istorică a posesiunii a generat 

familia. Dimpotrivă, posesiunea presupune întotdeauna 
această „categorie juridică mai concretă”. Este însă ceva 
adevărat aici, şi anume că categoriile simple sînt 
expresia unor relaţii în care concretul mai puţin dezvoltat 
se poate realiza înainte de statornicirea unei relaţii sau 
legături mai multilaterale, exprimată mental în categoria 
mai concretă, în timp ce concretul mai dezvoltat menţine 
categoria mai simplă ca pe o relaţie subordonată. 

Banii pot exista şi au existat istoriceşte înaintea 
capitalului, înaintea băncilor, înaintea muncii salariate 
etc. În această privinţă se poate spune, aşadar, că 
categoria mai simplă poate exprima relaţiile dominante 
ale unui tot mai puţin dezvoltat sau relaţiile subordonate 
ale unui tot mai dezvoltat, adică relaţii care istoriceşte au 
existat mai înainte ca întregul să se fi dezvoltat sub 
aspectul care este exprimat într-o categorie mai 
concretă. În acest sens, mersul gîndirii abstracte, care se 
ridică de la simplu la complex, corespunde procesului 
istoric real. 

Pe de altă parte, se poate spune că există forme de 
societate foarte dezvoltate şi totuşi istoriceşte mai puţin 
maturizate, în care găsim forme economice superioare, 
cum ar fi, de pildă, cooperarea, diviziunea dezvoltată a 
muncii etc., dar nu există nici un fel de bani, ca în Peru 
de pildă. La fel şi în obştile slave banii şi schimbul care îi 
condiţionează nu au nici un rol sau au un rol redus în 
cadrul fiecărei obşti în parte, dar în schimb apar la 
hotarele acestora din urmă, în relaţiile cu alte obşti; este 
în genere greşit să se considere că schimbul în cadrul 
aceleiaşi obşti ar reprezenta elementul constitutiv iniţial. 
Dimpotrivă, iniţial el apare mai curînd în relaţiile dintre 
diferitele obşti decît în relaţiile dintre membrii uneia si 
aceleiaşi colectivităţi. Apoi, deşi banii dobindesc foarte 
timpuriu un rol multilateral, în antichitate totuşi ei apar 
ca element dominant numai la naţiunile unilateral 
dezvoltate, la naţiunile comerciale. Şi chiar în faza cea 
mai evoluata a antichităţii, la greci şi la romani, 


dezvoltarea deplină a banilor, dezvoltare care constituie 
o premisă a societăţii burgheze moderne, are loc numai 
în perioada destrămării societăţii antice. Vedem, aşadar, 
că această categorie foarte simplă se manifestă 
istoriceşte cu toată intensitatea numai în stadiile cele 
mai dezvoltate ale societăţii, pe cînd înainte ea nu 
impregna nicidecum toate relațiile economice. În 
perioada de înflorire a Imperiului roman, de pildă, dările 
şi prestațiile în natură au continuat să stea la baza 
întregului sistem. In Roma antică relaţiile băneşti erau pe 
deplin dezvoltate, la drept vorbind, numai în armată; ele 
nu au cuprins niciodată întreaga sferă a muncii. 

Aşadar, deşi categoria mai simplă a putut exista 
istoriceşte înaintea categoriei mai concrete, totuşi în cea 
mai deplină dezvoltare intensivă şi extensivă ea poate să 
aparţină numai unei forme sociale mai complexe, în timp 
ce categoria mai concretă era mai deplin dezvoltată în 
cadrul unei forme sociale mai puţin evoluate. 

Munca pare o categorie cît se poate de simplă. Ideea 
de muncă în acest sens general, ca muncă pur şi simplu, 
este şi ea foarte veche. Dar privită din punct de vedere 
economic în această simplitate a ei „munca” este o 
categorie tot atit de modernă ca şi relaţiile care 
generează această abstracţie simplă. Sistemul 
monetar”, de pildă, consideră încă avutia ca ceva cu 
totul obiectiv, punind-o, ca lucru, în exterior, în bani. Fata 
de acest punct de vedere a fost un mare progres atunci 
cînd sistemul manufacturier sau comercial a deplasat 
sursa avutiei de la obiect la activitatea subiectivă, munca 
comercială si  manufacturieră, desi însăşi aceasta 
activitate era concepută încă într-un sens limitat, ca 
activitate producătoare de bani. Spre deosebire de 
adepţii acestui sistem, fiziocratii consideră drept 
creatoare de avutie numai o anumită formă de munca, 
munca în agricultură, iar obiectul însuşi nu-l mai văd 
întruchipat în bani, ci în produs în genere, în rezultatul 
general al muncii. Dar, în virtutea caracterului limitat al 


activităţii, fiziocratii concepeau încă acest produs sub 
forma sa naturală, ca produs agricol, ca produs al 
pămîntului par excellence. 

Un mare progres a fost realizat de Adam Smith atunci 
cind a respins orice determinare a activitatii creatoare de 
avutie, retinind munca pur şi simplu, nu munca 
manufacturiera, nici munca comerciala sau cea agricola, 
ci atit primul fel de munca, cit şi celelalte două. O data 
cu generalitatea abstractă a activităţii creatoare de 
avutie se recunoaşte aici şi generalitatea obiectului 
definit ca avutie; el este produsul în general, sau si 
munca în general, concepută însă ca muncă trecută, 
materializată. Cît de anevoioasă şi de grandioasă a fost 
această trecere se vede din faptul că însuşi Adam Smith 
revine din cînd în cînd la sistemul fiziocrat. S-ar putea 
crede că prin aceasta a fost găsită doar expresia 
abstractă a celei mai simple şi mai străvechi relaţii în 
care oamenii apar ca producători, indiferent de forma de 
societate. Asta e just, pe de o parte, dar greşit pe de altă 
parte. 

Indiferenta fata de un anumit fel de muncă presupune 
o foarte diversificată totalitate de feluri de muncă reale, 
dintre care nici unul nu mai este predominant. În felul 
acesta, abstracţiile cele mai generale nu apar decit în 
condiţiile celei mai variate dezvoltări concrete, cînd unul 
şi acelaşi lucru este comun mai multor sau tuturor 
elementelor. Atunci acel lucru încetează de a mai putea 
fi gîndit numai într-o formă particulară. Pe de altă parte, 
această abstracţie a muncii în general nu e numai 
rezultatul mental al unei totalitati concrete de feluri de 
munca. Indiferenta fata de un anumit fel de munca 
corespunde unei forme de societate în care indivizii trec 
cu uşurinţă de la un fel de muncă la altul, iar felul 
specific al muncii reprezintă pentru ei ceva intimplator şi 
deci indiferent. Aici munca a devenit nu numai pe planul 
categoriilor, ci şi în realitate un mijloc pentru creare de 
avutie în genere şi ca determinatie a încetat să fie 


contopită cu individul într-un tot aparte. O asemenea 
stare de lucruri, dezvoltată la cel mai înalt nivel, întîlnim 
în cea mai modernă dintre formele existente de societate 
burgheză: în Statele Unite. Numai acolo abstractia 
categoriei „muncă”, „muncă în general”, munca fără altă 
specificare, acest punct de plecare al economiei politice 
moderne, devine practic adevărată. 

De aici rezultă că abstractia cea mai simplă pe care 
economia politică modernă o pune ca piatră de temelie şi 
care exprimă o relaţie străveche, valabilă pentru toate 
formele de societate, apare totuşi numai în această 
abstracţie ca fiind practic adevărată în calitate de 
categorie a societăţii celei mai moderne. S-ar putea 
spune că ceea ce în Statele Unite este un produs istoric, 
şi anume această indiferenţă fata de modul de a fi 
determinat al muncii, apare la ruşi, de pildă, ca o 
înclinaţie naturală. Dar este o deosebire imensă între 
cazul unor barbari care pot fi folosiţi la orice muncă şi 
cazul unor oameni civilizati care se adaptează singuri la 
orice muncă. În plus, la ruşi, acestei indiferente fata de 
modul de a fi determinat al muncii îi corespunde în 
practică faptul că oamenii sînt în mod tradiţional legaţi 
de o anumită muncă bine determinată, de la care sînt 
smulşi numai în urma unor influenţe exterioare. 

Acest exemplu cu munca demonstrează în chip grăitor 
că pina şi cele mai abstracte categorii — deşi tocmai 
datorită caracterului lor abstract sînt valabile pentru 
toate epocile — reprezintă totuşi în aceeaşi măsură, 
tocmai în virtutea modului de a fi determinat al acestui 
caracter abstract, produsul unor condiţii istorice şi 
posedă valabilitate deplină numai pentru aceste condiţii 
şi în cadrul lor. 

Societatea burgheză reprezintă cea mai dezvoltată şi 
mai diversificată organizare istorică a producţiei. De 
aceea categoriile care exprimă relaţiile acestei societăţi, 
înţelegerea structurii ei oferă totodată posibilitatea de a 
cunoaşte structura şi relaţiile de producţie ale tuturor 


formelor sociale dispărute din ale căror sfărimături şi 
elemente s-a construit ea. Unele din aceste vestigii 
nedepasite încă continuă să vegeteze în cadrul societăţii 
burgheze, în timp ce elementele care înainte existaseră 
doar în germene s-au dezvoltat în toată semnificaţia lor 
etc. Anatomia omului ne oferă o cheie pentru înţelegerea 
anatomiei maimutei. Dimpotrivă, la speciile animale 
inferioare, germenii unor elemente superioare pot fi 
înţeleşi numai în cazul cînd înseşi aceste elemente 
superioare sînt deja cunoscute. Economia burgheză ne 
oferă astfel cheia pentru înţelegerea economiei antice 
etc., dar nicidecum în maniera proprie economiştilor, 
care şterg toate deosebirile istorice şi care văd în toate 
formele de societate numai formele burgheze. Dijma, 
zeciuiala etc. pot fi înţelese dacă cunoaştem renta 
funciară, dar nu trebuie să le identificăm cu aceasta din 
urmă. 

Apoi, deoarece însăşi societatea burgheză nu este 
decît o formă antagonica de dezvoltare, relaţiile unor 
formaţiuni anterioare se întîlnesc în ea adesea doar într-o 
formă complet degenerată sau chiar caricaturală, cum 
este cazul, de pildă, cu proprietatea în obşte. Prin 
urmare, dacă este just să se spună că categoriile 
economiei burgheze conţin o doză de adevăr pentru 
toate celelalte forme de societate, lucrul acesta trebuie 
înţeles numai cum grano salis!. Ele le pot conţine pe 
acestea din urmă într-o formă dezvoltată, într-o formă 
degenerată sau caricaturală etc., dar întotdeauna într-o 
formă esențialmente modificată. Asa-numita dezvoltare 
istorică se sprijină în genere pe faptul că forma nouă 
vede în cele anterioare nişte trepte care duc spre ea, şi 
deoarece numai arareori şi numai în condiţii bine 
determinate forma nouă este capabilă de autocritică — 
nu vorbim, fireşte, de acele perioade istorice care se 
apreciază singure ca perioade de decadenta —, ea le 
înţelege întotdeauna într-o manieră unilaterală. Religia 


1 Aici: cu anumite rezerve. (N. t.) 


creştină a putut contribui la înţelegerea obiectivă a 
mitologiilor anterioare numai atunci cînd autocritica ei a 
fost pina la un anumit punct, Svvauei!“, ca să zicem aşa, 
gata elaborată. Tot aşa economia politică burgheză a 
ajuns să înţeleagă economia feudală, antică, orientală 
abia atunci cînd a început autocritica societăţii burgheze. 
În măsura în care economia politică burgheză nu se 
identifică în întregime, într-o manieră mitologică, cu 
economia trecutului, critica făcută de ea societăţii 
anterioare, anume celei feudale, cu care mai avea de 
luptat în mod nemijlocit, se asemăna cu aceea pe care 
creştinismul o făcuse păginismului, sau protestantismul 
catolicismului. 

Ca şi în orice ştiinţă istorică, socială, la examinarea 
mişcării progresive a categoriilor economice trebuie să 
avem întotdeauna în vedere că — atit în realitate cît şi în 
minte — subiectul — în cazul de faţă societatea burgheză 
modernă — este dat şi că, în virtutea acestui fapt, 
categoriile exprimă forme de existenţă, condiţii de 
existenţă, adesea numai diferite aspecte ale acestei 
societăţi determinate, ale acestui subiect, şi că de aceea 
nici pentru ştiinţă societatea nicidecum nu începe să 
existe abia în momentul cînd pentru prima oară se 
vorbeşte despre ea ca atare. Acest considerent trebuie 
reţinut, pentru că ne oferă din capul locului o indicație 
hotaritoare cu privire la structura obiectului. 

Nimic nu pare mai firesc, de pildă, decit să începi cu 
renta funciară, cu proprietatea funciară, pentru că este 
legată de pămînt, acest izvor al oricărei producţii şi al 
oricărei existente, precum şi de agricultură, aceasta 
formă iniţială a producţiei în toate societăţile cit de cit 
firesc închegate. Dar nimic n-ar fi mai greşit decit un 
asemenea mod de a proceda. In fiecare forma de 
societate există o anumită producţie care determină 
locul şi influenţa tuturor celorlalte producţii şi ale cărei 
relaţii, în consecinţă, de asemenea determină locul şi 
influenţa tuturor celorlalte relaţii. E ca o iluminatie 


generală în care se topesc toate celelalte culori şi care le 
modifică în ceea ce au ele particular. Este ca un eter 
deosebit care determină greutatea specifică a tot ce 
există în el. 

Sa luăm, de pildă, popoarele de păstori (popoarele 
care se ocupă exclusiv cu vinatul si cu pescuitul se află 
dincolo de punctul de la care începe dezvoltarea reală). 
La aceste popoare se întilneşte în mod sporadic o 
anumită forma de agricultură; prin aceasta este 
determinată proprietatea funciară. Ea este colectivă şi-şi 
păstrează această formă într-o măsură mai mare sau mai 
mică, în funcţie de măsura mai mare sau mai mică în 
care aceste popoare îşi mai păstrează tradiţiile; de pildă, 
proprietatea în obşte la slavi. La popoarele cu agricultură 
sedentară — şi această trecere la viaţa sedentară 
reprezintă un mare progres —, la care agricultura 
predomină ca în societatea antică şi în cea feudală, 
însăşi industria, organizarea ei şi respectivele forme de 
proprietate au un caracter mai mult sau mai puţin 
asemănător cu cel al proprietăţii funciare; industria sau 
depinde în întregime de agricultură, ca la vechii romani, 
sau, ca în Evul Mediu, transpune la oraşe şi în relaţiile 
urbane principiile de organizare existente la sate. Pînă şi 
capitalul, în măsura în care nu este vorba de capitalul 
pur banesc, a avut în Evul Mediu, sub forma 
traditionalelor unelte  meşteşugăreşti etc., acelaşi 
caracter de proprietate asemănătoare cu cea funciară. 

In societatea burgheză lucrurile se prezintă invers. 
Agricultura devine tot mai mult doar una dintre ramurile 
industriei şi este în întregime dominată de capital. La fel 
şi cu renta funciară. In toate formele de societate în care 
domneşte proprietatea funciară continuă să fie 
preponderente relaţiile determinate de natură. Dar în 
formele de societate în care domneşte capitalul 
precumpăneşte elementul creat de societate, de istorie. 
Renta funciară nu poate fi înţeleasă fără capital, dar 
capitalul poate fi foarte bine înţeles fără renta funciară. 


Capitalul este  atotdominanta putere economică a 
societăţii burgheze. El trebuie să constituie atît punctul 
de plecare cit şi punctul final, şi trebuie examinat înainte 
de proprietatea funciară. După ce atit capitalul cit si 
proprietatea funciară vor fi analizate fiecare în parte, va 
trebui cercetată şi corelatia dintre ele. 

Ar fi deci irealizabil şi greşit să expunem categoriile 
economice în ordinea în care au avut istoriceşte un rol 
hotaritor. Dimpotrivă, succesiunea lor este determinată 
de raportul care există între ele în societatea burgheză 
modernă şi care este diametral opus celui care apare ca 
raport natural al lor sau care corespunde succesiunii 
dezvoltării istorice. Nu este vorba aici de locul pe care 
relaţiile economice îl ocupă istoriceşte în succesiunea 
diferitelor forme de societate. Cu atît mai putin poate fi 
vorba de succesiunea lor „în idee” (Proudhon’?), în 
această reprezentare denaturată despre procesul istoric. 
Ceea ce ne preocupă aici este locul pe care-l ocupă ele în 
structura societăţii burgheze moderne. 

Forma pură (modul abstract de a fi determinat) în care 
apar în lumea antică popoarele de negustori — fenicienii, 
cartaginezii — se datoreste tocmai precumpanirii 
popoarelor de agricultori. Capitalul sub formă de capital 
comercial sau de capital bănesc apare tocmai în această 
abstracţie acolo unde capitalul nu este încă elementul 
dominant al societăţii. Lombarzii şi evreii au deţinut o 
poziţie identică faţă de societăţile de agricultori în Evul 
Mediu. 

Un alt exemplu care ilustrează locul diferit pe care 
aceleaşi categorii îl ocupă pe diferite trepte ale 
dezvoltării sociale este următorul: una din ultimele forme 
ale societăţii burgheze — joint-stock companies! — apare 
şi la începuturile ei sub forma marilor societăţi 
comerciale privilegiate şi învestite cu drepturi de 
monopol. 


1 Societăţile pe acţiuni. (N. t.) 


însăşi noţiunea de avutie a naţiunii apare vag 
conturată la economiştii din secolul al XVIl-lea, iar în 
parte continuă să subziste şi la cei din secolul al XVIII-lea, 
în sensul că avutia se creează numai pentru stat si că 
puterea lui este în funcţie de aceasta avutie. Aceasta era 
acea formă încă inconştient ipocrită în care avutia însăşi 
şi producerea ei erau proclamate ca scop al statelor 
moderne, iar acestea din urmă erau considerate doar ca 
mijloc pentru producere de avutie. 

Este evident că expunerea trebuie structurată în felul 
următor: 1) Determinaţiile abstracte generale, care de 
aceea sînt mai mult sau mai puţin inerente tuturor 
formelor sociale, dar în sensul specificat mai sus. 2) 
Categoriile care alcătuiesc structura internă a societăţii 
burgheze şi pe care se sprijină clasele fundamentale. 
Capital, munca  salariată, proprietate funciară. 
Raporturile dintre ele. Oraşul şi satul. Cele trei mari clase 
sociale. Schimbul dintre ele. Circulaţia. Creditul (privat). 
3) Statul ca expresie concentrată a societăţii burgheze. 
Statul considerat în raport cu el însuşi. Clasele 
„neproductive”. Impozitele. Datoria publică. Creditul 
public. Populaţia. Coloniile. Emigratia. 4) Relaţii de 
producţie internaţionale. Diviziunea internaţională a 
muncii. Schimburile internaţionale. Exportul şi importul. 
Cursul schimbului. 5) Piaţa mondială şi crizele. 


NOTE 


1. Utopii în genul lui Robinson Crusoe al lui Defoe. 

2. Sir James Stuart (1712-1780), „exponentul raţional 
al sistemului monetar şi mercantil” (Marx), un aderent al 
cauzei lui Stuart, plecat în exil în 1745 şi care şi-a 
continuat studiile economice pe continent. Autor al 
lucrării An Inquiry into the Principles of Political Economy, 


1767, Londra (2 volume), 1770, Dublin (3 volume — 
ediţia folosită de Marx). 

3. Un animal politic. 

4. Frederic Bastiat (1801-1850), economist francez şi 
„comisul-voiajor modern al comerţului liber” (Marx). 
Credea în  /aissez-faire şi în armonia naturală a 
intereselor dintre muncă şi capital; un oponent 
înverşunat al socialismului în teorie şi în practică (ca 
deputat în Adunarea Legislativă şi Constituantă din 1848 
pînă în 1851). 

5. Henry Charles Carey (1793-1879), economist 
american, oponent al pesimismului lui Ricardo (,,Carey, 
care nu-l înţelege pe Ricardo” — Marx), credea în 
intervenţia statului pentru a institui armonia între 
interesele muncii şi cele ale capitalului şi în tendinţa de 
creştere a salariilor reale. 

6. Ale unui loc comun. Marx face referire aici la 
lucrarea lui Bastiat Harmonies économiques, Paris, 1851, 
pp. 16-19, şi la cea a lui Carey Principles of Political 
Economy, partea |, Philadelphia, 1837, pp. 7-8. 

7. John Stuart Mill (1806-1873), teoretician politic şi 
economist englez; cu vederi radicale în politică, ricardian 
eclectic în gîndirea economică. Lucrarea sa Principles of 
Political Economy, apărută în 1848 la Londra, începe în 
cartea l, cap. 1, cu analiza producţiei. 

8. „Determinare înseamnă negare”, adică dată fiind 
identitatea cu sine nediferentiata a substanţei universale 
a lumii, a încerca să introducem determinări particulare 
echivalează cu a nega această identitate cu sine. 
(Spinoza, Scrisori, nr. 50, către J. Jelles, 2 iunie 1674.) 

9. „Potenţial”. Cf. Aristotel, Metafizica, cartea a VIll-a, 
cap. 6, 2. 

10. Jean-Baptiste Say (1767—1832), „searbădul Say”, 
care „a condensat cu superficialitate economia politică 
într-un manual” (Marx), un om de afaceri care a 
popularizat şi a vulgarizat doctrinele lui Adam Smith în 
lucrarea sa Traité d'économie politique, Paris, 1803. 


11. Heinrich Friedrich Storch (1766-1835), profesor de 
economie politică la Academia de Ştiinţe Rusă de la St. 
Petersburg. Say a scris în 1823 note critice la lucrarea lui 
Storch Cours d’économie politique; acesta a atacat 
interpretarea data de Say vederilor sale in 
Considérations sur la nature du revenu national, Paris, 
1824, pp. 144-59. 

12. David Ricardo, On the Principles of Political 
Economy and Taxation, editia a 3-a, Londra, 1831, 
prefata, p. v. 

13. Marx considera că sistemul monetar, aşa cum e 
definit aici, îi înglobează pe economişti din secolul al XVI- 
lea şi pina la fiziocraţi. Totuşi, în cadrul sistemului 
monetar a luat naştere ceea ce el denumeşte aici 
„sistemul comercial sau manufacturier”, iar în altă parte, 
sistemul mercantil (cunoscut în manualele de economie 
ca mercantilism). El face o distincţie între cele două 
sisteme la paginile 327-328, dar practica lui normală 
este de a le lega, din moment ce „sistemul mercantil nu 
e decit o variantă a sistemului monetar” (A Contribution 
to the Critique of Political Economy, Londra, 1971, p. 
158). 

14. Vezi nota 9. 

15. Pierre Joseph Proudhon, Système des 
contradictions économiques ou philosophie de la misère, 
Paris, 1846, vol. |, p. 146. 


CAPITOLUL 7 
Limitele teoriei utilității 


marginale! 
THORSTEIN VEBLEN 


Thorstein Veblen (1857-1929) s-a născut în 
Wisconsin şi şi-a susţinut doctoratul la Universitatea 
Yale. A predat la Universitatea din Chicago şi la alte 
cîteva instituții de învățămînt. Din pricina 
irascibilitatii şi a criticilor sale radicale la adresa 
societăţii americane, nu şi-a putut găsi un loc de 
muncă permanent. Veblen şi-a cîştigat însă un 
prestigiu considerabil,  oferindu-i-se chiar şi 
preşedinţia Asociaţiei Economice Americane (pe 
care a refuzat-o). A fost, cum se vede şi din eseul 
retipărit aici, un critic statornic al economici 
neoclasice. In ultimele două decenii a crescut în 
mod impresionant interesul pentru opera 
economică a lui Veblen, ca şi pentru cercetările 
altor economişti „instituţionalişti”. 


Limitele teoriei economice edificate pe ideea utilității 
marginale sînt nete şi caracteristice. Ea este de la un cap 
la altul o doctrină a valorii, iar ca formă şi metodă este o 
teorie a valuării.? întregul sistem se plasează, aşadar, în 
domeniul teoretic al repartiţiei, avînd doar implicaţii 
secundare asupra altor fenomene economice, diferite de 
repartiție — termenul fiind luat aici în sensul său 
statornicit de repartiție pecuniară sau de repartiție a 
proprietăţii. Din cînd în cînd se face cite o încercare de a 
extinde utilizarea principiului utilității marginale dincolo 

1 Din „The Limitation of Marginal Utility” („Limitele teoriei utilității 
marginale”), de Thorstein Veblen. Journal of Politicul Economy vol. 
17 (1909), pp. 620-636. 


2 Traducem prin ,,valuare" termenul englez „valuation", deosebit 
ca sens de „evaluation", pe care îl redăm prin „evaluare". (N. t.) 


de acest cadru, de a-l aplica la probleme de producţie, 
dar pina în prezent fără vreun efect palpabil. Nereuşita 
nu e întîmplătoare. Dintre aceste încercări, cele mai 
ingenioase şi mai promițătoare au fost cele ale dlui Clark, 
ale cărui cercetări marchează hotarul pînă la care au 
ajuns strădaniile şi succesul în direcţia utilizării unui 
postulat al repartitiei pentru întemeierea unei teorii a 
producţiei. Rezultatul a fost însă o doctrină a producţiei 
de valori, iar valoarea, în sistemul dlui Clark ca şi în alte 
sisteme axate pe ideea de utilitate, e o chestiune de 
valuare; ceea ce ne readuce pe terenul repartitiei. 
Similar, în cazul încercărilor de a utiliza acest principiu în 
analiza fenomenelor ce ţin de consum, cele mai bune 
rezultate la care s-a ajuns sînt o anumită reformulare a 
repartiţiei pecuniare a bunurilor de consum. 

Inauntrul acestui domeniu limitat, teoria utilității 
marginale are un caracter pe de-a-ntregul static. Ea nu 
oferă o teorie a mişcării de vreun fel, ocupindu-se doar 
de adaptarea valorilor la o situaţie dată. Şi sub acest 
aspect nu-i nevoie de o ilustrare mai bună decit cea 
oferită de cercetările dlui Clark,  neîntrecute in 
seriozitate, perseverenţă şi pătrundere. Deşi folosesc 
termenul „dinamic”, nici dl Clark nici vreunul din asociaţii 
săi pe această direcţie de cercetări n-au contribuit pînă 
acum cu ceva cit de cit apreciabil în sensul unei teorii a 
genezei, creşterii, desfăşurării, schimbării, procesului 
ş.a.m.d. In viata economică. Ei au avut unele lucruri de 
spus cu privire la implicaţiile pe care schimbări 
economice date, luate ca premise, le pot avea asupra 
valuării şi, în consecinţă, asupra repartitiei; pina în 
prezent însă n-au avut nimic de spus despre cauzele 
schimbării sau ale desfăşurării fenomenelor vieţii 
economice; nici n-aveau cum, de vreme ce teoria lor nu 
este formulată în termeni cauzali, ci în termeni 
teleologici. 

Sub toate aceste aspecte şcoala utilității marginale 
este în esenţă pe aceeaşi linie cu economia politică 


clasică din secolul al XIX-lea, cu deosebirea că prima 
este cantonată între limite mai înguste şi rămîne mai 
consecvent ataşată premiselor sale teleologice. Ambele 
sînt teleologice şi nici una nu poate admite, raminind 
consecventă cu sine, raționamente de la cauză la efect în 
formularea principalelor componente ale teoriei pe care 
o propune. Niciuna nu poate aborda teoretic fenomenele 
de schimbare, ci cel mult doar adaptările raţionale la o 
schimbare ce se poate presupune că a intervenit. 

Pentru omul de ştiinţă modern fenomenele de creştere 
şi schimbare sînt faptele cele mai prezente şi mai fireşti 
observabile în viaţa economică. Pentru înţelegerea vieţii 
economice modeme este de importanţă primordială 
progresul tehnologic din ultimele două secole, de 
exemplu expansiunea artelor industriale; teoria utilității 
marginale nu îmbrăţişează însă o atare problematică, 
după cum nici aceasta din urmă nu are efecte asupra 
teoriei utilității marginale. Această doctrină şi toate 
cercetările aferente ei nu sînt de nici un ajutor cînd e 
vorba de a explica teoretic dinamica tehnologică din 
trecut sau din prezent, şi nici măcar ca mijloc de a-i da o 
expresie formală, tehnică în calitate de element al 
situaţiei economice actuale. Cam la fel stau lucrurile şi în 
ce priveşte suita de schimbări ce au loc în relaţiile 
pecuniare din viaţa modernă; postulatul hedonist şi 
propoziţiile sale privind utilitatea diferenţială n-au servit 
şi nici nu pot servi investigării acestor fenomene de 
creştere, desi economia politică a utilității marginale se 
situează integral în domeniul acestor fenomene 
pecuniare. Ea nu are nimic de spus despre dezvoltarea 
uzanțelor si  expedientelor economice sau despre 
schimbările concomitente ce intervin în principiile de 
conduită care guvernează relaţiile pecuniare dintre 
oameni, conditionind şi fiind condiţionate de aceste 
relaţii modificate din viaţa economică. 

Este caracteristic acestei şcoli că ori de cite ori vreun 
element din contextul cultural, vreo instituţie sau vreun 


fenomen instituţional, este implicat în faptele de care 
teoria se ocupă, asemenea fapte instituţionale sînt ori 
socotite de la sine înţelese, ori tăgăduite, ori eludate. 
Dacă vine vorba de preţ, teoria va prefera să explice de 
aşa manieră cum se pot efectua schimburile, încît să lase 
de o parte banii şi preţul. Dacă vine vorba de credit, ea 
lasă deoparte efectul pe care extinderea creditului îl are 
asupra tranzacţiilor economice şi caută să ne explice 
cum cooperează debitorul şi creditorul pentru a-şi 
ameliora fiecare fluxurile prin care le parvin bunuri 
consumabile sau senzaţii de consum. Nereuşitele şcolii, 
sub acest aspect, sînt ample şi substanţiale. Şi totuşi, 
acestor economişti nu le lipseşte nici inteligenţa, nici 
informaţia. Dimpotrivă, trebuie recunoscut că îndeobşte 
ei dispun de o informatie bogată si de o bună stapinire a 
materialului şi că manifestă un viu interes pentru ceea ce 
se petrece, şi că, dacă lăsăm deoparte sentintele lor 
teoretice, membrii şcolii exprimă de obicei cele mai 
sănătoase şi mai inteligente idei despre chestiunile 
practice curente, chiar şi atunci cînd acestea privesc 
creşterea şi decăderea instituţionale. 

Carentele acestei scheme teoretice rezidă în 
postulatele ei, care orientează cercetarea exclusiv spre 
generalizări de ordin teleologic sau „deductiv”. Aceste 
postulate, împreună cu punctul de vedere şi metoda 
logică ce decurg din ele, sînt comune şcolii utilității 
marginale şi altor economişti apartinind liniei clasice — 
pentru că aceasta şcoală nu-i decît o ramură sau o 
derivație a economiei clasice engleze din secolul al XIX- 
lea. Diferenţa de conţinut dintre această şcoală şi 
economiştii clasici luaţi în ansamblu rezidă în principal în 
faptul că economia politică a utilității marginale aderă 
mai consecvent la postulatele comune, definindu-le 
totodată mai precis şi sesizindu-le mai adecvat limitele. 
Atit şcoala clasică în general, cit şi varianta ei 
specializată, care este şcoala utilității marginale, îşi iau 
ca punct de plecare comun psihologia tradiţională a 


hedoniştilor de la începutul secolului al XIX-lea pe care o 
acceptă ca pe un lucru de la sine înţeles sau îndeobşte 
cunoscut şi o preiau total necritic. Ideea centrală şi bine 
definită pe care şi-o insusesc astfel este cea a calculului 
hedonist. Sub semnul acestei idei şi al altor concepţii 
psihologice asociate şi consonante cu ca, 
comportamentul uman este văzut şi interpretat ca o 
reacţie raţională la exigenţele situaţiei în care se află 
plasați oamenii; în ce priveşte comportamentul 
economic, el este o asemenea reacţie, raţională şi 
neafectată de prejudecăţi, la stimulul plăcerii şi durerii 
anticipate — fiind în mod tipic şi în principal o reacţie la 
incitaţiile plăcerii anticipate, pentru că hedoniştii din 
secolul al XIX-lea şi cei din şcoala utilității marginale sînt 
îndeobşte firi optimiste.! Oamenii sînt, în ansamblu şi în 
mod normal, (consideraţi) clarvăzători şi perspicace în 
aprecierea viitoarelor lor cîştiguri şi pierderi senzoriale, 
deşi între ei pot să existe în această privinţă şi deosebiri 
(nu prea mari). Activităţile oamenilor diferă, deci, (nu 
prea mult) sub aspectul vitezei de reacţie si al finetei 
adaptării costurilor-în-neplăceri la cistigurile senzoriale 
anticipate din viitor; pe ansamblu, însă, hedonistii 
economici nu iau în considerare alte temeiuri sau repere 
de conduită în afară de acest calcul rationalist. O 
asemenea teorie poate să explice comportamentul doar 
în măsura în care este comportament raţional, călăuzit 
de o alegere deliberată şi bazată pe o cunoaştere 
completă (în original, exhaustively intelligent choice — N. 
t.) — adaptarea chibzuită la cerinţele interesului 
personal. 

Imprejurările externe ce condiţionează 
comportamentul sînt, fireşte, variabile, şi ca atare au 
asupra lui un efect variabil; în fapt, însă, variaţia lor este 
înţeleasă ca fiind de aşa natură încît nu modifică decit 
gradul solicitării la care care este supus agentul uman de 
contactul cu aceste împrejurări externe. Elementele 
culturale implicate în schema teoretică, cum ar fi 


anumite instituţii sau anumite relaţii umane guvernate 
de uzante şi obiceiuri de tot soiul şi aflate în conexiuni 
multiple, nu sînt supuse cercetării, ci sînt tratate ca nişte 
lucruri de la sine înţelese, preexistind, într-o formă finită, 
tipică şi alcătuind o situaţie economică normală si 
definitivă, în cadrul căreia şi în termenii căreia se 
derulează cu necesitate contactele şi schimburile inter- 
umane. Această situaţie culturală cuprinde citeva piese 
instituţionale mari şi simple, împreună cu implicaţiile sau 
corolarele lor logice; ea nu cuprinde însă nimic din 
consecinţele sau efectele cauzate de aceste elemente 
instituţionale. Elementele culturale postulate astfel în 
mod tacit drept condiţii imuabile ce preced viaţa 
economică sînt proprietatea şi libertatea contractuală, 
precum şi alte citeva elemente din lista drepturilor 
naturale, pe care le presupune exerciţiul celor dintii. În 
construcţia teoriei se presupune că aceste produse 
culturale sînt date a priori în toată anvergura lor. Ele ţin 
oarecum de natura lucrurilor, încît nu mai e nevoie să fie 
explicate sau să se cerceteze cum au ajuns să fie aşa 
cum sînt sau cum şi de ce s-au schimbat ori continuă să 
se schimbe, sau ce efect pot să aibă toate acestea 
asupra relaţiilor dintre oamenii ce trăiesc în această 
situaţie culturală. 

Evident că acceptarea de către economiştii hedonişti a 
acestor premise imuabile, şi anume tacit, adică necritic şi 
ca un lucru de la sine înţeles, imprimă ştiinţei lor un 
caracter distinctiv şi o aşază în contrast cu alte ştiinţe, 
ale căror premise sînt de ordin diferit. După cum am 
indicat deja, premisele respective, în măsura în care sînt 
specifice economiei politice hedoniste, cuprind: (a) o 
anumită situaţie instituţională, avînd ca element esenţial 
dreptul natural de proprietate, şi (b) calculul hedonist. 
Caracterul distinctiv pe care-l imprimă acestui sistem 
teoretic cele două postulate şi punctul de vedere ce 
rezultă din acceptarea lor poate fi rezumat în linii mari 
spunînd că teoria se mărgineşte la principiul raţiunii 


suficiente în loc să procedeze după principiul cauzei 
eficiente. Or, în toate ştiinţele moderne (cu excepţia 
matematicii) lucrurile stau invers, în particular în ştiinţele 
care se ocupă de fenomenele vieţii şi ale creşterii. 
Deosebirea poate să pară banală, dar consecinţele ei sînt 
ample. Cele două metode de inferenta — conform 
raţiunii suficiente şi conform cauzei eficiente — sînt total 
diferite şi fără vreo tranziţie de la una la cealaltă, fără 
vreo metodă de a converti procedura sau rezultatele 
uneia în ale celeilalte. Consecința imediată este că teoria 
economică ce se obţine astfel are un caracter teleologic 
— „deductiv” sau „a priori”, cum se zice adesea — în loc 
de a fi construită în termeni de cauză şi efect. Relaţia pe 
care această teorie o caută între faptele de care se 
ocupă este controlul exercitat de evenimentele viitoare 
(anticipate) asupra comportamentului din prezent. 
Fenomenele actuale sînt privite prin prisma conditionarii 
lor de către consecințe ale lor din viitor; iar în cadrul 
strict al teoriei utilității marginale ele nu pot fi tratate 
decît din unghiul controlului exercitat asupra prezentului 
de reflectia asupra viitorului. O asemenea relaţie (logică) 
de control sau ghidare dintre viitor şi prezent presupune, 
fireşte, exerciţiul inteligenţei, chibzuială şi deci un agent 
inteligent prin ale cărui  premeditări pline de 
discernămînt viitorul anticipat să poată afecta 
desfăşurarea evenimentelor de acum; altminteri ar 
însemna să admitem ceva de genul unei ordini 
providentiale a naturii sau vreun mod de acţiune de 
genul magiei simpatetice. Dacă excludem elementele 
magic şi providential, relaţia de rațiune suficientă trece 
prin discernamintul interesat şi premeditarea unui agent 
care chibzuieşte despre viitor şi-şi orientează activitatea 
prezentă cu gîndul la acest viitor. Relaţia de rațiune 
suficientă merge doar de la viitor (e vorba de viitorul 
anticipat) la prezent, iar caracterul şi forţa ei sînt 
exclusiv intelectuale, subiective, personale, teleologice; 
pe cînd relaţia dintre cauză şi efect merge numai în 


direcţia opusă, iar caracterul şi forţa ei sînt exclusiv 
obiective, impersonale, materialiste. Schema modernă a 
cunoaşterii are, în ansamblu, ca fundament definitiv, 
relaţia dintre cauză şi efect; relaţia de rațiune suficientă 
este admisă doar în chip provizoriu şi ca un factor proxim 
în analiză, totdeauna sub rezerva obligatorie ca în cele 
din urmă analiza să se încheie în termeni de cauză şi 
efect. Meritele acestui mod de gîndire ştiinţifică nu ne 
interesează, fireşte, în contextul discuţiei de faţă. 

Fapt este, totuşi, că relaţia de rațiune suficientă deţine 
un loc de căpetenie în comportamentul uman. Tocmai 
acest element de anticipare calculată deosebeşte 
comportamentul uman de cel animal. Or, cum obiectul 
de studiu al economistului este acest comportament 
uman, respectiva relaţie se impune cu necesitate atenţiei 
sale în orice formulare teoretică a fenomenelor 
economice, hedonistă sau nu. Numai că în timp ce ştiinţa 
modernă, în cea mai mare parte a ei, a făcut din relaţia 
cauzală unicul temei ultim al formulărilor teoretice, şi în 
timp ce alte ştiinţe care se ocupă de viaţa umană admit 
relaţia de rațiune suficientă ca pe un temei proxim, 
suplimentar sau intermediar, subordonat şi auxiliar 
rationamentului de la cauză la efect, economia politică a 
avut neşansa — din punct de vedere ştiinţific — de a lăsa 
pe prima să se substituie celei de a doua. Este, fireşte, 
adevărat că comportamentul uman se deosebeşte de 
alte fenomene naturale prin facultatea umană de a 
delibera şi că orice ştiinţă ce are de-a face cu 
comportamentul uman trebuie să ia act de faptul 
incontestabil că, din acest motiv, detaliile unui asemenea 
comportament îmbracă o formă teleologică; este însă 
specific economiei politice hedoniste că în virtutea 
postulatelor de la care pleacă, atenţia ei se mărgineşte la 
această orientare teleologica a comportamentului. Ea 
descrie acest comportament numai în măsura în care el 
poate fi interpretat în termenii rationalisti, teleologici ai 
calculului şi alegerii. In acelaşi timp, însă, nu e mai putin 


adevărat că comportamentul uman, economic sau de 
altă natură, este supus raportului cauză-efect în virtutea 
unor elemente cum sînt obişnuinţa şi cerințele 
convenţionale. Dar faptele de acest fel, care sînt pentru 
ştiinţa modernă de un interes mai mare decit detaliile de 
comportament teleologice, rămîn cu necesitate în afara 
perimetrului de preocupări al economistului hedonist, 
pentru că nu pot fi interpretate prin prisma raţiunii 
suficiente, cum cer postulatele lui, şi nu încap în schema 
doctrinelor teleologice. 

Nimeni nu se simte, de aceea, îndemnat să conteste 
aceste premise ale economiei politice a utilității 
marginale înăuntrul domeniului lor. Ele se recomandă de 
la prima vedere tuturor persoanelor serioase şi lipsite de 
spirit critic. Ele sînt principii de acţiune subiacente 
schemei curente, tranzactionale a vieţii economice si în 
această calitate a lor, de temeiuri de conduită practice, 
nu pot fi puse la îndoială fără a pune la îndoială legea şi 
ordinea existente. Oamenii trăiesc după aceste principii 
considerind lucrul acesta de la sine înţeles şi practic nu-şi 
pun întrebări referitoare la stabilitatea şi finalitatea lor. 
Tocmai lucrul acesta este avut în vedere atunci cînd sînt 
numite instituţii; ele sînt nişte deprinderi de gîndire 
comune mai tuturor oamenilor. Ar fi însă o simplă 
scăpare din vedere dacă un cercetător al civilizaţiei ar 
admite, din acest motiv, că aceste instituţii umane sau 
oricare altele posedă acea stabilitate ce li se atribuie în 
mod curent sau că ele sînt în acest fel intrinseci 
lucrurilor. Acceptarea de către economişti a acestor 
elemente instituţionale sau a altora ca fiind date si 
imuabile limitează într-un mod aparte şi decisiv 
cercetările lor. Ea curmă cercetarea în punctul unde 
începe interesul ştiinţific modern. Instituţiile în cauză 
sînt, fără îndoială, bune în raport cu scopul lor ca 
instituţii, dar nu sînt bune ca premise pentru o cercetare 
ştiinţifică privitoare la natura, originea, creşterea şi 
efectele acestor instituţii şi la mutatiile pe care le suferă 


şi pe care le fac să intre în schema de viaţă a 
comunităţii. 

Pentru orice om de ştiinţă modern preocupat de 
fenomenele economice, lanţul cauzal în care este prins 
fiecare aspect al culturii umane, precum şi schimbările 
cumulative pe care activitatea obişnuită a oamenilor le 
introduce în textura comportamentului uman însuşi sînt 
chestiuni de interes mai viu si mai statornic decît metoda 
de inferenta prin care se presupune că un individ 
cumpăneşte plăcerea şi durerea în condiţiile date, care 
sînt considerate normale şi invariabile. Primele sînt 
chestiuni ce privesc biografia speciei sau a comunităţii, 
chestiuni de creştere culturală şi de destin al unor 
generaţii; pe cînd cealaltă este o chestiune de cazuistică 
individuală în faţa unei situaţii date ce poate să apară în 
cursul acestei creşteri culturale. Primele au de-a face cu 
continuitatea şi mutatiile acelei scheme de 
comportament prin care omenirea îşi asigură mijloacele 
de trai materiale; cealaltă, dacă e concepută în termeni 
hedonişti, se referă la un episod scos din context al 
experienţei senzoriale a unui membru individual al unei 
asemenea comunităţi. 

În măsura în care ştiinţa modernă studiază fenomenele 
vieţii, fie ea vegetală, animală sau umană, această 
ştiinţă este preocupată de probleme ale genezei şi ale 
schimbării cumulative şi converge spre o formulare 
teoretică ce se prezintă ca istorie scrisă în termeni 
cauzali. În măsura în care este ştiinţă în sensul curent al 
termenului, orice ştiinţă care se ocupă, ca economia 
politică, de comportamentul uman, devine o cercetare 
genetică a schemei de viaţă umane; şi acolo unde, ca în 
economia politică, obiectul cercetării este 
comportamentul uman în sfera mijloacelor materiale de 
trai, ştiinţa e în mod necesar o cercetare a istorici 
civilizaţiei materiale, pe un plan mai extins sau mai 
restrins. Nu că investigația economistului ar izola 
civilizaţia materială de alte aspecte sau coordonate ale 


culturii umane, pentru a studia mişcările unui „om 
economic” conceput abstract. Dimpotrivă, nici o 
cercetare asupra acestei civilizaţii materiale, pentru a fi 
cit de cît adecvată unui scop ştiinţific, nu poate sa nu ia 
în considerare această civilizaţie materială în relaţiile ei 
cauzale, adică genetice, cu alte aspecte şi dimensiuni ale 
complexului cultural; să nu studieze modul cum este ea 
modelată de alte filoane ale creşterii culturale şi cum 
acţionează, la rîndul său, asupra acestora. Dar în măsura 
în care cercetarea ţine în mod specific de ştiinţa 
economică, atenţia se va concentra asupra rinduielilor 
vieţii materiale şi va aborda alte aspecte ale civilizaţiei 
numai în corelaţie cu rinduielile civilizaţiei materiale. 

La fel ca întreaga cultură umană, această civilizaţie 
materială este o reţea de instituţii —  eşafodaj 
instituţional şi creştere instituţională. Instituţiile, însă, 
sînt un produs al obişnuinţei. Creşterea culturii este un 
şir cumulativ de obisnuinte, iar căile şi mijloacele ei sînt 
reacţia de acomodare a naturii umane la exigenţele ce 
variază necontenit, cumulativ şi totodată în aşa fel încît 
în permanentele variaţii cumulative se realizează un fel 
de inlantuire coerentă. Necontenit, pentru că fiecare 
nouă mişcare creează o situaţie nouă care induce o altă 
variaţie nouă în modul de reacţie intrat în obisnuinta. 
Cumulativ, pentru că fiecare nouă situaţie este o variaţie 
a ceea ce s-a petrecut înaintea ei şi cuprinde ca factori 
cauzali tot ce a rezultat din ceea ce s-a petrecut înainte. 
Coerent, pentru că trăsăturile subiacente ale naturii 
umane (înclinații, aptitudini şi cite altele) prin care are 
loc reacţia şi pe temeiul cărora se încheagă obisnuinta, 
rămîn în esenţa lor neschimbate. 

Evident că o cercetare economică preocupată exclusiv 
de mişcările acestei naturi umane coerente, funciare, în 
condiţii instituţionale date, stabile — cum este cazul cu 
teoria hedonistă actuală — nu poate ajunge decit la 
rezultate statice; pentru că face abstracţie de acele 
elemente care conduc la altfel de rezultate. Pe de altă 


parte, o teorie adecvată a comportamentului economic, 
chiar şi pentru scopuri statice, nu poate fi formulată doar 
cu referire la individ — cum e cazul cu economia politică 
a utilității marginale — pentru că nu poate fi formulată 
doar în termenii trăsăturilor subiacente ale naturii 
umane; pentru că reacţia din care se constituie 
comportamentul uman se produce sub anumite norme 
instituţionale şi numai sub acţiunea unor stimuli ce au 
implicaţii instituţionale; pentru că situaţia care provoacă 
şi inhibă acţiunea în fiecare caz în parte este ea însăşi în 
mare parte o derivație instituţională, culturală. Şi apoi, 
fenomenele vieţii umane se produc numai ca fenomene 
în viaţa unui grup sau a unei comunităţi; numai sub 
acţiunea unor stimuli datorati contactului cu grupul şi 
numai sub controlul (uzual) exercitat de canoanele de 
comportament impuse de schema de viaţă a grupului. Nu 
doar comportamentul individului este îngrădit şi orientat 
de relaţiile sale uzuale cu ceilalţi membri ai grupului, dar 
şi aceste relaţii, avînd caracter institutional, variază o 
dată cu esafodajul institutional. Dorintele şi vrerile, 
scopurile si aspiratiile, caile si mijloacele, amplitudinea si 
tendinta comportamentului individual sint functii ale unei 
variabile institutionale ce are un caracter extrem de 
complex si cu totul instabil. 

Cresterea si mutatiile esafodajului institutional sint un 
rezultat al comportamentului membrilor individuali ai 
grupului, căci instituțiile se nasc din experienţa 
indivizilor, prin dobindirea de către ei a unor obisnuinte; 
şi tot înăuntrul acestei experiențe acționează 
respectivele instituţii atunci cînd orientează şi definesc 
aspiraţiile şi scopurile comportamentului. Indivizii sînt, 
fireşte, cei cărora sistemul instituţiilor le impune acele 
standarde convenţionale, idealuri şi canoane de 
comportament ce alcătuiesc schema de viata a 
comunitatii. Ceea ce face ca in acest domeniu cercetarea 
ştiinţifică să trebuiască să se ocupe de comportamentul 
individual şi să trebuiască să-şi formuleze rezultatele 


teoretice în termeni de comportament individual. Dar o 
asemenea cercetare poate servi scopurilor unei teorii 
genetice numai dacă, şi în măsura în care, acest 
comportament este studiat sub acele aspecte sub care 
contează în procesul de acomodare şi în schimbarea (sau 
stabilitatea) eşafodajului instituţional, pe de o parte, iar 
pe de alta, sub aspectele sub care este pus în mişcare şi 
orientat de concepţiile şi ideile instituţionale moştenite. 
Postulatele utilității marginale si preconceptiile hedoniste 
în general sînt deficitare sub acest aspect prin faptul că 
acordă atenţie doar acelor dimensiuni ale compor- 
tamentului economic despre care se consideră că nu sînt 
condiţionate de standarde şi idealuri habituale şi că nu 
au efecte asupra dobindirii obisnuintelor. Ele ignoră sau 
fac abstracţie de secvenţa cauzala a înclinaţiei şi 
dobindirii de obisnuinte în viata economică şi exclud din 
cercetarea teoretică orice asemenea preocupare pentru 
fapte de creştere culturală, concentrindu-se doar asupra 
elementelor socotite indiferente sub acest aspect. Toate 
faptele privitoare la semnificaţia şi creşterea cadrului 
instituţional sînt lăsate de o parte ca neinteresînd teoria 
pură; dacă e să li se dea în genere vreo atenţie, lucrul 
acesta va fi făcut doar ulterior, prin menţionarea în 
termeni vagi şi generali a unor perturbari fără 
însemnătate datorate unor slăbiciuni umane 
întîmplătoare. Anumite fenomene instituţionale sînt, ce-i 
drept, cuprinse printre premisele hedoniştilor, după cum 
am remarcat ceva mai sus; sînt incluse însă ca nişte 
postulate a priori. Astfel, instituţia proprietăţii este 
inclusă în cercetare nu ca un factor al creşterii sau ca un 
element supus schimbării, ci ca unul din factorii 
primordiali şi imuabili ai ordinii naturale ce stau la baza 
calculului hedonist. Proprietatea este prezumată ca bază 
a deliberării hedoniste si este gindita ca fiind data în 
toată anvergura şi forţa ei (din secolul al XIX-lea). Nu se 
discută nimic despre o eventuală dezvoltare a acestei 
instituţii definitive din secolul al XIX-lea pornind de la 


forme mai puţin evoluate din trecut sau despre vreo 
posibilă schimbare cumulativa a anvergurii şi forţei 
proprietăţii în prezent sau în viitor. Tot aşa, nu este luată 
în considerare nici ideea că prezenţa acestui element 
institutional în relaţiile economice dintre oameni ar 
afecta sau disimula calculul hedonist sau că concepţiile şi 
standardele lui pecuniare ar standardiza, colora, modera 
sau abate pe calculatorul hedonist de la urmărirea 
directă si nestînjenită a cîştigului senzorial net. Desi 
instituţia proprietăţii este admisă printre postulatele 
teoriei, fiind chiar prezumată prezenţa ei dintotdeauna în 
situaţia economică, ei nu i se recunoaşte nici o forţă în 
modelarea comportamentului economic, conceput ca 
desfasurindu-se în direcţia rezultatului său hedonist ca si 
cum nu ar interveni nici un factor instituţional de acest 
fel între impuls şi realizarea lui. Instituţia proprietăţii şi 
tot cortegiul de concepţii pecuniare ce o însoțesc şi i se 
ataşează nu sînt gindite ca potenţiali generatori de reguli 
de comportament sau criterii de evaluare habituale sau 
convenţionale, de scopuri imediate, idealuri şi aspirații. 
Toate ideile pecuniare ce decurg din proprietate sînt 
tratate doar ca nişte expediente de calcul ce mediază 
între cei doi poli ai alegerii hedoniste — costul în durere 
şi cistigul în plăcere —, fără nici un decalaj, pierdere sau 
frictiune; ele sînt concepute pur şi simplu ca făcînd parte 
din notația infailibilă, de sorginte divină, a calculului 
hedonist. 

Situaţia economică moderna este o situație 
tranzactionala în sensul că activităţile economice de 
orice fel sînt de obicei guvernate de considerente 
economice. Exigenţele vieţii moderne sînt în mod 
obişnuit exigente pecuniare. Adică exigente de 
proprietate. Eficienţa productivă şi cîştigul distributiv se 
măsoară deopotrivă prin preţ. Considerentele 
tranzactionale sînt considerente privitoare la pret, iar 
exigenţele pecuniare de orice fel din comunităţile 
moderne sînt exigente referitoare la pret. Situaţia 


economică actuală este un sistem de preţuri. Instituţiile 
economice din schema de viaţă a civilizaţiei moderne 
sînt (în mod precumpănitor) instituţii ale sistemului de 
preţuri. Evidenţa de care sînt susceptibile toate 
fenomenele vieţii economice moderne este evidenţa prin 
preţ şi în mod curent se consideră că nu există alt 
mecanism de evidenţă recunoscut, altă evaluare în drept 
sau în fapt la care să se preteze faptele vieţii moderne. 
Forţa acestei obisnuinte (instituţii) a evidenţei pecuniare 
a crescut şi s-a generalizat, de fapt, atît de mult, încît 
este extinsă, deseori ca ceva de la sine înţeles, la multe 
fapte care la drept vorbind n-au implicaţii pecuniare şi 
mărime pecuniară, ca de exemplu operele de artă, 
ştiinţă, studii clasice şi religie. Mai mult sau mai puţin 
liber şi deplin, sistemul de preţuri domină mentalitatea 
curentă în aprecierea şi cotarea acestor ramificații ne- 
pecuniare ale culturii moderne; şi aceasta în ciuda 
faptului că, la o reflecţie cît de sumară, toţi oamenii cu 
inteligenţă normală vor fi dispuşi să admită că aceste 
lucruri se plasează dincolo de perimetrul evaluării 
pecuniare. 

Gustul popular actual şi judecata populară despre 
merite şi scăderi sînt, după cum se ştie, afectate într-o 
anumită măsură de consideraţii pecuniare. E un lucru 
ştiut de toată lumea şi imposibil de tăgăduit sau de 
escamotat, că testele şi standardele pecuniare 
(„comerciale”) sînt în mod obişnuit utilizate şi în afara 
intereselor comerciale propriu-zise. Se admite, chiar şi de 
către economiştii hedonisti, că pietrele preţioase sînt mai 
pretuite decit ar fi dacă ar exista în cantităţi mai mari şi 
dacă ar fi mai ieftine. O persoană bogată se bucură de 
mai multă consideraţie şi de o mai bună reputaţie decit 
s-ar bucura, avînd aceleaşi calităţi sufleteşti şi fizice şi 
acelaşi bilanţ de fapte bune şi rele, dacă ar fi mai săracă. 
Se prea poate ca această „mercantilizare” curentă a 
gustului şi judecății oamenilor să fi fost exagerată de 
către criticii superficiali şi pripiti ai vieţii contemporane, 


dar nu se poate nega că este în aceasta şi un dram de 
adevăr. Lucrul se datorează extinderii în alte sfere de 
preocupări a concepţiilor habitaale induse de activităţile 
şi de gindirea consacrate unor chestiuni pecuniare. 
Aceste concepții  „comerciale” despre merite şi 
neajunsuri derivă din experienţa tranzacţiilor economice. 
Testele şi standardele astfel aplicate în afara acestor 
tranzacţii şi relaţii nu sînt reductibile la termenii 
senzoriali de plăcere şi durere. Ba s-ar putea chiar să fie 
adevărat, de exemplu, după cum se crede îndeobşte, că 
constatarea superiorității pecuniare a unui vecin bogat 
să aibă ca rezultat imediat nu senzaţii de plăcere, ci 
dimpotrivă; este însă la fel de adevărat ca un asemenea 
vecin se va bucura, în general, de mai multă stimă şi 
consideraţie decit un altul care nu se deosebeşte de el 
decît prin faptul că are o situaţie materială mai putin 
demnă de invidiat. 

Instituţia proprietăţii este cea care dă naştere acestor 
criterii de discriminare habituale, iar în timpurile 
moderne, cînd bogăţia se socoteşte în bani, aceste teste 
şi standarde de superioritate pecuniară se aplică şi ele în 
termeni de valoare monetară. Cu asta cred ca e de acord 
toată lumea. Instituţiile pecuniare induc obişnuinţe de 
gîndire pecuniare care afectează criteriile de 
discriminare practicate de oameni dincolo de sfera 
îndeletnicirilor mercantile; interpretarea hedonista 
pretinde însă că atare obişnuinţe de gîndire pecuniare nu 
afectează judecata oamenilor în chestiuni pecuniare. 
Deşi eşafodajul instituţional al sistemului de preţuri 
domină în chip vizibil gîndirea comunităţii moderne în 
chestiuni situate în afara interesului economic, 
economiştii hedonişti insistă, în fapt, că nu trebuie 
recunoscute nici un fel de efecte ale acestui eşafodaj 
instituţional în sfera de activitate căreia ea îi datorează 
geneza, creşterea şi persistenta sa. Fenomenele de 
schimb, care sînt în mod special şi uniform fenomene 
legate de preţuri, apar reduse, în schema teoriei 


hedoniste, la termeni hedonistici ne-pecuniari, iar 
formularea teoretică este elaborată, ca şi cum 
concepţiile pecuniare n-ar avea nici o forţă în sistemul de 
relaţii de unde au izvorit. Se admite că preocuparea 
pentru interese comerciale a „comercializat” restul vieţii 
moderne, şi în schimb nu se admite „comercializarea” 
comerţului. Tranzacţiile şi calculele economice în termeni 
pecuniari cum sînt cei de împrumut, scont şi capitalizare 
sînt convertiți fără ezitare sau preget în termeni de 
utilitate hedonistă şi reciproc. 

Poate că nu e necesar să obiectăm acestei convertiri 
din termeni pecuniari în termeni senzoriali cînd e vorba 
de scopul teoretic pentru care este efectuată de obicei; 
deşi, la nevoie, s-ar putea să nu fie prea greu de arătat 
că toată baza hedonistă a unei asemenea conversiuni 
este o concepţie psihologică eronată. Nu se poate însă să 
nu obiectăm la consecinţele teoretice mai îndepărtate 
ale acestei conversiuni. Ea face abstracţie de toate acele 
elemente care i se dovedesc refractare; ceea ce 
înseamnă că face abstracţie tocmai de acele elemente 
ale vieţii economice care au o forţă instituţională şi care, 
de aceea, s-ar preta la o cercetare ştiinţifică de tip 
modern — de acele elemente (instituţionale) a căror 
analiză ar putea contribui la înţelegerea proceselor 
economice moderne şi a vieţii comunităţii economice 
moderne, prin contrast cu presupusul calcul hedonist 
primordial. 

Putem formula această idee cu şi mai multă claritate 
astfel. Banii şi obişnuita recurgere la folosirea lor sînt 
gindite ca nefiind decit căi şi mijloace prin care se 
dobindesc bunuri de consum, aşadar doar o metodă 
convenabilă de procurare a unor senzaţii de consum 
agreabile, care în teoria hedonistă reprezintă scopul unic 
şi fatis al tuturor preocupărilor economice. Valorile 
pecuniare nu au, prin urmare, aici nici o altă semnificaţie 
decit aceea de putere de cumpărare a unor bunuri de 
consum, iar banii sînt doar un instrument de calcul. 


Activitatea de investiții, prelungirea creditului, 
împrumuturile de toate felurile şi gradele, cu plata 
dobinzilor aferente şi tot restul sînt concepute şi ele doar 
ca nişte paşi intermediari între senzațiile plăcute de 
consum şi eforturile induse de anticiparea acestor 
senzaţii, celelalte dimensiuni ale situaţiei fiind voit 
ignorate. Bilanţul fiind întocmit în termeni de consum 
hedonist, în acest circuit pecuniar nu intervine nici o 
perturbare cit timp nu se modifică termenii extremi ai 
acestei ecuaţii hedoniste extinse — costul în durere şi 
cistigul în plăcere, tot ce stă între aceşti termeni extremi 
fiind doar o relaţie algebrică menită să înlesnească 
ţinerea evidenţei. Numai că nu aşa se petrec lucrurile în 
viata economică moderna. Variatiile capitalizării, de 
exemplu, se produc fără să avem posibilitatea de a le 
raporta la variaţii echivalente vizibile în evoluţia 
sectorului industrial sau în sfera plăcerilor legate de 
consum, adică fără o bază vizibilă în acele elemente 
materiale la care teoria hedonistă reduce toate 
fenomenele economice. Aşa se face că, pînă una alta, 
ceea ce se petrece în realitate nu poate să încapă în 
formularea teoretică. In derularea efectivă a afacerilor, 
agenţii economici de obicei nu sînt cu gîndul la acea 
achiziţie finală de bunuri de consum pe care o postulează 
hedoniştii. In mod obişnuit, oamenii de afaceri urmăresc 
să acumuleze bogății peste limitele consumului real, şi 
nu intenţionează ca bogăţia astfel acumulată s-o 
convertească printr-o tranzacţie finală de cumpărare în 
bunuri consumabile sau în senzaţii de consum. Fapte ca 
acestea, îndeobşte cunoscute, împreună cu puzderia de 
detalii cu caracter pecuniar asemănător din care se 
alcătuieşte lumea afacerilor nu ridică în teoria hedonistă 
problema modului în care s-au constituit aceste scopuri, 
idealuri, aspirații şi standarde sau a modului cum 
afectează ele tiparele vieţii în afaceri sau în afara lor; 
aceste probleme nu sînt puse pentru că nu li se poate da 
răspuns în termenii pe care economiştii hedonişti se 


mulţumesc să-i folosească sau, mai bine zis, pe care 
premisele lor le permit să-i folosească. Problema pe care 
şi-o pun ei este cum să se descotorosească de aceste 
fapte: cum să le neutralizeze teoretic astfel încît să nu 
mai apară în teorie şi aceasta să poată fi formulată în 
termenii direcţi şi univoci ai calculului raţional hedonist. 
Ele sînt tratate ca nişte aberaţii datorate unor omisiuni 
sau lapsusuri de memorie la oamenii de afaceri, ori 
vreunei carente de logică sau de înţelegere a lucrurilor. 
Sau sînt interpretate în termenii rationalisti ai calculului 
hedonist recurgindu-se la o utilizare ambiguă a 
conceptelor hedoniste. Astfel că întreaga „economie 
monetară”, cu toată maşinăria creditului şi a tot ce mai 
comportă ea, dispare într-un păienjeniş de metafore, 
pentru ca să reapară teoretic purjată, sterilizată şi 
simplificată în chipul unui „sistem de troc rafinat” 
culminînd într-un agregat net maxim de senzaţii de 
consum agreabile. 

Cum însă textura vieţii economice constă din acest 
trafic pecuniar ne-hedonist, ne-rationalist; cum tocmai 
acest conventionalism specific al scopurilor şi 
standardelor diferenţiază viaţa comunităţii economice 
moderne de orice etapă mai timpurie sau mai primitivă a 
vieţii economice pe care ne-o putem imagina; cum 
tocmai în această textură de interacțiuni pecuniare şi de 
concepte, idealuri, instrumente şi aspirații pecuniare 
apar conjuncturile vieţii economice cu fazele lor faste şi 
nefaste; cum tocmai aici se produc acele schimbări 
instituţionale prin care o etapă sau eră din viaţa 
economică a unei comunităţi diferă de oricare alta; cum 
creşterea şi schimbarea acestor elemente habituale, 
convenţionale determină creşterea şi caracterul oricărei 
ere sau comunităţi economice, orice teorie economică 
care lasă de o parte aceste elemente sau caută să le 
evite îşi taie accesul la principalele fapte pe care a pornit 
să le caute. Viaţa cu conjuncturile şi instituţiile ei fiind 
atit de complexă, oricît ne-ar displăcea acest lucru, 


explicaţia teoretică a fenomenelor acestei vieţi trebuie 
să apeleze la acei termeni pe care îi impune 
desfăşurarea reală a respectivelor fenomene. Nu-i de 
ajuns să spunem că interpretarea hedonistă a 
fenomenelor economice moderne este inadecvată sau 
derutantă; dacă fenomenele sînt supuse în analiza 
teoretică interpretării hedoniste, ele dispar din teorie; iar 
dacă s-ar preta în fapt unei atare interpretări, atunci în 
fapt ar dispărea. Dacă în fapt toate relaţiile şi principiile 
convenţionale ale interacțiunilor pecuniare ar fi 
permanent supuse unei asemenea revizii rationalizate, 
calculatorii, astfel încît fiecare uzanţă, apreciere sau 
procedeu în parte să trebuiască să se justifice de novo 
după criterii hedoniste de utilitate senzorială pentru toţi 
cei implicaţi şi la fiecare pas, eşafodajul instituţional nu 
s-ar putea menţine şi funcţiona nici o singură zi. 


NOTĂ 


1. Comportamentul uman se deosebeşte de cel animal 
prin faptul că este determinat nu atît de senzațiile reale 
de plăcere şi durere, cît de cele anticipate. În măsura în 
care e determinat de anticipatii, el se sustrage raportului 
cauză-efect, supunîndu-se regulii raţiunii suficiente. 
Graţie acestei facultăţi raţionale din om, legătura dintre 
stimul şi reacţie încetează de a fi cauzală, devenind 
teleologică. 

Motivul pentru care în determinarea conduitei umane 
se acordă locul prim şi decisiv plăcerii şi nu durerii pare a 
fi acceptarea (tacită) a doctrinei optimiste privind o 
ordine benefică a naturii, pe care secolul al XIX-lea a 
mostenit-o de la cel de-al XVIII-lea. 


PARTEA A II-A 
Pozitivismul şi metodologia 
economică 


Dezvoltarea pozitivismului logic si a vederilor lui Karl 
Popper (vezi Introducerea) a avut un impact semnificativ 
asupra metodologiei economiei politice. Economişti ca 
Terence Hutchison şi Paul Samuelson au semnalat că o 
bună parte a teoriei economice părea să nu satisfacă 
standardele pozitivist-logice de evaluare a teoriilor 
ştiinţifice. La această somaţie gravă au răspuns în 
principal Fritz Machlup şi Milton Friedman. Argumentările 
lor în cea mai mare parte pozitiviste în favoarea 
economiei politice au avut un ecou atît de mare, încît pe 
la mijlocul anilor '70 Martin Hollis şi Edward Nell au putut 
susţine în cartea lor Rational Economic Man că teoria 
economică standard presupune pozitivismul logic! 

Fiecare din cei patru autori reprezentaţi în această 
secţiune a fost influenţat de filozofia pozitivist-logică a 
ştiinţei şi de cea popperiană, cu toate că fiecare 
reacţionează altfel. Deşi aceste două filozofii ale ştiinţei 
au fost în bună măsură abandonate de filozofii ştiinţei, 
eseurile retipărite aici nu sînt doar de importanţă 
istorică. Nu numai că problemele abordate în ele sînt 
încă vii, dar vederile pozitiviste şi popperiene continuă să 
fie dominante printre economişti. 


CAPITOLUL 8 
Despre verificare în ştiinţa 


economică! 
TERENCE W. HUTCHISON 


Terence Hutchison (1912-) a studiat la Universitatea 
din Cambridge şi la London School of Economics; a 
predat la aceasta din urmă şi la Universitatea din 
Birmingham. Intiia sa carte, The Significance and 
Basic Postulates of Economic Theory (Semnificatia 
şi postulatele de bază ale teoriei economice) 
(1938), a fost prima încercare amplă de aplicare a 
filozofiei pozitiviste a ştiinţei la economia politică. În 
ultimele decenii, profesorul Hutchison a scris mult 
pe teme de istorie şi metodologie a ştiinţei 
economice. 


După opinia profesorului Machlup, este important să 
facem deosebire, legat de problema verificării în ştiinţa 
economică, între două şcoli de gîndire, numite de el 
şcoala „apriorică”, şi şcoala „ultra-empiristă”. Despre 
„ultra-empirişti” el scrie următoarele: „lată acum în ce 
constă esența poziției ultra-empiriste cu privire la 
verificare: ultra-empiristul este atit de neincrezător fata 
de sistemele de gîndire deductive, incit nu se 
mulţumeşte cu verificarea indirectă a ipotezelor, adică cu 
teste ce ar arăta că rezultatele deduse (din aceste 
ipoteze şi anumite presupozitii factuale) corespund cu 
aproximație cu date de observație atestate; ci insistă 
asupra verificării independente a tuturor presupozitiilor, 
fie ele ipotetice sau factuale, ba poate chiar şi a fiecărui 
pas intermediar al analizei” (subliniat de mine).* Mai mult 


1 Publicat iniţial sub titlul. Profesorul Machlup despre verificare în 
ştiinţa economică”, de T. W. Hutchison, în Southern Economic 
Journal, vol. 22 (1956), pp. 476—483. 


încă, ultra-empiriştii „refuză să recunoască legitimitatea 
folosirii, la vreunul din nivelurile analizei, a unor 
propoziţii ce nu sînt verificabile în mod independent” (p. 
7). 
Profesorul Machlup pretinde că ar putea da „zeci” de 
exemple de poziţie „ultra-empiristă”. Singurul pe care l- 
a ales să-l citeze este luat din cartea mea The 
Significance and Basic Postulates of Economic Theory 
(1938). El spune clar că nu-l preocupă atit să extragă 
unul sau două enunţuri incriminabile, cit poziţia 
reprezentată pe tot parcursul cărţii — („l-am ales pe 
Hutchison”, scrie profesorul Machlup). 

lată ce scriam eu (op. cit., p. 9): „Pentru ca propoziţiile 
finite (în original finished — n. t.), ca deosebite de 
propoziţiile accesorii pur logice sau matematice folosite 
în numeroase ştiinţe, inclusiv în economia politică, să 
aibă conţinut empiric, după cum propoziţiile finite ale 
tuturor ştiinţelor cu excepţia logicii şi a matematicii 
trebuie, evident, să aibă, (6) aceste propoziţii trebuie să 
fie în principiu susceptibile de testare empirică sau să fie 
reductibile la astfel de propoziții prin deducție logică sau 
matematică. Aşadar, nu este neapărat nevoie ca ele să 
fie efectiv testate şi nici măcar să fie practic susceptibile 
de testare în condiţiile tehnice de astăzi sau din viitor 
sau în condiţii de investigaţie statistică, după cum e lipsit 
de sens să vorbim de vreun test «absolut», care ar 
decide «definitiv» dacă o propoziţie este «absolut» 
adevărată sau falsă. Trebuie însă să fie posibil să se 
indice într-un mod intersubiectiv ce se întîmplă dacă ele 
sînt adevărate sau false; altfel spus, adevărul sau 
falsitatea lor trebuie să producă o diferenţă înregistrabilă 
empiric sau o astfel de diferenţă trebuie să fie direct 
deductibilă din ele” (Sublinierile sînt din textul original). 
Nota (6) ataşată acestui pasaj suna astfel: „Nouă lucrul 
acesta ni se pare evident. Dar punctul de vedere opus, 
că economia politică este, sau ar trebui să fie, nu o 
ştiinţă empirică, ci o ştiinţă formală cum sînt matematica 


şi logica, este împărtăşit (1937) de un număr de 
autorităţi în materie în frunte cu profesorul L. von Mises. 
Cf. Grundprobleme der Nationalökonomie (Probleme 
fundamentale ale economiei naţionale) şi comunicarea 
sa din Actes du Congres International de Philosophie 
(Lucrările Congresului Internaţional de Filozofie) Paris, 
1937. În referirile pe care le fac în continuare voi omite, 
pentru concizie, această precizare evidentă la principiul 
testabilitatii: că o propoziţie ştiinţifică poate să nu fie ea 
însăşi testabilă empiric în mod direct, ci să fie reductibilă 
prin deducție directă la una sau mai multe propoziţii 
testabile empiric (cf. propoziţiile fizicii despre electroni, 
particule a şi B etc.)” 

Aceasta a fost prima formulare si singura relativ 
completă a poziţiei cu privire la verificare pe care am 
încercat s-o expun în acea carte. Acest pasaj mi se pare 
acum destul de demodat, ba chiar un pic nenuantat şi 
gramatical incorect în ce priveşte formularea. În mod 
sigur, însă, nu este un exemplu de ceea ce profesorul 
Machlup numeşte „ultra-empirism”. Mai mult decit atît, în 
el este explicit negat ceea ce Machlup numeşte „esenţa 
poziţiei ultra-empiriste cu privire la verificare”. 

Din fericire, nu sînt în situaţia de a trebui să mă sprijin 
pe propria-mi interpretare a ceea ce am scris cu 
optsprezece ani în urmă, presupunind că e nevoie aci de 
interpretare. In lucrarea sa Economic Theory and Method 
(Teoria şi metoda economică) (publicată recent într-o 
nouă ediţie engleză), profesorul F. Zeuthen dă clar de 
înţeles că mă citează într-un sens diametral opus 
profesorului Machlup (şi îndrăznesc să-mi închipui că 
profesorul Zeuthen nu s-ar fi hotărît să mă citeze în acel 
sens, sau în oricare altul, dacă ar fi socotit că încape vreo 
îndoială cu privire la direcţia urmată de raţionamentul 
meu). Profesorul Zeuthen scrie: „Pentru ca nişte enunturi 
despre realitate să aibă semnificaţie, presupunind că ele 
nu formulează direct anumite observaţii individuale, 
trebuie să fie posibilă, prin transformări logice, 


traducerea lor în observaţii cel puţin posibile. Trebuie să 
existe o posibilitate de a verifica realitatea lor sau 
realitatea consecinţelor lor. Într-o teorie rationalizata, 
cum este, de exemplu, microfizica, nu se consideră totuşi 
necesar ca fiecare enunţ în parte să poată fi tradus în 
limbajul realităţii, fiind suficientă posibilitatea verificării 
unui anumit complex de enunturi. Legat de aceasta, îl 
putem cita si pe Paul Samuelson: «Printr-o teorema cu 
semnificaţie înţeleg pur si simplu o ipoteză privitoare la 
datele empirice care în principiu ar putea fi infirmată, fie 
şi numai în condiţii ideale»... Mensurabilitatea directă 
sau indirectă (sau posibilitatea unei alte testări factuale) 
este o condiţie necesară pentru evitarea situaţiei 
misterioase în care fiecare poate avea ideile sale cu 
privire la aceleaşi cuvinte. Enunturile ştiinţifice despre 
realitate trebuie să poată fi verificate de către alţii. După 
cum spune Hutchison, ele trebuie «să fie în principiu 
susceptibile de testare empirică sau să fie reductibile la 
astfel de propoziţii prin deducție logică sau matematică. 
Dacă în principiu nu există nici o posibilitate de a ne 
edifica asupra adevărului unei asertiuni, atunci aceasta 
are un caracter mistic»” (op. cit., pp. 8-9). 

Mă tem, deci, că — fără îndoială din vina mea — 
profesorul Machlup n-a înţeles deloc punctul de vedere 
pe care am încercat să-l schitez, mai cu seamă pentru că 
nici unul singur din foarte scurtele pasaje pe care le 
citează din textul meu, dacă e luat în contextul respectiv, 
nu mi se pare a avea conţinutul pe care profesorul 
Machlup îşi închipuie că-l are.? Poate că profesorul 
Zeuthen este mai uşor de urmărit, şi categoriile 
profesorului Machlup ni s-ar lămuri mai bine dacă el ne- 
ar explica unde-l plasează pe profesorul Zeuthen: în 
categoria „ultra-empiriştilor” sau în cea a „aprioriştilor” 
sau cum îi situează în raport cu aceste categorii pe alţi 
autori din ultimul deceniu care au adus contribuţii 
importante la metodologia economiei politice, cum sînt 
Samuelson, Lange, Little şi Friedman. 


În timp ce dificultatea cu categoria „ultra-empirişti” a 
profesorului Machlup pare a fi doar aceea că unicul 
exemplu citat de el se plasează evident în afara ei, 
dificultatea cu categoria „aprioriştilor” pare a consta în 
faptul că este prea elastică şi prea cuprinzătoare pentru 
a fi semnificativă: cel puţin una sau două din autorităţile 
catalogate de profesorul Machlup drept „apriorişti” ar fi 
preferat în mod categoric, dacă tot trebuie să li se dea 
un nume, să li se spună „empirişti”. Profesorul Machlup 
este de acord că acest termen acoperă autori cu 
concepţii epistemologice foarte diferite, de la J. S. Mill la 
L. Mises. După ce ne spune (la p. 5) ca nu-l preocupă 
decit cele doua ,,pozitii extreme”, mai departe profesorul 
Machlup, dupa ce într-adevăr defineşte  „ultra- 
empirismul” în termeni extremi, lasă „apriorismul” foarte 
elastic. De fapt, este foarte greu de spus dacă cele două 
categorii ale sale vor să desemneze într-adevăr două 
extreme, cu un larg spaţiu de mijloc între ele, sau 
„apriorismul” este latit pînă într-atit încît să includă tot 
terenul intermediar, pînă la graniţa „ultra-empirismului”; 
în care caz „apriorismul” i-ar cuprinde pe toţi cei dispuşi 
să recunoască metodele „indirecte” de verificare sau 
confirmare, iar „ultra-empirismul”, pe cei ce resping 
explicit verificarea indirectă şi insistă în exclusivitate pe 
verificarea sau confirmarea independentă „directă” (în 
ipoteza că profesorul Machlup ar putea da un exemplu 
din această categorie)”. 

Mi se pare însă îndoielnic că ar fi de vreun folos o 
distincţie axată pe acceptarea ori neacceptarea 
verificării sau testării „indirecte”, chiar dacă această 
distincţie ar fi definită mai clar, ar fi botezată mai 
adecvat şi ar fi exemplificată mai puţin eronat. Să 
presupunem (A) că am testat şi confirmat (1) că o 
parcelă de pămînt are forma unui triunghi dreptunghic şi 
(2) că cele două laturi mai scurte au lungimile de 30, 
respectiv 40 de yarzi; şi să mai presupunem (B) că am 
verificat calculul sau deductia mea, cu ajutorul teoremei 


lui Pitagora, că cea de a treia latură măsoară 50 de yarzi. 
Profesorul Machlup insistă, din cîte am văzut, că există 
„Zeci” de economişti dispuşi să nege că efectuarea 
acestor măsurători şi teste, privitoare la cele două laturi 
mai scurte şi la unghiul drept, îmi dau dreptul să 
consider testată şi verificată în aceeaşi măsură 
propoziţia (C) că lungimea celei de-a treia laturi este de 
50 de yarzi. „Zecile” acestea de economişti „ultra- 
empirişti” (de a căror existenţă cer permisiunea să mă 
îndoiesc) ar continua să privească propoziţia (C) ca pe o 
construcţie speculativă total neconfirmată înainte ca eu 
s-o testez sau s-o confirm „direct” şi „independent” 
masurind separat latura de 50 yarzi (operaţie ce 
eventual s-ar putea dovedi, din raţiuni tehnice, foarte 
dificilă sau practic imposibilă). 

Oricum, nu mi se pare că aş comite o incredibil de 
naivă şi de primejdioasă eroare metodologică dacă în 
fapt aş încerca să testez propoziţia (C) în mod direct şi 
independent printr-o măsurătoare specială, admitind ca 
este posibilă din punct de vedere tehnic sau practic. 
Dacă (C) trebuie testată direct sau indirect depinde de 
comoditatea practică şi de gradul de confirmare la care 
aspirăm. Nu văd cum se poate isca în această chestiune 
o controversă serioasă sau cum se poate sprijini, într-un 
asemenea caz, o distincţie cit de cit interesantă pe 
acceptarea sau nu a testării „indirecte” a lui (C). 

Atit despre elementele istorico-critice din articolul 
profesorului Machlup. Acum, de vreme ce începutul l-am 
făcut, poate că e cazul să exprim unele dubii şi cu privire 
la teza lui mai pozitivă. Elementul controversabil — şi 
există un asemenea element — rezidă în concepţia 
profesorului Machlup despre „postulatele fundamentale” 
sau „generalizările de nivel înalt” din economia politică. 
Singurul exemplu dat de el pentru propoziţiile de acest 
tip este „postulatul fundamental” că „oamenii acţionează 
rational, încearcă să-şi valorifice la maximum 
posibilităţile şi sînt capabili să-şi dispună preferinţele 


într-o ordine coerentă; că întreprinzătorii preferă, la risc 
egal, un profit mai mare” (pp. 10-11). Toate acestea sînt 
variaţii la postulatul central, omniprezent al analizei 
„Microeconomice” — cel al acţiunii „maximizante” sau 
raţionale. Ar fi poate util să ştim dacă profesorul Machlup 
este în măsură să mai dea alte exemple de „postulate 
fundamentale” ale economiei politice în afară de acesta 
şi de variantele lui. În caz că da, elementul 
controversabil ar putea să apară într-o lumină mai clară, 
iar în caz că nu, s-ar vădi în chip destul de hotărit că el 
depinde de statutul si natura acestei propoziţii 
referitoare la comportamentul  „maximizant” şi/sau 
„raţional”.5 Tin să remarc aici că profesorul Machlup 
caracterizează acest „postulat fundamental” ca „avînd 
semnificaţie empirică”, ceea ce ar părea să însemne că 
este „în principiu empiric-falsificabil”; sau, în orice caz, el 
nu tratează acest postulat fundamental ca pe o definiţie 
mai mult sau mai puţin deghizată, lipsită de conţinut 
empiric, care n-ar spune altceva decit că oamenii 
maximizează ceea ce maximizează sau că 
comportamentul economic nu poate, prin definiţie, să fie 
decit raţional — (cum pare să susţină profesorul Mises). 
Principala dificultate pe care a ridicat-o acest postulat 
fundamental de-a lungul întregii sale istorii — adică, 
începînd aproximativ de la Bentham — a fost aceea de a 
şti dacă i s-a dat vreun conţinut şi care anume, cînd, 
unde şi în ce măsură este aplicabil şi deci care ar fi exact 
semnificaţia concluziilor deductibile logic din el cu privire 
la activităţile umane. Într-o vreme, înţelesul ce i se 
dădea era că consumatorul „îşi maximizează satisfacția” 
sau  „utilitatea”, firma  „profilurile” sau chiar că 
societatea, în anumite condiții, îşi  maximizează 
„satisfacția socială”, „utilitatea” sau „bunăstarea” totală. 
Lucrul de care aveau nevoie în primul rînd astfel de 
formulări ale acestui postulat fundamental era un plus de 
claritate mai mult decit un plus de confirmare sau 
verificare; adică, nu atit o testare efectivă, cit o 


specificare a ceea ce ar însemna în cazul lui un test, sau 
a circumstanțelor mai precise în care generalizarea ar 
urma să fie considerată „confirmată” ori „infirmată”. 

Profesorul Machlup spune mai departe despre acest 
postulat fundamental al acţiunii „maximizante” sau 
„raţionale” şi despre variantele lui că sînt „postulate ce, 
deşi posedă semnificaţie empirică, nu cer teste empirice 
independente, ci pot reprezenta paşi semnificativi în 
raționamente ce conduc la concluzii empiric testabile”. 
Putem fi de acord, fireşte, că e posibil să nu fie „cerute” 
efectiv teste independente. Cine susţine însă despre o 
anume propoziţie că „posedă semnificaţie empirică” sau 
că reprezintă „un pas semnificativ”, aceluia i se „cere” 
să indice de unde pina unde merge această semnificaţie, 
„funcţia” — dacă există vreuna — pe care propoziţia o 
poate îndeplini şi o îndeplineşte, şi cum se face că ea nu 
este doar o superfluă a cincea roată la căruţă — (aşa 
cum este, în mod sigur, o propoziţie de felul „orice 
acţiune economică, fiind raţională, maximizează ceea ce 
maximizează”).6 

Fireşte, în principiu nu contează dacă specificarea 
condiţiilor de testare a acestui postulat fundamental este 
obţinută  „direct” şi ,independent”, sau  „indirect”, 
mergind de la testele specificate pentru concluzii spre 
presupozitiile din care concluziile sînt deduse. Profesorul 
Machlup consideră că aceste, concluzii sînt „empiric 
testabile”, deci că se pot da „descrieri îndeajuns de 
specifice”, ceea ce ar constitui un test al lor. Ceea ce 
profesorul Machlup nu arată este cum pot fi deduse cu 
inevitabilitate logică concluzii „empiric testabile” despre 
acţiunile umane din postulate „cu semnificaţie empirică” 
privitoare la acţiunile umane, în condiţiile în care se 
consideră că prin ele însele aceste postulate nu sînt 
testabile fie în principiu, fie practic, sau se consideră că 
sînt testabile doar în mod „gratuit” si „derutant” 
(profesorul Machlup nu dă niciodată clar de înţeles pe 
care din aceste calificative îl are de fapt în vedere). De 


fapt, care este exact contrastul pe care pare a vrea să-l 
releve profesorul  Machlup între propozițiile „cu 
semnificaţie empirică” şi propoziţiile „empiric testabile” 
privitoare la acţiunile umane? Aici el se lansează în 
analogii cu teorii din fizică, fără a fi dovedit însă că există 
corespondente relevante în teoria economică. In ştiinţele 
sociale există, fireşte, dificultăţi considerabile în tot 
cursul testării oricărei propoziţii. Profesorul Machlup nu 
face nimic spre a arăta că ar fi în vreo privinţă mai 
dificilă confirmarea sau infirmarea  postulatelor, 
„fundamentale” sau nu, privitoare la acţiunea umană, 
folosite în teoria economică, decît confirmarea sau 
infirmarea concluziilor despre acţiunile umane. Teoriile 
maximizante din microeconomie despre acţiunea umană, 
care sînt relativ simple, nu pot fi comparate în mod 
relevant, sub acest aspect, cu teorii din fizică. 
Generalizările şi analogiile metodologice din fizică nu pot 
avea decit o semnificaţie destul de limitată în 
interpretarea si elucidarea teoriilor şi propozitiilor 
economice, specifice.” Într-un cuvînt, admitind principiul 
verificării indirecte, nu putem fi totuşi de acord cu modul 
imprecis si nediferentiat în care pare a-l invoca 
profesorul Machlup. Ar fi de dorit mult mai multă 
specificitate şi precizie. 

Să luăm exemplul unde economiştii au încercat timp 
de decenii să tragă cele mai ample şi de efect concluzii 
practice din teorii construite în jurul postulatului 
fundamental al maximizării acţiunilor raţionale; adică 
teoria economiei politice a bunăstării şi a 
comportamentelor consumatorilor. Dacă luăm o 
concluzie cum este cea a lui Walras (şi a multor altora) 
că „libera concurenţă procură în anumite limite 
maximum de utilitate societăţii”, în cazul ei se cere 
aplicat, pare-se, un procedeu diametral opus celui 
considerat esenţial de profesorul Machlup. În cazul unei 
asemenea „concluzii” nu prea sînt şanse de testare 
„directă”. Dimpotrivă, inversînd procedeul asupra căruia 


insistă Machlup, trebuie să mergem regresiv de la 
„concluzie” spre postulate, în particular spre postulatul 
„fundamenta!” referitor la consumatorul şi producătorul 
individual, şi să ne întrebăm în ce ar putea consta un test 
al acestei presupozitii fundamentale. 

Profesorul Machlup mai menţionează, ca o variantă a 
postulatului fundamental, că „consumatorii sînt capabili 
să-şi dispună preferinţele într-o ordine”. Cum s-a ajuns la 
această formulare şi cum a ajuns ea să înlocuiască, 
pentru majoritatea economiştilor (inclusiv, pare-se, 
pentru profesorul Machlup), formulările mai vechi în 
termeni de „maximizare a utilității”? Doar grație 
insistentei tot mai riguroase a unui lung şir de economişti 
— Fischer, Pareto, Slutsky, Hicks şi Allen, Samuelson şi 
Little — ca postulatul fundamental al teoriei 
comportamentului consumatorilor să fie testabil. 

Cînd, pe de altă parte, profesorul Machlup formulează 
postulatul fundamental conform căruia „oamenii 
acționează rațional”, nu este deloc clar în ce ar putea să 
constea un test al acestui postulat, şi nici măcar dacă 
postulatul este testabil. Neştiind dacă poate fi testat, nu 
se poate spune cit de cit precis ce se poate deduce din 
el. Totuşi, fluturind această generalizare, cum că orice 
acţiune economică este (sau chiar că nu poate să nu fie) 
„raţională”, unii economişti — în speţă profesorul Mises, 
pe care profesorul Machlup pare atît de preocupat să-l 
apere — au susţinut mai departe că din el s-ar putea 
deduce logic concluzii politice utile, ce ar urma astfel să 
fie privite drept concluzii statornicite ale ştiinţei 
economice.® Nu este greu de înţeles de ce aceia ce sînt 
dornici să propage dogme politice de anvergură în chip 
de concluzii logice statornicite ale teoriei economice 
ştiinţifice se opun cerintei de a se specifica proceduri de 
testare pentru aceste concluzii şi/sau pentru postulatele 
din care au fost deduse, inclusiv pentru postulatul 
fundamental. Mă tem că doctrinele profesorului Machlup 
privind verificarea şi verificabilitatea în economia politică 


nu sînt doar contestabile în ele însele, ca explicaţie a 
structurii teoriei microeconomice, ci pot fi folosite în 
apărarea unui gen de obscurantism politico-intelectual ce 
caută să evite nu numai testarea empirică a dogmelor 
sale, ci chiar şi specificarea naturii posibilelor teste. 


NOTE 


1. Cf. F. Machlup, „The Problem of Verification în 
Economics”, Southern Economic Journal, iulie 1955, p. 8. 

2. Nu pretind pentru propozițiile mele vreo 
înţelepciune sau veridicitate deosebite, vreau să spun 
doar că profesorul Machlup n-a interpretat corect foarte 
scurtele citate din lucrarea mea. De exemplu, (a) el 
citează afirmaţia mea „că propoziţiile teoriei pure n-au, 
prin ele însele, valoare prognostică” şi spune că această 
propoziţie, „ca atare”, este „inatacabilă”. Totuşi, în zelul 
său de a ataca inatacabilul, profesorul Machlup o 
interpretează ca pe „un atac la adresa utilizării în teoria 
economică a unor propoziţii empiric neverificabile, 
indiferent care ar fi conexiunile lor cu alte propoziţii”, (b) 
Profesorul Machlup scrie: „Despre «postulatul 
fundamental» al teoriei economice privitor la 
comportamentul «raţional din punct de vedere subiectiv» 
şi maximizant, Hutchison spune că «conţinutul empiric al 
postulatului şi al tuturor concluziilor va fi acelaşi — adică 
nul»“. Aici mi-aş îngădui doar să citez fraza mea 
completă care se referea la metoda aparent circulară a 
profesorului Mises de a formula postulatul fundamental 
(nu şi la alte metode): „Cine crede că are vreun sens 
poate spune «oamenii se comportă aşa cum se 
comportă» în oricite feluri doreşte, dar prin aceasta nu 
vom afla nimic în plus despre comportamentul lor; 
pentru că conţinutul empiric al postulatului şi al tuturor 
concluziilor va fi acelaşi — adică nul”. 


3. Cf. următorul pasaj din capitolul consacrat de prof. 
Zeuthen Materialului şi metodei economiei politice, op. 
cit., pp. 14-15 „Compatibilitatea concepţiei care vede în 
economia politică o ştiinţă empirică, de fapt logic- 
empirică, cu oricita deducție şi teoretizare rezultă clar 
din următoarea formulare a lui Lange: «Economia 
teoretică organizează  uniformităţile într-un sistem 
coerent. Ceea ce se realizează prezentind legile 
economiei politice ca pe o mulţime deductiva de 
propoziţii derivate prin regulile logicii (şi ale matematicii) 
din cîteva propoziţii de bază. Propoziţiile de bază se 
numesc presupozitii sau postulate, iar cele derivate se 
numesc teoreme. Economia politică teoretică ni se 
înfăţişează astfel (asemenea tuturor celorlalte ştiinţe 
teoretice) ca o ştiinţă deductivă. Aceasta nu o transformă 
însă într-o ramură a matematicii pure sau a logicii. Ca şi 
restul economiei politice, teoria economică este o ştiinţă 
empirică. Supozitiile sau postulatele ei sînt generalizări 
aproximative ale unor observații empirice; de exemplu, 
postulatul că întreprinderile comerciale acţionează astfel 
încit să maximizeze profitul lor bănesc. |n scop de 
simplificare, se acceptă o oarecare inacuratete a 
aproximatiei (de exemplu, anumite consideraţii, cum ar fi 
cele de prudenţă, pot determina întreprinderile să nu-şi 
maximizeze profitul). Teoremele, la rîndul lor, sînt supuse 
testării prin observaţie empirică. O mulţime deductivă de 
teoreme ce urmează a fi testate empiric se mai numeşte 
teorie, ipoteză sau model. Putem spune, deci, că 
economia politică teoretică furnizează ipoteze sau 
modele bazate pe generalizări ale observațiilor şi supuse 
testării empirice. Întrucît supozitiile (postulatele ce stau 
la baza unui model) sînt doar aproximative, teoremele nu 
corespund direct rezultatelor observaţiilor empirice».” 
(Sublinierile îmi aparţin.) 

4. Una din funcţiile acestei categorii elastice de 
„apriorişti”, care este mai întîi calificată drept 
„extremistă”, dar apoi este lărgită astfel încît să-l includă 


şi pe J. S. Mill, pare a fi de a da o aura de moderație 
respectabilă dogmelor politice şi metodologice cu 
adevărat „extremiste” ale profesorului L. Mises. Au mai 
existat în ultimul deceniu şi alte exemple de colaboratori 
sau discipoli ai profesorului Mises gata să ne explice că 
atunci cînd spunea „imposibil”, Mises vroia de fapt să 
zică „posibil”, sau că atunci cînd spunea „a priori”, vroia 
de fapt să zică „empiric”. Dacă ar fi să ne luăm după 
profesorul Machlup, cînd profesorul Mises susţine că în 
economia politică „postulatele fundamentale sînt 
adevăruri a priori, necesităţi ale gîndirii” (p. 6), „toť 
ceea ce urmărea, „oricît de contrariante puteau să pară 
afirmațiile (sale)” era „să obiecteze... față de verificarea 
postulatelor de bază luate izolat”. 

5. Profesorul M. Friedman (Essays in Positive 
Economics, p. 16 n), comentînd modul în care profesorul 
Machlup prezintă doctrina productivității marginale 
(American Economic Review, sept. 1946, pp. 519-554), 
notează că „prin accentul pus pe structura logică, 
Machlup se aproprie periculos de mult de prezentarea 
acestei teorii ca fiind o pură tautologie, deşi este evident 
în cîteva puncte că e conştient de acest pericol şi 
preocupat să-l evite”. Trebuie să spun că „preocuparea” 
lui Machlup în această privinţă putea să pară mai 
presantă atît în 1946, cit şi în 1955. Orice autor 
„preocupat” ar fi putut uşor să scape de această 
preocupare specificînd fie şi sumar conţinutul empiric al 
ipotezei maximizării randamentelor pentru cazul care-l 
interesează, adică indicînd condiţiile în care ipoteza ar 
putea fi testată într-un anume caz individual. Profesorul 
Mises, fireşte, nu e citusi de putin „preocupat” pe 
această temă; ba dimpotrivă, el se leapădă de asemenea 
griji sustinind că orice acţiune economică este 
,rationala” — prin definiţie, pesemne — iar profesorul 
Machlup se arată din cînd în cînd extrem de preocupat să 
apere poziţia profesorului Mises. Am remarca în plus că 
punctul de vedere susţinut de noi aici este rezumat 


foarte succint de profesorul Friedman după cum urmează 
(op. cit., p. 41): „Este necesar să specificăm mai bine 
conţinutul teoriei economice existente şi să distingem 
între diferitele ei ramuri. “ 

6. Cf. capitolul „Analiza comportamentului 
consumatorilor” din cartea lui I.M.D. Little Welfare 
Economics (pp. 14 şi urm.). Referitor la ipoteza 
maximizării aplicată la consumator, dl Little scrie (pp. 20- 
21): „Principala dificultate rezidă în interpretarea axiomei 
«individul maximizează utilitatea»... în trecut, 
economiştii au fost adesea atacați pe motivul că teoriile 
lor n-ar fi aplicabile decît oamenilor egoişti; asemenea 
atacuri au fost respinse ca fiind absurde. Dar ele nu erau 
absurde. Economiştii erau cei ce greşeau sugerînd că 
economia pozitivă ar avea vreo legătură necesară cu 
satisfacţiile. De asemenea, economistul nu putea susţine 
că dispune de teste obiective pozitive în măsură să-i 
arate la cine se aplică teoria şi la cine nu şi că nu 
contează dacă e vorba sau nu, într-adevăr, de un test 
privind satisfacția... Un economist a încercat să 
depăşească această dificultate spunînd că nu contează 
ce anume încearcă un om să maximizeze, cîtă vreme 
încearcă să maximizeze ceva, bunăoară greutatea sa 
corporală sau suferinţa sa. Dar aceasta echivalează cu a 
spune că ori de cite ori economistul poate să explice 
comportamentul unui om, în mod necesar acel om 
maximizează ceva. De aci însă nu obţinem nici o 
indicație despre cînd se aplică teoria şi cînd nu.” 

7. Cf. Little (op. cit, pp. 2—4) despre economia 
prosperității: „În contrast cu neîndoielnica validitate a 
deductiei formale, ceea ce se cheamă fundamentul 
teoriei a rămas mereu învăluit în beznă. Ce reprezintă 
fundamentul unei teorii? Răspunsul e: acele postulate din 
care se deduc teoremele”. In fizică „nu contează, de fapt, 
citusi de putin dacă credem că asemenea cuvinte ca 
«electron» sau «moleculă» desemnează entităţi de un fel 
aparte sau credem că nu sînt decit cuvinte ce servesc 


unui scop practic util... Dar analogiile făcute între fizică şi 
alte domenii ale ştiinţei se pot dovedi păgubitoare... 
Analogia cu fizica eşuează sub două aspecte importante, 
care trebuie să nască în noi bănuiala că ceea ce este 
valabil pentru una poate să nu fie pentru cealaltă. Întii, 
acele concepte ale fizicii care nu sînt socotite clare nu 
apar în concluzii. Concluziile se referă la obiecte 
macroscopice sau microscopice, şi nu la electroni. Pe 
cînd în teoria economică a bunăstării, concluziile se 
referă la bunăstare. În al doilea rînd, concluziile 
fizicianului sînt verificate sau falsificate; ale noastre nu... 
Sint de părere că realitatea teoriei (economiei bunăstării) 
a fost enorm supraestimată de economisti).” Aceste 
argumente se aplică, într-o măsură mai mică, totuşi 
foarte importantă, la „maximizarea utilității” din teoria 
consumatorului, ba chiar şi la „maximizarea profiturilor” 
din teoria firmei. 

8. Cf. Kritik des Interventionismus, pp. 23-24, şi 
Liberalismus, pp. 3, 78 şi 170. „Liberalismul este 
aplicarea doctrinelor ştiinţei la viaţa socială a 
oamenilor... Liberalismul şi economia politică au fost 
victorioase împreună. Nici o altă ideologie politico- 
economică nu poate fi împăcată în vreun fel cu ştiinţa 
Catalacticii... Nu poţi înţelege liberalismul fără economia 
politică. Pentru că liberalismul este economie politică 
aplicată, el înseamnă aşezarea pe baze ştiinţifice a 
statului şi a politicii sociale... Liberalismul porneşte de la 
economia politică şi sociologie ca ştiinţe pure, care în 
sistemele lor nu fac nici un fel de evaluări şi nu spun 
nimic despre ceea ce trebuie să fie sau despre ceea ce 
este bine sau rău, ci stabilesc doar ce este şi cum este. 
Dacă această ştiinţă arată că dintre toate organizările 
sociale din cite se pot concepe, numai una — cea bazată 
pe proprietatea privată asupra mijloacelor de producţie 
— este capabilă să existe, pentru că nici una din celelalte 
nu poate fi menţinută, în aceasta nu există nimic care să 
justifice termenul optimism... Celui care recomandă un al 


treilea tip de ordine socială, cu proprietate privată 
reglementată, nu-i rămîne decit să nege cu totul 
posibilitatea cunoaşterii ştiinţifice în domeniul economiei 
politice.” Cf. şi W. H. Hutt, Economists and the Public, p. 
367: „Pe scurt, noi sîntem în favoarea acelei libertăţi 
economice pe care şi-au reprezentat-o vag economiştii 
clasici şi a cărei coincidenţă cu Summum bonum a fost 
admisă implicit de toate doctrinele ulterioare ale 
ortodoxiei economice. Noi am încercat să arătăm că o 
gîndire calificată, nepărtinitoare şi dezinteresată asupra 
acestor lucruri a rămas apanajul celor care, dibuind prin 
hatisul opiniilor şi argumentelor divergente (pinditi din 
toate părţile de ispita intereselor) au ajuns pe calea 
tradiţiei ortodoxe.” 


CAPITOLUL 9 


Despre verificarea indirectă! 
FRITZ MACHLUP 


Fritz Machlup (1902-1983) a murit subit în timp ce 
volumul de faţă era în curs de pregătire. S-a născut 
la Wiener Neustadt, în Austria, şi a studiat la 
Universitatea din Viena. A predat la Universitatea 
din Buffalo, la Johns Hopkins, la Princeton şi la New 
York University. A fost un autor extrem de prolific în 
multe domenii ale economiei politice şi unul din cei 
mai profunzi comentatori contemporani în domeniul 
metodologiei economice. Textul de mai jos a fost 
publicat iniţial ca replică la comentariile precedente 
ale lui Terence Hutchison. 


Din tonul replicii profesorului Hutchison la articolul 
meu deduc că l-a ofensat caracterizarea de 
ultraempirism dată de mine poziţiei sale. Imi pare rau ca 
l-am ofensat sau suparat; ma bucur ca el respinge, cel 
putin in principiu, pozitia numita de mine ultraempirism; 
ma nedumeresc, totodata, multe din comentariile lui, 
care in continuare mi se par ultraempiriste. 

Sint intru totul de acord cu profesorul Hutchison ca 
fraza sa introductiva — de la pagina 9 a cartii sale si din 
nota sa de mai sus — constituie o respingere a ceea ce 
eu numesc ultraempirism. În timp ce ultraempiriştii 
reclamă testarea empirică directă a afirmațiilor folosite 
ca postulate fundamentale într-un sistem teoretic, 
profesorul Hutchison pare a se mulţumi în această 
declaraţie a sa cu testabilitatea în principiu a 
consecințelor acestor propoziţii. Aş fi putut să citez 


1 Publicat initial sub titlul „Rejoinder to a Reluctant Ultra- 
Empiricist”, de Fritz Machlup, în Southern Economic Journal, vol. 22 
(1956), pp. 483-493. 


această formulare a sa în sprijinul poziţiei mele că nu 
este necesară o testare directă, dacă el n-ar fi repudiat-o 
în fapt printr-o bună parte din ceea ce a scris mai 
departe în cartea sa. Repudiere pe care, după cum voi 
arăta imediat, o regăsim şi în nota sa. 

Dar înţelegem noi oare acelaşi lucru cînd vorbim de 
„testare indirectă”? Pesemne că tocmai aici stă 
neintelegerea. Profesorul Hutchison menţionează că o 
propoziţie care nu se pretează ea însăşi la testare 
empirică directă trebuie să fie „reductibilă prin deducție 
directă la una sau mai multe propoziţii testabile empiric” 
(Sublinierea îmi aparţine). Această formulare sugerează 
cerința ca implicaţiile unei propoziţii izolate sa fie testate 
independent de cele ale altora cu care formează 
împreună un „caz”. În realitate, esenţa testării indirecte 
constă în îmbinarea unor propoziții logic independente şi 
derivarea de consecințe ce decurg din conjunctia lor. 

Dacă un postulat A nu se pretează la testare empirică 
directă şi nici nu poate fi redus „prin deducție directă la o 
propoziţie empiric testabilă”, verificarea lui indirectă se 
poate realiza combinîndu-l cu un postulat B care este 
testabil direct; dacă o consecinţă C poate fi dedusă din 
ipoteza conjunctivă A plus B — nu însă şi din vreuna din 
acestea luată separat — şi dacă C este testată empiric, 
se va considera că şi A a suportat testul indirect. 

Bănuiesc că profesorul Hutchison nu acceptă 
valabilitatea verificării indirecte în acest sens. Din 
păcate, el nu face nici o referire la expunerea detaliată şi 
reprezentarea schematică făcute de mine despre 
concepţia şi mecanismul testării indirecte. Fără a spune 
nimic despre acestea, el declară că acceptă testarea 
indirectă, pentru ca după aceea să ceară teste directe 
(independente). Eu am arătat ca  postulatelor 
fundamentale, cum este principiul maximizării, „nu li se 
aplică cerința verificării independente”; ele se consideră 
verificate, împreună cu întreaga teorie din care fac parte, 
cînd se constată că consecinţele deduse din conjunctia 


lor cu o schimbare evidentă şi reală si cu condiţii 
asumate ce ţin de cazul în speţă corespund unor 
evenimente observate. Astfel, dacă postulatul 
fundamental (bunăoară că firmele, la risc egal, preferă 
un profit mai mare unuia mai mic!) se combină cu anume 
presupozitii referitoare la instituții şi condiţii economice 
(de exemplu, introducerea de contingente de import la 
anumite produse); şi dacă din conjuncţia acestor 
presupoziţii deducem anumite consecinţe (de exemplu 
creşteri în excendentul preţurilor interne faţă de cele 
externe); şi dacă se constată că aceste consecinţe sînt în 
relativă concordanţă cu evenimente observate (de 
exemplu, creşteri în excedentul preţului intern la 
biciclete faţă de cel extern) ulterioare schimbărilor 
intervenite efectiv de felul celor menţionate (de 
exemplu, introducerea de contingente de import la 
biciclete); atunci teoria se va considera verificată, iar 
odată cu ea şi postulatul fundamental. 

„Ultraempiriştii” despre care este vorba în articolul 
meu sînt cei ce nu acceptă această „verificare indirectă” 
a postulatului fundamental, ci pretind ca presupozitia 
tendinței de maximizare a profitului să fie testată empiric 
independent de celelalte propoziţii (privitoare la 
concurență, contingente de import şi la prețurile 
bicicletelor). Presupunînd că profesorul Hutchison 
înțelege acest lucru, mă întreb dacă va continua să nege 
apartenenţa sa la societatea ultraempiriştilor sau va dori, 
dimpotrivă, să o confirme. 

Că el înţelege greşit esenţa verificării indirecte ne-o 
sugerează exemplul său cu lungimea laturii nemăsurate 
a unei parcele triunghiulare. Dacă s-ar fi referit la 
teorema lui Pitagora ca la propoziţia generală care se 
cere verificată, iar la lungimile laturilor parcelei sale ca la 
nişte propoziţii verificabile independent, el ar fi fost mai 
aproape de problema noastră, aceea de a valida 
utilizarea propoziţiilor universale. În fapt însă, el a arătat 
(a) că are încredere în teorema lui Pitagora; (b) că este 


sigur că parcela sa aproximează destul de bine un 
triunghi dreptunghiular perfect, şi (c) că măsurătorile 
celor două laturi mai scurte au fost destul de exacte. 
intreg exemplul are prea putin de-a face cu problema 
verificării directe sau indirecte a postulatelor 
fundamentale dintr-o teorie generală. 

Citeva din comentariile profesorului Hutchison arată că 
el nu este satisfăcut cu verificarea indirectă a unor 
asemenea propoziţii universale utilizate ca postulate 
fundamentale într-o teorie generală. De exemplu, 
Hutchison pretinde că eu n-am precizat dacă ele sînt „în 
principiu falsificabile empiric” sau sînt definiţii „fără 
conţinut empiric”. (Eu spusesem că sînt „principii 
euristice”, „reguli procedurale” etc. Vezi pp. 9 şi 16.) 
Apoi cere „o specificare a ceea ce ar însemna în acest 
caz un test sau a circumstanțelor în care generalizarea 
[privind comportamentul maximizant] ar urma să fie 
considerată «confirmată» ori «infirmată». “ (Eu 
mentionasem în repetate rînduri că testul constă în a 
verifica corespondenţa evenimentelor observate cu 
„Schimbările presupuse” şi cu „schimbările deduse” din 
întregul model teoretic. Vezi în special p. 18.) Se vede 
destul de limpede că profesorul Hutchison, contrar 
declaraţiei sale iniţiale, vrea mai mult decit o testare 
indirectă a  postulatelor fundamentale din teoria 
generală. 

Profesorul Hutchison întreabă dacă nu cumva 
categoria mea de apriorism în economia politică este 
„extinsă pina într-atit, încît să includă tot terenul 
intermediar, pînă la graniţa «ultraempirismului»”. (Cum 
el pune la îndoială şi faptul că aş putea să dau vreun 
„exemplu din această categorie”, înseamnă că este de 
părere că potrivit clasificării mele, toți economiştii sînt 
apriorişti!) Răspunsul e că eu cunosc foarte puţini 
„apriorişti extremi” (de exemplu, pe profesorul von 
Mises). Zona de mijloc dintre cele două poziţii extreme 
este, într-adevăr, foarte largă; dintre economiştii pe care 


profesorul Hutchison mi-a cerut să-i clasific, în această 
zonă s-ar situa Zeuthen, Samuelson, Lange şi Friedman; 
nici unul din ei nu consideră că nici o experienţă 
imaginabilă nu l-ar putea determina să-şi abandoneze 
teoria şi nici unul nu pretinde că postulatele lui 
fundamentale ar fi testabile independent de propoziţiile 
cu care se combină atunci cînd teoria este aplicată. 

Profesorul Hutchison mai întreabă dacă aş mai putea 
cita vreun alt postulat fundamental din economia 
politică, „pe lingă” cel al „acţiunii maximizante sau 
raţionale”. Totul depinde de ce anume considerăm 
fundamental. Probabil că postulatul conform căruia din 
resurse date se pot obţine doar rezultate limitate ar 
trebui numit fundamental; el  „subtinde” toate 
problemele economice, dar nu totdeauna intervine ca 
pas relevant în raționamente. Pesemne că s-ar putea 
propune includerea şi a altor presupozitii (eventual mai 
înguste), deşi, sincer vorbind, în carte nu m-am gîndit s-o 
fac. 

Dacă întrebarea n-ar viza posibile adăugiri, ci o 
eventuală înlocuire a postulatului comportamentului 
maximizant, aş răspunde că înlocuiri s-au încercat, dar 
fără succes. Unii din cei ce au scris despre echilibrul 
firmei (teoria producţiei şi a preţurilor) au avansat 
postulatul „siguranţei de supravieţuire” şi altele similare, 
în locul  maximizării profitului (pentru economia 
întreprinderii), dar substitutele propuse au fost mai puţin 
simple şi mai puţin cuprinzătoare. Admit totuşi 
posibilitatea avansării unor postulate mai bune, drept 
care am caracterizat „postulatele fundamentale” drept 
„tipuri de acţiune (sau de motivaţie) propuse”, în loc să 
le limitez la acela al „comportamentului maximizant”.? 

În comentariile sale privitoare la natura şi semnificaţia 
postulatului  maximizării, profesorul Hutchison lasă 
impresia că recunoaşte drept ştiinţific legitime doar două 
feluri de enunturi: propoziţiile care sînt, cel putin în prin- 
cipiu, falsificabile prin teste empirice, şi definițiile fara 


conţinut empiric. Dacă aşa stau lucrurile, atunci el 
respinge o a treia categorie de propoziţii folosite în 
majoritatea sistemelor teoretice: postulatele euristice şi 
supoziţiile idealizate din modelele abstracte de 
constructe interdependente, utile în explicaţia si 
predicția fenomenelor observabile. 

Asemenea propoziţii nu sînt „adevărate sau false”, dar 
nici lipsite de semnificaţie empirică. Nu pot fi false, 
pentru că ceea ce ele enunţă este enunțat despre 
constructe ideale şi nu despre lucruri sau evenimente din 
realitate. Totuşi nu sînt empiric „lipsite de semnificaţie”, 
deoarece se presupune că „se aplică” sau corespund în 
linii mari unor evenimente din experienţă. Ele nu pot fi 
„falsificate” prin fapte de observaţie şi nici măcar 
„dovedite a fi inaplicabile”, pentru că se pot introduce 
supoziţii auxiliare grație cărora să se asigure 
corespondenţa cu aproape orice fel de fapte; dar pot fi 
înlocuite prin alte propoziţii ce concordă mai bine cu 
aceste fapte fără să trebuiască să se recurgă la atitea 
supoziţii auxiliare. 

Logicienii au recunoscut demult această categorie 
intermediară de propoziţii, care nu sînt nici a priori, nici a 
posteriori în sensul strict al acestor termeni.? (Unii ar 
putea prefera să spună, ca Friedman, că un sistem 
teoretic constă din două părţi, una analitică, ce 
desfăşoară inferente valide, şi una sintetică, ce fixează 
aplicaţiile corecte.)* Am menţionat în articolul meu (p. 
16) această categorie de propoziţii, dar profesorul 
Hutchison a găsit cu cale să nu ia în seamă spusele mele 
pe această temă. 

A fost nevoie să reamintesc aceste lucruri deoarece 
profesorul Hutchison susţine că dacă am admis că 
postulatul fundamental (al comportamentului 
maximizant) „are semnificaţie empirică”, trebuie să 
admit ca el este „în principiu empiric falsificabil”. Or, eu 
nu sînt de acord. Deciziile de a analiza anumite aspecte 
ale experienţei cu ajutorul unui postulat euristic, sau 


chiar al unei pure ficțiuni, nu sînt „falsificabile”, dar asta 
nu înseamnă că n-ar avea „semnificaţie empirica”.° 

Intr-un alt loc profesorul Hutchison îşi dă seama că eu 
nu consider că postulatele fundamentale privitoare la 
acţiunile umane ar trebui sau ar putea să fie testate 
empiric şi-mi cere să arăt „cum pot fi deduse concluzii 
«empiric testabile» despre acţiuni umane” din aceste 
postulate fundamentale netestate sau netestabile. Eu 
cred că am arătat destul de clar cum; bineînţeles, 
concluziile respective nu se deduc din postulatele 
fundamentale luate izolat, ci din conjunctia lor cu alte 
supozitii, printre care figurează si unele a căror 
corespondenţă cu observaţia factuală a fost stabilită. 

Mă pot conforma cu uşurinţă cererii profesorului 
Hutchison trimitind la exemplul ilustrativ pe care l-am 
dat mai sus, unde am arătat cum o creştere relativă a 
preţului la biciclete este o consecinţă empiric testabilă 
dedusă din supoziţii partial netestate sau netestabile. 
Dar profesorul Hutchison repetă că n-am făcut „nimic 
pentru a arăta că ar fi în vreo privinţă mai dificilă 
confirmarea sau «infirmarea» postulatelor, 
«fundamentale» sau nu, privitoare la acţiunea umană 
folosite în teoria economică, decît confirmarea sau 
«infirmarea» concluziilor despre acţiunea umană”. Poate 
oare să încapă vreo îndoială că o testare empirică directă 
a motivatiilor acţiunilor oamenilor de afaceri, bunăoară 
un test menit să arate dacă deciziile lor sînt luate în 
încercarea de a maximiza profiturile, ar fi „mai dificilă”, 
ca să nu spunem mai mult, decit verificarea faptului că 
preţurile la biciclete sînt mai mari? 

Poate că am creat o confuzie atunci cînd nu m-am 
mărginit să afirm că aceste postulate fundamentale n-au 
nevoie de verificare empirică independentă, ci am indicat 
în plus că nici nu pot să fie verificate astfel. Unii 
economişti ce sînt de acord ca nu este nevoie de o 
verificare independentă ar putea totuşi să considere că o 
asemenea verificare este posibilă; iar alţii ar susţine că 


nu sunt necesare nici un fel de teste speciale, deoarece 
postulatele sînt enunturi evidente extrase din experienţa 
comună. Totuşi, experienţa comună nu ne spune decit că 
noi (adică eu şi cei cu care am discutat despre asta) 
putem să urmăm preferinţele noastre în alegerea între 
alternativele ce ne stau în faţă şi că asta şi facem de 
obicei. Experienţa comună mai spune acelora dintre noi 
care s-au ocupat ori se ocupă de afaceri că de obicei 
încercăm să adoptăm asemenea decizii de la care 
aşteptăm să obţinem cele mai mari profituri, dar nu ne 
spune că toți oamenii de afaceri procedează aşa în toate 
acţiunile lor. Ştim de fapt, tot din experienţa comună, că 
există momente cînd mulţi oameni de afaceri se abtin de 
la adoptarea celor mai profitabile moduri de acţiune, 
actionind în conformitate cu anumite cerinţe „patriotice” 
sau conformîndu-se îndemnurilor morale ale autorităţilor 
guvernamentale. Sînt oare posibile teste obiective prin 
care postulatul maximizării profitului ar putea fi verificat 
independent de utilizările ce i se dau în teoria 
economică? 

Am putea, în principiu vorbind, să plasăm în biroul 
fiecărui om de afaceri cercetători care să analizeze 
fiecare decizie care se ia şi să determine ce motivații au 
stat în spatele ei. Procedeul ar fi destul de concludent 
dacă cercetătorii noştri ar fi invizibili, ar dispune de 
detectoare invizibile de minciuni sau eventual de aparate 
pentru citirea gindurilor. Dacă ne mulţumim cu ceea ce e 
posibil din punct de vedere practic, am putea pune 
cercetători excepţional de competenţi şi de abili care să 
examineze prin interviuri bine concepute un eşantion de 
decizii luate de un eşantion de oameni de afaceri. Scopul 
ar fi să se determine frecvenţa relativă a deciziilor 
compatibile cu maximizarea profitului: în ce procent 
consideră oamenii de afaceri că deciziile lor acţionează 
în interesul optim (pe termen lung) al firmei lor (adică al 
proprietarilor acesteia)? În mod cert unii oameni de 
afaceri procedează un timp aşa; probabil că majoritatea 


procedează aşa în cea mai mare parte din timp. Putem fi 
siguri însă că nu toţi oamenii de afaceri procedează aşa 
tot timpul. Prin urmare, postulatul unui comportament ce 
s-ar conforma consecvent maximizării profitului nu 
concordă cu faptele. 

Desigur, nici o propoziţie despre fapte empirice nu 
poate fi absolut certă; aici însă apărăm un postulat 
despre care ştim sigur că nu corespunde totdeauna 
faptelor. Dacă abaterile sînt nesemnificative, le putem 
neglija liniştiţi. Numai că nu ştim cît de semnificative ar 
putea să fie, îndeosebi pentru că forţa relativă a 
obiectivelor nelucrative variază o dată cu condiţiile 
epocii, variază probabil şi în funcţie de tipul de decizii şi 
pesemne că şi în funcţie de alţi cîţiva factori. Atunci ce 
este de făcut? Exact ceea ce se şi face: să acceptăm 
comportamentul maximizant ca pe un postulat euristic şi 
să nu uităm că consecinţele pe care le deducem pot 
uneori să se abată considerabil de la datele observate. 
Putem, repet, să testam empiric dacă rezultatul 
acţiunilor oamenilor se află cea mai mare parte din timp 
într-o concordanţă rezonabilă cu rezultatul la care ne-am 
aştepta în caz că oamenii ar acţiona întotdeauna aşa 
cum in mod nerealist se presupune că acţionează. Şi aici, 
verificarea sau justificarea „indirectă” a postulatului 
rezidă în faptul că el conduce la rezultate destul de bune 
în multe din aplicaţiile teoriei. 

Referitor la postulatul comportamentului maximizant 
(căruia în continuare îi vom spune pe scurt Postulatul, cu 
P mare), profesorul Hutchison ţine să pună un număr de 
întrebări. El întreabă (a) dacă s-a dat Postulatului „vreun 
conţinut şi care anume”, (b) „cînd, unde şi în ce măsură 
este aplicabil”, (c) „ce ar însemna în cazul lui un test”, 
(d) in ce circumstanţe ar urma să fie considerat 
„confirmat” sau „infirmat”? Şi mai considera că mi se 
„cere” să indic (e) domeniul de semnificaţie al 
Postulatului, (f) ,,«functia» — dacă există vreuna — pe 
care o îndeplineşte” şi (g) „cum se face că el nu este 


doar o superfluă a cincea roată la căruţă”. Voi încerca să 
răspund pe scurt la toate cele şapte întrebări. 

(a) Nu mi-e foarte limpede despre ce fel de ,,continut” 
este vorba. Să fie vorba de date de experienţă specifice 
ce au intrat „în” Postulat şi fac acum parte integrantă din 
el, ca în cazul unei propoziţii universale al cărei subiect 
poate fi delimitat prin enumerare completă? În acest 
sens Postulatul n-are un „conţinut” determinat. Sau 
sîntem întrebaţi dacă Postulatul este aplicabil la o 
anumită clasă de date empirice şi dacă aplicabilitatea 
sau inaplicabilitatea lui contează? In acest din urmă 
sens, ,continutul” postulatului de maximizare a profitului 
este uşor de ilustrat. Să presupunem că (1) guvernul 
anunţă că anumite reduceri de preţuri ar fi în interesul 
ţării, (2) ratele salariilor tocmai au fost majorate, (3) 
preţurile materiilor prime au crescut, (4) de mai mulţi ani 
nu s-au înregistrat schimbări tehnologice, şi (5) cererea 
agregată nu s-a modificat. Trebuie să ne aşteptăm la o 
creştere sau la o scădere a preţurilor la produse? Dacă 
firmele n-ar urmări să-şi maximizeze profiturile, ele ar 
putea foarte bine să acţioneze în conformitate cu ceea 
ce guvernanţii proclamă drept interes naţional, şi atunci 
preţurile ar fi reduse. Valabilitatea sau nu a Postulatului 
nu este indiferentă în raport cu modul cum vor acţiona. 

(b) „Cînd, unde şi în ce măsură” este aplicabil 
Postulatul, sau mai bine zis teoriile bazate pe el, se poate 
„prescrie” în linii mari, dar va rămîne întotdeauna o 
marjă considerabilă pentru a apela la judecata 
sănătoasă. „Instrucţiunile” de aplicabilitate pot fi unele 
pentru explicarea evenimentelor trecute şi altele pentru 
predicția evenimentelor viitoare. În general, pentru 
scopuri de predicţie nu vom aplica Postulatul la 
gospodării sau firme individuale, ci doar la mulţimi mari 
de gospodării sau firme, mai bine spus la cazuri în care 
evenimentele deduse, cum sînt modificările de preţuri, 
de volum al producţiei, consum, exporturi, importuri etc., 
sînt privite drept rezultatul acţiunilor şi interacțiunilor 


unui mare număr de firme sau gospodării. Îl vom aplica 
doar cu rezerve în perioade în care se exercită o 
puternică înrîurire morală asupra oamenilor pentru a-i 
face să treacă peste preferinţele sau interesele lor 
curente (bunăoară în vreme de război, cînd sînt puternic 
împinse pe prim plan obiectivele patriotice). 

(c) Discutia noastră despre „genul de teste” la care 
Postulatul trebuie supus a fost probabil suficientă pentru 
a justifica concluzia că valoarea lui se vădeşte în 
practică. Dacă nu găsim o teorie mai bună prin care să 
explicăm şi să prezicem variațiile de pret, de volum al 
producţiei etc. etc. şi dacă teoria noastră actuală ne 
serveşte în continuare în acest scop la fel ca pînă acum, 
putem considera Postulatul nostru ca fiind întemeiat. 

(d) Postulatul, fireşte, nu va fi considerat niciodată 
„confirmat” în chip definitiv. În ce condiţii îl vom 
considera „infirmat”? Atunci cînd va fi propusă o teorie 
ce nu face uz de acest Postulat şi se va dovedi că ea 
serveşte la fel de bine pentru un spectru mai larg de 
probleme sau cu un număr mai mic de variabile sau de 
clauze restrictive, sau cu o mai mare siguranţă şi 
acuratețe pentru acelaşi spectru de probleme şi cu 
acelaşi număr de variabile sau de restricţii, Postulatul va 
înceta de a mai fi util şi va fi aruncat la lada de vechituri 
a „propoziţiilor infirmate” (Şi nici această categorisire nu 
trebuie să fie neapărat irevocabilă). 

(e) Aş putea să consider că „domeniul de semnificaţie” 
înseamnă acelaşi lucru cu „cînd, unde şi în ce măsură” 
este aplicabil Postulatul? În caz că da, trimit la cele spuse 
la punctul (b). Aceste răspunsuri se limitează însă strict, 
întocmai ca şi articolul meu, la economia pozitivă, adică 
la explicaţiile şi predicțiile de schimbări şi evenimente 
economice. Discuţia mea a lăsat de o parte economia 
normativă sau evaluativă; aşadar, nu examinez aici 
semnificaţia Postulatului pentru teoria economică a 
bunăstării. Pentru a da un exemplu simplu, ne-au 
preocupat întrebări de felul „ce consecinţe se pot aştepta 


de la suprimarea unui tarif?” şi nu de felul „ar fi de dorit 
aceste consecinţe”? şi „trebuie sau nu să fie suprimat 
tariful?”. 

(f) Ce fel de „funcţie” îndeplineşte Postulatul pentru 
noi am indicat la punctul (a), unde am discutat despre 
„conţinutul” lui. Aş mai adăuga aici două ilustrări, (A) 
din teoria gospodăriei şi (B) din teoria firmei şi a 
industriei. (A) Să presupunem (1) că sînt date gusturile 
pentru produsele alimentare, (2) substituibilitatea între 
oţet şi lamiie la dresul salatelor, complementaritatea 
dintre sosurile de salată şi salate, în fine elasticitatea 
cererii în raport cu venitul pentru ambele sînt date toate 
o dată cu gusturile, (3) preţurile la salată verde şi la alte 
salate se reduc, (4) veniturile disponibile cresc şi (5) 
preţul oţetului creşte. Dacă avem încredere în Postulat, 
putem prezice un consum sporit sau preţuri sporite la 
lămii (sau cozi mai mari dacă preţurile la lămii sînt fixate 
şi un volum mai mare de vînzări la negru dacă lamiile 
sînt rationalizate). In absenţa Postulatului nu putem 
spune nimic, pentru că dacă oamenii nu-şi urmează 
preferinţele, dacă acţionează incoerent şi la întîmplare, 
scările de preferinţă „date” nu înseamnă nimic. (B) Să 
presupunem că (1) condiţiile tehnologice ale producţiei 
sînt date, (2) intrarea în industria textilă este deschisă, 
(3) oferta de servicii productive necesare pentru 
producţia textilelor este elastică, şi (4) cererea de textile 
creşte. Pe baza Postulatului putem explica sau prevedea 
creşterea producţiei de ţesături; fără Postulat, nu. Dacă 
oamenilor de afaceri le-ar place profiturile mai mici în 
aceeaşi măsură, sau chiar mai mult decit profiturile mai 
mari, de ce şi-ar spori un fabricant producţia cînd cererea 
creşte? Dacă pe oamenii de afaceri nu i-ar tenta şansele 
de a scoate profituri mai mari, de ce ar spori cineva 
producţia de ţesături? Este greu de înţeles cum de se 
poate îndoi cineva de „funcţia” pe care o îndeplineşte 
pentru noi Postulatul. 


(9) Întrebarea dacă nu cumva Postulatul este de fapt 
„superfluu” cred că nu-şi mai are rostul după ce am 
indicat „funcţia” pe care o are pentru noi. Desigur, 
aceeaşi funcţie ar putea fi, eventual, îndeplinită de un 
postulat diferit — şi ştim că în decursul anilor au fost 
utilizate multe versiuni ale „tipului de acţiune” 
fundamental — dar mă îndoiesc că diferenţa poate fi 
foarte mare. Deşi Postulatul ar putea fi înlocuit printr-o 
alternativă, el nu poate fi eliminat fără a-l înlocui cu 
altceva; el nu constituie o parte redundantă a teoriei 
economice. S-ar putea, eventual, pune în locul 
Postulatului nostru un număr indefinit de „funcţii de 
comportament” cu stipulatia că toţi consumatorii se vor 
conforma în mod consecvent acestor funcţii. O 
asemenea stipulaţie nu ar fi nici mai simplă, nici mai 
realistă decit Postulatul; şi cum cunoaşterea cerută a 
tuturor funcţiilor de comportament ar fi o grea povară 
pentru teoria comportamentului consumatorului, toată 
această abordare este categoric inferioară teoriei 
tradiţionale. Aceasta din urmă a produs, în chip de 
„consecinţe deduse”, un mare număr de generalizări 
chiar fără a fi cunoscute cu exactitate sistemele de 
preferinţe ale consumatorilor, doar pe baza unor 
proprietăţi foarte generale ale unor asemenea sisteme 
de preferințe. Cit despre teoria producţiei într-o 
economie cu întreprinderi, Postulatul se arată a fi 
indispensabil. O abordare behavioristă n-ar putea pune la 
îndemînă niciodată milioanele de „funcţii de 
comportament antreprenoriale” ce ar urma să 
îndeplinească rolul pe care-l îndeplineşte acum 
postulatul simplu al maximizării profitului. 

Mai rămîn de clarificat cîteva neînţelegeri mai 
mărunte. Postulatul după care „consumatorii îşi pot 
dispune preferinţele într-o ordine” nu este, cum crede 
profesorul Hutchison, o ,varianta” a  postulatului 
fundamental, ce ar „înlocui” formulările mai vechi care 
vorbesc de „maximizarea utilității”. Şi nici n-a fost 


propus „graţie insistentei” lui Hicks şi Allen, Samuelson si 
Little de a se asigura testabilitatea teoriei. De fapt, 
expresia a fost folosită de Robbins” şi poate fi urmărită în 
trecut pînă la Cuhel şi la austriecii timpurii; el a fost 
propus cu scopul de a explicita cerinţele logice ale 
maximizării utilității. 

Într-o notă de subsol, profesorul Hutchison îl citează 
aprobator pe |.M.D. Little, referitor la unele deosebiri 
dintre fizică şi economia politică în folosirea de postulate 
fundamentale. Una din deosebirile semnalate ca fiind 
mai importante se consideră a fi aceea că „acele 
concepte... care nu sînt socotite clare” — constructe 
pure, idealizări şi postulate — „nu apar în concluziile” 
fizicii, dar apar în cele ale „economiei politice a 
prosperității”. N-am discutat despre aceasta din urmă şi 
nu intentionez să discut. Dar afirmaţia că postulatele 
„netestate”, controversabile „nu apar în concluzii” este 
valabilă, după cum am demonstrat, pentru economia 
politică pozitivă în aceeaşi măsură ca pentru fizică. 

Într-o altă notă de subsol, profesorul Hutchison crede 
a-şi fi găsit un aliat în profesorul Friedman, care afirmase 
că eu m-aş fi apropiat „periculos de mult” de o formulare 
tautologică a teoriei. De fapt, insistind asupra ideii sale 
că postulatul maximizării profitului trebuie să se preteze 
la testare independentă, profesorul Hutchison se 
plasează singur în chiar centrul țintei atacului lui 
Friedman. Principala temă a eseului metodologic al lui 
Friedman a fost că postulatele fundamentale îşi 
îndeplinesc funcţia chiar dacă sînt în dezacord cu faptele 
şi că este o greşeală să se încerce o testare empirică a 
lor alta decit cea pe care o oferă datele derivate din 
teoria din care respectivele postulate fac parte. 

Mai rămîne acuzaţia de „tautologie” prezentă implicit 
în unele din criticile profesorului Hutchison la adresa 
lucrării mele, şi explicit în citatul din Friedman. Judecata 
că o anumită teorie este „pur tautologică” poate să 
însemne cîteva lucruri destul de diferite: că teoria este 


subdeterminată şi incapabilă să genereze vreo concluzie 
specificabilă; că unele din variabilele importante sînt 
incognoscibile sau că se schimbă în moduri imprevizibile; 
că clauza ceteris paribus este folosită fără a se specifica 
în ce constau cetera sau care este semnificaţia lor pentru 
rezultat; că concluziile deduse nu pot fi niciodată testate 
prin confruntare cu date ale experienţei; că teoria 
constituie un sistem lăuntric-consistent şi închis; că 
unele din postulatele ci sînt „vide din punct de vedere 
empiric”. Mă voi referi aici doar la ultimele două sensuri 
ale acuzatiei. 

Un sistem teoretic pe deplin dezvoltat va fi 
întotdeauna „o mulţime lăuntric consistentă de postulate 
şi definiţii, astfel încît fiecare propoziţie să poată fi 
dedusă logic din postulate şi definiţii (în felul unei 
teoreme)”.? Lucrul acesta a fost, si probabil că este încă, 
recunoscut de profesorul Hutchison, care scria odată că 
teoria pură trebuie neapărat să aibă o asemenea formă 
încît „ceea ce ea demonstrează să fie cuprins în 
postulate şi să nu poată fi obţinut din nici o altă sursă”. 
Încît „este irelevant ca o propoziţie a teoriei pure să fie, 
ca atare, criticată că este tautologică, sau circulară, sau 
că presupune ceea ce pretinde a dovedi”.?° 

Postulatele conform cărora consumatorii acţionează în 
sensul  „maximizării satisfactiei lor anticipate” iar 
antreprenorii în sensul „maximizării profiturilor scontate” 
sînt considerate uneori „empiric vide” sau „tautologice” 
pentru că (a) nu putem şti dacă într-adevăr consumatorii 
şi antreprenorii cred că acţiunile lor sînt cele mai bune 
dintre alternativele luate în considerare, drept care (b) 
orice fac ei poate fi interpretat ca fiind ceea ce ei 
consideră „lucrul optim în circumstanţele date”, şi (c) cit 
timp nu cunoaştem gusturile, preferinţele şi anticipările 
lor alternative, nu putem deduce numai din postulate 
vreun mod de acţiune particular. 

Lucrul de căpetenie este însă că postulatele nu se iau 
niciodată izolat, ci combinate cu alte supozitii, inclusiv cu 


unele ce se referă la anumite schimbări efective 
observabile atît de către noi, cit şi de către consumatorii 
sau firmele în cauză. Teoria noastră nu spune şi nu 
explică ce au făcut sau au preferat să facă sau au evitat 
să facă decidentii înainte de a se fi produs schimbările 
respective; ca vorbeşte doar despre modurile în care 
aceste decizii se vor modifica în urma respectivelor 
schimbări si a repercusiunilor lor. Oricite kilograme de 
lămii ar fi cumpărat consumatorii, ei vor mai cumpăra 
încă; teoria ne spune acest lucru pe baza postulatelor 
acceptate. Oriciti metri de ţesături au produs fabricantii 
de textile, ei vor mai produce alţii; teoria ne poate spune 
asta pe baza postulatelor ei.!! Un postulat ce pare cu 
totul „vid” sau fără implicaţii empirice cînd este luat 
izolat, poate dobindi o semnificaţie empirică bine 
determinată cînd se combină cu altele în cadrul unui 
model. 

În fine, mai intervine şi acel tertip polemic, constind 
din acuzaţii voalate cum că adversarul simpatizează cu 
judecăţi de valoare contestabile, ca şi din acuzaţii 
„indirecte” bazate pe vina de a se fi asociat altora care 
sînt acuzaţi direct. La început înclinam să le trec cu 
vederea, socotind că tăcerea mea ar constitui răspunsul 
cel mai elocvent. M-am lăsat totuşi convins că replica 
mea ar fi regretabil de incompletă dacă n-ar spune nimic 
despre această confuzie, inocentă sau deliberată, dintre 
economia politică pozitivă şi evaluarea politică. 

Nici un singur pasaj sau propoziţie din articolul meu nu 
putea fi interpretat, fără răstălmăcire, ca referindu-se la 
implicaţii politice, judecăţi de valoare, sfaturi politice sau 
la teoria economică a bunăstării. Totuşi, în ultimele 
pagini ale răspunsului său, profesorul Hutchison 
îndreaptă un atac virulent împotriva pretinselor implicaţii 
normative ale dezvoltărilor mele. El lansează salve 
furibunde împotriva „utilității maxime pentru societate”, 
apropo de Walras şi de libera concurenţă, şi împotriva 


„concluziilor politice globale”, apropo de Mises şi de 
politica economică liberală. 

Dacă profesorul Hutchison crede într-adevăr că 
„doctrinele” mele despre „verificare şi verificabilitate” 
sînt susceptibile (şi menite?) „să propage dogme politice 
de anvergură” şi să apere un „obscurantism politico- 
intelectual”, atunci el face tocmai ceea ce, de bună 
seamă, consideră criticabil la alţii: confundă judecatile 
normative (etice) cu propoziţiile pozitive ale teoriei 
economice. O face însă în timp ce pretinde a apăra 
sentinţa profesorului Friedman că „este necesar să 
specificam mai bine conţinutul teoriei economice 
existente şi să distingem între diferitele ei ramuri”.!? Bine 
ar fi fost ca profesorul Hutchison să facă în practică ceea 
ce susţine în teorie. 


NOTE 


1. Privitor la problema diferenţelor de risc şi de 
incertitudine privite în raport cu diferenţele dintre 
profiluri, vezi cartea mea The Economics of Sellers’ 
Competition, Johns Hopkins Press, Baltimore, 1952 pp. 53 
—56. 

2. Postulatul comportamentului maximizant al 
gospodarului poate fi, desigur, descompus în cîteva părți 
— că fiecare persoană are preferințe, că aceste 
preferinţe sînt coerente (tranzitive) şi pot fi dispuse într-o 
ordine, că el doreşte să urmeze aceste preferinţe atunci 
cînd ia decizii de acţiune etc. — fiecare din acestea 
putînd fi numită un postulat separat. Presupun că aici 
lucrul acesta nu este pus sub semnul întrebării. 

3. Felix Kaufmann le-a numit „reguli procedurale”, W. 
P. Montague „propoziţii complex analitice”, iar Henry 
Margenau propoziţii „constitutive, ne-epistemice”. 


4. Milton Friedman, Essays in Positive Economics, 
University of Chicago Press, Chicago, 1953, pp. 24-25. 

5. Unii s-ar putea mira de posibilitatea de a interpreta 
„postulatele fundamentale” alternativ ca reguli de 
procedură (enunturi imperative), definiţii (decizii), ficțiuni 
utile şi propoziţii empirice „adevărate”. Răspunsul rezidă 
în convertibilitatea reciprocă a diferitelor tipuri de 
propoziţii. Următoarea formulare sugerează cum se 
poate realiza aceasta: „În analiza problemelor de acest 
fel, să pornim de la presupunerea că lucrurile se petrec 
ca şi cum oamenii de afaceri ar urmări întotdeauna să 
maximizeze profiturile lor băneşti (şi probabil că aşa se şi 
întîmplă în fapt!)”. 

6. Prefer să vorbesc despre „funcţia pe care o 
îndeplineşte” decît despre „conţinutul pe care-l are”; 
ambele expresii sînt, fireşte, metaforice, dar cea de a 
doua mi se pare cu totul nepotrivită. 

7. Lionel Robbins, An Essay on the Nature and 
Significance of Economic Science, Macmillan, Londra, 
1932, pp. 56, 86 si altele. 

8. Franz Cuhel, Zur Lehre von den Bedurfnissen, Viena, 
1908, pp. 186-216. 

9. Arnold M. Rose, Theory and Method in the Social 
Sciences, Univ. of Minnesota, Minneapolis 1954, p. 263. 

10. T. W. Hutchison, The Significance and Basic 
Postulates of Economic Theory, Macmillan, Londra, 1938, 
p. 36. 

11. Vezi raspunsul dat de mine lui R. A. Gordon, care a 
interpretat subiectivismul metolodogic ca permitind 
„teoriei să spună ca oamenii de afaceri fac ceea ce fac 
pentru că aia fac”. Fritz Machlup, The Economics of 
Sellers’ Competition, Johns Hopkins Press, Baltimore, 
1952, p. 36. 

12. Milton Friedman, op. cit., p. 41. Sublinierea îmi 
aparţine. 


CAPITOLUL 10 
Metodologia ştiinţei economice 
pozitive! 

MILTON FRIEDMAN 


Milton Friedman (1912-) s-a născut în Brooklyn, New 
York, şi a obţinut titlul de doctor în ştiinţe 
economice de la Universitatea Columbia. A predat la 
Universitatea din Minnesota, iar apoi timp de mulţi 
ani la Universitatea din Chicago. Incepind din 1977 
a fost cercetător ştiinţific principal (Senior Research 
Fellow) la Institutul Hoover din Stanford, California. 
Cele mai larg cunoscute sînt contribuţiile sale la 
teoria monetară şi preocupările sale privitoare la 
libera iniţiativă şi la libertatea individuală. Milton 
Friedman a primit premiul Nobel pentru economie 
pe 1976. Eseul care urmează, retipărit integral, 
constituie cea mai influentă lucrare de metodologie 
economică din secolul nostru. 


În admirabila sa carte The Scope and Method of 
Political Economy (Domeniul si metoda economiei 
politice), John Neville Keynes distinge între „o ştiinţă 
pozitivă... [, ] ansamblu de cunoştinţe sistematizate 
privitoare la ceea ce este; o știință normativa sau 
regulativă... [, ] ansamblu de cunoştinţe sistematizate 
privitoare la criteriile a ceea ce trebuie să fie...; o artă... 
[, ] un sistem de reguli pentru atingerea unui scop dat”; 


1 Am încorporat în studiul de faţă, fără vreo referire specială, cea 
mai mare parte a scurtului meu „Comentariu” din A Survey of 
Contemporary Economics, vol. II (B. F. Haley, ed.), Richard D. Irwin 
Inc., Chicago, 1952, pp. 455-457. 

Sînt îndatorat lui Dorothy S. Brady, Arthur F. Burns şi George J. 
Stigler pentru judicioasele lor observaţii şi critici. 

Din Milton Friedman, Essays in Positive Economics, University of 
Chicago Press, Chicago, 1953. 


observă că „între ele se face frecvent confuzie, o 
confuzie generatoare de erori pernicioase” şi subliniază 
importanţa „recunoaşterii unei ştiinţe pozitive distincte a 
economiei politice”.! 

Studiul de faţă se ocupă în principal de anumite 
probleme metodologice ce apar în legătură cu edificarea 
„Ştiinţei pozitive distincte” pentru care pleda Keynes, în 
particular de problema cum se poate decide dacă o 
ipoteză sau teorie sugerată trebuie sau nu acceptată, 
provizoriu, ca parte a „ansamblului de cunoştinţe 
sistematizate privitoare la ceea ce este”. Dar confuzia de 
care se plinge Keynes este încă atit de frecventă şi 
stinjeneste în asemenea măsură recunoaşterea faptului 
că ştiinţa economică poate fi, iar în parte este deja, o 
ştiinţă pozitivă, încît mi se pare potrivit să prefatez 
dezvoltările de fond din acest studiu cu cîteva remarci 
privitoare la raportul dintre ştiinţa economică pozitivă şi 
cea normativă. 


I. Raportul dintre ştiinţa economică pozitivă 
şi cea normativă 


Confuzia dintre ştiinţa economică pozitivă şi cea 
normativă este pînă la un punct inevitabilă. Obiectul 
ştiinţei economice este privit de aproape orice om ca 
fiind de importanţă vitală pentru el însuşi şi ca tinind de 
propria lui experienţă şi competenţă; el este o sursă de 
ample şi neîncetate controverse şi un prilej frecvent de 
activitate legislativă. „Experţi” autoproclamati vorbesc 
pe multe voci şi nu prea i-am putea considera pe toţi 
dezinteresati; oricum, în chestiuni de o asemenea 
importanţă, opiniile „experte” ar putea fi cu greu 
acceptate doar pe cuvint, chiar dacă ,,expertii” ar fi 
aproape unanimi şi vădit dezinteresaţi.? Concluziile 
ştiinţei economice pozitive par să aibă, şi au, relevanţă 
imediată pentru importante probleme normative, pentru 
întrebările: ce-i de făcut şi cum poate fi atins un scop sau 


altul. Profani şi experţi deopotrivă sînt inevitabil ispititi sa 
formuleze concluzii pozitive în strinsa conformitate cu 
preconceptii normative şi să respingă concluzii pozitive 
dacă implicaţiile lor normative — sau ceea ce se crede a 
fi implicaţiile lor normative — sînt greu de acceptat. 

Ştiinţa economică pozitivă este în principiu 
independentă de orice poziţie etică sau judecată 
normativă particulară. Aşa cum spune Keynes, ea se 
ocupă de „ceea ce este”, nu de „ceea ce trebuie să fie”. 
Sarcina ei este să ne ofere un sistem de generalizări care 
să poată fi utilizate pentru formularea de predicții 
corecte despre consecinţele oricărei schimbări a 
circumstanțelor. Reuşita ei se cere judecată în funcţie de 
precizia, amploarea şi conformitatea cu experienţa a 
predicţiilor pe care le generează. Pe scurt, ştiinţa 
economică pozitivă este, sau poate fi, o ştiinţă 
„obiectivă” în exact acelaşi sens ca oricare din ştiinţele 
fizice. Desigur, faptul că economia politică se ocupă de 
anumite interrelatii dintre fiinţele umane şi faptul că 
cercetătorul face el însuşi parte din obiectul de cercetare 
într-un sens mai intim decit în ştiinţele fizice creează 
dificultăţi aparte în atingerea obiectivitatii, deşi ele oferă 
în acelaşi timp cercetătorului o categorie de date de care 
specialistul în ştiinţele naturii nu poate să dispună. 
Totuşi, nici unul din aceste elemente nu creează, după 
opinia mea, o distincţie fundamentală între cele două 
grupuri de ştiinţe. 

Pe de altă parte, ştiinţa economică normativă şi arta 
economiei nu pot fi independente de ştiinţa economică 
pozitivă. Orice concluzie practică din acest domeniu se 
sprijină în mod necesar pe o predictie a consecinţelor ce 
decurg din adoptarea unui mod de acţiune si nu a altuia, 
predicţie ce n-are cum să nu se bazeze — implicit sau 
explicit — pe ştiinţa economică pozitivă. Desigur, nu 
există o relaţie biunivocă între concluziile de politică 
economică şi concluziile teoriei economice pozitive; 
altminteri n-ar exista o ştiinţă normativă separată. Doi 


oameni pot fi de acord în ce priveşte consecinţele unei 
anumite măsuri legislative. Se poate întîmpla însă ca 
unul din ei să le considere în ansamblu binevenite şi deci 
să subscrie la respectiva măsură legislativă, iar celălalt 
să le considere indezirabile şi, ca atare, să se opună 
măsurii legislative. 

M-aş încumeta, totuşi, să formulez părerea că in mod 
curent în lumea occidentală, şi îndeosebi în Statele Unite, 
divergentele privitoare la politica economică existente 
între cetăţeni dezinteresati derivă cu precădere din 
predicții diferite privitoare la consecinţele economice ale 
unor moduri de acţiune — diferenţe ce pot fi în principiu 
eliminate de progresul ştiinţei economice pozitive — şi 
nu din deosebiri fundamentale în valorile de bază, 
deosebiri în privinţa cărora oamenii nu pot în cele din 
urmă decit să se lupte. Un exemplu evident şi nu lipsit de 
importanţă este legislaţia privitoare la salariul minim. 
Puzderia de argumente avansate în favoarea şi împotriva 
unei asemenea legislații are la bază un consens privind 
obiectivul asigurării unui „minimum vital” de cîştig 
pentru toată lumea, ca să folosim această expresie 
ambiguă atit de uzitată în astfel de discuţii. Deosebirea 
de opinii izvorăşte în bună parte dintr-o deosebire 
implicită sau explicită dintre predicțiile referitoare la 
eficacitatea acestui instrument particular în atingerea 
obiectivului acceptat de ambele parti. Proponentii cred 
(anticipează) că salariile minime legiferate micşorează 
sărăcia, sporind salariile celor ce cîştigă sub salariul 
minim, ca şi ale unora din cei ce cîştigă peste salariul 
minim, fără ca aceasta să ducă la o creştere a numărului 
de şomeri totali sau a numărului celor ocupați într-un 
mod mai dezavantajos decit ar fi altminteri. Oponenții 
cred (anticipează) că salariul minim legiferat face să 
crească sărăcia, mărind numărul şomerilor sau al celor 
ocupați mai putin avantajos, şi că aceste efecte nu 
numai că anulează efectele favorabile asupra cistigurilor 
celor rămaşi pe locurile lor de muncă, ci fac un rău mai 


mare. Consensul în privinţa consecinţelor economice ale 
unei măsuri legislative s-ar putea să nu genereze un 
consens total în privinţa dezirabilitatii ei, pentru că mai 
pot să persiste divergențe privitoare la consecinţele ei 
politice sau sociale; dar consensul în privinţa obiectivelor 
contribuie, desigur, în mare măsură, la realizarea 
consensului în atitudinea faţă de măsurile legislative 
respective. 

Deosebiri strîns înrudite din sfera analizei pozitive stau 
la baza viziunilor divergente despre rolul şi locul cuvenite 
sindicatelor şi despre deziderabilitatea controlului direct 
asupra preţurilor şi salariilor, sau a tarifelor. Opiniile 
divergente cu privire la dezirabilitatea sau necesitatea 
unei reglementări guvernamentale detaliate a industriei 
şi chiar a înlocuirii liberei iniţiative prin socialism se 
explică în foarte mare măsură prin predicțiile diferite 
privind importanţa asa-numitelor „economii de scară”. Si 
lista ar putea fi lungită indefinit.* Fireşte, aprecierea mea 
că deosebirile majore de politică economică din lumea 
occidentală sînt de acest fel este ea însăşi o asertiune 
„pozitivă”, ce urmează a fi acceptată sau respinsă în 
temeiul probelor empirice. 

Dacă aprecierea mea este valabilă, înseamnă că 
realizarea unui consens în privinţa politicii economice 
„corecte” depinde în mult mai mică măsură de progresul 
ştiinţei economice normative decit de progresul unei 
ştiinţe economice pozitive apte să furnizeze concluzii ce 
sînt, şi merită a fi, larg acceptate. Şi mai înseamnă că un 
motiv de căpetenie pentru a distinge net între ştiinţa 
economică pozitivă şi cea normativă îl constituie tocmai 
contribuţia ce poate fi adusă astfel la realizarea 
consensului în sfera politicii. 


II. Ştiinţa economică pozitivă 


Telul ultim al unei ştiinţe pozitive este dezvoltarea 
unei „teorii” sau „ipoteze” care să ofere predicții valabile 


şi semnificative (adică nereductibile la truisme) despre 
fenomene încă neobservate. O atare teorie este, în 
general, o împletire complexă a două elemente. In parte, 
ea este un „limbaj” menit să promoveze, „metode de 
raționamente sistematice şi organizate”,? in parte, e un 
ansamblu de ipoteze cu conţinut empiric menite să 
abstragă trăsături esenţiale ale unei realităţi complexe. 

Privită ca limbaj, teoria nu are conţinut empiric; ea 
este o mulţime de tautologii. Funcţia ei este de a servi ca 
un sistem clasificator pentru organizarea materialului 
empiric şi de a ne înlesni înţelegerea acestuia; iar 
criteriile după care se cuvine a fi judecată sînt cele 
potrivite pentru un sistem de clasificare. Sint clar si 
precis definite categoriile ei? Sint ele exhaustive? Stim 
unde urmează a fi încadrat fiecare item individual sau 
există multă ambiguitate? Sistemul de titluri şi subtitluri 
este conceput astfel încît să putem găsi repede un item 
de care avem nevoie sau trebuie să căutăm pe dibuite? 
Sint clasificați în aceeaşi rubrică itemii pe care vrem să-i 
examinăm împreună? Izbuteste sistemul de clasificare să 
evite  referinţele încrucişate si care generează 
complicaţii? 

Răspunsurile la aceste întrebări depind în parte de 
considerente logice, în parte de considerente factuale. 
Numai canoanele logicii formale pot să ne indice dacă un 
limbaj este complet şi consistent, adică dacă propoziţiile 
formulate în acest limbaj sînt „corecte” sau „incorecte”. 
Numai probele factuale ne pot arăta dacă categoriile 
„sistemului de clasificare analitic” au un corespondent 
empiric, semnificativ, adică pot fi utile în analiza unei 
clase particulare de probleme concrete. Exemplul 
simplu al „ofertei” şi „cererii” ilustrează atit acest aspect, 
cît şi lista de întrebări analoge de adineauri. Privite ca 
elemente ale limbajului teoriei economice, acestea sînt 
cele două categorii majore în care se clasifică factorii ce 
afectează preţurile relative ale produselor sau factorii 
producţiei. Utilitatea acestei dihotomii depinde de 


„generalizarea empirică după care enumerarea forţelor 
ce afectează cererea în indiferent ce problemă şi a 
forţelor ce afectează oferta va genera două liste ce 
conţin puțini itemi comuni”.” Fapt e că această 
generalizare se dovedeşte valabilă pentru pieţe de felul 
pieţei finale a unui bun de consum. Pe o asemenea piaţă 
există o distincţie clară şi tranşantă între unităţile 
economice despre care se poate considera că cer 
produsul şi cele despre care se poate considera că-l 
oferă. Rareori se poate ivi vreo îndoială dacă un anume 
factor trebuie clasificat printre cei ce afectează oferta ori 
printre cei ce afectează cererea; şi rareori se dovedeşte 
imperios necesară examinarea efectelor încrucişate (a 
referintelor încrucişate) dintre cele două categorii. In 
aceste cazuri pasul simplu şi chiar evident de clasificare 
a factorilor relevanti la rubricile de „ofertă” şi respectiv 
„cerere” realizează o mare simplificare a problemei si 
constituie un mod eficace de a ne feri de erori logice ce 
altminteri ar putea să apară. Generalizarea, însă, nu este 
totdeauna valabilă. Nu este valabilă, bunăoară, pentru 
fluctuațiile zilnice ale preţurilor de pe o piaţă 
predominant speculativă. De exemplu, un zvon privind o 
majorare de impozit la profiturile excedentare trebuie 
privit oare ca un factor ce acţionează în primul rînd 
asupra ofertei de acţiuni cu dobinda variabilă la bursa 
din ziua respectivă sau asupra cererii de astfel de acţiuni 
în aceeaşi zi? În mod similar, aproape orice factor poate 
fi cu aproximativ aceeaşi îndreptăţire clasificat la 
capitolul „ofertă” sau la capitolul „cerere”. Aceste 
concepte pot fi totuşi folosite şi s-ar putea să nu fie cu 
totul fără rost: ele sînt şi în cazul din urmă „corecte”, dar 
sînt evident mai putin utile decît în primul exemplu, 
pentru că nu au un corespondent empiric coerent. 

Privită ca un ansamblu de ipoteze cu conţinut empiric, 
teoria trebuie judecată în funcţie de puterea ei predictivă 
pentru clasa de fenomene pe care este menită să le 
„explice”. Numai materialul faptic poate să arate dacă ea 


este „corectă” sau „greşită”, mai bine zis dacă trebuie 
provizoriu „acceptată” ca valabilă sau trebuie „respinsă”. 
După cum voi argumenta mai pe larg în cele ce urmează, 
singurul test relevant al va/abi/ității unei ipoteze este 
compararea predicţiilor ei cu experienţa. Ipoteza este 
respinsă dacă predicțiile ei sînt contrazise (,,frecvent”, 
sau mai frecvent decit predicțiile unei ipoteze 
alternative); ea este acceptată dacă predicțiile ei nu sînt 
contrazise; şi este privită cu multă încredere dacă a 
supravieţuit multor ocazii de a fi contrazisă. Materialul 
faptic nu poate niciodată „să dovedească” o ipoteză; el 
poate doar să nu o infirme, şi tocmai acest lucru îl avem 
în general in vedere cînd spunem, intrucitva inexact, ca 
ipoteza a fost ,,confirmata” de experienta. 

Spre a preveni confuziile, ar fi poate cazul sa 
evidentiem explicit că „predicţiile” prin care se testează 
valabilitatea unei ipoteze nu trebuie să se refere 
neapărat la fenomene ce încă nu s-au produs, altfel spus, 
ele nu trebuie neapărat să fie anticipări ale unor 
evenimente viitoare; ele se pot referi şi la fenomene care 
s-au produs, dar asupra cărora nu s-au efectuat încă 
observaţii sau acestea nu sînt cunoscute persoanei care 
face predicția. De exemplu, o ipoteză poate să implice 
că, date fiind anumite alte circumstanţe cunoscute, în 
1906 trebuie să se fi întîmplat cutare lucru. Dacă din 
studiul documentelor se descoperă că lucrul acesta s-a 
petrecut într-adevăr, predicția este confirmată, iar daca 
se descoperă că nu s-a petrecut, predicția este infirmată. 

In acest sens, valabilitatea unei ipoteze nu este prin ea 
însăşi un criteriu suficient de alegere între ipoteze 
alternative. Numărul faptelor observate este 
necesarmente finit, pe cînd numărul ipotezelor posibile 
este infinit. Dacă există o ipoteză concordantă cu probele 
disponibile, atunci există întotdeauna infinit de multe 
ipoteze de acest fel. De exemplu, să presupunem că un 
acciz specific pe o anumită marfă determină o creştere 
de preţ egală cu mărimea accizului. Această situaţie este 


în concordanţă cu condiţiile concurentiale, cu o curbă a 
cererii stabilă şi cu o curbă a ofertei orizontală şi stabilă. 
Dar este în concordanţă şi cu condiţiile concurentiale şi o 
curbă a ofertei pozitiv sau negativ înclinată, dată fiind o 
modificare în compensație a curbei cererii sau a curbei 
ofertei; cu condiţiile monopoliste, costuri marginale 
constante şi o curbă a cererii stabilă de o formă 
particulară necesară pentru a conduce la acest rezultat; 
şi aşa mai departe, la nesfirsit. Noi probe empirice cu 
care ipoteza trebuie să fie compatibilă pot să elimine 
unele din aceste alternative, dar nu le pot reduce 
niciodată la o singură posibilitate ce ar fi numai ea 
concordantă cu materialul probant finit. Alegerea între 
ipoteze alternative compatibile fiecare în parte cu 
materialul empiric disponibil rămîne inevitabil pînă la un 
punct arbitrară, deşi toată lumea este de acord că unele 
consideraţii relevante ne sînt sugerate de criteriile 
„simplităţii” şi „fecundităţii”, idei ce nu se pretează nici 
ele la o definire pe deplin obiectivă. O teorie este cu atit 
mai „simplă” cu cît este nevoie de mai puţine cunoştinţe 
iniţiale pentru a face o predicţie înăuntrul unui domeniu 
de fenomene dat; ea este cu atît mai „fecundă” cu cit 
este mai precisă predicția rezultantă, cu cit este mai 
largă aria de fenomene în care teoria generează predicții 
şi cu cit sugerează mai multe linii de cercetare noi. 
Completitudinea si consistenţa logice sînt şi ele 
relevante, dar joacă un rol subsidiar; funcţia lor este de a 
asigura că ipoteza spune ceea ce s-a urmărit să spună şi 
că o face la fel pentru toţi beneficiarii; ele joacă aici 
acelaşi rol pe care-l au probele de acuratețe aritmetică în 
calculele statistice. 

Din nefericire, în ştiinţele sociale rareori sîntem în 
măsură să testăm predicții particulare prin experimente 
proiectate special astfel încît să fie eliminate influenţele 
perturbatoare socotite cele mai importante. În general, 
sîntem nevoiţi să ne bizuim pe probe furnizate de 
„experimente” care se întîmplă să aibă loc. 


Imposibilitatea de a efectua aşa-numite „experimente 
controlate” nu reflectă, după opinia mea, o deosebire 
fundamentală între ştiinţele sociale şi ştiinţele fizice, atit 
pentru că nu este specifică ştiinţelor sociale — vezi 
astronomia — cit şi pentru că deosebirea dintre un 
experiment controlat şi o experienţă necontrolată este 
cel mult una de grad. Nici un experiment nu poate fi 
deplin controlat, iar orice experienţă este parţial 
controlată, în sensul că în cursul ei unele influenţe 
perturbatoare sînt relativ constante. 

Materialul probant oferit de experienţă este abundent 
şi de multe ori la fel de concludent ca cel obţinut din 
experimente anume proiectate; de aceea imposibilitatea 
de a face experimente nu reprezintă un obstacol 
fundamental în calea testării ipotezelor prin succesul 
predictiilor lor. Numai că materialul astfel obţinut este 
mult mai greu de interpretat. El este adesea complex şi 
întotdeauna este indirect şi incomplet. Culegerea lui este 
dificilă, iar interpretarea lui necesită îndeobşte analize 
subtile şi lanţuri de raţionament complicate, care doar 
rareori sînt realmente convingătoare. Faptul că 
economiei politice îi este refuzată proba spectaculoasă şi 
directă a experimentului „crucial” stinjeneste într-adevăr 
testarea adecvată a ipotezelor; lucrul acesta este însă 
mult mai puţin semnificativ decit dificultatea pe care o 
creează în calea realizării unui consens rezonabil de 
prompt şi de larg asupra concluziilor pe care datele 
disponibile le indreptatesc. El încetineşte si îngreuiază 
eliminarea ipotezelor neizbutite. Acestea sînt rareori 
răsturnate definitiv şi reapar mereu pe tapet. 

În această privinţă există, fireşte, o mare variaţie. Se 
întîmplă uneori ca experienţa să ofere probe aproape la 
fel de directe, de spectaculoase şi de convingătoare ca 
acelea furnizate de experimente controlate. Poate că 
exemplul cel mai evident şi mai important îl constituie 
materialul faptic oferit de inflatii pentru ipoteza că o 
creştere substanţială a cantităţii de bani într-o perioadă 


relativ scurtă este însoţită de o creştere substanţială a 
preţurilor. Aici probele sînt spectaculoase, iar lanţul 
inferential necesar pentru interpretarea lor este relativ 
scurt. Dar, în pofida numeroaselor cazuri de creşteri 
substanţiale de preţuri, a corespondenţei lor în esenţă 
biunivoce cu creşteri substanţiale ale masei monetare şi 
în pofida variaţiei ample în alte circumstanţe ce ar putea 
să pară relevante, cu fiecare nouă experienţă 
inflationista apar voci, şi nu doar din partea publicului 
profan, care susţin cu tărie că sporirea masei monetare 
este fie un efect incidental al unei creşteri de preţuri 
generate de alti factori, fie pur şi simplu un însoțitor 
fortuit şi nenecesar al creşterii preţurilor. 

Unul din efectele dificultăţilor pe care le întîmpină 
testarea ipotezelor economice cu conţinut empiric a fost 
de a stimula replierea în analiza pur formală sau 
tautologica.? După cum am remarcat deja, tautologiile au 
un rol extrem de important în economia politică şi în alte 
ştiinţe privite ca limbaje specializate sau ca „sisteme de 
clasificare analitice”. În plus, logica formală si 
matematica, ambele tautologice, reprezintă instrumente 
esenţiale pentru controlul corectitudinii rationamentelor 
prin care descoperim implicaţiile diferitelor ipoteze şi 
stabilim dacă ipoteze presupus diferite nu sînt cumva în 
realitate echivalente, iar dacă în caz că nu, în ce constau 
deosebirile dintre ele. 

Teoria economică trebuie să reprezinte însă mai mult 
decit un eşafodaj de tautologii pentru a fi capabilă să 
prezică şi nu doar să descrie consecinţele acţiunii; adică, 
pentru a nu fi doar un fel de matematică deghizată.! lar 
utilitatea tautologiilor, după cum am semnalat mai sus, 
depinde şi ea în ultimă instanţă de acceptabilitatea 
ipotezelor cu conţinut empiric care sugerează categoriile 
particulare prin prisma cărora ele organizează 
fenomenele empirice refractare. 

Un efect mai grav al dificultății de a testa ipotezele 
economice prin predicțiile lor este acela că alimentează o 


înţelegere greşită a rolului datelor empirice în raport cu 
travaliul teoretic. Datele empirice joacă un rol vital în 
două stadii diferite, deşi strîns legate: în construirea 
ipotezelor şi în testarea valabilitatii lor. Un set de probe 
empirice complet şi cuprinzător despre fenomenele pe 
care o ipoteză este menită să le generalizeze sau să le 
„explice”, pe lîngă valoarea sa evidentă în sugerarea de 
noi ipoteze, este necesar pentru a fi siguri că ipoteza 
explică ceea ce urmăreşte să explice — că implicaţiile ei 
referitoare la astfel de fenomene nu sînt dinainte 
contrazise de experienţa deja observată.!! Dacă ipoteza 
este compatibilă cu datele disponibile, testarea ei în 
continuare presupune deducerea din ea a noi fapte 
susceptibile de a fi observate, dar rămase pina atunci 
necunoscute şi confruntarea acestor fapte deduse cu noi 
probe empirice. Pentru ca acest test să fie relevant, 
faptele deduse trebuie să privească clasa de fenomene 
pentru explicarea cărora a fost formulată ipoteza; şi ele 
trebuie să fie îndeajuns de precis definite pentru ca 
observaţia să le poată infirma. 

Cele două stadii — al construirii ipotezelor şi al testării 
valabilitatii lor — se leagă între ele sub două aspecte 
diferite. În primul rînd, faptele particulare utilizate în 
fiecare stadiu depind în parte de hazardul culegerii de 
date şi al cunoştinţelor de care dispune cercetătorul în 
cauză. Faptele ce servesc la testarea implicatiilor unei 
ipoteze puteau foarte bine să fie cuprinse şi ele în 
materialul brut utilizat la construirea ei, şi viceversa. In al 
doilea rînd, procesul nu începe niciodată de pe un loc 
gol; aşa-numitul „stadiu iniţial” presupune întotdeauna o 
confruntare a implicatiilor unui set de ipoteze anterior cu 
observaţia; contrazicerea acestor implicaţii reprezintă 
stimulul pentru construirea de noi ipoteze sau pentru 
revizuirea celor vechi. După cum se vede, cele două 
stadii metodologice distincte se desfăşoară întotdeauna 
împreună. 


Neintelegerile privitoare la acest proces aparent 
simplu pornesc în principal de la expresia „clasa de 
fenomene pe care ipoteza este menită să le explice”. 
Dificultatea existentă în ştiinţele sociale de a obţine noi 
date empirice despre această clasă de fenomene şi de a 
evalua conformitatea lor cu implicaţiile ipotezei face 
ispititoare supoziţia că pentru valabilitatea ipotezei sînt 
la fel de relevante alte probe, mai uşor accesibile — 
ideea că ipotezele au nu doar „implicaţii, ci şi 
„presupoziţii”, şi că conformitatea acestor „presupoziţii” 
cu „realitatea” reprezintă un test de valabilitate a 
ipotezei diferit de testarea implicaţiilor sau aditional 
acesteia. Acest punct de vedere larg împărtăşit este 
funciarmente greşit şi dăunător pe multiple planuri. 
Departe de a oferi un mijloc mai lesnicios de separare a 
ipotezelor valabile de cele nevalabile, el nu face decit să 
genereze confuzie în această problemă, să alimenteze 
reprezentări greşite cu privire la semnificaţia probelor 
empirice pentru teoria economică, să imprime o 
orientare greşită multor eforturi intelectuale consacrate 
dezvoltării ştiinţei economice pozitive si să stinjeneasca 
realizarea  consensului asupra diverselor ipoteze 
avansate în perimetrul ei. 

În măsura în care se poate spune în general despre o 
teorie că are „presupoziţii” şi în măsura în care 
„realismul” acestora poale fi judecat independent de 
valabilitatea  predicţiilor, raportul existent între 
semnificaţia unei teorii şi „realismul” „presupoziţiilor” 
sale este aproape opusul celui sugerat de concepţia pe 
care o criticam aici. Există ipoteze importante şi 
semnificative ale căror „presupoziţii” sînt reprezentări 
descriptive frapant de inexacte ale realităţii şi, în 
general, cu cît este mai semnificativă o teorie, cu atit 
mai nerealiste sînt în acest sens presupoziţiile ei.!? 
Motivul e simplu. O ipoteză este importantă dacă 
„explică” mult prin puţin, adică daca abstrage 
elementele comune şi cruciale din masa de circumstanţe 


complexe şi detaliate ce înconjoară fenomenele de 
explicat şi permite exclusiv pe baza lor predicții valabile. 
Aşadar, pentru a fi importantă, o ipoteză trebuie să fie 
descriptiv falsă în presupozitiile ei; ea nu ia în 
considerare şi nu explică nici una din celelalte 
circumstanţe, numeroase, ce însoțesc fenomenele de 
explicat, deoarece tocmai succesul ei arată că ele sînt 
irelevante pentru aceste fenomene. 

Exprimîndu-ne mai puţin paradoxal: întrebarea care se 
cuvine pusă relativ la „presupoziţiile” unei teorii nu e 
dacă acestea sînt descriptiv „realiste”, deoarece ele nu 
sînt niciodată aşa, ci dacă sînt aproximatii destul de bune 
în raport cu ceea ce se urmăreşte. lar la această 
întrebare se poate răspunde doar observind dacă teoria 
dă rezultate, adică dacă generează predicții îndeajuns de 
valabile. Astfel, cele două teste aparent independente se 
reduc la unul singur. 

Teoria concurenţei monopoliste şi imperfecte este un 
exemplu de nesocotire a acestor propoziţii în teoria 
economică. Dezvoltarea acestei analize a fost motivată 
explicit iar larga ei acceptare şi aprobare a fost explicată 
în bună parte prin credinţa că postulatele „concurenţei 
perfecte” sau ale „monopolului perfect”, considerate a 
sta la baza teoriei economice neoclasice, reprezintă o 
imagine falsă a realităţii. lar această credinţă, la rîndul 
ei, s-a bazat aproape în întregime pe sesizarea directă a 
infidelitatii descriptive a postulatelor menţionate, şi nu 
pe vreo contrazicere recunoscută a predictiilor derivate 
din teoria economică neoclasică. Discuţia prelungită 
referitoare la analiza marginală, purtată acum citiva ani 
tn American Economic Review, constituie un exemplu si 
mai clar, desi mult mai putin important. Articolele scrise 
de exponenti ai ambelor tabere ale controversei ignoră în 
mare măsură ceea ce mi se pare a fi în mod clar 
problema principală — conformitatea  implicaţiilor 
analizei marginale cu experienţa — concentrindu-se 
asupra chestiunii, în bună parte irelevante, de a şti dacă 


oamenii de afaceri adoptă sau nu, în fapt, deciziile lor 
consultind tabele sau curbe sau funcţii multivariabile 
care prezintă costul marginal şi cîştigul marginal.!* Poate 
că aceste două exemple şi multe altele sugerate imediat 
de ele vor servi la justificarea unei discuţii mai ample 
despre principiile metodologice subiacente decit s-ar 
considera altminteri de cuviinţă. 


III. Poate fi testată o ipoteză prin realismul 
presupozitiilor sale? 


Putem porni de la un exemplu simplu din fizica — cel 
al căderii corpurilor. Este o ipoteză acceptată ca 
acceleraţia unui corp în cădere liberă este constantă — 
g, sau aproximativ 9,81 m/sec? pe Pămînt — si 
independentă de forma corpului, de modul în care este 
lăsat să cadă etc. De aici decurge că distanţa parcursă 
de corpul în cădere într-un interval de timp specificat 
este dată de formula s=Ygt?, unde s este distanţa 
parcursă în metri, iar t este timpul exprimat în secunde. 
A aplica această formulă la o bilă compactă lansată de 
pe acoperişul unei clădiri echivalează cu a spune că o 
bilă astfel lansată se comportă ca şi cum ar cădea în vid. 
A testa această ipoteză prin presupozitiile ei înseamnă a 
măsura rezistenţa reală a aerului şi a decide dacă ea 
este suficient de apropiată de zero. La nivelul mării 
presiunea aerului este de circa 1,033 kgf pe centimetru 
pătrat. Este cifra aceasta suficient de apropiată de zero 
pentru ca diferenţa să poată fi socotită nesemnificativă? 
Aparent este, pentru că timpul real necesar pentru ca o 
bilă compactă să cadă de pe acoperişul unei clădiri pe 
pămînt este foarte apropiat de cel dat de formulă. Să 
presupunem acum că în loc de bilă este lăsat să cadă un 
fulg. Formula va da acum rezultatele mult îndepărtate de 
realitate. Aşadar, 1,033 kgf pe cm? diferă semnificativ de 
zero pentru un fulg, nu însă pentru o bilă. Sau, să mai 
presupunem că aplicăm formula la o bilă lansată dintr-un 


avion care zboară la o altitudine de 10 000 metri. 
Presiunea aerului la această altitudine este categoric mai 
mică decît 1, 033 kgf pe cm?. Totuşi timpul de cădere 
real de la 10 000 m la 7 000 m, punct în care presiunea 
aerului este încă mult mai mică decit la nivelul mării, se 
va deosebi considerabil de timpul prezis de formulă — în 
mai mare măsură decit timpul necesar unei bile 
compacte ca să cadă de pe acoperiş pe sol. Potrivit 
formulei, viteza bilei ar trebui să fie gt şi deci să crească 
constant. În fapt, o bilă lansată de la 10 000 m altitudine 
va atinge viteza sa maximă cu mult înainte de a lovi 
pămîntul. Analog se prezintă şi celelalte implicaţii ale 
formulei. 

Întrebarea iniţială dacă 1,033 este destul de aproape 
de zero pentru ca diferenţa să poată fi considerată 
nesemnificativă este, în mod evident, prin ea însăşi, 
lipsită de sens: 1,033 kg pe centimetru pătrat este 
totuna cu 10330 kgf pe metru pătrat sau 0,0075 tone pe 
un tol pătrat. În lipsa unui termen de comparaţie 
exterior, nu există nici o bază pentru a categorisi aceste 
numere drept „mici” sau „mari”. lar singurul termen de 
comparaţie relevant este acea presiune a aerului pentru 
care formula este utilizabilă sau nu într-un complex de 
circumstanţe dat. Dar acesta ridică aceeaşi problemă la 
un alt nivel. Ce înseamnă că formula „este utilizabilă sau 
nu”? Chiar dacă am putea să eliminăm erorile de 
măsurare, timpul de cădere măsurat va fi rareori — dacă 
va fi vreodată — riguros egal cu timpul de cădere 
calculat. Cît de mare trebuie să fie diferenţa dintre cele 
două pentru a ne indreptati să spunem că teoria „nu este 
utilizabilă”? Două importante standarde de comparaţie 
exterioare sînt următoarele. Unul este acurateţea 
realizabilă de câtre o teorie alternativă cu care 
comparăm teoria în cauză şi care este acceptabilă în 
aceeaşi măsură cu ea sub toate celelalte aspecte. 
Celălalt intervine atunci cînd există o teorie despre care 
se ştie că generează predicții mai bune dar la un cost 


mai ridicat. Cistigul ce constă în plusul de acuratețe si 
care depinde de scopul urmărit se cere atunci pus în 
balanţă cu costurile prin care se obţine. 

Acest exemplu ilustrează deopotrivă imposibilitatea de 
a testa o teorie prin presupoziţiile ci şi ambiguitatea 
conceptului de „presupoziţii ale unei teorii”. Formula 
s='/gt? este valabilă pentru corpurile ce cad în gol şi ea 
poate fi derivată analizind comportamentul unor 
asemenea corpuri. Astfel încît se poate spune: într-un 
spectru larg de circumstanţe, corpurile care cad în 
atmosfera reală se comportă ca şi cum ar cădea în vid. În 
limbajul atît de uzual în economia politică, acest enunţ ar 
fi repede tradus prin: formula presupune că e vorba de o 
cădere în vid. Este clar totuşi că formula nu presupune 
acest lucru. Ceea ce spune ea este că în multe cazuri 
existenţa rezistenţei aerului, forma corpului, numele 
persoanei care lansează corpul, felul mecanismului 
folosit pentru lansare şi o sumedenie de alte 
circumstanţe n-au efecte apreciabile asupra distanţei 
parcurse de corpul în cădere într-un timp specificat. 
Ipoteza poate fi lesne reformulată astfel încît să se omită 
orice menționare a vidului: într-un spectru larg de 
circumstanţe, distanţa parcursă de un corp în cădere 
într-un timp specificat este dată de formula s='gt?. 
Lasind de o parte istoricul acestei formule si al teoriei 
fizice asociate, are sens să spunem că ea presupune 
vidul? Din cîte ştiu, pot exista şi alte seturi de 
presupozitii care ar da aceeaşi formulă. Formula este 
acceptata pentru ca se dovedeste utilizabila, nu pentru 
că trăim într-un vid aproximativ, indiferent ce s-ar 
înţelege prin aceasta. 

Problema importantă care se pune în legătură cu 
ipoteza este de a specifica circumstanţele în care 
formula este aplicabilă sau, mai precis, mărimea 
generală a erorii ce afectează predicțiile ei în diferite 
circumstanţe. Mai mult chiar, după cum rezultă implicit 
din reformularea de adineauri a ipotezei, o asemenea 


specificare nici nu trebuie gindită ca fiind ceva distinct 
de ipoteza însăşi, ci ca o parte esenţială a acesteia, parte 
susceptibilă în mod deosebit de revizuire şi extindere pe 
măsura acumulării de experienţă. 

In cazul particular al căderii corpurilor dispunem şi de 
o teorie mai generală, deşi tot incompletă, obţinută în 
bună parte ca rezultat al încercărilor de a explica erorile 
teoriei simple. Ea permite calcularea influenţei unora din 
posibilii factori perturbatori şi înglobează teoria simplă ca 
pe un caz particular. Nu rentează însă întotdeauna să fie 
folosită teoria mai generală, deoarece plusul de 
acuratețe adus de ea s-ar putea să nu justifice costul 
suplimentar al utilizării ei; de aceea problema cunoaşterii 
circumstanțelor in care teoria mai simplă ne serveşte 
„Suficient de bine” rămîne importantă. Rezistenţa aerului 
este una, dar numai una, din variabilele ce definesc 
aceste circumstanţe; forma corpului, viteza atinsă şi 
anumite alte variabile sînt şi ele relevante. Un mod de a 
interpreta variabilele, altele decit rezistenţa aerului, este 
de a considera că ele determină dacă o anumită abatere 
de la „presupoziţia” vidului este sau nu semnificativă. S- 
ar putea spune, de exemplu, că datorită deosebirii în ce 
priveşte forma corpului, o presiune de 1,033 kg pe cm? 
este semnificativ diferită de zero pentru un fulg, nu şi 
pentru o bilă compactă ce parcurge în cădere o distanţă 
moderată. Un astfel de enunţ trebuie însă net deosebit 
de enunţul foarte diferit că teoria nu se aplică la fulg 
pentru că presupozitiile ei sînt false. Sensul relaţiei este 
invers: presupozitiile sînt false pentru un fulg deoarece în 
cazul acestuia teoria nu dă randament. Lucrul acesta se 
cere subliniat, deoarece utilizarea perfect valabilă a 
„presupoziţiilor” pentru specificarea circumstanțelor în 
care teoria se aplică este interpretată adesea, în mod 
eronat, în sensul că presupozitiile pot fi utilizate pentru 
determinarea circumstanțelor în care teoria este 
aplicabilă, şi a fost, din acest motiv, o sursă importantă a 
credinţei că o teorie poate fi testată prin presupozitiile ei. 


Sa luăm acum un alt exemplu, de asta dată unul 
construit anume pentru a putea servi ca analog al multor 
ipoteze din ştiinţele sociale. Să considerăm densitatea 
frunzişului unui copac. Sugerez ipoteza că frunzele sînt 
poziţionate ca şi cum fiecare din ele ar căuta în mod 
deliberat să maximizeze cantitatea de lumină solară pe 
care o primeşte dată fiind poziţia frunzelor vecine ei, ca 
şi cum ar cunoaşte legile fizice care determină cantitatea 
de lumină ce ar fi receptionata în diferite poziţii şi ar 
putea să se mişte rapid sau instantaneu din orice poziţie 
în oricare altă poziţie dorită si neocupata.’* Fapt e că 
unele din implicaţiile mai evidente ale acestei ipoteze 
sint în mod vădit concordante cu experienţa: de 
exemplu, densitatea frunzelor este în general mai mare 
pe partea sudică a copacilor decit pe cea nordică, dar, 
după cum implică ipoteza, o asemenea distribuţie a 
frunzelor se constată în mai mică măsură sau lipseşte în 
cazul copacilor situaţi pe panta nordică a unui deal sau 
cînd latura lor sudică este umbrită din vreo altă pricină. 
Este ipoteza noastră inacceptabilă sau falsă pentru 
motivul că, din cîte ştim, frunzele nu „urmăresc” nimic în 
mod „deliberat” sau conştient, n-au fost la scoala unde 
să fi putut învăţa legile ştiinţei sau formulele matematice 
necesare pentru calcularea poziţiei „optime” şi nu se pot 
deplasa dintr-o poziţie în alta? E clar că nici unul din 
aceste lucruri nu este de importanţă vitală în evaluarea 
ipotezei; fenomenele menţionate nu intră în „clasa 
fenomenelor pe care ipoteza este menită să le explice”; 
ipoteza nu spune că frunzele fac aceste lucruri, ci doar 
că densitatea lor este ca şi cum le-ar face. In ciuda 
vaditei falsitati a „presupoziţiilor” ipotezei, ea posedă o 
mare plauzibilitate graţie conformităţii implicatiilor ei cu 
observaţia. Noi înclinăm să „explicăm” valabilitatea ei 
prin faptul că lumina solară contribuie la creşterea 
frunzelor, că frunzele vor creşte mai dense sau mai 
multe frunze vor supravieţui acolo unde e mai mult 
soare, astfel încît rezultatul la care se ajunge prin 


adaptare pur pasivă la circumstanţe exterioare este 
acelaşi cu cel ce s-ar obţine prin acomodare deliberată la 
ele. Această ipoteză alternativă este mai atrăgătoare 
decit ipoteza construită de noi nu pentru că 
„presupoziţiile” ei sînt mai „realiste”, ci pentru că face 
parte dintr-o teorie mai generală care se aplică la o mai 
mare varietate de fenomene, în cadrul căreia 
poziţionarea frunzelor în jurul trunchiului unui copac 
reprezintă un caz special, are mai multe implicaţii 
susceptibile de a fi contrazise şi într-o mare varietate de 
circumstanţe nu a fost totuşi contrazisă. În felul acesta, 
mărturiile directe în favoarea acestui mod de creştere a 
frunzelor sînt întărite prin mărturiile indirecte obţinute de 
la alte fenomene la care se aplică teoria mai generală. 

Ipoteza construită de noi este pesemne valabilă, adică 
generatoare de predicții „suficient” de exacte despre 
densitatea frunzelor, numai pentru o clasă particulară de 
circumstanţe. Nu ştiu care sînt aceste circumstanţe sau 
cum ar trebui definite. Pare evident, însă, că în acest 
exemplu „presupoziţiile” teoriei nu vor juca nici un rol în 
specificarea lor: domeniul ei de valabilitate va fi probabil 
determinat de tipuri de variabile cum sînt felul copacului, 
natura solului etc., şi nu de capacitatea frunzelor de a 
face complicate calcule matematice sau de a se mişca 
dintr-un loc în altul. 

L. Savage şi cu mine am folosit cu alt prilej” un 
exemplu in bună măsură paralel privitor la 
comportamentul uman. Să considerăm problema 
predictiei numărului de lovituri izbutite de un bun jucător 
de biliard. Nu pare deloc nerezonabil că am obţine 
predicții excelente pe baza ipotezei că respectivul jucător 
îşi chibzuieşte loviturile sale ca si cum ar cunoaşte nişte 
formule matematice complicate ce i-ar indica traiectoriile 
optime, ar putea să estimeze cu precizie din ochi 
unghiurile etc. ce descriu poziţiile bilelor, ar fi capabil să 
efectueze extrem de rapid calcule cu ajutorul acestor 
formule iar apoi să imprime bilelor direcţiile indicate de 


formule. Încrederea noastră în această ipoteză nu se 
bazează pe credinţa că jucătorii de biliard, chiar şi cei 
foarte iscusiti, pot să efectueze sau efectuează într- 
adevăr toate aceste operaţii; ci derivă din credinţa 
noastră că dacă n-ar fi în stare să obţină, într-un fel sau 
altul, esențialmente acelaşi rezultat, ei n-ar fi în fapt 
jucători de biliard /scusiţi. 

De la aceste exemple nu-i decît o mică distanţă pina la 
ipoteza economică după care într-o gamă largă de 
circumstanţe firmele individuale se comportă ca si cum 
ar urmări în mod raţional să maximizeze cîştigurile lor 
anticipate (numite în genere, în mod impropriu, 
„profituri”)!* şi ar cunoaşte complet datele necesare 
pentru a izbuti în această încercare; ca şi cum ar 
cunoaşte, adică, funcţiile de cost şi de cerere respective, 
ar calcula costul marginal şi venitul marginal la toate 
acţiunile între care sînt puse să aleagă şi ar duce fiecare 
direcţie de acţiune pînă la punctul unde costul marginal 
şi venitul marginal respective ar fi egale. Fireşte că, 
realmente şi literalmente, oamenii de afaceri nu rezolvă 
sistemul de ecuaţii simultane prin care economistul 
matematician găseşte convenabil să exprime această 
ipoteză, la fel cum frunzele sau jucătorii de biliard nu fac 
calcule matematice complicate iar corpurile în cădere nu 
decid să creeze vid. Dacă este întrebat cum decide unde 
să lovească bila, jucătorul de biliard poate răspunde că, 
pur şi simplu îşi „reprezintă” mişcarea pe care i-o va 
imprima, după care o mai ajustează „cu o idee”, pentru 
mai multă siguranţă; iar omul de afaceri poate foarte 
bine să spună că el evaluează la costul mediu, desigur cu 
nişte mici abateri cînd piaţa o impune. Cele două 
formulări sînt aproximativ la fel de edificatoare şi nici 
una nu constituie un test relevant pentru ipoteza 
asociată. 

Încrederea în ipoteza maximizării profitului se sprijină 
pe probe cu un caracter foarte diferit. Aceste probe sînt 
în parte similare celor invocate în sprijinul ipotezei 


privitoare la jucătorul de biliard: dacă comportamentul 
oamenilor de afaceri n-ar aproxima într-un fel sau altul 
comportamentul compatibil cu maximizarea profitului, e 
puţin probabil că ei ar rezista mult timp în lumea 
afacerilor. Să considerăm drept determinant imediat al 
comportamentului în afaceri indiferent ce — o reacţie 
intrată în obisnuinta, hazardul sau altceva. Dacă se 
întîmplă ca acest determinant să ducă la un 
comportament compatibil cu maximizarea raţională şi 
informată a profitului, afacerea va prospera şi va dobindi 
resurse care să-i permită să se extindă, dacă nu, 
afacerea va tinde să piardă din resurse şi nu va putea 
supravieţui decît prin injectarea de resurse din exterior. 
Procesul de „selecţie naturală” contribuie astfel la 
validarea ipotezei — sau, mai bine zis, dată fiind selecţia 
naturală, acceptarea ipotezei se poate baza în mare 
măsură pe judecata că ea rezumă în mod adecvat 
condiţiile de supravieţuire. 

Un ansamblu de probe şi mai important în sprijinul 
ipotezei  maximizării profitului îl oferă experiența 
nenumăratelor ei aplicaţii la probleme specifice şi a 
rezistenţei implicatiilor ei în fata datelor empirice. 
Această categorie de probe este extrem de greu de 
documentat; ele sînt împrăştiate prin numeroase 
memorandumuri, articole şi monografii consacrate cu 
precădere unor probleme specifice şi nu în mod expres 
testării ipotezei. Acceptarea şi utilizarea continuă a 
ipotezei pe parcursul unei perioade mai lungi, coroborate 
cu faptul că n-a fost formulată şi larg acceptată nici o 
alternativă coerentă, necontradictorie, constituie o 
puternică dovadă indirectă a valorii ei. Probele în 
favoarea unei ipoteze constau întotdeauna din repetatele 
cazuri în care ea ar fi putut fi contrazisă, dar în fapt n-a 
fost; probe ce continuă să se acumuleze tot timpul cît ea 
este folosită şi prin însăşi natura lor se pretează anevoie 
la o documentare cît de cît cuprinzătoare. Ele tind să 
devină parte integrantă a tradiţiei şi folclorului unei 


ştiinţe, oglindită nu în vreo listă didactică de cazuri în 
care ipoteza a rezistat infirmărilor posibile, ci în 
tenacitatea cu care ipotezele sînt menținute. 


IV. Semnificaţia şi rolul ,,presupozitiilor” unei 
teorii 


Pina aici concluziile noastre privind semnificaţia 
„presupoziţiilor” unei teorii au fost aproape exclusiv 
negative: am văzut că o teorie nu poate fi testată prin 
„realismul” „presupoziţiilor” ei şi că însuşi conceptul de 
„presupoziţii” ale unei teorii este înconjurat de 
ambiguitate. Dacă însă povestea s-ar opri aici, ar fi greu 
de explicat larga utilizare a acestui concept şi tendinţa 
puternică pe care o avem de a vorbi despre 
presupoziţiile unei teorii şi de a compara presupozitiile 
teoriilor alternative. Or, iese prea mult fum ca să nu fie 
foc. 

În metodologie, la fel ca şi în ştiinţa pozitivă, putem 
emite în genere cu mai multă siguranţă asertiuni 
negative decit asertiuni pozitive; de aceea şi eu am mai 
puţină încredere în observaţiile care urmează privitoare 
la semnificația şi rolul „presupoziţiilor” decit în 
observaţiile de pînă acum. Pe cit imi pot da seama, 
„presupoziţiile unei teorii” joacă trei roluri pozitive 
diferite, deşi legate între ele: (a) reprezintă adesea un 
mod economic de descriere sau prezentare a unei teorii, 
(b) facilitează uneori testarea indirectă a ipotezei prin 
implicaţiile ei; şi (c), după cum am remarcat deja, 
constituie uneori mijloace convenabile de specificare a 
condiţiilor în care se aşteaptă ca teoria să fie valabilă. 
Primele două se cer discutate mai pe larg. 


A. Folosirea „presupozițiilor” în formularea teoriei 


Exemplul cu frunzele ilustrează primul rol al 
presupozitiilor. In loc să spunem că frunzele caută să 


maximizeze lumina solară pe care o primesc, am putea 
formula ipoteza echivalentă, aparent lipsită de orice 
presupozitii, sub forma unei liste de reguli pentru 
predicția densităţii frunzişului: dacă un copac se află pe 
un teren neted fără alţi copaci sau alte corpuri care să-i 
ecraneze soarele, densitatea frunzelor va tinde să fie 
cutare şi cutare; dacă un copac se află pe panta dinspre 
nord a unui deal în mijlocul unei păduri de copaci 
asemănători, atunci... etc. Aceasta ar fi, evident, o 
prezentare mult mai puţin economică a ipotezei decit 
aceea că frunzele tind sa maximizeze lumina solară pe 
care o primeşte fiecare. Această din urmă formulare 
constituie, de fapt, un rezumat simplu al regulilor din 
lista de mai înainte, chiar dacă lista ar fi indefinit de 
lungă, pentru că arată atît modul de a determina factorii 
din mediul ambiant care sînt importanţi pentru problema 
particulară ce ne preocupă, cît şi modul de evaluare a 
efectelor lor. Ea este mai concisă, fără a deveni prin 
aceasta mai puţin cuprinzătoare. 

Vorbind mai general, o ipoteză sau o teorie constă din 
asertiunea ca pentru o anumită clasă de fenomene 
anumite forte sînt importante, iar altele, prin implicatie, 
nu, şi din specificarea modului de acţiune al forţelor 
desemnate ca importante. Putem considera ipoteza ca 
avînd două parti: pe de o parte un univers conceptual 
sau model abstract mai simplu decit „universul real” si 
cuprinzind numai forţele despre care ipoteza afirmă că 
sînt importante; pe de altă parte, un ansamblu de reguli 
ce definesc clasa de fenomene pentru care modelul 
poate fi socotit o reprezentare adecvată a „universului 
real” şi precizează corespondenţa dintre variabilele sau 
entităţile din model şi fenomenele observabile. 

Cele două părţi au caractere foarte diferite. Modelul 
este abstract şi complet; el este o „algebră” sau o 
„logică”. Matematica şi logica formală joacă un rol de 
căpetenie in determinarea  consistenţei şi a 
completitudinii modelului ca şi în explorarea implicatiilor 


sale. Ambiguitatea, imprecizia sau aproximatiile nu-şi au 
locul în model şi n-au de îndeplinit nici o funcţie în el. 
Presiunea aerului în vid este zero, nu „mică”; curba 
cererii la produsul unui producător competitiv este 
orizontală (are panta zero), nu „aproape orizontală”. 

Pe de altă parte, regulile de utilizare a modelului n-au 
cum să fie abstracte şi complete. Ele sînt obligatoriu 
concrete şi, drept urmare, incomplete — completitudinea 
fiind posibilă doar într-o lume conceptuală, nu şi în 
„lumea reală”, indiferent ce interpretare s-ar da acestui 
fapt. Modelul este întruchiparea logică a semi-adevărului 
„Nimic nu e nou sub soare”; regulile de aplicare a lui nu 
pot să ignore semi-adevărul la fel de semnificativ „Istoria 
nu se repetă niciodată”. Regulile pot să fie, într-o măsură 
însemnată, formulate explicit — cel mai uşor, deşi nici 
atunci complet, cînd teoria face parte dintr-o teorie 
explicită mai generală, ca în exemplul cu teoria căderii 
libere a corpurilor. Urmărind să asigurăm unei ştiinţe o 
cit mai mare „obiectivitate” cu puţină, trebuie să ne 
preocupăm ca regulile să fie formulate pe cit posibil 
explicit iar sfera fenomenelor la care ea se aplică să fie 
continuu lărgită, în măsura posibilului. Oricit de bine am 
reuşi însă în această tentativă, va rămîne în mod 
inevitabil loc pentru exerciţiul judecății în aplicarea 
regulilor. Fiecare fenomen are anumite trăsături proprii 
pe care regulile explicite nu le acoperă. Capacitatea de a 
judeca dacă aceste trăsături pot fi ignorate sau nu, dacă 
ele afectează sau nu modul de identificare a cutăror 
fenomene observabile cu cutare entităţi din model, este 
ceva ce nu se transmite ca de la profesor la elev; ea se 
dobindeste doar prin experienţă şi prin expunere la 
atmosfera ştiinţifică „adecvată”, nu se învaţă pe de rost. 
Prin acest punct trece linia care separă, în orice ştiinţă, 
pe „amator” de „profesionist” şi linia subţire care îl 
desparte pe un om de ştiinţă de un „trăznit”. 

Un exemplu simplu ar putea contribui la elucidarea 
acestui punct. Geometria euclidiană este un model 


abstract, complet şi consistent din punct de vedere logic. 
Entitatile ei sînt precis definite — o linie nu este o figura 
geometrică avind o lungime „mult mai” mare decit 
lăţimea sau decit adîncimea; ci este o figură de lăţime şi 
adincime zero. Ea este de asemenea, în mod evident, 
„nerealistă”. In „realitate” nu există lucruri de felul 
punctelor, liniilor sau suprafeţelor euclidiene. Să aplicăm 
acest model abstract la un semn făcut cu o bucată de 
cretă pe tablă. Vom identifica acest semn cu o linie 
euclidiană, cu o suprafaţă euclidiană sau cu un solid 
euclidian? E clar că îl putem identifica în mod corect cu o 
linie dacă este folosit pentru a reprezenta, să zicem, o 
curbă a cererii. O asemenea identificare ar fi, în schimb, 
greşită dacă semnul respectiv este folosit pentru a 
colora, să zicem, ţările pe o hartă, pentru că atunci n-am 
ajunge niciodată să avem harta colorată; pentru a putea 
face acest lucru, semnul trebuie identificat cu o 
suprafaţă. El nu poate fi însă identificat în acest mod de 
către un fabricant de cretă, pentru că ar însemna că o 
bucată de creta nu s-ar isprăvi niciodată; pentru 
scopurile fabricantului, semnul se cere identificat cu un 
volum. In acest exemplu simplu, toată lumea ar fi de 
acord că aşa trebuie judecat. Pare însă evident că, deşi 
se pot formula consideraţii generale care să ne 
călăuzească în astfel de judecăţi, ele nu pot fi niciodată 
exhaustive şi nu pot acoperi toate cazurile posibile; ele 
nu pot avea caracterul coerent şi etanş pe care-l are 
geometria euclidiană însăşi. 

Atunci cînd vorbim de „presupoziţiile cruciale” ale unei 
teorii, încercăm, cred, să formulăm elemente-cheie ale 
modelului abstract. Există îndeobşte mai multe moduri 
diferite de a descrie complet modelul, mai multe seturi 
diferite de „postulate” care deopotrivă implică modelul şi 
sînt implicate de el luat în ansamblu. Ele sînt toate logic 
echivalente: propoziţiile considerate dintr-un punct de 
vedere axiome sau postulate ale unui model pot fi 
considerate din alt punct de vedere teoreme şi 


viceversa. „Presupoziţiile” particulare numite „cruciale” 
sînt selectate pe temeiul convenabilitatii lor sub aspecte 
cum sînt simplitatea sau economicitatea în descrierea 
modelului, plauzibilitatea intuitivă sau capacitatea de a 
sugera, fie şi numai prin implicatie, unele din 
consideratiile relevante pentru judecarea sau aplicarea 
modelului. 


B. Folosirea „presupozițiilor” ca test indirect al unei teorii 


Atunci cînd se prezintă o ipoteză oarecare, în general 
pare evident care din şirul de enunturi utilizate pentru 
expunerea ei aparţine presupozitiilor şi care implicatiilor; 
totuşi, această distincţie nu este uşor să fie definită în 
mod riguros. Eu cred că nu este vorba în acest caz deo 
caracteristică a ipotezei ca atare, ci a utilității ce 
urmează să i se dea. lar dacă aşa stau lucrurile, atunci 
uşurinţa clasificării enunturilor nu poate să reflecte decit 
lipsa de ambiguitate a scopului pe care ipoteza este 
menită să-l servească. Posibilitatea înlocuirii reciproce a 
teoremelor şi axiomelor în cadrul unui model abstract 
implică posibilitatea înlocuirii reciproce a ,,implicatiilor” si 
„presupoziţiilor” în cadrul ipotezei empirice 
corespunzătoare modelului abstract, ceea ce totuşi nu 
trebuie înţeles în sensul că orice implicatie se pretează la 
înlocuire reciprocă cu orice presupozitie, ci doar în sensul 
că poate să existe mai mult de un set de enunturi care 
să implice restul. 

Sa considerăm, de exemplu, o propoziţie particulară 
din teoria comportamentului oligopolist. Dacă 
presupunem (a) că întreprinzătorii caută să-şi 
maximizeze profiturile prin orice mijloace, inclusiv 
dobindirea sau extinderea puterii de monopol, de aici va 
rezulta (b) că atunci cînd cererea unui „produs” este 
instabilă din punct de vedere geografie, cheltuielile de 
transport sînt semnificative, învoielile explicite asupra 
preţurilor sînt ilegale iar numărul  fabricanţilor 


respectivului produs este mic, ei vor tinde să stabilească 
un sistem de preţuri cu punct fix. 17 Asertiunea (a) este 
privită drept presupozitie, iar (b) drept implicatie, pentru 
că acceptăm drept scop al analizei predicția 
comportamentului pe piață.  Presupoziţia o vom 
considera acceptabilă dacă constatăm că condiţiile 
specificate în (b) sînt în general asociate sistemului de 
preţuri cu punct fix şi viceversa. Să schimbăm acum 
punctul de vedere şi să presupunem că ne preocupă să 
stabilim ce cazuri trebuie date în urmărire pentru 
încălcarea prohibitiei de „conspirație în vederea îngrădirii 
comerţului” din legea antitrust a lui Sherman. Dacă acum 
presupunem (c) că sistemul de preţuri cu punct fix este 
un aranjament deliberat menit să faciliteze înțelegerile 
secrete în condiţiile specificate la (b), va rezulta (d) că 
întreprinzătorii care participă la sistemul de preţuri cu 
punct fix se fac vinovaţi de „conspirație în vederea 
îngrădirii comerţului”. Ceea ce înainte era o presupozitie 
devine acum o implicaţie şi viceversa. Acum vom 
considera valabilă presupozitia (c) dacă constatăm ca 
atunci cînd întreprinzătorii participă la sistemul de preţuri 
cu punct Fix se găsesc în general alte dovezi, sub formă 
de scrisori, memorandumuri ş.a. privitoare la ceea ce 
tribunalele consideră a fi „conspirații în vederea îngrădirii 
comerţului”. 

Sa presupunem că ipoteza se dovedeşte utilă pentru 
primul scop — predicția comportamentului pe piaţă. De 
aici, evident, nu decurge că va fi la fel de utilă pentru cel 
de-al doilea scop, acela de a prevedea dacă există 
suficiente dovezi de „conspirație în vederea îngrădirii 
comerţului” pentru a îndreptăţi o acţiune în justiţie. Si 
reciproc, dacă se dovedeşte utilă pentru cel de-al doilea 
scop, nu decurge că va fi utilă şi pentru primul. Totuşi, în 
lipsa altor probe, succesul ipotezei pentru unul din 
scopuri — în explicarea unei clase de fenomene — ne va 
da o mai mare încredere decît am avea altminteri că ea 
ar putea fi utilă şi pentru celălalt scop — în explicarea 


unei alte clase de fenomene. Mult mai greu e de spus cit 
de mare poate fi sporul de încredere în ea astfel 
îndreptăţit. Pentru că acesta depinde de cît de strîns 
legate considerăm că sînt între ele cele două clase de 
fenomene, lucru ce depinde, la rîndul său, într-un mod 
complex, de probe indirecte de un tip asemănător, adică 
de experienţa pe care o avem privitor la alte conexiuni în 
explicarea prin cite o teorie a unor fenomene ce într-un 
anume sens diferă similar. 

Vorbind la un mod mai general, enunturile categorisite 
drept presupozitii ale unei ipoteze pot fi utilizate pentru 
obţinerea de probe indirecte privitoare la 
acceptabilitatea ipotezei în măsura în care presupozitiile 
pot fi ele însele privite drept implicaţii ale ipotezei şi deci 
conformitatea lor cu realitatea drept neinfirmare a unor 
implicaţii, sau în măsura în care presupoziţiile ne pot 
evoca alte implicaţii ale ipotezei, susceptibile de 
observare empirică ocazională.! Motivul pentru care 
numim indirecte aceste probe este că presupoziţiile sau 
implicaţiile asociate se referă îndeobşte la o clasă de 
fenomene diferită de clasa celor pe care ipoteza este 
menită să le explice; într-adevăr, după cum am sugerat 
ceva mai înainte, acesta pare a fi criteriul principal pe 
care-l folosim pentru a decide care enunturi urmează a fi 
numite  „presupoziţii” şi care „implicaţii”. Ponderea 
acordată acestor probe indirecte depinde de cit de strîns 
apreciem că sînt legate între ele cele două clase de 
fenomene. 

O altă modalitate în care „presupoziţiile” unei ipoteze 
pot să faciliteze testarea ei indirectă constă în relevarea 
afinitatii ei cu alte ipoteze, afinitate graţie căreia dovezile 
privitoare la valabilitatea acestora devin relevante 
pentru valabilitatea ei. Să zicem, bunăoară, că s-a 
formulat o ipoteză pentru o anumită clasă de 
comportamente. Această ipoteză poate fi enunțată, ca 
de obicei, fara a se specifica vreo „presupoziţie”. Sa 
presupunem însă că s-ar putea învedera echivalenta ei 


cu un set de presupoziţii ce include presupozitia că omul 
îşi urmăreşte propriul interes. Ipoteza cîştigă atunci 
plauzibilitate indirectă din succesul înregistrat la o altă 
clasă de fenomene de anumite ipoteze despre care se 
poate spune că fac şi ele această presupozitie; pentru că, 
cel puţin, ceea ce se face aici nu este cu totul fără 
precedent şi nu a dus la eşec în toate celelalte utilizări. 
Într-adevăr, formularea presupozitiilor în aşa fel încît să 
fie scoasă în evidenţă o relaţie între ipoteze superficial 
diferite constituie un pas în direcţia unei ipoteze mai 
generale. 

Acest gen de probe indirecte obţinute de la ipoteze 
înrudite explică în mare măsură diferenţele dintre 
încrederea pe care o acordă unei anumite ipoteze 
oameni de formaţii diferite. Să considerăm, de exemplu, 
ipoteza că gradul de discriminare rasială sau religioasă la 
angajarea forţei de muncă într-o anumită zonă sau 
ramură industrială este strîns legat de gradul de 
monopolizare din ramura sau zona respectivă; că, în 
cazul unei ramuri concurenţiale, discriminarea va fi 
semnificativă numai dacă apartenenţa rasială sau 
confesională a angajaţilor afectează fie disponibilitatea 
altor angajaţi de a lucra împreună cu ei, fie 
acceptabilitatea produselor de către clienţi, nefiind 
corelată cu prejudecățile patronilor.!* Această ipoteză 
este mult mai probabil să fie agreată de un economist 
decit de un sociolog. Se poate spune că ea „presupune” 
urmărirea exclusivă de către patronii din ramurile 
concurentiale a interesului pecuniar propriu; iar aceasta 
„presupoziţie” dă bune rezultate într-o mare varietate de 
ipoteze formulate de economişti referitoare la multe din 
fenomenele de masă de care se ocupă cercetarea 
economică. Este, deci, probabil ca economistului să i se 
pară rezonabil ca ea să se dovedească utilă şi în acest 
caz. Pe de altă parte, ipotezele cu care este obişnuit 
sociologul presupun un model sau o lume ideală de un 
gen diferit, unde urmărirea în exclusivitate a interesului 


propriu pecuniar joacă un rol mult mai puţin important. 
Probele indirecte de care dispune sociologul cu privire la 
această ipoteză sînt mult mai puţin favorabile decit 
probele indirecte de care dispune economistul; drept 
care, el o va privi cu mai multă suspiciune. 

Fireşte că nici probele economistului, nici cele ale 
sociologului nu sînt concludente. Testul decisiv este 
succesul sau insuccesul ipotezei în raport cu fenomenele 
pe care urmăreşte să le explice. S-ar putea însă să fie 
nevoie să se formuleze o judecată înainte de a se fi 
efectuat o testare satisfăcătoare de acest fel, eventual şi 
atunci cînd o atare testare nu este posibilă în viitorul 
apropiat, în care caz judecata va trebui să se bazeze pe 
probele inadecvate disponibile. De altminteri, chiar şi 
atunci cînd un asemenea test poate să fie făcut, fundalul 
intelectual al cercetătorului nu este irelevant pentru 
judecata pe care o va formula. În ştiinţă nu avem 
niciodată certitudine, iar ponderea probelor în favoarea 
sau împotriva unei ipoteze nu poate fi niciodată evaluată 
pe deplin „obiectiv”. Economistul va fi mai tolerant decit 
sociologul în judecarea conformităţii cu experienţa a 
implicatiilor ipotezei şi îi vor fi de-ajuns mai puţine cazuri 
de „conformitate” pentru a fi convins să accepte ipoteza. 


V. Unele implicaţii pentru problematica economică 


Problemele metodologice abstracte discutate aici au 
implicaţii directe asupra acuzatiei de „nerealism” ce se 
aduce de atita timp teoriei economice „ortodoxe”, ca şi 
asupra încercărilor de a reformula această teorie astfel 
încît acuzaţia să poată fi respinsă. Economia politică este 
o ştiinţă „lugubră” pentru că presupune că omul este 
egoist şi hraparet, „un calculator ultrarapid de plăceri şi 
dureri, care oscilează ca o globulă omogenă de dorinţă şi 
fericire sub impulsul unor stimuli ce o trag încoace şi 
încolo, lăsînd-o însă intactă”%; ea se bazează pe o 
psihologie demodată şi trebuie reconstruită în pas cu 


fiecare nouă evoluţie din psihologie; ea presupune că 
oamenii, sau cel puţin oamenii de afaceri, sînt „într-o 
necontenită stare de «alertă», gata să modifice preţurile 
şi/sau regulile de stabilire a preţurilor ori de cite ori 
intuiţia lor fină... detectează vreo schimbare în condiţiile 
cererii şi ofertei”?!; ca presupune că pieţele sînt perfecte, 
concurenţa e pură, iar mărfurile, forţa de muncă şi 
capitalul sînt omogene. 

După cum am văzut, criticile de acest tip îşi greşesc 
ţinta dacă nu sînt suplimentate cu dovezi că există o 
ipoteză care diferă sub unul sau altul din aceste aspecte 
de teoria criticată şi care generează predicții mai bune 
decit aceasta pentru un spectru larg de fenomene. De 
cele mai multe ori, însă, asemenea critici nu sînt astfel 
suplimentate; ele se bazează aproape exclusiv pe 
sesizarea chipurile directă a unor discrepanțe între 
„presupoziţii” şi „lumea reală”. Un exemplu deosebit de 
clar ni-l oferă recentele critici la adresa ipotezei 
maximizării profitului făcute pe temeiul că oamenii de 
afaceri nu se comportă şi nici nu pot să se comporte aşa 
cum „presupune” teoria. Dovezile aduse în sprijinul 
acestei asertiuni sînt îndeobşte luate fie din răspunsurile 
date de oameni de afaceri la întrebări privitoare la 
factorii ce le determină deciziile — procedeu de testare a 
teoriilor economice comparabil cu o testare a teoriilor 
despre longevitate ce ar consta în a-i întreba pe 
octogenari ce explicaţie dau faptului că au trăit atit de 
mult — fie din studii descriptive asupra activităţilor 
decizionale ale unor firme individuale.?? Rareori se 
întîmplă să fie citată vreo dovadă privind conformitatea 
cu comportamentul efectiv al oamenilor de afaceri pe 
piaţă — adică vreo dovadă despre ceea ce aceştia fac şi 
nu despre ceea ce zic că fac — şi să fie criticate, pe de o 
parte, implicaţiile ipotezei supuse criticii, iar pe de alta 
implicaţiile unei ipoteze alternative. 

O teorie sau „presupoziţiile” ei n-au cum să fie pina la 
capăt „realiste” în sensul nemijlocit-descriptiv atribuit 


atit de des acestui termen. O teorie complet „realistă” a 
pieţei griului ar trebui să includă nu numai condiţiile 
subiacente nemijlocite ale cererii şi ofertei de griu, ci şi 
felul numerarului sau al instrumentelor de credit folosite 
la efectuarea schimburilor; caracteristicile personale ale 
comercianților de grîu, cum ar fi culoarea părului şi a 
ochilor fiecăruia din ci, antecedentele şi educaţia 
fiecăruia, numărul de membri ai familiei sale, 
caracteristicile acestora, antecedentele şi educaţia lor 
etc.; tipul de sol pe care a crescut griul, caracteristicile 
lui fizice şi chimice, condiţiile atmosferice din perioada 
de vegetaţie; caracteristicile personale ale fermierilor 
cultivatori de grîu şi ale persoanelor care îl vor consuma; 
şi aşa mai departe, indefinit. Nu încape îndoială că orice 
încercare de a merge foarte departe cu aspiraţia spre un 
astfel de „realism” ar face teoria total inutilă. 

Fireşte, ideea unei teorii complet realiste este, în 
parte, fictivă. Nici un critic al unei teorii nu va accepta ca 
obiectiv al său această extremă logică; el va prefera să 
spună că „presupoziţiile” teoriei pe care o critică sînt 
„prea” nerealiste şi că obiectivul său este un set de 
presupozitii care să fie „mai” realiste, desi nu total si 
coplesitor realiste. Atita timp însă cit proba „realismului” 
o constituie acurateţea descriptivă direct percepută a 
„presupoziţiilor” — de exemplu observaţia că „oamenii 
de afaceri nu par să fie nici atit de avari, nici atît de 
dinamici, nici atît de logici cum îi zugrăveşte teoria 
marginalistă”2* sau că „în condiţiile actuale ar fi cu totul 
nepractic ca directorul unei fabrici cu procese multiple să 
încerce... să calculeze şi să pună în cumpănă costurile 
marginale şi veniturile marginale la fiecare factor 
productiv”?* — n-avem nici o bază pentru trasarea unei 
asemenea distincţii astfel încît să nu mergem pînă la 
imaginea caricaturală creionată în alineatul precedent. 
După ce criteriu vom judeca dacă o anume îndepărtare 
de realism este sau nu acceptabilă? De ce este mai 
„nerealist” ca în analiza comportamentului în afaceri să 


fie ignorată mărimea costurilor unui om de afaceri decit 
culoarea ochilor sai? Răspunsul evident este că primul 
factor contează mai mult în comportamentul economic 
decît cel de-al doilea; lucrul acesta însă nu avem cum să- 
| aflăm din simpla observare a faptului că oamenii de 
afaceri au costuri de mărimi diferite şi ochi de culori 
diferite. Nu-l putem afla decît comparind efectul pe care-l 
are luarea în considerare a unuia din cei doi factori sau a 
celuilalt asupra discrepantei dintre comportamentul 
observat şi cel prezis. Pina şi susţinătorii cei mai 
extremişti ai presupoziţiilor realiste sînt astfel siliţi pina 
la urmă, atunci cînd categorisesc  presupozitiile 
alternative în mai realiste şi mai puţin realiste, să 
abandoneze propriul lor criteriu şi să accepte testarea 
prin predictie.”° 

Majoritatea criticilor formulate la adresa teoriei 
economice pe temeiul lipsei de realism a presupozitiilor 
sale se datorează confuziei dintre acurateţea descriptivă 
şi  relevanţa analitică. Această confuzie, cit si 
plauzibilitatea vederilor care o generează, sînt ilustrate 
pregnant de o remarcă aparent inofensivă dintr-un 
articol consacrat teoriei ciclului industrial, cum că 
„fenomenele economice sînt variate şi complexe, astfel 
că orice teorie cuprinzătoare a ciclului industrial 
aplicabilă îndeaproape la realitate nu poate fi decit foarte 
complicată”.2* O ipoteză fundamentală a ştiinţei este că 
aparențele înşeală si că există un mod de a privi, 
interpreta sau organiza datele empirice astfel încît 
fenomene diverse şi superficial nelegate între ele să 
apară drept manifestări ale unei structuri mai 
fundamentale şi relativ simple. lar testul acestei ipoteze, 
ca şi al oricărei alteia, îl constituie roadele ei — test 
căruia ştiinţa i-a rezistat pînă acum cu succes. Dacă o 
clasă de „fenomene economice” ne apare variată şi 
complexă, trebuie presupus că aceasta se datorează 
faptului că nu dispunem de o teorie adecvată prin care 
să le putem explica. Nu putem aşeza într-o parte fapte 


cunoscute iar în cealaltă o teorie „aplicabilă îndeaproape 
la realitate”. O teorie este un mod de a percepe „faptele” 
şi nu putem percepe „fapte” fără o teorie. Orice 
asertiune că fenomenele economice sînt variate şi 
complexe neagă caracterul empiric al cunoaşterii, 
singurul care dă sens activităţii ştiinţifice; ca se cere 
categorisită alături de declaraţia, pe drept cuvînt 
ridiculizată, a lui John Stuart Mill că „din fericire, din 
legile valorii nu mai rămîne nimic de clarificat de către 
autori de astăzi [1848] sau din viitor; aici teoria este 
completă”.2 

Confuzia dintre acurateţea descriptivă şi relevanta 
analitică a generat nu numai critici la adresa teoriei 
economice pe temeiuri în bună parte irelevante, ci şi 
interpretări eronate ale ei şi eforturi greşit orientate 
pentru îndreptarea presupuselor defecte. „Tipuri ideale” 
din modelul abstract construit de economişti teoreticieni 
au fost privite adesea ca nişte categorii strict descriptive 
menite să corespundă direct şi complet unor entităţi din 
lumea reală independent de scopul pentru care este 
folosit modelul. Discrepantele evidente au dus la 
încercări, inevitabil neizbutite, de a construi teorii pe 
baza unor categorii ce se voiau integral descriptive. 

Această tendinţă apare, poate, cel mai clar ilustrată în 
interpretarea dată conceptelor de „concurenţă perfectă” 
şi „monopol” şi în dezvoltarea teoriei „concurenţei 
incomplete” sau „monopoliste”. Marshall, se spune, a 
postulat „concurenţa perfectă”; poate că odinioară va fi 
existat aşa ceva. Este însă limpede că acum nu mai 
există, aşa că teoriile lui trebuie abandonate. Cititorul va 
căuta mult şi bine — iar eu prezic că în zadar — la 
Marshall vreo  presupoziţie explicită privitoare la 
concurenţa perfectă sau vreo asertiune că lumea ar fi 
alcătuită, în sens descriptiv, din firme atomice prinse în 
mecanismul unei concurente perfecte. În schimb iată ce 
găsim că spune Marshall: „La o extremitate se situează 
pieţele mondiale pe care concurenţa acţionează direct 


din toate părţile globului; iar la cealaltă, acele pieţe 
închise din care este exclusă orice concurenţă directă din 
afară, desi chiar şi aici se poate face simțită concurenţa 
indirectă şi transmisă; iar la mijlocul distanţei dintre 
aceste extremităţi se situează marea majoritate a 
pieţelor pe care economiştii şi oamenii de afaceri trebuie 
să le studieze”. Marshall lua lumea asa cum este; el 
urmărea să construiască un „mecanism” pentru analiza 
ei, şi nu pentru reproducerea ei fotografică. 

Analizind lumea aşa cum este, Marshall a construit 
ipoteza că, în raport cu multe probleme, firmele puteau fi 
grupate pe „ramuri” în aşa fel încît asemănările dintre 
firmele cuprinse într-o grupă să fie mai importante decit 
deosebirile dintre ele. Sînt probleme unde elementul 
important constă în faptul că un anumit stimul — o 
aceeaşi schimbare în cererea pentru produsele lor, să 
zicem, sau în oferta de factori — afectează în acelaşi 
mod un grup de firme. Dar nu în toate problemele se 
poate proceda aşa: elementul important pentru acestea 
s-ar putea să fie efectul diferenţei asupra unor firme 
particulare. 

Modelul abstract corespunzător acestei ipoteze 
cuprinde două tipuri „ideale” de firme: firme individual 
concurentiale, grupate pe ramuri, şi firme monopoliste. O 
firmă este concurentiala dacă curba cererii pentru 
producţia sa e infinit de elastică în raport cu preţul său 
pentru anumite preţuri şi pentru toată producţia, fiind 
date preţurile cerute de toate celelalte firme; ea aparţine 
unei „ramuri” definite ca un grup de firme ce fabricii un 
unic „produs”. Un „produs” se defineşte ca o colecţie de 
unităţi ce reprezintă substitute perfecte pentru 
cumpărători astfel încît elasticitatea cererii pentru 
producţia unei firme în raport cu preţul altei firme din 
aceeaşi ramură este finită pentru un anume preţ şi un 
anume volum al producţiei. O firmă este monopolistă 
dacă curba cererii pentru produsele ei nu este infinit de 
elastică la un anumit preţ pentru orice volum al 


productiei.2? Dacă este monopolistă, firma este chiar 
ramura industrială respectivă. 

Ca întotdeauna, ipoteza în totalitatea ei nu constă 
numai din acest model abstract şi din tipurile lui ideale, 
ci şi dintr-un ansamblu de reguli, cel mai adesea 
implicite şi sugerate prin exemple, pentru identificarea 
firmelor reale cu unul sau altul din tipurile ideale şi 
pentru clasificarea firmelor pe ramuri. Tipurile ideale nu 
se vor descriptive; ele sînt menite să evidentieze 
trăsăturile care prezintă o importanţă crucială pentru o 
problemă particulară. Chiar dacă am putea estima direct 
şi cu precizie curba cererii pentru produsul unei firme, n- 
am putea trece de-a dreptul la clasificarea firmei ca fiind 
perfect concurentiala sau monopolista dupa cum 
elasticitatea curbei cererii este sau nu infinita. Nici o 
curba a cererii determinata prin observatie nu va fi 
vreodată perfect orizontală, astfel ca elasticitatea 
estimată va fi totdeauna finită. Întrebarea relevantă este 
întotdeauna dacă elasticitatea este „suficient” de mare 
pentru a putea fi considerată infinită, dar la ea nu se 
poate răspunde o dată pentru totdeauna doar prin 
indicarea valorii numerice a elasticităţii însăşi, întocmai 
cum nu putem spune o dată pentru totdeauna dacă o 
presiune atmosferică de 1,033 pe cm? este „suficient” de 
aproape de zero pentru a se putea folosi formula s 
=Ygt?. Tot asa nu putem calcula elasticitatile 
transversale ale cererii pentru a clasifica apoi firmele pe 
ramuri după cum există sau nu „un decalaj substanţial în 
elasticităţile transversale ale cererii”. După cum spune 
Marshall, „La întrebarea unde trebuie trasate liniile 
despartitoare dintre diferite mărfuri [adică ramuri] nu se 
poate răspunde decit în funcţie de specificul problemei în 
discuţie”.*! Totul depinde de natura problemei, nu-i nici o 
inconsecventa daca pentru o problemă o aceeaşi firmă 
este privită ca şi cum ar fi un concurent perfect, iar 
pentru o altă problemă ca o firmă monopolistă, întocmai 
cum nu este o inconsecventa ca un acelaşi semn facut 


cu creta să fie privit ca o linie euclidiană în contextul 
unei probleme, ca o suprafaţă euclidiană în contextul 
unei o a doua, iar într-o a treia ca un solid euclidian. Cit 
de mari sînt elasticitatea şi elasticitatea transversală a 
cererii, numărul firmelor ce fabrică produse fizice 
similare etc., toate acestea sînt relevante pentru că 
figurează sau pot să figureze printre variabilele utilizate 
pentru definirea corespondenţei dintre entităţile ideale şi 
cele reale în cadrul unei probleme particulare şi pentru 
specificarea circumstanțelor în care teoria se aplică 
îndeajuns de bine; ele nu conduc însă, o dată pentru 
totdeauna, la o clasificare a firmelor drept concurentiale 
sau monopoliste. 

Un exemplu ne poate lămuri mai bine în această 
chestiune. Să presupunem că vrem să determinăm 
efectul pe care-l are asupra preţului cu amănuntul la 
țigarete o majorare, care se aşteaptă să rămînă 
permanentă, a impozitului federal pe țigarete. Aş risca 
predicția că vom obţine rezultate în linii mari corecte 
tratind firmele producătoare de țigarete ca si cum ar 
fabrica un produs identic şi s-ar afla în concurenţă 
perfectă. Fireşte că într-un astfel de caz „se impune să 
fie făcută o convenţie” privind numărul de țigarete 
Chesterfield „considerate echivalente” unei țigarete 
Marlboro.” 

Pe de alta parte, ipoteza ca firmele de tigarete se 
comporta ca si cum ar fi perfect concurentiale ar fi fost o 
proastă calauza în privinţa reacţiilor lor la controlul 
preţurilor din timpul celui de-al doilea război mondial, iar 
specialiştii şi-ar fi dat seama dinainte de acest lucru. 
Costurile firmelor de țigarete nu puteau să nu crească în 
timpul războiului. În asemenea împrejurări nişte 
competitori perfecţi ar fi redus cantitatea oferită spre 
vinzare la preţul existent anterior. Dar, la preţul 
respectiv, majorarea din timpul războiului a venitului 
publicului ar fi sporit probabil cantitatea cerută. În 
condiţii de concurenţă perfectă alinierea strictă la preţul 


legal ar fi dus, aşadar, nu numai la o „penurie” în sensul 
depasirii cantităţii oferite de către cantitatea solicitată, ci 
şi la un declin absolut al numărului de țigarete fabricate. 
Faptele contrazic aceasta implicaţie particulară: a existat 
o aliniere destul de bună la preţurile maximale ale 
tigarilor si totuşi cantităţile produse nu s-au redus 
substanţial. Forţa comună a costurilor majorate a 
acţionat, pesemne, mai puţin puternic decit forţa 
disjunctivă a dorinţei fiecărei firme de a-şi păstra 
ponderea pe piaţă, de a menţine valoarea şi prestigiul 
mărcii sale de fabricaţie, mai cu seamă cînd impozitul pe 
profitul excedentar a făcut să treacă în bugetul 
administraţiei o cotă însemnată din costurile reclamelor 
de acest fel. Relativ la această problemă firmele de 
țigarete nu pot fi tratate ca si cum ar fi nişte competitori 
perfecţi. 

Cultura griului este dată adesea ca exemplu de 
concurenţă perfectă. Dar în timp ce pentru anumite 
probleme este indicat ca producătorii de griu să fie 
trataţi ca şi cum ar forma o ramură economică perfect 
concurentiala, pentru alte probleme nu e indicat sa se 
procedeze aşa. De exemplu, dacă e vorba de problema 
diferenţei dintre preţurile plătite pentru griu de către 
silozurile locale. 

Aparatul lui Marshall s-a dovedit mai util pentru 
probleme unde un grup de firme sînt afectate de stimuli 
comuni şi unde firmele pot fi tratate ca şi cum ar fi 
competitori perfecţi. De aici a izvorit ideea greşită că 
Marshall ar fi „presupus” concurenţa perfectă într-un 
sens descriptiv. Ar fi foarte de dorit să dispunem de o 
teorie mai generală decît cea a lui Marshall, care să 
acopere în acelaşi timp cazurile în care diferenţierea 
produselor sau micimea numerelor generează deosebiri 
esenţiale, şi cazurile în care nu se întîmplă aşa. O 
asemenea teorie ne-ar permite să tratăm probleme ce în 
prezent ne depăşesc şi în plus ar facilita determinarea 
spectrului de circumstanţe pentru care teoria mai simplă 


poate fi socotită o aproximaţie suficient de bună. Pentru 
a îndeplini o asemenea funcţie, teoria generală trebuie 
să aibă conţinut şi substanţă; ea trebuie să aibă 
implicaţii susceptibile de a fi contrazise de datele 
empirice, implicaţii care să prezinte totodată interes şi 
importanţă de fond. 

Teoria concurenței imperfecte sau monopoliste 
dezvoltată de Chamberlin şi Robinson reprezintă o 
încercare în direcția construirii unei asemenea teorii mai 
generale. Din păcate, ea nu posedă nici unul din 
atributele care ar face din ea o teorie generală cu 
adevărat utilă. Contribuţia ei se limitează în general la 
ameliorarea modului de expunere a economiei firmei 
individuale şi implicit a modului de derivare a 
implicatiilor modelului marshallian, la rafinarea analizei 
marshalliene a monopolului si la îmbogățirea 
vocabularului utilizabil in descrierea experienței 
industriale. 

Deficientele acestei teorii ies la iveală cel mai clar în 
modul — sau incapacitatea — de a trata problemele în 
care este vorba de grupuri de firme — de „ramuri” în 
sensul lui Marshall. Cita vreme se insistă că diferenţierea 
dintre produse este esenţială — iar trăsătura distinctivă a 
teoriei este insistența asupra acestui element — nu se 
poate utiliza definiţia ramurii ca totalitate a firmelor ce 
fabrică un produs identic. Conform acestei definiţii, 
fiecare firmă ar reprezenta atunci o ramură distinctă. O 
definiţie ce ar apela la „substitute” apropiate sau la un 
decalaj „substanţial” între elasticităţile încrucişate ar 
escamota dificultatea, ar introduce imprecizie şi termeni 
nedefinibili în modelul abstract, unde nu-şi au locul, şi n- 
ar avea decit efectul de a face teoria, din punct de 
vedere analitic, lipsită de sens — căci termeni ca 
„apropiat” fac parte din aceeaşi categorie cu cel de 
presiune atmosferică „mică”.* într-un anumit context 
Chamberlin defineşte implicit ramura drept un grup de 
firme ce au costuri şi curbe de cerere identice.” Dar şi o 


asemenea definiţie este lipsită de sens cîtă vreme 
diferenţierea produselor este, după cum pretinde teoria 
sa, un element esenţial şi de care nu se poate face 
abstracţie. Ce sens poate avea afirmaţia după care curba 
de costuri şi curba de cerere ale unei firme producătoare 
de buldozere sînt identice cu cele ale unei firme 
producătoare de ace de păr? lar daca este lipsită de 
sens în cazul buldozerelor şi al acelor de păr, ea va fi 
lipsită de sens şi în cazul a două mărci de pastă de dinţi, 
cîtă vreme se insistă că deosebirea dintre cele două 
mărci este de importanţă fundamentală. 

Teoria concurenţei monopoliste nu oferă instrumente 
pentru analiza unei ramuri şi, deci, nu oferă o punte între 
firmă la o extremitate şi echilibrul general la cealaltă.“ 
Ea nu are, deci, capacitatea de a contribui la analiza a o 
sumedenie de probleme importante: una din extreme 
este prea îngustă pentru a putea fi de mare interes; 
cealaltă este prea largă pentru a permite generalizări cu 
sens.38 


VI. Încheiere 


Economia ca ştiinţă pozitivă este un corp de 
generalizări acceptate ipotetic privitoare la fenomenele 
economice, generalizari ce pot fi utilizate pentru 
predictia consecintelor ce survin in urma schimbarilor pe 
care le sufera circumstantele. Progresul in directia largirii 
acestui corp de generalizari, a întăririi încrederii în 
valabilitatea lor şi a unei acurateti sporite a predictiilor la 
care conduc este stinjenit nu numai de limitele 
capacităţilor umane, ca în orice demers cognitiv, ci şi de 
obstacole ce prezintă o importanţă aparte pentru 
ştiinţele sociale în general şi pentru teoria economică în 
particular, deşi nu le sînt nicidecum specifice acestora. 
Faptul că obiectul economiei politice le este familiar 
alimentează la oameni disprețul fata de cunoaşterea lui 
specializată. Importanţa pe care obiectul ei o are pentru 


viaţa de fiecare zi şi pentru preocupările majore ale 
politicii publice dăunează obiectivitatii şi facilitează 
confuzia între analiza ştiinţifică şi judecata normativă. 
Necesitatea sprijinirii pe experienţa necontrolată şi nu pe 
experimentul controlat îngreunează obţinerea de date 
empirice clare şi tranşante prin care să poată fi 
justificată acceptarea ipotezelor avansate. Sprijinirea pe 
experienţa necontrolată nu afectează principiul 
metodologic fundamental că o ipoteză poate fi testată 
numai prin conformitatea implicatiilor sau predictiilor ei 
cu fenomene observabile; dar face mai dificilă sarcina 
testării ipotezelor şi creează teren mai prielnic pentru 
confuzii în privinţa principiilor metodologice. Mai mult 
decît alti oameni de ştiinţă, cei din ştiinţele sociale 
trebuie să aibă conştiinţa metodologiei pe care o 
practică. 

O confuzie ce se întilneşte deosebit de frecvent şi care 
a adus mari prejudicii este cea privitoare la rolul 
„presupoziţiilor” în analiza economică. O ipoteză sau 
teorie ştiinţifică semnificativă asertează, în cazul tipic, că 
pentru înţelegerea unei clase particulare de fenomene, 
anumite forţe sînt importante, iar altele nu. De multe ori 
este convenabil ca o asemenea ipoteză să fie prezentată 
spunînd că fenomenele pe care ea este menită să le 
prezică se comportă la nivelul observaţiei ca şi cum ar 
avea loc într-o lume ipotetică şi mult simplificată ce 
cuprinde numai forţele despre care ipoteza afirmă că sînt 
importante. În general, o asemenea descriere poate fi 
formulată în mai multe feluri; altfel spus, există mai 
multe seturi de „presupoziţii” cu ajutorul cărora poate fi 
prezentată teoria. Alegerea între aceste presupozitii 
alternative se face după criterii cum sînt economicitatea, 
claritatea şi precizia în prezentarea ipotezei; capacitatea 
lor de a face să intervină în judecarea valabilităţii 
ipotezei probe indirecte, prin sugerarea unor implicaţii 
ale ei ce pot fi cu uşurinţă confruntate cu observaţia sau 
prin relevarea legăturilor ei cu alte ipoteze ce se referă la 


fenomene înrudite; şi în funcţie de alte consideraţii 
similare. 

O asemenea teorie nu poate fi testată confruntind 
direct „presupoziţiile” ei cu „realitatea”. Într-adevăr, nu 
există o cale inteligibilă de a face acest lucru. 
„Realismul” complet este, evident, de nesustinut, iar la 
întrebarea dacă o teorie este „suficient” de realistă nu se 
poate răspunde decit examinind dacă ea generează 
predicții care sînt suficient de bune pentru scopul urmărit 
sau care sînt mai bune decit predicțiile derivate din teorii 
alternative. Este totuşi răspîndită credinţa că o teorie 
poate fi testată prin realismul presupozitiilor ci, 
independent de acurateţea predicţiilor pe care le 
generează; din această credinţă se alimentează multe 
din criticile aduse fără încetare teoriei economice că este 
nerealistă. Criteriile de acest fel sînt în bună măsură 
irelevante, şi ca urmare, majoritatea încercărilor de 
reformare a teoriei economice stimulate de ele n-au fost 
încununate de succes. 

Faptul că un număr atît de mare de critici la adresa 
teoriei economice sînt irelevante nu înseamnă, fireşte, că 
teoria economică existentă merită mai multă încredere. 
Dacă aceste critici nu şi-au atins ţinta nu înseamnă că nu 
există nici o ţintă pentru critică. Într-un sens banal, 
evident că asemenea ţinte există. Orice teorie este în 
mod necesar provizorie şi susceptibilă de schimbare o 
dată cu progresul cunoaşterii. Pentru a nu rămîne doar la 
această platitudine, este necesar sa precizăm mai 
îndeaproape conţinutul „teoriei economice existente” şi 
să distingem diferitele ei ramuri: unele părţi ale teoriei 
economice merită indiscutabil mai multă încredere decit 
altele. Dar o evaluare cuprinzătoare a stării actuale a 
economiei pozitive, o recapitulare a probelor empirice ce 
afectează valabilitatea ei şi o estimare a creditului relativ 
pe care îl merită fiecare parte a ei, dacă sînt în genere 
posibile, n-ar putea fi realizate decit într-un tratat sau 


într-o serie de tratate, nicidecum într-un scurt articol 
consacrat metodologiei. 

Tot ce pot face aici este să exprim pe scurt un punct 
de vedere personal. Teoria existentă a preţurilor relative, 
care urmăreşte să explice alocarea resurselor între 
scopuri alternative şi împărţirea produsului între 
resursele cooperante, teorie ce a primit aproape forma ei 
actuală în cartea lui Marshall Principiile economiei 
politice, mi se pare extrem de rodnică şi totodată demnă 
de multă încredere pentru tipul de sistem economic ce 
caracterizează naţiunile occidentale. În pofida 
controverselor aparent numeroase, acelaşi lucru se 
poate spune despre teoria monetară statică existentă, 
care urmăreşte să explice nivelul structural sau secular 
al preţurilor absolute, producţia globală şi alte variabile 
ce caracterizează economia ca un întreg, şi al cărei miez 
îl constituie, în toate variantele ci principale, de la David 
Hume la Şcoala din Cambridge, Irving Fisher şi John 
Maynard Keynes, o formă a teoriei cantitative a banilor. 
Partea cea mai slabă şi mai puţin satisfăcătoare a teoriei 
economice actuale mi se pare a fi domeniul dinamicii 
monetare, care se ocupă de procesul de adaptare a 
economiei ca întreg la schimbarea condiţiilor, aşadar şi 
de fluctuațiile pe termen scurt ale activităţii globale. În 
acest domeniu nici nu dispunem măcar de o teorie pe 
care să o putem numi pe drept cuvînt „teoria existentă” 
a dinamicii monetare. 

Fireşte, chiar şi în cazul teoriei preţurilor relative şi al 
teoriei monetare statice este loc din belşug pentru 
lărgirea sferei de cuprindere şi ameliorarea acuratetei 
teoriei existente. In particular, accentul prea mare pus 
pe realismul descriptiv al „presupoziţiilor” a contribuit la 
neglijarea unei probleme critice cum este determinarea 
limitelor de valabilitate a diferitelor ipoteze care 
împreună formează teoria economică existentă în aceste 
domenii. Modelele abstracte corespunzătoare acestor 
ipoteze au fost elaborate destul de detaliat, iar rigoarea 


şi precizia lor au fost mult îmbunătăţite. A fost adunată o 
cantitate fără precedent de material descriptiv privitor la 
caracteristicile sistemului nostru economic. Toate 
acestea sînt lucruri binevenite. Dacă vrem însă să 
folosim în mod eficient aceste modele abstracte şi acest 
material descriptiv, trebuie să dispunem de o explorare 
comparabilă a criteriilor pe baza cărora se poate 
determina care dintre metodele abstracte se recomandă 
a fi folosite pentru o categoric de probleme sau alta, cu 
ce entităţi observabile trebuie identificate diferitele 
entităţi din modelul abstract, care dintre parametrii 
problemei sau ai circumstanțelor are cel mai mare efect 
asupra acuratetei predictiilor derivate din cutare model 
sau teorie. 

Progresul ştiinţei economice pozitive presupune nu 
numai testarea şi dezvoltarea ipotezelor existente, ci şi 
construirea de noi ipoteze. Despre aceasta nu se pot 
spune multe lucruri la nivel formal. Construirea de 
ipoteze este un act creator tinind de inspiraţie, intuiţie, 
invenţie; esenţa ei constă în a sesiza ceva nou într-un 
material familiar. Procesul acesta poate fi discutat din 
unghi psihologic, nu logic, poate fi studiat în autobiografii 
şi biografii, nu în tratate despre metoda ştiinţei; şi poate 
fi promovat prin maximă şi exemplu, nu prin silogism sau 
teoremă. 


NOTE 


1. Macmillan & Co., Londra, 1891, pp. 34-35 şi 46. 

2. Această situaţie nu este nicidecum specifică 
ştiinţelor sociale sau economice. Să ne gindim la 
importanţa pe care o au părerile personale şi leacurile 
„domestice” în medicină, ori de cite ori nu există dovezi 
convingătoare în favoarea opiniilor „de specialitate”. 
Prestigiul şi recunoaşterea de care se bucură în prezent 


concepţiile experţilor din ştiinţele fizice în domeniile lor 
de specialitate — iar mult prea adesea şi în alte domenii 
— se datorează nu doar încrederii de care ei beneficiază, 
ci şi mărturiilor pe care le reprezintă lucrările lor, 
succesului predicţiilor lor şi realizărilor impresionante 
obţinute prin aplicarea rezultatelor lor. Cînd, în Marea 
Britanie din prima jumătate a secolului al XIX-lea, 
economia politică părea să ofere dovezi similare ale 
valorii sale, prestigiul şi recunoaşterea de care se bucura 
„economia politică ştiinţifică” rivalizau cu cele ale 
ştiinţelor fizice din zilele noastre. 

3. Interacțiunea dintre observator şi procesul observat, 
care constituie o trăsătură atit de pronunţată a ştiinţelor 
sociale, pe lingă paralela sa mai evidentă din ştiinţele 
fizice, are un corespondent mai subtil în principiul 
indeterminării ce guvernează interacţiunea dintre 
procesul de măsurare şi fenomenele măsurate. lar 
amindoua au un pandant în domeniul logicii pure în 
teorema lui Gödel care enunţă imposibilitatea ca un 
sistem logic cuprinzător să fie complet. Ramine deschisă 
problema dacă toate trei pot fi privite drept formulări 
diferite ale unui principiu şi mai general. 

4. Un exemplu considerabil mai complex îl constituie 
politica de stabilizare. La o privire superficială, 
concepţiile divergente asupra acestei chestiuni par să 
reflecte deosebiri în ce priveşte obiectivele urmărite; eu 
cred însă că aceasta e o impresie înşelătoare şi că în 
final concepţiile diferite reflectă cu precădere prejudecăţi 
diferite privitoare la sursa fluctuatiilor din activitatea 
economică şi efectul acţiunii anti-ciclu alternative. In 
studiul „Efectele politicii de ocupare completă a forţei de 
muncă asupra stabilităţii economice — o analiză 
formală”, infra, pp. 117-132, am semnalat un 
considerent pozitiv major de natura sa explice o buna 
parte din divergenta despre care vorbim. Un scurt tur de 
orizont asupra situaţiei actuale a părerilor împărtăşite de 
economişti de profesie asupra acestei chestiuni se 


găseşte în textul „Problema instabilității economice”, 
raport al unui subcomitet al Comitetului pentru probleme 
publice al Asociaţiei economice americane, American 
Economic Review, XL, sept. 1950, pp. 501-538. 

5. Ultima formulare citată este din Alfred Marshall, 
„The Present Position of Economics” (1885), text retipărit 
în Memorials of Alfred Marshall, ed. A. C. Pigou, 
Macmillan & Co., Londra, 1925, p. 164. Vezi şi „The 
Marshallian Demand Curve”, infra, pp. 56-57, 90-91. 

6. Vezi „Lange on Price Flexibility and Employment: A 
Methodological Criticism”, infra, pp. 282-289. 

7. „The Marshallian Demand Curve”, infra, p. 57. 

8. Precizarea este necesara, caci se poate intimpla ca 
„probele” sa fie lăuntric contradictorii, astfel incit nici o 
ipoteză să nu fie compatibilă cu ele. Vezi şi „Lange on 
Price Flexibility and Employment”, infra, pp. 282-283. 

9. Vezi „Lange on Price Flexibility and Employment”, 
infra, passim. 

10. Vezi de asemenea Milton Friedman si L. J. Savage, 
„The Expected Utility Hypothesis and the Measurability 
of Utility”, Journal of Political Economy, LX, dec. 1952, 
pp. 463-474, indeosebi pp. 465-467. 

11. În anii din urmă unii economişti, mai cu seamă un 
grup legat de Comisia Cowles de Cercetări Economice de 
la Universitatea din Chicago, au pus un mare accent pe 
împărţirea acestui pas din selectarea unei ipoteze 
compatibile cu probele, în doi subpaşi: întîi, selectarea 
unei clase de ipoteze admisibile din totalitatea ipotezelor 
posibile (alegerea unui „model”, în terminologia lor); în al 
doilea rînd, selectarea unei ipoteze din această clasă 
(alegerea unei „structuri”). Această subimpartire poale fi 
utilă din punct de vedere euristic în anumite tipuri de 
lucrări, îndeosebi în promovarea utilizării sistematice a 
materialului statistic disponibil şi a teoriei statistice. Din 
punct de vedere metodologic, însă, este o subimpartire 
cu totul arbitrară a procesului de decizie cu privire la o 
ipoteză particulară, aflată pe picior de egalitate cu multe 


alte subimpartiri ce pot fi convenabile pentru un scop 
sau altul sau potrivite cu nevoile psihologice ale 
anumitor cercetători. 

Această subimpartire particulară a avut drept 
consecinţă, între altele, apariţia aşa-numitei probleme a 
„identificării”. După cum am evidenţiat mai înainte, dacă 
există o ipoteză compatibilă cu probele disponibile, 
atunci există o infinitate de ipoteze compatibile cu 
aceste probe. Această afirmaţie, valabilă pentru clasa 
ipotezelor luată în întregul ei, poate să nu fie adevărată 
pentru subclasa obţinută în primul din cei doi paşi 
delimitati adineauri, numită „model”. Se poate întîmpla 
ca probele ce urmează a fi folosite pentru selectarea 
ipotezei finale din această subclasă să fie compatibile cu 
cel mult o ipoteză din ea, în care caz se spune despre 
model că este „identificat”; în caz contrar, se spune că 
este „neidentificat”. După cum se desprinde limpede din 
acest mod de a descrie conceptul de „identificare”, este 
vorba în esenţă de un caz special al problemei mai 
generale a alegerii între ipoteze alternative ce sînt 
deopotrivă compatibile cu probele — problemă în care 
sîntem nevoiţi să decidem în conformitate cu un principiu 
arbitrar de felul briciului lui Occam. Introducerea celor 
doi subpaşi în selectarea unei ipoteze face ca această 
problemă să apară în cele două stadii corespunzătoare şi 
îi dă o pregnanţă aparte. În timp ce clasa tuturor 
ipotezelor este totdeauna neidentificată, subclasa dintr- 
un „model” poate să nu fie, ceea ce naşte problema 
condiţiilor pe care un „model” trebuie să le satisfacă 
pentru a fi „identificat”. Oricit de utili ar putea să fie cei 
doi subpaşi în anumite contexte, introducerea lor 
creează pericolul utilizării neintentionate a unor criterii 
diferite în efectuarea aceluiaşi fel de alegere între 
ipoteze alternative în două stadii diferite. 

Privitor la punctul de vedere metodologic general 
discutat în această notă, vezi Tryvge Haavelmo, „The 
Probability Approach in Econometrics”, Econometrica, 


vol. XII, 1944, supliment; Jacob Marshack, „Economic 
Structure, Path, Policy and Prediction”, American 
Economic Review, XXXVII, mai 1947, pp. 81-84 si 
„Statistical Inference in Economics: An Introduction”, în 
T. C. Koopmans (ed.), Statistical Inference in Dynamic 
Economic Models, John Wiley & Sons, New York, 1950; T. 
C. Koopmans, „Statistical Estimation of Simultaneous 
Economic Relations”, Journal of the American Statistical 
Association, XL, dec. 1945, pp. 448-466; Gershon 
Cooper, „The Role of Economic Theory in Econometric 
Models”, Journal of Farm Economics, XXX, feb. 1948, pp. 
101-116. Privitor la problema identificării, vezi 
Koopmans,  „Identification Problems in Econometric 
Model Construction”, Econometrics, XVII, apr. 1949, pp. 
125-144; Leonid Hurwicz, ,,Generalization of the Concept 
of Identification”, in Koopmans (ed.), Statistical Inference 
in Dynamic Economic Models. 

12. Fireste, conversa acestei propozitii nu este 
valabilă; presupoziţiile nerealiste (in acest sens) nu 
garantează că avem de-a face cu o teorie valoroasă. 

13. Vezi R. A. Lester, „Shortcomings of Marginal 
Analysis for Wage-Employment Problems”, American 
Economic Review, XXXVI, mar. 1946, pp. 62-82; Fritz 
Machlup, „Marginal Analysis and Empirical Research”, 
American Economic Review, XXXVI, sept. 1946, pp. 519- 
554; R. A. Lester, „Marginalism, Minimum Wages, and 
Labor Markets”, American Economic Review, XXXVII, 
mar. 1947, pp. 135-148; Fritz Machlup, „Rejoinder to an 
Antimarginalist”, American Economic Review, XXXVH, 
mar. 1947, pp. 148-154; G. J. Stigler, „Professor Lester 
and the Marginalists”, American Economic Review, 
XXXVII, mar. 1947, pp. 154—157; H. M. Oliver, Jr., 
„Marginal Theory and Business Behaviour”, American 
Economic Review, XXXVII, iun. 1947, pp. 375—383; R. A. 
Gordon, ,,Short-Period Price Determination in Theory and 
Practice”, American Economic Review, XXXVIII, iun. 1948, 
pp. 265-288. 


14. Se cuvine remarcat că pe lîngă un bogat material 
care priveşte, în intenţia autorului, valabilitatea 
„presupoziţiilor” teoriei marginaliste, Lester invocă şi 
probe privitoare la conformitatea experienței cu 
implicaţiile teoriei, citind ca exemple pentru lipsa de 
conformitate reacţiile patronatului din Germania la planul 
lui Papen şi a celui din Statele Unite la schimbările 
intervenite in legislația salariului minim.  Scurtul 
comentariu al lui Stigler este însă singurul, din restul 
contribuţiilor, care se referă la aceste probe. De 
remarcat, de asemenea, că expunerea temeinică şi 
scrupuloasă făcută de Machlup a structurii logice şi a 
semnificației analizei marginale este binevenită avînd în 
vedere interpretările eronate ce viciază studiul lui Lester 
şi aproape că ascund probele prezentate de el care sînt 
relevante pentru problema-cheie pe care o abordează. 
Numai că, în accentul pe care-l pune pe structura logică, 
Machlup se apropie periculos de mult de prezentarea 
teoriei ca o pură tautologie, deşi în cîteva locuri se vede 
că este conştient de acest pericol şi preocupat să-l evite. 
Contribuțiile lui Oliver şi Gordon merg cel mai departe pe 
linia concentrării exclusive asupra conformităţii 
comportamentului oamenilor de afaceri cu 
„presupoziţiile” teoriei. 

14. Acest exemplu şi o parte din discuţia ce urmează, 
deşi au o origine independentă, se aseamănă şi se 
înscriu în acelaşi spirit ca unul din exemplele şi 
abordarea propusă în importantul articol al lui Armen A. 
Alchian „Uncertainty, Evolution, and Economic Theory”, 
Journal of Political Economy, LVIII, iun. 1950, pp. 211- 
221. 

15. Milton Friedman şi L. J. Savage, „The Utility 
Analysis of Choices Involving Risk”, Journal of Political 
Economy, LVI, aug. 1948, p. 298. Retipărit în American 
Economic Association, Readings in Price Theory, Richard 
D. Irwin, Inc., Chicago, 1952, pp. 57-96. 


16. Este mai bine să desemnăm prin termenul „profit” 
diferenţa dintre rezultatele reale şi cele „anticipate”, 
între încasările ex post şi ex ante. „Profiturile” sînt atunci 
un rezultat al incertitudinii şi, după cum arată Alchian 
(op. cit.,), p. 212, urmîndu-l pe Tintner, nu pot fi dinainte 
maximizate în mod deliberat. Dată fiind incertitudinea, 
indivizii sau firmele aleg între probabilitati de distribuţie 
anticipate ale încasărilor sau veniturilor. Conţinutul 
specific al unei teorii a alegerii între astfel de distribuții 
depinde de criteriile potrivit cărora se consideră că sînt 
ordonate preferenţial. Una din ipoteze le presupune 
ordonate prin anticiparea matematică a utilității 
corespunzătoare lor. (Vezi Friedman şi Savage, „The 
Expected-Utility Hypothesis and the Measurability of 
Utility”, op. cit.). Un caz special al acestei ipoteze sau o 
alternativă la ea ordonează distribuţia probabilitatii în 
raport cu anticipările matematice ale încasărilor băneşti 
care le corespund. Pare-se că aceasta din urmă este mai 
aplicabilă şi mai frecvent aplicată firmelor decît 
indivizilor. Termenul de „randamente aşteptate” se vrea 
suficient de cuprinzător pentru a fi aplicabil la toate 
aceste alternative. 

Chestiunile la care ne-am referit pe scurt în această 
notă nu sînt de importanţă fundamentală pentru 
problemele metodologice discutate aici, astfel încît în 
cele ce urmează sînt în bună măsură lăsate de o parte. 

17. Vezi George J. Stigler, „A Theory of Delivered Price 
Systems”, American Economic Review, XXXIX, dec. 1949, 
pp. 1 143-1 157. 

18. Un alt exemplu specific al acestui fel de test 
indirect se găseşte în Friedman şi Savage, „The 
Expected-Utility Hypothesis and the Measurability of 
Utility”, op. cit., pp. 466-467. 

19. O formulare riguroasa a acestei ipoteze ar trebui, 
desigur, sa specifice cum urmeaza a fi judecate ,,gradul 
de discriminare rasiala sau religioasa” si ,gradul de 


monopolizare”. Formularea vagă din text este însă 
suficientă pentru ceea ce ne preocupă aici. 

20. Thorstein Veblen, „Why is Economics Not an 
Evolutionary Science?” (1898), retipărit în The Place of 
Science in Modern Civilization, New York, 1919, p. 73. 

21. Oliver, op. cit., p. 381. 

22. Vezi H. D. Henderson, „The Significance of the 
Rate of Interest”, Oxford Economic Papers, nr. 1, oct. 
1938, pp. 1-13; J. E. Meade si P. W. S. Andrews, 
„Summary of Replies to Questions on Effects of Interest 
Rates”, Oxford Economic Papers, nr. 1, oct. 1938, pp. 14- 
31; R. F. Harrod, „Price and Cost in Entrepreneurs' 
Policy”, Oxford Economic Papers, nr. 2, mai 1939, pp. 1- 
11; şi R. J. Hall şi C. J. Hitch, „Price Theory and Business 
Behaviour”, Oxford Economic Papers, nr. 2, mai 1939, 
pp. 12—45; Lester, ,Shortcomings of Marginal Analysis 
for Wage-Employment Problems”, op. cit., Gordon, op. 
cit.; pentru o analiza detaliata a metodei chestionarului, 
vezi Fritz Machlup, ,Marginal Analysis and Empirical 
Research”, op. cit., îndeosebi sec. Il. 

Nu vreau sa spun prin asta ca studiile pe baza de 
chestionar privind motivele sau credintele oamenilor de 
afaceri sau ale altor persoane, privitoare la fortele ce 
influenteaza comportamentul lor, n-ar fi de folos pentru 
nici un fel de scopuri urmarite de cercetare economica. 
Ele pot fi extrem de valoroase in sugerarea de piste de 
urmat in explicarea deosebirilor dintre rezultatele prezise 
si cele observate; adica in construirea de noi ipoteze sau 
în revizuirea celor vechi. Oricare ar fi însă valoarea lor 
sugestivă sub acest raport, ele mi se par aproape total 
inutilizabile ca mijloace de testare a valabilitatii 
ipotezelor economice. Vezi comentariul meu la articolul 
lui Albert G. Hart „Liquidity and Uncertainty”, American 
Economic Review, XXXIX, mai 1949, pp. 198-199. 

23. Oliver, op. cit., p. 382. 

24. Lester, „Shortcomings of Marginal Analysis for 
Wage-Employment Problems”, op. cit., p. 75. 


25. De exemplu, examinarea directă a „presupoziţiilor” 
îl conduce pe Gordon la următoarea formulare a ipotezei 
maximizării cîştigurilor, ipoteză ce se bucură de favoarea 
generală a criticilor: „Există o tendinţă irezistibilă de a 
calcula pe baza costurilor totale medii pentru un nivel 
»normal” al producţiei. Acesta este etalonul, formula 
rezumativă folosită de oamenii de afaceri şi de contabili, 
scopul lor fiind mai mult acela de a obţine profituri 
satisfăcătoare în condiţii de siguranţă decit de a 
maximiza profiturile” (op. cit.) p. 275. In fond însă el 
abandonează această ipoteză sau o converteşte într-o 
tautologie şi pe parcurs acceptă implicit testul prin 
predicţie, atunci cînd scrie ceva mai departe: „Costul 
integral şi profiturile satisfăcătoare pot continua să 
reprezinte obiectivele urmărite chiar şi atunci cînd are 
loc o reducere a costurilor totale pentru a face faţă 
concurenţei sau o depăşire a lor pentru a profita de o 
piaţă avantajoasă pentru vinzatori” (/bid., p. 284). Unde 
mai e aici „tendinţa irezistibilă”? Ce fel de date ar putea 
contrazice această asertiune? 

26. Sidney S. Alexander, „Issues of Business Cycle 
Theory Raised by Mr. Hicks”, American Economic Review, 
XLI, dec. 1951, p. 872. 

27. Principles of Political Economy (ed. Ashley), 
Longmans, Green & Co., 1929, p. 436. 

28. Principles, p. 329, vezi si pp. 35, 100, 341, 347, 
375, 546. 

29. Acest tip ideal poate fi impartit in doua tipuri: firma 
oligopolista, cind curba de cerere pentru productia ei 
este infinit elastică la un anumit pret pentru unele 
niveluri ale producţiei, dar nu pentru toate; firma 
monopolistă propriu-zisă, cînd curba cererii nu este 
nicăieri infinit elastică (decit, eventual, la un nivel de 
producţie zero). 

30. Pentru firma oligopolistă din nota precedentă, o 
ramură poale fi definită ca un grup de firme ce fabrică 
acelaşi produs. 


31. Principles, p. 100. 

32. Citate din /bid. 

33. E. H. Chamberlin, The Theory of Monopolistic 
Competition, editia a sasea, Harvard University Press, 
Cambridge, 1950; Joan Robinson, The Economics of 
Imperfect Competition, Macmillan & Co., Londra, 1933. 

34. Vezi R. L. Bishop, ,,Elasticities, Cross-Elasticities, 
and Market Relationships”, American Economic Review, 
XLII, dec. 1952, pp. 779-803, unde se încearcă o 
clasificare riguroasa a relatiilor de piata in sensul acesta. 
Desi incercarea este ingenioasa si sofisticata, rezultatul 
mi se pare a fi total nesatisfăcător. El se bazează în 
principal pe clasificarea anumitor numere drept „mari” 
sau „mici” fără să existe o discuţie despre modul cum se 
poate decide dacă un anumit număr este „mare” sau 
„Mic”; o asemenea decizie fireşte că nici nu e posibilă la 
un nivel pur abstract. 

35. Op. cit., p. 82. 

36. Există întotdeauna o transformare a cantităților 
care ar face identice fie curbele costului, fie pe cele ale 
cererii; această transformare nu trebuie să fie însă 
neapărat liniară, în care caz ar presupune unităţi de 
mărimi diferite ale aceluiaşi produs la diferite niveluri ale 
producţiei. Nu este obligatoriu să existe o transformare 
care ar face identice ambele perechi de curbe. 

37. Vezi Robert Triffin, Monopolistic Competition and 
General Equilibrium Theory, Harvard University Press, 
Cambridge, 1940, pp. 188-189. 

38. Pentru o critică detaliată, vezi George J. Stigler, 
„Monopolistic Competition in Retrospect”, în Five 
Lectures on Economic Problems, Macmillan & Co., 
Londra, 1949, pp. 12-24. 


CAPITOLUL 11 


Testabilitate şi aproximare! 
HERBERT SIMON 


Herbert Simon (1916-) s-a născut la Milwaukee, 
Wisconsin, şi a obţinut doctoratul în ştiinţe politice 
de la Universitatea din Chicago. A predat la 
Institutul de Tehnologie din Illinois şi la 
Universitatea Carnegie-Mellon, unde în prezent este 
profesor de psihologie. Simon a adus contribuţii 
majore în cîteva discipline diferite — ştiinţa politică, 
psihologia, filozofia şi economia. | s-a decernat 
Premiul Nobel pentru economie în 1978. Scurtul 
eseu care urmează a fost scris pentru un simpozion 
consacrat metodologiei lui Milton Friedman, ţinut la 
întrunirea din 1962 a Asociaţiei Economice 
Americane. 


Găsesc interesantă şi instructivă cercetarea 
metodologică în măsura în care ea se adresează unor 
probleme concrete ale ştiinţei empirice. De aceea, deşi 
sînt în general de acord cu aproape tot ce s-a spus în 
comunicările anterioare şi de către participanţii la 
discuţii, prefer să-mi formulez remarcile la un nivel mai 
puţin abstract decit al lor. 


Relaţia dintre premise şi concluzii în teoria 
economică 


Profesorul Nagel a arătat că numai relativ la o 
formulare particulară a unei teorii se poate spune despre 
o anumită propoziție că este o  presupoziţie 


1 Publicat initial sub titlul „Problems of Methodology — 
Discussion”, („Probleme de metodologie — Discuţie”), în American 
Economic Review: Papers and Proceedings, vol. 53 (1963), pp. 229- 
231. 


fundamentală a acestei teorii sau una din concluziile ei 
derivate. Dacă povestea s-ar rezuma la atit, atunci 
asimetria dintre  presupoziţii şi propoziții derivate 
prezentă în poziţia lui Friedman — ceea ce profesorul 
Samuelson numeşte „the F-Twist” („caracteristica F”) iar 
mie îmi place să-mi reprezint drept „principiul irealitatii” 
al lui Friedman — ar fi cu totul arbitrară. Observațiile 
făcute de profesorul Krupp privitor la legile de compoziţie 
şi la relaţia dintre teoriile microscopice şi cele 
macroscopice sugerează, însă, că aici e vorba de ceva 
mai mult. 

Dat fiind că prefixele „micro” şi „macro” au în ştiinţa 
economică înţelesuri oarecum specializate, prefer să 
vorbesc despre teoriile privitoare la actorii economici şi, 
respectiv, teoriile pieţelor economice. În contextul de 
faţă, teoria relevantă la nivelul actor poate fi aproximată 
prin propoziţiile: X — oamenii de afaceri doresc să-şi 
maximizeze profiturile; Y — oamenii de afaceri pot să 
facă şi fac calcule prin care se identifică modul de 
acţiune ce maximizează profitul. Teoria la nivelul pieţei 
poate fi rezumată prin Z — preţurile şi cantităţile se 
situează la acele niveluri care maximizează profiturile 
firmelor pe piaţă (Pentru simplificare, să presupunem că 
avem în vedere maximul în teoria concurenţei perfecte.) 

Aparind teoria formată din X, Y şi Z, Friedman afirmă 
că dacă Z este adevărată, nu contează dacă X şi Y sînt 
false. Profesorii Nagel şi Samuelson au învederat deja 
eroarea logică ce se comite cînd valabilitatea lui Z este 
folosită pentru a susţine X şi Y sau pentru a susţine 
consecinţe ale lui X şi Y ce nu decurg numai din Z. Poziţia 
lui Friedman se loveşte însă şi de alte dificultăţi la fel de 
serioase. 

Tratarea lui X şi Y drept premise iar a lui Z drept 
concluzie nu e doar o chestiune de gust în formularea 
teoriei. Formularea se potriveşte cu ideile noastre 
curente, fie ele şi numai implicite, despre explicaţie. Noi 
explicăm macroscopicul prin microscopic (plus anumite 


legi de compunere) — piaţa prin actori. Procedăm aşa în 
parte pentru că aceasta concordă cu sentimentul nostru 
că actorii individuali sînt componentele simple ale pieţei 
complexe, revenindu-le, de aceea, rolul de elemente 
explicative. lar în parte, pentru că X şi Y, plus legile de 
compunere, ne permit să derivăm alte propoziţii la 
nivelul pieţei — bunăoară, propoziţii despre modificarea 
impozitelor sau despre alte aspecte ale politicii 
economice — pe care nu sîntem în măsură să le testăm 
prin observaţia directă. 

Eroarea logică cuprinsă în principiul irealitatii al lui 
Friedman a exercitat o fascinatie atît de mare — atit la 
această reuniune, cît şi aiurea — încît au scăpat atenţiei 
alte erori. Majoritatea criticilor au acceptat ideea lui 
Friedman că propoziţia Z este cea supusă testării 
empirice, pe cînd X şi Y nu sînt direct observabile. Ceea 
ce, fireşte, este un non sens. Nimeni n-a observat, în 
fapt, dacă poziţiile efective ale firmelor economice sînt 
cele ce duc la maximizarea profiturilor; şi nici n-a propus 
nimeni vreo metodă de testare a acestei propoziţii prin 
observaţie directă. Eu nu-mi pot imagina în ce ar consta 
un asemenea test, întrucît persoana ce ar efectua 
testarea ar fi la fel de incapabilă ca şi firmele economice 
să descopere care este în realitate poziţia optimă. 

Dacă, în aceste circumstanţe, Z este o teorie valabilă, 
aceasta nu se poate datora decit faptului că ea decurge 
din presupoziţii empiric valabile privitoare la actori 
împreună cu anumite legi de compunere empiric 
valabile. Or, fapt e că dispunem de o cantitate 
considerabilă de probe privitoare la X şi Y, iar partea 
covirşitoare a probelor privitoare la Y, cel puţin, pledează 
pentru falsitatea acesteia. Scopul mărturisit al 
principiului irealitatii al lui Friedman este de a salva 
teoria clasică în fata falsitatii vădite a lui Y. (Argumentul 
lui Alchian că „nu supraviețuiesc decit cei ce-şi 
maximizează profitul” nu îndreaptă lucrurile, deoarece, 


ca şi Z, nu poate fi testat prin observaţie directă — nu 
avem cum să-i identificăm pe maximizatorii de profituri.) 
Există o cale simplă pentru înlăturarea dificultății, desi 
s-ar putea ca ca să necesite mai mult travaliu empiric la 
nivelul actorilor individuali decît găsesc că este comod 
economiştii cu formaţie clasică. Să facem observaţiile 
necesare pentru a descoperi şi testa nişte propoziţii 
adevărate, să le zicem X' şi Y' prin care să înlocuim 
propoziţiile false X şi Y. Să construim apoi pe aceste 
temelii mai solide o nouă teorie a pieţei. Această 
propunere, fireşte, nu este nouă. În ultimele două decenii 
s-a făcut o bună bucată de drum în direcţia înfăptuirii ei. 


Tipuri ideale şi aproximări 


Comentariul cu care vreau să închei se leagă de cel de 
mai înainte. La această întrunire s-a vorbit mult despre 
tipuri ideale: vidul perfect şi concurenţa perfectă. Eu nu 
sînt mulţumit cu răspunsurile date argumentului lui 
Friedman că el este îndreptăţit cel puţin în egală măsură 
cu fizicienii, să facă presupozitii nerealiste. S-a facut 
vinovat şi Galilei de folosirea principiului eronat al 
irealitatii? Eu cred că nu. Comportamentul corpurilor în 
viduri perfecte l-a preocupat nu pentru că asemenea 
viduri nu există nicăieri în lumea reală, ci pentru că 
lumea reală le aproximează uneori destul de bine pentru 
a face interesantă postularea lor. 

Mi-aş îngădui să propun un principiu metodologic care 
să înlocuiască principiul irealitatii. L-aş numi „principiul 
continuității aproximării”. lată conţinutul sau: dacă 
condiţiile lumii reale aproximează suficient de bine 
presupozitiile unui tip ideal, consecinţele derivate din 
aceste presupozitii vor fi aproximativ corecte. Mi se pare 
că principala carenta a interesantei abordări propuse în 
comunicarea profesorului Papandreu constă in 
neîncorporarea acestui principiu în formularea ei. 
Nerealismul premiselor nu este o virtute a unei teorii 


ştiinţifice, ci este un rău necesar — o concesie făcută 
capacităţii calculatorii finite a omului de ştiinţă, concesie 
pe care principiul continuității aproximării o face 
tolerabilă. 

Oamenii de ştiinţă fac uz tot timpul în activitatea lor de 
principiul continuității. Din păcate, nu i s-a rezervat un 
loc în teoria statistică modernă. Statisticienii au adoptat 
cuvîntul „semnificativ” în înţelesul de „improbabil să se fi 
produs din întîmplare”. Însă, în testarea ipotezelor 
extreme — a tipurilor ideale — ceea ce vrem să aflăm în 
primul rînd nu este dacă există devieri ale observaţiei de 
la teorie care sînt „semnificative” în acest sens. Mult mai 
important e să ştim dacă ele sînt semnificative în sensul 
că apropierea teoriei de realitate se situează dincolo de 
limitele tolerantei noastre. Pina cînd această noţiune de 
semnificaţie nu va fi adecvat formalizată şi încorporată 
metodologiei statistice, nu vom dispune de o tratare 
metodologică adecvată a ipotezelor extreme. Discuţiile 
de la această reuniune nu au oferit soluţia, dar au 
identificat această problemă ca avind o importanţă 
metodologică centrală pentru economia politică. 


PARTEA A III-A 
Ideologia şi valorile 


Puţini sînt oamenii ce manifestă indiferenţă faţă de 
obiectul de care se ocupă economia. Problemele 
economice sînt adesea probleme politice, iar 
răspunsurile ce li se dau afectează bunăstarea a milioane 
de oameni. Multe ştiinţe au aplicaţii tehnice, dar cea 
economică are o importanţă practică aparte, dacă nu 
cumva unică. 

Această importanţă practică a ei ridică probleme 
metodologice particulare. Vrem să ştim dacă economia 
poate fi o ştiinţă obiectivă, în ciuda importanţei pe care o 
are pentru politică. Vrem să ştim în ce fel anume 
înrîureşte ştiinţa economică elaborarea politicii şi dacă 
de la economişti se pot aştepta adevăruri obiective, 
nepărtinitoare. Evident că interesele personale, valorile 
şi „ideologia” îi influenţează pe toţi oamenii, inclusiv pe 
economişti. Arată cumva faptul acesta că economia 
politică nu poate să fie o ştiinţă veritabilă? Cit de 
semnificativ este de fapt rolul ideologiei în gindirea 
economică? 

Cei trei autori reprezentaţi în această secţiune admit 
că valorile şi ideologia joacă un rol important în ştiinţa 
economică. Myrdal pune un accent deosebit pe 
modelarea ei de catre ideologie si valori. Schumpeter si 
Klappholz, pe de alta parte, insista ca tehnicile analitice 
si concluziile economiei politice pot fi justificate in mod 
obiectiv. 


CAPITOLUL 12 
Valorile implicite în ştiinţa 


economică! 
GUNNAR MYRDAL 


Gunnar Myrdal (1893-1987) s-a născut în Suedia şi 
şi-a făcut studiile la Universitatea din Stockholm, 
unde apoi a predat în cea mai mare parte a carierei 
sale. Myrdal are interese intelectuale largi şi este 
cunoscut în parte pentru activitatea depusă la 
Naţiunile Unite şi pentru studiul său clasic privind 
problemele rasiale americane, intitulat An American 
Dilemma (O dilemă americană). | s-a decernat 
premiul Nobel pentru economie în 1974. In cursul 
carierei sale a abordat în repetate rînduri problema 
rolului valorilor în ştiinţa economică, preocupare ce 
se vădeşte şi în următoarele extrase din primul 
capitol al cărţii sale The Political Element in the 
Development of Economic Thought (Elementul 
politic în dezvoltarea gîndirii economice). 


Politica este o artă circumscrisă de Real şi de Posibil şi 
tocmai de aceea ea se poate adresa ştiinţei economice. 
Omul politic poate aştepta în mod rezonabil din partea 
economistului să explice situaţia reală şi să dezvăluie 
efectele diferitelor moduri de acţiune posibile relativ la o 
aceeaşi situaţie iniţială. Dincolo de aceasta, însă, omul 
de ştiinţă nu trebuie să se aventureze. Dacă vrea să 
meargă mai departe, îi trebuie un alt set de premise, de 
care ştiinţa nu dispune: o evaluare care să-l calauzeasca 
în alegerea efectelor dezirabile din punct de vedere 
politic şi a mijloacelor permisibile pentru realizarea lor. 


1 Extras din The Political Element in the Development of Economic 
Thought, Harvard University Press, Cambridge, Mass., 1954. 


Punctul de vedere epistemologic sugerat aici nu este, 
fireşte, unul specific autorului. Dimpotrivă, el reprezintă 
ceea ce a fost, de fapt, de aproximativ un secol încoace 
punctul de vedere oficial din teoria economică. In al 
cincilea dintre strălucitele eseuri pe care le-a scris în 
tinereţe, intitulat On the Definition of Political Economy 
and on the Method of Investigation proper to it (Despre 
definiția economiei politice şi metoda ei caracteristică de 
investigatie}, John Stuart Mill urmărea să restrîngă 
domeniul ştiinţei economice la studiul factualului şi al 
probabilului. Senior a pledat în mod viguros pentru 
acelaşi punct de vedere în prelegerea sa inaugurală? 
ţinută cu prilejul ocupării nou createi catedre de 
economie politică de la Oxford, şi n-a obosit niciodată să 
reafirme această teză în scrierile sale ulterioare.? El 
spunea în mod expres despre concluziile economistului 
că „indiferent de generalitatea şi de adevărul lor, ele nu-l 
indreptatesc să dea nici cel mai mic sfat”.* 

Cairnes, ultimul dintre marii autori clasici, a formulat 
această idee si mai clar.” Scopul economiei politice, 
spunea el, „nu este să obţină rezultate tangibile, să 
dovedească vreo teză anume sau să susţină vreun plan 
de acţiune practică, ci doar să aducă lumină, să 
dezvăluie legi ale naturii, să ne spună care fenomene 
sînt asociate, ce efecte vor urma din cutare cauze”.® Era 
de părere că în raport cu politica ştiinţa economică este 
neutră, nefiind deci ataşată unuia sau altuia dintre 
variatele „proiecte sociale aflate în competiţie”. Este 
neutră la fel cum studiul mecanicii este neutru faţă de 
metodele alternative de construire a căilor ferate sau 
cum chimia rămîne neutră faţă de diferitele proiecte 
sanitare. Autorul care nu păstrează statornic în mintea sa 
aceste principii „va fi mereu ispitit să se îndepărteze de 
la ideile ce ţin în mod strict de obiectul său de cercetare 
spre consideraţii privitoare la echitate şi oportunitate... în 
loc să-şi pună problema conform cărei legi din anumite 
principii rezultă anumite fapte, el se va apuca să explice 


cum se împacă existenţa acestor fapte cu bunăstarea 
socială şi echitatea naturală; şi va izbuti în general să se 
amageasca cu ideea că a rezolvat o problema 
economică, cînd de fapt n-a făcut decit să justifice, sau 
să se incredinteze pe sine că a justificat, o anumită 
ordine sociala”.’ 

Vederi similare exprimau Bagehot®, Sidgwick?, John 
Neville Keynes! şi alti autori. O atitudine în esenţă 
identică o găsim formulată, în diverse feluri, în 
manualele actuale de ştiinţe economice, chiar şi în cele 
ce se bucură de cea mai mare popularitate. Această 
atitudine reflectă în ultimă instanţă o ambiţie onestă 
comună majorităţii economiştilor, dorinţa de a-şi vedea 
recunoscută munca lor ca o ştiinţă veritabilă. 

Din nefericire, faptul că economiştii par îndeobşte să 
fie toţi de acord în privinţa limitelor economiei politice ca 
ştiinţă, departe de a lămuri lucrurile, nu face decît să 
genereze noi nedumeriri. Ştim prea bine că în tot cursul 
secolului trecut economiştii, vorbind în numele ştiinţei 
lor, au expus puncte de vedere cu privire la ceea ce au 
considerat că este socialmente imperativ. Ei s-au apucat 
să calculeze, direct pe baza rezultatelor lor ştiinţifice, 
modul de acţiune economiceşte „dezirabil” sau „just”, 
întocmai cum, pe de altă parte, s-au opus anumitor 
politici economice pe motiv că realizarea lor ar fi avut 
drept urmare o scădere a „bunăstării” generale sau ar fi 
implicat „nesocotirea” (sau chiar „încălcarea”) unor legi 
economice. Chiar dacă ei nu pretind explicit, concluziile 
lor implică în mod neîndoielnic ideea că analiza 
economică este aptă să producă legi în sensul de norme, 
şi nu doar legi în sensul de recurente demonstrabile şi de 
regularitati în evenimentele reale şi posibile. 

Astfel, teoria „liberei concurente” nu se vrea doar o 
explicaţie ştiinţifică a modului în care ar evolua relaţiile 
economice date fiind anumite presupoziţii specifice. Ea 
se vrea în acelaşi timp un fel de demonstraţie că aceste 
condiţii ipotetice ar avea ca efect un „venit total” maxim 


sau cea mai bună „satisfacere a nevoilor” la nivelul 
societăţii în ansamblu. Astfel, pe temeiuri logice şi 
factuale, „libera concurenţă” devine mai mult decit un 
set de presupoziţii abstracte folosite ca instrument în 
analiza teoretică a relaţiilor cauzale dintre fapte. Ea 
devine un deziderat politic. Într-un mod asemănător, 
despre mişcările de capital şi despre distribuirea forţei de 
muncă între districte sau ţări s-a discutat din punctul de 
vedere al „binelui obştesc”, al „bunăstării generale” sau 
al „economiei mondiale”. S-au elaborat teorii menite să 
determine „optimul demografic”. Tot aşa, s-au formulat 
principii privitoare la repartiţia „corectă”, „justă” sau 
„echitabilă” a impozitelor. De fapt, teoria finanţelor 
publice este şi acum îndeobşte prezentată ca un corp de 
doctrine privitoare la sistemul de impozitare pe care ar 
trebui să-l adoptăm. 

Alegem aici exemplele din acea şcoală de gindire 
economică ce ne va preocupa în principal şi în continuare 
în cartea de faţă. Dar Şcoala istorică germană a încercat 
şi ea să modeleze în mod similar o politică socială 
obiectivă. Critica lansată de această şcoală împotriva 
economiştilor de tradiţie clasică era îndreptată împotriva 
modului lor de rationare abstract şi aprioric şi împotriva 
atitudinilor normative specifice adoptate de autorii 
clasici, nu împotriva stabilirii de norme ca atare. 
Constatarea este valabilă şi pentru aderenţii şcolii 
institutionaliste moderne din Statele Unite. Aceşti autori 
au reluat criticile formulate de şcoala istorică. Ei critică 
aproape tot ce ţine de moştenirea clasică — cu excepţia 
abordării normative de bază. Chiar dacă ei înşişi nu se 
pronunţă foarte clar asupra conceptului de bine obştesc, 
acesta îi domină la fel de mult ca pe autorii clasici. 


XXX 


Există o evidentă neconcordanta între principiile 
cercetării din economia politică şi practica ei. Pe de o 


parte se subliniază că ştiinţa economică nu face decit să 
observe viaţa socială şi să analizeze ce ne putem aştepta 
să se intimple în diferite circumstanţe, nepretinzind 
niciodată să conchidă cum ar trebui să fie faptele. Pe de 
altă parte, practic orice economist trage asemenea 
concluzii. lar diferite teorii economice specifice sînt de 
cele mai multe ori elaborate tocmai pentru scopul de a le 
trage. Rezultatul este formularea de precepte politice cu 
caracter pretins ştiinţific şi obiectiv. Se creează impresia 
că termenii ,observatie” şi „fapt” nu au în ştiinţa 
economică acelaşi înţeles ca în terminologia ştiinţifică 
din alte domenii. Ca şi cum economiştii ar avea acces la 
o sferă de valori ce sint deopotrivă obiective şi 
observabile. Poate că am greşit vorbind de principii 
epistemologice ce se pot mîndri cu un secol de 
recunoaştere continuă. Poate că doar cuvintele sînt 
identice, în vreme ce semnificaţiile lor sînt diferite. 

Dar care este atunci semnificaţia acestor contestări 
ale posibilității ca ştiinţa economică să ajungă la 
concluzii politice? Dacă se crede în existenţa unei sfere 
obiective de valori în perimetrul fenomenelor 
observabile, de ce se ostenesc atita anumiţi autori să 
sublinieze că în preocupările ştiinţei nu intră decit 
observarea si explicarea lumii factuale sau factual 
posibile şi că formularea de precepte politice depăşeşte 
puterile ei? Dacă într-adevăr există valori sociale ştiinţific 
constatabile, de ce ştiinţa n-ar putea să ofere 
cercetătorului posibilitatea de a sesiza în mod obiectiv 
ceea ce e economiceşte dezirabil? 

Este clar că situaţia reclamă imperios o analiză 
conceptuală. Singura metodă potrivită în acest sens o 
constituie urmărirea dezvoltării istorice a ideilor în cauză, 
pas cu pas, începînd cu momentul zămislirii lor. Vom 
încerca să facem acest lucru mai tîrziu, cînd vom analiza 
diferite doctrine specifice. Deocamdată ne mulţumim să 
creionăm o perspectivă largă. 


XXX 


În cursul dezvoltării sale, teoria economică s-a izolat 
tot mai mult de alte ştiinţe sociale. Efectele acestei 
evoluţii au fost păgubitoare, mai ales pentru că 
cercetarea economică e nevoită mereu să vină în 
atingere cu psihologia, jurisprudenţa, sociologia, 
epistemologia şi filozofia. _ 

Am observat că iniţial nu a fost nici o izolare. Intreaga 
teorie economică, la fel ca şi celelalte ştiinţe sociale, a 
fost un vlăstar al speculatiei filozofice din Franţa si Anglia 
în cursul secolelor al XVIII-lea si al XIX-lea. Dar această 
intimă conexiune dintre economia politică şi disciplinele 
înrudite nu s-a menţinut. Economiştii ţineau cu prea 
mare tenacitate la fundamentele filozofice pe care ştiinţa 
lor se clădise iniţial. Pe la 1870, chiar în perioada în care 
psihologia începea să capete forma ei empirică modernă, 
îi găsim pe economişti punindu-si la punct teoria ca pe o 
explicaţie a comportamentului economic în general. Abia 
în acest stadiu tirziu a fost realizat idealul conform căruia 
economia trebuia să devină un desavirsit, 
atotcuprinzator „calcul al plăcerii şi durerii”. Daca 
filozofia morală a utilitariştilor supravieţuieşte încă într-o 
formă destul de sistematizată, ea datorează acest lucru 
grijii afectuoase cu care a fost păstrată în teoria 
economică. 

Influenţa utilitaristă a ajuns la apogeu o dată cu 
introducerea teoriei utilității marginale. După aceea s-a 
manifestat din nou o tendinţă de îngustare a cercului de 
la premisa tacită la concluzii normative. Incă o dată, s-a 
făcut simțită mai direct influenţa dreptului natural. Ideea 
unui drept natural, niciodată propriu-zis eliminată, a fost 
resuscitată. O găsim îndeosebi în expuneri de 
popularizare, unde rationamentele se cer comprimate. In 
scrierile moderne care poartă cel mai clar amprenta 
filozofiei dreptului natural, elementul utilitarist este 
adesea redus la asertiunea vag ataşată că starea 


„naturală”, „starea de echilibru” sau cum i se mai 
spunea normei inserate, duce cu necesitate la 
„satisfacerea maximă a nevoilor umane”. În fapt, chiar 
dacă nu şi în modul efectiv de exprimare, acesta nu este 
decit un ecou al tezei susţinute de numeroşi autori cu 
preocupări economice din secolul al XVIII-lea, anterior 
şcolii utilitariste. Cum era de aşteptat, constatăm că 
teoreticienii mai scrupuloşi depling o atare „diluare” a 
teoriei economice. Acest refuz al superficialitatii filozofiei 
dreptului natural dădea, în fapt, întotdeauna un impuls 
deosebit crezului utilitarist." 

Incercind să  caracterizăm morfologia doctrinelor 
economice, vom da peste o împrejurare a cărei 
necesitate logică nu va ieşi la iveală decit treptat, pe 
măsură ce investigația noastră înaintează. Atunci cînd s- 
a făcut un efort real pentru demonstrarea detaliată şi 
explicită a unei doctrine politice specifice, se constată că 
această demonstraţie îmbracă în mod regulat forma unei 
deducţii logice din anumite principii abstracte care, la o 
examinare mai atentă, se vădesc a fi pur formale, adică 
intrinsec lipsite de conţinut. Stiinta normativă se 
confruntă cu următoarea dilemă: de dragul 
„obiectivităţii” ştiinţifice, principiile normative 
fundamentale utilizate în teorie trebuie formulate în aşa 
fel încît să nu aibă nici un conţinut; lor li se poate da un 
conţinut doar prin introducerea pe ascuns a unor 
premise tacite, adică a unor evaluări concrete derivate 
din alte surse. Aceasta sugerează o regulă metodologică 
pentru critica pe care o dezvoltăm în capitolele 
următoare. Trebuie să încercăm să dăm în vileag erorile 
logice specifice ce rezultă din inserarea unor evaluări. 
Aceste inserări se datorează imposibilității logice de a 
deriva concluzii politice pozitive din premise exclusiv 
factuale (plus o premisă valorică lipsită de conţinut, care, 
datorită acestei lipse de conţinut, poate fi socotită 
irefutabilă, adică „obiectivă”). 


Deosebirea dintre diferitele doctrine constă în bună 
parte în numărul de paşi logici dintre ultimele premise 
formale şi concluziile specifice finale. Cu cit un ginditor 
este mai scrupulos, cu atît va fi, de obicei, mai mare 
această distanţă. 

În textele în care se discută politică economică în 
termeni practici adaptati unor probleme concrete, 
constatăm de obicei că elementele unor doctrine politice 
specifice sînt introduse ca simple asertiuni, fără aparatul 
doveditor pe care autorii în cauză simt că l-ar putea oferi 
cu uşurinţă dacă li s-ar cere. De fapt nici nu ne-am putea 
aştepta la altceva. Doctrinele sînt folosite aproape în 
acelaşi fel în care folosim formule familiare de 
transformare a expresiilor în analiza matematică, 
formule cunoscute pe dinafară şi care au fost 
demonstrate o dată pentru totdeauna. Nu-i, de altfel, 
nimic de obiectat unei asemenea practici, cu condiţia ca 
demonstraţia să fi fost într-adevăr făcută în altă parte. 
Profanul care încearcă să urmărească un asemenea 
raţionament practic rămîne adesea total inconştient de 
elementele doctrinale, ce pot sta mascate ca nişte 
expresii inocente şi evidente prin ele însele sau pot fi 
chiar omise cu totul din lanţul inferential. De multe ori e 
nevoie de un ochi exersat pentru a le detecta. Ele au 
intrat, pentru a ne exprima astfel, în metoda logică 
folosită în economia politică, devenind parte integrantă a 
modului nostru de „a gindi în termeni economici”. 

Cînd încercăm să explicăm conservatorismul extrem, 
ataşamentul — vizibil în teoria economică — faţă de 
metode filozofice defuncte, nu trebuie să uităm că de la 
bun început întreaga terminologie a economiei politice a 
fost îmbibată de maxime din filozofia dreptului natural şi, 
mai tîrziu, din cea utilitaristă. Formele lingvistice pe care 
tradiţia le oferă economistului teoretician îl învăluie pe 
acesta în fiecare clipă în asociaţiile lor demult acceptate, 
îl ispitesc mereu să propună evaluări şi reguli de 
conduită acolo unde ar trebui să ne marginim a descrie şi 


a explica în mod dezinteresat. Economistul, istoricul şi 
statisticianul danez Westergaard spunea odată că în 
economia politică „expresiile şi metaforele creează lesne 
impresia unor demonstraţii” şi că în ea „forţa cuvintelor 
de a modela gîndurile” a fost şi este considerabilă”. 

Aproape toţi termenii generali utilizaţi în mod curent în 
economia politică şi în ştiinţele sociale în general au cite 
două înţelesuri: unul în sfera lui „ceea ce este” şi altul în 
sfera lui „ceea ce trebuie să fie”. Cuvintul „principiu”, de 
pildă, înseamnă, pe de o parte, „teorie” sau „bază a unei 
teorii” ori „ipoteză de lucru din cadrul unei teorii”. 
„Teorie” înseamnă o înţelegere sistematică a anumitor 
regularităţi obiective. Astfel, Cassel spune că teoria 
formării preţurilor se bazează pe „principiul raritatii”; tot 
el completează sistemul său de ecuaţii simultane cu un 
şir de ecuaţii ce se grupează sub titlul „principiul 
costurilor”. Dar cuvintul „principiu” poate să însemne şi 
„ţinta unor straduinte conştiente” sau „mijloc principal 
pentru atingerea unui scop postulat” sau „regulă 
generală de acţiune”. Intelesul dual al termenilor nostri 
nu este accidental, el este expresia modului de gîndire 
normativ-teleologic, cu tradiţie în ştiinţele sociale şi chiar 
programatic în filozofia dreptului natural, pe care ele au 
fost clădite. Insăşi metoda acestei filozofii este, într-un 
anumit sens, o glisare sistematică între cele două 
înţelesuri ale termenilor. 

Din punct de vedere ştiinţific, aproape toţi termenii 
noştri au, din acest motiv, o „încărcătură valorică”. 
Pericolul de care este pindit teoreticianul neiscusit, de a 
aluneca în discursul normativ fără sa enunte explicit 
premisele sale valorizatoare, este agravat de faptul că 
acelaşi lucru se petrece de obicei în modul popular de a 
rationa. Fără a fi conştient de procesul logic, el tinde să 
susţină obiectivitatea „principiului” în sensul de normă 
prin obiectivitatea lui ca element al teoriei. Se creează 
astfel aparenţa că norma s-ar întemeia pe „natura 


lucrurilor”. Tocmai în aceasta constă raţionamentul 
circular inerent filozofiei dreptului natural. 

Alte exemple de astfel de termeni cu dublu înţeles sînt 
„productivitate”, „echilibru”, ,balanta”, ,adaptare” etc. 
Termenul inofensiv de „funcţie” devine si el periculos 
dacă nu se precizează în raport cu ce scop sau obiectiv 
este definită „funcţia”. Se poate spune, de pildă, ca 
întreprinzătorului îi revine funcţia „de a-şi asuma 
riscurile” sau „de a combina factorii producţiei” sau „de 
a dirija producţia”. Acestea sînt figuri de stil teleologice, 
prin ele însele la fel de inocente ca şi cele ce ornează 
manualele elementare de biologie unde se spune că 
funcţia inimii este de a acţiona ca pompă a sistemului 
circulator. Numai că în economie este, după cum ştim, 
extrem de uşor să se continue astfel: „Drept recompensă 
pentru îndeplinirea acestei funcţii, el primeşte un profit”, 
pentru ca apoi să se treacă şi mai departe, iar faptul că 
întreprinzătorul îndeplineşte o „funcţie” să fie privit ca un 
fel de justificare a profitului pe care-l primeşte. 

Vorbind la figurat, putem spune de asemenea că 
preţul îndeplineşte „funcţia” de restringere a cererii şi de 
stimulare a ofertei, asigurind astfel echilibrul pe piaţă. 
Alegerea unui asemenea mod de exprimare poate fi 
justificată pe temeiuri stilistice, deoarece dă o alură 
vioaie expunerii. Cu metafora „funcţie” se asociază însă 
vechea idee că în starea de echilibru preţul este cel 
„corect” şi că „factorilor producţiei li se dau cele mai 
economice întrebuinţări”. Cu aceasta însă am pătruns 
adinc pe terenul gîndirii normativ-teleologice. Enunţul e 
nu doar fals, ci, strict vorbind, lipsit de sens. Şi lucrurile 
nu se pot drege prin adăugirea postulatului că el se 
aplică numai „din punctul de vedere al evaluării care 
predomină pe piaţă” sau „în societate”. Căci pe piaţă sau 
în societate nu există o asemenea „evaluare” (la 
singular). Există tot atitea evaluări cite persoane 
participă la schimb. Evaluările sînt determinate în parte 
de situaţia economică în care se află fiecare individ. Dar 


această situaţie este guvernată, la rîndul ei, de modul de 
desfăşurare a întregului proces de formare a preţurilor şi, 
deci, în parte de evaluările înseşi. Mai mult, ştiinţific 
vorbind, evaluarile ca atare sînt incomensurabile. 
Introducerea nedeclarată a unei evaluări sociale 
uniforme în explicațiile fenomenelor economice 
disimulează toate aceste dificultăţi şi imposibilitati. 

Pînă aici n-am menţionat conceptele direct normative 
ce ocupă un loc central în teoria economică. E preferabil 
ca acestea să fie eliminate cu totul, căci pare cu 
neputinţă ca ele să devină utile pentru analiza 
economică, oricum ne-am modifica definițiile. Mă refer la 
termeni ca: utilitate, valoare — cu alte înţelesuri decit 
acela de valoare de schimb; costuri reale sau subiective; 
bunăstare; utilitate socială; venit national real — in 
sensul cantităților de utilitate subiectivă însumate spre a 
forma un total social; sacrificiu social minim; economie — 
orientată spre un tel social ( Volkswirtschaft); şi multi alţii, 
pentru a nu mai vorbi de expresii ca economic, corect, 
natural, echitabil etc. 

Peste aceasta chestiune terminologica nu trebuie 
trecut cu uşurinţă. Termenii au o însemnătate aparte în 
ştiinţele sociale. Ei reprezintă complicate înjghebări de 
idei metafizice puternic ancorate în tradiţia noastră de 
gîndire. Ei s-au dezvoltat înăuntrul acestei tradiţii şi au 
fost modelati de ea. Tradiţia este deopotrivă persistentă 
şi elastică. 

In condiţiile cînd este tolerat caracterul vag al 
premiselor filozofice ultime, devine posibil ca atacurile 
unui critic să fie respinse făcîndu-i cele mai generoase 
concesii în chestiunile de principiu şi în acelaşi timp 
nemodificind nimic din ceea ce tine de substanţă şi de 
practică. Putem obţine în cel mai bun caz suprimarea 
cîtorva formulări ce sînt deosebit de uşor de discreditat. 

Graţie  simplei lor familiaritati şi reputației lor 
statornicite, metodele teleologice şi normative implicite 
au dobindit, oarecum, caracterul unor lucruri evidente. 


Pe studentul în economie profesorii îl învaţă „să 
gindeasca în termeni economici”. Aceasta înseamnă în 
principal — cel puţin aşa ni se tot spune — că trebuie să- 
şi cultive capacitatea de a vedea şi înţelege fenomenele 
economice rapid şi exact, într-o lumină specifică, adică 
să le observe dintr-un punct de vedere particular şi să le 
clasifice după anumite categorii teoretice. Alegerea 
efectivă a punctului de vedere şi a categoriilor va 
depinde, fireşte, în ultimă instanţă, de abordarea 
epistemologică subiacenta. Cine s-a deprins sa 
gindeasca în cadrul sistemului normativ moştenit, care 
oferă siguranţa unui „drum bătătorit”, cu greu va mai 
putea să iasă de pe fagas şi să privească sistemul din 
afară; la fel de greu cum ar fi pentru nişte fiinţe ce duc o 
viaţă bidimensională pe suprafaţa unei sfere — ca să 
citez exemplul celebru al lui Einstein — să banuiasca 
existenţa unei a treia dimensiuni. 

Sîntem predispuşi să pierdem din vedere premisele pe 
care se întemeiază sistemul. Rezultatele par să fie 
independente de orice presupozitii extrastiintifice. Într- 
adevăr, ele lasă impresia că sînt ştiinţifice. De unde 
credinţa, larg răspîndită astăzi, că disputele 
fundamentale din filozofia socială pot fi ignorate fără 
prejudicii şi că economistul poate să proclame pe drept 
cuvînt independenţa ştiinţei sale de orice premise 
politice chiar şi atunci cînd în fapt se lansează dincolo de 
frontierele ei, în speculatia politică. Pe măsură ce teoria 
economică a devenit mai subtilă şi mai complicată, pe 
măsură ce a absorbit o cantitate crescinda de date 
experimentale, pe măsură ce a fost adaptată la condiţii 
sociale de o complexitate tot mai mare — într-un cuvînt, 
pe măsură ce reputaţia ei s-a consolidat prin utilizare 
continuă, prin verificare empirică şi prin aplicaţii izbutite 
— a devenit mai uşor sa fie ignorate acele speculaţii, cu 
rădăcini în filozofia socială, care din punct de vedere 
istoric au constituit, iar din punct de vedere logic mai 
constituie încă, baza multora din concluziile ei. O 


asemenea atitudine ar fi fost, fireşte, mai greu de 
adoptat pe vremea cînd pionierii ştiinţei noastre 
începeau să jaloneze frontierele teoriei economice. 


NOTE 


1. Essays on Some Unsettled Questions of Political 
Economy, 1844. 

2. An Introductory Lecture on Political Economy, 1826. 

6. The Character and Logical Method of Political 

7. Op. cit., p. 38. 

8. The Postulates of English Political Economy in 
Economic Studies, editie postuma, ed. Hutton, 1879. 
Citam dupa editia a 2-a, 1895. lata ce sustine Bagehot: 
„Dar scopul acelei ştiinţe este mult mai modest; ea 
spune că cutare şi cutare forţe produc cutare şi cutare 
efecte, şi atit. Ea nu urmăreşte să formuleze judecăţi 
morale cu privire la aceste forţe sau efecte, lăsînd pe 
seama unei ştiinţe mai înalte, şi mai dificile, să se 
pronunţe despre ceea ce trebuie şi ceea ce nu trebuie să 
fie” (p. 27). 

9. Principles of Political Economy, 1883. 

10. Scope and Method of Political Economy, 1891. 


11. Cf., spre exemplu, Sidgwick, ultimul mare 
utilitarist. El vorbeşte despre „principii ce ne apar certe şi 
evidente pentru că sînt în fond tautologice... O lecţie 
importantă pe care o putem desprinde din istoria 
filozofici morale este că, în acest domeniu, chiar şi minţi 
viguroase riscă să subscrie la astfel de tautologii, uneori 
desfăşurate în raționamente circulare, alteori ascunse în 
cotloanele cîte unei idei obscure, deseori situate atit de 
aproape de suprafaţă încît, o dată date în vileag, iti vine 
greu să înţelegi cum de-au putut vreodată să se prezinte 
ca fiind importante”. Methoas of Ethics, 1874; citat după 
ediţia a 6-a, 1901, p. 375. In acest pasaj Sidgwick 
obiectează, în particular, faţă de anumite tendinţe de 
drept natural din filozofia morală intuitionista. 

12. Den aeldre Nationalokonomis Opfaltelse af de 
sociale Spgorgsmall, Copenhaga, 1896. Citatul din text 
se referă la teoria economică a armoniei între interese. 


CAPITOLUL 13 
Ştiinţă şi ideologie! 
JOSEPH SCHUMPETER 


Joseph Schumpeter (1883-1950) s-a născut la 
Trietsch, Austria, si a studiat dreptul si economia la 
Universitatea din Viena. A predat in Austria si 
Germania înainte de a veni la Harvard în anii '30. 
Reproducem aici textul discursului său prezidenţial 
către Asociaţia economică americană, rostit în 
1948. Schumpeter a adus contribuţii majore la 
înţelegerea creşterii economice şi a crizelor, iar 
cartea sa A History of Economic Analysis (Istoria 
analizei economice) este probabil cea mai de seamă 
lucrare despre istoria economiei politice scrisă 
vreodată. Şi lucrarea sa Capitalism, Socialism and 
Democracy (Capitalism, socialism şi democrație) 
reprezintă o contribuţie majoră în domeniul ştiinţei 
economice şi al teoriei politice. 


| 

Acum o sută de ani economiştii erau mult mai 
mulţumiţi de rezultatele lor decit sînt în prezent. Eu aş 
îndrăzni să afirm însă ca, dacă automultumirea e în 
genere îndreptăţită vreodată, atunci astăzi există pentru 
economişti mult mai multe motive de a fi mulţumiţi decît 
existau atunci sau chiar cu un sfert de secol în urmă. În 
ce priveşte cunoaşterea faptelor, statistice şi istorice 
deopotrivă, lucrul e atît de evident încît nu e nevoie să 
insist. lar dacă e adevărat în privinţa cunoaşterii faptelor, 
trebuie să fie adevărat şi pentru toate domeniile aplicate 
al căror progres depinde în principal de înregistrarea 
corectă a faptelor. Trebuie să insist însă asupra 
propoziției că puterile noastre analitice au crescut în pas 


1 Din American Economic Review, vol. 39 (1949), pp. 345-359. 


cu bagajul nostru de fapte. S-a constituit, în parte prin 
propriile noastre eforturi, un nou organon al metodelor 
statistice, care pentru noi trebuie să însemne la fel de 
mult ca pentru toate ştiinţele unde, ca în biologie sau în 
psihologia experimentală, fenomenele se înfăţişează sub 
forma de distribuții de frecvenţă. Ca răspuns la aceste 
evoluţii şi conjugat cu ele, dar şi în mod independent, 
propria noastră trusa de instrumente analitice s-a 
îmbogăţit mult: teoria economică în sensul instrumental 
al termenului — adică nu în sensul unei doctrine 
privitoare la telurile ultime ale politicii, nici în cel de 
ipoteze explicative, ci doar ca ansamblul metodelor 
noastre de minuire a faptelor — a progresat pe măsura 
anticipărilor lui Marshall şi Pareto. 

Dacă lucrul acesta nu se bucură de o recunoaştere mai 
generală şi dacă printre economişti — pentru a nu mai 
vorbi de public — este de bonton emiterea de aprecieri 
denigratoare cu privire la starea ştiinţei noastre, aceasta 
se datorează mai multor cauze pe care, deşi sînt prea 
bine cunoscute, se cuvine să le reamintim: un şantier de 
construcţii unde se demolează clădiri vechi şi se ridică 
altele noi nu constituie o privelişte agreabilă; în plus, aici 
are loc mereu şi în proporţii descurajatoare discreditarea 
noilor edificii prin încercări premature de aplicare 
utilitară; în fine, terenul de construcţie se extinde 
întruna, astfel încît devine cu neputinţă ca lucrătorul 
individual să înţeleagă tot ce se petrece dincolo de 
propriul său sector îngust. Azi ar fi într-adevăr greu să 
oferi într-o formă sistematică, aşa cum au izbutit să facă, 
cu mai mult sau mai puţin succes, un Smith, un Mill sau 
un Marshall, un tratat cuprinzător cit de cit unitar şi care 
să se bucure de o aprobare cvasi-universala. Aşa se face 
că, deşi lucrătorii din fiecare sector nu sînt deloc 
nemulţumiţi de felul cum se descurcă ei înşişi, este 
foarte probabil ca ei să dezaprobe modul în care cei din 
alte sectoare îşi realizează sarcinile lor sau chiar să nege 
că aceste alte sarcini merită osteneala. E aproape firesc 


să fie aşa. Pentru a construi edificiul cunoaşterii umane e 
nevoie de multe tipuri de inteligente, tipuri ce nu se 
înţeleg niciodată perfect între ele. Ştiinţa are un caracter 
tehnic şi cu cit se dezvoltă mai mult, cu atît depăşeşte 
sfera de înţelegere nu numai a publicului, ci şi a 
cercetătorului însuşi dincolo de hotarele propriei lui 
specialităţi. Aşa se întîmplă, mai mult sau mai puţin, 
peste tot, deşi în fizică uniformitatea mai mare a studiilor 
formative şi o disciplină mai riguroasă a muncii pot să 
introducă oarecare ordine în acest tumult. După cum 
este însă îndeobşte cunoscut, în domeniul nostru există 
şi o altă sursă de confuzie şi un alt obstacol în calea 
progresului: majoritatea economiştilor, nevrind să se 
mulţumească cu sarcina lor ştiinţifică, se lasă seduşi de 
chemarea datoriei publice şi de dorinţa de a-şi servi ţara 
şi epoca; făcînd aşa, ei introduc în munca lor grilele lor 
de valori individuale, viziunile şi opţiunile lor politice — 
întreaga lor personalitate morală, inclusiv ambițiile lor 
spirituale. 

Nu vreau sa  redeschid vechea discuţie despre 
judecatile de valoare sau despre susţinerea intereselor 
de grup. Dimpotrivă, pentru ceea ce urmăresc aici este 
esenţial să subliniez că prin ea însăşi munca ştiinţifică nu 
ne impune sa ne lepadam de judecăţile noastre de 
valoare sau sa renuntam la pasiunea de avocaţi ai 
cutărui interes particular. A investiga faptele sau a 
elabora instrumente destinate acestei activităţi este una; 
a le evalua dintr-un anume punct de vedere moral sau 
cultural este, sub aspect logic, altceva si cele două nu 
trebuie neapărat să se afle în conflict. Tot aşa, avocatul 
unui anumit interes poate totuşi să desfăşoare o muncă 
analitică onestă, iar motivul care-l împinge să susţină o 
teză de care se simte ataşat nu dovedeşte prin el însuşi 
nimic în favoarea sau în defavoarea muncii sale analitice: 
exprimîndu-ne mai pe şleau, pledoaria nu presupune 
minciuna. Este reprobabilă, desigur, conduita celui ce 
forţează fie faptele, fie concluziile trase din ele, pentru a 


le pune în serviciul unui ideal sau al unui interes. Dar o 
atare conduită nu este în mod necesar inerentă 
argumentării din „premise axiologice” sau pledoariei per 
se.’ Sint nenumărate exemplele cînd economiştii au 
întemeiat prin raţionament propoziţii pentru implicaţiile 
cărora nu nutreau nici o simpatie. Să dăm un singur 
exemplu: determinarea consistentei logice a condiţiilor 
(ecuaţiilor) ce descriu o economie socialistă li se va 
părea majorităţii oamenilor echivalentă cu cîştigarea 
unui punct pentru socialism; ea a fost însă realizată de 
Enrico Barone, care, indiferent ce ar fi fost altminteri, în 
mod sigur n-a fost un simpatizant al idealurilor sau 
grupurilor socialiste. 

Există însă în minţile noastre preconceptii privitoare la 
procesul economic care sînt mult mai dăunătoare 
creşterii cumulative a cunoaşterii noastre şi caracterului 
ştiinţific al strădaniilor noastre pentru că par a fi în afara 
controlului nostru într-un sens în care judecatile de 
valoare şi pledoariile partizane nu sînt. Desi cel mai 
adesea sînt legate de acestea din urmă, ele merită 
separate şi discutate independent. Le vom numi 
Ideologii. 


lI 

Cuvîntul idéologie era uzitat în Franța spre sfîrșitul 
secolului al XVIII-lea şi în primul deceniu al celui de-al 
XIX-lea şi însemna cam acelaşi lucru ca expresia scoțiană 
„moral philosophy” din aceeaşi perioadă şi de mai 
înainte sau ca expresia noastră „social science” (ştiinţă 
socială) în accepțiunea ei foarte largă, care acoperă si 
psihologia. Napoleon i-a imprimat o semnificaţie 
denigratoare vorbind zeflemitor despre idéologues — 
visători  doctrinari lipsiţi total de simţul realităţilor 
politice. Mai tîrziu cuvîntul a fost folosit aşa cum e folosit 
adesea astăzi, pentru desemnarea unor sisteme de idei, 
adică într-un mod ce face să se piardă distincţia noastră 
dintre ideologii şi judecatile de valoare. Pe noi nu ne 


interesează aceste semnificaţii şi nici altele, cu excepţia 
uneia ce poate fi cel mai comod explicată cu referire la 
„materialismul istoric” al lui Marx şi Engels. Conform 
acestei doctrine, istoria este determinată de evoluţia 
autonomă a structurii producţiei; organizarea socială şi 
politică, religiile, morala, artele şi ştiinţele sînt simple 
„Suprastructuri ideologice” generate de procesul 
economic. 

Nu este nevoie şi nici nu putem să discutăm despre 
meritele şi neajunsurile acestei concepţii ca atare,? un 
singur element al ei fiind de interes pentru ceea ce ne 
preocupă. Este vorba de acel element din care, prin 
variate transformări, s-a dezvoltat sociologia ştiinţei de 
tipul celei asociate cu numele lui Max Scheler şi Karl 
Mannheim. Aproximativ pînă la jumătatea secolului al 
XIX-lea evoluţia „ştiinţei” a fost privită ca un proces pur 
intelectual — ca un şir de explorări ale universului aşa 
cum ni se oferă el în experienţă sau, cum am mai putea 
să spunem, ca un proces de filiatie a descoperirilor şi a 
ideilor analitice ce se desfăşoară conform unei legi 
proprii, deşi, fără îndoială, influenţează istoria socială şi 
este influenţat de ea în multiple feluri, potrivit unei legi 
proprii. Marx a fost primul care a transformat această 
relaţie de interdependenta dintre „ştiinţă” şi alte 
compartimente ale istoriei sociale într-o relaţie de 
dependenţă a celei dintii faţă de datele obiective ale 
structurii sociale şi, în particular, de poziţia socială a 
cercetătorilor ştiinţifici, care determina viziunea lor 
despre realitate, adică determină ceea ce ei văd şi felul 
cum văd ceea ce văd. Genul acesta de relativism,? — 
care, bineînţeles, nu trebuie confundat cu nici un alt fel 
de relativism — dacă este dezvoltat cu consecvență pina 
la consecinţele lui logice, implică o nouă filozofie a 
ştiinţei şi o nouă definiţie a adevărului ştiinţific. Chiar şi 
în cazul matematicii şi logicii, iar într-o măsură şi mai 
mare în cazul fizicii, alegerea de către cercetătorul 
ştiinţific a problemelor şi a perspectivelor din care le 


abordează, aşadar schema de gîndire ştiinţifică a unei 
epoci, devine socialmente condiţionată — ceea ce şi 
avem în vedere atunci cînd vorbim de ideologie ştiinţifică 
şi nu de percepţia din ce în ce mai perfectă a unor 
adevăruri ştiinţifice obiective. 

Mai toată lumea va fi însă de acord că în cazurile 
logicii, matematicii şi fizicii influenţa factorului ideologic 
nu trece dincolo de alegerea problemelor şi a 
perspectivelor de abordare, şi că, deci, interpretarea 
sociologică, cel puţin în ultimele două sau trei secole, nu 
pune sub semnul întrebării „adevărul obiectiv” al 
rezultatelor. Acest „adevăr obiectiv” poate fi, şi de obicei 
este, contestat pe alte temeiuri, nu însă pe temeiul că o 
propoziţie dată ar fi adevărată numai relativ la poziţia 
socială a oamenilor care au formulat-o. Cel puţin într-o 
anumită măsură, această situaţie favorabilă poate fi 
pusă pe seama faptului că logica, matematica, fizica ş.a. 
au de-a face cu o experienţă ce este în mare parte 
invariantă faţă de poziţia socială a observatorului şi 
practic invariantă faţă de schimbarea istorică: căderea 
unei pietre arată la fel pentru un capitalist, ca şi pentru 
un proletar. Ştiinţele sociale sînt lipsite de acest avantaj. 
Este — sau pare — posibil ca rezultatele lor să fie 
contestate nu doar pe oricare din temeiurile pe care pot 
fi contestate propoziţiile tuturor ştiinţelor, ci şi pe temeiul 
că nu pot să exprime altceva decit afilierile de clasă ale 
autorului şi că fără o referire la asemenea afilieri de clasă 
nu este loc pentru categoriile de adevărat sau fals, deci 
în genere pentru conceptul de „progres ştiinţific”. In cele 
ce urmează adoptăm termenul de Ideologie sau Tendinţă 
ideologică doar pentru această stare de lucruri — reală 
sau presupusă —, iar ceea ce ne propunem este să 
determinăm în ce măsură tendinţa ideologică este sau a 
fost un factor în dezvoltarea a ceea ce se cheamă — 
parte în mod incorect — economie politică ştiinţifică. 

Recunoaşterii elementului ideologic i se poate da o 
amploare mai mare sau mai mică. Puţini sînt autorii care 


în fapt au negat că în economia politică se acumulează 
treptat un bagaj de fapte „corect” observate şi de 
propoziţii „adevărate”. La fel de puţini sînt însă şi cei 
dispuşi să nege cu totul influenţa factorului ideologic. 
Majoritatea economiştilor se situează între aceste două 
extreme: ei sînt dispuşi să recunoască prezenţa acestui 
factor, deşi, asemenea lui Marx, îl găsesc numai la alţii şi 
niciodată la ei înşişi; dar nu admit că el ar fi un blestem 
incurabil şi că ar vicia pînă în străfunduri economia 
politică. Tocmai această poziţie intermediară ridică 
problema de care ne ocupăm aici. Căci ideologiile nu sînt 
simple minciuni; ele sînt transpuneri fidele a ceea ce 
omul crede că vede. Întocmai cum cavalerul medieval se 
vedea pe sine aşa cum dorea să se vadă, întocmai cum 
birocratul modern face acelaşi lucru şi întocmai cum ei 
amindoi nu vedeau şi nu văd nimic din ce s-ar putea 
invoca împotriva imaginii pe care o au despre ei înşişi, de 
apărători ai celor slabi şi inocenți şi de chezaşi ai Binelui 
obştesc, aşa şi orice alt grup social dezvoltă o ideologie 
protectoare care este cit se poate de sinceră. Ex 
hypothesi noi nu sîntem conştienţi de raţionalizările 
noastre, şi atunci cum am putea să le recunoaştem şi să 
ne ferim de ele? 

Dar înainte de a merge mai departe, să repet ceea ce 
am spus: eu vorbesc despre ştiinţa care este o tehnică 
de obţinere a unor rezultate ce, împreună cu judecatile 
de valoare sau preferinţele, produc recomandări — 
individuale sau grupate în sisteme — asa cum sînt 
sistemul mercantilist, liberalismul etc. Nu vorbesc despre 
înseşi aceste judecăţi de valoare şi recomandări. Sînt 
întru totul de acord cu cei ce susţin că judecatile despre 
valorile ultime — despre Binele obştesc, de exemplu — 
ies din sfera de competenţe a omului de ştiinţă, putînd fi 
pentru el doar obiecte de studiu istoric, că ele sînt de 
natură ideologică si că noţiunea de progres ştiinţific nu li 
se poate aplica decit în măsura în care se pot pune la 
punct mijloace prin care urmează a fi transpuse în 


realitate. Împărtăşesc convingerea că e lipsit de sens să 
spunem că universul de idei al liberalismului burghez ar 
fi „superior” în vreun sens relevant universului de idei al 
Evului Mediu sau că universul de idei al socialismului ar fi 
superior celui al liberalismului burghez. Mai cred, pe 
deasupra, ca nu există alt temei decit preferința 
personală pentru a spune că strategiile noastre politice 
cuprind mai multă înţelepciune sau cunoaştere decit 
cuprindeau cele ale Tudorilor sau Stuartilor sau chiar cele 
ale lui Carol cel Mare. 


Hl 

Odata ce am inteles posibilitatea tendintei ideologice, 
nu este greu sa o localizam. Tot ce trebuie sa facem în 
acest scop este sa examinăm articulațiile procedurii 
ştiinţifice. Ea pleacă de la sesizarea unui set de 
fenomene înrudite pe care vrem să le analizăm si 
sfirseste — provizoriu — cu un model ştiinţific în cadrul 
căruia aceste fenomene sînt conceptualizate, iar relaţiile 
dintre ele sînt explicit formulate, fie ca presupozitii, fie ca 
propoziţii (teoreme). Această descriere primitivă s-ar 
putea să nu-l satisfacă pe logician, dar este suficientă 
pentru încercarea noastră de a localiza tendinţa 
ideologică. Trebuie observate două lucruri. 

Intii, că sesizarea unui set de fenomene înrudite este 
un act prestiintific. El trebuie sa se producă pentru ca 
intelectului nostru să i se ofere un obiect asupra căruia 
să desfăşoare activitatea ştiinţifică — un obiect de 
cercetare — dar nu este prin el însuşi ştiinţific. Deşi este 
prestiintific, el nu este preanalitic. El nu constă într-o 
simplă percepere de fapte prin unul sau mai multe 
simţuri. Aceste fapte trebuie recunoscute ca avînd o 
anume semnificaţie sau relevanţă ce justifică interesul 
nostru pentru ele şi trebuie, de asemenea, recunoscută 
înrudirea dintre ele — astfel încît să le putem separa de 
altele — ceea ce presupune un anume travaliu analitic 
din partea fanteziei noastre sau a simțului comun. 


Această mixtură de percepții şi de analiză prestiintifica o 
vom numi Viziunea sau Intuitia cercetătorului. Fireşte ca 
în practică mai niciodată nu pornim de pe un teren gol, 
astfel că actul de viziune prestiintific nu ne este propriu 
în întregime. Pornim de la lucrările unor predecesori sau 
contemporani de-ai noştri sau de la ideile ce există în 
jurul nostru în spiritul public. În acest caz viziunea 
noastră va conţine cel puţin unele din rezultatele analizei 
ştiinţifice anterioare. Oricum, însă, acest compus ne este 
dat şi există înainte de a începe noi înşine munca noastră 
ştiinţifică. 

În al doilea rînd, dacă am identificat analiza ştiinţifică 
ce operează asupra materialului furnizat de viziune cu 
„construirea de modele”, trebuie să adaug numaidecit că 
intentionez să dau termenului „model” un înţeles foarte 
larg. Modelul economic explicit din zilele noastre şi 
analogii lui din alte ştiinţe sînt, fireşte, produsul unor 
stadii tîrzii ale demersului ştiinţific. În esenţă, însă, ele nu 
fac nimic ce n-ar fi prezent şi în formele cele mai timpurii 
ale demersului analitic, încît şi despre acestea se poate 
spune că s-au soldat, la fiecare cercetător individual, cu 
modele primitive, fragmentare şi ineficiente. Acest 
travaliu constă în a selecta anumite fapte şi nu altele, în 
a le fixa prin denumiri, în a acumula noi fapte în scopul 
nu numai de a suplimenta, ci în parte şi de a înlocui pe 
cele la care ne-am fixat iniţial, în formularea şi 
ameliorarea relaţiilor percepute — pe scurt, în cercetare, 
„fractuală” şi „teoretică”, desfăşurate într-un nesfirsit du- 
te-vino, unde faptele sugerează noi instrumente analitice 
(teorii) iar acestea, la rîndul lor, ne conduc la 
recunoaşterea a noi fapte. Aşa se întîmplă deopotrivă 
atunci cînd obiectul interesului nostru este o relatare 
istorică şi atunci cînd acest obiect este ,,rationalizarea” 
ecuaţiei lui Schrodinger, deşi în fiecare caz particular 
sarcina determinării faptelor sau cea de analiză poate să 
o domine într-o asemenea măsură pe cealaltă încît să o 
facă aproape invizibilă. Profesorii pot încerca sa 


lămurească acest lucru elevilor lor vorbind despre 
inducţie şi deducție şi chiar opunindu-le pe acestea una 
alteia, creînd prin aceasta false probleme. Lucrul 
esenţial, oricum ne-am hotărî să-l interpretam, este 
„neîncetatul du-te-vino” dintre conceptele clare si 
inferentele riguroase, pe de o parte, iar pe de alta faptele 
noi şi procedeele de tratare a variabilitatii lor. 

De îndată ce am înfăptuit miracolul cunoaşterii a ceea 
ce nu putem cunoaşte, şi anume a existenţei unui factor 
ideologic în noi înşine şi în alţii, sîntem în măsură să 
localizăm sursa simplă din care el provine. Această sursă 
rezidă în viziunea iniţială asupra fenomenelor pe care 
vrem să le supunem tratamentului ştiinţific. Pentru că 
însuşi acest tratament este obiectiv controlabil în sensul 
că există oricind posibilitatea de a stabili dacă un anumit 
enunţ, în raport cu o stare dată a cunoaşterii, este 
demonstrabil, infirmabil sau nici una nici alta. Fireşte, 
aceasta nu exclude eroarea onestă sau contrafacerea 
voită, după cum nu exclude nici amăgirile de tot felul. 
Permite însă excluderea acelei categorii aparte de 
amăgiri pe care o putem numi ideologie, pentru că testul 
ce se aplică aici este indiferent faţă de o ideologie sau 
alta. Pe de altă parte, viziunea iniţială nu este 
controlabilă în acest fel. Aici elementele care vor rezista 
testului analizei sînt, prin definiţie, imposibil de deosebit 
de cele ce nu-i vor rezista sau — cum ne mai putem 
exprima, dat fiind că noi admitem că ideologiile pot să 
conţină chiar şi adevăr demonstrabil sută la sută — 
viziunea iniţială este prin natura ei ideologie şi poate să 
conţină orice cantitate de amăgiri datorate poziţiei 
sociale a individului, modulului în care el vrea să se vadă 
pe sine sau clasa ori grupul din care face parte şi pe 
oponenții clasei sale sau ai grupului său. Această 
afirmaţie trebuie extinsă chiar şi la acele particularităţi 
ale viziunii sale care ţin de gusturile şi condiţiile sale 
aparte, neavînd nici o conotaţie de grup — există chiar si 


o ideologie a intelectului matematic, precum şi o 
ideologie a intelectului alergic la matematică. 

Poate că e bine să reformulăm problema noastră 
înainte de a trece la discutarea unor exemple. Sursa 
ideologiei fiind viziunea noastră pre- sau extrastiintifica 
despre procesul economic şi despre ceea ce — sub 
aspect cauzal sau teleologic — este important în el, iar 
viziunea aceasta fiind apoi în mod normal supusă tratării 
ştiinţifice, ea va fi ori verificată ori spulberată prin analiză 
şi în ambele cazuri va dispărea ca ideologie. In ce 
măsură se întîmplă, totuşi, să nu dispară, aşa cum ar 
trebui? In ce măsură se menţine ca atare în pofida 
acumulării probelor contrare? Şi în ce măsură viciază 
însuşi demersul nostru ştiinţific cunoştinţele dobindite la 
capătul lui? 

Este clar din capul locului că în cîmpul cunoaşterii 
economice există arii vaste unde pericolul vicierii 
ideologice n-ar avea de ce să fie mai mare decit este în 
fizică. O seric temporală de investiţii brute în industria 
prelucrătoare poate fi bună sau proastă, dar cum anume 
este, oricine are, în mod normal, posibilitatea să afle. 
Sistemul walrasian aşa cum se prezintă el poate să 
admită sau nu o mulţime unică de soluţii, dar dacă 
admite sau nu admite este o chestiune de demonstraţie 
exactă pe care orice persoană calificată o poate repeta. 
Poate că problemele de acest gen nu sînt dintre cele mai 
fascinante sau cele mai presante din punct de vedere 
practic, dar ele formează grosul părţii propriu-zis 
ştiinţifice din munca noastră. lar din punct de vedere 
logic, deşi nu totdeauna şi în fapt, ele sînt neutre faţă de 
ideologic. In plus, sfera lor se lărgeşte pe măsură ce 
dobîndim o mai bună înţelegere a activităţii noastre 
analitice. A fost o vreme cînd economiştii credeau că se 
cîştigă sau se pierde un punct pentru muncitorime dacă 
ei militează pentru teoria valorii-muncă şi împotriva 
teoriei utilității marginale. Se poate arăta că, în ceea ce 
priveşte problemele ideologice relevante, adoptarea 


uneia sau alteia dintre cele două teorii contează la fel de 
puţin ca înlocuirea celei de a doua prin metoda curbei de 
indiferenţă sau înlocuirea curbelor de indiferenţă printr- 
un simplu postulat de consistenţă (Samuelson). Am 
impresia că mai sînt unii care găsesc incompatibilitati 
între viziunea lor şi teoria productivităţii marginale. Or, 
se poate arăta că aparatul pur formal al acesteia din 
urmă este compatibil cu orice viziune asupra realităţii 
economice pe care a avut-o vreodată cineva.* 


IV 

Sa trecem acum la identificarea elementelor 
ideologice în trei dintre cele mai influente edificii de 
gîndire economică — lucrările lui Adam Smith, Karl Marx 
şi Keynes. 

Ceea ce e interesant în cazul lui Adam Smith nu este 
absenţa tentei ideologice, ci caracterul ei anodin. Nu mă 
refer la înţelepciunea sa practică, modelată de epoca şi 
tara în care a trăit, cu privire la /aissez-faire, comerţul 
liber, colonii şi altele asemenea, pentru că — e un lucru 
care se cere repetat cu insistenţă — remarcile mele nu 
vizează defel preferinţele şi recomandările politice ca 
atare ale unui om, sau, mai bine zis, le visează doar în 
măsura în care vizează analiza factuală şi teoretică 
prezentată în sprijinul lor. Mă refer exclusiv la demersul 
său analitic ca atare — la indicativele, nu şi la 
imperativele sale. Dacă ne-am înţeles asupra acestui 
punct, prima întrebare care se pune este ce fel de 
ideologie trebuie să-i atribuim. Procedind conform 
principiului marxist, vom căuta să determinăm poziţia lui 
socială, adică afilierile lui de clasă personale şi 
ancestrale şi în plus conotatiile de clasă ale influențelor 
ce puteau să modeleze sau să contribuie la modelarea a 
ceea ce am numit viziunea lui. El a fost un homo 
academicus devenit mai apoi funcţionar de stat. 
Strămoşii săi au fost mai mult sau mai puţin de un tip 
asemănător: familia sa, care nu era săracă dar nici 


bogată, s-a străduit să menţină la membrii ei un anumit 
nivel de educaţie şi s-a asociat cu un grup bine cunoscut 
din Scoţia acelei epoci. De subliniat că nu a aparţinut 
clasei oamenilor de afaceri. Viziunea sa generală despre 
realităţile sociale şi economice reproducea la perfectie 
aceste date. A contemplat cu un ochi rece şi critic 
procesele economice din vremea sa şi a căutat în mod 
instinctiv factori de explicaţie mecanici, cum este 
diviziunea muncii, şi nu personali. Atitudinea sa faţă de 
proprietatea funciară şi faţă de clasele capitaliste a fost 
atitudinea unui observator din afară si el a spus cit se 
poate de clar că-l consideră pe mosier (pe „trindavul” 
moşier care culege acolo unde n-a semănat) ca pe un 
rău de prisos, iar pe capitalist (care angajează „oameni 
harnici” oferindu-le mijloace de subzistență, materii 
prime şi unelte) ca pe un rău necesar. Această din urmă 
necesitate îşi avea rădăcinile în virtutea parcimoniei, al 
cărei elogiu izvora evident din adincul sufletului său de 
scoţian. Incolo, simpatiile sale erau cu totul de partea 
muncitorului care „îmbracă pe toată lumea, în timp ce el 
însuşi umblă în zdrente”. Adăugaţi la aceasta dezgustul 
pe care-l simţea — aidoma tuturor din grupul său — faţă 
de ineficienta birocraţiei engleze şi fata de corupţia 
politicienilor şi veţi avea practic întreaga sa viziune 
ideologică. Nu pot să examinez aici pe îndelete cit 
anume explică ea din tabloul zugrăvit de Smith; trebuie 
însă să subliniez neapărat că cealaltă componentă a 
viziunii sale, filozofia dreptului natural pe care a asimilat- 
o în anii săi de formare, produsul unor oameni similar 
conditionati, a influențat într-un mod asemănător 
fundalul ideologic al gîndirii sale: libertatea naturală de 
acţiune, dreptul natural al lucrătorului la întregul produs 
al muncii, raționalismul individualist ş.a.m.d., toate 
acestea i-au fost inculcate în timpul studiilor înainte de a 
i se fi dezvoltat facultăţile critice, deşi în fond nici nu era 
nevoie să-i fie predate la şcoală aceste lucruri ce i se 
ofereau „în mod natural” plutind în aerul pe care-l 


respira. Dar — şi acesta e lucrul cu adevărat interesant 
— toată această ideologie, oricît de ferm i-ar fi fost 
ataşat, nu a prea dăunat, de fapt, muncii sale ştiinţifice. 
Dacă lăsăm de o parte sociologia sa economica’, găsim 
la el o învăţătură factuală şi analitică sănătoasă care, 
neîndoielnic, poartă amprenta vremii în care a fost 
scrisă, dar nu este contestabilă pentru motive ideologice. 
Există în ea oarecare ornamente semi-filozofice de 
natură ideologică, dar ele pot fi date de o parte fără a 
dăuna argumentatiei sale ştiinţifice. Analiza desfăşurată 
de el în sprijinul concluziilor sale moderat liber- 
schimbiste nu se bazează — ca în cazul unor filozofi 
contemporani cu el, cum a fost Morellet — pe ideea că 
omul e de la natură liber să cumpere sau să vindă unde-i 
place. Apare, ce-i drept, enunţul că produsul (întreg) este 
compensatia naturală a muncii, dar nu i se dă nici o 
întrebuințare analitică — pretutindeni ideologia se 
consumă în frazeologie iar în rest reculează în faţa 
cercetării ştiinţifice. In parte cel puţin, aici a fost meritul 
său personal. Smith a fost omul unei înalte 
responsabilităţi, iar bunul său simţ sobru şi poate 
intrucitva sec îi insufla respect fata de fapte si fata de 
logică; putin contează daca analiza sa trebuie 
abandonată în calitatea de psihologie, pe care el a vrut 
să i-o confere, dacă în acelaşi timp ea trebuie păstrată ca 
o schemă /ogică a comportamentului economic — privit 
mai deaproape, homo economicus (în măsura în care 
Adam Smith, autorul Sentimentelor morale, poate fi în 
fapt creditat sau debitat cu acest concept) se dovedeşte 
a fi un cît se poate de inofensiv om de paie. 

Marx a fost economistul care a descoperit pentru noi 
ideologia şi care i-a înţeles natura. Cu cincizeci de ani 
înaintea lui Freud, aceasta a fost o realizare de prim 
ordin. Dar, oricît ar părea de ciudat, el a rămas cu totul 
orb fata de pericolele ei cînd era vorba de el însuşi. 
Numai alţii, economiştii burghezi şi socialiştii utopici, 
erau victime ale ideologiei. Or, caracterul ideologic al 


premiselor sale şi tenta ideologică a rationamentelor sale 
sînt peste tot evidente. Lucrul a fost recunoscut chiar şi 
de unii din discipolii săi (de exemplu, de Mehring). lar 
ideologia lui Marx nu este greu de descris. El era un 
radical burghez care se rupsese de radicalismul burghez. 
A fost format de filozofia germană şi nu s-a simţit 
economist de profesie înainte de finele anilor '40. Pina 
atunci însă, adică inainte de a fi început munca sa 
analitică serioasă, viziunea sa despre procesul capitalist 
se închegase, iar munca sa ştiinţifică trebuia s-o 
transpună în fapt, nu s-o corijeze. Nu era o viziune 
originală. Era vehiculată de toate cercurile radicale din 
Paris şi poate fi regăsită la un număr de autori din secolul 
al XVIII-lea, cum ar fi Linguet®. Istoria concepută ca luptă 
între clase definite ca bogati si săraci, cu exploatarea 
unora de către ceilalţi, cu bogăţia în permanentă 
creştere la tot mai puţini avuti şi mizeria şi degradarea 
tot mai profunde la cei lipsiţi, înaintînd cu o necesitate 
inexorabilă spre o explozie spectaculoasă — aceasta era 
viziunea concepută atunci cu energie pătimaşă şi care 
urma să fie elaborată, asemenea unei materii prime, cu 
ajutorul uneltelor ştiinţifice din epocă. Această viziune 
implică un număr de enunturi ce n-ar rezista la proba 
controalelor analitice. Şi într-adevăr, pe măsură ce 
munca sa analitică se maturiza, Marx nu numai că a 
elaborat numeroase analize ştiinţifice ce erau neutre faţă 
de această viziune, dar a elaborat şi unele ce nu se 
potriveau prea bine cu ea — de exemplu, a depăşit tipul 
de teorii despre criză bazate pe ideea subconsumului sau 
pe cea a supraproducţiei, pe care se pare ca le 
acceptase initial şi ale căror urme s-au păstrat — 
punindu-i în încurcătură pe exegeti — peste tot în 
scrierile sale. Alte rezultate ale analizei sale au fost 
introduse de el prin procedeul pastrarii formularii initiale 
— ideologice — în calitate de lege „absolută” (adică 
abstractă) o dată cu admiterea existenţei unor forţe de 
sens opus menite să explice fenomenele din viaţa reală 


ce se abăteau de la lege. În fine, unele părţi ale viziunii 
şi-au găsit refugiu într-o frazeologie vituperantă ce nu 
afectează elementele ştiinţifice ale unui raţionament. De 
exemplu, teoria exploatării axată pe ideea „plusvalorii” a 
fost un specimen veritabil de analiză teoretică. Dar toate 
frazele incandescente despre exploatare puteau fi foarte 
bine ataşate şi altor teorii, bunăoară celei a lui Böhm- 
Bawerk: dacă ni-l imaginăm pe acesta în pielea lui Marx, 
ce putea fi mai uşor pentru el decît să-şi reverse minia 
asupra infernalei practici de spoliere a muncitorilor prin 
scăderea din produsul muncii lor a unei perioade de 


timp. 

Dar unele elemente ale viziunii sale iniţiale — în 
particular mizeria crescîndă a maselor, care urma să le 
împingă în cele din urmă la revoluţie — deşi de 


nesustinut, îi erau totuşi indispensabile. Aceste elemente 
erau prea strîns legate de intenţia cea mai profundă a 
mesajului său, prea adînc înrădăcinate în însuşi sensul 
vieţii sale pentru ca să le poată abandona. În plus, ele 
erau cele ce-i atrăgeau pe discipoli, din ele se alimenta 
adeziunea lor plină de fervoare. Prin ele se explică 
efectul organizator — fauritor de partid — a ceva ce fara 
ele ar fi fost linced şi lipsit de viata. Aşa se face că în 
acest caz înregistrăm victoria ideologiei asupra analizei: 
toate consecinţele unei viziuni ce se transformă în crez 
social şi prin aceasta sterilizează analiza. 

Viziunea lui Keynes — sursa a tot ceea ce a fost şi 
este, mai mult sau mai puţin precis, identificat drept 
keynesianism — s-a conturat mai întîi în cîteva pasaje de 
gîndire profundă din introducerea la cartea sa 
Consecințele Păcii (1920). Aceste pasaje au creat 
stagnationismul modern — înclinații stagnationiste 
fusesera exprimate, la rastimpuri, de multi economisti 
înaintea sa, începînd cu Britannia Languens (1680) — si 
indică trăsăturile lui esenţiale, trăsăturile unei societăţi 
capitaliste mature şi arterosclerotice care încearcă să 
economisească mai mult decit pot să absoarbă 


capacităţile ei descrescînde de a investi. Această viziune 
nu a mai dispărut niciodată după aceea — ea mai 
transpare în tratatul despre Reforma monetară şi în alte 
locuri, dar cum în anii '20 atenţia lui Keynes era 
absorbită de alte probleme, ea nu a fost implementată 
analitic decît mult mai tirziu. D. H. Robertson, în cartea 
sa Politica bancară şi nivelul prețurilor, a prezentat unele 
cercetări ce echivalau cu o implementare parţială a ideii 
de economisire ineficientă. La Keynes însă această idee 
a rămas o prezenţă lăturalnică, chiar şi în Tratat despre 
monedă. Pesemne că şocul produs de criza mondială a 
rupt in mod hotărît toate legăturile care îl împiedicau să- 
şi spună gîndurile pînă la capăt. Acest şoc a creat în mod 
cert publicul receptiv la un mesaj de acest fel. 

Şi de data aceasta, cea care a exercitat atracţie şi s-a 
impus a fost ideologia — viziunea capitalismului în 
putrefacție, care plasa (vedea) cauza decăderii în una 
dintr-un număr mare de trăsături ale societăţii 
contemporane şi nu implementarea analitică realizată de 
cartea din 1936 care, prin ea însăşi şi fără sprijinul pe 
care l-a găsit în ecoul larg al ideologiei asociate, ar fi 
avut de suferit mult mai mult de pe urma criticilor ce au 
fost îndreptate împotriva ei aproape imediat. Totuşi, 
aparatul conceptual era opera unui spirit nu doar 
strălucit, ci şi matur — a unui marshallian ce se număra 
printre cei trei care-şi impartisera între ei moştenirea de 
idei a maestrului. In tot cursul anilor '20 Keynes s-a 
simţit un marshallian, şi chiar dacă mai tirziu avea să se 
lepede în mod dramatic de acest ataşament, el n-a 
deviat niciodată de la linia marshalliană mai mult decît 
era strict necesar pentru a-şi întemeia sustinerile. El a 
continuat să fie ceea ce devenise pe la 1914, stapin pe 
meşteşugul de teoretician, fiind astfel în măsură să 
îmbrace viziunea sa într-o armură ce a împiedicat cu 
totul pe mulţi din discipolii săi să vadă elementul 
ideologic. Fireşte că aceasta grăbeşte în prezent 
absorbţia contribuţiei lui Keynes la fluxul actual al 


travaliului analitic. Nu sînt de absorbit principii realmente 
noi. Este uşor de văzut că teza ideologică a echilibrului 
realizat prin neocuparea maximă a forţei de muncă şi 
cea a ne-cheltuirii — termen preferabil celui de 
economisire — sînt încorporate în citeva postulate 
restrictive ce pun accentul pe anumite fapte (reale sau 
presupuse). Cu aceste postulate fiecare poate proceda 
după cum i se pare potrivit, iar în rest poate să-şi vadă 
de drumul său. Aceasta reduce controversele keynesiene 
la nivelul ştiinţei tehnice. Lipsind suportul instituţional, 
„crezul” s-a epuizat o data cu situaţia care-l făcuse 
convingător. Chiar şi cei mai tenace McCulloch-i din zilele 
noastre sînt siliţi să se plaseze pe una din acele poziţii 
despre care este greu de spus dacă implică renunţarea la 
mesajul iniţial, reinterpretarea lui sau înţelegerea lui 
incorectă. 


V 

Exemplele noastre ar putea sugera că ideile nesupuse 
controlului analitic joacă un rol doar în sfera acelor 
concepţii largi despre procesul economic în ansamblu, ce 
constituie fundalul de la care porneşte efortul analitic, 
fundal din care noi nu izbutim niciodată să stapinim decit 
fragmente. Lucrul acesta este, fireşte, adevărat într-o 
anumită măsură — grosul muncii noastre de cercetare se 
ocupă de probleme particulare ce lasă mai puţin loc 
simplei viziuni şi sînt mai riguros controlate prin teste 
obiective — dar nu în totalitate. Luaţi, de exemplu, teoria 
economisirii, care apare într-un context mai larg în 
sistemul keynesian dar ar putea, tot atît de bine, să fie 
tratată, teoretic şi practic in mod separat. Incepind din 
epoca lui Turgot şi Smith — de fapt, din vremuri şi mai 
vechi — şi pînă în cea a lui Keynes, toate propoziţiile de 
căpetenie privitoare la natura şi efectele ei au fost 
asamblate, pe calea unei lente acumulări, astfel incit, în 
lumina bagajului mai bogat de fapte de care dispunem 
astăzi, nu prea mai rămîne loc pentru deosebiri de opinii. 


Ar fi uşor de creionat o analiză rezumativă (deşi, 
probabil, nu prea incitantă) pe care majoritatea 
economiştilor de profesie să o accepte ca pe un lucru de 
la sine înţeles. Dar există, şi au existat întotdeauna, 
discursuri de elogiere sau de înfierare pe această temă, 
care, ajutate şi de unele trucuri terminologice cum este 
confuzia dintre economisire şi necheltuire, au izbutit să 
creeze un fals antagonism între diferiţi autori. 
Divergentele de doctrină foarte accentuate pentru care 
nu există nici o bază factuala sau analitică semnalează, 
deşi prin ele însele nu dovedesc, prezenţa tendinței 
ideologice de o parte sau de cealaltă sau de amindoua — 
tendinţă ce izvorăşte în acest caz din două atitudini 
diferite faţă de modul de viaţă burghez. 

Un alt exemplu de ideologie de breaslă de acest fel ni-l 
oferă atitudinea majorităţii, daca nu a totalitatii, 
economiştilor faţă de tot ce se leagă în vreun fel de 
monopolism (oligopolism) si de fixarea concertata (prin 
înţelegere secretă) a preţurilor. Această atitudine a 
rămas neschimbată de la Aristotel şi Molina încoace, deşi 
în condițiile industriei moderne ea a dobindit o 
semnificaţie parţial nouă. Acum ca şi atunci, majoritatea 
economiştilor ar subscrie la dictonul lui Molina: 
monopolium est injustum et rei publicae injuriosum. 
Pentru raționamentul meu însă nu contează această 


judecată de valoare —  giganticele întreprinderi 
comerciale moderne pot să ne fie antipatice întocmai ca 
şi multe alte trăsături ale civilizaţiei moderne — ci 


analiza care ne conduce la ea şi influenţa ideologică pe 
care această analiză o exercită. Or, cine a citit Principiile 
lui Marshall, cu atit mai mult cine a citit cartea sa 
Industria şi comerțul, îşi dă seama că dintre numeroasele 
formule pe care le acoperă aceşti termeni există multe în 
cazul cărora ar trebui aşteptate efecte benefice şi nu 
prejudicii pentru eficienţa economică şi pentru interesele 
consumatorilor. Analiza modernă poate să arate şi mai 
clar că nu se pot formula enunturi globale şi nenuantate 


care să fie valabile pentru toate aceste formule; şi că 
simple fapte cum sînt mărimea, monopolul desfacerii, 
discriminarea şi fixarea concertată a preţurilor nu sînt 
prin ele însele suficiente pentru a indreptati să se afirme 
că rezultatul economic este, în vreun sens important al 
cuvîntului, inferior celui ce ar fi de aşteptat în condiţiile 
concurenţei pure; cu alte cuvinte, analiza economică nu 
oferă argumente în sprijinul unei ned/ferentiate „trust 
busting” (lichidare a trusturilor), astfel de argumente 
trebuind să fie căutate în circumstanţele particulare ale 
fiecărui caz individual. Cu toate acestea, numeroşi 
economişti se declară în favoarea unei asemenea „trust 
busting” nediferentiate şi ceea ce e interesant este că 
printre ei se află la loc de frunte avocaţi entuziaşti ai 
sistemului liberei iniţiative. Lor le aparţine ideologia 
potrivit căreia economia capitalistă şi-ar îndeplini în mod 
admirabil funcţiile ei sociale graţie baghetei magice a 
concurenţei pure, dacă n-ar fi monstrul monopolist sau 
oligopolist ce-şi aruncă umbra pe o scenă altminteri 
luminoasă. Nu contează citusi de putin argumentele 
privitoare la performanţele marilor firme, la 
inevitabilitatea apariţiei lor, la costurile sociale pe care 
le-ar antrena lichidarea structurilor lor, la zădărnicia 
veneratului ideal al concurenţei pure, şi la ele nu se 
reacţionează niciodată altfel decît printr-o foarte sincera 
indignare. 

Chiar inmultite în acest fel, exemplele noastre, deşi 
ilustrează destul de bine ce este ideologia, nu ne dau 
decit o idee inadecvată despre amploarea influenţei 
exercitate de ea. Această influenţă nu se manifestă 
nicăieri mai puternic decit în istoria economică, unde 
urmele premiselor ideologice se văd deosebit de clar 
tocmai pentru că acestea sînt rareori explicit formulate 
şi, de aceea, rareori sînt şi controversate. Un foarte bun 
exemplu este aici problema rolului ce trebuie atribuit în 
dezvoltarea economică iniţiativei guvernamentale, 
acţiunilor şi strategiilor politice: un grup de istorici ai 


economiei au supraestimat iar alţii au subestimat 
importanţa acestei iniţiative, de o manieră ce trădează în 
mod neechivoc convingeri prestiintifice. Pina si inferenta 
statistică îşi pierde obiectivitatea, care în mod normal ar 
trebui s-o caracterizeze, ori de cite ori sînt la mijloc 
chestiuni ideologice relevante.” lar unele din apele 
sociologice, psihologice, antropologice, biologice ce 
scaldă țărmurile noastre sînt atît de poluate de factorul 
ideologic, încît, contemplind starea de lucruri din unele 
părţi ale acestor domenii, economistul ar putea, prin 
comparaţie, să se simtă intrucitva uşurat. Dacă am avea 
destul timp, am putea înregistra pretutindeni acelaşi 
fenomen: că ideologiile se cristalizează, că devin crezuri 
deocamdată impermeabile la argumente, că-şi află 
apărători dispuşi din adincul sufletului să lupte pentru 
ele. 

Situaţia nu se schimbă mult în bine dacă postulăm, 
cum s-a făcut uneori, că există spirite detaşate care sînt 
imune la factorul ideologic şi ex hypothesi capabile să-l 
depăşească. Poate că există într-adevăr astfel de spirite 
şi este în fapt uşor de văzut că anumite grupuri sînt la 
mai mare distanţă decit altele de acele spaţii sociale în 
care ideologiile dobindesc un plus de vigoare în conflictul 
economic sau politic. Dar deşi pot fi relativ libere de 
ideologiile practicienilor, ele secretă ideologii proprii cu 
un potenţial de distorsiune la fel de mare. Mai degrabă 
am putea să ne consolăm cu observaţia că nici o 
ideologie economică nu durează veşnic şi că, cu o 
probabilitate ce se apropie de certitudine, izbutim după 
un timp să ne debarasăm de fiecare din ele. Aceasta 
decurge nu numai din faptul că se schimbă conformatia 
societăţii, astfel că fiecare ideologie economică trebuie 
să dispară, ci şi din relaţia pe care ideologia o are cu acel 
act cognitiv prestiintific pe care noi l-am numit viziune. 
Cum acest act induce investigația factuală si analiza şi 
cum acestea tind să anihileze tot ceea ce nu rezistă la 
probele lor, nici o ideologie economică n-ar putea 


supravieţui indefinit nici chiar într-un univers social 
staționar. Pe măsură ce timpul trece iar aceste teste se 
perfectioneaza, ele îşi fac efectul mai repede si mai 
palpabil. Dar aceasta ne lasă totuşi cu rezultatul că o 
ideologie sau alta ne va însoţi întotdeauna, rezultat pe 
care, socot, trebuie să-l acceptăm. 

Dar aceasta nu e o nenorocire. Este locul aici să 
amintim un alt aspect al relaţiei dintre ideologie şi 
viziune. Acel act cognitiv prestiintific care reprezintă 
sursa ideologiilor noastre este în acelaşi timp o condiţie 
prealabilă a muncii noastre ştiinţifice. Fara el n-ar fi 
posibil nici un nou demaraj în vreuna din ştiinţe. Prin el 
dobindim noi materiale pentru strădaniile noastre 
ştiinţifice, dobindim ceva ce se cere formulat, apărat, 
atacat. Repertoriul nostru de fapte şi de instrumente se 
înnoieşte el însuşi în timp, încît putem spune că deşi 
ideologiile ne încetinesc înaintarea, fără ele n-am putea 
înainta defel. 


NOTE 


1. Pasajul acesta este ca atare suficient de clar. Nu 
strică totuşi să facem mai explicit sensul său. Este 
reprobabilă, după cum am spus, conduita care „forţează 
fie faptele, fie concluziile trase din ele, pentru a le pune 
în serviciul unui ideal sau al unui interes”, indiferent dacă 
autorul isi declară sau nu preferința pentru cauza pe care 
o susține. Independent de aceasta, ar fi poate bună 
uzanta de a cere fiecăruia să-şi formuleze explicit 
„premisele axiologice” sau interesul pentru care vrea să 
pledeze, ori de cite ori acestea nu sînt evidente. Aceasta 
este însă o cerinţă suplimentară, care nu trebuie 
confundată cu altele. 

2. În particular, acceptarea ei nu este o preconditie 
necesară a valabilităţii rationamentului ce urmează a fi 


desfăşurat şi care ar fi putut fi formulat şi în alte feluri. 
Există, totuşi, anumite avantaje cînd se porneşte de la o 
doctrină cu care toată lumea este familiarizată şi a cărei 
menționare este suficientă pentru a resuscita într-un 
minim de timp, în mintea auditoriului, anumite idei 
esenţiale. 

3. Cred că aş jigni inteligenţa cititorilor mei prin 
precizarea că acest gen de relativism n-are nimic de-a 
face cu relativitatea einsteiniană, dacă o asemenea 
confuzie nu s-ar intilni, totuşi, în literatura filozofică din 
zilele noastre. Faptul mi-a fost semnalat de profesorul 
Philipp Frank. 

4. Opinia contrară întilnită uneori trebuie pusă pe 
seama versiunilor simplificate ale teoriei productivităţii 
marginale, care supraviețuiesc în manuale şi care nu iau 
în considerare toate restricţiile cărora le sînt supuse 
funcţiile de producţie în viaţa reală, mai ales cînd e vorba 
de funcţii de producţie ale unor concernuri performante 
pentru care sînt fixate ferm, pentru moment, un număr 
de date tehnologice — întocmai cum în mecanica 
elementară nu se iau în considerare complicațiile ce se 
ivesc de îndată ce suprimăm postulatul simplificator că 
masele corpurilor se concentrează într-un singur punct. 
Dar o teorie marginalistă care ia în considerare restricţii 
ce, chiar şi în condiţiile concurenţei pure, împiedică ca 
factorii să fie plătiţi în conformitate cu productivitatile lor 
marginale, rămîne totuşi o teorie marginalistă. 

5. Chiar şi aci, după cum mi-a reamintit profesorul E. 
Hamilton, este probabil mai mult loc pentru elogii decit 
pentru reproşuri. 

6. Vezi îndeosebi S. N. H. Linguet, La Théorie des Lois 
Civiles (1767) şi felul cum îl comentează Marx în Teorii 
asupra plusvalorii, vol. |. 

7. Nu cunosc nici un caz în care înseşi regulile de 
inferenta sa fi suferit distorsiuni de natură ideologică. 
Sînt în schimb frecvente cazurile în care rigoarea testelor 
este relaxată sau sporită în funcţie de încărcătura 


ideologică a propoziției în discuţie. Cum acceptarea sau 
respingerea unui anumit rezultat statistic implică 
întotdeauna riscul de a greşi, simpla variaţie în 
disponibilitatea de a asuma acest risc va fi suficientă, 
chiar în lipsa altor motive, pentru a genera acea situaţie 
bine cunoscută în care doi economişti statisticieni trag 
concluzii opuse din aceleaşi cifre. 


CAPITOLUL 14 
Judecatile de valoare şi ştiinţa 


economică! 
KURT KLAPPHOLZ 


Kurt Klappholz (1927-) s-a născut în Polonia. A venit 
în Anglia după ce a supravieţuit unei detentii de trei 
ani în lagăre de muncă forţată şi de concentrare 
germane. A studiat la London School of Economics, 
unde predă în prezent. Interesele sale de cercetător 
se situează în domeniul metodologiei precum şi în 
domeniile interferenţe al filozofiei morale şi al 
teoriei alegerii sociale. 


Nu sînt sigur dacă profesorul Meek are dreptate atunci 
cînd afirmă că încă din secolul al XVIII-lea a existat o 
separare conştientă între economia politică şi etică.! 
Impresia mea este că, în Anglia cel puţin, această 
separare s-a produs abia mult mai tirziu, pe la mijlocul 
secolului al XIX-lea. Dar fie că o plasăm în secolul al 
XVIII-lea sau abia la mijlocul secolului trecut, rămîne 
destul de curios faptul că pînă şi autorii „ortodocşi” de 
astăzi din domeniul metodologiei economiei politice 
socotesc necesar să afişeze principiul neutralității etice şi 
să insiste asupra lui. Mărturisesc că lucrul acesta mă 
nedumereşte deoarece, după cum arată profesorul Meek, 
acest punct de vedere este acceptat de majoritatea 
economiştilor contemporani (inclusiv el şi cu mine). Aşa 


1 Text publicat în British Journal for the Philosophy of Science, vol. 
15 (1964), pp. 97-114. Comunicare prezentată la Conferinţa anuală 
a Societăţii britanice de filozofia ştiinţei ţinută la Oxford în 
septembrie 1963. 

Tin să aduc mulţumiri lui L. P. Foldes şi lui Alan Musgrave pentru 
criticile lor meticuloase şi pentru valoroasele sugestii pe care mi le- 
au făcut. 


stind lucrurile, pare firesc să-i dăm dreptate profesorului 
Stigler atunci cînd spune că „nu pare necesar să fortam 
uşi deschise argumentind că economia politică ca ştiinţă 
pozitivă este etic neutră”? Cu toate acestea, un 
economist de talia profesorului Haberler, în recenzia 
făcută unui recent Festschrift?, aprecia ca binevenită 
energica apărare, de către unul din autori, a principiului 
de Wertfreiheit (neutralitate axiologica — n. trad.), 
întrucît „din păcate, acest lucru este astăzi mai necesar 
ca oricînd, în pofida clarificărilor aduse la timpul lor de 
Cairnes, Weber, Pigou etc...” 

Haberler n-a explicat de unde vine această necesitate 
presantă; poate însă că se gindea la ceea ce profesorul 
Hutchison numeşte recentul „val de critici sau de 
scepticism faţă de Wertfreiheit la autorii de frunte, mai 
masiv, pare-se, ca oricînd în perioada ce a trecut de cînd 
Senior şi J. S. Mill au trasat pentru prima data pentru 
economişti distincţia” [dintre propoziţiile normative şi 
cele pozitive]. 

O formulare succintă a acestei poziţii mai degrabă 
eretice găsim la Myrdal: 


Nu există altă cale de studiere a realităţii sociale decît din 
punctul de vedere al idealurilor umane. „Ştiinţă socială 
dezinteresată” n-a existat niciodată şi, din raţiuni logice, nu 
poate să existe. Conotaţiile valorice ale principalelor noastre 
concepte reprezintă interesul nostru pentru o anume 
chestiune, dau orientare gindurilor noastre şi însemnătate 
inferentelor noastre. Ele generează întrebările, fără de care nu 
există răspunsuri. 

Din recunoaşterea faptului că înseşi conceptele noastre 
posedă o încărcătură valorică rezultă că ele nu pot fi definite 
decît în termenii unor evaluări politice. Rigoarea ştiinţifică 
pretinde ca aceste evaluări să fie explicit formulate. Ele repre- 
zintă premisele valorice ale analizei ştiinţifice; contrar unor 
opinii larg împărtăşite, nu numai concluziile practice la care 
conduce o analiză ştiinţifică, ci şi însăşi această analiză 
depinde cu necesitate de premise valorice.” 


Această formulare sugerează unele din preocupările 
care în opinia autorului dau naştere aşa-numitei 
probleme a valorilor în ştiinţele sociale, problemă de care 
mă voi ocupa în cele ce urmează. 

Punctul de vedere al lui Myrdal pare să implice o 
negare totală a poziţiei ,ortodoxe” formulate cu 
frumoasă simplitate de către J. N. Keynes încă în 1890: 
„propoziţia ca uniformitatile economice pot fi studiate 
fără a se emite judecăţi etice şi fără a se formula 
precepte economice pare în fapt să aibă atit de puţină 
nevoie de dovezi, cînd problema în discuţie a fost clar 
înţeleasă, încît e greu să spui în sprijinul ei ceva care să 
nu fie un simplu truism”.® 

Spuneam că punctul de vedere al lui Myrdal pare să 
contrazică poziţia „ortodoxă”. Aşa şi este, dacă-l luam ad 
litteram, pentru că în conformitate cu concepţia ortodoxă 
ipotezele economice sînt compatibile cu orice fel de 
premise valorice, ceea ce înseamnă că sînt independente 
de acestea. Dar poate că nu trebuie să luăm spusele lui 
Myrdal ad litteram. În orice caz, poate că e util să 
începem cu o recapitulare a poziţiei „ortodoxe”. 

Această poziţie se sprijină pe observaţia lui Hume că 
norme sau propuneri nu pot fi deduse doar din enunturi 
descriptive’, enunturile descriptive fiind definite drept 
enunturi ce posedă valori de adevăr (indiferent daca este 
posibil sau nu să stabilim adevărul lor). Astfel, enunturile 
ce posedă valori de adevăr sînt axiologic neutre, în 
sensul că numai din ele nu se pot deduce propuneri; din 
punct de vedere logic, ele n-au nici un fel de implicaţii 
etice. Şi cum „partea ştiinţifică a economiei politice 
constă exclusiv din enunturi descriptive, ea nu poate să 
aibă nici un fel de implicaţii etice, fiind deci axiologic 
neutră”. 

Dacă asta este ceea ce înţelegem prin „neutralitate 
axiologică”, atunci, dupa cum spunea J. N. Keynes, pare 
un adevăr banal că economia politică, şi ştiinţele sociale 


în general, pot fi axiologic neutre. Afirmația că atunci 
cînd discutăm probleme ale ştiinţelor sociale nu putem 
evita să emitem judecăţi de valoare sau că aici ceea ce 
spunem implică în mod necesar judecăţi de valoare 
sugerează că „natura” obiectului e cea care ne impune 
modul de a vorbi despre el.?° Evident, însă, că lucrurile 
nu stau aşa; de noi depinde dacă vom rosti sau nu 
formulări ce au doar pe jumătate valori de adevăr. Din 
acest punct de vedere, ştiinţele sociale nu diferă cu 
nimic de alte arii ale discursului. 

Nu-mi dau seama dacă cei ce susţin că economia 
politică este inevitabil „impregnată cu valori” vor fi 
neapărat în dezacord cu cele spuse de mine: după cum 
observă profesorul Hutchison, unele din critici „... nu par 
a fi cu necesitate ireconciliabile cu doctrinele 
«pozitiviste»...”!! Eu n-am făcut decit să  reafirm 
concepţia „ortodoxă” privind imposibilitatea de a infera 
din ipoteze propuneri. Cei ce insistă asupra inevitabilei 
„impregnări valorice” sînt deseori preocupaţi să arate 
relevanţa „valorilor” pentru cercetarea economică şi 
dezbaterea privind strategia economică. Lucrul acesta 
este adevărat — chiar banal adevărat, de vreme ce 
valorile sînt relevante pentru toate activităţile umane — 
dar nu afectează în nici un fel teza „ortodoxă” a 
neutralității etice din punct de vedere logic. 

Ar fi obositor să recapitulam toate argumentele 
desfăşurate în sprijinul tezei „impregnării valorice”. Voi 
selecta doar cîteva dintre ele spre a ilustra teza mea că 
ele lasă neatinsă poziţia „ortodoxă”. Inainte de asta 
trebuie să exprim însă o rezervă. Acuzaţiile de 
„impregnare valorică” au fost formulate în cadrul unei 
discuţii academice despre poziţia „ortodoxă”, dar e 
posibil ca ţinta lor să fi fost alta. E posibil ca ele să fi fost 
concepute ca nişte critici — adesea indreptatite — ale 
declaraţiilor publice făcute de unii economişti. Publicul 


poate uşor să comită eroarea naturalistă!, iar 
economistul academic, prin modul cum îşi formulează 
declaraţiile, se poate intimpla să încurajeze aceasta 
eroare. Intr-un context de acest fel, probabil că 
onestitatea cere să procedăm în modul descris de 
Weber. Acesta a sugerat că un autor care acceptă 
„eterogenitatea absolută” dintre descriere şi prescriere, 
dar doreşte să le discute pe amindoua deodată, trebuie 
să se asigure că „nu-şi amageste în mod neintentionat 
(sau din simpla plăcere de a-şi exersa istetimea) cititorii 
în privinţa  absolutei eterogenitati a problemelor. 
Personal sînt de părere că nimic nu e prea „pedant” dacă 
foloseşte la evitarea unor confuzii.!? Faptul că publicul ar 
putea să încarce cu valenţe etice termeni ca „venit 
naţional” sau „bunăstare a comunităţii”, chiar dacă 
economiştii îi folosesc în sens pur descriptiv, a fost unul 
din motivele pe care l-au facut pe dl Little să considere 
propoziţiile ce conţin asemenea termeni drept emotive şi 
ca atare etice.!* Cum spunea dl Archibald: „Mi se pare ca 
se face oarecare confuzie între două probleme diferite — 
domeniul căruia îi aparţine teoria economică a 
bunăstării, şi limbajul cel mai potrivit pentru a comunica 
publicului rezultatele cercetării economice. Dacă 
Încercăm să rezolvăm prima dintre ele făcînd referiri la 
cea de a doua, va rezulta într-adevăr o încurcătură.!* Cea 
de-a doua problemă, oricît ar fi de importantă, nu mă 
preocupă deloc aici. 

Voi examina acum pe scurt unele din argumentele 
avansate în sprijinul tezei „impregnării valorice”. 

(1). O dată cu declinul credinţei în inducţie sau — cum 
se exprimă Myrdal — al „empirismului naiv”, s-a înţeles 
din ce în ce mai bine că, pentru a putea obţine 
răspunsuri, trebuie să punem întrebări; iar aceasta duce 
la descoperirea descumpănitoare că întrebările pe care 


1 Denumire folosită în filozofia analitică pentru rationamentele — 
considerate logic incorecte — prin care se derivă judecăţi de valoare 
din premise exclusiv factuale. (N. t.) 


le punem e posibil să fie influențate de valorile noastre! 
Astfel, valorile sînt inextricabil implicate din capul locului. 
Aceasta arată imediat că economia politică nu este etic 
neutră, căci acum e clar că valorile noastre determină în 
parte ideile noastre despre ceea ce este posibil din punct 
de vedere practic. Nimeni, cred, n-are motive să nege 
adevărul acestei descoperiri. Singurul lucru surprinzător 
este concentrarea aproape exclusivă asupra „valorilor” 
ca factor precumpanitor, de parcă imaginaţia, 
inventivitatea şi simpla dexteritate tehnică ar fi de 
importanţă neglijabilă.” 

In orice caz, contrar unor vagi impresii, este clar că 
aceasta descoperire nu afectează în nici un fel 
neutralitatea logică a economiei. 

Pare-se că „neutralitatea” este înţeleasă uneori într-un 
sens mai larg, acela că enunturile descriptive în care o 
persoană crede nu trebuie neapărat — sau, eventual, că 
nici nu pot — să-i influenţeze vederile etice. Probabil că 
profesorul Smithies avea în minte această noţiune de 
neutralitate atunci cînd spunea că e greu de admis „că 
vreo teorie economică poate fi ideologic neutra”.’® Si 
acesta este un adevăr banal; Teoria generală a lui 
Keynes nu era nici ea neutră în acest sens şi mă bucură 
s-o spun. Evident însă că acest gen de „neutralitate” n- 
are nimic de-a face cu neutralitatea logică; şi nu ştiu 
dacă a susţinut cineva vreodată că economia politică sau 
indiferent care altă ştiinţă este neutră în acest sens 
particular.” Această viziune asupra „neutralităţii” e 
posibil să fi fost sugerată de formulări de felul „economia 
politică este neutră în privinţa scopurilor”; sau că, 
„economia politică în calitate de ştiinţă pozitivă este 
neutră din punct de vedere etic — si deci politic’ .’° Dar 
aceasta este desigur o viziune eronată, pentru că ar 
implica ideea că argumentele factuale nu joacă nici un 
rol în discursul moral. 

Dificultăţile pe care le generează confuzia dintre 
afirmaţiile etice şi cele „persuasive” ies bine în evidenţă 


în discuţia pe care o face dl Little despre conţinutul etic 
al economici politice. Pe de o parte, el voia, pe cit se 
pare, să definească judecatile de valoare drept enunturi 
„persuasive”, pe de altă parte, însă, îşi dădea foarte bine 
seama că enunturile pur descriptive pot fi şi ele uneori 
persuasive. Exista, deci, pericolul de a ajunge la 
concluzia că toate enunturile pot fi persuasive şi deci pot 
fi judecăţi de valoare. Încercînd să evite această dilemă, 
dl Little face următoarea sugestie: 


Trebuie să adăugăm că nu e suficient ca o judecată de 
valoare să-i influenţeze pe oameni. Pe oameni îi poţi influenţa 
învederîndu-le consecinţele atitudinilor morale sau estetice pe 
care ei le au faţă de anumite fapte. O judecată de valoare este 
o judecată care tinde să-i influenţeze prin modificarea acestor 
credinţe sau atitudini.20 


Pe cit îmi pot da eu seama, această sugestie nu este 
nicidecum de natura să clarifice distincţia dintre 
afirmaţiile persuasive ce sînt judecăţi de valoare şi cele 
ce nu sînt. Fireşte, eu nu consider că este necesar să se 
facă o asemenea distincţie, e suficient să ne amintim 
doar de principiul logic al neutralității etice, dar sa 
admitem în acelaşi timp ca enunturile factuale din 
economia politica pot fi ,persuasive” la fel ca judecatile 
de valoare. 

(2) Intocmai cum alegerea întrebărilor poate fi 
influenţată ideologic, tot aşa poate fi influenţată, după 
cum a atras atenţia profesorul Meek, acceptarea de către 
noi ca „adevărate” a anumitor răspunsuri la ele. Ipoteza 
că ceea ce considerăm drept răspuns „adevărat” este 
adesea în funcţie de ideologie s-ar prea putea să fie 
adevărată în cazul economiştilor. Astfel, avînd în faţă 
aceleaşi statistici, economiştii cu orientare de stînga tind 
să „infere” din ele că impozitarea progresivă n-are efect 
descurajator, pe cînd economiştii cu orientare de dreapta 
tind să „infere” că are. Tot aşa, economiştii cu vederi de 


stinga au fost de părere că elasticitatile internationale 
ale ofertei şi cererii sînt prea mici pentru ca 
devalorizarea să poată îndrepta un deficit al balanței de 
plăţi, în care caz se poate dovedi imperioasă instituirea 
de controale directe, pe cînd economiştii cu vederi de 
dreapta socoteau aceste elasticitati suficient de mari 
pentru ca devalorizarea să dea rezultate. Economiştii de 
dreapta au fost în general favorabili ipotezei că recenta 
inflaţie a fost provocată de o cerere excedentară, pe cînd 
cei de stînga au favorizat ipoteza inflaţiei provocate de 
costuri.7? 

Adaugind aceste exemple la cele date de profesorul 
Meek, vreau să spun doar ca nu accept ideea sa de 
„relativitate a teoriei economice”. Două teorii 
contradictorii nu pot fi ambele adevărate decit, fireşte, 
dacă sînt numai aparent contradictorii. Se pune însă 
întrebarea dacă aceste exemple, admiţind că sînt 
corecte, infirmă concepţia ,ortodoxa” despre 
Wertfreiheit. Evident ca nu, deoarece motivele pentru 
acceptarea adevarului sau a falsitatii unui enunt nu pot 
afecta în nici un fel statutul lui logic (care depinde doar 
de faptul dacă el are sau nu o valoare de adevăr, nu de 
faptul de a fi adevărat). 

Ceea ce arată aceste exemple, însă, este că în 
economia politică testarea teoriilor, care constituie unul 
din semnele distinctive ale activităţii ştiinţifice, se află 
încă într-un stadiu imatur. Impresia mea este că 
economiştii încearcă adesea să testeze teorii care, aşa 
cum se prezintă, pur şi simplu nu sînt testabile.?? Acesta, 
fireşte, nu înseamnă că ele sînt neapărat tautologice, ci 
arată că sînt metafizice. Şi dacă din punctul de vedere al 
sociologiei cunoaşterii poate fi interesantă întrebarea de 
ce cutare oameni cred în cutare teorii metafizice, 
această întrebare este în mod clar irelevantă pentru 
problema logică a raportului dintre fapte şi valori. 

(3) Ajung acum la teza că noţiunile economiei politice 
ne. sînt normative... în sensul mult discutat în ultima 


vreme, că pot să aibă conotaţii emotive şi pot să fie 
folosite nu doar pentru a descrie, ci şi pentru a convinge 
sau recomanda..."2* In timp ce dl Streeten pare a fi de 
părere că asta se aplică la toate noţiunile, dl Little 
socoteşte valabilă afirmaţia în principal pentru anumite 
concepte ale economiei bunăstării. 

Nu am nici o îndoială că economia politică — şi, de 
altfel, orice altă ramură a ştiinţei — poate fi folosită în 
manieră „persuasivă”, şi că economia politică a şi fost 
folosită deseori în acest fel. Dar am menţionat deja că 
acest potenţial persuasiv nu prezintă nici un interes, cel 
puţin pentru ceea ce urmăresc eu aici. 

După cum arată dl Streeten, ideea că economia 
politică este „impregnată valoric” pentru că foloseşte un 
„limbaj emotiv” şi „definiţii persuasive” a dobindit 
popularitate abia în perioada din urmă. Raspindirea 
limbajului emotiv a fost observată însă cu mult înainte, 
spre exemplu de către Cairnes, care l-a criticat pe 
Bastiat că foloseşte „termeni pasionali”: 


Profitind de dublul înţeles al unor termeni „pasionali” cum 
sînt cei de „principiu”, „valoare”, „serviciu” şi alţi asemenea, 
el a constituit o teorie ce lasă impresia că acoperă ambele 
soluţii — aceea de a explica şi aceea de a justifica faptele la 
care se aplică. Din păcate, vocabularul economic se pretează 
foarte lesne la acest gen de teoretizare şi puţini sînt autorii 
care nu s-au lăsat amagiti, din această cauză, într-o măsură 
mai mare sau mai mica.”4 


Deşi Cairnes n-a argumentat că intruziunea unui 
asemenea limbaj imprima economiei politice o factura 
etică, dl Little o face, cel putin in ce priveşte economia 
bunastarii. G.C. Archibald a izbutit — cel putin spre 
satisfacția mea — să respingă argumentul lui Little. 
Obiectia fata de punctul de vedere al lui Little poate fi 
rezumată astfel: noţiunile de „limbaj emotiv” si de 
„definiţie persuasivă” pot fi relevante şi interesante din 


punctul de vedere al psihologiei şi sociologiei, ca şi, 
probabil, din cel al „sociologiei cunoaşterii” (cercetare 
deosebit de predispusă să confunde şi chiar să identifice 
cele două întrebări absolut distincte: „este adevărat 
enunţul X?” şi „care au fost motivele formulării enuntului 
X?”). Este însă clar că aceste noţiuni, care tin de 
motivele şi de efectele psihologice ale folosirii anumitor 
cuvinte, sînt total irelevante pentru statutul logic al 
diferitelor propoziţii. 

(4) În timp ce diversele argumente, menţionate aici, 
menite să demonstreze „impregnarea valorică”, au venit 
în principal din surse „neortodoxe”, acuzaţia ca la 
începuturile ei economia politică a bunăstării a importat 
în chip ilicit „judecăţi de valoare” a fost formulată de un 
autor eminamente „ortodox” — profesorul Robbins. Voi 
face o scurtă digresiune pentru a examina raţionamentul 
lui Robbins şi consecinţele acceptării lui pentru economia 
politică a bunăstării. 

În faza ei timpurie, economia politică a bunăstării 
folosea noţiunea de „utilitate socială” ca sumă a 
utilităţilor indivizilor. Robbins era de părere că această 
noţiune „... nu-şi are locul în ştiinţa pură”?5, deoarece 
comparatiile interpersonale între utilităţi nu pot fi testate 
prin observaţie, introspectie sau prin punere de întrebări. 
Desigur, astfel de comparații sîntem nevoiţi să facem în 
viata de fiecare zi; ele sînt însă „arbitrare” si 
„convenţionale”, aşadar normative. Prin urmare, o 
economie politică a bunăstării ce cuprindea astfel de 
noţiuni era şi ea normativă. 

Ideea lui Robbins după care comparatiile de utilitate 
interpersonale sînt judecăţi de valoare şi ca atare n-au ce 
căuta într-o economie politică „ştiinţifică” a bunăstării 
pare a fi fost larg acceptată printre economişti?! în ciuda 
faptului că argumentul său se baza pe confundarea 
enunturilor netestabile cu judecatile de valoare şi, în 
consecinţă, cuprindea o contradicţie. Astfel, Robbins 
considera că, în legătură cu comparatiile interpersonale, 


se făceau supoziţii ,... care, indiferent dacă erau 
adevărate sau false, nu puteau fi niciodată 
verificate...”?; dacă însă comparatiile interpersonale pot 
fi adevărate sau false (chiar admitind că n-am avea 
mijloace de a stabili cum sînt de fapt) atunci, prin 
definiţie, ele nu pot fi judecăţi de valoare. Pe baza 
argumentului lui Robbins sîntem obligaţi să conchidem 
că, fie că socotim sau nu „ştiinţifice” comparatiile 
interpersonale, nu le putem considera judecăţi de 
valoare. 

Aş dori să mă ocup aici şi de un alt aspect, evidenţiat 
tot de Archibald şi care stă în legătură cu problema 
comparatiilor interpersonale între utilităţi. Archibald a 
insistat ca nu trebuie să ne angajăm în dispute 
„esenţialiste” întrebînd dacă este permis sau nu ca un 
indice sau altul să fie botezat un „indice al bunăstării”. 
Am putea, dacă dorim, să botezăm aşa un indice al 
nivelului de ocupare a forţei de muncă sau al distribuirii 
venitului. Vechea întrebare dacă bunăstarea poate fi 
măsurată în cadrul economiei „ştiinţifice” a bunăstării ar 
dispărea atunci în virtutea alegerii definiţiei (sau, în cel 
mai rău caz, ar deveni o problemă tehnică de măsurare a 
indicelui particular pe care l-am selectat). 

Archibald avea, fireşte, dreptate în ce priveşte 
sterilitatea disputelor esentialiste. Dar lucrurile nu stau 
atit de simplu. Teoria economică a bunăstării este, şi a 
fost întotdeauna, individualistă; ea pornea, adică, de la 
postulatul că nu există un interes independent al 
comunităţii, distinct de interesul sau de bunăstarea 
indivizilor ce compun comunitatea. In economia politică a 
bunăstării, „bunăstarea comunităţii” a fost întotdeauna 
înţeleasă în acest sens.”° 

Or, dacă spunem că o creştere a gradului de ocupare a 
forţei de muncă reprezintă „o creştere a bunăstării”, 
trebuie să fim conştienţi că această creştere a gradului 
de ocupare, fiind în avantajul anumitor oameni, poate să- 
i prejudicieze pe alţii. Dacă raminem atasati concepţiei 


noastre individualiste despre „bunăstarea comunităţii”, 
va trebui, deci, să facem comparații interpersonale de 
utilitate între cei ce au de cîştigat şi cei ce suferă un 
prejudiciu. Aşadar, problema comparatiilor 
interpersonale de utilitate nu poate fi rezolvată prin 
simpla definire a unui indice al bunastarii. Daca, urmind 
îndemnul lui Archibald, definim pur si simplu „o creştere 
a gradului de ocupare” drept o creştere a bunăstării, cu 
aceasta ignorăm dar nu rezolvăm problema comparării 
cîştigului adus de respectiva schimbare unor membri ai 
societăţii cu pierderea adusă de ea altora. Or, în 
economia politică a bunăstării, în centrul interesului se 
situează tocmai problema de a şti care măsuri de politică 
economică promovează interesele membrilor 
comunităţii. Dacă vrem să discutăm această problemă, 
sîntem nevoiți să facem comparații interpersonale, 
exceptind doar cazul (îmi închipui) destul de rar în care o 
preconizată schimbare de politică se bucură de aprobare 
unanimă. Metoda lui Archibald înseamnă pur şi simplu să 
nu discutăm această problemă. 

Sper că critica pe care am făcut-o lui Archibald nu este 
viciată de esentialism, şi cu asta trec la examinarea încă 
unui argument avansat în sprijinul ideii că economia 
politică este, în mod inevitabil, „impregnată cu valori”. 

(5) Poziţia „ortodoxă” cuprindea teza că „economistul 
în calitatea sa de economist” nu poate să recomande 
adoptarea unei politici economice ca fiind preferabilă 
alteia; că, deci, el nu poate, ca economist, să dea sfaturi 
imperative. Aceasta mi se pare a fi o reformulare destul 
de nepotrivită a tezei logice ca din enunturi descriptive 
nu se pot deduce prescriptii. 

Dar potrivit concepţiei „ortodoxe”, economistul în 
calitatea sa de economist ar putea da sfaturi ştiinţifice, 
dacă s-ar limita la imperative ipotetice. Acesta este 
contextul în care a fost deseori folosită dihotomia 
mijloace-scopuri. Dacă „scopurile” sînt fixate, să zicem 
de o autoritate politică, economistul poate consilia 


„Ştiinţific” cu privire la mijloacele optime de realizare a 
lor. 

Deşi dihotomia mijloace-scopuri este destul de veche, 
se descoperă din nou si din nou că ea nu este deloc o 
dihotomie clară. Astfel, dl Streeten arată că „oamenii nu 
atribuie valoare doar scopurilor ultime (indiferent ce s-ar 
înţelege prin această sintagmă); şi nu le este indiferent 
ce mijloace se folosesc pentru promovarea acestor 
scopuri, nici chiar atunci cînd, din punct de vedere tehnic 
sau din alte puncte de vedere, aceste mijloace sînt 
perfect echivalente”. 

Aparent, posibilitatea de a da sfaturi axiologic neutre, 
adică ipotetic-imperative, se bazează pe posibilitatea 
unei separări nete între mijloace şi scopuri. Faptul că 
această separare netă se poate adesea dovedi 
imposibilă... „restrînge mult sfera în care prognoza poate 
progresa fără a accepta sau a ne ataşa aproape tot 
timpul de anumite evaluări specifice. Acest fapt 
îngustează domeniul «neutralității» şi al «obiectivitatii» 
aşa cum sînt definite acestea de protagoniștii 
mentionatei dihotomii”.°° 

Astfel, ideea de sfat „axiologic neutru”, „ştiinţific”, 
care poate fi perfect valabilă cînd e vorba de probleme 
pur inginereşti, este aparent iluzorie în cazul problemelor 
de politică socială. 

Toată lumea va fi de acord că economiştii — şi mulţi 
alţii, ca de pildă experţii militari — dau adesea sfaturi 
puternic impregnate valoric. Cu toate acestea, eu nu 
cred că absenţa unei dihotomii tranşante între mijloace şi 
scopuri face imposibilă o consiliere „axiologic neutră” 
sau „ştiinţifică”; dacă o astfel de consiliere este sau nu 
posibilă mi se pare că ţine doar de posibilitatea de a face 
în mod valid o anumită inferenta. 

Pentru a putea să dăm un sfat axiologic-neutru, 
trebuie să ne fie date premise etice care, în conjunctie cu 
anumite ipoteze empirice şi condiţii iniţiale, să ne 
permită deducerea unei prescripţii. Daca şi numai dacă o 


astfel de deducție este posibilă, sfatul va fi „neutru sub 
aspect axiologic”. 

Voi ilustra această idee printr-un exemplu banal. Să 
presupunem că avem premisa prescriptivă; 

(a) „Guvernul trebuie să adopte orice măsură de 
natură să ridice gradul de ocupare a forţei de muncă ori 
de cîte ori şomajul depăşeşte x%. 

Dacă la aceasta adăugăm premisele: 

(b) „Nivelul actual al şomajului depăşeşte x%” şi 

(c) „Măsura A va ridica gradul de ocupare”, putem 
deduce 

(d) „Guvernul trebuie să adopte măsura A”. 

Dacă unui economist i s-ar da (a) iar el ar putea să 
formuleze (b) şi (c), „sfatul” său (d) ar fi „axiologic 
neutru”. În acest exemplu, însă, unde apare un singur 
scop, exclusiv, al politicii sociale, nici nu se pune, la 
drept vorbind, problema alegerii. Orice măsură care 
ridică gradul de ocupare a forţei de muncă este o măsură 
„potrivită” şi, dată fiind unicitatea scopului, la fel de 
„bună” ca oricare alta. Cei ce concep măsurile politice nu 
urmăresc niciodată, sau doar rareori, cîte un singur scop; 
ei urmăresc de regulă un număr de scopuri „incom- 
patibile” în sensul că atingerea „într-o mai mare măsură” 
a unuia din ele nu se poate realiza decit cu preţul 
renunţării la o anumită parte din celelalte.** 

În aceste împrejurări derivarea logică a celei mai 
indicate politici reclamă (a) cunoaşterea „funcţiei de 
utilitate”?? a celui ce elaborează respectiva politică şi (b) 
cunoaşterea „funcţiei de posibilitate” care descrie „cît de 
mult” se cere sacrificat dintr-un scop pentru atingerea 
într-o măsură sporită a altora. Repet, dacă unui 
economist i s-ar da funcţia de utilitate a „clientului” său, 
care, împreună cu funcţia de posibilitate oferită de 
economist, ar face posibilă derivarea politicii „adecvate”, 
sfatul stabilit pe această cale ar fi axiologic neutru. De 
notat că dacă formulăm problema în acest mod, nu va 
trebui să ne batem capul cu lunecoasa dihotomie 


mijloace-scopuri. Ci vom întreba, pur şi simplu: date fiind 
diferitele moduri de acţiune posibile (descrise de funcţia 
de posibilitate), care este modul de acţiune „optim”, dată 
fiind funcţia de utilitate? Trebuie, încă o dată, să fie clar 
că absenţa unei dihotomii tranşante între „mijloace” şi 
„Scopuri” nu exclude din punct de vedere logic 
posibilitatea consilierii axiologic neutre. 

Am încercat să elucidez condiţiile logice în care se 
poate spune despre sfatul conditional ca este axiologic- 
neutru. Voi analiza numaidecit dacă un consilier „expert” 
în economie s-ar putea găsi vreodată în postura de a da 
un sfat axiologic-neutru în sensul definit. M-am 
concentrat asupra aspectului logic al acestei chestiuni, 
pentru că despre el s-a discutat mult,” deşi nu 
totdeauna cu claritatea dorită. In particular, nu s-a pus, 
pare-se, suficient accentul pe condiţia deductibilitatii. De 
exemplu, dl Streeten a încercat să formuleze condiţiile 
consilierii axiologic neutre după cum urmează: 


Aşa cum am văzut, [dihotomia mijloace-scopuri] era menită 
să circumscrie o sferă neutră în care se pot face asertiuni 
obiective şi în care nu intră nici un fel de evaluări. Dacă însă 
mijloacelor li se ataşează valori, restricţiile cerute de 
acceptarea scopurilor devin necesare la tot pasul. Dacă un 
scop S poate fi atins prin modalităţile de acţiune a, b şi c şi 
dacă lui a, b si c nu li se ataşează valori directe, este posibilă 
o discuţie ştiinţifică a acestor moduri de acţiune făcînd total 
abstracţie de evaluări; discuţie în jurul unor întrebări de felul: 
cît timp necesită fiecare din ele, cît de eficace promovează 
scopul S, la ce alte rezultate Sı, S2 etc., alături de S, este 
probabil să conducă ş.a.m.d. Este posibil atunci să se ajungă 
la concluzia, să zicem, că a este modul de acţiune cel mai 
eficace, dacă se doreşte S şi dacă Sı, S2 etc. sînt factori de 
reţinere insuficienti (sau efecte secundare binevenite). Acesta 
e modelul pe care-l au în mod obişnuit în vedere economiştii 
practicieni. 

Nu se poate însă proceda aşa dacă se ataşează valori 
directe modurilor de acţiune a, b şi c însele. Pentru că atunci 
putem doar să spunem, tautologic, alegeţi a dacă doriţi a, 


alegeţi b dacă doriţi b etc., pe cînd mai înainte puteam spune: 
alegeţi a dar nu b sau c, dacă doriţi S. Dat fiind că menţiunea 
ipotetică privitoare la evaluare se cere introdusă în fiecare 
stadiu, analiza empirică dispare aici cu totul. 

Dacă am vrea să discutăm obiectiv despre mijloace în 
raport cu scopuri „date”, ar trebui satisfăcute următoarele 
postulate neplauzibile: 

1. Oamenii nu ataşează mijloacelor nici o valoare directă, ci 
doar o valoare instrumentală. 

Oamenii ataşează scopurilor numai o valoare directă şi nu 
le privesc niciodată drept mijloace pentru alte scopuri. 

Nici un fel de alte efecte ale mijloacelor, în afară de 
scopurile „date”, nu au valoare directă. 34 


S-ar părea că, după dl Streeten, posibilitatea „de a 
discuta obiectiv despre mijloace în raport cu scopurile 
«date»“ există numai dacă avem o premisă descriptivă 
de următorul fel: 


Ori de cite ori nivelul şomajului depăşeşte x%, guvernul 
trebuie să ia pentru restabilirea nivelului de ocupare a forţei 
de muncă orice măsură care (a) duce la atingerea acestui 
obiectiv mai repede decit oricare alta, şi (b) nu duce la un 
deficit al balanței de plăţi, nici (c) la o inflaţie mai mare de 2% 
pe an. 


Dacă ar exista, de exemplu, două măsuri capabile să 
restabilească în acelaşi interval de timp nivelul de 
ocupare şi care satisfac deopotrivă condiţiile (b) şi (c), 
ele ar fi la fel de „potrivite”. Dar dacă n-ar exista nici o 
măsură care să satisfacă singură toate cele trei condiţii, 
nu s-ar putea deduce nici o recomandare. Încît, după di 
Streeten, putem „discuta obiectiv despre mijloacele în 
raport cu scopurile date” numai cînd nu există nici un 
„conflict” între telurile politicii economice,* în timp ce 
economiştii s-au ocupat, de regulă, de situaţii în care un 
asemenea „conflict” este prezent. 

Am arătat deja că faptul că un factor de decizie 
ataşează, eventual, valori „mijloacelor” nu exclude 


posibilitatea unui sfat empiric, axiologic neutru. 
Concluzia dlui Streeten că în acest caz sfatul nu poate fi 
decit tautologic pare să depindă de presupozitia că 
oamenii vor (a) sau (b) indiferent de costuri, aşadar că 
nu se pune problema unei alegeri. 

Atit despre aspectele logice ale problemei sfatului 
axiologic neutru. Dar se poate oare aştepta în mod 
rezonabil un consilier economic să i se ofere un set de 
„obiective ale politicii economice” care să facă posibilă 
deducerea unui sfat axiologic neutru? Răspunsul este, 
evident, „nu”. „Obiectivele politicii” nu sînt pur şi simplu 
„date”; evidenţierea şi modificarea lor are loc în cursul 
discuţiei. Acest gen de discuţie va avea inevitabil un 
caracter „persuasiv” din moment ce scopul ei este de a 
convinge pe cineva să adopte anumite obiective politice. 
O discuţie pur critică, constind, adică, în semnalarea 
unor incompatibilitati între obiectivele politice sau a unor 
incompatibilităţi între obiective şi modurile de acţiune 
preconizate, este inadecvată, deoarece nu poate furniza 
prin ea însăşi un set de obiective compatibile. Unii vor 
susţine, poate, că expertul consilier trebuie să se 
mărginească la părţile critice ale unei asemenea discuţii; 
este însă îndoielnic că o atare restringere ar fi utilă sau 
practic posibilă. Incit putem uşor să fim de acord cu un 
fost consilier economic al guvernului Marii Britanii, care 
spunea că „este o iluzie să-ţi închipui că economistul 
impartial pe care-l adoră cei ce insistă asupra distincţiei 
dintre scopuri şi mijloace, dintre economia politică 
normativă şi cea pozitivă, poate trăi în lumea practica”.*° 
Este într-adevăr de neînțeles ca cineva sa fi împărtăşit 
vreodată această iluzie. 

Nimic din cele spuse în alineatul precedent n-are de-a 
face cu problema neutralității axiologice sau cu cea a 
posibilităţii recomandărilor axiologic neutre. Aceasta din 
urmă, după cum am încercat să dovedesc, este o 
problemă de deductibilitate; nu interesează, în acest 
context, cum se ajunge la formularea premiselor 


evaluative necesare (admitind, în genere, ca ele pot fi 


formulate). 
Am încercat să arăt că diversele moduri în care se 
susţine adesea, ,,... cu aere de mare profunzime”,* ca 


economia politica este în mod necesar impregnată 
valoric pot fi respinse cu uşurinţă. Cum se face însă că 
nişte critici ce în mod vădit nu-şi ating ţinta continuă să 
fie susţinute atît de zgomotos? Şi de ce apărătorii poziţiei 
,ortodoxe” mai continuă sa replice la aceste critici 
reafirmînd principiul neutralității axiologice — ceea ce e 
ca şi cum geografii de astăzi ar continua să argumenteze 
că Pamintul nu e plat. 

Orice încercare de a răspunde la aceste întrebări nu 
poate fi decît speculativă şi interpretativă. Dacă unui 
observator din afară cauza ostensibilă a disputei i se 
pare neautentică, nu-i rămîne decit să încerce a ghici 
cauzele reale. Aş vrea să închei sugerind unele raţiuni 
posibile ale persistentei acestei controverse. Ele nu se 
vor exhaustive, iar ordinea în care sînt discutate nu 
reflectă importanţa lor relativă: 

(a) Mulţi cultivă încă ideea că orice doctrină ce se 
poate pretinde în mod legitim „ştiinţifică” este ipso facto 
respectabilă şi posedă autoritate, pe cînd lipsa acestei 
etichete ar scădea din respectabilitatea şi autoritatea 
unei doctrine. Cum tot soiul de oameni nu apreciază 
concluziile economiei politice,” există un motiv de a se 
încerca să i se răpească acesteia presupusul ei statut 
ştiinţific sustinind că este „impregnată valoric”. Similar, 
cei ce insistă pe Wertfreiheit par adesea să considere 
implicit că autoritatea economiei politice depinde în mod 
hotaritor de acest element.* 

(b) Cei ce considera ca Wertfreiheit conferă autoritate 
pot sa considere, tot aşa, ca ea garantează 
impartialitatea pe cînd „impregnarea valorică” ar implica 
părtinirea. Pentru cei ce cred că enunturile descriptive 
sînt ,impartiale” si ca unica sursă a „părtinirii” o 
constituie judecatile de valoare, absenţa „părtinirii” se 


demonstrează aratind că economia politică este axiologic 
neutra.*° După cum am sugerat în cele de mai înainte, 
problema „părtinirii” este una din cauzele de căpetenie 
ale controversei referitoare la Wertfre/heit. 

(c) Cele două surse ale disputei referitoare la 
Wertfreiheit pe care le-am evidenţiat pina acum par să-şi 
datoreze influenţa faptului că n-au fost introduse explicit 
în această dispută, dar par să fi influenţat totuşi motivele 
unora dintre participanţi din ambele tabere. O dată ce 
sînt formulate explicit, irelevanta lor iese limpede în 
vileag. Aspectul la care mă voi referi acum, însă, are mai 
multă greutate. 

Imboldul de a răpi teoriei economice respectabilitatea 
ştiinţifică a fost, probabil, amplificat de teza care, după 
cum arată citatul din Stigler, nu mai este la modă — că 
„legile economiei descriu implicaţii inevitabile”.“ Un 
exemplu de asemenea „lege” era, propoziţia că 
„creşterea salariilor reale peste punctul de echilibru duce 
la şomaj”. însă această predictie, asemenea tuturor 
predicţiilor ştiinţifice, este relativă la satisfacerea 
anumitor condiţii legate de starea concurenţei pe o piaţă 
dată. O modificare a acestor condiţii poate să însemne că 
această predictie nu mai decurge din teorie. De exemplu, 
şomajul ce poate să rezulte pe o piaţă liberă din faptul că 
salariile sînt prea mari ar putea fi eventual preintimpinat 
prin reorientarea forţei de muncă. În general, condiţiile 
care ne indreptatesc să deducem predicții din teorii 
economice sînt ele însele susceptibile de modificare prin 
acţiunea umană, astfel încît putem fi în măsură să 
evităm anumite consecinţe printr-o modificare potrivită a 
acestor condiţii. Din acest motiv, rareori putem spune 
despre cutare obiectiv particular că este de neatins.“ }n 
formularea tradiţională a teoriei economice, pe aceste 
consideraţii nu s-a pus uneori un accent suficient de 
mare. 

Ni se sugerează, pornind de aici, o posibilă 
reinterpretare a doctrinei „impregnării valorice” care ar 


putea să pună într-o lumină mai favorabilă criticile ei la 
adresa gîndirii economice tradiţionale. Interpretarea, 
este, pur şi simplu, aceea că economia politică a fost 
întotdeauna influenţată de „valori” şi „ideologie” în 
sensul că anumite probleme importante ce puteau fi 
puse nu au fost, în fapt, luate în studiu.“ Critica acestei 
carente este legitimă şi posibil fertilă, mai ales dacă este 
însoţită de indicarea problemelor ce se consideră că au 
fost neglijate. Este regretabil că o argumentare de 
această factură a fost confundată şi chiar identificată cu 
cea care urmăreşte sa demonstreze „inevitabila 
impregnare valorică”. 


NOTE 


1. Profesorul Klappholz face mai multe referiri la R. 
Meek, ,,Value-Judgements in Economics”, British Journal 
for the Philosophy of Science 15 (1964), pp. 89-96, 
comunicare prezentata la aceeasi conferinta [ed]. 

2. G. Stigler, ,The Politics of Political Economists”, 
Quarterly Journal of Economics, 1959, 73, p. 522. 

3. G. Haberler, recenzie la Money, Growth and 
Methodology and Other Essays in Economics, ed. Hugo 
Hegeland, American Economic Review, 1963, 53, p. 145. 

4. T. W. Hutchison, „Positive” Economics and Policy 
Objectives, Londra, 1964, p. 18. 

5. G. Myrdal, Va/ue in Social Theory, Londra, 1958, pp. 
1-2. 

6. Citat in W. Hutchison, op. cit., p. 36. 

7. Daca nu se accepta aceasta conceptie, ci se sustine, 
de exemplu, un gen sau altul de naturalism, atunci 
pesemne ca impregnarea valorica trebuie considerata 
drept o problema universala, si nu specifica stiintelor 
sociale. 


8. Ştiu că este controversată încă problema dacă 
distincţia dintre „este” şi „trebuie” e una pur logică; vezi, 
de exemplu, A. Montefiore, A Modern Introduction to 
Moral Philosophy, Londra, 1958, capitolul 8. Pentru ceea 
ce mă preocupă aici este suficient să mentionez ca 
poziţia „ortodoxă” reclamă doar imposibilitatea de a se 
deduce norme sau propuneri din enunturi factuale. Nu 
este clar dacă criticii neutralității axiologice merg pina 
acolo încît să nege această imposibilitate. 

9. Acesta e sensul în care majoritatea autorilor 
,ortodocsi” au considerat axiologic neutră economia 
politică; cf., de exemplu, L. C. Robbins, The Nature and 
Significance of Economic Science, ed. a 2-a. Londra, 
1948, pp. 147-151. Susţinătorii principiului neutralității 
formulează, însă, ocazional acest principiu într-un sens 
mult mai larg. Profesorul Haberler, de pildă, susţinător 
fervent al neutralității etice, comenta astfel punctul de 
vedere al lui Pigou despre Wertfreiheit: „Dat fiind că 
excelenta formulare a lui Pigou, cu atit mai 
impresionantă cu cit evită jargonul economic şi filozofic, 
nu este suficient de cunoscută, îmi permit s-o citez: 
„Pentru ca «arta» reformei sociale să fie eficientă, baza 
ei trebuie aşezată într-o «ştiinţă». Contribuţia pe care 
economiştii aspiră s-o aducă practicii constă în a-i da 
acest fundament. Efortul lor, deşi s-ar putea să fie pus în 
mişcare de emoţii, se situează cu necesitate, el însuşi, în 
sfera intelectului. Resentimentul faţă de relele supuse 
investigaţiei trebuie ţinut sub control, riscînd altminteri 
să dăuneze exactitatii ştiinţifice a studiului nostru 
îndreptat spre descoperirea cauzelor lor. Aici mila, oricît 
ar fi de sinceră, şi mihnirea, oricît ar fi de reală, sînt nişte 
intruşi ce trebuie alungaţi fără preget. Am intrat în 
templul ştiinţei imbolditi de ele. In fata lor însă porţile 
ştiinţei se închid şi ele trebuie să aştepte afară pina cînd 
ne reintoarcem”. Unemployment, Home University 
Library, New York, 1913, pp. 10-11, G. Haberler, op. cit., 
p. 145. 


Gerschenkron de asemenea pare a sugera că principiul 
de Wertfreiheit opreşte ,,... ca judecatile de valoare ale 
omului de ştiinţă sa invadeze si să impregneze 
cercetarea sa” (A. Gerschenkron, „Reflections on 
Ideology as a Methodological and Historical Problem”, în 
Money, Growth and Methodology and Other Essays in 
Economics, ed. Hugo Hegeland, Lund, 1961, p. 184, n. S- 
ar putea să nu fie uşor de apreciat dacă un efort ştiinţific 
particular este axiologic neutru în acest sens, şi orice s- 
ar crede despre aceste recomandări privind conduita 
ştiinţifică, ele nu trebuie confundate cu principiul logic al 
neutralității etice. 

10. Parte din controversa privitoare la Wertfreiheit se 
referă nu atit la posibilitatea acesteia, cit la practicarea 
ei de către economişti, constituind astfel un aspect al 
acuzațiilor de optică (conştient sau inconştient) 
tendentioasa aduse acestora. Robbins, de exemplu, le 
socotea nejustificate (vezi op. cit., p. 151, n). H. Albert, 
pe de altă parte, a susţinut în „Das Werturteilsproblem 
im Lichte der logischen Analyse” (Zeitschrift fur die 
gesamte Staatswissenschaft, 1956, 112, p. 437), „dass 
die ökonomische Wissenschaft von mehr oder weniger 
versteckter Werturteilen wimmelte und dass ihren 
Vertretern die Einsicht in diesen Zustand und in seine 
Bedeutung oft fehlte. Sie meinten ein System von 
Wahrheiten konstruiert zu haben und boten teilweise ein 
System, in dem gewisse Direktiven eine dominierende 
Rolle spielen”. 

Am bănuiala ca acuzaţiile de tendentiozitate şi 
negarea lor constituie una din cauzele de căpetenie ale 
disputei despre Wertfreiheit. Din punct de vedere 
metodologic, însă, asemenea acuzaţii şi denegatii sînt 
total neinteresante şi irelevante. Hutchison sugerează 
(op. cit., p. 50) că distincţia netă dintre normativ si 
pozitiv „implică vizibil” excluderea „tendinţei” din ştiinţa 
economică. Probabil că acesta este uneori motivul 


sublinierii acestei distincţii, după cum voi argumenta mai 
jos; de fapt, însă, ea nu are o asemenea implicatie. 

11. T. W. Hutchison, op. cit., p. 47. 

12. M. Weber, The Methodology of the Social Science, 
ed. E. A. Shils si H. A. Finch, Illinois, 1949, p. 20. 

13. I.M.D. Little, A Critique of Welfare Economics, ed. 
intiia, Oxford, 1950, cap. 5. 

14. G.C. Archibald, ,Welfare Economics, Ethics and 
Essentialism”, Economica, 1959, 26, p. 324. 

15. ,Desigur, procesele de alegere de catre omul de 
ştiinţă a obiectului de studiu şi a modalităţii de abordare 
pot fi, şi probabil sînt, cu mult mai diversificate... decît ar 
rezulta din descrierea lor ca produse ale unor judecăţi de 
valoare”, A. Gerschenkron, op. cit., p. 1831. 

16. A. Smithies, „Economic Welfare and Policy”, în 
Economics and Public Policy, Brookings Lectures, 
Washington, D. C., 1954, p.2. 

17. „Modul nostru de acţiune este determinat în 
lumina faptelor, dar nu este dedus din ele”, J. A. 
Passmore, „Can the Social Sciences be Value-Free?” în 
Readings in the Philosophy of Science (ed. H. Feigl si M. 
Brodbeck), New York, 1953, p. 675. 

18. L. C. Robbins, op. cit., p. 147, desi eu nu cred ca 
Robbins împărtăşea aceasta concepţie. „Scopurile” în 
privinţa cărora Robbins considera „neutră” economia 
politică ar fi. judecatile de valoare ultime”. Robbins nu 
discută explicit statutul. judecatilor de valoare ultime”; 
dar noi le putem interpreta ca referindu-se la „gusturile” 
sau „preferinţele” decidentului. 

19. G. Stigler, op. cit., p. 522; sublinierea îmi aparţine. 

20. 1.M.D. Little, op. cit., p. 72. 

21. Pentru o discutie referitoare la aceasta credinta 
ideologic condiţionată în ipoteze, vezi F. A. Lutz, 
„Politische Uberzeugungen und _ nationalokonomische 
Theorie”, Ordo, 1957, 60. 

22. Profesorul M. Friedman, în „The Methodology of 
Positive Economics” din volumul Essays in Positive 


Economics, Chicago, 1953, a argumentat că teoriile 
economice, în special cele referitoare la situaţiile 
concurentiale, trebuie testate deducind din ele predicții 
despre preţuri şi cantităţi. Profesorul K. J. Arrow a 
remarcat, însă, că „implicaţiile tinind de preţuri si 
cantităţi ale modelului concurential... nu sînt uşor de 
derivat fără însemnate — şi în multe cazuri imposibile — 
eforturi econometrice”. K. J. Arrow, „Uncertainty an the 
Economics of Medical Care”, The American Economic 
Review, 1963, 53, p. 944, unde se sugereaza ca el nu 
considera testabila aceasta teorie. 

23. P. Streeten, „Introduction” la G. Myrdal, op. cit., p. 
XX. 

24. Citat în T. W. Hutchison, op. cit., p. 34. 

25. L.C. Robbins, op. cit., p. 139. 

26. Astfel, G. C. Archibald scria: ,,... Punctul de vedere 
al lui Robbins [ca economia politica a bunastarii este 
normativa] mi se pare corect daca economia politica a 
bunastarii depinde de comparatii personale de utilitate 
(netestabile), dar altfel nu...”, op. cit., p. 317, n. 1. Acest 
citat trădează evident confuzia ce se face între judecăţi 

28. Archibald pare să fi pierdut din vedere această 
consecinţă a individualismului. Astfel, el se plingea că 
„uneori pare a se sugera că, întrucit criteriul economiei 

independent de utilitatea celui ce stabileşte politica de 
urmat. S-ar putea ca Streeten să se fi gîndit la asta, în 
care caz are dreptate. 

36. R. L. Hall, „Reflections on the Practical Application 
of Economics”, Economic Journal, 1959, 69, p. 640. 

37. T. W. Hutchison, op. cit., p. 50. 

poate... fără a încălca regulile profesiunii, să ajungă la 
orice concluzie doreşte cu privire la orice problemă 
reală... In general, nu există punct de vedere... care să 

asemănător, J. N. Keynes considera că „încercarea de a 
amesteca cercetările cu privire la ceea ce este şi 

PARTEA IV 
Probleme şi perspective 
metodologice speciale 


Discuţiile privind metodologia economică lasă 
citeodata impresia că ceea ce se cere examinat este o 
unică activitate numită „economie politică”. De fapt însă 
există multe şcoli de economie politică diferite şi multe 
activităţi efectuate de economişti. Primele două eseuri 
din grupajul ce urmează propun cîte o discuţie neformală 
despre econometrie, care reprezintă încercarea generală 
de a folosi tehnici statistice în elaborarea şi testarea 
teoriilor economice. Econometria este un domeniu foarte 
tehnic, dar eseurile lui Marschak şi Keynes oferă o 
introducere neformala în obiectivele şi problemele ei. 
Remarcile lui Keynes privitoare la modelele economice 
sînt de mare interes şi dincolo de implicaţiile lor pentru 
econometrie. 

Eseul lui Lachman şi cel al lui Dugger prezintă două 
abordări diferite ale teoriei economice, aşa-numita 
abordare austriacă si institutionalismul, care au ambele o 
atitudine critică faţă de economia politică ortodoxă, însă 
din perspective total diferite. Economiştii austrieci, 
printre care se numără şi Lachmann, pun accentul pe 
subiectivitatea opiniilor, preferințelor şi anticipărilor si 
oferă o viziune diferită şi mai puţin obiectivă despre 
„Ştiinţa” economică. Instituţionaliştii, dimpotrivă, pun un 
accent mai mic pe decizia individuală, subliniind 
importanţa instituţiilor. După cum argumentează Dugger, 
ei au o atitudine rezervată faţă de caracterul abstract al 
teoriei ortodoxe. 


CAPITOLUL 15 
Despre instrumentele 


econometrice! 
JACOB MARSCHAK 


Jacob Marschak (1898-1977) şi-a făcut studiile la 
Universitatea din Heidelberg şi a predat la Yale, la 
Universitatea din Chicago şi la Universitatea din 
California. A jucat un rol de seamă în dezvoltarea 
econometriei. 


De ce ar trebui sa difere instrumentele inferentei 
inductive de la o disciplină empirică la alta? într-un sens 
mai profund, aceste instrumente nu diferă. 
Fundamentele logice ale econometriei sînt comune cu 
cele ale psihometriei şi ale biometriei, în fond şi cu ale 
meteorologiei si chiar ale fizicii experimentale. Se 
procedează la confruntarea a două sau mai multe 
mulţimi de propoziţii conjunct asertate despre fapte 
observabile (nu despre matematică, logică sau etică) 
pentru a stabili care din aceste mulţimi se află, într-un 
sens sau altul, într-o mai bună corespondenţă cu faptele. 
În terminologia lui Harold Hotelling, fiecare mulţime de 
propoziţii sau ipoteze conţine cite o submulțime care 
este „considerată” (testată) şi complementara ei care 
este „susţinută” (asumată) pentru ceea ce se urmăreşte 


1 Textul de faţă este o adaptare a Prefeţei (intitulată „Remarci 
asupra instrumentelor econometrice”) scrise de autor la cartea lui 
Carl F. Christ Econometric Models and Tools, John Wiley & Sons, Inc., 
New York, 1966. Multumesc editorului pentru permisiunea de a folosi 
Prefata. Printre alte expuneri relevante in forma de carte publicate 
dupa 1960, cititorul le va gasi utile pe cele ale lui Goldberger, 
Johnston, Klein, Malinvaud şi Theil. Ele sînt cuprinse în lista 
bibliografică de la sfîrşitul textului. 

După Synthese, vol. 20 (1969), pp. 483-488. 


într-o cercetare empirică particulară. În econometrie se 
obişnuieşte (începînd, pare-se, cu Mann şi Wald, 1943) 
ca propoziţiile susţinute sa fie numite „apriorice”, 
extinzindu-se astfel acest vechi termen filozofic la nişte 
propoziţii care, deşi nu sînt supuse testării în respectiva 
cercetare particulară, e foarte posibil să fi fost derivate 
din observaţii anterioare. Propoziţiile „apriorice” dau 
„specificarea” (termenul aparţine lui R. A. Fisher) unei 
parti — nu a totalitatii — proprietăţilor fenomenelor 
studiate, de exemplu, specifică forma unor funcţii şi 
eventual semnul, domeniul sau chiar valoarea numerică 
exactă a unora din parametrii lor. Ca să dăm un exemplu 
rudimentar,  proporţionalitatea între două variabile 
observabile poate fi afirmată a priori, dar alegerea între 
candidatele rivale la constanta de proportionalitate (de 
exemplu, între diferitele estimări ale „vitezei de circulaţie 
a banilor”, despre care vorbesc economiştii) va depinde 
de fapte. Desigur, nimic nu poate să împiedice ca ulterior 
faptele noi acumulate să discrediteze chiar şi o propoziţie 
asumată a priori. Predicţii bazate pe date referitoare la 
anumite mulţimi de ani, oraşe, firme sau familii sînt 
testate prin confruntare cu alte date. Comparatia poate 
genera mari îndoieli în privinţa presupozitiilor anterioare, 
dînd imboldul pentru căutarea unor presupozitii diferite. 
Propoziţiile susţinute sau apriorice sau asumate mai 
sînt numite constringeri sau condiţii limită. Unele 
constringeri vor fi susţinute cu cerbicie, altele vor fi 
sacrificate cu uşurinţă. Un econometrician s-ar putea 
decide fără a sta mult în cumpănă să înlocuiască o 
tendinţă liniară prin una pătratică. Pe de altă parte, el va 
încerca să păstreze presupozitia sa a priori că o scădere 
a preţului la „toate grăsimile luate la un loc” nu va putea 
antrena o scădere a cererii de grăsimi; deşi nu va insista 
la fel de mult să păstreze aceeaşi presupozitie pentru 
margarină luată separat, mai ales în cazul unei ţări 
sărace, unde economiile rezultate din scăderea preţului 


la margarină ar putea deplasa cererea consumatorilor de 
la margarină („produs inferior”) la unt. 

Din aceste exemple cititorul observă că cel puţin o 
parte a presupoziţiilor apriorice sînt „luate din teoria 
economică”: un ansamblu de propoziţii derivate parţial 
din postulate privitoare la comportamentul raţional (aşa- 
zis „economic”) al consumatorilor şi producătorilor, dar 
amendate şi suplimentate pe baza experienţei cotidiene, 
a cunoaşterii istorice în sens larg, citeodata şi a 
cunoaşterii specializate a tehnologiei proceselor 
industriale şi agricole, a psiho-sociologiei marketingului 
etc. 

Merită notat, poate, că „probabilitățile a priori” ale lui 
Thomas Bayes, reintroduse recent în unele discuţii 
statistice şi econometrice, definesc şi ele o constringere 
în sensul specificat adineauri; şi pot afecta considerabil 
rezultatele calculelor pornind de la date, dacă eşantionul 
e mic — cum se întîmplă frecvent în cazul datelor 
economice. Unele probleme logice şi, inevitabil, 
psihologice pe care le ridică „judecăţile” apriorice sînt 
discutate în culegerea de studii a lui Shelley şi Bryan 
(1964), care cuprinde şi un studiu de F. J. Anscombe care 
tratează abordarea bayesiană. 

Unii cercetători din ştiinţele sociale, inclusiv 
econometricieni, desemnează mulţimea  propoziţiilor 
apriorice prin termenul „model”. Eu cred că acest uzaj 
terminologic nu este general acceptat de filozofii ştiinţei. 
In schimb, nu există mari dezacorduri în privinţa 
principiului general al testării prin observaţii şi al practicii 
uzuale de a nu testa toate propoziţiile deodată. 

Acordul metodologic dintre ştiinţele sociale şi ştiinţele 
naturii s-a amplificat atunci cînd în acestea din urmă 
unele propoziţii deterministe au fost înlocuite prin 
propoziţii statistice. Existenţa „erorilor de observaţie” 
aleatorii a fost, desigur, demult recunoscută şi elucidată. 
Mai de curînd însă, mai ales o dată cu apariţia geneticii şi 
a fizicii statistice, fenomenul însuşi este descris în 


termeni probabilistici. Dacă tot ce se afirmă în ştiinţă 
este o distribuţie probabilistică, multe ipoteze sociale, 
pînă şi teoria istorică prezentată în Război şi pace, pot 
revendica să fie admise. 

Atit despre fundamentul comun. Cum rămîne cu 
deosebirile? Are teoria economică empirică şi proprietăţi 
particulare care reclamă metode  „econometrice” 
speciale? S-a vorbit despre două asemenea proprietăţi. 
Ambele sînt specifice ştiinţei economice numai ca grad, 
dar nu şi în esenţă. întîi, standardele profesiunii de 
economist cer ca rezultatele empirice la care ajunge 
economistul să fie utile politicii practice, cel puţin în 
perspectivă apropiată. În al doilea rînd, multe din 
presupozitiile lui apriorice se bazează pe vagi. judecăţi” 
de valoare si pe introspectie, care doar rareori pot fi 
supuse experimentului controlat. 

Economistului i se cere să prevadă în ce mod anumite 
schimbări specifice (sau absenţa schimbărilor) în 
»mediu” vor afecta diferite „variabile economice”. Aceste 
variabile reprezintă acţiuni ale oamenilor în variatele lor 
roluri economice: ca producători sau solicitanti de bunuri 
de consum, de muncă, materiale, împrumuturi etc. 
Aceste variabile actionale se presupune că sînt 
„endogene”, aşadar că depind de „mediu”, fără ca, la 
rîndul lor, să-l determine. Un interes deosebit prezintă 
acele schimbări din mediu care sînt deliberate şi sînt 
denumite „politici”, şi acele variabile economice ce 
reprezintă „criterii de decizie” pentru cei care fac politica 
economică — bunăoară, nivelurile producţiei nationale si 
ale preţurilor în cazul deciziilor guvernamentale sau 
nivelul profitului în cazul unei firme individuale. 
Specificarea variabilelor endogene şi exogene este ea 
însăşi o presupozitie apriorică. Mai putin ambițios decit 
Marx, Spengler sau Toynbee, economistul evită riscul de 
a construi modele sociale autonome. El face, de 
exemplu, presupozitia convenabilă (dar, desigur, nu cu 
totul inatacabilă) că creşterea populaţiei sau politica 


externă ori cea fiscală a unui guvern influenţează, să 
zicem, venitul national, fără a fi influențate de acesta. 
Chiar şi în aceste condiţii, însă, lista sa de variabile „non- 
economice”, socotite exogene, este de obicei foarte 
incompletă, lăsînd fără explicaţie o bună parte din 
»Variatia” celor economice. Abia în ultima vreme 
economiştii, sub presiunea nevoilor practice ale 
dezvoltării economice din diferite ţări, au început să 
specifice şi să studieze relevanta economică a unor 
variabile politice şi sociologice — vezi, de exemplu, 
Adelman şi Morris (1967). 

Cînd i se cere să prevadă efectele unei anumite 
schimbări în politică, economistul are rareori posibilitatea 
de a se sprijini pe experimente. El nu dispune de ceva ce 
ar corespunde în inginerie „funcţionării de probă” a unei 
instalaţii. Acele efecte nu sînt uşor de sintetizat nici 
folosind un ajutor (primit de la psiholog, de exemplu) de 
genul celui oferit meteorologilor de către fizicieni, care 
au posibilitatea de a studia pe rînd cite o variabilă, tinind 
sub control toate celelalte. El nu poate monta un 
experiment de laborator pentru studierea reacţiilor 
comportamentale ale reprezentanţilor fiecărui grup 
economic la schimbări ce ar simula acţiunile altor grupuri 
sau schimbări din mediul comun. Pînă în prezent 
principalele observaţii ale economistului sînt datele 
istorice. El nu poate însă susţine valabilitatea pentru 
viitor a corelatiilor constante din trecut. Pentru că 
schimbarea de politică economică poate să constea în 
modificarea mecanismului însuşi prin care mediul 
influenţează variabilele economice. De aceea, este 
obligat să iscodească interiorul faimoasei „cutii negre” 
care a funcţionat în trecut, iar schimbările de politică să 
le descrie ca pe nişte schimbări specifice ale acestui 
interior. 

În folosirea datelor istorice, economistul mai este 
ajutat de anchete făcute ocazional pe eşantioane de 
consumatori, producători etc., cu privire la cheltuielile şi 


planurile lor. Mai important, încă, este că el recurge pe 
deplin la bunul său simţ. Astfel, el ştie, bunăoară, cu 
certitudine că consumatorii nu consultă statisticile 
privind producţia de oţel înainte de a cumpăra articole 
de băcănie şi că pe crescătorii de porci îi interesează 
preţurile cerealelor şi ale porcinelor, nu şi cele ale 
cuprului. Orice cunoştinţe privind tehnologia, 
constringerile juridice sau legate de deprinderi, ca şi cele 
privind timpii de reacţie relevanti ai oamenilor se cer 
luate în considerare. 

Se poate afirma că studiul secventelor economice 
temporale are în vedere: 


(I) Un n-uplu „endogen” y(t) = [yi(t); i = 1,... n] si un 
m-uplu ,exogen” z(t) = [z(t); j = 1,... m] de funcţii de 
timp. De exemplu, y:(t) ar putea fi rata economisirii în 
momentul t, iar zz(t) o rată a impozitului în momentul t. 

(Il) n funcţii o(i = 1,... n) avînd fiecare ca argument 
cantităţile 

[y(t - A), z(t - u)], 

unde A şi u sînt variabile de „decalaj temporal” putînd 
lua orice valoare de la zero la infinit. 

(III) O distribuţie probabilistică combinată Flu(t)] a n- 
uplului u(t) de funcţii de timp („şocuri aleatorii”) definite 
prin: 

ui(t) = yi(t) - ply(t-A),zit-uli= 1... n. 


Valorile celor m + n funcţii y(t) si z(t) sînt observate 
din timp în timp. Alternativ, într-o concepţie mai 
elaborată preluată ocazional de la psihologi şi sociologi, 
y(t) si z(t) sînt „latente”, dar legate statistic cu 
observabile „manifeste” într-un mod parţial cunoscut. (în 
cazul cel mai simplu, fiecare variabilă latentă diferă de 
observabila corespunzătoare printr-o „eroare” aditivă ce 
intră în funcţia de distribuţie F la un loc cu „şocurile”.) 

O specificare parțială a celor n +1 funcţii F, q1.,..., Qn 
constituie un „model”. Cînd sînt specificate — mai bine 


zis estimate — complet în lumina faptelor, ele constituie 
o „structură”. Aceste „funcţii structurale”, împreună cu 
variabilele exogene z(t) reprezintă mediul. Unele 
schimbări ale mediului sînt acţiuni (politici) deliberate. 
Aceste acţiuni pot să constea în schimbarea unora din 
funcţiile structurale într-un mod specificat (de exemplu, 
cînd în locul unei pieţe libere se introduce rationalizarea 
sau controlul preţurilor la un anumit bun) sau în fixarea 
unora din variabilele exogene. Din pricina primului tip de 
schimbări ale mediului, se impune să cunoaştem 
„structura” care a existat în trecutul în care s-au făcut 
observaţiile. Sîntem atunci în măsură să formulăm 
tranziţia la o nouă structură. In general însă aceste 
funcţii nu pot fi obţinute (,,identificate” este termenul 
tehnic) din observaţii decit dacă anumite restricţii sînt 
asumate a priori. Fără un număr suficient de restricţii, o 
infinitate de structuri pot fi compatibile cu o mulţime 
dată de observaţii. 

Un tip important de astfel de restricţii apriorice este 
următorul: Pentru un / dat, funcţia ọ; este independentă 
de y(t - A), y(t- u) (k = 1,...,n;j = 1,..., m), exceptind 
cîteva perechi specificate (k, A) (j, u). De exemplu, daca 
q; este lineară, toţi coeficienţii ei sînt zero, cu excepţia 
cîtorva specificaţi. Astfel, oferta de locuinţe făcută de 
constructori va depinde, între alte cîteva lucruri, de rata 
dobinzii fixată la împrumuturile lor, cu un decalaj 
temporal (determinat de tehnologia de construcţie, de 
obiceiuri şi de reglementările juridice) ce poate fi aflat de 
la experţi. Cererea de locuinţe a consumatorilor depinde 
de alte lucruri, cu alte decalaje temporale. Unele din 
aceste decalaje sînt bine cunoscute, altele foarte puţin. 

Sînt de părere că foarte adesea economiştii au făcut 
presupozitii apriorice mai multe sau mai ferme decit 
puteau fi justificate printr-o cunoaştere solidă sau decit 
erau necesare pentru a face identificabil modelul. De 
exemplu, în multe modele economice decalajele 
postulate sînt reprezentate de primele cîteva numere 


întregi (în luni sau ani). O asemenea alegere arbitrară 
poate fi total nerealistă. Cînd decalajele temporale nu 
pot fi stabilite apelind la alte surse, alegerea lor trebuie 
făcută, cel puţin în parte, prin estimări bazate pe 
secvenţe temporale observate, şi nu impusă a priori. 

Poate că e util să fac aici o referire la recentele 
aplicaţii incitante ale analizei spectrale la economie. Ele 
nu au vizat pînă în prezent estimarea „structurilor” 
economice necesare pentru predicția efectelor anumitor 
politici. Ca să folosesc o expresie de care m-am servit 
ceva mai înainte, ele „nu pot susţine valabilitatea pentru 
viitor a corelatiilor constante din trecut” şi în ele s-a 
neglijat posibilitatea de a utiliza în chip de „cunoştinţe a 
priori” multe cunoştinţe economice disponibile. Pe de 
altă parte, analiza spectrală ar putea contribui la 
abandonarea practicii de pina acum din econometrie de 
alegere — în fond arbitrară şi ca atare nerealistă — a 
decalajelor temporale de către econometricienii 
practicieni. Frecventele oscilaţiilor componente majore 
ale variabilelor endogene (presupunînd date pe cele 
exogene), pe care o asemenea analiză le-ar putea 
evidenția trebuie strîns corelate cu decalajele temporale 
existente. Există vreo posibilitate de a combina 
„cunoaşterea apriorică” a modelelor economice cu 
tehnici de analiză spectrală? 

Natura istorică a datelor nu este ceva specific doar 
teoriei economice; e de ajuns să ne gîndim la 
meteorologie. După cum nu-i este specific nici accentul 
pus pe aplicaţiile practice — să ne gindim la inginerie! 
Ceva mai distinctivă este pentru economia politică 
prezența combinată a ambelor acestor trăsături, deşi nici 
în această privinţă ea nu constituie un caz unic. Doar 
urmărind în oarecare detaliu ceea ce fac efectiv 
econometricienii putem sesiza specificul demersului lor. 
Cercetările lor prezintă, fireşte, interes pentru 
economişti. Dar ele ar trebui să-i intereseze şi pe cei ce 
analizează metoda ştiinţifică atunci cînd ea este aplicată 


la date neexperimentale urmărindu-se scopuri de decizie 
practice — problemă ce se pune în mod special, dar nu 
exclusiv, în ştiinţele sociale. 

CAPITOLUL 16 
Construcţia de modele economice 


şi econometria! 
JOHN MAYNARD KEYNES 


John Maynard Keynes (1883-1946) s-a născut la 
Cambridge, unde a şi studiat şi predat, dar a lucrat 
mult timp şi în aparatul guvernamental. Keynes 
este cunoscut mai ales pentru cartea sa The 
General Theory of Employment, Interest and Money 
(Teoria generală a folosirii miinii de lucru, a dobinzii 
şi banilor) (1936), care a revoluţionat ştiinţa 
economică sustinind energic finanţarea prin deficit 
bugetar ca pe o cale de a pune capăt Marii crize. A 
adus de asemenea contribuţii importante în teoria 
probabilităților şi a inferentei statistice. 
Comentariile sale despre econometrie pe care le 
redăm aici sînt extrase din două scrisori către Roy 
Harrod care nu erau destinate publicării. 


4 iulie 1938 
Dragul meu Roy, 


Mie mi se pare că ştiinţa economică este o ramură a 
logicii, un mod de gîndire; şi că dumneata nu respingi cu 
destulă fermitate încercările ă la Schultz de a o 
transforma într-o ştiinţă pseudo-naturala. Se poate 
realiza un progres însemnat folosind doar axiomele şi 
maximele dumitale. Nu se poate ajunge însă foarte 
departe decit inventind modele noi şi îmbunătăţite. Acest 
lucru reclamă, cum spui dumneata, „o observare atentă 


1 Cele două scrisori au fost publicate în Collected Writings of John 
Maynard Keynes, vol. 14, The General Theory and After: Part II: 
Defense and Development, ed. Donald Moggridge, Macmillan, 
Londra, 1973. 


a funcţionării efective a sistemului nostru”. În domeniul 
ştiinţei economice, progresul constă aproape în 
întregime din  ameliorări progresive în alegerea 
metodelor. Marele păcat al şcolii clasice tîrzii, 
exemplificată de Pigou, a constat în supralicitarea unui 
model prea simplu şi învechit şi în nesesizarea faptului 
că progresul rezidă în ameliorarea modelului; pe cînd 
Marshall, care era foarte înzestrat pentru inventarea de 
modele, şi-a incilcit modelele vrind să fie realist şi 
ferindu-se peste măsură de schemele abstracte şi 
descărnate. 

Or, ţine de chiar esenţa unui model să nu se introducă 
valori reale pentru funcţiile variabile din el. Altminteri 
devine inutilizabil ca model. Căci procedind aşa, modelul 
îşi pierde de îndată generalitatea şi valoarea ca mod de 
gîndire. lată de ce Clapham cu ale sale cutii goale 
mergea pe o cale greşită, iar rezultatele lui Schultz’, 
dacă va fi obţinut vreunul, nu sînt prea interesante 
(pentru că ştim dinainte că nu vor fi aplicabile la cazuri 
viitoare). Menirea studiilor statistice nu este atit de a 
completa variabilele lipsă în scop de predictie, cit de a 
testa relevanta şi valabilitatea modelului. 

Economia este o ştiinţă a gîndirii cu ajutorul modelelor 
combinată cu arta alegerii modelelor relevante pentru 
lumea de astăzi. Este nevoită să fie aşa pentru că, spre 
deosebire de ştiinţa naturii tipică, materialul la care ea 
se aplică este, în prea multe privinţe, neomogen în timp. 
Menirea modelului este de a separa factorii 
semipermanenti sau relativ constanti de cei ce sînt 
trecători sau fluctuanti, astfel încît să dezvolte un mod 
logic de gîndire despre aceştia din urmă si de înţelegere 
a secventelor temporale pe care ei le generează în cazuri 
particulare. 

Economiştii buni sînt puţini pentru că talentul de a se 
folosi de „o observare atentă” pentru alegerea modelelor 
bune, deşi nu reclamă o tehnică intelectuală foarte 
specializată, se dovedeşte a fi extrem de rar. 


În al doilea rînd, contrar sustinerilor lui Robbins, ştiinţa 
economică este esențialmente o ştiinţă morală şi nu o 
ştiinţă a naturii. Ea foloseşte, adică, introspectia şi 
judecăţi de valoare. 


XXX 


16 iulie 1938 
Dragul meu Roy, 


Cred că e o mică neînțelegere între noi. Scrisoarea 
dumitale nu cuprinde, de fapt, nimic cu care să fiu în 
dezacord. Dimpotrivă. Eu consider, de exemplu, ca fiind 
de cea mai mare importanţă să fie investigat statistic 
ordinul de mărime al multiplicatorului şi să fie 
descoperită importanţa relativă a diferitelor fapte care 
sînt teoretic posibile. 

Lui Tinbergen îi obiectez altceva. În chimie, fizică şi 
alte ştiinţe ale naturii menirea experimentului este de a 
furniza valorile reale ale diferitelor cantităţi şi factori ce 
apar într-o ecuaţie sau formulă; iar acest lucru o dată 
făcut, rămîne definitiv. Nu aşa stau lucrurile în ştiinţa 
economică, iar a converti un model într-o formulă 
cantitativă înseamnă a-i distruge utilitatea ca instrument 
de gîndire. Tinbergen se străduieşte să determine 
cantităţile variabile pentru un caz particular sau eventual 
pentru media mai multor cazuri particulare, iar apoi 
sugerează că formula cantitativă astfel obţinută are 
valabilitate generală. De fapt, însă, introducînd cifre 
despre care putem fi foarte siguri că data viitoare nu se 
vor mai potrivi, departe de a spori valoarea 
instrumentului său, nu face decît s-o anuleze. Toţi 
statisticienii manifestă o asemenea înclinaţie. Colin 
[Clark], de exemplu, s-a convins pe sine, recent, că 
înclinația spre consum în termeni băneşti este constantă 
în toate fazele ciclului de credit. El calculează pentru ea 
o valoare numerică şi propune ca acest rezultat să fie 


folosit pentru predictie, netinind cont de faptul că 
propriile sale cercetări arată clar că ea nu este 
constantă, pentru a nu mai vorbi de puternicele raţiuni a 
priori care fac extrem de improbabilă constanta ei. 

Aspectul acesta se cere subliniat pentru că arta de a 
gîndi cu ajutorul modelelor este o practică dificilă — în 
principal pentru că lipseşte obisnuinta ei. Pseudo- 
analogia cu ştiinţele fizice duce direct la o atitudine 
potrivnică deprinderii de gîndire a cărei dobindire este de 
cea mai mare importanţă pentru un economist. 

Vreau de asemenea să subliniez cît se poate de apăsat 
că economia este o ştiinţă morală. Mentionam mai 
înainte că ea are de-a face cu introspectia şi cu valorile. 
Aş fi putut să adaug că ea se ocupă şi de motive, 
anticipări, incertitudini psihologice. Trebuie avut tot 
timpul grijă ca materialul sa nu fie tratat ca şi cum ar fi 
constant şi omogen. E ca şi cum căderea mărului din 
pom ar depinde de motivele mărului, de faptul dacă 
merită sau nu să cadă pe pămînt şi daca Pamintul vrea 
ca mărul să cadă, ca şi de calculele greşite ale mărului 
cu privire la distanţa sa de centrul Pămîntului. 

Nu pregeta însă să-ţi intinezi mîinile, ca să mă exprim 
ca dumneata. Lucrul mi se pare de cea mai mare 
importanţă. Specialistul în fabricarea de modele nu va 
izbîndi decît dacă-şi corectează mereu judecata printr-o 
familiarizare intimă şi soioasă cu faptele la care modelul 
urmează a fi aplicat. 


NOTĂ 


1. Tinbergen este de fapt un exemplu mult mai bun. 


CAPITOLUL 17 
Individualismul metodologic şi 


economia de piaţă! 
LUDWIG M. LACHMANN 


Ludwig M. Lachmann (1906-) s-a născut la Berlin şi 
a studiat la Universitatea din Berlin. A emigrat în 
Anglia în anii '30 şi a predat la Universitatea 
Witwatersrand din Johannesburg, Africa de Sud. A 
scris mult în domeniul economiei din perspectivă 
„austriacă”, fiind preocupat în special de teoria 
capitalului şi de importanţa anticipărilor. Secţiunea 
omisă din eseul pe care-l retipărim aici oferă o 
schiţă, din punctul de vedere „austriac”, a istoriei 
dezvoltării economiei neoclasice. 


| 

Timp de peste un secol şi jumătate, de la David Hume 
la Gustav Cassel, apărătorii economiei de piaţă au putut 
găsi o sursă de vigoare intelectuală şi de încurajare 
morală în existenţa unui corp de gindire economică ce 
venea în sprijinul cauzei lor şi părea să arate că ingerinta 
în jocul liber al forţelor de piaţă ar face, cel puţin pe 
termen lung, mai mult rău decit bine şi în cele din urmă 
s-ar autoanula. În decursul acestei perioade, o atitudine 
favorabilă  „intervenţionismului” se însoțea în mod 
aproape invariabil cu o atitudine critică faţă de doctrinele 
teoriei economice clasice. În Methodenstreit, Schmoller a 
simţit, pare-se, că ceea ce apărau de fapt adversarii săi 
nu era atît un punct de vedere metodologic, cît principiul 
economici de piaţă — „Das Manchestertum”. 


1 Extras din „Methodological Individualism and the Market 


Economy” („Individualismul metodologic şi economia de piaţă”), de 
Ludwig M. Lachmann, în Roads to Freedom: Essays in Honour of F. A. 
Hayek, Routledge & Kegan Paul, Londra, 1969. 


În cursul secolului nostru toate acestea s-au schimbat. 
Astăzi teoria economică, încapsulată într-o lume 
artificială a „concurenţei perfecte”, a planurilor coerente 
şi a ajustărilor instantanee la schimbare, a ajuns să se 
sprijine atît de mult pe ideea de echilibru, întruchipat 
într-un sistem de ecuaţii simultane, încît semnificaţia 
concluziilor sale pentru lumea reală este mai mult decît 
îndoielnică. Într-un anumit sens, este uşor de explicat ce 
s-a întîmplat. Ideea de echilibru, care are un sens bine 
determinat cînd se limitează la agenţi individuali cum 
sînt gospodăria sau firma, nu se aplică la fel de uşor la 
descrierea interacțiunii umane. Ea mai are oarecare 
utilitate dacă este aplicată la un tip de piaţă foarte 
simplu, cum ar fi la Marshall piaţa cerealelor. În schimb, 
„echilibrul industriei” e un concept cu care greu se poate 
opera. Echilibrul „sistemului economic” e o idee 
depărtată de realitate, deşi Walras şi Pareto au 
demonstrat consistenţa ei logică. Echilibrul unui sistem 
economic în mişcare, „creşterea echilibrată”, se 
învecinează cu absurdul. Ceea ce s-a întîmplat a fost că o 
noţiune ce are un sens bine determinat în descrierea 
planurilor umane, într-un univers actionai controlat de un 
singur intelect, a fost extinsă în mod nelegitim la o sferă 
unde nu are şi nu poate avea sens. O metodologie 
formalistă care foloseşte concepte fără o înţelegere 
adecvată a adevăratei lor semnificaţii şi a limitelor lor 
fireşti îşi poate zădărnici accesul la scopurile urmărite şi 
riscă să ne ducă la concluzii absurde. 

Profesorii Mises şi Hayek au jucat un rol de frunte în 
evidenţierea implicatiilor acestei nefericite stări de 
lucruri. Ei au subliniat amindoi carentele ideii de echilibru 
cînd este folosită în afară de context. Mises în 1904! 
caracteriza această idee drept un „artificiu auxiliar 
utilizat de economiştii logicieni ca o noţiune limitativă, ca 
definind o stare de lucruri în care orice acţiune a încetat 
iar procesul de piaţă s-a oprit... S-a mers prea departe cu 
o analogie superficială, asta e tot”.? 


Hayek a zăbovit în două rînduri asupra acestei 
probleme. In capitolul Il al lucrării sale Teoria pura a 
capitalului el a indicat care anume dintre problemele 
capitalului nu pot fi discutate în cadrul teoriei tradiţionale 
a echilibrului static.* lar în „Semnificaţia concurenţei” ni 
se spune despre concurenţă că este „prin natura ei un 
proces dinamic ale cărui caracteristici esenţiale sînt 
eliminate prin postulatele ce stau la baza analizei 
statice”.* 

In prezent susţinătorii economiei de piaţă se află într-o 
postură dificilă. Arsenalul gîndirii economice care i-a 
servit atît de bine pe părinţii lor nu le mai satisface 
nevoile. In fapt, acum se întîmplă de multe ori că ceea ce 
el are de oferit se dovedeşte mai de folos în miinile 
duşmanilor lor decit în ale lor înşile. Duşmanii lor nu vor 
scăpa ocazia să arate că, de pildă, concurenţa reală de 
pe piaţă, ca deosebită de „concurenţa perfectă”, se 
abate cu necesitate de la înaltul ideal al „optimalităţii 
Pareto”, noţiune de echilibru ce deţine un loc proeminent 
în „economia bunăstării”, altă excrescenta dubioasă a 
gîndirii economice contemporane. 

In aceste împrejurări susţinătorii economiei de piaţă se 
văd confruntati cu două sarcini pe cit de neinvidiat, pe 
atit de neevitat. Ei sînt obligaţi, în primul rînd, să fie gata 
de a deveni critici acerbi şi inflexibili ai doctrinelor 
economice astăzi la modă, pregătiţi oricind să denunțe 
ariditatea concluziilor acestora, lipsa de realism a 
presupoziţiilor lor, caracterul artificial al procedurii lor. În 
al doilea rînd, şi mai important încă, ei trebuie să fie de 
acum în stare să-şi confectioneze armele lor proprii. 
Rîndurile care urmează s-ar dori o modestă contribuţie la 
atingerea acestor scopuri. 


lI 
La întrebarea fundamentală — sub ce formă trebuie să 
concepem economia de piață o dată ce am respins 
echilibrul general al sistemului economic? — au răspuns 


deja Mises şi Hayek; piaţa este un proces de continuă 
schimbare, nu o stare de repaus. Este de asemenea clar 
că ceea ce menţine acest proces în continuă mişcare 
este apariţia de schimbări neaşteptate precum şi 
incoerenţa planurilor umane. Ambele sînt condiţii 
necesare, deoarece fără recurenta celor dintii, într-o 
lume staţionară, planurile ar deveni probabil, cu timpul, 
coerente pe măsură ce oamenii cunosc din ce în ce mai 
multe lucruri despre mediul lor. Pe de altă parte, 
recurenta schimbării neaşteptate n-ar fi ea singură de- 
ajuns pentru a genera un proces continuu, deoarece 
elementele sistemului ar putea reacţiona la fiecare 
schimbare printr-un proces finit de ajustare la ea. Am 
avea atunci un „sistem deschis” asupra căruia 
schimbările externe acţionează sub formă de „şocuri 
aleatorii” şi care reuşeşte să „absoarbă” pe fiecare din 
ele, eventual cu decalaje temporale variabile. Dar 
existenţa acţiunii umane menite conştient să producă 
anumite efecte, acţiune declanşată de anticipări ce pot 
fi, şi adesea sînt, dezmintite, face cu neputinţă ca 
procesul de piaţă să fie privit în acest fel. Acţiunea 
conştientă orientată spre o anumită stare a pieţei nu 
poate fi nicidecum concepută ca un „eveniment 
aleatoriu”. lar incoerenta dintre planurile diferiților 
agenţi, în lipsa căreia n-ar exista concurenţă, nu poate fi 
privită nici ea în acest fel fără a nesocoti faptele. Căci 
aceste planuri, pentru a avea o şansă de succes, trebuie 
concepute şi traduse în fapt cu multă grijă. A vorbi în 
acest caz de „şocuri aleatorii” ar însemna să simulăm 
ignoranta acolo unde avem cunoaştere. 

Trebuie să examinăm acum semnificaţia acestor fapte 
pentru metodologia ştiinţelor sociale. Mi se pare că ele 
oferă justificare  „individualismului metodologic” şi 
„metodei compozitive.”> 

Să recapitulăm. Am respins conceperea economiei de 
piață ca un sistem închis în stare de echilibru sau care 
are, cel puţin, o tendinţă inerentă spre echilibru. Nu o 


putem concepe nici ca un sistem deschis supus din 
„afară” unor şocuri aleatorii. Doar şocurile din afară, fără 
incoerenţa planurilor, n-ar genera cu necesitate un 
proces continuu, în orice caz n-ar genera procesul de 
piaţă asa cum îl ştim cu toţii. Aceasta reclamă incoerenta 
între planuri născute din  anticipări divergente, 
incoerenta ce însoţeşte inevitabil acţiunea umană într-o 
lume incertă. Dar în aceste planuri viitorul ca imagine 
afectează prezentul ca acţiune într-un mod ce face lipsită 
de sens ideea de „evenimente aleatorii”. Incit, daca 
vrem să explicăm natura forţelor ce pun în mişcare 
procesul de piaţă, trebuie să explicăm natura relaţiei 
dintre acţiunea orientată spre viitor şi planurile în care 
este incorporată o imagine mintală a viitorului. 

Opţiunea pentru individualism metodologic, pentru 
metoda ce caută să explice acţiunea umană prin prisma 
unor planuri concepute înainte ca acţiunea să fie efectiv 
întreprinsă, se sprijină, după cum vedem, deopotrivă, pe 
o rațiune pozitivă şi pe una negativă. Rațiunea negativă 
este, fireşte, aceea că un eveniment proiectat să se 
producă într-o anumită situaţie, dar nu altminteri, nu 
poate fi considerat eveniment aleatoriu. Rațiunea 
pozitivă, pe de altă parte, este că în studiul acţiunii 
umane sîntem în măsură să realizăm ceva ce va rămîne 
întotdeauna dincolo de orizontul ştiinţelor naturii, şi 
anume că facem inteligibile evenimentele explicîndu-le 
cu referire la planurile ce călăuzesc acţiunea. 

Domeniul în care este aplicabil acest principiu de 
explicaţie se întinde, fireşte, mult dincolo de sfera 
acţiunii conştiente într-o economie de piaţă. Faptul că 
planurile adesea eşuează şi aproape niciodată nu 
izbutesc integral evident că nu poate fi nicidecum un 
argument împotriva postulatului nostru. De fapt, abia 
făcînd o comparaţie între rezultatul acţiunii şi planul ce a 
stat la baza ei sîntem în măsură să evaluăm succesul — 
altă operaţie ce se situează în afara orizontului ştiinţelor 
naturii. Principiul alternativ al explicatiei este, fireşte, cel 


al „reacției la stimul”. Este probabil de prisos sa 
subliniem că genul de acţiune antreprenorială căreia i se 
datorează în primul rind menţinerea în mişcare a 
procesului de piaţă — inovaţia şi formarea si 
destrămarea diferitelor combinaţii de capital specifice — 
nu se pretează la acest tip de explicaţie. Acţiunea 
mintală spontană nu este o „reacţie” la ceva preexistent, 
şi nu este nici eveniment aleatoriu. Am putea fi ispititi sa 
credem că altfel stau lucrurile cu procesul în cadrul 
căruia, într-o economie de piaţă, numeroşi producători 
„învaţă din mers”, ,vazind şi făcînd”, şi descoperă 
treptat metode din ce în ce mai eficiente şi mai ieftine de 
producere a bunurilor sau cai de ameliorare a calităţii 
produselor lor. Un formalist ar vorbi în acest caz de 
„adăugarea unei dimensiuni temporale la funcţia de 
producţie”. In realitate însă, acest proces nu este în mai 
mare măsură o reacţie la stimul decît acţiunea spontană 
în forma inovației. El face parte din procesul general al 
concurenţei în cursul căruia chiar şi cei ce n-au reuşit să- 
şi amelioreze metodele proprii de producţie pot profita 
prin adoptarea celor practicate de rivalii lor care au avut 
în această privinţă mai mult succes. În orice caz, natura 
continuă a procesului reflectă acte continue de voinţă şi 
efort uman, iar emulatia celor ce izbutesc este aici la fel 
de importantă ca în procesul de raspindire a inovatiilor. 

Metoda care explică acţiunea umană raportindu-se la 
planuri, înjghebate prin acte mintale şi care leagă un 
viitor imaginat de un prezent activ, are două aspecte — 
unul prospectiv şi unul retrospectiv. 

Ceea ce Hayek numea „metoda compozitivă”* denotă 
aspectul prospectiv. Aici pornim de la planurile 
indivizilor, de la acele scheme mintale în care scopurile, 
mijloacele şi obstacolele sînt îmbinate într-un tot şi, 
oarecum, proiectate pe un ecran. Punem apoi întrebarea 
dacă planurile întocmite de diferiţi indivizi sînt 
compatibile între ele. In caz că da, există condiţii pentru 
succes, este posibil un „echilibru general” deşi în 


realitate, fireşte, din motive foarte numeroase, el nu 
poate fi niciodată efectiv realizat. În caz că nu, 
incompatibilitatea planurilor va genera inevitabil noi 
schimbări. In acest caz trebuie să inferăm din divergenta 
planurilor că ele vor fi zădărnicite şi, în consecinţă, 
revizuite. Dar, în timp ce putem spune că anticipările 
zădărnicite vor duce la revizuirea planurilor, nu putem 
spune niciodată ce anticipări noi va pune individul care 
acţionează în locul celor răsturnate de mersul eveni- 
mentelor. Utilizarea unui mijloc de producţie în scopul 
pentru care a fost conceput se poate dovedi imposibilă. 
Aceasta se poate întîmpla din foarte multe motive. Va 
trebui sa i se dea atunci o alta destinatie, socotita in 
ordinea optimului cea mai aproape de prima. Dar care 
anume va fi ea, depinde de noile anticipari ale 
posesorului acelui mijloc in momentul schimbarii deciziei, 
iar despre acesta nu putem spune nimic. 

Metoda o putem folosi insa si in ordinea inversa. In loc 
să întrebăm care sînt implicaţiile unui număr de planuri 
puse simultan în aplicare, putem inversa procedura, 
întrebînd ce constelație de planuri a dat naştere unei 
situaţii existente. Aceasta este semnificaţia reală a 
metodei înţelegerii (Verstehen) care este, fireşte, şi 
metoda istorică. Nu pare să existe nici un motiv ca 
ştiinţele sociale teoretice să nu se folosească de ea 
atunci cînd analizează cauzele tipice ale unor fenomene 
sociale tipice. 

Individualismul metodologic în forma lui retrospectivă 
înseamnă, deci, pur şi simplu, că nu trebuie să ne 
mulţumim cu un tip de explicaţie a fenomenelor sociale 
care nu ne conduce în cele din urmă la un plan uman. 
Aceasta înseamnă că explicaţiile formulate în termeni de 
aşa-zise „variabile comportamentale” nu sînt explicaţii 
satisfăcătoare ale conduitei umane. Ideea că principala 
sarcină a teoriei capitalului este să explice de ce 
mijloacele de producţie existente sînt folosite în felul în 
care sînt folosite are în sprijinul său autoritatea lui Hayek 


însuşi. Mai putem să ne întrebăm însă cum a luat fiinţă 
structura existentă a capitalului, adică prin urmărirea 
căror scopuri resursele de capital existente au ajuns să 
dobindeasca forma lor actuală. De fapt, nici nu pare 
posibilă explicarea utilizării actuale fără a se răspunde la 
aceste întrebări. Aceasta înseamnă însă că analizăm un 
fenomen observat în lumina planurilor prin a căror 
urmărire a luat fiinţă. Avem aici inversa metodei 
compozitive. 

O asemenea analiza a unor fenomene observate 
raportindu-ne la planuri preexistente n-are nimic de-a 
face cu psihologia. Aici ne preocupă scopurile, nu 
motivele; planurile, şi nu procesele psihice care le 
generează; actele mintale conştiente, şi nu ceea ce stă în 
spatele lor. De îndată ce gindurile noastre au dobindit 
conturul integral al unui plan si am luat hotărîrea de a 
realiza acest plan într-o perioadă definită din viitor, am 
ajuns într-un punct situat dincolo de perimetrul 
psihologiei, pe care-l putem folosi fie ca punct de 
plecare, fie ca scop final al cercetării noastre. În primul 
caz îl folosim ca punct de plecare în aplicarea metodei 
compozitive, iar în cel de-al doilea, ca punct final spre 
care ne indreptam prin metoda înţelegerii, prin 
Verstehen. |n nici unul din cele două cazuri nu intrăm in 
teritoriul psihologiei. 


XXX 


IV 

La sfîrşitul primei secţiuni am promis să aduc o 
contribuţie la arsenalul economiei de piaţă. Poate că 
cititorul se întreabă în ce măsură s-ar putea spune 
despre reflectiile metodologice prezentate în secţiunile a 
doua şi a treia că aduc ceva în această direcţie. În ele, de 
fapt, am pus bazele pentru o încercare de a proiecta 
ceea ce sperăm să fie o nouă lumină asupra a două 


elemente notabile ale economiei de piaţă care sînt prea 
adesea greşit înţelese — şi nu doar de către criticii ei. 

Primul este Bursa, cea mai caracteristică, probabil, 
dintre instituţiile economiei de piaţă. N-ar fi, de fapt, o 
exagerare să spunem că fără Bursă nu poate exista 
economie de piaţă. Ceea ce o deosebeşte realmente pe 
aceasta de o economie socialistă nu este mărimea 
„sectorului privat” din economie, ci posibilitatea pe care 
o are individul de a vinde şi cumpăra liber acţiuni în 
resursele materiale ale producţiei. Imposibilitatea de a-şi 
exercita priceperea în această privinţă reprezintă 
probabil cel mai important handicap pe care-l suferă 
cetăţenii societăţilor socialiste, oricit de mari ar fi 
veniturile lor, oricît de largă ar fi gama de alegere a 
bunurilor de consum ce ar putea să le fie oferite. 

In viziunea tradiţională, principala funcţie a Bursei este 
de a servi drept canal prin care curg economiile înainte 
de a se transforma în adaosuri la stocul de capital. 
Keynes ne învaţă să privim alocarea fluxului de economii 
între diferite investiţii ca pe o funcţie subsidiară vitezei 
de circulaţie constante a unui stoc existent de titluri de 
valoare pus în mişcare de anticipări divergente. Astfel, 
văzînd importanţa anticipărilor pe pieţele de active şi 
displăcîndu-i implicaţiile a ceea ce vedea, el a lansat 
faimoasa sa diatribă împotriva Bursei, care-i apărea ca 
un „cazinou”. 

Bursa constă dintr-o serie de pieţe de active, adică de 
viitoare fluxuri de beneficii. Pe fiecare din aceste pieţe 
oferta şi cererea se egalează în fiecare zi. Cererea şi 
oferta reflectă anticipările divergente ale cumpărătorilor 
şi vinzatorilor cu privire la beneficiile viitoare. 
Tranzacţiile au loc între cei ale căror anticipări se abat de 
la preţul de piaţă curent. Dat fiind că se poate cumpăra 
exact cit se vinde, putem spune că preţul de echilibru pe 
o piaţă de active reflectă „balanţa anticipărilor”. Dat fiind 
că fără divergență între anticipări nu poate exista în 


general piaţă, putem spune că această divergență oferă 
substratul pe care se sprijină preţul de piaţă. 

Cum toate activele negociate la o Bursă îşi sînt, unele 
altora, substituite, chiar dacă imperfecte, aceste pieţe 
formează un „sistem”. Şi cum echilibrul se realizează 
simultan pe fiecare piaţă ce face parte din ea, sistemul 
nostru n-are de făcut faţă acelor probleme ce pot să 
apară în sistemul walrasian cînd pe unele pieţe se ajunge 
la echilibru înaintea altora. 

În acest mod economia de piaţă efectuează zilnic o 
evaluare coerentă, pentru că e simultană, a tuturor 
activelor ei productive principale. Importanţa practică a 
acestui fapt rezidă în aceea că face posibil, sub forma 
acţiunilor de „acaparare” a unor companii sau altfel, 
transferul controlului resurselor materiale de la pesimişti 
la optimişti, adică la cei ce cred că pot să le deao 
utilizare mai bună decit alţii. Acei critici ai economiei de 
piaţă care-şi bat joc de fluctuațiile zilnice continue si 
adesea violente ale preţului acţiunilor nu-şi dau seama 
de faptul că un preţ de echilibru bazat pe o balanţă a 
anticipărilor nu poate fi decit flexibil, deoarece se 
schimbă cu necesitate ori de cite ori se modifică 
substratul acestei balante. Motivul care face ca echilibrul 
pe o piaţă de active să fie atins în mod lin şi rapid este şi 
motivul pentru care el nu poate dura mai mult de o zi. 
Căci  anticipările se întemeiază pe o cunoaştere 
imperfecta si nu poate trece nici o singură zi fără să 
intervină vreo schimbare în modul de difuzare a 
informaţiei. 

Semnificaţia metodologică a acestor fapte, care ne 
interesează aici, depăşeşte chiar şi importanţa lor 
practică, foarte mare de altminteri, pentru economia de 
piaţă. Pentru că acum sîntem în măsură să ne dăm 
seama că activitatea bursieră pe pieţele de active are o 
funcţie mai restrinsă decit este cazul pe pieţele de 
mărfuri. În cazul acestora din urmă, după cum spuneam 
mai sus, activitatea este menţinută în mişcare continuă 


datorită apariţiei schimbărilor neaşteptate şi incoerentei 
planurilor umane. Pe pieţele de active, însă, unde 
echilibrul se stabileşte în fiecare zi, planurile umane sînt 
aduse la coerenţă în fiecare zi. Aici intervalul de timp 
dintre zilele cu activitate bursieră serveşte doar la 
difuzarea de noi informaţii şi la facilitarea reorientării 
anticipărilor. El nu trebuie să servească la evidenţierea 
incompatibilităţilor între, să zicem, planurile de 
producţie, lucru ce trebuie să se petreacă între „zilele de 
piaţă” de pe pieţele de mărfuri, dacă e ca acestea să 
existe. Echilibrul pe pieţele de active, la fel ca în cazul 
pieţei marshalliene de cereale, are sens pentru că e 
limitat la schimbul unor stocuri existente. Acolo unde 
aceste condiţii nu există, ca în cazul pieţelor în 
schimbare, el este lipsit de sens şi tot ce există de fapt 
este procesul de piaţă continuu. 

Extinzind conceptul de echilibru de la piaţa de active, 
unde el are sens, la sistemul walrasian al pieţelor de 
mărfuri, unde acest concept nu are sens, formaliştii nu 
numai că au făcut un deserviciu gîndirii economice, dar 
au făcut un deserviciu şi mai mare economiei de piaţă 
prin estomparea uneia din trăsăturile ei cele mai 
distinctive. Dar, prin aceasta, ei i-au făcut fără să vrea pe 
prietenii economiei de piaţă să înţeleagă un lucru 
important: că de acum încolo trebuie să-şi făurească 
armele lor proprii. 

O a doua trăsătură a economiei de piaţă, la care ne 
vom referi aici şi mai sumar, este faptul dependenţei 
aparente a cantităților produse şi a preţurilor plătite de 
modul cum este distribuită bogăţia. Ni se spune, de 
pildă, deseori că „Mina Invizibilă va maximiza utilitatea 
socială totală numai cu condiţia ca statul să intervină în 
aşa fel încît să realizeze o distribuţie iniţială corectă din 
punct de vedere etic a bogățiilor”. Ne abtinem să 
comentăm corectitudinea etică a unor astfel de 
declaraţii. Credem în schimb că reiese limpede că natura 
procesului de piaţă, proces continuu ce nu poate fi 


întrerupt, a fost aici răstălmăcită. Fireşte că nu există o 
„distribuţie iniţială” anterioară demarării procesului de 
piaţă. Distribuţia bogățiilor concretizate în active este în 
fiecare moment rezultatul cumulativ al procesului de 
piaţă din trecut. Pe pieţele de active, sursele fluxurilor de 
venit sînt reevaluate în fiecare zi în conformitate cu 
balanţa de anticipări existentă, rezultind pentru unii 
cistiguri din capital, iar pentru alţii pierderi. Ce temei am 
putea avea să credem că ingerinta în acest proces de 
piaţă e mai putin dăunătoare decit ingerinta în producţia 
şi schimbul de bunuri şi servicii? Cei care cred că un 
asemenea temei există (ceea ce e cazul cu majoritatea 
exponentilor de azi ai „economiei bunăstării”) trebuie sa 
postuleze că deţinătorii de active, aidoma proprietarilor 
funciari ai lui Ricardo, stau, într-un fel, în afara tuturor 
proceselor de piaţă şi „se imbogatesc în somn”. Nimic 
din ce am spus aici cu privire la deosebirile în modus 
operandi al procesului de piaţă pe pieţele de valori, 
respectiv pe cele de mărfuri, nu poate împieta asupra 
adevărului simplu că toate aceste procese fac parte 
dintr-un tot integrat®. 

8. „Nu există un proces de repartiție distinct de 
procesele de producţie şi de schimb ale pieţei; încît pe o 
piaţă liberă însuşi conceptul de „repartiţie” devine lipsit 
de sens. Cum „repartiţia” nu este decit rezultatul 
procesului de schimb liber, şi cum procesul acesta aduce 
foloase tuturor participanţilor la schimb şi sporeşte 
utilitatea socială, rezultă direct că rezultatele 
«repartitionale» ale pieţei libere sporesc de asemenea 
utilitatea socială”. Murray N. Rothbard, „Toward a 
Reconstruction of Utility and Welfare Economics”, în 
Mary Sennholz (ed.), On Freedom and Free Enterprise, 
New York, 1965, p. 255. 


CAPITOLUL 18 
Deosebirile metodologice dintre 
teoria economică instituţională şi 


cea neoclasică! 
WILLIAM DUGGER 


William Dugger (1947-) a studiat la Universitatea 
din Texas iar în prezent predă la North Texas State 
University. Printre preocupările sale de cercetare se 
numără marxismul si institutionalismul. 


Faptele, probele empirice dacă preferaţi să le spunem 
aşa nu există independent de teorii. Preconceptiile 
cercetătorului influenţează puternic activitatea sa de 
căutare a probelor empirice. Desigur, aceste preconceptii 
diferă de la un cercetător la altul şi se întîmplă uneori să 
fie destul de amorfe. Cu toate acestea, dacă lăsăm de o 
parte pe marxişti, majoritatea economiştilor tind să se 
grupeze în jurul a cel putin două mulţimi de preconceptii 
semnificativ diferite. Una este îndeobşte împărtăşită de 
neoclasici, iar cealaltă de instituţionalişti. Există si dese 
suprapuneri, dar faptul că Asociaţia Economica 
Americană şi Asociaţia de Economie Politică Evolutionista 
sînt organizaţii nationale separate stă mărturie acestei 
grupări. Preconceptiile diferite şi tipurile de probe diferite 
pe care le caută cele două grupuri constituie deosebiri 
importante dintre ele, iar aici vom analiza aceste 
deosebiri în lumina lucrărilor recente de epistemologie şi 
de metodologie.! 


Preconceptii 


1 Din Journal of Economic Issues, vol. 13 (1979), pp. 899-909. 


Ne interesează caracterul şi efectele a trei 
preconceptii înrudite: (1) tipul de model sau teorie 
construit de cercetători, care poate fi descriptiv sau 
predictiv, (2) unitatea de analiză pe care o folosesc, şi 
care poate fi instituţia sau individul şi (3) perspectiva 
psihologică a teoreticianului, care poate fi behavioristă 
sau subiectivistă. Aceste preconceptii nu sînt nişte 
compartimente etanse în care trebuie înghesuiți toţi 
teoreticienii, ci doar nişte constructe utile pentru o mai 
bună înţelegere. Şi cu toate că autorul rindurilor de fata 
este un instituţionalist, scopul analizei ce urmează este 
de a înţelege deosebirile metodologice dintre economia 
politică instituţională şi cea neoclasică, iar nu de a face 
comparații rauvoitoare. 


Teorii structurale şi teorii predictive 


Institutionalistii caută să construiască modele (teorii) 
structurale, pe cînd neoclasicii se străduiesc sa edifice 
modele (teorii) predictive.2 Un model structural explică 
comportamentul uman încadrîndu-l cu grijă în contextul 
lui instituţional şi cultural. Un model predictiv explică 
comportamentul uman formulind cu grijă anumite 
presupozitii şi deducind din ele implicaţii (predicții). 

In teoria economică neoclasică o predicţie este o 
deducție logică dintr-un postulat sau  supoziţie 
fundamentală. In consecință, probele predictive au aici 
de-a face cu valabilitatea sau acuratețea empirică a unor 
asemenea deductii. Natura probelor predictive este ca 
atare destul de uşor de înţeles şi nu necesită multe 
dezvoltări. O predictie, însă, nu este neapărat o prognoză 
(în original, forecast — n. t.) Prima este dedusă logic 
dintr-o „presupoziţie”, pe cînd cea de a doua este de 
obicei derivată statistic dintr-un model a cărui structură 
încearcă să redea nişte relații economice reale. De 
asemenea, o prognoză se referă întotdeauna la ceva 


situat în viitor, pe cînd o predictie se referă adesea la 
ceva din trecut. 

Distincția trasată aici între diferite tipuri de modele 
este foarte asemănătoare celei trasate de Abraham 
Kaplan între teorii concatenate (structurale) şi teorii 
ierarhice (predictive). Componentele unei teorii 
concatenate formează a o structură identificabilă (o 
cultură), care în genere converge spre un punct 
(instituţie) central(a). „O teorie concatenata explică o 
lege sau un fapt evidentiindu-i locul”. Ea explică un 
comportament individual aratind că el se încadrează într- 
o structură instituţională de norme de comportare, iar 
structura instituţională o explică aratind cum se 
încadrează ea într-un context cultural. Componentele 
unei teorii ierarhice sînt dispuse într-o piramidă al cărei 
virf îl formează principiile sau postulatele de bază 
(presupozitia utilității şi a maximizării profitului), din care 
se fac deductii la nivelurile mai de jos ale teoriei. „O lege 
este explicată demonstrind că ea este o consecinţă 
logică a acestor principii, iar un fapt este explicat aratind 
că decurge din acestea şi din anumite condiţii initiale”.* 
Un comportament individual este explicat atunci cînd 
este dedus din postulatele de bază (funcţiile de utilitate) 
şi condiţiile iniţiale (repartiţia veniturilor şi preţurile 
bunurilor). 

Modelul predictiv se testează empiric comparind 
deductiile (predicțiile cantitative) cu observaţiile. Modelul 
structural se testează empiric comparîind structurile 
instituţionale (calitative) presupuse cu observaţiile. În 
construirea modelelor structurale institutionalistii depun 
mari strădanii pentru a face realistă structura teoretică 
cu care lucrează. În elaborarea modelelor predictive, 
neoclasicii diminuează accentul pus pe realismul 
structural, depunind, în schimb, multă straduinta în 
testarea predictiilor. Cum spune Fritz Machlup, un 
important practician neoclasic, „problema care se pune 
nu este dacă firmele din lumea reală îşi vor maximiza 


realmente preţurile băneşti sau dacă măcar caută să şi le 
maximizeze, ci daca presupoziția că acesta este 
obiectivul firmelor teoretice din lumea artificială a 
construcţiei noastre va duce la concluzii — la „rezultate 
inferate” — foarte diferite de cele derivate din 
presupoziţii recunoscute ca fiind mai realiste”. Realismul 
acestor „rezultate inferate” sau predicții este de 
importanţă majoră în economia neoclasică, nu însă şi în 
economia instituţională, unde realismul structurii (al 
pattern-ului) unei teorii este mai important. 

Rezumind, vom spune că în modul predictiv o teorie 
este un ansamblu de predicții deduse sau inferate din 
principii sau presupozitii de nivel mai înalt; 

În modul structural, o teorie este un ansamblu de 
structuri ce se îmbină între ele. De o parte, 
comportamentul individual este dedus din presupozitii 
privitoare la utilitate şi la venit; de cealaltă, 
comportamentul individual este încadrat într-o structură 
instituţională, iar aceasta e încadrată într-un context 
cultural. 


Instituţiile şi indivizii ca unităţi de analiză 


În generarea predicţiilor lor, neoclasicistii folosesc ca 
unitate de analiză consumatorul individual sau firma. In 
elaborarea structurilor lor, instituţionaliştii folosesc în 
acest rol instituţia. 

Pentru John R. Commons, unul din fondatorii 
instituţionalismului, o instituţie este un angrenaj actional 
(going concern) ce intră într-o serie de tranzacţii 
efectuate în cadrul dat de un set de reguli de lucru. Un 
individ este deopotrivă parte şi produs al acestor 
angrenaje acţionale. Indivizii, urmărindu-şi propriile lor 
interese ca indivizi, contează foarte puţin în eşafodajul 
de viaţă modern. Prin aceasta nu spunem că individul nu 
are nici un fel de pondere cauzală. Spunem însă că 
indivizii îşi realizează (sau nu) potenţialul lor în cadrul 


unor angrenaje actionale, deoarece acţiunea colectivă 
este cea prin care se creează un mediu pentru acţiunea 
individuală eficientă. 

Pentru Thorstein Veblen, celălalt fondator al 
institutionalismului, o instituţie este un ansamblu de 
norme şi idealuri ce se reproduce sau internalizează într- 
un mod imperfect (aşadar, supus unor schimbări 
dramatice) prin obişnuinţă în fiecare dintre generaţiile 
succesive de indivizi. O asemenea instituţie serveşte de 
stimul şi ghid comportamentului individual.” Preferintele 
unui individ nu sînt factori cauzali originari sau 
fundamentali şi ca atare nu de la ele trebuie să 
pornească teoria. Ci, în viziunea lui Veblen, natura lumii 
este dată de maxima sociologică după care oamenii nu 
fac pur şi simplu ceea ce vor, ci de asemenea vor ceea 
ce trebuie să facă. De aceea, punctul de plecare al unei 
teorii (structuri) este ceea ce oamenii trebuie să facă. 
Dat fiind că, în viziunea institutionalista, spectrul de 
alternative deschis oamenilor este determinat de 
structura sau contextul instituţional în care s-au născut, 
punctul de plecare trebuie să fie structura instituţională. 

Institutionalistii încearcă să păstreze cit mai realistă cu 
putinţă unitatea lor de analiză, pentru că îi preocupă 
foarte mult realismul descriptiv. Adică, ei întreabă mereu 
în ce măsură coincid structurile instituţionale presupuse 
de ei cu observaţiile din lumea reală. Modelele lor sînt 
foarte amănunțite. Neoclasicii încearcă şi ei să păstreze 
unităţile lor de analiză cît mai realiste cu putinţă. Dar 
ceea ce îi preocupă pe ei este realismul predictiv. Adică, 
ei întreabă mereu cîtă acuratețe empirică au predicțiile 
lor. De exemplu, în teoria cererii de bani, ei au depus 
mari eforturi în compararea acuratetei empirice a 
predicţiilor derivate din funcţii de cerere alternative.? 
Modelele sînt clare şi elegante — reduse la o osatură 
logică. Economiştii neoclasici folosesc briciul lui Occam 
pentru a da de o parte năclăiala detaliilor (de care ei au 
oroare, în timp ce institutionalistii le adoră). 


Nici firma neoclasică, nici consumatorul neoclasic nu 
reprezintă o unitate de analiză bazată pe consumatorii 
reali sau pe firmele reale. Şi nici nu se urmăreşte să fie 
aşa. Ci fiecare este un fel de verigă „cauzală”. După cum 
spune Machlup, „în această conexiune cauzală firma e 
doar o verigă teoretică, un construct mental ce ne ajută 
să explicăm cum se ajunge de la cauză la efect”.10 O 
asemenea conexiune cauzală teoretică este folosită 
pentru a genera predicții, nu pentru a elabora structuri. 
lar consumatorul şi firma neoclasice, golite de năclăiosul 
realism institutionalist, pot îndeplini mai bine funcţia lor 
predictivă. 

În cazul  institutionalistilor, atît firma cît si 
consumatorul se bazează pe corporatiile şi consumatorii 
reali. Angrenajele actionale ale lui Commons erau bazate 
pe experienţa sa şi pe studiile sale de caz. Clasa 
neproductivă (/e/sure class), descrisă de Veblen, era 
bazata pe observatiile sale patrunzatoare — aspre, ce-i 
drept — asupra culturii noastre pecuniare. Asemenea 
unităţi de analiză realiste nu îndeplinesc, şi nici nu sînt 
menite să îndeplinească, o funcţie predictivă. Ci îl ajută 
pe economist să înţeleagă structura (pattern-ul) culturii 
capitaliste americane. 

Deosebirea dintre unităţile de analiză instituţionale şi 
cele neoclasice va fi, probabil, şi mai clară dacă cititorul 
va remarca numeroasele trăsături pe care le au în comun 
modelele structurate ale institutionalistilor cu 
antropologia si cu unitatea de analiză a acesteia 
(pattern-ul sau configuraţia culturală).!! Prin contrast, 
modelele deductive ale neoclasicilor au multe lucruri în 
comun cu matematica pură şi cu unitatea ei de analiză 
(postulatul logic). 


Behaviorismul şi individualismul 
ca perspective psihologice 


Abordarea instituţională adoptă perspectiva 
psihologică a  behaviorismului.!? Semnificaţia acestei 
perspective pentru economia instituţională este ilustrată 
de următorul pasaj din B. F. Skinner privitor la efectul 
normelor instituţionale asupra personalităţii sau a 
preferințelor subiective ale cercetătorului ştiinţific 
individual: 


Dacă el proiectează un experiment într-un anumit fel sau 
opreşte un experiment într-un punct anume, pentru că 
rezultatul va confirma atunci o teorie ce poartă numele său... 
e aproape sigur că va avea neplăceri [fiindcă] rezultatele 
publicate ale oamenilor de ştiinţă sînt repede supuse 
verificării de către alţii... A spune pe acest temei că oamenii 
de ştiinţă sînt superiori din punct de vedere moral sau etic 
altor oameni sau că posedă un simţ etic mai fin [sau a spune 
că preferinţele lor individuale converg spre adevăr] înseamnă 
a comite greşeala de a atribui omului de ştiinţă ceea ce în 
realitate constituie o trăsătură a ambianţei în care el 
lucrează.” 


Behaviorismul vede rădăcinile acțiunii umane în 
structurile instituționale (norme, reguli de funcționare, 
uzante şi deprinderi) şi nu în preferințele individuale, pe 
care le consideră ori în bună parte derivate, ori nesigure 
din pricina caracterului lor introspectiv şi subiectiv. El nu 
este lipsit de preconceptii, în ciuda afirmației lui Machlup 
că „programul behaviorismului constă în repudierea 
preconceptiilor şi a ipotezelor, precum şi în sprijinirea 
exclusiv pe observarea comportamentului manifest”.’* 
Behaviorismul consideră preferinţele individuale, cînd se 
impune folosirea lor într-o analiză, ca fiind derivate în 
mare parte din mediul cultural-institutional în care s-a 
născut individul. Explicarea comportamentului uman 
trebuie, deci, să pornească de aici. 

Acest mediu şi comportamentul individual 
corespunzător nu se limitează la o mulţime statică de 
stimuli şi reacţii observate. Preconceptiile psihologice ale 


instituţionaliştilor sînt cu mult mai sofisticate.” Fiintele 
umane individuale sînt şi ele importante, mai ales atunci 
cînd luptă împotriva cadrului instituţional în care s-au 
născut şi cînd îi aduc schimbări. Veblen spunea, într-un 
articol important, că în viziunea economiştilor ortodocşi 
omul „n-are nici antecedent, nici consecvent. El este un 
dat uman definitiv şi izolat, aflat în echilibru stabil atunci 
cînd nu este dislocat şi împins într-o direcţie sau alta de 
forte ce acţionează asupra sa... Cînd forţa impactului s-a 
consumat, el intră în repaus, un ghem de dorinţe 
autonom identic cu ce a fost înainte”. Desi 
neîncrederea lor faţă de subiectivism îi împinge pe 
institutionalisti spre behaviorism, Veblen îşi reprezintă 
omul ca fiind mai mult decit un simplu termen mediu 
subinteles în psihologia stimul-reactie. 

Dacă cercetătorul porneşte în explicarea 
comportamentului uman de la individ şi nu de la 
instituţie, el impartaseste preconceptiile subiective ale 
economistului neoclasic, mai bine cunoscute, probabil, 
sub numele de individualism metodologic. Aceasta este 
definit de Paul Diesing drept „doctrina potrivit căreia 
numai indivizii sînt reali, nu şi societăţile şi grupurile, şi 
de aceea orice explicaţie trebuie să se bazeze în ultimă 
instanţă pe  enunţuri sau legi privitoare la 
comportamentul individual”. Definiţia lui Diesing este 
un pic prea tranşantă. Rari sînt, de fapt, cercetătorii din 
ştiinţele sociale ce ar fi dispuşi să susţină că societăţile 
nu sînt reale. Adevărul e doar că mulţi din ei (inclusiv 
neoclasicii) studiază societăţile începînd cu indivizii şi cu 
opţiunile lor independente.?® 

Cu ajutorul acestei discuţii despre preconceptii, 
economia instituțională poate fi înţeleasă ca un 
ansamblu de teorii sau modele structurale concatenate 
avînd drept componente instituţii şi drept fundament 
psihologic behaviorismul. Prin contrast, economia 
neoclasică poate fi înţeleasă ca un ansamblu de teorii 
sau modele predictive ierarhice avînd drept componente 


firmele individuale şi consumatorii individuali, iar drept 
fundament psihologic individualismul metodologic.!? 


Tipurile corespunzătoare de probe 


Cele două şcoli au nu doar preconceptii total diferite, 
ci exponentii lor caută tipuri de probe diferite: 
economiştii instituţionali caută probe structurale, iar cei 
neoclasici, probe predictive. Probele structurale au de-a 
face cu măsura în care modelul structural sau teoria 
concatenată propuse de instituţionalist se potrivesc cu 
mulţimea relaţiilor umane pe care el încearcă să le 
explice. Probele predictive au de-a face cu acurateţea şi 
siguranţa predictiilor derivate din teoria ierarhică sau 
modelul predictiv ale neoclasicului. 

Să ilustrăm cele spuse printr-un exemplu simplu.2 Să 
presupunem că vrem să determinăm rezistenţa unui 
scaun, dar nu ne putem aşeza pe el. Am putea strînge 
atunci două feluri de probe. Am putea să examinăm 
structura scaunului observind numărul, grosimea şi 
rezistenţa picioarelor lui, ca şi starea generală în care se 
află. Sau am putea să presupunem că scaunul e suficient 
de rezistent, să derivăm de aici predicția că oamenii îl 
pot folosi fără grijă, iar apoi, în cursul observaţiei, să 
vedem citi oameni se pot aseza pe el fără ca scaunul sa 
se rupă. În primul caz vom fi strîns probe structurale; în 
cel de-al doilea, probe predictive. 


Probele structurale şi teoria economică instituțională 


În viziunea instituţionalistă predicția este relativ 
neimportantă. După Charles Wilber şi Robert Harisson, 
„acurateţea predictiilor nu poate fi forma principală de 
verificare în modelul structural”?! Într-un asemenea 
model comportamentul indivizilor nu este determinat cu 
precizie de structură (e vorba de structura instituţională). 
În schimb, el stabileşte un domeniu în cadrul căruia 


părţile constitutive pot să varieze. În particular, 
instituţiile determina un spectru de alternative 
acceptabile între care indivizii pot să aleagă, dar ele nu 
determină comportamentul exact. De aceea, cînd este 
folosită ca unitate de bază a analizei o instituţie, de 
multe ori nu sînt posibile predicții deduse cu precizie. 

Sa luăm un exemplu banal, dar foarte edificator. 
Cunoscînd normele vestimentare  statornicite într-o 
anumită organizație, teoreticianul nu  dobindeste 
posibilitatea de a prevedea exact cu ce se va îmbrăca 
lunea dl. Jones. Totuşi, institutionalistul ar putea susţine 
că deşi haina dlui Jones poate fi sau gri închis sau maro 
deschis, dacă acesta este directorul unei filiale a IBM, el 
va purta costum şi cravată. De asemenea, că locuieşte 
într-o casă de un anumit fel şi într-un cartier de o 
anumită categorie, deşi adresa sa exactă nu poate fi 
specificată. Jones va bea scotch, nu bere; va avea o soţie 
zveltă, nu una grasă; şi va fi membru al unui club sportiv 
select, nu al asociaţiei jucătorilor de popice. Intr-un 
cuvînt, înţelegerea structurii instituţionale în cadrul 
căreia trăieşte Jones oferă instituţionalistului anumite 
posibilităţi de a face predicții generale, calitative, nu însă 
şi predicții specifice, cantitative. 

Institutionalistii, cum este firesc, caută în general 
probe referitoare la normele de comportament, 
recompensele şi sancţiunile, ca şi la raporturile de 
putere. Toate acestea au de-a face cu structura 
instituţională şi cu contextul cultural. Wilber şi Harrison 
rezumă în felul următor mecanismul de validare preferat 
de institutionalisti: „Probele în sprijinul unei ipoteze sau 
interpretări sînt evaluate cu ajutorul validării 
contextuale. Această tehnică este un proces de verificare 
reciprocă între diferite surse de material probator [studii 
istorice, chestionare, studii de caz etc.] şi serveşte ca 
mijloc indirect de evaluare a plauzibilitatii interpretărilor 
initiale”.?? Teoria institutionalista a consumului foloseşte 
normele instituţionale şi contextul cultural pentru a 


construi un model al comportamentului consumatorului. 
Pentru a-şi testa empiric teoria, instituţionalistul 
foloseşte studii de caz, studii istorice şi/sau chestionare 
(cînd este posibil) pentru a vedea dacă normele şi 
contextul modelului structural construit coincid cu 
structura lumii „reale” aşa cum este interpretată aceasta 
de el însuşi şi de alţii. 

În cazul instituţionalismului, ceea ce Thomas Kuhn ar 
numi ştiinţă „normală” constă din efectuarea de studii de 
caz şi folosirea lor pentru dezvoltarea sau extinderea 
unui model de baza.”? Ştiinţa „revoluţionară” constă în 
construirea de noi modele de bază, menite să înlocuiască 
pe cele vechi care nu pot fi puse de acord cu lumea 
„reală”. 

De exemplu, în lucrările sale Teoria clasei 
neproductive şi Teoria întreprinderii, Veblen a construit 
un model structural de bază al canoanelor pecuniar- 
prădalnice de conduită corectă în consum şi producţie în 
condiţiile capitalismului modern. În Germania imperială şi 
Învăţămîntul superior in America, între altele el a realizat 
studii de caz, dezvoltind şi extinzind modelul său 
structural spre a determina cît de bine se potrivea acesta 
lumii din jur. În aceste studii de caz, a încercat să strîngă 
probe structurale şi să le interpreteze. N-a făcut predicții 
concrete şi n-a căutat probe predictive; prin observaţiile 
sale subtile şi prin lecturile sale avide din domeniul 
tuturor ştiinţelor sociale, a căutat să înţeleagă, nu să 
facă predicții. 


Probele predictive în teoria economică neoclasică 


Modelele structurale ale teoriei instituţionale nu 
facilitează generarea de deductii sau predicții logice?*; 
aceasta este facilitată de modelele deductive ale teoriei 
neoclasice. Este, de aceea, lesne de înţeles faptul că 
economia neoclasică s-a afirmat în principal pe direcţia 


generării logice a deducţiilor si a căutării de probe 
predictive.” 

In teoria economică neoclasică, ştiinţa ,normala” 
constă în stringerea de date privitoare la preţuri si 
cantităţi pentru testarea predicţiilor referitoare la cerere 
şi oferta generate de modelele deductive ale 
consumatorului şi producătorului. Stiinta „normală” a 
teoriei economice instituţionaliste se concretizează în 
studii de caz pe linia unor, să zicem, Adolf Berle şi 
Gardiner Means’°, pe cînd cea a teoriei neoclasice caută 
să genereze deductii logice, prin economiştii de formaţie 
matematică şi să testeze statistic aceste predicții prin 
străduinţele altor economişti. Fireşte,  deducţia 
matematică şi testarea empirică se efectuează adesea 
simultan. De exemplu, în 1938 au fost publicate două 
lucrări remarcabile de factură neoclasică: Analiza 
matematică pentru economişti a lui R. G. D. Allen şi 
Teoria şi măsurarea cererii a lui Henry Schultz. Allen a 
dezvoltat instrumentele matematice necesare deductiilor 
(predicţiilor) cantitative, facindu-le cunoscute unei 
generaţii de neoclasici. In acelaşi timp, Schultz a făcut 
muncă de pionierat în determinarea şi testarea statistică 
a curbelor de cerere.” 


Încheiere 


Discutia de fata încearcă să clarifice deosebirile 
metodologice dintre institutionalisti şi neoclasici. Am 
schiţat anumite deosebiri dintre preconceptiile şi tipurile 
de probe preferate de cele două şcoli de gindire. Prima 
construieşte modele structurale ale normelor 
instituţionale încorporate într-un context cultural specific. 
În cadrul acestui model, comportamentul indivizilor este 
în mare măsură rezultatul mediului instituţional în care ei 
trăiesc. Aceasta face ca natura sau structura detaliată a 
acestui mediu institutional-cultural sa fie de maximă 
importanţă teoretică şi empirică. Studiile de caz şi 


chestionarele prin care este sondată această structură 
sînt măcinişul morii empirice a acestei şcoli. Şcoala 
neoclasică elaborează modele deductive bazate pe 
postulate care generează predicții logice privitoare la 
consumatorii individuali şi la firmele individuale. În cadrul 
acestui model, optimizarea alegerilor individuale este 
folosită pentru a face predicții despre cantităţile oferite şi 
cele solicitate. De aceea, mediul institutional-cultural 
este aici mai puţin semnificativ. Capătă, în schimb, o 
importanţă de prim ordin datele statistice privitoare la 
preţuri şi la cantităţi, cu care urmează a fi comparate 
predicțiile. 

Rezultă de aici cu destulă claritate de ce sînt atit de 
diferite cele două şcoli de gîndire. Preconceptiile lor si 
cercetările lor empirice îi duc pe practicieni în direcţii 
foarte diferite. 

PARTEA A V-A 
Noi orientări filozofice 


În cursul ultimului deceniu, filozofia ştiinţei s-a detaşat 
de concepţia pozitiviştilor logici şi de cea a lui Karl 
Popper, orientindu-se spre o investigare mai detaliată a 
ştiinţelor particulare. Cele mai multe studii s-au 
concentrat asupra ştiinţelor naturii, dar n-au lipsit nici 
preocupările filozofice privitoare la economia politică. 
Eseurile semnate de Alexander Rosenberg şi Daniel 
Hausman, ambii cu formaţie filozofică, exemplifică 
aceste noi strădanii din filozofia ştiinţei economice. 

Dar majoritatea studiilor de filozofie şi metodologie a 
ştiinţei economice sînt totuşi scrise de economişti. O 
dată cu năruirea oricărui consens între filozofii ştiinţei, 
economiştii trebuie, însă, să fie atenţi pe ce filozofie a 
ştiinţei se sprijină. In eseul final al acestui volum, Mark 
Blaug examinează critic concepţiile a doi prestigioşi 
filozofi contemporani ai ştiinţei, Thomas Kuhn şi Imre 
Lakatos, şi se întreabă ce fel de lumină aruncă ele 
asupra modului nostru de a înţelege teoria economică. 

Antologia de faţă nu ajunge, din păcate, la adevăruri 
de necontestat. Majoritatea problemelor din filozofia şi 
metodologia ştiinţei economice sînt dificile şi rămîn încă 
deschise. Această ultimă secţiune nu oferă răspunsurile, 
dar sugerează cum să le căutăm. 


CAPITOLUL 19 
Interacțiunea dintre studiile 
microeconomice şi cele 


macroeconomice! 
ALEXANDER ROSENBERG 


Alexander Rosenberg (1946 -) s-a născut la 
Salzburg, în Austria. A obţinut doctoratul în filozofie 
la Universitatea Johns Hopkins. In prezent este 
profesor de filozofie şi ştiinţă socială la 
Universitatea din Syracuse. Pe lîngă numeroasele 
sale lucrări publicate din domeniul filozofiei ştiinţei 
economice, profesorul Rosenberg are importante 
cercetări asupra cauzalitatii şi de filozofie a 
biologiei. 


Deşi criticile inspirate conceptual şi metodologic la 
adresa teoriei microeconomice clasice abundă, este 
puţin probabil că ele vor putea discredita în cele din 
urmă această teorie dacă nu vor fi suplimentate cu date 
empirice convingătoare, în plus, dată fiind concepţia 
astăzi ortodoxă despre natura şi justificarea teoriei 
microeconomice, anumite tipuri de date empirice este 
improbabil să aibă o influenţă reală asupra gradului de 
convingere cu care mulţi economişti îmbrăţişează 
această teorie. Concepţia ortodoxă şi-a primit formularea 
clasică în teza lui Friedman că postulatele pe care le face 
această teorie cu privire la comportamentul agenţilor 
economici individuali nu se cer şi, de altfel, nici nu pot să 
fie testate; aşadar, pentru cine acceptă tezele lui 
Friedman’, datele ce par să infirme postulatele teoriei 
microeconomice nu sînt admisibile ca teste ale ei. 
Viziunea lui Friedman despre metodologia ştiinţei 


1 Din Philosophy of the Social Sciences, vol. 6 (1976), pp. 35-53). 


economice pozitive admite, de fapt, relevanta datelor 
statistice pentru testarea teoriei microeconomice. Şi cum 
viziunea friedmaniana se bucură de o atit de largă 
adeziune printre economiştii cu preocupări metodologice, 
este cazul să examinăm mai îndeaproape relaţia dintre 
această teorie şi genul de date ce constituie teste 
admisibile ale ei. În articolul de faţă vreau să examinez 
această relaţie, trasind paralele cu relaţia dintre o 
microteorie fizică şi datele agregate despre care se 
consideră că-şi primesc explicaţia prin ea. Voi examina 
apoi consecinţele pe care le-ar antrena concluzia că 
teoria microeconomică este infirmată de date agregate 
privitoare la o economie sau că nici măcar nu este 
aplicabilă la ele. În ultima parte a articolului abordez 
relaţia dintre teoria  microeconomică şi teoria 
macroeconomică, încercînd să arăt că şi aici avem un 
pandant al relaţiilor dintre microteorii şi macroteorii din 
ştiinţa fizică. Din examinarea acestor trei chestiuni va 
reieşi, cred, că unele trăsături centrale şi distinctive ale 
microeconomici clasice trebuie să joace şi pe viitor un rol 
central în dezvoltarea teoriei economice. 

În caracterizarea celei de-a doua probleme, vreau să 
lamuresc o distincţie de care m-am folosit mai sus şi 
care, în raport cu ceea ce urmăresc eu aici, este 
important să fie foarte clară. Este vorba de distincţia 
dintre, pe de o parte, confirmarea sau infirmarea unei 
teorii de către datele disponibile, şi, pe de alta, 
aplicabilitatea sau inaplicabilitatea teoriei la respectivele 
date. O lege generală sau teorie este aplicabilă la un 
anumit ansamblu de date dacă şi numai dacă aceste 
date satisfac condiţiile antecedente ale legii. Astfel, 
enunţul general „toate lebedele sînt albe” este aplicabil 
la lebede, dar la cerbi nu; iar pentru a testa aceasta lege, 
nu-i de-ajuns să se determine culoarea unei păsări 
particulare, ci trebuie să determinăm şi specia căreia îi 
aparţine. Astfel, o giscă albă nu oferă un test pentru 
ipoteza noastră, aceasta nefiind aplicabilă la gişte. O 


lebădă care este neagră pentru că e murdară de petrol 
nu oferă nici ea un test, deoarece condiţia antecedentă a 
legii noastre exclude în mod implicit, printr-un ceteris 
paribus subinteles, un asemenea caz din domeniul de 
aplicabilitate al legii. Încercarea de a confirma sau 
infirma un enunţ general sau o teorie presupune 
aplicabilitatea acestora la datele pe care le invocăm în 
acest scop. Tocmai faptul acesta împiedică, în parte, 
falsificarea riguroasă a unei legi sau teorii. Dat fiind că 
testele reclamă în mod invariabil supozitii auxiliare — 
inclusiv supoziţia ca datele satisfac condițiile 
antecedente din propoziţia supusă testării — putem 
oricind să păstrăm o teorie negind aplicabilitatea ei la 
materialul empiric de care dispunem. Întrebarea dacă 
teoria este aplicabilă e logic anterioară întrebării dacă ea 
este sau nu confirmată. Fireşte, în practică cea mai bună 
garantie a aplicabilitatii unei teorii este compatibilitatea 
consecinţelor ei observabile cu datele strînse în vederea 
testării ei. Pe de altă parte, eşecul predictiv nu poate să 
distingă între falsitate şi inaplicabilitate. Tocmai de aceea 
distincţia este uneori pierdută din vedere, iar unele 
teorii, mai ales din ştiinţele sociale, au fost respinse ca 
fiind false, cînd de fapt erau inaplicabile la datele-test şi 
ca atare rămăseseră, la drept vorbind, netestate. 

Această distincţie va fi de importanţă crucială în 
discuţia de mai jos privind relaţia dintre microeconomie 
şi datele statistice agregate avansate uneori de 
economişti pentru a pune sub semnul întrebării adevărul 
sau relevanta şi utilitatea ei. 


l 
Dacă agenții economici individuali acționează în 
conformitate cu legile microeconomice, iar economii 
întregi sînt alcătuite exclusiv din asemenea agenţi şi din 
creaţiile lor, pare rezonabil să presupunem că enunturile 
generale ce descriu comportamentul unei economii ar 
putea fi produse prin agregarea aritmetică a 


comportamentului agenţilor aşa cum este descris de 
aceste legi. 

De altfel, economiştii bănuiau demult că, date fiind 
anumite ipoteze auxiliare, agregarea comportamentului 
maximizant, cerută de teoria clasică, va produce 
rezultate frapante. Walras a fost primul care, în 1874, a 
sugerat că în condiţiile unor randamente de scară 
constante sau descrescătoare, o economie formată din 
agenţi ce se comportă în conformitate cu teoria clasică 
va ajunge la un „echilibru general”. Adică, 
comportamentul maximizant al consumatorilor şi 
producătorilor se soldează inevitabil cu un echilibru între 
cantităţile oferite şi cele cerute pe fiecare din pieţele 
economiei respective, inclusiv pe piaţa muncii. Abia 
peste şaizeci de ani a putut fi formulată prima dintr-o 
serie de demonstraţii elegante ale acestei teze. Aceste 
demonstraţii fac uz de ipoteze intrucitva diferite despre 
agenţi, dar toate se plasează hotărit în tradiţia teoriei 
clasice.? Dar, chiar şi în lipsa unei demonstraţii riguroase, 
economiştii din secolul al XIX-lea şi de la începutul 
secolului al XX-lea au imbratisat punctul de vedere ca 
nereuşitele unei economii de a menţine un echilibru 
general nu sînt decît devieri temporare. În sprijinul 
acestui punct de vedere veneau şi consolările teoriei 
macroeconomice tradiţionale a cărei dezvoltare este 
anterioară gîndirii  marginaliste care a produs 
microeconomia clasică. 

In măsura, deci, în care echilibrul general walrasian 
este o consecinţă logică a unor teze caracteristic 
microeconomice privitoare la agenţi, el generează cel 
putin o consecinţă macroeconomică implicită. Unii 
economişti au şi exprimat, de altfel, explicit acest punct 
de vedere. 


Teoria echilibrului general formează o punte între aceste 
două ramuri ale teoriei economice, folosind instrumentele 
microeconomici pentru analiza comportamentului întregii 


economii. Teoria echilibrului general are în comun cu 
macroeconomia interrelaţiile existente între pieţele de bunuri 
şi servicii în cadrul economiei, iar cu microeconomia — faptul 
că analiza sa se raportează nu la agregate, ci la decidentii 
individuali şi la mărfurile individuale. Intrebările fundamentale 
la care teoria echilibrului general încearcă să răspundă sînt 
aceleaşi cu cele ce se pun în teoria macroeconomică... Dar 
acolo unde aceasta din urmă oferă răspunsuri în termeni de 
agregate, teoria echilibrului general oferă răspunsuri în 
termeni de consumatori, producători şi mărfuri individuale din 
care sînt formate aceste agregate.’ 


Această caracterizare nu evidenţiază decit incomplet 
conexiunile echilibrului general cu teoria 
microeconomică. Prima nu numai că apelează la 
conceptele folosite în teoria microeconomică, ci este în 
bună măsură o încercare sistematică de a vedea ce se 
poate deriva logic din unele versiuni extrem de 
formalizate ale celor mai generale enunturi ale acesteia. 
De aici interesul ei statornic pentru economiştii 
matematicieni. Interesul pentru teoria echilibrului 
general nu rezultă nicidecum din faptul că ea ar descrie 
comportamentul vreunei economii reale; şi în acest sens 
ea este foarte departe de preocupările macroeconomice 
curente. Motivul e că practic nimeni nu-şi închipuie astăzi 
că economiile naţionale manifestă un echilibru general 
de felul celui descris de teorie. Majoritatea economiilor 
manifestă diferite dezechilibre între oferta şi cererea de 
bunuri şi servicii. În particular, dezechilibrul aparent 
secular al pieţei muncii din economiile industrializate 
reprezintă una din cele mai grave probleme pentru 
politica publică. Dacă însă logica ne dă asigurări că 
agregarea comportamentului, aşa cum pretinde teoria 
microeconomică, duce la echilibru general, ce urmează 
de aici? Putem infera că dacă o economie nu manifestă 
acest echilibru, teoria clasică este falsificată? Desigur că 
unii economişti (şi unii ne-economişti) par să fi rationat 
aşa. Ei au tras concluzia că ori teoria clasică ar trebui 


abandonată în favoarea unei teorii microeconomice 
alternative, ori ar trebui abandonat întregul demers 
microeconomic, indreptindu-ne atenţia doar asupra 
teoriei macroeconomice. Unii sugerează chiar să 
abandonăm cu totul teoretizarea economică. Adolph 
Lowe pare să fi imbratisat această opţiune în citeva 
locuri diferite. 

După Lowe, a existat „o perioadă limitată a istoriei 
economice — perioada capitalismului clasic din deceniile 
ce au urmat revoluţiei industriale — căreia [formularea 
standard a teoriei economice] i se potriveşte bine”. În 
condiţiile actuale însă, eşecurile teoriei tradiţionale par 
mult mai mari decit succesele. „E ca si cum s-ar fi 
întîmplat ceva cu însuşi obiectul cercetării, făcîndu-l tot 
mai refractar la metodele de investigaţie tradiţionale. 
Natura acestei schimbări este un spectru mereu mai larg 
de configurații comportamentale şi motivationale avînd 
drept consecinţă o „dezordine” crescîndă în procesele 
autonome ale pieţelor moderne” (Lowe, 1969, p. 2). 
Lowe trage concluzia pesimistă că „pare imposibilă 
construirea... unei teorii [cu suficientă putere explicativă 
şi predictivă] dacă fenomenelor observabile... le lipseşte 
acel minim de ordine ce constituie condiţia oricărei 
generalizări ştiinţifice” (Lowe, 1969, p. 3). Voi examina 
concluzia lui Lowe ceva mai încolo; pentru moment, să 
ne ocupăm de tezele sale privitoare la teoria tradiţională 
şi la dezordinea pieţei. Ar fi evident greşit să admitem 
de-a dreptul că dezordinile de pe piaţă infirmă o teorie 
care prezice ordine — adică echilibru —, dacă n-avem 
motive de a considera că sînt întrunite condiţiile iniţiale 
descrise în antecedentele legilor generale ale teoriei şi, 
în plus, că este satisfăcută clauza implicită ceteris 
paribus ataşată acestor propoziţii. Ar trebui de asemenea 
să pretindem anumite alte lucruri (ce nu se referă la 
agenţi): de exemplu, să nu fie prezente economii de 
scară. Altminteri datele macro nu pot servi ca test al 
teoriei, pentru că aceasta nu le-ar fi aplicabilă. Dar după 


cum admite Lowe, „s-a întîmplat ceva cu obiectul 
cercetării” — cu agentul economic. După părerea lui 
Lowe, anticipările acestuia s-au schimbat într-un mod ce 
complică problemele deciziilor sale, adăugind noi 
credinţe la bagajul celor pe baza cărora trebuie să 
calculeze spre a-şi determina acţiunile. Cu alte cuvinte, 
în mod evident clauza ceteris paribus nu este 
satisfăcută. Şi mai clar este, apoi, că la nivelul 
societăţilor industriale se manifestă în mod persistent 
economii de scară. În consecinţă, pare mai îndreptăţit să 
admitem că teoria clasică nu este falsă, ci mai degrabă 
inaplicabilă şi ca atare irelevantă şi inutilizabilă. Dar 
chiar şi această concluzie este mult prea dură. 

Sugestia lui Lowe că în fapt teoria clasică dădea 
seama bine de „capitalismul clasic” este ea însăşi prea 
generoasă. Căci în activitatea economică din secolul al 
XIX-lea au existat dezechilibre substanţiale; în plus, 
acţiunile agenţilor individuali se produceau în condiţii pe 
care teoria clasică nici nu le lua măcar în considerare. 
Cea mai importantă dintre acestea era, bineînţeles, 
incertitudinea, condiţia care face teoria clasică total 
inaplicabilă (dar nu neapărat falsă). Incertitudinea ca fapt 
economic are implicaţii pentru toate aspectele 
comportamentului economic, îndeosebi însă pentru 
modul în care individul se raportează la bani. Legătura 
dintre bani şi teoria clasică este întrucitva artificială. 
Banii pot fi incluşi în schema echilibrului general, dar 
cum, în şi prin ei înşişi, nu sînt purtători ai unei utilităţi, 
maximizarea utilității nu poate oferi o explicaţie reală a 
dorinţei consumatorului de a poseda bani în condiţii de 
incertitudine. Efectul incertitudinii asupra acţiunilor 
agenţilor şi în particular asupra cantităților de bani pe 
care vor să le aibă ca urmare a acestei incertitudini este 
atit de amplu încît anulează total condiţiile presupuse de 
teoria microeconomică clasică. 

Ar fi impropriu să se conchidă de aici că această teorie 
e falsă. Ar trebui să tragem, atunci, concluzia că teoria 


clasică este irelevantă pentru că e inaplicabilă? Sa 
examinăm problema mai generală dacă trebuie 
considerată inutilizabila sau irelevantă orice teorie 
generală în cazul căreia condiţiile antecedente pe care le 
reclamă enunturile ei generale nu sînt niciodată 
întrunite. Un exemplu deosebit de clar îl oferă în acest 
sens prima lege a lui Newton. 

(1) Cînd asupra unui corp nu acţionează nici un fel de 
forte, el rămîne în repaus (sau în mişcare rectilinie 
uniformă). 

Aici condiţia antecedentă, absenţa forţelor, nu se 
realizează de fapt niciodată, şi totuşi nici o lege nu s-ar 
putea dovedi mai utilă şi mai relevantă. Fireşte, această 
propoziţie spune atit de mult prin ea însăşi încît nu 
considerăm deloc absenţa condiţiilor ei iniţiale ca pe un 
argument împotriva ei. Un exemplu mai bun ne oferă 
teoria cinetică a gazelor, aşa-numitul model al „bilelor de 
biliard” pentru comportamentul gazelor. Se pot trasa 
cîteva paralele utile între teoria microeconomică şi teoria 
cinetică clasică. Ambele au consecinţe agregative ce nu 
se întîlnesc în observaţie: în primul caz consecinţa 
agregativă se consideră a fi echilibrul general; în cel de- 
al doilea este următoarea ecuaţie de stare pentru un gaz 
compus din molecule guvernate de teoria cinetică (aşa 
cum agenţii sînt guvernati de teoria microeconomica): 


(II) PV = rT, 


unde P şi V reprezintă presiunea şi respectiv volumul, 
T temperatura absolută, iar r este o constantă. Din 
nefericire, gazele nu se comportă în conformitate cu (Il), 
iar aceasta discrepanta creşte o data cu valorile 
variabilelor în cauză. Spre deosebire de ceea ce se 
întîmplă în microeconomie, aici admitem fără echivoc că 
observaţiile clar incompatibile cu (Il) infirmă teoria 
cinetică. Nu putem trage concluzia că antecedentele 
propozitiilor generale ale acestei teorii pur şi simplu nu 


se realizează. Ci recunoaştem că ele nu se pot realiza. 
Pentru că printre aceste condiţii antecedente se numără 
unele ce sînt incompatibile cu legi deja statornicite ale 
naturii: existenţa unor mase fără volum între care nu 
acţionează nici un fel de forţe de atracţie. Conchidem, de 
aceea, falsitatea teoriei cinetice a gazelor, şi nu doar 
inaplicabilitatea ei la comportamentul real al gazelor. În 
mod firesc, dacă am putea descoperi incompatibilitati 
similare între condiţiile antecedente ale enunturilor 
microeconomice generale şi anumite legi statornicite ale 
naturii, ar trebui să calificăm teoria microeconomica 
drept inechivoc falsă. 

Pe de altă parte, deşi este nu doar strict inaplicabilă ci 
şi falsă, teoria cinetică clasică este în mod incontestabil 
utilă şi relevantă. Ea nu reprezintă o cunoştinţă 
imperfectă. Pentru un anumit interval de valori ale 
presiunii, temperaturii şi volumului, ea dă rezultate pe 
care între anumite limite le putem socoti valabile. În 
plus, am izbutit să obţinem succesiv explicaţii mai 
detaliate ale comportamentului moleculelor de gaz şi 
ecuaţii de stare mai detaliate pentru gaze. Aceste teorii 
succesive ne-au permis să elucidăm inexactitatile 
flagrante din teoria cinetică clasică şi să explicăm 
totodată cum şi de ce teoria clasică oferă, pentru un 
interval limitat de valori, descrieri suficient de bune ale 
fenomenelor gazoase. 

Sa observăm cum au fost produse teoriile succesoare: 
prin adăugiri la condiţiile antecedente ale legilor 
generale ce descriu comportamentul moleculelor de gaz, 
cu consecinţe pentru noile ecuaţii de stare pe care le 
cuprind aceste teorii. Spre sfirşitul secolului al XIX-lea, 
van der Waals a propus în locul lui (II) o nouă ecuaţie de 
stare: 


(III) (P + a/v2) (V -b)= rT, 


unde a reprezintă efectele forţelor de atracţie ce 
acţionează între moleculele individuale şi este o 
constantă independentă de gazul considerat, iar b este 
volumul exclus datorită mărimii finite a moleculelor. 
Parametrii a şi b exprimă tocmai acele trăsături ale 
sistemelor fizice în interacţiune a căror neglijare face ca 
teoria clasică să fie o idealizare. Atribuind moleculelor de 
gaz proprietăţile descrise de aceşti parametri, obţinem 
explicaţia lui (III), a abaterilor lui (II) de la valorile 
observate ale presiunii, temperaturii şi volumului, ca şi a 
acuratetei satisfăcătoare a lui (II) pentru unele valori ale 
acestor variabile. Cu cit este mai mare presiunea gazului, 
cu atît moleculele sînt mai apropiate unele de altele; de 
la un anumit punct gazul nu mai poate fi comprimat din 
pricina impenetrabilitatii moleculelor, iar volumul nu mai 
poate fi micşorat. Din această cauză, la o presiune 
ridicată, volumul gazului va depăşi valoarea pe care o dă 
(Il). Tot aşa, efectele forţelor de atracţie cresc o data cu 
micşorarea volumului, pentru că moleculele vor fi mai 
aproape unele de altele. Astfel, la presiuni ridicate o 
scădere a temperaturii nu va determina creşterea 
volumului cerută de (Il). 

Succesoarele teoriei cinetice clasice corijează erorile 
acesteia şi explică utilitatea ei adaugind noi elemente la 
condiţiile antecedente ale legilor ce guvernează 
comportamentul constituentelor gazului. 

Este evident că în general din simplul fapt că condiţiile 
antecedente ale unei teorii nu sînt satisfăcute nu rezultă 
că teoria este inutilizabilă sau ca este irelevanta sub 
aspect ştiinţific. Atit despre problema generală. Cum 
rămîne însă cu teoria microeconomică? Putem susţine 
utilitatea şi relevanta ei în aceeaşi măsură ca în cazul 
teoriei cinetice a gazelor? Putem anticipa o evoluţie 
similară a teoriei microeconomice? lată întrebări la care 
nu se poate răspunde pina la capăt a priori. Cîteva lucruri 
pot fi spuse totuşi. In cazul teoriei cinetice, direcţia în 
care s-au dezvoltat succesoarele ei putea fi „anticipată” 


pe baza faptului că din condiţiile ei antecedente erau 
excluse explicit elemente despre care ştim din alte teorii 
fizice că sînt relevante. În cazul teoriei microeconomice 
situaţia e mult diferită. Aici nu putem anticipa ce direcţie 
va urma specificarea în continuare a condiţiilor ei 
antecedente, în felul în care putem determina 
retrospectiv direcţia teoriei revizuite. Pentru că nu există 
teorii statornicite ale acţiunii umane care să ne poată 
oferi noi detalii despre comportamentul agenţilor. De 
exemplu, dacă am avea o teorie credibilă care să explice 
consumul ostentativ sau demonstrativ, am putea adăuga 
la  antecedentele legilor microeconomice anumite 
precizări specifice, care ne-ar permite să explicăm unele 
nepotriviri vizibile cu teoria clasică în felul în care teoria 
cinetică modificată o corectează pe cea clasică. In 
schimb, în absenţa unor asemenea teorii prognozele 
privind direcţia în care se va produce o asemenea 
precizare a teoriei microeconomice rămîn pronunţat 
speculative. Ne putem aştepta, totuşi, ca, aşa cum 
succesoarele teoriei cinetice clasice păstrează unele 
trăsături distinctive ale precursoarei lor, dezvoltările 
microeconomice, dacă vor avea loc, să păstreze alura de 
bază a teoriei clasice. În cazul teoriilor ce descriu 
comportamentul gazelor, teoriile succesive au păstrat 
ideea că gazele sînt compuse din molecule ce acţionează 
în conformitate cu legile de bază ale mecanicii 
(newtoniene sau cuantice) care guvernează şi obiectele 
macroscopice. Modificările teoriei microeconomice 
clasice ne putem aştepta să păstreze o versiune sau alta 
a  postulatului  maximizării si tezele caracteristice 
privitoare la ordonarea preferințelor. Nu este exclus ca 
acestea, în conjunctie cu anumite ipoteze privind 
constituirea estimărilor de probabilitate subiective în 
condiţii de incertitudine, să se dovedească mai aplicabile 
decit teoria clasică şi mai concordante cu observarea 
comportamentului atît individual, cît şi în grup. In plus, 
revizuirile succesive ale unei asemenea teorii, care ar 


specifica succesiv condiţiile antecedente, ar putea 
aproxima din ce în ce mai mult o teorie care să fie 
deopotrivă aplicabilă şi confirmată. 

Intr-adevăr, unele cercetări microeconomice tintesc 
tocmai în această direcţie. Studiile de teoria jocurilor, 
deşi au adesea un caracter normativ, s-au orientat uneori 
spre descrierea comportamentului economic real în 
condiţii de incertitudine. Mai importantă este dezvoltarea 
microeconomiei probabiliste. 

Deşi se află încă într-o fază de început, acest domeniu 
de cercetări mi se pare clar că evoluează în direcţia pe 
care am descris-o. Deocamdată părerile nu concordă în 
ce priveşte forma exactă pe care o va îmbrăca o 
asemenea teorie, şi cu atît mai putin in ce priveşte o 
prezentare axiomatica a ei comparabilă cu cea deja 
existentă pentru teoria actuală, dar este clar că 
microeconomia probabilistă este o dezvoltare a teoriei 
clasice, accentuat analogă dezvoltărilor reprezentate de 
succesoarele teoriei cinetice a gazelor. Mai multe studii 
microeconomice au utilizat modelul von Neumann- 
Morgenstern al maximizarii utilității în condiţii de 
incertitudine. Să considerăm, de exemplu, următoarele 
postulate privind comportamentul consumatorului şi al 
întreprinzătorului. 


Postulatul |: în fiecare perioadă un consumator ordonează 
secvențele de cheltuieli alternative în conformitate cu 
valoarea anticipată a utilității pe care ar oferi-o fiecare din ele. 
In plus, în fiecare perioadă consumatorul se comportă ca şi 
cum ar încerca să aleagă, în limitele constrîngerilor bugetului 
său, planul de cheltuieli care-i oferă cea mai mare utilitate 
anticipată. 

Postulatul Il: în fiecare perioadă t, întreprinzătorul 
ordonează planurile alternative de operaţii în conformitate cu 
valoarea anticipată a utilității pe care fiecare din ele i-o oferă. 
In plus, în fiecare perioadă t, el se comportă ca şi cum ar 
încerca să aleagă, în limita constringerilor sale de producţie şi 


financiare, planul de operaţii ce-i aduce cea mai mare utilitate 
anticipată. 


Valoarea anticipată de către agent a unui anumit 
rezultat este dată de produsul dintre utilitatea şi 
probabilitatea lui. Este cit se poate de limpede că aceste 
postulate constituie o extindere naturală a teoriei clasice, 
aplicabilă cel puţin la anumite tipuri de condiţii la care 
teoria clasică nu este aplicabilă. In condiţii de 
incertitudine probabilitățile sînt întotdeauna 1 sau 0, 
astfel că maximizarea valorii anticipate se reduce la 
maximizarea utilității. Acest fel de extindere probabilista 
se menţine întru totul în spiritul teoriei clasice. In plus, 
unii economişti au încercat explicit să arate că fenomene 
cum sînt cererea de bani şi lichidităţi pe care teoria 
clasică nu o poate explica devine explicabilă prin 
introducerea incertitudinii în concepţia maximizarii.® 

Un semn deosebit de clar al măsurii în care aceste 
succesoare constituie extinderi ale teoriei clasice, şi nu 
concurenţi incomensurabili ai acesteia, este cantitatea 
de energie cheltuită de economişti în încercarea de a 
determina dacă astfel de modele sînt compatibile cu 
echilibrul general asociat teoriei clasice sau implică acest 
echilibru. Economiştii au aplicat această inovaţie şi la 
probleme ale economiei bunăstării, ale 
comportamentului monopolist, ale comerţului 
internaţional şi la alte domenii unde teoria clasică oferea 
o analiza.’ 

Totuşi, s-ar putea obiecta că, chiar dacă putem 
elabora o teorie microeconomică probabilistă aplicabilă 
care descrie corect calculele şi acţiunile unui agent 
economic individual, această teorie s-ar putea dovedi 
inutilizabilă. Căci Sa presupunem că o teorie 
microeconomică probabilistă satisfăcătoare se vădeşte a 
fi atit de complexă, încît să pună în joc prea multi 
parametri şi variabile şi prea multă informaţie, pentru a 
putea fi practic utilă. Determinarea consecinţelor 


agregate ale unei asemenea teorii ar depăşi mijloacele 
noastre de calcul şi teoria se va dovedi inutilizabilă în 
practică. In plus, să presupunem că teoria s-ar dovedi 
atit de complexă incit să reclame cantităţi de informatie 
exagerat de mari chiar şi pentru a realiza o predictie 
exactă a comportamentului unui agent economic 
individual. S-ar putea atunci infera ca dacă banuim că 
formulările viitoare ale unei teorii microeconomice 
probabiliste se vor dovedi extrem de greu de minuit, ar fi 
mai bine ca întregul proiect de edificare a teoriei 
microeconomice să fie abandonat. 

Dar, chiar dacă acest pesimism privind teoria 
microeconomica, în sprijinul căruia nu s-au adus pina în 
prezent argumente concludente, ar fi îndreptăţit, el nu ar 
legitima concluzia ca straduintele legate de teoria 
economică trebuie abandonate. O atare concluzie 
presupune standarde de utilitate practică total 
nerezonabile în sfera gîndirii ştiinţifice, de fapt, nişte 
standarde ce sînt explicit excluse din ştiinţele naturii. În 
afara utilității practice, teoriile ştiinţifice au şi un rol 
teoretic: ele explică şi unifică, sintetizează şi adincesc 
înţelegerea fenomenelor. Există şi teorii ştiinţifice fără 
nici un fel de consecinţe practice finit calculabile, dar 
care sînt totuşi esenţiale pentru scopurile teoretice 
menţionate. Sa considerăm următorul pasaj dintr-o 
lucrare de iniţiere în mecanica cuantică, referitor la 
ecuaţia fundamentală ce intervine în descrierea 
fenomenelor subatomice: 


Ecuația independentă de timp a lui Schrodinger pentru doi 
electroni dintr-un atom de heliu n-a fost... de fapt... rezolvată 
niciodată. Situaţia este comparabilă cu cea a problemei celor 
trei corpuri, din mecanica cerească, cum ar fi de exemplu 
Soarele, Pamintul şi Luna. Desi principiile fundamentale ce 
guvernează mişcarea acestor corpuri, legile lui Newton şi 
legea gravitaţiei sînt bine cunoscute, ecuaţiile diferenţiale ce 
rezultă din aplicarea acestor legi sînt atît de complicate încît 
n-au fost niciodată rezolvate exact. In locul unei asemenea 


rezolvări, se recurge la aproximatii de diverse feluri pentru a 
obţine descrieri aproximative ale mişcării. Aşa e şi în cazul 
atomului de heliu şi al tuturor atomilor mai complicati. 

Pentru cititorul deceptionat de necesitatea de a face 
aproximatii încă din faza de început a aplicării mecanicii 
cuantice, facem observaţia că acest mod de a proceda este 
necesar aproape totdeauna în aplicarea principiilor fizice la 
situaţii noi. 


Vedem, aşadar, că în fizica cuantică, încă de la primul 
nivel de complexitate este abandonată cerința 
aplicabilitatii calculatorii a regularităţii esenţiale din 
această teorie. După ce au formulat ecuaţia de undă a lui 
Schrodinger pentru cea mai simplă structură atomică 
posibilă, hidrogenul, fizicienii o abandonează explicit, în 
măsura în care este vorba de calcule practice, nu la 
nivelul de complexitate al celui de-al nouăzeci şi doilea 
element, uraniul, ci la nivelul heliului, care este mai 
simplu decit toate celelalte elemente cu excepţia 
hidrogenului. De ce mai păstrează atunci fizicienii 
ecuaţia de undă a lui Schrodinger? Fiindcă ea oferă o 
explicaţie teoretic unitară a comportamentului atomilor 
şi al constituentilor lor şi serveşte la explicarea altor 
fenomene mai complexe ca efecte statistice ale 
comportamentului atomic. Fizicienii nu presupun că 
fenomenele naturii sînt circumscrise de limitările 
calculatorii contingente. Cum ecuaţia de undă a lui 
Schrodinger oferă cea mai bună descriere şi explicaţie 
disponibilă a fenomenelor subatomice, oamenii de ştiinţă 
o păstrează, în ciuda faptului că din punct de vedere 
calculatoriu este inutilizabilă. 

Nu par să existe motive de a nu recunoaşte acelaşi 
statut unei teorii microeconomice probabiliste foarte 
complexe dacă se dovedeşte că ea implică dificultăţi de 
calcul fie şi insurmontabile. Desigur, acceptarea unei 
asemenea teorii presupune ca ea să satisfacă criterii ne- 
practice, teoretice de adecvare explicativă similare celor 
pe care le satisface legea fizică la care ne-am referit. 


Despre obiectia că o teorie microeconomică probabilista, 
de care pînă în prezent nu dispunem, s-ar putea dovedi 
practic inutilizabilă şi deci ştiinţific sterilă, putem spune 
deci că nu este decisivă chiar dacă ipoteza ei privind 
evoluţiile viitoare din studiile  microeconomice s-ar 
dovedi corectă. 

Acum putem reveni la întrebarea formulată la început: 
Este legitim ca din faptul neîntrunirii condiţiilor 
antecedente ale teoriei microeconomice clasice să 
inferăm că această teorie este superfluă sau irelevanta? 
Evident că nu. Ea oferă punctul de plecare din care se 
dezvoltă teorii succesoare, explică anumite fenomene 
dintr-un domeniu limitat al comportamentului economic, 
iar acolo unde este în dezacord cu datele avem explicaţii 
potenţiale ale sensului şi amplitudinii acestui dezacord. 
În sfîrşit, dacă succesoarele teoriei clasice continuă să se 
mişte în direcţia de acum, ele vor păstra trăsăturile 
centrale şi distinctive ale precursoarei lor. 


lI 

Faptul că evoluția studiilor microeconomice pare să 
urmeze o linie asemănătoare, sub unele aspecte 
importante, cu cea a teoriei cinetice nu constituie, 
desigur, o garanție că succesoarele ei vor realiza un 
succes asemănător celui realizat de succesoarele teoriei 
cinetice. El tinde însă să confirme ideea că economiştii 
tratează teoria lor într-un mod foarte asemănător celui în 
care îşi tratează fizicienii teoriile lor. Să presupunem, 
însă, că în cele din urmă teoria microeconomică clasică şi 
extinderile ei naturale se vor dovedi incompatibile cu 
datele economice disponibile şi că nici o extindere 
naturală nu va promite să o facă suficient de aplicabilă 
pentru a putea oferi o explicaţie sistematică a 
comportamentului economic, de grup sau individual, 
adică o explicaţie fn acord cu datele statistice si 
individuale. Mi se pare că Lowe vede în acest fel situaţia 
actuală. 


Lowe pune dezordinea fenomenelor macroeconomice 
pe seama dezordinii din microfenomene, aratind că 
incertitudinile şi complexitatile vieţii economice moderne 
fac teoretic nedeterminate rezultatele comportamentului 
maximizant individual, necesitate de teoria clasică. El 
subliniază: 


Ceea ce e important este faptul că asemenea abateri ale 
mişcării economice de la modelul economici clasice şi 
neoclasice pot fi înţelese uşor dacă luăm în considerare 
schimbările istorice intervenite în determinantele iniţiale ale 
directivelor (regulilor de alegere) actionale şi ale anticipărilor. 


Ce altceva avem aici dacă nu o clară recunoaştere a 
ideii că antecedentele teoriei microeconomice nu sînt 
întrunite în situaţiile reale ale agenţilor economici 
individuali? lar dacă e aşa, mai trebuie oare să ne 
surprindă faptul că datele macroeconomice nu manifestă 
o stabilitate clară în jurul echilibrului general walrasian? 
Dar în loc să recomande economiştilor o extindere a 
teoriei clasice în asa fel incit aceasta să ia în considerare 
elementele care în prezent o fac inaplicabilă, Lowe ne 
sfătuieşte să abandonăm cu totul scopurile teoretice. 
Este clar că Lowe nu consideră comportamentul uman ca 
fiind intrinsec aleatoriu în aşa măsură încît sa nu fie 
posibile nici un fel de legi generale, ci îl apreciază doar 
prea complex pentru a permite să i se dea explicaţii 
sistematice îndeajuns de simple ca să poată fi utile 
practic. Ceva mai înainte am examinat un punct de 
vedere foarte apropiat de această concluzie, gasindu-l, în 
cel mai bun caz, neconcludent. Există însă un alt punct 
de vedere, cu care acesta se înrudeşte şi care merită 
atenţie. Să admitem că nu s-ar putea construi o teorie 
distinctiv microeconomică care să fie utilă practic sau 
indispensabilă teoretic. Această extindere ceva mai 
sofisticată a concluziei lui Lowe se cere examinată. Din 
eşecul teoretic şi practic al tuturor eforturilor rezonabile 


de a formula o teorie microeconomică am putea infera 
oare că datele economice exclud pur şi simplu o 
explicaţie teoretică? 

In raport cu scopurile urmărite de ştiinţă pare indicată 
presupunerea că agenţii economici, ca şi orice altceva în 
lume, sînt alcătuiți exclusiv din constituenți ale căror 
comportamente sînt pe deplin determinate de legile 
fizicii. (Dacă aceasta asertiune ar fi contestată cu 
argumente preluate din mecanica cuantică, pentru 
menţinerea ei ar fi de-ajuns să se facă citeva precizări.) 
Pare la fel de rezonabil să considerăm comportamentul 
observabil sau global al agenţilor ca nefiind decit o 
agregare a comportamentelor constituentilor lor. După 
cum Ştim deja, din aceste fapte nu decurge nici că 
descrierile comportamentului global sînt reductibile în 
vreun sens direct la descrierile comportamentelor 
constituentilor, nici că limbajul descriptiilor de acest al 
doilea fel oferă singurul sau cel mai util aparat 
conceptual pentru analiza agregatelor formate din aceşti 
constituenți. Ceea ce decurge din presupozitia noastră 
iniţială este că agenţii economici sînt în aceeaşi măsură 
ca orice alt lucru creaturi ale determinismului cauzal şi 
că, în principiu cel putin, comportamentul lor poate fi 
descris prin legi cauzale. Printre legile care credem că 
pot oferi descrierea cerută se numără cele ale fizicii, 
chimiei şi, mai speculativ, ale psihologici. Dar în prezent 
aceste legi şi interrelatiile lor par a fi prea complexe 
pentru a permite construirea de explicaţii sistematice ale 
comportamentului suficient de simple pentru a fi utile 
economiştilor, în plus, conceptele microeconomice sînt 
noţiuni caracterizate funcţional fără să existe o 
microreductie logic necesară a lor în termenii in care sînt 
formulate legile acceptate ale ştiinţelor naturii. 

Un bun exemplu de noţiune caracterizată funcţional 
este cea de „cursă de şoareci”. Sounind ceva despre o 
„cursă de şoareci” nu spunem implicit aproape nimic 
despre alcătuirea ei fizică sau despre mecanismul ei de 


lucru. Noţiunea „cursă de şoareci” selectează o clasă de 
obiecte a căror existenţă are în comun anumite cauze şi 
efecte, ca de exemplu dorinţa de a prinde şoareci şi 
prinderea lor. In mod asemănător, obiectele teoriei 
economice sînt caracterizate exclusiv prin anumite 
antecedente cauzale şi prin consecinţele lor (economice 
şi non-economice). De exemplu, „cumpărările” pot fi 
individualizate prin cauzele şi efectele lor, modificările de 
preţuri, schimburile de mărfuri şi/sau bani, dar nu pot fi 
caracterizate prin faptul că se produc prin acelaşi 
mecanism sau prin aceeaşi acţiune a unui agent, pentru 
că nu există un mecanism sau o acţiune anume care să 
fie comună tuturor actelor de cumpărare. Să ne gindim la 
diferitele moduri de cumpărare la licitaţie. În unele cazuri 
cumpărarea presupune efectuarea anumitor acţiuni. În 
alte cazuri, ea presupune abtinerea de la o acţiune. 
Unele persoane pot să cumpere fără a şti măcar că au 
făcut acest lucru, ca în cazul executării unui ordin de 
cumpărare permanent pe o piaţă de mărfuri sau de hirtii 
de valoare. Nu există nici o posibilitate de a caracteriza 
actele de cumpărare cu referire la compoziţia lor 
comună, la elemente structurale ce le-ar fi comune. 
Pentru că acestea nu există. Acelaşi lucru s-ar putea 
spune despre ofertă, cerere sau producţie. 

Cum caracterizarea funcţională a unui lucru se 
bazează pe relaţiile cauzale în care este angrenat, 
trebuie sa fim lamuriti asupra relaţiei ce există între 
caracterizările funcţionale şi legile cauzale. În linii mari, 
ea se prezintă astfel. Pentru ca un termen caracterizai 
funcţional să figureze într-o lege cauzală, el trebuie să 
selecteze o mulţime de obiecte cu referire la o mulţime 
de antecedente şi consecvente cauzale comune, dar 
legea în care el figurează trebuie să asocieze obiectul 
caracterizat funcţional cu un antecedent sau consecvent 
cauzal neinclus în definiţia lui. Altminteri, fireşte, legea ar 
fi analitică. Să considerăm, de exemplu, expresia 
caracterizată functional ,gena”. Să presupunem că 


enuntam prima lege mendeliana a geneticii 
populationale după cum urmează: 


La fiecare individ sexuat, fiecare părinte contribuie cu una 
şi numai una dintre genele din fiecare locus... 


Pentru ca aceasta să fie o lege empirică, nu putem 
include printre factorii ce definesc genele aceasta 
asertiune particulară privitoare la antecedentele lor 
cauzale. Rezultă de aici că pentru ca un termen 
caracterizat funcţional să poată fi util în formularea de 
legi şi teorii empirice, el trebuie să selecteze obiecte ce 
sînt omogene sub aspectul unor relaţii cauzale altele 
decît cele prin care este definit. Fireşte că singura cale 
de a determina utilitatea teoretică a unei mulţimi de 
concepte este de a încerca elaborarea unei teorii care 
face uz de ele. lar semnul cel mai bun, de fapt singurul, 
al lipsei lor de utilitate este imposibilitatea de a elabora 
într-un răstimp rezonabil o teorie adecvată. 

Aceste fapte ne-ar da posibilitatea să diagnosticam un 
eşec persistent pe termen lung al încercării de a elabora 
o teorie microeconomică aplicabilă şi confirmabilă. Dat 
fiind că termenii acestei teorii sînt caracterizați 
funcţional, un eşec persistent al încercărilor de a oferi cu 
ajutorul lor descrieri din ce în ce mai exacte n-ar fi o 
dovadă că comportamentul economic este în mod 
intrinsec aleatoriu şi  nesusceptibil de descriere 
nomologică, şi nici o dovadă a imposibilității unei 
explicaţii îndeajuns de simple pentru a fi practic utilă. Ci 
ar arăta doar ca respectivii termeni funcționali nu 
circumscriu în fapt nişte obiecte sistematic corelate între 
ele în conformitate cu anumite legi cauzale. Cu alte 
cuvinte, eşecul teoriei microeconomice n-ar trebui pus 
imediat pe seama caracterului refractar al datelor, şi nici 
pur şi simplu pe seama nereuşitei de a formula în 
termenii ei enunturi nomologice adevărate; pentru că nu 
ar exista asemenea legi construite cu aceşti termeni 


particulari. Rezultatul acesta n-ar exclude posibilitatea 
existenţei altor legi care să descrie corect 
comportamentul în cauză. De fapt, noi am şi pornit de la 
aceasta supozitie. El n-ar exclude, de altfel, nici 
eventualitatea producerii unei alte mulțimi de termeni 
caracterizabili funcţional în care să poată fi exprimate 
legi de utilitate economică practică. 

Să luăm un exemplu simplu. Într-o vreme se credea că 
toate animalele acvatice respiră prin branhii ce extrag 
oxigenul din apă. „Animal acvatic” este o caracterizare 
funcţională adevărată pentru toate animalele al căror 
habitat natural este oceanul. Totuşi unele animale dintre 
cele cărora li se potriveşte această descriere, în 
particular balenele şi delfinii, sînt mamifere şi nu respiră 
folosind branhii. Ca atare, generalizarea menţionată este 
falsă şi în fond nici un enunţ general simplu despre 
organele respiratorii ale animalelor acvatice nu este 
adevărat. De vină e termenul funcţional „animal 
acvatic”, care nu circumscrie în fapt o clasă de animale 
omogenă în ce priveşte organele respiratorii. Pentru a 
putea face generalizări adevărate despre asemenea 
animale, trebuie să folosim vreun alt termen care în fapt 
circumscrie o asemenea clasă. Acest nou termen e 
posibil să fie tot unul caracterizat funcţional, ori s-ar 
putea să fie unul caracterizat structural. În mod 
asemănător, dacă descrierea funcţională de genul celei 
ce apare în antecedentul unui enunţ microeconomic nu 
circumscrie o mulţime de evenimente legate toate cauzal 
cu evenimente dintr-o altă categorie, atunci consecinţa 
ultimă, în raport cu anumite scopuri, este abandonarea 
acestei mulţimi de termeni funcționali în favoarea unora 
de un fel diferit. De exemplu, dacă n-ar exista nici o 
proprietate cauzală comună tuturor cumpărărilor, în 
afara proprietăţilor cuprinse în definiţia lor, atunci n-ar 
exista nici o lege generală în care ele să poată figura şi 
nu s-ar putea construi nici o teorie adecvată ce ar folosi 
termenul de „cumpărare”. Un asemenea rezultat n-ar fi 


însă ceva propriu doar teoriei economice. Toate teoriile 
formulate în limbaj funcţional ajunse în impas cunosc 
acest deznodamint: dispariţia termenilor lor din corpul 
descrierilor teoretic fecunde. Este, desigur, prea 
devreme să spunem dacă dezvoltarea teoriei economice 
va ajunge în această situaţie. Este însă important să 
recunoaştem că eşecurile teoriei nu reflectă neapărat 
vreo nedeterminare subiacenta a datelor pe care 
urmăreşte sa le explice şi ca pe termen lung 
inaplicabilitatea şi neconfirmarea teoriei ar fi un semn al 
sterilităţii teoretice a sistemului de termeni în care ea 
este formulată. Poate că tocmai vaga recunoaştere a 
acestui fapt i-a îndemnat, prematur, pe unii cercetători 
din ştiinţele sociale sa repudieze tipologia ştiinţei 
microeconomice tout court şi să preconizeze o tratare a 
comportamentului economic în felul în care sociologii, 
antropologii şi chiar şi psihologii de orientare clinică 
tratează datele lor. Ar fi însă prematur să se dea curs 
dictatelor acestor critici, iar a le da curs ar însemna a 
abandona importantele instrumente matematice şi 
conceptuale care au fost deja făurite dar n-au fost încă 
extinse pînă la limitele lor în încercările de a construi 
explicații caracteristic economice ale comportamentului 
economic. 


Hl 

Am văzut în secţiunea precedentă că relaţia dintre 
teoria microeconomica şi datele macroeconomice nu 
este nici evidentă şi nici simplă. În particular, că teoria 
microeconomică nu este nici confirmată nici infirmată de 
datele macroeconomice disponibile, chiar dacă este bine 
ştiut că ea poate să dea seama de unele aspecte limitate 
ale acestor date. Am observat de asemenea că această 
relaţie dintre teoria microeconomică şi datele macro nu 
este nicidecum proprie doar economiei politice. Relaţia 
dintre teoria microeconomică şi teoria macroeconomică 
nu este în fond ceva neobişnuit. In ştiinţa economică 


problemele centrate în jurul acestei relaţii sînt cunoscute 
sub denumirea de „problema agregării”. În secţiunea de 
faţă sper să pot arăta că această problemă nu este de 
natură formală sau conceptuală, ci că este o problemă 
empirică ce poate fi rezolvată doar prin elaborarea unei 
teorii economice generale adecvate. 

Îmi voi permite mai întîi să schiţez concepţia ortodoxă 
despre relaţia dintre teoriile micro- şi macroeconomice, 
pentru că o consider în linii mari corectă. In contextul 
unei teorii statornicite despre un obiect sau sistem S, pe 
oamenii de ştiinţă îi preocupă adesea să determine care 
sînt constituentii lui S şi cum anume comportamentul lor 
dă naştere comportamentului lui S. De multe ori însă 
oamenii de ştiinţă au la dispoziţie o teorie ce explică pe S 
şi o altă teorie ce explică constituentii lui S, fără a şti însă 
cum se leagă între ele aceste două teorii şi nici măcar 
dacă se leagă. De exemplu, înainte de Boltzmann 
oamenii de ştiinţă erau familiarizați cu unele versiuni ale 
legilor termodinamicii şi cu legile mecanicii, dar nu 
vedeau vreo modalitate naturală de a le lega unele de 
celelalte. Boltzmann a fost cel care a arătat că legile 
termodinamicii, în particular legea a doua, puteau fi 
explicate drept consecinţe statistice ale legilor teoriei 
cinetice. 

Boltzmann a realizat acest lucru asociind conceptul 
pînă atunci pur termodinamic de entropie a unui sistem 
cu poziţiile relative şi proprietățile mecanice ale 
moleculelor ce compun respectivul sistem. Cheia a 
constat în introducerea a ceea ce unii empirişti logici au 
numit reguli de corespondenţă ce legau o proprietate a 
macrosistemului cu proprietăţi ale microconstituentilor 
săi. Deşi sînt numite reguli, astfel de enunturi sînt de fapt 
enunturi empirice universale, cu alte cuvinte propoziţii 
nomologice. Boltzmann exprima entropia unui gaz sub 
forma 


(1) S =rlog BW 


unde S este entropia, B şi r sînt constante (ultima fiind 
constanta gazului prezentă în ecuaţiile de stare pentru 
gaze), iar W probabilitatea unei stări macroscopice date 
a gazului. Probabilitatea macroscopică este legată apoi 
de microproprietati, de proprietăţile mecanice ale 
moleculelor ce compun gazul, în conformitate cu ecuaţia 


(2) W = N!/(a.!a2!... an!) 


unde N este numărul total de molecule, iar a, 
reprezintă poziţia şi impulsul celei de a i-a molecule. 
Conjuncţia acestor două expresii, formulată în limbajul 
atit al macroteoriei cît şi al microteoriei, ne permite să 
explicăm fenomenele termodinamice ale unui sistem 
drept rezultatul statistic al comportamentului mecanic al 
componentelor sistemului. Lucrul important este că 
conjunctia lui (1) cu (2), care a rezolvat aceasta 
„problemă a agregării”, este o asertiune empirică si nu 
rezultatul unei gindiri pur apriorice. Ea a putut fi 
descoperită numai după ce au fost elaborate şi 
dezvoltate anumite teorii despre sisteme şi constituentii 
lor. (1) şi (2) nu constituie singura cale de corelare a 
termodinamicii şi mecanicii. Există un număr indefinit de 
mare de propoziţii posibile ce permit efectuarea aceleiaşi 
deductii, întocmai cum există un număr indefinit de mare 
de ecuaţii ce se potrivesc unei aceleiaşi mulţimi de 
puncte de pe un grafic. Meritul lui (1) şi (2) este că 
realizează aceasta legătură într-un mod simplu şi 
elegant. Faptul că ele leagă în mod atit de elegant două 
teorii confirmate independent contează ca o probă 
importantă pentru adevărul lui (1) şi (2). 

Pe de altă parte, relaţiile de confirmare dintre macro- 
teorie, micro-teorie şi regulile de corespondenţă nu merg 
exclusiv într-o direcţie. Incompatibilitatea dintre o regulă 
de corespondenţă deosebit de elegantă şi o propoziţie 
sau alta din teoriile pe care această regulă le leagă se 


poate solda şi cu modificarea uneia din aceste teorii. Într- 
adevăr, se întîmplă uneori ca o regulă de corespondenţă 
să fie introdusă în paralel cu o schimbare în una din 
teoriile între care ea face legătura. De exemplu, 
Boltzmann a introdus (1) şi (2) reformulînd concomitent 
legea a doua a termodinamicii în aşa fel încît aceasta să 
exprime o regularitate statistică şi nu una deterministă. 

Din aceste consideraţii succinte putem degaja patru 
constatări importante privitoare la relaţiile dintre micro- 
teorii şi macro-teorii (1). Legăturile realizate între două 
teorii de acest fel au caracterul unor „reguli de 
corespondenţă” în care figurează termeni ce descriu un 
sistem şi termeni ce descriu constituentii sistemului. Dar, 
(2) aceste reguli nu sînt nişte expresii cu caracter 
semantic avînd drept conţinut simple  prescripţii 
semantice (cum pretind unii pozitivişti); ele sînt enunturi 
nomologice. (3) Ca în cazul oricărei legi, probele ce vin în 
sprijinul lor sînt totdeauna formal incomplete, iar de 
aceste probe tine şi compatibilitatea cu alte enunturi 
nomologice, de obicei mai complexe. Lucrul acesta este 
adevarat in particular despre regulile de corespondenta 
interteoretice, caci forta acestora rezida in mare parte, 
daca nu integral, nu în vreo mulţime de date, ci în 
simplitatea şi eleganta legăturii pe care o stabilesc între 
macro- şi micro-teorii. Totuşi, regulile de corespondenţă 
stabilite pot de asemenea să schimbe viziunile noastre 
despre expresiile pe care ele le leagă şi să efectueze 
revizuiri în alte expresii. În fine, (4), din pricina 
proprietăţilor menţionate ale acestor enunturi, este 
improbabil să putem formula asemenea reguli de 
corespondenţă înainte de a fi obţinut versiuni suficient 
de detaliate ale macro- şi micro-teoriilor respective. Cu 
atit mai puţin am fi în măsură să le evaluăm în absenţa 
acestor teorii. 

Cu aceste constatări în minte, să revenim acum la 
relaţia dintre teoria microeconomică şi cea 
macroeconomică. Prima observaţie care se cere făcută 


este, fireşte, aceea că pina în prezent nu există o teorie 
macroeconomică unanim acceptată, deşi, neîndoielnic, 
există o convergenţă considerabilă în privinţa teoriei lui 
Keynes şi a succesoarelor ei. Motivul principal al acestei 
convergente este ca din aceste teorii nu este deductibilă 
existenţa unui echilibru general walrasian. Dimpotrivă, 
aceste teorii indică mai multe moduri diferite în care o 
economie poate ajunge în echilibru la niveluri cu mult 
inferioare celor ce ar ajusta toate pieţele, în special piaţa 
muncii. Putem presupune că aceasta e o trăsătură pe 
care o macro-teorie pe deplin adecvată o va păstra, 
înainte însă de a ajunge la un consens mai general cu 
privire la forma şi conţinutul teoriei noastre 
macroeconomice, nu vom fi în măsură să rezolvăm 
definitiv „problema agregării”. Dar existenţa unei macro- 
teorii constituie doar o condiţie necesară; avem nevoie şi 
de o micro-teorie general acceptată. Nici chiar luate 
împreună, acestea două nu determină o mulţime unică 
de reguli de corespondenţă. Regulile de corespondenţă 
alese în cele din urmă pot, de altfel, să impună schimbări 
în teoriile pe care ele le leagă. 

Pentru a ilustra această interacţiune dintre macro- 
teorii, micro-teorii şi regulile de corespondenţă, să luăm 
pentru început un fragment din teoria lui Keynes şi unul 
din teoria microeconomică clasică. După Keynes, una din 
trăsăturile economiei care o conduce spre echilibru 
neoptim o constituie rigiditatile salariilor băneşti. In 
teoria keynesiană, cantitatea agregată de muncă oferită 
nu este în funcţie de salariul real sau de nivelul 
preţurilor, ci de salariul nominal. Putem exprima această 
teză astfel: 


(1) Ns = f(w) 


unde Ns reprezintă cantitatea totală de muncă oferită, 
iar w salariul nominal. Să presupunem că introducem, 


pentru explicarea acestei relaţii globale, cea mai simplă 
şi mai evidentă regulă de corespondenţă: 


(2) Ns = în; 


unde n; reprezintă cantitatea de muncă oferită de al ni- 
lea salariat. 

Ca despre orice enunţ de forma lui, despre (2) se 
poate spune că exprimă o propoziţie analitică, dar nu 
sîntem obligaţi să-l tratăm aşa. Eu îl voi considera un 
enunţ sintetic pentru că, în funcţie de cum este măsurată 
munca, el poate fi adevărat sau fals. Dacă măsurăm 
munca prin producţia fizică sau prin valoarea baneasca a 
acestuia, atunci oricare ar fi nivelul economiilor sau 
dezeconomiilor de scară, (2) va fi fals şi vom avea nevoie 
de ceva de genul 


(2') N = f(ni,... Mn) 


unde exista n ofertanti de munca. Pe de alta parte, 
daca masuram munca prin ceva de felul cheltuirii de 
energie fizica, atunci, ceteris paribus, (2) va descrie 
corect relaţia de agregare. Ce caracterizare a rezultatului 
muncii vom alege depinde, ca şi alte propoziţii teoretice, 
de considerente generale de simplitate, unitate, 
profunzime, putere explicativă şi predictivă asociate unui 
demers teoretic. 

Asumind pentru moment (2), modul cel mai firesc de a 
explica pe (1) constă în a aserta 


(3) n; = f(w) 


Adică, oferta de muncă a agentului individual este 
determinată de rata salariului bănesc (nominal) oferit 
pentru muncă. Această asertiune este însă incompatibilă 
cu teoria microeconomică clasică, care neagă că agenţii 
individuali suferă de „iluzia monetară”. Teoria clasică 


stipulează explicit că calculele şi comportamentul 
agenţilor nu sînt afectate de schimbările în preţul 
nominal atunci cînd acestea nu reflectă schimbări în 
nivelul real al preţurilor. Aşadar, (3) este incompatibil cu 
microeconomia clasică. 

Asa stind lucrurile, ne sînt deschise mai multe opţiuni 
alternative: să repudiem macro-teoria sau acea parte din 
ea care generează (1), ori să repudiem regulile de 
corespondenţă, ori toată partea, oricit ar fi de mare, din 
teoria clasică despre care banuim ca implică negarea 
iluziei monetare ori, în fine, să realizăm una din 
multiplele combinaţii posibile între aceste opţiuni. Faptul 
că nu e clar în ce direcţie trebuie să o luăm este 
important. El arată că teoria economică se află într-un 
stadiu de dezvoltare destul de fraged, în care este 
prematură abordarea problemelor agregării, pentru a nu 
mai vorbi de rezolvarea lor integrală. Putem spune cel 
mult că tezele lui Keynes privind relaţia dintre oferta de 
muncă şi salariul nominal, împreună cu o regulă de 
corespondenţă naturală şi evidentă de felul lui (2) sau 
(2') oferă un stimulent nou şi puternic pentru construirea 
unui model al maximizării în condiţii de incertitudine, 
care face loc preţului nominal în calculele şi 
comportamentul agentului. 

După cum am spus mai înainte, relaţiile dintre (1), (2) 
şi (3) scot în evidenţă interacţiunea caracteristică dintre 
teoria macroeconomică şi cea microeconomică şi regulile 
de corespondenţă. Este evident că (2) cuprinde termeni 
ce descriu un sistem în ansamblu, ca şi termeni ce 
descriu constituentii acestuia, dar e clar că el nu este un 
enunţ analitic şi că nu oferă interpretare (parţială) pentru 
nici unul din termenii ce figurează în el. (2) îşi dobindeste 
importanţa teoretică şi credibilitatea în mare parte 
datorită poziției pe care o ocupă între o teorie 
macroeconomică şi o teorie microeconomică, dar pentru 
a fi acceptat se cer operate schimbări în una din aceste 
două teorii. (2) este un enunţ nomologic, dar nu trebuie 


să fim dispuşi să-l acceptăm ca lege înainte de a se fi 
elaborat succesoare mai aplicabile şi mai sofisticate ale 
macro- şi micro-teoriilor noastre actuale; succesoare 
îndeajuns de sofisticate pentru a ne da posibilitatea unei 
evaluări judicioase a lui (2) şi a unei multitudini de 
alternative. Abia cînd vom fi ajuns în acest punct, 
„problema agregării” va deveni relevantă şi rezolvabilă. 


IV 

Sper că am reuşit parţial, în acest articol, să arăt că 
teoria economică neoclasică nu este îngropată şi nici nu 
va fi în viitorul previzibil. Relaţiile acestei teorii cu datele 
macroeconomice şi cu teoria macroeconomică sînt 
extrem de complexe, astfel că din caracterul datelor 
agregate şi din explicaţiile sugerate de acesta nu se 
poate trage o concluzie simplă despre statutul teoriei 
microeconomice. Pe de o parte, unele tendinţe ce 
caracterizează extinderea teoriei clasice dincolo de 
actualul ei domeniu de aplicabilitate relativ îngust 
seamănă cu tendinţele similare din istoria ştiinţei fizice şi 
ne putem aştepta ca ele să prezerve în teoriile 
succesoare trăsăturile distinctive şi caracteristice ale 
microeconomiei neoclasice. În fine, dacă această teorie 
şi cele ce-i vor lua locul se vor dovedi pînă la urmă nişte 
eşecuri, aceasta n-ar trebui să constituie un motiv de 
abandonare a demersului spre care ele s-au orientat 
iniţial. 


NOTE 


1. Vederile lui Friedman au fost creionate pentru prima 

CAPITOLUL 20 
Sint explicative teoriile 


echilibrului general?! 

Elegantele teorii ale echilibrului general elaborate în 
cursul ultimelor trei decenii îi contrariază pe mulţi 
economişti prin faptul că par să aibă prea puţin de-a face 
cu economiile reale. În lucrarea sa clasică Teoria valorii, 
Gérard Debreu afirmă ca teoria sa se ocupă de 
explicarea preţurilor. Există însă autori de prestigiu, 
precum Kenneth Arrow şi Frank Hahn, care neagă că 
teoriile echilibrului general sînt explicative.? În articolul 
de faţă voi oferi o interpretare filozofică a naturii acestor 
structuri matematice care sînt denumite teorii ale 
echilibrului general. Voi apăra valoarea lor cognitivă, dar 
voi argumenta totodată că ele sînt virtual lipsite de 
putere explicativă. 


1 Numeroase persoane m-au ajutat în elaborarea acestui text. 
Mulţumesc în mod special lui Lindley Darden, Philip Elirlich, Ronald 
Findlay, Catherine Kautsky, Eva Kittay. Isaac Levi, Sidney 
Morgenbesser, Frederik Suppe şi participanţilor la Philosophical 
Problems of Economies Workshop, indeosebi lui Edward Green si 
Louis Wilde. 

După articolul cu acelaşi titlu din volumul Philosophy in 
Economics, ed. J. Pitt, apărut la Editura Reidel, Dordrecht, 1981, pp. 
17-32. 


Pentru a înţelege ce sînt teoriile echilibrului general, 
trebuie înţeles mai întîi ce este teoria echilibrului. Teoriile 
echilibrului general sînt aplicaţii ale teoriei echilibrului (şi 
ca atare nu sînt identice cu aceasta). Ele sînt, după cum 
vom lămuri ceva mai încolo, rezultatul combinării teoriei 
echilibrului cu ipoteze auxiliare de un anumit fel. „Teoria 
echilibrului” este numele pe care-l dau eu teoriei 
fundamentale din ştiinţa microeconomică. Majoritatea 
economiştilor moderni, deşi nu toţi, cred că există motive 
temeinice de a considera teoria echilibrului drept teoria 
economică fundamentală. Este teoria la care ei speră să 
reducă, sau cu care speră, cel puţin, să pună în legătură 
teoriile macroeconomice. Este teoria pe care aspiră să o 
extindă astfel incit să înglobeze şi problematica creşterii 
şi schimbării economice. Este teoria pe care se bizuie 
economistul în cercetarea empirică şi în multe 
recomandări privitoare la bunăstare. Daca izbutim să 
spunem clar ce este teoria echilibrului, vom fi izbutit în 
mare parte să spunem ce este teoria economică 
neoclasică. Teoria poate fi numită în mod îndreptăţit „a 
echilibrului” pentru că se ocupă de factorii ce 
influenţează  echilibrele economice. Un echilibru 
economic este o stare de lucruri în care nu există cerere 
excedentară — o stare de lucru în care la preţurile 
curente nimeni nu vrea să continue să facă schimb. Rog 
cititorul să reţină că eu susţin despre teoria echilibrului, 
şi nu despre teoria echilibrului general, că reprezintă 
teoria fundamentală a ştiinţei economice contemporane.? 

Ce este teoria echilibrului? Ea poate fi formulată în linii 
mari prin următoarele opt enunturi nomologice. (Ele 
necesită precizări, pe care le vom face mai încolo.) 

(1) Pentru orice individ A şi oricare două opţiuni x şi y, 
este adevărată una şi numai una din următoarele trei: A 
preferă pe x lui y, A preferă pe y lui x, A este indiferent 
între x şi y. 

(2) Preferintele lui A între alternative sînt tranzitive. 


(3) A caută să-şi maximizeze utilitatea, unde utilitatea 
unei opţiuni x este mai mare pentru A decit utilitatea 
unei opţiuni y dacă şi numai dacă A preferă pe x lui y. 
Utilităţile a două opţiuni sînt egale atunci şi numai atunci 
cînd agentul este indiferent între ele. 

(4) Dacă opţiunea x constă din dobindirea setului de 
mărfuri x’, iar opţiunea y în dobindirea setului de mărfuri 
y’, si y' conţine o cantitate cel putin la fel de mare din 
fiecare bun ca x’ iar la cel putin unul din bunuri o 
cantitate mai mare, atunci toţi agenţii preferă pe y lui x. 

(5) Utilitatea marginală a unui bun cpentru un agent A 
este o funcţie descrescătoare a cantităţii din c de care A 
dispune.* 

(6) Atunci cînd mărim orice input, celelalte lucruri fiind 
egale, outputul creşte, însă de la un punct încolo cu o 
rată descrescătoare. 

(7) Mărirea în aceeaşi proporţie a tuturor inputurilor 
face ca şi outputul să crească în această proporţie. 
Familia curbelor de producţie este slab convexă şi 
aditivă. 

(8)  Întreprinzătorii sau firmele încearcă să-și 
maximizeze profiturile. 

Mulţi vor zice că propoziţiile (1) — (3) afirmă că 
oamenii sînt rationali, iar (1) — (4) că oamenii sînt 
rationali sub aspect economic.” Să observăm că ipoteza 
(4) are ca efect identificarea opţiunilor cu pachetele de 
bunuri. Utilitatea  marginală descrescătoare este 
presupusă a fi un fel de lege psihologică, fiind uneori 
(după mine, neplauzibil) considerată parte din ceea ce 
înseamnă a fi economiceşte raţional. Randamentele de 
scară constante şi randamentele descrescătoare pentru 
inputuri variabile sînt socotite a fi ceva de genul unor legi 
naturale sau datum-uri tehnologice.® Afirmația că firmele 
încearcă să-şi maximizeze profiturile este socotită a fi o 
asertiune nomologică referitoare la motivaţie, care s-ar 
putea să fie deductibilă din alte elemente ale teoriei 
noastre.” 


Această mulțime de  enunţuri nomologice este 
neliniştitoare, deoarece, chiar şi după ce le vom fi adus 
ajustări, majoritatea lor se vădesc a fi false.® Altele par să 
fie valabile numai în anumite circumstanţe, dat fiind un 
anumit cadru instituţional. Este de presupus, bunăoară, 
că unul din factorii care fac rezonabilă susţinerea 
ipotezei (4), potrivit căreia indivizii preferă în general o 
cantitate mai mare de bunuri uneia mai mici, este 
existenţa unei pieţe pe care bunurile ce prisosesc pot fi 
uşor comercializate.” Enunturile (1) — (8) nu epuizează, 
fireşte, „legile” generale ale teoriei microeconomice. Ele 
(sau anumite reformulări ale lor) sînt, totuşi, „legile” de 
bază. Alte asertiuni nomologice importante, cum ar fi 
aceea că preţul unei mărfi creşte cînd cererea depăşeşte 
oferta, pot fi derivate din (1) — (8) şi din diferite stipulatii 
privitoare la pieţe, informatie ş. a. Cele opt enunturi 
nomologice de mai sus exprimă fundamentele economiei 
neoclasice. 

A spune despre teoria echilibrului că este bine 
formulată de enunturile (1) — (8) înseamnă a vorbi 
neriguros, derutant şi incomplet. Neriguros, pentru că 
enunturile (1) — (8) nu reprezintă o formulare îndeajuns 
de precisă a acestei teorii. Derutant, pentru că 
economiştii neoclasici nu fac uz totdeauna de toate 
aceste enunturi nomologice. Enunturile (7) şi (8) sînt cel 
mai adesea omise sau înlocuite prin generalizări 
contrare, în timp ce (1) — (5) se presupun înlocuite prin 
teoria preferintei revelate. Formularea teoriei echilibrului 
prin (1) — (8) este de asemenea incompletă. Pentru a 
înţelege ce este teoria echilibrului, trebuie să facem 
referire şi la tehnicile matematice folosite de obicei 
precum si la caracterizările standard ale cadrului 
instituţional, informaţional şi material. Aceste 
caracterizări pot fi ele însele nomologice.’® Ele diferă 
totuşi de (1) — (8) sub trei aspecte. Întîi, domeniul lor de 
cuprindere este mai restrins. Asertiunea că pe orice piaţă 
există multi cumpărători şi vinzatori nu se presupune a fi 


adevărată pentru toate sau aproape toate societăţile. În 
al doilea rînd, aceste caracterizări ale circumstanțelor 
dominante economiştii nu le privesc ca fiind descoperite 
de teoria lor sau afirmate de ea. Ele schiteaza 
circumstanţele la care se aplică teoria, jucînd astfel un 
rol crucial în derivarea unor teoreme importante, nefiind 
ele însele asertiuni ale teoriei. Termenul de 
„presupoziţii”, la care economiştii tin, pare-se, extrem de 
mult,!! se potriveşte bine acestor stipulatii. In sfîrşit, desi 
aceste asertiuni privitoare la pieţe, resurse, informaţii şi 
alte lucruri de acest fel sînt importante pentru teoria 
echilibrului, ele sînt mai puţin importante pentru 
identitatea teoriei decît enunturile (1) — (8) sau vreo 
reformulare a acestora. De exemplu, analizele 
economice neoclasice postulează îndeobşte că bunurile 
sînt infinit divizibile. Ca rezultat al utilizării unor tehnici 
matematice mai bune, aceasta presupozitie a devenit 
evitabilă în anumite circumstanţe. Dacă s-ar întîmpla să 
devină total dispensabilă, economiştii n-ar conchide, 
cred, că s-a produs o mare revoluţie în teoria 
microeconomică. Pe cînd dacă s-ar schimba un număr de 
tehnici matematice folosite astăzi şi de presupoziţii 
privitoare la circumstanţele dominante, s-ar putea să 
considerăm schimbată teoria noastră fundamentală.!? 
Înlocuirea oricăruia din enunturile (1) — (8) printr-o 
generalizare neechivalentă ei ar conta, pe de altă parte, 
prin ea însăşi cu o schimbare a teoriei. Distincția dintre 
legile fundamentale si  generalizările privitoare la 
circumstanţele dominante nu este, însă, chiar atit de 
tranşantă cum sugerează discuţia de mai sus. Enunţul 
(7), de exemplu, este un caz intermediar. Majoritatea 
economiştilor l-ar considera mai degrabă O 
„presupoziţie” decît o asertiune a teoriei, dar domeniul 
lui de referinţă se presupune că include toate economiile. 
Pentru identitatea teoriei echilibrului el nu este de o 
importanţă comparabilă cu cea a lui (3), de exemplu. 


Mulţi economişti ar considera lipsită de rost discuţia de 
mai sus deoarece ei cred (după opinia mea, greşit) că 
economiştii teoreticieni nu sînt preocupaţi să descopere 
legi şi teorii, ci să elaboreze modele destinate unor 
scopuri explicative, predictive sau teoretice.!* Aşadar, (1) 
— (8) ar trebui privite drept presupoziţii necesare în 
construcţia diferitelor modele şi nu drept asertiuni 
nomologice ale unei teorii. Problemele pe care le ridică 
această obiectie sînt serioase şi complicate. Este, fireşte, 
adevărat că economiştii gîndesc prin prisma modelelor. 
Se pune însă întrebarea dacă modelele constituie nişte 
alternative la teorii care evită utilizarea de generalizări 
nomologice, sau trebuie considerate drept teorii de un fel 
particular. Eu cred, în esenţă, că cel puţin în măsura în 
care economiştii sînt preocupaţi să explice, ei nu pot 
evita să includă generalizări nomologice în modelele lor 
şi să susţină că modelele lor se aplică realităţii. Fără 
stabilirea unor  generalizări demne de încredere, 
modelele lor vor avea prea puţină valoare predictivă şi 
nici o valoare explicativă. Fără legi sau ceva de felul 
acestora, cum ar putea modelele economice să ne ajute 
să dăm explicaţii? Acest răspuns schematic nu pretinde, 
fireşte, a reprezenta ultimul cuvînt în această chestiune 
dificilă. 

Avînd în minte această analiză a teoriei echilibrului, 
putem încerca acum să ne lămurim ce sînt teoriile 
echilibrului general. Ele sînt aplicaţii ale teoriei 
echilibrului — combinaţii ale enunturilor (1) — (8) cu 
anumite alte ipoteze auxiliare. Aceste noi ipoteze 
auxiliare sînt de două feluri. În primul rînd, se cer făcute 
numeroase stipulaţii privind informaţia, structura pieţei, 
divizibilitatea mărfurilor etc. Aceste stipulatii sînt similare 
(deseori chiar identice) celor ce se fac cînd teoria 
echilibrului este aplicată în alte moduri, mai puţin 
problematice. Analizele echilibrului parţial fac în mare 
parte aceleaşi stipulatii.‘° în al doilea rind, teoriile 
echilibrului general, spre deosebire de alte aplicaţii ale 


enunturilor (1) — (8), afirmă sau presupun că există 
numeroase mărfuri si că există o interdependenta 
generală între diferitele pieţe. Presupoziţiile de acest al 
doilea fel sînt cele specifice pentru teoriile echilibrului 
general. 

Există două categorii total diferite de teorii ale 
echilibrului general, pe care trebuie să le distingem net. 
Una este de uz practic, pe cînd cealaltă este cu totul 
abstractă. Prima este exemplificată de modelele /nput- 
output. Postulind, de exemplu, că există coeficienţi de 
producţie constanti şi că cererea va manifesta constante 
speciale, putem să elaborăm modelul unei economii cu, 
să zicem, o sută de mărfuri şi de ramuri diferite şi să 
investigăm apoi, folosind calculatorul, cum funcţionează 
ea. Teoriile practice ale echilibrului general nu ridică în 
privinţa explicatiei alte probleme decit cele pe care le 
ridică şi analizele echilibrului parţial. 

Teoriile de al doilea fel, pe care le voi numi „teorii 
abstracte ale echilibrului general”, nu impun în ce 
priveşte interdependenta între piețe sau natura 
producţiei şi a cererii nici un fel de limitări în afara celor 
cuprinse implicit în asertiunile noastre nomologice. Cînd 
economiştii vorbesc despre teoria echilibrului general, ei 
au în vedere de obicei cea de-a doua categorie, 
abstractă. Pe mine mă preocupă în acest articol teoria 
abstractă a echilibrului general. Dat fiind caracterul 
abstract şi lipsa de specificare din teoria echilibrului 
general, mulţi economişti o consideră drept teoria 
fundamentală a economiei politice contemporane. După 
cum sugerează discuţia de adineauri, mie asta mi se 
pare o greşeală. Teoria echilibrului este cea 
fundamentală. Teoria echilibrului general este o aplicaţie 
particulară a teoriei fundamentale. Spunînd aceasta, nu 
fac o afirmaţie arbitrară. Cînd oamenii de ştiinţă au 
anumite scopuri explicative sau predictive explicite sau 
cînd vor să elaboreze o teorie despre un obiect de studiu 
specific, ei adesea combină o teorie fundamentală cu 


anumite ipoteze auxiliare suplimentare. Teoriile 
echilibrului general sînt tocmai astfel de combinații. Ele 
diferă, deci, de teoriile fundamentale din ştiinţele naturii. 
Teoria echilibrului, pe de altă parte, îndeplineşte în 
general în economia politică aceleaşi funcţii pe care 
teoriile fundamentale din ştiinţele naturii le îndeplinesc în 
domeniile lor respective. 

Ceea ce generează confuzie este faptul că aplicarea 
teoriei echilibrului în felul în care o fac teoreticienii 
echilibrului general nu serveşte unor scopuri explicative 
sau predictive clare. De asemenea, aceşti teoreticieni nu 
încearcă să elaboreze o teorie despre un obiect mai 
specific înăuntrul economiei politice. Stipulatiile pe care 
ei le fac privitor la informaţie, pieţe etc. sînt inadecvate 
pentru astfel de scopuri. Teoriile echilibrului general 
intertemporal afirmă sau presupun că agenţii posedă 
cunoştinţe complete şi exacte despre disponibilitatea şi 
preţurile mărfurilor şi despre posibilităţile de producţie 
atit din prezent cit si din viitor. Ele mai stipulează că 
există un set complet de viitoare pieţe de mărfuri pe 
care mărfurile actuale (sau titlurile actuale pentru 
mărfuri viitoare) pot fi schimbate liber pe titlurile 
viitoarelor mărfuri de orice fel si de la orice dată.” Cum 
în mod evident astfel de asertiuni fac ca teoria să fie ori 
falsă ori inaplicabilă la economii reale, testarea nu prea 
este posibilă.1* în plus, faptul că nu putem satisface nici 
măcar aproximativ asemenea postulate ale lor lasă 
teoriilor abstracte ale echilibrului general o valoare 
predictivă foarte mică, atunci cînd nu le-o anulează cu 
totul.1* Dată fiind falsitatea unor stipulatii cum este cea a 
informării perfecte, se pune în mod firesc întrebarea care 
mai e rostul teoriilor abstracte ale echilibrului general. 

O altă particularitate a teoriilor abstracte ale 
echilibrului este că ele îmbracă în mod invariabil forma 
unor demonstraţii de existenţă. Se demonstrează că 
axiomele (care includ reformulări ale enunturilor (1) — 
(8) şi stipulări sau ipoteze auxiliare de tipurile discutate) 


constituie condiţii suficiente pentru existenţa unui 
echilibru economic. Teoriile abstracte ale echilibrului 
general par astfel să aibă forma unor raționamente 
explicative în care explicandumul este existenţa unui 
echilibru economic. Totuşi interpretarea teoriilor 
echilibrului general drept explicaţii ale echilibrelor 
economice cu diferite proprietăți este neplauzibilă, 
fiindcă nici o economie nu se află vreodată într-o stare 
de echilibru economic. Nu există, aşadar, un fapt al 
echilibrului pentru care să se construiască o explicaţie.2 
Rezultă de aici că asemenea teorii specifice sînt lipsite 
de putere explicativă? In caz ca da, ce valoare pot să 
aibă astfel de aplicaţii abstracte ale teoriei echilibrului? 

Pentru a da un răspuns la prima din aceste două 
întrebări, trebuie să spunem cite ceva despre explicaţie. 
Punctul de plecare bine cunoscut al discuţiilor 
contemporane despre explicaţii îl constituie modelul 
nomologic-deductiv al lui Carl Hempel.? În el se admite 
că o condiţie necesară pentru a da o explicaţie ştiinţifică 
a unui eveniment sau a unei stări de lucruri este 
deducerea unei descrieri a respectivului eveniment sau 
respectivei stări de lucruri dintr-o mulţime de enunturi 
adevărate, dintre care unele sînt nomologice. Condiţiile 
suficiente sînt mult mai greu de specificat şi se consideră 
că ele includ şi consideraţii pragmatice. Căci nu numai că 
există şi explicaţii statistice, dar, în fapt, explicaţiile ce se 
dau în ştiinţe pentru evenimente sau stări de lucruri nu 
sint decit rareori, sau poate niciodată, explicaţii 
nomologice deductive. Este deci nerezonabil să negăm 
virtutea explicativă a teoriilor echilibrului general pe 
temeiul că ele nu ne oferă explicaţii nomologice 
deductive ale caracteristicilor unor economii reale. 

Sa ne gindim ce se întîmplă cînd în ştiinţele naturii se 
încearcă studierea unor sisteme reale complexe. Putem 
lua exemplul banal al traiectoriei unei frunze în cădere. 
In ce sens poate fi ea explicată de fizica noastră? 
Posibilitatea unei explicaţii nomologice deductive precise 


pare exclusă, pentru că nu putem obţine informaţie 
precisă despre toate condiţiile iniţiale relevante, ca şi din 
pricina dificultăţilor matematice de calculare a 
traiectoriei, chiar dacă am dispune de toată informaţia 
relevantă. Dacă n-ar fi decit aceste probleme de 
cunoaştere a condiţiilor iniţiale şi de efectuare a 
calculelor, atunci am avea ceea ce aş numi „o explicaţie 
în principiu” a traiectoriei frunzei.2? Pentru că ne-ar fi 
cunoscute toate legile şi toţi factorii cauzali relevanti. 
Chiar dacă n-am putea da efectiv o explicaţie detaliată a 
acestei traiectorii, căderea frunzelor n-ar avea nimic 
misterios şi despre ea n-am avea de aflat nimic de ordin 
general sau teoretic. 

Ne punem în situaţia nu numai de a putea da explicaţii 
în principiu, ci şi de a crede că sîntem capabili să le dăm, 
elaborind legi şi teorii pe care le testam în alte 
împrejurări, mai simple. În cazul căderii frunzei, testăm 
teoria noastră despre gravitație pe corpuri care cad în 
camere cu vid sau observind cît de bine explică ea 
mişcarea planetelor. Teoriile noastre despre fluide şi 
despre rezistenţă sînt si ele elaborate şi testate cu 
referire la situaţii mai simple. Dificultatea se iveste 
atunci cînd trebuie să ne convingem că cunoaştem toate 
legile care sînt relevante pentru cazul căderii frunzei. Nu 
putem şti cu certitudine că am aflat toate forţele 
relevante — s-ar putea, bunăoară, ca telekinezia să fie 
un fenomen semnificativ în cazul frunzelor — dar e 
posibil să avem temeiuri de a crede că sîntem în 
stăpînirea tuturor adevărurilor generale de care avem 
nevoie pentru a explica în principiu traiectoria frunzei. 
Avem asemenea temeiuri cînd, simplificind condiţiile 
iniţiale, izbutim să facem predicții aproximativ corecte 
privitor la frunzele în cădere şi să indicăm factorii 
răspunzători pentru orice eroare apreciabilă. A elabora în 
acest fel o teorie a căderii frunzelor înseamnă a folosi 
ceea ce J. S. Mill a numit metoda deductiva.”? Mill credea 
că legile noastre economice se stabilesc inductiv de 


către psihologie şi ştiinţele naturii şi că teoria economică 
o elaborăm deductiv.”4 

Chiar şi o asemenea explicaţie în principiu e un lucru 
greu de realizat. Mă îndoiesc că sîntem în prezent în 
măsură să explicăm în principiu traiectoria unei frunze în 
cădere şi în mod cert nu sîntem în măsură să explicăm în 
principiu nici caracteristicile locale, nici pe cele globale 
ale vreunei economii reale. Nu numai că întîmpinăm mari 
dificultăţi in confirmarea enunturilor pe care le 
considerăm legi — pesemne, din pricina imposibilității 
virtuale de a realiza situaţii experimentale simplificate — 
dar ştim de asemenea prea bine că ignorăm multe legi 
relevante si că ne scapă mulţi factori cauzali 
semnificativi.” În cel mai bun caz credem că dispunem 
de ceea ce Mill numeşte o „ştiinţă inexacta” — de un 
inventar al principalilor factori cauzali ce intră în joc. 

Ştiinţele inexacte au cu siguranţă virtuţi explicative. 
Noi credem că fizicienii pot într-o anumită măsură să 
explice traiectoriile frunzelor în cădere chiar dacă nu sînt 
în măsură să dea o explicaţie de principiu completă. 
Teoria gravitaţiei explică multe din proprietăţile 
mareelor, chiar dacă ne rămîn necunoscute ceea ce Mill 
numeşte „cauzele minore”.*° Este greu de făcut o analiza 
satisfăcătoare a acestei „explicaţii de principiu 
neriguroase”, dar eu cred că teoria echilibrului oferă 
tocmai o astfel de explicaţie faptului, de exemplu, că 
preţul cafelei a crescut după ce gerul a compromis 
recolta de cafea a Braziliei. 

În cazul explicaţiilor de principiu neriguroase, nici 
„legile”, nici simplificările nu sînt adevărate în forma în 
care sînt enunțate. Există totuşi posibilităţi de a asimila 
astfel de explicaţii neriguroase modelului nomologic- 
deductiv,” dar în orice caz, nu se poate nega în mod 
rezonabil că teoriile echilibrului general sînt explicative 
doar pentru că nu satisfac în mod explicit condiţiile 
modelului nomologic-deductiv. 


Voi argumenta în schimb că există cel puţin o condiţie 
necesară pe care explicaţiile ştiinţifice o satisfac, iar 
teoria echilibrului general nu. Această condiţie necesară 
impusă explicatiilor este următoarea: 

(9) Toate enunturile condiţiilor iniţiale sau ipotezele 
auxiliare trebuie să fie adevărate sau cel puţin 
aproximativ adevărate. 

(a) Falsitatea celor ce nu sînt adevărate trebuie uneori 
să fie de mică importanţă. 

(b) Trebuie să avem unele cunoştinţe despre condiţiile 
în care falsitatea enunturilor noastre referitoare la 
condiţiile iniţiale sau a ipotezelor auxiliare ne va face să 
greşim. 

(a) şi (b) sînt alte condiţii necesare pe care enunturile 
condiţiilor iniţiale trebuie sa le satisfacă pentru a fi 
considerate aproximativ adevărate.?  Încurajînd 
idealizările, nu trebuie să ajungem totuşi la a pierde din 
vedere toate problemele pe care le pune adevărul sau 
adecvarea empirică a enunturilor din explicaţiile pe care 
le avansăm. (9) face parte din categoria condiţiilor 
necesare ce se cer cuprinse într-un model al 
rationamentelor explicative. Filozofi ca Wesley Salmon 
au adus argumente convingătoare împotriva oricăror 
asemenea modele.?? Deşi aceste probleme se cer încă 
discutate, mie mi se pare foarte indicat să facem o 
evaluare a teoriilor echilibrului general prin raportare la 
modele ale rationamentelor explicative, dat fiind că, în 
calitate de demonstrații de existență, ele sînt 
raționamente. De altfel, utilizarea unui model de 
relevanţă cum este cel al lui Salmon n-ar modifica 
verdictul pe care-l rostim cu privire la teoria echilibrului 
general.” S-ar putea obiecta faţă de întreaga idee a 
formulării unei condiţii necesare de felul lui (9).:: Chiar 
dacă are sens formularea unei „logici” atemporale a 
explicaţiei ştiinţifice, cum este cea a lui Hempel, o 
propoziţie atît de laxă şi imprecisă cum este (9) în mod 
sigur nu poate să surprindă o condiţie necesară a 


explicatiilor ştiinţifice în general. În cel mai bun caz ea 
semnalează într-un mod simplist unele elemente ce sînt 
de obicei importante în explicaţiile ştiinţifice. Această 
critică are un anume merit, dar în fapt ea nu-i reproşează 
lui (9) decit superficialitatea. Dacă nu sîntem dispuşi să 
credem că teoriile echilibrului general au valoare 
explicativă doar pentru că aşa cred numeroşi economişti, 
atunci n-avem de ce să fim împotriva încercării de a 
degaja prin generalizare trăsături a ceea ce astăzi se 
consideră a fi explicaţii în ştiinţele naturii şi de a examina 
dacă demonstrațiile de existenţă din teoriile echilibrului 
general posedă şi ele aceste trăsături.“ Desigur, s-ar 
putea să fie greşită sugestia mea că (9) e o condiţie 
necesară rezonabilă pentru explicaţiile ştiinţifice. In acest 
caz, greşeala mea dă în vileag o carenta de înţelegere 
privind o caracteristică a explicatiilor ştiinţifice reale şi o 
inadecvare din metodologia mea. 

Teoriile curente ale echilibrului general nu pot 
satisface nici măcar o condiţie necesară slabă cum este 
(9). Problema care mă preocupă nu se referă la „legile” 
teoriei echilibrului general. După cum am menţionat mai 
sus, teoria echilibrului în aplicaţiile ei mai puţin 
pompoase se vădeşte a fi explicativă.” Dificultatea 
rezida în ipotezele auxiliare particulare pe care le includ 
teoriile echilibrului general. Fapt e că noi nu putem 
demonstra că este adevărat sau aproximativ adevărat că 
indivizii sînt atotştiutori în privinţa viitorului sau, virtual 
în fiecare caz, că faptul de a nu fi atotştiutori este de 
mică însemnătate.” Condiţia (9) este strîns legată de 
testabilitatea unei teorii; teoriile netestabile nu o 
satisfac. Dar, contrar vederilor lui Milton Friedman,** ea 
nu este echivalentă cerintei ca implicaţiile teoriei noastre 
să fie confirmate. Dacă, deci, trebuie să conchidem că 
teoriile echilibrului general nu explică trăsăturile vreunor 
economii reale, care mai este atunci valoarea lor? Opera 
celor ce au edificat teoria abstractă a echilibrului general 
este oare mai mult decît o interesantă construcţie 


matematică? Pot avea vreo valoare teoriile abstracte ale 
echilibrului general dacă nu ne spun nimic despre 
economiile reale? 

Acestea sînt probleme dificile, asupra cărora între 
teoreticienii de frunte există dezacorduri. Unii din ei cred 
(în mod greşit, dacă argumentarea de mai sus este 
corectă) că teoriile echilibrului general servesc cel puţin 
în parte la explicarea preţurilor.“ C. J. Bliss neagă ca 
teoriile abstracte ale echilibrului general „reprezintă 
realitatea”, dar susţine că ele constituie, cu toate 
acestea, un bun punct de plecare şi un bun ghid cînd 
este vorba de a determina care concepte sînt centrale şi 
fundamentale.” Deşi punctul de vedere al lui Bliss 
sugerează unele adevăruri importante, el este derutant. 
Mulţi economişti, îndeosebi atunci cînd îşi pun întrebarea 
în ce mod să justifice teoriile lor, sînt ispititi să spună ca 
ele nu fac altceva decit să ne ofere un fel de logică a 
fenomenelor economice sau că nu sînt decit nişte truse 
cu scule, în care căutăm atunci cînd avem nevoie. în 
aceste asertiuni există ceva adevărat şi acel ceva eu am 
încercat să-l surprind prin distincţia făcută între teoria 
echilibrului şi aplicaţiile ei. Ele însă nu rezolvă probleme 
ale justificării. Dacă o teorie economică nu este decit o 
logică, o trusă cu scule sau un îndreptar pentru 
determinarea conceptelor ce au un rol central, mai 
trebuie totuşi să ne întrebăm dacă ea este o logică bună, 
o bună trusă cu scule sau un bun îndreptar. Dacă, aşa 
cum se întîmplă cu teoriile echilibrului general, nu putem 
să aplicăm teoria, vom fi lipsiţi de orice posibilitate de a 
răspunde la aceste întrebări.“ 

În favoarea atitudinii faţă de teoria echilibrului general 
adoptate de Bliss şi alţii se pot însă invoca mai multe 
considerente decit sînt recunoscute în argumentarea de 
mai sus. Teoria echilibrului general poate fi de mare 
valoare euristică.“! Deşi euristica este ea însăşi un 
subiect complicat, despre teoriile echilibrului general se 
poate demonstra că au valoare euristică doar aratind 


(ceea ce se poate face uşor) că au fost într-adevăr de 
ajutor în elaborarea unor teorii economice empirice 
valoroase. De observat că valoarea euristică a teoriilor 
echilibrului general este independentă de demonstrațiile 
(rationamentele) de existenţă pe care aceste teorii le 
oferă.“ De cea mai mare valoare au fost teoriile 
echilibrului general în inventarea de instrumente 
conceptuale şi matematice (spre exemplu, mărfurile 
datate) care se dovedesc utile în alte teorii. 

Mie mi se pare însă că sînt de valoare şi demonstrațiile 
de existenţă pe care le oferă teoriile echilibrului general. 
Frank Hahn şi Kenneth Arrow neagă în genere că ele ne 
pot spune ceva despre economiile reale, dar insistă, 
destul de neclar, că ele rămîn o parte serioasă si 
valoroasă a ştiinţei economice.“ Punctul meu de vedere 
reprezintă în mare parte o dezvoltare şi o elucidare a 
poziţiei lui Arrow şi Hahn. 44 

Incepind din secolul al XVIII-lea, mulţi economişti au 
împărtăşit credinţa că în condiţii cît de cit favorabile, 
schimburile făcute de bunăvoie în interes propriu duc la 
o organizare economică coerentă şi eficientă. Însă 
teoriile pe care economiştii le-au avut la dispoziţie nu le- 
au oferit posibilitatea să explice cum anume se naşte 
această ordine şi nici să arate cum e cu putinţă ca ea să 
apară. Este de înţeles, de aceea, că economiştii 
teoreticieni pot avea îndoieli atit în privinţa reuşitei 
cadrului lor teoretic de a surprinde trăsăturile de 
importanţă crucială ale economici, cît şi în privinţa 
şanselor ca el să-i conducă la o teorie adecvată.” 
Imbratisind şi dezvoltind mai departe teoria echilibrului, 
vom fi oare în măsură vreodată să explicăm cum 
acţiunea individuală egoistă, sub anumite constringeri 
instituţionale, poate să ducă la o ordine economică 
coerentă? Am izbutit oare cu adevărat să desprindem 
cele mai importante si centrale regularitati economice? 
Vom fi oare în stare vreodată să înţelegem daca 
rezultatele unor acţiuni individuale sînt cu adevărat 


eficiente şi dacă duc la atingerea altor scopuri pe care le- 
am putea avea? 

E limpede că nu se poate dovedi dinainte că teoria 
echilibrului, după ce va fi fost rafinată şi dezvoltată, ne 
va apropia de posibilitatea de a explica în principiu 
caracteristici de detaliu şi deopotrivă caracteristici 
globale ale economiilor sau ale evenimentelor 
economice. Succesele obţinute în analizele echilibrelor 
parţiale sau cele ale modelelor practice ale echilibrului 
general ne dau oarecare motive de speranţă. Este 
totodată important să ne întrebăm dacă enunturile (1) — 
(8), suplimentate cu anumite alte stipulaţii privitoare la 
conditiile-cadru, sînt suficiente pentru a explica existenţa 
vreunui fel de echilibru economic, chiar dacă ea este 
doar imaginară. A pune această întrebare este un mod 
de a lucra în direcţia unei teorii adecvate a echilibrului, 
precum şi un mod de a testa perspectivele şi forţa teoriei 
de care dispunem în prezent. Promotorii teoriei abstracte 
a echilibrului general impun condiţia adițională ca 
stipulaţiile sau ipotezele auxiliare privitoare la 
circumstanţele dominante să fie de acelaşi tip general ca 
cele folosite în aplicaţiile empirice practice ale lui (1) — 
(8). Aici se exclud, fireşte, stipulatiile care restring gene- 
ralitatea echilibrului investigat. Dacă (1) — (8) şi aceste 
stipulaţii adiţionale explică, într-un sens sau altul, cum 
poate să rezulte ordine economică din acţiuni individuale 
independente izvorite din interesul personal, avem 
motive sa credem că am sesizat elementele 
fundamentale ale vieţii economice şi că teoria noastră 
reprezintă calea pe care trebuie perseverat în 
continuare. 

Consider că prin faptul că oferă demonstraţii de 
existenţă a echilibrelor în diferite condiţii, promotorii 
teoriei abstracte a echilibrului general ne furnizează 
explicaţii de principiu ale caracteristicilor unor stări 
economice posibile (deşi imaginare). Prin aceasta ei ne 
dovedesc că teoria echilibrului este capabilă să explice 


cel puţin unele specii de echilibre economice complicate 
şi ne dau astfel motive să credem că mergem în direcţia 
unei teorii economice generale adecvate. Acest gen de 
explicaţie a unei posibilităţi se cere distinsă cu grijă atît 
de explicaţiile ce răspund la întrebarea „Cum este (a 
fost) posibil?” în sensul dat de Hempel si Dray, cit şi de 
orice discutii privind fezabilitatea echilibrelor economice. 
Punctul de vedere al lui Hempel si Dray este ca uneori 
lucrurile se petrec in dezacord cu anticipările noastre, 
care atunci se cer explicate (arătînd că erau eronate).*° 
Economiştii însă nu încearcă să arate că existenţa unui 
fel de echilibru concurenţial este doar aparentă, să 
învedereze că existenţa lui este compatibilă cu ce s-a 
crezut anterior. Tot aşa, contrar asertiunilor derutante 
ale lui Frank Hahn,“ promotorii teoriei abstracte a 
echilibrului general nu sînt preocupaţi să afle cum sau 
dacă este practic posibil sau realizabil un echilibru 
concurential. N-avem nevoie de toată această teorie 
pentru a şti că în capitalismul real semiconcurential nu 
se ajunge în mod regulat la deplina ocupare a forţei de 
muncă. Dacă am avea nevoie pentru acest scop de teorii 
ale echilibrului general, ele oricum nu ne-ar fi de ajuns, 
deoarece demonstrațiile de existenţă oferite de ele ne 
arată doar care condiţii sînt suficiente pentru echilibrele 
concurentiale, nu şi care sînt necesare. 

Reprezentanţii teoriei abstracte a echilibrului general 
ne-au arătat că dacă lumea ar fi mult mai simplă decit 
este sau decit a fost vreodată, am putea folosi legile 
noastre pentru a explica în principiu cum funcţionează 
economiile. Dacă socotim cit de cit semnificative 
asemănările dintre lumile imaginare ale acestor teorii şi 
economiile reale,“ aceste demonstraţii ne dau motive să 
credem, cum spunea Mill, că noi cunoaştem legile 
„cauzelor mai mari” ale fenomenelor economice. Avem 
astfel motive să credem că ne aflăm pe drumul cel bun. 
Trebuie să considerăm demonstrațiile de existenţă ca 
oferindu-ne nu explicaţii, ci o încurajare teoretică de 


acest fel. Să mai observăm că aceste teorii abstracte ale 
echilibrului general ne pot ajuta să ameliorăm ştiinţa 
noastră economică curentă. Relaxind şi complicind 
progresiv stipulatiile de care avem nevoie pentru a 
demonstra existenţa unor echilibre mai complexe, ne 
apropiem de situaţia în care vom fi în măsură să aplicăm 
teoria la economiile reale. 

Cercetările matematice pot aduce însă în această 
privinţă o mare contribuţie. Cita vreme enunţurile 
nomologice (1) — (8) de mai sus rămîn aproximative si 
dubioase, nu este de aşteptat ca teoria economică să 
satisfacă standardele instituite de teoria fizică. Testarea 
şi justificarea ridică probleme serioase. Mai rămîn de 
depus eforturi multe şi grele pe linia elaborării unei 
caracterizări generale a ordinii (şi dezordinii) economice 
reale care se cere explicată. Eforturile matematice şi 
straduintele depuse de exponentii teoriei abstracte a 
echilibrului general ne pot ajuta însă să ieşim din aceste 
dificultăţi. Ele ar putea să ne arate, de exemplu, cum s-o 
scoatem la capăt cu formulări relaxate ale enunturilor (1) 
— (8) sau să ne sugereze cu ce să le înlocuim. Între timp 
ne putem întoarce la aplicaţiile noastre practice ale 
teoriei echilibrului cu ceva mai multă încredere că 
cunoaştem „cauzele mai mari” ale fenomenelor 
economice. 


NOTE 


1. (Yale University Press, New Haven, 1959), p. IX. 

2. General Competitive Analysis (Holden Day, San 
Francisco, 1971), pp. VI-VIII. 

3. Aici exclud economia politică marxistă şi inovațiile 
recente de felul teoriei neoricardiene, nu pentru că ar fi 
neinteresante, ci pentru că impactul lor asupra gîndirii 
economice a fost pina în prezent mic. 


4. După cum ştie toată lumea care a audiat un curs de 
iniţiere în economia politică, diferenţelor dintre utilităţi 
nu trebuie să li se acorde importanţă. La un asemenea 
curs învăţăm, bunăoară, ca în locul utilităţilor marginale 
să vorbim de ratele marginale de substituție la 
consumatori, dar aici nu se pierde nimic din pricina 
impreciziei în exprimare. 

5. Vezi recenzia mea la lucrarea lui Alexander 
Rosenberg Microeconomic Laws: A Philosophical 
Analysis, în Nous, 13 (1979), pp. 120-121. 

6. Vezi, de exemplu, Alexander Rosenberg, 
Microeconomic Laws: A Philosophical Analysis (Pittsburgh 
University Press, Pittsburgh, 1976), pp. 29-30. Discutia sa 
(ca şi întreaga interpretare pe care o da enunturilor (6) şi 
(7)) creează oarecare confuzie, pentru că, de exemplu, 
funcţia de producţie pentru oţel, spre deosebire de o 
formulă chimică, face, între altele, o asertiune despre 
starea cunoaşterii noastre. 

7. Dacă m-aş convinge ca această deducție poate fi 
făcută, aş elimina pe (8) din listă. (8) este în special 
problematic pentru că întreprinzătorii sînt totodată şi 
consumatori, astfel că (8) ar putea fi în conflict cu (3). 

8. Această asertiune nu e o descoperire a mea. 
Majoritatea economiştilor ar fi de acord că (1) — (8) nu 
sînt adevărate. Cititorul se poate convinge, după o clipă 
de reflecţie, că unele din aceste „legi” necesită cel puţin 
o mulţime de precizări. 

9. Dar (4) nu este derivabil din (1) — (3) şi (5) — (8) 
plus ipotezele auxiliare privitoare la circumstanţe 
existente. Există, desigur, alternative la (4) care ar 
permite deducerea lui (4) ca teoremă, însă nici una din 
aceste alternative nu este considerabil mai slabă sau mai 
rezonabilă decit (4). 

10. Avînd în vedere enormele dificultăţi filozofice 
legate de natura legilor, nu vreau să întemeiez contrastul 
dintre (1) — (8) si alte asertiuni esenţiale din teoria 


echilibrului pe caracterul (mai pronunţat) nomologic al 
enunturilor (1) — (8). 

11. După publicarea studiului lui Milton Friedman „The 
Methodology of Positive Economics” în Essays in Positive 
Economics (University of Chicago Press, Chicago, 1953, 
pp. 3-42), s-a purtat o amplă controversă privitoare la 
„presupoziţiile din economia politică”. Toate axiomele 
unei teorii sînt numite de Friedman ,,presupozitii”. Alţii au 
folosit acest termen în mai multe sensuri diferite. Vezi, 
de exemplu, K. Brunner, ,«Assumptions» and the 
cognitive quality of theories”, Synthesis 20 (1969), pp. 
501-525. 

12. Dar „mecanica clasică” din secolul al XIX-lea este 
considerată totuşi a fi teoria mecanicii a lui Newton. 

13. Paul Samuelson susţine că economiştii se folosesc 
de (7) ca şi cum ar fi un adevăr logic. Vezi cartea sa 
Foundations of Economic Analysis (Harvard University 
Press, Cambridge, Massachussets, 1947), p. 84. 

14. In recentul lor articol „Economic models” din 
Journal of Philosophy 75 (1978), pp. 664-677, Hal Varian 
şi Alan Gibbard se apropie de susţinerea acestei poziţii, 
care se bucură de mare trecere printre economiştii 
empirici. Vezi cartea mea Capital, Profits and Prices: An 
Essay in the Philosophy of Economics (Columbia 
University Press, New York, 1981), îndeosebi capitolele 3 
şi 7. 

15. Inductia simplă poate să nu invoce nici un fel de 
legi; sînt, însă, de părere că orice extindere a 
posibilităţilor noastre predictive la noi circumstanţe se 
sprijină cel puţin implicit pe generalizări. 

16. Teoriile sau analizele echilibrului parţial sînt 
aplicaţii ale teoriei echilibrului în care se folosesc 
anumite tipuri specifice de ipoteze auxiliare. Se pot 
deosebi două asemenea tipuri. În primul rînd, anumite 
mărimi economice cum sînt preţurile, veniturile, 
cantităţile produse — care sînt, de fapt, influențate de 
mecanismele pieţei, fiind de asemenea sensibile la alţi 


factori din economie — sînt considerate a fi nişte 
constante cu valori date. Aceasta permite examinarea 
unor pieţe izolate şi analiza factorilor ce influenţează 
oferta separat de cei ce influenţează cererea. Oferta şi 
cererea sînt în principal concepte legate de echilibrul 
parţial. În al doilea rînd, pentru simplificare, se lucrează 
cu anumite feluri de agregate. In loc de a examina 
schimbările complexe de preţuri ce rezultă din folosirea 
unor tehnici de producţie diferite, se poate postula 
posibilitatea de a trata toate bunurile de consum ca fiind 
o singură marfă şi toate mijloacele de producţie ca fiind o 
altă marfă unică. Dacă ne preocupă anumite aspecte 
privind opţiunile consumatorului, ne putem decide să 
considerăm toate mărfurile, exceptind una sau două ce 
sint de un interes aparte, ca pe o singură marfă 
complexă. Să observăm că e incorect să se susţină că 
cercetarea microeconomică nu se ocupă niciodată de 
agregate. 

Aceste ipoteze auxiliare izolatoare şi agregante sînt 
caracteristice aplicaţiilor teoriei echilibrului la echilibre 
parţiale. În fiecare caz starea de adaptare reciprocă sau 
de echilibru pe care o avem în vedere este doar parţială, 
pentru că excludem ajustările despre care ştim că s-ar 
produce pe alte pieţe sau în anumite outputuri sau 
preţuri specifice. 

17. Expuneri pertinente se găsesc în T. C. Koopmans, 
„Allocation of resources and the price system” din Three 
Essays on the State of Economic Science (McGraw Hill, 
New York, 1957), îndeosebi pp. 105-126), E. Malinvaud, 
Lectures on Microeconomic Theory, trad. de A. Silvey 
(North-Holland, Amsterdam, 1972); şi C. J. Bliss, Capital 
Theory and the Distribution of Income (North-Holland, 
Amsterdam, 1975), cap. 3. 

18. De altfel, întreaga idee privind testarea teoriilor 
echilibrului general este intrucitva stranie, dat fiind că, 
după cum vom vedea în continuare, ele sînt prezentate 
sub formă de demonstraţii. 


19. Astfel, Milton Friedman, consecvent cu viziunea sa, 
nu agreează „punctul de vedere walrasian”. Vezi „The 
Marshallian demand curve”, în Essays in Positive 
Economics, pp. 89-92. 

20. Aici se impun unele precizări. Există tipuri speciale 
de echilibru pe care porţiuni ale unor economii le 
aproximează uneori. Aşadar, eu nu neg că în unele cazuri 
rare teoriile echilibrului general pot fi explicative. Tot ce 
vreau să subliniez este că aceste cazuri sînt rare şi foarte 
speciale. Ceea ce înseamnă că dacă aceste teorii au o 
importanţă cît de cît apreciabilă, iar eu cred că au, 
trebuie să le căutăm alte virtuţi decit aparenta lor 
capacitate de a oferi explicaţii în circumstanţe speciale. 

21. Cea mai rafinată prezentare se găseşte în „Aspects 
of Scientific Explanation” din volumul Aspects of 
Scientific Explanation and Other Essays in the Philosophy 
of Science (Free Press, New York, 1965). 

22. De retinut ca e vorba de o formulare conditionala. 
Eu nu susţin ca fizicienii pot în prezent să ofere o 
explicaţie de principiu adecvată a traiectoriei unei frunze 
în cădere. 

23. Vezi A System of Logic (1843; retipărită la 
Longmans, Green & Co., 1949), cartea Ill, cap. XI şi 
cartea VI, cap. IX. 

24. Vezi op. cit., indeosebi cartea VI, cap. IX, sectiunea 
3. Vezi şi J. E. Cairnes, The Character and Logical Method 
of Political Economy (ed. a doua, 1888; retiparita la A. M. 
Kelly, New York, 1965), pp. 71 si urm. 

25. N-am vrut să fac aici o comparaţie defavorabilă 
între economia politică şi ştiinţele naturii. 

26. Logic, cartea VI, cap. III, secţiunea 1. 

27. Vezi cap. 7 din cartea mea Capital, Profits and 
Prices. Mentionez ca în articolul de fata nu contest 
puterea explicativă a teoriei echilibrului. Considerarea 
acestei teorii ca fiind explicativă suscită dificultăţi legate 
de caracterul imprecis al „legilor” sale, dar aceste 
dificultăţi nu sînt de neînlăturat. 


28. (a) si (b) mi-au fost sugerate de comentariile 
tăioase ale lui Terence Hutchison din The Significance 
and Basic Postulates of Economics (1938; retiparita cu o 
noua prefata la A. M. Kelley, New York, 1960), indeosebi 
p. 46. 

29. Vezi eseul sau „Statistical explanation” în The 
Nature and Function of Scientific Theories, ed. R. Colodny 
(Pittsburgh University Press, Pittsburgh, 1970), pp. 173- 
2 32. 

30. Îndeobşte, teoriile echilibrului general nu identifică 
şi nu citează vreunul din factorii statistic relevanti pe 
care aplicările mai banale ale teoriei echilibrului îi trec cu 
vederea. 

31. Aici mi-au fost de folos unele convorbiri cu Philip 
Erlich. 

32. Las aici de o parte eventualele scrupule 
antinaturaliste potrivnice unui atare demers. 

33. Asertiunea nu se vrea o critica a teoriilor 
echilibrului general. De ce ar trebui neapărat ca toate 
părţile valoroase ale ştiinţei să fie explicative? Dacă critic 
ceva aici, este interpretarea eronată a teoriei echilibrului 
general, de care s-au făcut vinovaţi unii economişti. 

34. Vezi nota 27. 

35. Las deschisă posibilitatea ca în împrejurări speciale 
postularea omniscientei să se dovedească destul de 
îndreptăţită. Aceasta nu suprimă totuşi contrastul dintre 
postularea omniscientei în teoria echilibrului general şi 
presupozitia din teoria gazelor ideale că avem de-a face 
cu particule punctuale şi care interacționează numai prin 
ciocnire. Nu e vorba de un contrast ca între alb şi negru, 
dar este totuşi unul destul de pregnant. Vezi nota 20. 

36. Vezi „The methodology of positive economics”, pp. 
16-19. 

37. Vederile lui Debreu au fost citate mai înainte. Vezi 
şi Malinvaud, Lectures, p. 242. 

38. Capital Theory, p. 301. 


39 Acest punct de vedere are legătură cu cel potrivit 
căruia ştiinţa economică foloseşte modele ce, spre 
deosebire de teorii, nu cuprind legi. E vorba de un gen de 
instrumentalism, deoarece caută să evite cerința de a 
dovedi că instrumentele de care se serveşte sînt demne 
de încredere. 

40. Nu-mi dau seama cum trebuie răspuns la 
întrebarea cînd anume se aplică o teorie. Friedman 
consideră că o teorie se aplică atunci şi numai atunci 
cînd predicțiile făcute de ea şi relevante pentru 
preocupările noastre sînt corecte (vezi nota 36). Eu inclin 
spre părerea că o teorie se aplică dacă şi numai dacă 
presupoziţiile sau antecedentele ci sînt cu aproximaţie 
satisfăcute. Potrivit acestui punct de vedere, nu putem 
testa o teorie dacă ea nu se aplică în circumstanţele 
testului. 

41. Cu prilejul prezentării acestui eseu la Atelier, 
profesorul Edward Green a insistat în mod energic şi 
lucid asupra acestui punct. 

42. Am în vedere aici „independenţa” în sens logic, nu 
cauzal. E posibil ca unele instrumente utile cum sînt 
mărfurile datate să fi fost inventate în vederea 
simplificării demonstrațiilor. Valoarea lor euristică, însă, 
are prea puţină legătură cu demonstrațiile in care sînt 
folosite. 

43. General Competitive Analysis, pp. VI-VIII. 

44. Aici sînt deosebit de îndatorat lui Sidney 
Morgenbesser. 

45. După cum mi-a sugerat Frederick Suppe, o astfel 
de curiozitate, care motivează studiul echilibrului general 
în ştiinţa economică, se aseamănă cu interesul 
fizicianului pentru cosmologie. 

46. Vezi, de exemplu, „Aspects of scientific 
explanation”, pp. 428-430. 

47. „The winter of our discontent”, Economica 40 
(1973), p. 324. 


Ei 


48. Dacă aceste economii imaginare n-ar avea nici o 
legătură detectabilă cu economiile reale, straduintele 
teoreticienilor echilibrului general ar fi fară importanţă. 
Dacă legăturile ar fi suficient de puternice, economiile 
reale ar satisface cu aproximaţie antecedentele teoriilor 
noastre, cărora în acest caz li s-ar putea atribui in mod 
indiscutabil o valoare explicativă. Pentru ca teoriile 
echilibrului general să aibă o valoare de felul celei 
argumentate de mine, trebuie să avem o situaţie 
oarecum intermediară între aceste extreme. 

49. Logic, cartea VI, cap. III, secţiunea 1. 

50. Acesta e singurul contrast pe care l-am evidenţiat 
între ştiinţa economică şi ştiinţele naturii şi el are doar o 
legătură indirectă cu ideile susţinute de mine cu privire 
la valoarea teoriilor echilibrului general. 


CAPITOLUL 21 
Paradigme şi programe de 
cercetare în istoria ştiinţei 


economice! 
MARK BLAUG 


Mark Blaug (1927-) a obţinut titlul de doctor de la 
Universitatea Columbia şi a predat la Yale şi la 
Universitatea din Londra. In prezent este directorul 
Centrului de cercetări privind economia 
învăţămîntului de pe lîngă Institutul de educaţie al 
Universităţii din Londra. Profesorul Blaug este cel 
mai bine cunoscut pentru studiile sale de istorie a 
gîndirii economice, în special prin cartea sa 
devenită clasică Economic Theory in Retrospect 
(Teoria economică în retrospectivă), dar este şi 
autorul lucrării The Methodology of Economics. Or 
How Economists Explain (Metodologia Ştiinţei 
Economice. Sau cum explică economiştii) 
(Cambridge University Press, 1980). In selecţia de 
faţă am omis aplicaţiile concepţiei lui Lakatos la 
revoluţia marginalistă din anii 1870 şi la teoria 
firmei. 


În anii ‘50 şi '60 economiştii învățau metodologia de la 
Popper’. Nu că l-ar fi citit mulţi din ei pe Popper. Il 
citiseră în schimb pe Friedman şi probabil că unii îşi 
dăduseră seama că Friedman nu-i decît un Popper-usor- 
ajustat aplicat la ştiinţa economică. Friedman a fost 
criticat, nu-i vorbă, dar al său „Eseu privind metodologia 
ştiinţei economice pozitive” a supravieţuit, devenind 


1 Extras din Mark Blaug. „Kuhn versus Lakatos or Paradigmes 
versus Research Programmes in the History of Economics”, din 
Method and Appraisal in Economics, ed. S. Latsis, Cambridge 
University Press, Cambridge, 1976, pp. 140-180. 


singurul articol de metodologie citit de virtual orice 
economist într-un moment sau altul al carierei sale. 
Ideea că lipsa de realism a „ipotezelor” nu trebuie să ne 
îngrijoreze cîtuşi de puţin atita vreme cit teoria dedusă 
din ele culminează cu predicții falsificabile le suna 
convingător economiştilor de mult înclinați prin 
obisnuinta şi tradiţie sa îmbrăţişeze o concepţie pur 
instrumentalistă despre ştiinţa lor. 

Toate acestea ţin însă de o istorie aproape străveche. 
Noul val nu-l reprezintă „falsificabilitatea” popperiană, ci 
„paradigmele” lui Kuhn. Şi de data aceasta, e puţin 
probabil ca multi economişti să fi citit Structura 
revoluțiilor stiintifice.2 Dar asta contează prea putin. În 
schimb apelul la modul paradigmatic de gîndire a devenit 
repede o trăsătură nelipsită a controverselor din ştiinţa 
economică, iar cuvintul „paradigmă” este vehiculat în 
prezent de orice istoric al gîndirii economice.* De curînd 
însă unii comentatori au exprimat rezerve în privinţa 
aplicaţiilor metodologiei kuhniene la ştiinţa economică, 
punind la îndoială ideea că istoria gîndirii economice s-ar 
caracteriza prin „revoluţii ştiinţifice”. Sînt gata să ma 
alătur acestor îndoieli. Voi argumenta în cele ce urmează 
că termenul „paradigmă” trebuie izgonit din literatura 
economică, putind fi folosit doar între ghilimele. Cu 
anumite precizări, totuşi, acest termen păstrează o 
anumită funcţie în expunerea istorică a doctrinelor 
economice, avertizindu-ne împotriva erorii de a încerca 
aprecierea diferitelor teorii particulare fără a ţine cont de 
cadrul mai larg, metafizic, în care erau situate. Această 
idee, că teoriile ni se înfăţişează nu izolate, ci legate 
între ele într-o reţea de idei mai mult sau mai puţin 
integrată, este însă redată mai bine de „metodologia 
programelor de cercetare ştiinţifică” (MPCS) a lui 
Lakatos. Arma principală de care mă servesc în acest 
articol este de fapt explorarea ideilor lui Lakatos cu 
aplicare la istoria ştiinţei economice.” 


Sarcina pe care mi-am luat-o nu este uşoară. Lakatos e 
un autor pe care e greu să-l rezumi într-o formulă simplă. 
Tendinţa sa de a plasa unele lămuriri importante în note 
de subsol, de a face risipă de etichetări pentru diferite 
poziţii şi de a face permanent trimiteri la propriile sale 
scrieri — ca şi cum nici o parte a lor n-ar putea să fie 
înţeleasă fără să înţelegem întregul — îngreunează o 
înţelegere rapidă. Într-o serie de articole, publicate în cea 
mai mare parte între 1968 şi 1971, Lakatos a dezvoltat şi 
extins filozofia ştiinţei elaborată de Popper, făcînd din ea 
un instrument critic de cercetare istorică, rezolvind 
virtual o dilemă ce dăinuia demult cu privire la relaţia 
dintre istoria pozitivă a ştiinţei şi metodologia normativă 
destinată oamenilor de ştiinţă. lată în ce consta această 
dilemă. A crede că se poate scrie o istoric a ştiinţei wie 
es eigentlich gewesen ist, fără a face să transpară în nici 
un fel conceptul nostru de practică ştiinţifică valabilă sau 
modul cum înţelegem deosebirea dintre ştiinţa „bună” şi 
ştiinţa „proastă”, înseamnă a comite „eroarea inductivă” 
în sfera istoriei intelectuale; istorisind evoluţiile din trecut 
într-un anume mod şi nu în altul, dăm obligatoriu în 
vileag concepţia noastră despre natura explicaţiei 
ştiinţifice. Pe de alta parte, a predica virtuțile unei unice 
Metode ştiinţifice, fără a ne pune deloc întrebarea dacă 
în fapt oamenii de ştiinţă practică sau au practicat în 
trecut această metodă, pare un procedeu arbitrar şi 
metafizic. Sîntem prinşi astfel într-un cerc vicios, ce 
implică deopotrivă imposibilitatea unei  istoriografii 
descriptive, axiologic neutre a ştiinţei şi imposibilitatea 
unei metodologii prescriptive anistorice.© Din acest cerc 
vicios cred că nu se poate ieşi cu adevărat, dar prin 
contribuţiile sale Lakatos a întreţinut speranţa că într-o 
bună zi cercul vicios ar putea fi convertit într-unui 
virtuos. 

Ne oprim aici cu consideraţiile introductive. Sa 
zăbovim acum puţin asupra lui Popper şi Kuhn, înainte de 


a vedea ce ne poate spune MPCS a lui Lakatos într-un 
domeniu cum este teoria economică. 


1. De la Popper la Kuhn şi Lakatos 


Problema principală pe care şi-a pus-o Popper în 
Logica cercetării a fost aceea de a găsi o regulă de 
demarcaţie pur logică pentru distingerea ştiinţei de non- 
ştiinţă. El a repudiat principiul verificabilitatii avansat de 
Cercul de la Viena, punind în locul lui principiul 
falsificabilitatii ca test a priori universal al ipotezelor 
autentic ştiinţifice. Deplasarea de accent de pe verificare 
pe falsificare nu-i o schimbare atît de nevinovată cum 
pare la prima vedere, pentru că ea implică o asimetrie 
fundamentală între demonstraţie şi infirmare. Din acest 
modest punct de plecare Popper dezvoltă treptat, de-a 
lungul anilor, o viguroasă concepţie anti-inductivistă 
despre ştiinţă în care vede o nesfirşită succesiune 
dialectică de „conjecturi şi respingeri”.® 

O lectură pripită a Logicii cercetării sugerează ideea că 
o singură infirmare este suficientă pentru a răsturna o 
teorie ştiinţifică; ceea ce ar echivala cu a-i imputa lui 
Popper ceea ce Lakatos avea să numească o „falsificare 
naivă”. O cit de sumară reflecţie ne reaminteşte însă ca 
multe fenomene fizice şi virtual toate fenomenele sociale 
sînt de natură stocastică, în care caz un rezultat negativ 
implică improbabilitatea ca ipoteza să fie adevărată, nu 
certitudinea că este falsă. A respinge o teorie după o 
singură poticnire a ei în fata unui test statistic ar 
echivala, aşadar, cu un nihilism intelectual. E clar că doar 
o serie întreagă de infirmări ar fi de natură să 
descurajeze pe adepţii unei teorii probabiliste. O lectură 
atentă a operei lui Popper ne relevă, însă, că el era 
perfect conştient de aşa-numitul „principiu al tenacitatii” 
— de tendinţa oamenilor de ştiinţă de a se sustrage 
falsificării teoriilor lor introducind ipoteze auxiliare ad hoc 
— şi că recunostea chiar valoarea funcţională, în anumite 


împrejurări, a unor asemenea stratageme dogmatice.?° 
Cu alte cuvinte, Popper e un „falsificaţionist rafinat” şi nu 
unul ,,naiv”.** 

In general, însă, Popper dezaprobă tendinţa de 
imunizare a teoriilor faţă de critică şi pledează pentru 
cutezanta în formularea de predicții falsificabile, dublată 
de disponibilitatea şi chiar dorinţa vie de a abandona 
acele teorii care n-au rezistat eforturilor de a le infirma. 
Metodologia sa este, deci, evident una normativă, care 
prescrie un mod de a face ştiinţă socotit bun, eventual, 
dar nu neapărat, în lumina celor mai bune modele de 
practică ştiinţifică din trecut; este o metodologie 
„agresivă” şi nu „defensivă”, pentru că nu poate fi 
infirmată arătînd că oamenii de ştiinţă în majoritatea sau 
chiar totalitatea lor nu s-au conformat preceptelor ei.’ 

In cartea lui Kuhn Structura revoluțiilor ştiinţifice 
accentul se deplasează de la metodologia normativă la 
istoria pozitivă: „principiul tenacitatii”, in care Popper 
vede oarecum o excepţie de la practica ştiinţifică 
optimală, devine pentru Kuhn preocuparea centrală în 
explicarea comportamentului ştiinţific. „Ştiinţa normală” 
sau activitatea de rezolvare a problemelor în contextul 
unui cadru teoretic acceptat constituie, în viziunea sa 
regula iar „ştiinţa revoluţionară” sau răsturnarea unei 
„paradigme” printr-o alta ca urmare a unor infirmări 
repetate şi a acumulării de anomalii, constituie excepţia 
în istoria ştiinţei. Eşti ispitit să spui că la Popper ştiinţa e 
totdeauna într-o stare de „revoluţie permanentă”, istoria 
ei fiind o continuă alternanță de „conjecturi si 
respingeri”; la Kuhn, istoria ştiinţei este marcată de lungi 
perioade de rafinare progresivă, întrerupte la răstimpuri 
de salturi discontinue de la o „paradigmă” dominantă la 
alta, fără nici o punte de comunicare între ele.” 

Pentru a ne putea orienta într-o asemenea dispută, 
trebuie să începem prin a defini termenii. În prima ediţie 
a cărţii sale, Kuhn a folosit frecvent termenul 
„paradigmă” într-un sens lexical, ca desemnind cazuri 


exemplare de reuşită ştiinţifică din trecut. Dar a folosit 
acest termen şi într-un sens foarte diferit, ce 
desemnează deopotrivă alegerea problemelor şi 
ansamblul de tehnici folosite în tratarea lor, mergind pe 
alocuri pînă acolo încît să acorde „paradigmei” înţelesul 
şi mai general de Weltanschauung metafizic general; 
acest din urmă sens al termenului este de fapt cel pe 
care majoritatea cititorilor îl retin din cartea sa. În ediţia 
a doua a Structurii revoluțiilor ştiinţifice se recunoaşte 
imprecizia terminologica din versiunea precedentă!“ şi se 
sugerează înlocuirea termenului „paradigmă” prin cel de 
„matrice disciplinară”: „«disciplinară», întrucît se referă 
la posesiunea comună a practicienilor unei anumite 
discipline; «matrice», întrucît este compusă din elemente 
de diferite feluri, ordonate, fiecare necesitind o 
specificare ulterioară”.! Indiferent însă de limbajul 
folosit, Kuhn are în vedere „o întreagă constelație de 
convingeri, valori, metode etc., împărtăşite de membrii 
unei comunităţi date” şi spune ceva mai departe că dacă 
ar rescrie cartea, ar începe cu o discuţie despre 
profesionalizarea ştiinţei înainte de a examina 
„paradigmele” sau „matricele disciplinare” împărtăşite 
de oamenii de ştiinţă.!€ 

Aceste concesii n-au un caracter fatal din simplul 
motiv că elementul distinctiv al metodologiei lui Kuhn nu 
este conceptul de paradigmă, ci cel de „revoluţii 
ştiinţifice” ca rupturi radicale în dezvoltarea ştiinţei, şi 
îndeosebi ideea lipsei totale de comunicare în perioadele 
de „crize revoluţionare”. Să ne amintim principalele 
piese ale argumentării kuhniene: practicanţii „ştiinţei 
normale”, deşi aflaţi la distanţe mari unii de alţii, 
alcătuiesc un „colegiu invizibil” în sensul că au păreri 
concordante atît cu privire la „puzzle”-urile care se cer 
rezolvate, cit şi la forma generală pe care o va îmbrăca 
soluţia lor; în plus, numai judecata colegilor este 
considerată relevantă în definirea problemelor şi a 
soluţiilor, ceea ce face din „ştiinţa normală” un proces 


autonom, cumulativ de rezolvare a chestiunilor încîlcite 
înăuntrul unui cadru analitic comun; prăbuşirea unei 
„Ştiinţe normale” este anunţată de proliferarea teoriilor şi 
de apariţia controversei metodologice; noul cadru oferă o 
soluţie decisivă la „puzzle”-uri pînă atunci trecute cu 
vederea, iar această soluţie se dovedeşte, retrospectiv, 
că a fost demult întrevăzută, dar a rămas pina atunci 
ignorată; generaţia veche şi cea nouă îşi vorbesc fără să 
înţeleagă, deoarece „puzzle”-urile din vechiul cadru 
devin „contraexemple” în cel nou; convertirea la noua 
abordare îmbracă forma unei experienţe religioase, 
antrenind o „schimbare de Gestalt’; iar în cîteva decenii 
noul cadru izbuteşte să devină, la rîndul său, „ştiinţa” 
normală a generaţiei următoare. 

Cititorul familiarizat cu istoria ştiinţei se va gîndi 
imediat la revoluţia coperniciană, la cea newtoniană sau 
la cea înfăptuită de Einstein şi Planck. Aşa-numitei 
„revoluţii coperniciene” i-au trebuit însă 150 de ani 
pentru a se desăvirşi, în fiecare etapă a drumului 
găsindu-se argumente de natură s-o amine; chiar si 
revoluţiei newtoniene i-a trebuit mai mult de o generaţie 
pentru a se impune şi a cîştiga adeziunea largă a 
cercurilor ştiinţifice din Europa, timp în care între 
cartezienii, leibnizienii şi newtonienii s-au antrenat în 
dispute aprige cu privire la fiecare aspect al noii teorii; 
tot aşa, trecerea, în secolul al XX-lea, de la fizica clasică 
la cea relativistă şi cuantică n-a fost marcată nici de 
incomprehensiune reciprocă, nici de  convertiri 
cvasireligioase, cel puţin dacă e să dăm crezare 
oamenilor de ştiinţă ce au fost direct implicaţi în „criza 
fizicii moderne”.!” De altfel, e inutil să stăruim asupra 
acestor lucruri, deoarece în ediţia a doua a cărţii sale 
Kuhn admite cu candoare că felul cum a descris el 
„revoluțiile ştiinţifice” in prima ediţie suferea de 
exagerări retorice: „schimbările de paradigmă ce au loc 
în cursul «revoluțiilor ştiinţifice» nu implică 
discontinuități absolute în dezbaterea ştiinţifică, adică o 


alegere între teorii rivale dar total incomensurabile; 
incomprehensiunea reciprocă dintre oamenii de ştiinţă în 
cursul unei perioade de criză intelectuală este doar o 
chestiune de grad; numind schimbările de paradigmă 
«revoluţii», n-am vrut decît să subliniez faptul că 
argumentele avansate în sprijinul unei noi paradigme 
conţin întotdeauna elemente ideologice situate dincolo 
de perimetrul demonstraţiei logice sau matematice”.’® Si 
ca şi cum asta n-ar fi fost de-ajuns, el se plinge de faptul 
că teoria sa despre „revoluțiile ştiinţifice” a fost înţeleasă 
greşit şi în sensul că s-ar referi doar la revoluţii majore 
cum au fost cea copernicană, cea newtoniană, cea 
darwiniană sau cea einsteiniană; el ţine să sublinieze 
acum că schema sa a vizat şi schimbările de mai mică 
anvergură din domenii ştiinţifice particulare, schimbări 
ce ar putea să nu pară deloc revoluţionare celor din afara 
„unei singure comunităţi [ştiinţifice] compuse poate din 
mai puţin de douăzeci şi cinci de oameni direct 
implicaţi”.19 

Pe scurt, în această a doua versiune a lui Kuhn, orice 
perioadă a dezvoltării ştiinţifice este marcată de un mare 
număr de „paradigme” ce se suprapun partial şi se 
intersectează; unele din ele pot fi incomensurabile, dar 
cu siguranţă nu toate sînt aşa; „paradigmele” nu se 
înlocuiesc între ele imediat, şi, în orice caz, noi 
paradigme nu apar gata închegate, ci capătă contur şi 
ajung să se impună în cursul unui lung proces de 
competiţie intelectuală. Este evident că aceste concesii 
diluează considerabil sensul aparent dramatic al 
mesajului iniţial al lui Kuhn, iar în versiunea finală 
argumentarea sa este greu de deosebit de modul în care 
istoricul mediu prezintă istoria ştiinţei. Ceea ce rămîne 
este, aş zice, accentul pus pe rolul valorilor în judecatile 
ştiinţifice, mai cu seamă cînd e vorba de alegerea între 
abordări rivale ale ştiinţei, precum şi o suspiciune vag 
formulată, dar adînc simțită, fata de considerarea 
factorilor cognitivi de felul rationalitatii epistemologice 


drept determinanti ai comportamentului ştiinţific, rolul 
acesta fiind atribuit mai degrabă unor factori sociologici 
cum sînt autoritatea, ierarhia şi grupurile de referinţă. De 
fapt, Kuhn a combinat prescriptia şi descriptia, preferind 
să deducă metodologia sa din istorie decit să critice 
istoria cu ajutorul unei metodologii. Kuhn face, fireşte, 
tot ce-i stă în putinţă pentru a se apăra de acuzaţia de 
relativism şi a explica „în ce sens cred cu fermitate în 
progresul ştiinţific”,20 însă pledoaria sa nu-i întru totul 
convingătoare. De fapt, o apărare pe deplin 
convingătoare ar transforma viziunea sa despre 
„revoluțiile ştiinţifice” într-un nonsens. 

Cu aceasta ajungem la Lakatos.?! Asa cum îl înţeleg 
eu, Lakatos este contrariat de lunecările lui Kuhn în 
relativism, în aceeaşi măsură ca de punctul de vedere 
anistoric dacă nu chiar antiistoric al lui Popper.? 
Rezultatul e un compromis între „metodologia agresivă” 
a lui Popper şi „metodologia defensivă” a lui Kuhn, 
compromis ce se plasează totuşi înăuntrul taberei 
popperiene.*? Lakatos este mai „maleabil” fata de ştiinţă 
decit Popper, dar mult mai „rigid” decît Kuhn şi mai 
înclinat să critice practica ştiinţifică proastă cu ajutorul 
unei metodologii bune decît să tempereze speculaţiile 
metodologice recurgind la practica ştiinţifică. Pentru 
Lakatos, întocmai ca pentru Popper, „metodologia” n-ar 
nimic de-a face cu descrierea procedurilor standard de 
tratare a problemelor ştiinţifice; ea este preocupată de 
„logica evaluării”, adică de problema normativă a 
stabilirii criteriilor progresului ştiinţific. Lakatos diferă de 
Popper prin faptul că la el „logica evaluării” este folosită 
apoi în acelaşi timp şi ca o teorie istorică menită să facă 
retrodicţii privitoare la dezvoltarea ştiinţei. Ca 
metodologie normativa a ştiinţei, ea este empiric 
neinfirmabila, pentru ca e o definitie. Ca teorie istorica, 
însă, din care rezultă că oamenii de ştiinţă din trecut s-au 
comportat in fapt în conformitate cu metodologia 
falsificabilitatii, ea este întru totul infirmabila. Daca 


istoria concorda cu metodologia normativă, avem 
temeiuri în plus, pe lîngă cele logice, de a subscrie la 
failibilism. lar dacă nu concordă, obţinem eventuale 
temeiuri pentru a abandona metodologia faibilitatii. Fără 
îndoială, „ghilotina lui Hume” ne spune că nu putem 
deduce logic „trebuie” din „este” sau „este” din 
„trebuie”. Putem însă influenţa pe „trebuie” prin „este” 
şi viceversa: judecatile morale pot fi modificate prin 
prezentarea de fapte, iar faptele au o încărcătură 
teoretică, astfel că o schimbare de valori poate să 
modifice percepţia faptelor. Toate aceste probleme se 
situează însă în viitor. Prima sarcină este să reexaminăm 
istoria ştiinţei cu ajutorul unei metodologii explicite, 
falsificationiste, pentru a vedea dacă într-adevăr există 
vreun conflict şi cum poate fi rezolvat. 

Lakatos începe prin a arăta că nu trebuie luate ca 
obiecte de evaluat teoriile ştiinţifice individuale; ceea ce 
trebuie evaluat sînt  mănunchiurile de teorii 
interconectate sau „programele de cercetare ştiinţifică” 
(PCS). Duhem si Poincaré sustinusera cu mult timp în 
urmă teza că nici o ipoteză ştiinţifică individuală nu este 
concludent verificabilă sau  falsificabilă, pentru că 
ipotezele particulare le testăm totdeauna în conjunctie 
cu anumite enunturi auxiliare, ceea ce face să nu putem 
fi niciodată siguri dacă am confirmat sau infirmat ipoteza 
însăşi. Cum orice ipoteză, în cazul cînd este suplimentată 
cu anumite supozitii auxiliare, poate fi păstrată în pofida 
probelor defavorabile, acceptarea ei are doar un caracter 
conventional. Popper a parat acest argument 
„convenţionalist” făcînd distincţie între supozitii auxiliare 
„ad hoc” şi supoziţii, „non ad hoc’: este perfect legitim 
ca o teorie falsificată să fie salvată operind o schimbare 
în una din supoziţiile ei auxiliare, dacă o asemenea 
schimbare tmbogateste conţinutul empiric al teoriei 
sporind numărul consecinţelor ei observabile; numai 
schimbările ce n-au acest efect sînt refuzate de Popper 
ca fiind „ad hoc’**. Lakatos generalizează acest 


argument popperian făcînd o distincţie între „modificările 
progresive” Şi modificările „degenerative” ale 
programelor. O anumită strategie de cercetare, adică un 
PCS, este numită „teoretic progresivă” dacă formularile 
succesive ale programului cuprind un „plus de conţinut 
empiric” faţă de predecesoarele lor, „adică permit... 
predicția de fapte noi, pina atunci neaşteptate” şi este 
„empiric progresivă dacă acest plus de conţinut empiric 
este coroborat”. În schimb, dacă programul se 
caracterizează printr-o nesfirşită adăugare de ajustări ad 
hoc ce sînt simple acomodări la faptele noi cunoscute 
între timp, el este caracterizat drept „degenerativ”. 

Aceste distincţii nu sînt absolute, ci relative. De 
asemenea, ele nu sînt aplicabile la un moment din istoria 
unei ştiinţe, ci la o perioadă. Caracterul prospectiv al 
strategiei de cercetare, ca deosebită de o teorie, nu 
permite o evaluare imediată.?* Pentru Lakatos, aşadar, 
un PCS nu este „ştiinţific” o data pentru totdeauna; cu 
timpul el poate înceta de a fi ştiinţific, devenind din 
„progresiv” „degenerativ” (astrologia e un exemplu), dar 
e posibilă Si transformarea inversa (cazul 
parapsihologiei?). Avem astfel o regula de demarcatie 
între ştiinţă si non-ştiinţă care este ea însăşi istorică, 
întrucît cuprinde ca un element necesar evoluţia ideilor 
în timp. 

Argumentarea este apoi extinsă prin împărţirea 
componentelor unui PCS într-o parte flexibilă şi una 
rigidă. „Istoria ştiinţei — observă Lakatos — este istoria 
programelor de cercetare, nu a teoriilor”, iar „toate 
programele de cercetare ştiinţifică pot fi caracterizate 
prin cîte un «miez tare» înconjurat de o centură de 
protecţie formată din ipoteze auxiliare care trebuie să 
suporte asaltul testelor”. „Miezul tare” este neinfirmabil 
prin „decizia metodologică a protagoniştilor sai” — 
simţim aici „paradigma” lui Kuhn! — şi cuprinde, pe lîngă 
convingeri pur metafizice, o „euristică pozitivă” constind 
dintr-o „mulţime partial articulată de sugestii sau 


indicaţii privitoare la modul de schimbare, de dezvoltare 
a «variantelor infirmabile» ale programului de cercetare, 
la modificarea şi rafinarea centurii de protecţie 
«infirmabile»”.2” „Centura protectoare”, în schimb, 
cuprinde părțile flexibile ale unui PCS, ca fiind locul unde 
„Miezul tare” se combină cu anumite supozitii auxiliare, 
formînd teorii specifice testabile cu care PCS îşi 
dobîndeşte reputaţia ştiinţifică. 

Conceptul de PCS aminteşte vag de „paradigmele” lui 
Kuhn, dar fapt e că tabloul activităţii ştiinţifice zugrăvit 
de Lakatos este mult mai bogat decît cel al lui Kuhn. În 
plus, el începe să ne facă să înţelegem de ce se ajunge 
în genere la înlocuirea unei „paradigme”, lucru 
insuficient lămurit în opera lui Kuhn. „Pot exista raţiuni 
obiective (prin opoziţie cu ratiunile socio-psihologice) 
pentru respingerea unui program, adică pentru 
eliminarea miezului său tare şi a programului său de 
construire a centurilor protectoare?” întreabă Lakatos. 
Răspunsul său, în linii mari, este că „o asemenea rațiune 
obiectivă este furnizată de un program de cercetare rival 
care explică succesele anterioare ale rivalului său, 
depăşindu-l totodată pe acesta printr-o putere euristică 
superioară”. El ilustrează acest argument printr-o 


analiză a teoriei gravitaționale a lui Newton — „probabil 
cel mai reuşit program de cercetare care a existat 
vreodată” — iar apoi urmăreşte tendinţa fizicienilor de 


după 1905 de a se alătura taberei teoriei relativităţii, 
care a subsumat teoria newtoniană ca pe un caz 
particular.?* Lakatos susţine că această trecere de la un 
PCS la un altul a fost „obiectivă” pentru că majoritatea 
oamenilor de ştiinţă au acţionat ca şi cum ar fi crezut în 
metodologia normativă a PCS. Lakatos avansează apoi 
teza temerară că toată istoria ştiinţei poate fi descrisă 
într-un mod similar; el defineşte orice încercare de a face 
acest lucru drept „istorie internă”.* Prin contrast cu 
aceasta, „istoria externă” nu se reduce la totalitatea 
presiunilor normale ale mediului social şi politic pe care o 


asociem în mod obişnuit cuvîntului „extern”, ci cuprinde 
orice acţiune a oamenilor de ştiinţă neconformă cu 
MPCS, ca de exemplu preferința pentru un PCS 
degenerativ în detrimentul unuia progresiv, pe temeiul 
că primul e mai „elegant” decit cel de-al doilea, 
preferinţă însoţită, eventual, de negarea caracterului 
degenerativ al celui dintii.*1 Teza că întreaga istorie a 
ştiinţei poate fi prezentată ca istorie „internă” s-ar putea 
vădi, fireşte, greu de susţinut în lumina datelor istorice, 
dar Lakatos recomandă să dăm prioritate „istoriei 
interne” înainte de a recurge la „istoria externă”. 
Alternativ, ceea ce putem face este „să relatăm istoria 
internă în text, indicînd în notele de subsol «abaterile» 
istoriei reale în lumina reconstrucției ei rationale”,*? sfat 
căruia i-a dat curs el însuşi în faimosul său dialog 
platonic despre istoria „Conjecturii privitoare la poliedre” 
a lui Euler." 

In replica pe care o dă lui Lakatos, Kuhn minimalizează 
deosebirile dintre ei: „Deşi terminologia lui este diferită, 
aparatul său analitic este foarte apropiat de al meu: miez 
tare, activităţi în zona de protecţie, fază degenerativă 
corespund îndeaproape paradigmelor, ştiinţei normale şi 
crizei, aşa cum le-am caracterizat eu”.** El insistă totuşi 
că „ceea ce Lakatos înţelege ca istorie nu este citusi de 
puţin istorie, ci filozofie care fabrică exemple. Practicată 
astfel, istoria n-ar putea avea în principiu nici cel mai mic 
efect asupra poziţiei filozofice anterioare care a modelat- 
o în exclusivitate”.55 Această apreciere pare să ignore 
încercarea deliberată a lui Lakatos de a separa istoria ca 
atare de „filozofia ce fabrică exemple” şi nu oferă o 
soluţie la dilema ce înconjoară istoriografia ştiinţei: să 
inferam metodologia ştiinţifică din istoria ştiinţei, 
procedeu ce comite sofismul inducției, sau să predicăm 
metodologia noastră  rescriind istoria in mod 
corespunzător, ceea ce aduce a „falsă conştiinţă”.** 

In replica dată lui Kuhn, Lakatos încearcă să obţină o 
victorie logică pentru propriul său mod de abordare a 


istoriografiei ştiinţei, sustinind că acesta este întru totul 
capabil să genereze postdictii de noi fapte istorice, 
neaşteptate în lumina abordărilor existente la istoricii 
ştiinţei. In acest sens, iarăşi MPCS poate oferi repere de 
legitimare metodologiei „programelor de cercetare 
istoriografică”: aceasta se va dovedi „progresivă” dacă şi 
numai daca duce la descoperirea de noi fapte istorice.” 
Contează, aşadar, rezultatele practice. Ramine de văzut 
dacă e mai fructuos ca istoria unei ştiinţe, naturale sau 
sociale, să fie concepută nu ca un progres continuu, 
bulversat la fiecare citeva secole de către o revoluţie 
ştiinţifică, ci ca o succesiune de programe de cercetare 
progresive ce se înlocuiesc necontenit unul pe altul 
producînd teorii cu un conţinut empiric tot mai bogat. 


2. Revolutiile ştiinţifice în teoria economică 


Atit Kuhn cit şi Lakatos vorbesc ireverentios despre 
psihologia modernă şi sociologie, socotindu-le ştiinţe pre- 
paradigmatice sau protostiinte, si cu toate că teoria 
economică pare să fie exclusă de la această categorisire, 
Lakatos pare a crede că nici economiştii n-au imbratisat 
vreodată cu seriozitate principiul falsificabilitatii: „Faptul 
că economiştii şi reprezentanţii altor ştiinţe sociale au 
pregetat să accepte metodologia lui Popper poate că s-a 
datorat în parte efectului destructiv al falsificationismului 
naiv asupra unor programe de cercetare abia 
înmugurite”.* E foarte adevărat că o aplicare dogmatică 
a lui Popper la ştiinţa economică ar fi demolat aici practic 
totul, dar este inexactă din punct de vedere istoric 
afirmaţia că economiştii au fost ostili metodologici 
popperiene, cel puţin dacă e vorba de versiunile ei mai 
sofisticate. Care altul este mesajul central al 
metodologiei friedmaniene a lui „ca şi cum”, dacă nu 
alinierea la ideea de predicții testabile? Chiar şi luările de 
poziţie metodologice ale atitor economişti din secolul al 
XIX-lea, rezumate în prestigiosul tratat al lui J. N. Keynes 


privind Domeniul şi metoda economiei politice“ se 
înscriu în mod hotarit în aceeaşi tradiţie, chiar dacă 
limbajul nu este cel al falsificării, ci al verificării, plus sau 
minus o naivă atracţie baconiană spre presupoziţii 
„realiste”. Problema reală este de a şti dacă nu cumva 
„principiul tenacitatii” a avut o pondere mult mai mare în 
istoria ştiinţei economice decit, să zicem, în cea a fizicii.** 
Eleganta analitică, economia de mijloace teoretice şi 
generalitatea obţinute prin postulate din ce în ce mai 
„eroice” au contat întotdeauna pentru economişti mai 
mult decît relevanta şi predictibilitatea. Aceştia, de fapt, 
au practicat doar rareori metodologia la care 
subscriseseră explicit, şi în aceasta rezidă, pare-mi-se, 
una din cheile neglijate ale istorici ştiinţei economice. 
Filozofiei ştiinţei împărtăşită de economişti începînd încă 
de la Senior şi Mill i se potriveşte foarte bine denumirea 
de  „falsificaţionism diluat” (în original „innocuous 
falsificationism”? — n. t.). 

Pentru început să trecem în revistă tentativele de 
aplicare a metodologiei lui Kuhn la ştiinţa economică. 
Care sînt „paradigmele” dominante în istoria gîndirii 
economice? D. F. Gordon scrie în această privinţă 


următoarele: „Postulatul  smithian al individului 
maximizant într-o piaţă relativ liberă... este paradigma 
noastră de bază”; „economia politică n-a cunoscut 


niciodată o revoluţie majoră; modelul ei maximizant de 
bază n-a fost niciodată înlocuit... este, cred, un lucru 
remarcabil, în comparaţie cu ştiinţele fizice, că modul 
fundamental al economistului de a vedea lumea a rămas 
neschimbat din secolul al XVIII-lea pînă astăzi”.* A. W. 
Coats afirmă în acelaşi sens că teoria economică a fost 
„dominată de-a lungul întregii sale istorii de o singură 
paradigmă  — teoria echilibrului economic prin 
intermediul mecanismului de piaţă”, dar, spre deosebire 
de Gordon, el consideră aşa-numita revoluţie keynesiană 
ca pe o schimbare de paradigmă, ca pe o „revoluţie 
ştiinţifică” kuhniana, iar mai tirziu susţine aproape 


acelaşi lucru despre aşa-numita „revoluţie marginalistă” 
din anii 1870.“ Benjamin Ward, un adept convins al 
metodologiei lui Kuhn, numeşte şi el revoluția 
keynesiană o revoluţie kuhniană şi susţine, în plus, că 
perioada postbelică recentă a fost martora unei „revoluţii 
formaliste”, în care s-a înregistrat o creştere a 
prestigiului economiei matematice şi al econometriei; 
legat de aceasta, el îşi exprimă nedumerirea că o 
schimbare atît de radicală a antrenat atit de puţine 
modificări de fond în teoria economică. În fine, 
Bronfenbrenner, după ce defineşte „paradigma” drept „o 
modalitate sau cadru de gindire şi de limbaj”, citează în 
continuare ca exemple macroeconomia keynesiană, 
apariţia unei economii politice radicale, recentul 
reviriment al teoriei cantitative a banilor şi înlocuirea 
modelului IS-LM cu modelul marshallian al cererii si 
ofertei ceea ce reprezintă o cădere în cursa întinsă de 
Kuhn însuşi. Bronfenbrenner identifică trei revoluţii în 
istoria gîndirii economice: „o revoluţie a lui /aissez-faire” 
datînd de la Discursurile politice ale lui Hume“; 
„revoluţia marginalistă” din anii 1870 ca „o a doua 
revoluţie posibilă”; şi revoluţia keynesiană din 1936. 
Dacă n-am fi semnalat mai înainte ambiguităţile 
inerente din conceptele lui Kuhn, ele ar fi reieşit 
îndeajuns din această scurtă trecere în revistă. Oricum, 
se vede că dacă în ştiinţa economică se pot găsi în 
genere exemple de „revoluţii ştiinţifice” kuhniene, 
exemplul favorit pare a fi revoluţia keynesiană, care în 
orice caz poartă toate însemnele de suprafaţă ale unei 
schimbări de paradigmă. Este însă cit se poate de 
evident că străvechea paradigmă a „echilibrului 
economic prin intermediul mecanismului pieţei”, pe care 
se consideră că a dislocat-o Keynes, este de fapt o reţea 
de sub-paradigme interconectate; ceea ce înseamnă că e 
mai corect să fie considerată un PCS lakatosian. Ea 
cuprinde, înainte de toate, principiul maximizării în 
prezenţa unei constringeri, ,postulatul smithian al 


individului maximizant într-o piaţă relativ liberă”, sau 
ceea ce Friedman numeşte pe scurt „ipoteza maximizării 
randamentelor”. Principiul comportamentului maximizant 
în prezenţa unor constringeri este apoi cuplat cu ideea 
de echilibru general pe pieţe concurentiale care se auto- 
reglează, dind naştere metodei staticii comparative, care 
este principalul instrument al economistului pentru 
generarea de predicții calitative privind semnul şi nu 
mărimile variabilelor sale critice. „Miezul tare” sau 
partea metafizică a acestui program constă din versiuni 
slabe a ceea ce altminteri se cheamă „presupoziţii” ale 
teoriei concurentiale, şi anume calculele economice 
raţionale, gusturile constante, independenţa actelor 
decizionale, cunoaşterea perfectă, certitudinea perfectă, 
mobilitatea perfectă a factorilor et cetera. Dacă nu li se 
dă o formulare slabă, acestea devin infirmabile prin 
observaţii empirice (în original „casual inspection” — n. 
t.) şi ca atare nu pot fi considerate a fi adevărate a priori. 
„Euristica pozitivă” a acestui program constă din sfaturi 
practice de felul... (I) împarte pieţele în cumpărători si 
vînzători, sau în producători şi consumatori; (Il) specifica 
structura pieţei; (Ill) creează definiţii „ideal-tipice” ale 
postulatelor comportamentale, astfel încît să obţii 
rezultate transante; (IV) enunţă condiţiile ceteris paribus 
relevante; (V) tradu situaţia într-o problemă de limită şi 
examinează condiţiile de ordinul întîi şi de ordinul doi; 
etc. Este evident că după 1870 marginaliştii au adoptat 
„Miezul tare” al economiei politice clasice, dar i-au 
modificat „euristica pozitivă” şi au înzestrat-o cu o 
„centură protectoare” diferită. 

Keynes a mers şi mai departe, introducind modificări 
în „miezul tare” ce se păstrase de pe vremea lui Adam 
Smith. In primul rînd, Keynes s-a îndepărtat de principiul 
„individualismului metodologic”, adică al reducerii 
tuturor fenomenelor economice la manifestări ale 
comportamentului individual. Unele din construcţiile sale 
de bază, cum este înclinația spre consum, au fost pur şi 


simplu culese din aer. Ce-i drept, el s-a simţit îndemnat 
de tradiţie să vorbească despre o „lege psihologică 
fundamentală”, dar fapt e că la Keynes funcţia de 
consum nu este derivată din comportamentul 
maximizant individual, ci este inferată cu îndrăzneală din 
relația cunoscută, sau pe atunci bănuită, dintre 
cheltuielile de consum agregate şi venitul național. Pe de 
altă parte, eficienţa marginală a capitalului şi teoria 
cererii de bani axată pe ideea preferinței pentru 
lichiditate este derivată evident, chiar dacă nu şi riguros, 
din activitatea maximizantă a agenților economici 
individuali. In mod similar, contrar sustinerilor lui 
Leijonhufvud, Keynes se sprijină masiv pe conceptele de 
echilibru general, concurență perfectă şi statică 
comparativă, făcînd o excepţie doar pentru piaţa muncii, 
pe care pare să o fi considerat în mod inerent imperfectă 
şi deci aflată întotdeauna într-o stare nu atît de echilibru, 
cît de echilibru de un fel special.*® 

Aspectele cu adevărat noi, însă, sînt la Keynes în 
primul rînd tendinţa de a lucra cu agregate, ba chiar de a 
reduce întreaga economie la trei pieţe legate între ele — 
piaţa bunurilor, a titlurilor de valoare şi a muncii; în al 
doilea rînd, de a se concentra asupra analizelor pe 
termen scurt, limitindu-se în analiza pe termen lung, care 
constituise principala preocupare analitică a 
predecesorilor sai, la remarci incidentale privind 
probabilitatea unei stagnări seculare; iar în al treilea rînd, 
de a arunca întreaga greutate a adaptărilor la condiţiile 
economice schimbătoare nu pe preţuri, ci pe cantităţi 
(producţie). Echilibrul economiei ca întreg presupunea 
acum „echilibrul în condiţiile subutilizării forţei de 
muncă”, iar introducerea acestei conjuncţii, o aparentă 
contradicţie în termeni, presupunea o schimbare 
profundă în „miezul tare” al teoriei economice din secolul 
al XIX-lea, care includea neîndoielnic credinţa că forţele 
concurentiale antrenează o economie spre o stare 
staţionară de ocupare integrală a forţei de muncă. În 


plus, „miezul tare” clasic şi neoclasic a cuprins 
întotdeauna ideea calculului economic raţional, care 
presupune existenţa unor echivalente certe pentru 
fiecare rezultat viitor incert al deciziilor de acum. Keynes 
a introdus incertitudinea generalizată şi posibilitatea 
unor anticipatii destabilizatoare, nu numai în „centura 
protectoare” a programului său, ci şi în „miezul tare” al 
acesteia. Prin urmare, „miezul tare” al lui Keynes este, 
de fapt, un nou „miez tare” în domeniul ştiinţei 
economice. „Centura protectoare” keynesiană abundă şi 
ea în noi ipoteze auxiliare: funcţia de consum, 
multiplicatorul, conceptul de cheltuieli autonome şi 
cererea speculativă de bani, care contribuie la rigiditatea 
nivelului ratei dobinzilor pe termen lung. Este însă 
discutabil daca eficienţa marginala a capitalului şi 
egalitatea economii-investitii au adus ceva nou. Teoria 
keynesiană a avut de asemenea o puternică „euristică 
pozitivă” proprie, indicînd modul de calculare a venitului 
naţional şi de estimare statistică atit a funcţiei de 
consum cit şi a multiplicatorului periodic. Nu prea încape 
îndoială, aşadar, că economia keynesiană a marcat 
apariţia unui nou PCS în istoria ştiinţei economice. 
Programul de cercetare keynesian, însă, nu numai că 
cuprindea „fapte noi”, ci făcea şi noi predicții despre 
fapte familiare, fiind astfel un „program de cercetare 
progresiv” în sensul lui Lakatos. Principala sa predictie 
nouă a fost tendinţa cronică a economiilor de piaţă 
concurentiale de a genera şomaj. Faptul, însă, că în anii 
'30 a existat şomaj nu era, ca atare, obiect de 
controversă. Economiştilor ortodocşi nu le venea deloc 
greu să explice persistenta şomajului. Bugetul de stat 
atit în Statele Unite, cît şi în Marea Britanie a fost 
excedentar în majoritatea anilor din deceniul al patrulea. 
Nu era nevoie de un Keynes pentru a spune 
economiştilor că aceasta avea un efect deflationar. Se 
ştia de asemenea foarte bine că politica monetară între 
1929 şi 1932 a fost mai adesea restrictivă decit laxă; în 


orice caz, nici Statele Unite, nici Marea Britanie n-au 
promovat o politică monetară consecvent expansionistă. 
Apoi, prăbuşirea etalonului international-aur a agravat 
criza. Într-un cuvînt, nu lipseau explicaţiile pentru 
persistenta depresiunii, numai că aceste explicaţii erau 
toate „ad hoc”, lăsînd intacte implicaţiile teoriei standard 
în ce priveşte echilibrul în condiţiile ocupării integrale a 
forţei de muncă. Tendinţa economiştilor de a se alătura 
în număr tot mai mare taberei keynesiene după 1936 a 
fost, aşadar, perfect raţională; ea a reprezentat o 
comutare de la un program de cercetare „degenerativ” 
la unul „progresiv”, comutare ce nu prea a avut de-a 
face cu problemele controversate ale politicii publice. 
Această asertiune va provoca, probabil, consternare, 
dat fiind că noi toţi ne-am lăsat pacaliti, într-o măsură 
mai mare sau mai mică, de mitologia ce-a ajuns să 
înconjoare revoluţia keynesiană. Versiunea populară a 
economiei politice interbelice afirmă că toţi 
contemporanii neoclasici ai lui Keynes erau de părere că 
reducerea salariilor, bugetele echilibrate şi o politică 
monetară laxă erau de natură să pună repede capăt 
Marii crize. Sîntem foarte surprinşi cînd aflăm de la 
Stein” şi Davis”? că între 1929 şi 1936 nici un economist 
american n-a pledat pentru o politică de reducere a 
salariilor; liderii breslei economiştilor din America au 
susţinut energic un program de lucrări publice şi au 
atacat în mod special deviza unui buget echilibrat. 
Numeroşi economişti cunoscuţi, între care Slichter, 
Taussig, Schultz, Yntema, Simons, Gayer, Knight, Viner, 
Douglas si J. M. Clark, concentrați în principal la 
Universitatea din Chicago şi la Universitatea Columbia, 
dar cu aliaţi în alte universităţi, fundaţii de cercetare, 
administraţie şi cercuri bancare, s-au declarat în presă, 
cu mult înainte de 1936, în favoarea unor strategii pe 
care astăzi le-am numi „keynesiene”. În mod 
asemănător, în Anglia, după cum a arătat Hutchison”, 
nume ca Pigou, Layton, Stamp, Harrod, Gaitskell, Meade, 


E. A. G. şi J. Robinson s-au pronunţat fatis în favoarea 
cheltuielilor publice compensatorii. Daca au existat 
cumva şi anti-keynesieni în probleme de politica 
economică, aceştia au fost Cannan, Robbins şi poate 
Hawtrey, dar in mod hotărît nu Pigou, calul de bătaie al 
Teoriei generale.” Aceasta explică, în treacăt fie spus, 
reacţiile majorităţii recenzentilor americani şi britanici ai 
Teoriei generale: ei puneau la îndoială valoarea noilor 
concepte teoretice, dar concluziile politice ale cărţii le 
taxau drept „învechite”. 

Datele situaţiei de atunci ar putea fi rezumate fidel 
spunînd că majoritatea economiştilor, cel puţin din ţările 
anglofone, erau de aceeaşi părere în privinţa măsurilor 
practice pentru depăşirea crizei dar erau total dezbinati 
în privinţa teoriei ce stătea în spatele acestor concluzii 
politice. Ortodoxia în chestiuni teoretice, atita cit era, nu 
depăşea hotarele microeconomici. Teoria 
macroeconomică  pre-keynesiană, în spiritul teoriei 
cantitative a banilor, prezenta un amestec incoerent de 
idei culese de pe la Fisher, Wicksell, Robertson, Keynes 
cel din Tratat şi din autori continentali ce au studiat 
teoria ciclului economic. Într-un anumit sens, deci, teoria 
keynesiană a izbutit pentru că a produs concluzii practice 
pe care majoritatea economiştilor voiau oricum să le 
susţină, dar le-a produs ca pe nişte consecinţe logice 
scoase dintr-o teorie bine închegată şi nu ca pe o 
puzderie de epicicluri pe un model de economie bazat pe 
ideea ocupării integrale a forţei de muncă.” 

S-ar părea că anumite nedumeriri privind revoluţia 
keynesiană se risipesc dacă privim această revoluţie prin 
ochelarii lui Lakatos. Pe de altă parte, încercarea de a da 
o interpretare kuhniană a revoluţiei keynesiene creează 
imaginea unei generații întregi de economişti 
deconcertati de persistenta Marii crize, refuzind sa 
subscrie la remediile evidente ale unei politici fiscale 
monetare expansioniste, incapabili să găsească pina si 
un limbaj prin care să comunice cu keynesienii, şi care în 


cele din urmă, disperaţi, îşi abandonează vechile idei, 
convertindu-se instantaneu la noua paradigmă. Nevoia 
acestor construcţii artificiale dispare daca în locul 
interpretării kuhniene vedem în revoluţia keynesiană 
înlocuirea unui program de cercetare „degenerativ” cu 
unul „progresiv” ce posedă un „conţinut empiric mai 
bogat”. In plus, din această din urmă perspectivă 
dobindim o noua înţelegere a istoriei postbelice a 
economiei politice keynesiene, istorie a unei constante 
„degenerări” pe măsură ce predicția keynesiana a unui 
şomaj cronic începe să-şi piardă plauzibilitatea. In anii 
'50, contradictia dintre evidenţa furnizată de seriile de 
date transversale şi cele temporale privind raportul 
dintre economii şi venituri, primele indicînd un declin al 
înclinaţiei medii spre economisire, iar celelalte constanta 
acesteia, determină o seamă de revizuiri în programul de 
cercetare keynesian, de la ipoteza lui Duesenberry 
privind venitul relativ, la ipoteza venitului permanent a 
lui Friedman si la teoria lui Modigliani privind ciclul de 
viata al economisirii. Simultan, Harrod si Domar au 
convertit analiza statică keynesiana într-o teorie 
primitivă a creşterii, inovaţie ce elimină unele elemente 
principale din „centura protectoare” keynesiană şi, mai 
mult sau mai puţin, întreg „miezul tare” al programului 
keynesian initial. Contrarevolutia monetarista a lui 
Friedman a mers mult mai departe si, timp de citiva ani, 
spre finele deceniului al saptelea, se crease aproape 
impresia unei repudieri decisive a lui Keynes. Eforturile 
lui Patinkin, Clower si Leijonhufvud de a da o interpretare 
prin ideea de dezechilibru teoriei keynesiene si de a 
integra astfel teoria keynesiană într-un cadru neoclasic 
mai larg cu un „conţinut empiric suplimentar” şi mai 
mare, ar părea să constituie un program de cercetare 
„progresiv” care ia locul atît microeconomici statice pre- 
keynesiene, cît şi macroeconomiei statice keynesiene. 
Teoria generală a lui Keynes se prezintă acum un caz 
particular iar aceasta înseamnă un progres ştiinţific în 


teoria economică, întru totul analog absorbirii lui Newton 
ca un caz particular în teoria generală a relativităţii. 


4. Practică oare comuniştii ceea ce predică? 


După toate cele spuse, îmi mai rămîne să fac doar 
ceea ce i-am reproşat lui Latsis că nu a făcut, şi anume 
să dau o apreciere a economiei neoclasice luată în 
ansamblu cu ajutorul metodologiei lui Lakatos. Dar o 
asemenea întreprindere mă depăşeşte. Mă voi mărgini, 
de aceea, să exprim unele rezerve cu privire la 
aplicabilitatea la o ştiinţă socială cum este economia a 
unei filozofii a ştiinţei întemeiată pe istoria ştiinţelor 
fizice. Exprim aceste rezerve cu titlu ipotetic. Dacă se 
dovedesc larg împărtăşite, cu atit mai rău pentru 
proiectul elaborării unei istorii total „internaliste” a 
gîndirii economice. 

Incep cu un citat din Machlup, care în îndelungata sa 
carieră a revenit în mod repetat la problemele 
metodologice ale ştiinţei economice: 


Cînd predicția economistului este conditiona/a, adică bazată 
pe condiţii specificate, şi cînd nu este posibil să se verifice 
dacă sînt satisfăcute toate condiţiile stipulate, teoria ce stă la 
baza predictiei nu poate fi infirmată, oricare ar fi rezultatul 
observat. Tot aşa, o teorie nu poate fi infirmată cînd predicția 
este făcută cu o valoare probabi/istică enunțată mai mica de 
sută la sută, căci dacă un eveniment este prezis cu o 
probabilitate, să zicem, de 70 la sută, orice rezultat va fi 
compatibil cu predicția. Numai dacă acelaşi „caz” s-ar produce 
de sute de ori, am putea verifica probabilitatea enunțată prin 
frecvenţa relativă a cazurilor pozitive şi respectiv negative. 
Aceasta nu înseamnă că sînt cu totul zadarnice încercările de 
a verifica teoria noastră economică. Dar înseamnă că la 
majoritatea teoriilor noastre testările vor avea mai mult 
caracterul unor //ustrdri decît al unor verificări de felul celor ce 
sînt posibile atunci cînd se pot face experimente controlate 
repetate sau cînd avem de-a face cu situaţii pe deplin 


identificate recurente. De unde rezultă că testele noastre nu 
pot fi suficient de convingătoare pentru a impune acceptarea, 
nici chiar atunci cînd majoritatea oamenilor rezonabili din 
domeniu ar fi dispuşi să le recunoască drept concludente şi să 


considere teoria astfel testată ca „neinfirmată”.5* 


Acest pasaj poate fi interpretat drept o critică a 
„falsificaţionismului naiv”, dar si ca o pledoarie pentru o 
„falsificare şi mai sofisticată”. Tocmai pentru că în cazul 
teoriilor economice testele au „mai mult caracterul unor 
ilustrări decît al unor verificări” (eu aş prefera să spun 
„falsificări”), avem nevoie de cit mai multe „ilustrări” cu 
putinţă. Aceasta înseamnă însă că trebuie să ne 
concentrăm resursele intelectuale în direcţia producerii 
de predicții falsificabile bine specificate; cu alte cuvinte, 
noi dăm în mai mică măsură prioritate unor criterii 
standard cum sînt predictibilitatea si fecunditatea 
empirică. Impresia mea este însă că majoritatea 
economiştilor contemporani şi-ar ordona priorităţile 
exact invers. 

O carte recentă a lui Ward întreabă Ce nu e în regulă 
cu ştiinţa economică?, iar răspunsul sau este, pe scurt, 
că economia este în esenţă o ştiinţă actionala normativa 
care se înfăţişează lumii în veşmintele false ale unei 
ştiinţe pozitive. Ward este însă de acord că, în măsura în 
care este o ştiinţă pozitivă, „ea nu s-a remarcat prin 
dorinţa de a confrunta în mod sistematic teoria cu 
faptele”, deşi, susţine el, „nu aceasta este dificultatea 
centrală a ştiinţei economice contemporane”. Eu aş 
vrea să argumentez, dimpotrivă, că principala slăbiciune 
a ştiinţei economice actuale rezidă tocmai în lipsa de 
preocupare pentru construirea de teorii din care să poată 
fi derivate consecinţe infirmabile fără echivoc. 

Cînd oare, în lungul proces de rafinare şi de extindere 
a programului de cercetare neoclasic din ultima sută de 
ani, a existat o veritabilă preocupare pentru „conţinutul 
empiric suplimentar”, pentru a nu mai vorbi de 


„conţinutul empiric suplimentar coroborat”? Sa 
considerăm, bunăoară, preocuparea de după 1945 a 
unora dintre cei mai eminenti economişti moderni pentru 
problematica teoriei creşterii, cînd pînă şi cei ce lucrează 
în acest domeniu admit că teoria modernă a creşterii se 
ocupă doar de „fantasme ale unor probleme reale, 
dichisite astfel încît să le putem găsi soluţii prin logică 
pură”.5* Dar acest exemplu este prea uşor. Să luăm, de 
aceea, partea din fragmentul de cercetare neoclasică 
care se apropie cel mai mult de rigoarea şi eleganța 
fizicii cuantice — teoria modernă a comportamentului 
consumatorului, bazată pe teoria axiomatica a utilității — 
căreia i-au dedicat cele mai intense eforturi un şir lung 
de economişti, de la Fisher, Pareto, Slutsky şi Johnson, la 
Hicks, Allen, Samuelson şi Houthakker. Sînt puţine 
semne că aceste strădanii laborioase ar fi avut o inriurire 
considerabilă asupra studiilor privitoare la bugetele de 
familie sau asupra literaturii consacrate curbelor de 
cerere statistice. Sau, spre a ne referi şi la alte domenii, 
să ne gindim la interminabilele dispute din manualele de 
economie a muncii privind presupozitiile ce stau la baza 
greşit numitei „teorii a salariilor în funcţie de 
productivitatea marginala” în detrimentul spaţiului 
acordat cunoaşterii predicţiilor reale ale teoriei şi 
concordantei ei cu realităţile. Nu este acesta un mod 
greşit de a pune accentele? Noi toţi recunoaştem, cel 
puţin implicit, că da, şi tocmai de aceea manualul lui 
Lipsey s-a bucurat de o primire atit de bună la prima lui 
apariţie; acest manual se remarcă încă şi astăzi, printre 
expozeurile de economie elementare, prin accentul 
relativ pe care-l pune pe testarea empirică. 

Dar nu fac oare economiştii atitea cercetări empirice? 
Fac, desigur, dar multe din aceste cercetări seamănă cu 
„jocul de tenis cu fileul coborit”: în loc de a încerca să 
infirme predicții testabile, economiştii îşi cheltuiesc mare 
parte din timp ca să arate că lumea reală concordă cu 
predicțiile lor, înlocuind astfel falsificarea, care este 


dificilă, prin confirmare, care este uşoară. E de-ajuns să 
dăm un singur exemplu. De la apariţia celebrului articol 
al lui Solow din 1957, estimarea funcţiilor de producţie 
agregate Cobb-Douglas, cu scopul de a măsura sursele 
creşterii economice şi de a trage concluzii despre natura 
progresului tehnic, a devenit o practică larg răspîndită a 
cercetării economice. În aparenţă, astfel de cercetări 
testează predicția că funcţiile de producţie considerate 
global se supun condiţiei randamentelor de scară 
constante şi că pe pieţele individuale, în pofida existenţei 
sindicatelor şi a monopolurilor, preţurile factorilor se 
stabilesc în conformitate cu teoria concurenţei perfecte. 
A trebuit să treacă mai bine de un deceniu pînă cînd 
Fisher” a dovedit în mod concludent că e pe deplin 
posibil să se obţină o bună concordanţă cu o funcţie de 
producţie globală Cobb-Douglas chiar dacă mecanismul 
subiacent al preţurilor nu e deloc concurential. Cu mult 
înainte, însă, mai mulţi economişti au argumentat în mod 
convingător că conceptul de funcţii de producţie globale, 
ca deosebite de funcţiile de microproductie, n-are un 
fundament teoretic solid.°? Dacă avertismentul lor a fost 
ignorat, motivul e că majoritatea economiştilor găsesc 
plăcere în activitatea empirică de „rezolvare de puzzle- 
uri”, chiar dacă virtual ea echivalează cu o „măsurare 
fără teorie”. Marshall obişnuia să spună că „explicaţia 
este predicția întoarsă spre înapoi”. Mulţi economişti uită 
că „predicţia” nu este neapărat „explicaţie întoarsă spre 
înainte”. Este o îndeletnicire mult prea lesnicioasă 
efectuarea de cercetări empirice ce nu fac deloc 
deosebire între explicaţii rivale şi care constau în bună 
parte dintr-un „instrumentalism” neinteligent. 

Cei ce se revoltă explicit împotriva ortodoxiei suferă 
adesea de aceeaşi boală. Aşa-numitele controverse 
cambridgeene privind teoria capitalului, care de fapt sînt 
controverse despre teoria repartitiei funcţionale a 
venitului, au durat timp de douăzeci de ani fără a face 
vreo referire la altceva decit la „fapte stilizate” cum ar fi 


constanta raportului dintre capital şi volumul producţiei 
şi constanta ponderii relative a muncii, care la o 
examinare mai atentă se dovedesc a nu fi defel nişte 
fapte. Miza principală a disputei dintre şcoala de la 
Cambridge-Marea Britanie — şi cea de la Cambridge- 
Statele Unite — după cum ne spune o autoritate în 
materie de talia lui Joan Robinson, nu este modul cum 
trebuie măsurat capitalul, ci dacă economiile băneşti 
determină investițiile sau investițiile determină 
economisirile de bani.5 Această dispută depinde, la 
rîndul sau, de problema dacă lumea este mai bine 
descrisă de noţiunea echilibrului în condiţii de folosire 
deplină a forţei de muncă sau de cea a echilibrului în 
condiţii de subutilizare a acesteia. Întrucît întreaga 
dezbatere se poartă în contextul teoriei creşterii 
staţionare şi cum toată lumea este de acord că 
economiile reale nici nu aproximează măcar vreodată 
creşterea staţionară, nu există nici un motiv de a nu 
opera cu ambele modele, în funcţie de problema care ne 
preocupă. Nici unul din aceste modele nu are vreo putere 
predictivă şi, ca atare, controversele cambridgeene nu 
pot fi soluționate prin cercetare empirică. Ceea ce totuşi 
n-a împiedicat nici una din părţi să se lupte în jurul 
acestor probleme cu îndoită îndirjire. Protagoniştii din 
ambele tabere au caracterizat controversa drept o 
confruntare între „paradigme”, dar de fapt cele două 
„paradigme” se intersectează, ba chiar se suprapun 
aproape total. 

Chiar şi economiştii radicali din Statele Unite şi-au 
cheltuit cea mai mare parte a eforturilor ca să „spună o 
nouă poveste”: aceloraşi fapte vechi li se dă o 
interpretare diferită centrată pe „paradigma” conflictului- 
pentru-putere, în contrast cu „paradigma” maximizării 
utilității, din teoria economică dominantă.$! Cercetările 
empirice, de altfel nu prea multe, apărute în Review of 
Radical Political Economy, privitoare la discriminarea 
rasială şi de sex, la randamentul financiar al educaţiei şi 


la configuraţia mobilităţii sociale în Statele Unite au fost 
lipsite de ipoteze discriminante, bine articulate, ce ar fi 
putut distinge între predicțiile ortodoxe si cele radicale.*? 
Mişcarea radicală are, totuşi, cel putin scuza de a-şi fi 
declarat explicit preferința, cînd e vorba de 
caracteristicile unei „bune” teorii, pentru relevanta ei 
socială şi politică, socotind mai puţin importante 
simplitatea, generalitatea şi falsificabilitatea.6 

Economiştii neoclasici nu pot beneficia de această 
scuză. Ei proclamă importanţa supunerii teoriilor la teste 
empirice, însă practica lor sugerează că ceea ce au în 
vedere este doar „falsificaţionismul diluat”. Dintre toţi 
marii economişti moderni care au susţinut metodologia 
falsificaţionistă — Harrod, Koopmans, Friedman, 
Samuelson, Baumol şi Boulding — Friedman e aproape 
singurul a cărui analiză şi cercetare exemplifică propriile 
lui precepte. Cercetările sale privitoare la curbele de 
cerere marshalliene, la ipoteza utilității anticipate, la 
ratele de schimb flexibile şi îndeosebi la ipoteza venitului 
permanent, sînt marcate de o preocupare constantă 
pentru predicții infirmabile. Teoria funcţiei de consum 
oferă în mod neîndoielnic una din cele mai desavirsite 
tratări ale relaţiei dintre teorie şi date din întreaga istorie 
a literaturii economice. Dar chiar şi Friedman a elaborat 
„cadrul teoretic pentru analiza monetară” cu mult după 
ce sustinuse ferm că pentru teoria cantitativă a banilor 
există probe empirice directe.“ În calitate de monetarist, 
nici chiar Friedman n-a promovat consecvent propria sa 
metodologie.65 

Am lăsat la urmă problema teoriei economice a 
bunăstării, unde fireşte nu se poate pune problema 
vreunor implicaţii testabile. Aici metodologia lui Lakatos 
este neputincioasă, pentru că în ştiinţele fizice nu există 
nimic care să corespundă teoriilor ce deduc natura unui 
optim social din anumite judecăţi de valoare 
fundamentale. Economiştii au spus multe absurditati 
despre o teorie economică a bunăstării „axiologic 


neutră”; folosind argumentul ciudat ca judecatile de 
valoare standard subiacente conceptului de optim Pareto 
(fiecare individ e cel mai competent să judece despre 
propria sa bunăstare; bunăstarea socială se defineşte 
numai în termenii bunăstării indivizilor; iar bunăstarea 
indivizilor nu se pretează la comparații) se bucură de o 
largă recunoaştere, iar acest consens le face oarecum 
„obiective”. Ei au înghiţit de asemenea pe nemestecate 
teza nerezonabila că judecatile de valoare „normative”, 
ca deosebite de cele „metodologice”, nu ascultă de 
normele discursului rational, refuzindu-si astfel un rodnic 
teren de analiză.” Lăsînd însă aceste chestiuni deoparte, 
relaţia intimă dintre economia normativă şi cea pozitivă 
a fost o abundentă sursă de ajustări ad hoc în sfera 
ştiinţei economice, alimentind efortul de a păstra unele 
teorii cu orice pret prin adăugare de presupoziţii lipsite 
de implicaţii testabile. 

Fără îndoială că teoria economică a bunăstării şi teoria 
economică pozitivă sînt în principiu separabile. 
Recomandările de politică economică violează, însă, de 
regulă separabilitatea logică a celor două. Factorii de 
decizie cer sfaturi în aceeaşi măsură cînd e vorba de 
obiectivele de urmărit ca şi atunci cînd e vorba de 
mijloacele pentru atingerea acestor obiective, iar oferta 
de sfaturi reacționează, fireşte, în consecință. In afară de 
aceasta, după cum spune Samuelson în Foundations: 
„Cel putin de la fiziocraţi şi Adam Smith încoace, din 
corpul principal al literaturii economice n-a lipsit 
niciodată sentimentul că într-un anume sens concurenţa 
perfectă reprezintă o situaţie optimă”. Teorema modernă 
a Miinii invizibile oferă o demonstraţie riguroasă a 
acestui sentiment: orice echilibru perfect-concurential pe 
termen lung duce la o alocare optimă a resurselor şi 
orice alocare optimă a resurselor este un echilibru 
perfect-concurential pe termen lung. Această asertiune 
lasă, fireşte, de o parte. justetea” distribuţiei asociate a 
veniturilor personale; în plus, „alocarea optimă” este 


definită exclusiv cu referire la cele trei judecăţi de 
valoare fundamentale din economia paretiană a 
bunăstării. Cu toate acestea, orice economist presimte 
că teorema Miinii invizibile este aproape la fel de 
relevantă pentru socialism ca şi pentru capitalism, 
semanind îndeaproape cu o justificare universală a 
rolului mecanismelor de piaţă în orice economie. De 
aceea nu trebuie să ne surprindă că economiştii se luptă 
cu atita îndirjire atunci cînd sînt puşi în faţa unei infirmări 
empirice a unei teorii pozitive ce cuprinde postulatul 
concurenţei perfecte. Căci ceea ce e primejduit atunci nu 
este doar acea teorie particulară, ci întreaga concepţie 
despre „eficienţă” ce oferă /a raison d'être obiectului 
economiei politice. Nu-i de mirare, deci, că „principiul 
tenacităţii” — teama de vid intelectual — joacă un rol atit 
de mare în istoria economiei politice. 

Ceea ce se desprinde pina la urmă din această lungă 
incursiune critică este sugestia că MPCS s-ar putea să nu 
se potrivească cu istoria teoriei economice: se poate 
întîmpla ca economiştii să rămînă atasati unor programe 
de cercetare „degenerative” în prezenţa unor programe 
de cercetare „progresive” rivale, negind totodată că 
programul „degenerativ” se cere resuscitat, pentru că 
sînt suspiciosi fata de datele exacte, înclinați să nu 
acorde mare importanţă descoperirii de fapte noi, 
deprinşi printr-o îndelungată obisnuinta să nege efectul 
de feedback al probelor empirice asupra teoriei, sau din 
simplul motiv că sînt profund atasati implicaţiilor pe care 
le au teoriile lor pentru problematica bunăstării. Dacă, 
după o examinare amănunţită cu ajutorul MPCS a ştiinţei 
economice din secolul al XX-lea, s-ar dovedi că aşa stau 
lucrurile, din aceasta am putea afla ceva mai 
fundamental despre diferenţa dintre ştiinţele naturii şi 
ştiinţele sociale decit din vechile adagii despre universul 
neschimbător al fizicii şi universul în continuă schimbare 
al ştiinţei economice. 


5. Concluzii 


Programul de cercetare metaistorică al lui Lakatos îşi 
are un „miez tare” al său: oamenii de ştiinţă sînt rationali 
şi acceptă sau resping ideile pentru bune raţiuni 
intelectuale, singura problemă fiind de a determina care 
sînt acestea. Programul are de asemenea o „centură 
protectoare” ce cuprinde propoziţii de felul: oamenii de 
ştiinţă dau importanță capacității teoriilor de a 
supravieţui testelor, dar nu le abandonează după un 
singur eşec; ei apreciază programe, nu teorii; programele 
le apreciază istoric, pe măsura desfăşurării lor în timp, şi 
îşi revizuiesc neîncetat aprecierile; în plus, oamenii de 
ştiinţă apreciază programele în competiţie cu rivalele lor 
şi vor păstra un program cu orice preţ dacă n-au apărut 
alternative la acesta. La fel de evidentă este „euristica 
pozitivă” a programului de cercetare metaistorică: 
grupează teoriile în programe de cercetare; dă în vileag 
„Miezul tare”, „centura de protecţie” şi „euristica 
pozitivă” a programelor respective; examinează 
eforturile făcute pentru testarea teoriilor şi urmăreşte 
modul cum sînt tratate în cadrul programului falsificările; 
evidenţiază anomaliile care sînt recunoscute de 
practicantii programului şi, dacă e posibil, anomaliile 
care au ajuns să fie uitate; caută să determini stan- 
dardele după care aderentii unui program de cercetare îi 
judecă pe predecesorii lor şi după care speră să fie 
judecaţi de urmaşii lor, adică analizează luările lor de 
poziţie metodologice; şi în fine, scoate în evidenţă noile 
fapte ce sînt descoperite în cursul programului. Menirea 
acestui exerciţiu este să arate că majoritatea oamenilor 
de ştiinţă se alătură programelor de cercetare care au 
„conţinut empiric suplimentar” şi părăsesc programele 
lipsite de această caracteristică. Aceasta este „istoria 
internă”, iar orice altă rațiune de a se alătura unei tabere 
şi nu alteia este „externă”. Lakatos pretindea ca 
„reconstrucţia raţională” a istoriei ştiinţei concepută în 


aceşti termeni n-ar necesita în fapt decit puţine referiri la 
„istoria externă”. 

Poate fi scrisă istoria gîndirii economice în acest mod? 
E foarte adevărat că majoritatea expunerilor externaliste 
ale progresului ştiinţific sună foarte convingător — ele 
sînt anume concepute ca să fie astfel. Cînd anumite 
teorii devin idei ştiinţifice dominante ale epocii lor din 
„bune” raţiuni internaliste, acestea vor fi adesea şi 
raţiuni ideologice în virtutea cărora teoria va fi 
acceptabilă pentru anumite interese de grup şi pe placul 
omului obişnuit. Acestea s-ar putea să fie invocate 
ulterior pentru a argumenta că teoria a fost de fapt 
acceptată din raţiuni externe (să ne gindim la teoria 
malthusiană a populaţiei sau la teoria darwinistă a 
selecţiei naturale). Dar astfel de explicaţii externaliste, 
deşi nu sînt eronate, sînt totuşi redundante dacă ne 
interesează opinia specialiştilor şi nu cea populară. 
Pentru a fi convingătoare, teza externalistă în istoria 
ideilor ar trebui să poată găsi exemple de (I) idei 
ştiinţifice lăuntric consistente, bine coroborate, rodnice şi 
viguroase care să fi fost respinse, la date determinate 
din istoria ştiinţei, din pricina unor factori externi 
specifici, sau (Il) idei ştiinţifice slabe, incoerente, prost 
coroborate care să fi fost în fapt acceptate pentru motive 
externe specifice. Nu cunosc în istoria teoriei economice 
exemple neechivoce de tipul (I) sau (Il), drept care 
conchid ca „reconstrucţia raţională” lakatosiana ar fi 
suficienta pentru a explica virtual toate succesele si 
esecurile din trecut ale programelor de cercetare 
economica. 


NOTE 


1. O prima versiune a acestui articol a fost prezentata 
la Conferinta Societatii de istorie a gindirii economice, 


ţinută la Londra în septembrie 1974. Tin să exprim 
mulţumiri lui A. W. Coats, N. de Marchi, J. Hicks, S. J. 
Latsis, D. P. O'Brien, R. Towse şi D. Winch pentru 
comentariile făcute la acel prim text, iar participanţilor la 
mentionata conferinţă, pentru discuţiile utile purtate în 
jurul lui. 

2. Kuhn [1970], ed. intiia. 

3. În mod asemănător, sociologii au preluat cu 
aviditate aparatul kuhnian: vezi, de exemplu, Ryan 
[1970], pp. 233-236, Martins [1972] şi culegerea de 
eseuri din Whitley [1974]. 

4. Vezi Coats [1969], Bronfenbrenner [1971] şi Kuhn şi 
Weaver | 1971]. 

5. Dedic acest articol memoriei lui Imre Lakatos, 
profesor de logică şi filozofia ştiinţei la London School of 
Economics, care a încetat subit din viaţă, la virsta de 51 
de ani, la 2 februarie 1974. Am discutat cu el o ciornă a 
acestui articol de cîteva ori în iama lui 1973, iar ultima 
dată în preziua morţii sale. Mi-a promis să scrie o ripostă 
critică, pe care acum, din păcate, n-am s-o citesc 
niciodată. 

6. Unul din studiile fundamentale ale lui Lakatos 
(Lakatos [1971], p. 91) începe cu o parafrază a unei 
formulări din Kant, care exprimă perfect dilema în cauză: 
„Filozofia ştiinţei fără istoria ştiinţei este goală; istoria 
ştiinţei fără filozofia ştiinţei este oarbă”. 

7. Karl Popper, Logik der Forschung [1935], ed. 
engleză [1965]. 

8. Pentru a nu mai vorbi de filozofia politică pe care a 
formulat-o pe temeiul aceleiaşi concepţii. Magee [1973] 
constituie o introducere excelentă, chiar dacă uşor 
hagiografică, în vasta operă popperiană. 

9. Lakatos şi Musgrave [1970], pp. 116, 181; Lakatos 
[1971], pp. 109-114. 

10. De exemplu: „De fapt, nu se poate realiza 
niciodată o infirmare concludentă a unei teorii; pentru că 
oricind avem posibilitatea de a spune că rezultatele 


experimentale nu sînt certe sau că discrepantele care se 
susţine că există între rezultatele experimentale şi teorie 
sînt doar aparente şi vor dispărea pe măsură ce 
înţelegerea noastră va progresa (Popper [1965], p. 50; 
vezi şi pp. 42, 82-83, 108); în acelaşi spirit, vezi Popper 
[1962], vol. 2, pp. 217-220; Popper [1972], p. 30 şi 
Popper în Schilpp [1974], vol. 1, p. 82. 

11. Economiştii îşi vor da seama imediat că Lipsey a 
fost de fapt un „falsificaţionist naiv” în prima ediţie a 
cărţii sale  /ntroduction to Positive Economics, iar 
„falsificaţionismul sofisticat” l-a adoptat abia în ediţia a 
doua a acesteia: vezi Lipsey [1966], pp. XX, 16-17. 

12. Importanta distincție dintre  „metodologiile 
agresive” şi „metodologiile defensive” o datorez lui 
Lakatos [1974], Popper face referiri la istoria ştiinţei, 
Einstein fiind în mod vădit modelul său de mare om de 
ştiinţă. Totuşi el insistă de fiecare dată asupra bazei 
metafizice si deci  neinfirmabile a principiului 
falsificabilitatii (vezi, de exemplu, Schilpp [1974], vol. 2, 
pp. 1 036-1 037). 

13. Kuhn [1970]. Vezi critica revelatoare făcută lui 
Popper de către Kuhn şi critica la fel de revelatoare 
făcută lui Kuhn de către Popper (Lakatos şi Musgrave 
[1970], pp. 14-15, 19, 52-55). 

14. Masterman (Lakatos şi Musgrave [1970], pp. 60-65 
a identificat nu mai puţin de 21 de definiţii diferite ale 
termenului „paradigmă” în cartea lui Kuhn [1970]. 

15. Kuhn [1970], p. 182. 

16. Kuhn [1970], p. 173, 

17. Toulmin [1972], pp. 103-105. Dintre numeroasele 
critici la adresa cărţii lui Kuhn (Lakatos şi Musgrave 
[1970] şi referiri citate de Kunin şi Weaver [1971], nici 
una nu e mai devastatoare decit cea a lui Toulmin 
[1972], pp. 98-117), care urmăreşte istoria metodologiei 
lui Kuhn de la elaborarea ei într-o primă formă, în 1961, 
pînă la versiunea finală din 1970. Pentru o interpretare 


plină de simpatie, dar tot atît de critică a lui Kuhn, vezi 
Suppe [1974], pp. 135-151. 

18. Kuhn [1970], pp. 199-200. Lucrul acesta este 
aproape evident, caci daca doua paradigme ar fi cu 
adevarat incomensurabile, ele ar putea fi pastrate 
simultan, în care caz n-ar fi nevoie de o „revoluţie 
ştiinţifică”: teza incomensurabilitatii în varianta forte este 
logic autocontradictorie (Achinstein [1968], pp. 91-106). 
Ceea ce Kuhn a avut probabil în vedere este 
„incomensurabilitatea într-un anume grad, iar versiunea 
nouă nu este decit o încercare întirziată de a preciza 
acest „grad”. 

19. Kuhn [1970], pp. 180-181. 

20. Kuhn [1970], pp. 205-207. 

21. Schița prezentată de mine privind evoluţiile 
recente din filozofia ştiinţei nu a cuprins autori influenţi 
ca Feyerabend, Hanson, Polanyi şi Toulmin, care au 
tăgăduit fiecare în felul său concepţia pozitivista 
tradiţională despre structura teoriilor ştiinţifice. Vezi însă 
Suppe [1974], al cărui eseu de dimensiunile unei cărţi 
acoperă toate numele menţionate mai sus. Lakatos însă 
este omis în mod deliberat în expunerea lui Suppe 
(Suppe [1974], p. 166 n). 

22. Vezi reactia caracteristica a lui Popper fata de 
Kuhn: „pentru mine este surprinzătoare şi deceptionanta 
ideea de a apela la sociologie sau psihologie (sau... la 
istoria ştiinţei) cînd e vorba de a ne edifica asupra 
scopurilor ştiinţei şi a posibilităţilor ei de a progresa” 
(Lakatos şi Musgrave [1970], p. 57). 

23. Mi se pare departe de a fi exactă caracterizarea, în 
Bloor [1971], p. 104, a operei lui Lakatos ca fiind un act 
masiv de revizuire ce echivalează cu o trădare a ceea ce 
este esenţial în concepţia popperiană şi o preluare 
întocmai a unora din cele mai caracteristice poziţii 
kuhniene. 

24. Deşi distincţia lui Popper izbuteşte să pareze 
„convenţionalismul”, ea tinde sa erodeze asimetria 


fundamentală dintre verificare şi falsificare, care 
constituie axul filozofiei sale a ştiinţei: vezi Grunbaum 
[1973], pp. 569-629, 848-849. Archibald [1967] 
ilustreaza problema distingerii ipotezelor auxiliare ad hoc 
cu testarea teoriei keynesiene a determinarii venitului. 

25. Lakatos si Musgrave [1970], p. 118. 

26. Dacă termenul „programe de cercetare ştiinţifică” 
li se pare unor cititori prea vag, trebuie reamintit că la fel 
de vag este şi termenul „teorie”. Acest din urmă termen 
este într-adevăr greu de definit chiar şi atunci cînd este 
folosit într-un sens îngust: vezi Achinstein [1968], cap. 4. 

27. Lakatos şi Musgrave [1970], pp. 132-135. „Miezul 
tare” exprimă la Lakatos o idee similară celei exprimate 
de Schumpeter prin termenul „viziune” — „act cognitiv 
preanalitic ce furnizează materia primă pentru efortul 
analitic” (Schumpeter [1954], pp. 41-43) sau de 
Gouldner prin „ipoteze despre lume”, care cîntăresc mult 
în explicaţia dată de el motivelor pentru care sociologii 
adoptă anumite teorii şi resping altele (Gouldner [1971], 
cap. 2). Teoria lui Marx despre „ideologie” poate fi 
considerată drept o teorie particulară despre natura 
„Miezului tare. “ Marx avea perfectă dreptate să 
considere că „ideologia” joacă un rol în elaborarea 
teoriilor ştiinţifice, dar a greşit grav atribuind caracterului 
de clasă al ideologiei o pondere decisivă în acceptarea 
sau respingerea teoriilor ştiinţifice. 

28. Lakatos si Musgrave [1970], p. 155; de asemenea 
Lakatos [1971], pp. 104-105. 

29. El nu impartaseste însă convingerea ca orice PCS 
în progres va fi mai general decit PCS-ul în degenerare 
caruia fi ia locul. Se prea poate sa aiba loc o ,,pierdere de 
conţinut” kuhniana în procesul de trecere de la un PCS la 
altul, deşi cel mai adesea suprapunerea dintre 
programele rivale va fi mai mare şi decit pierderea de 
conţinut şi decît plusul de conţinut. 

30. Lakatos [1971], pp. 91-92. Aceasta este ceea ce 
Suppe ([1974], pp. 53-56) numeşte „teza dezvoltării prin 


reducere”, potrivit căreia progresul ştiinţific se realizează 
în mare parte, şi chiar exclusiv, printr-o succesiune de 
teorii tot mai cuprinzătoare, care includ teoriile 
anterioare ca pe nişte cazuri particulare. Această teză, 
chiar şi în versiunea ei mai slabă, a fost aprig dezbătută, 
timp de mulţi ani, de către filozofi ai ştiinţei. 

31. Lakatos susţine că nu poate fi criticat rational un 
om de ştiinţă care aderă la un program degenerativ, 
daca, dindu-si seama că este în degenerare, el este 
hotărit să-l resuscite. Aceasta sună intrucitva 
contradictoriu. Feyerabend ([1975], pp. 185-186) 
evidenţiază aceasta carenta si altele în critica 
patrunzatoare, dar animata de simpatie, pe care o face 
lui Lakatos din punctul de vedere al anarhismului 
epistemologic (/bid., pp. 181-220). 

32. Lakatos [1971], p. 107. 

33. Lakatos [1963-1964]. 

34. Lakatos si Musgrave [1970], p. 256. 

35. Lakatos si Musgrave [1970], p. 240. 

36. Dilema respectiva este larg recunoscuta de filozofi 
ai stiintei ca si de istorici ai stiintei: vezi, de exemplu, 
Lakatos si Musgrave [1970], pp. 46, 50, 198, 233, 236- 
238: Achinstein in Suppe [1974], pp. 350-361; si eseul 
semnat de Hesse din Teich si Young [1973]. 

37. Lakatos [1971], pp. 116-120. 

38. A se vedea, prin contrast, ce spun Kuhn [1957] si 
respectiv Lakatos şi Zahar [1976] despre aşa-numita 
Revoluţie copernicană. De asemenea, ceea ce spun 
Zahar [1973] şi Feyerabend [1974] despre revoluţia 
einsteiniană şi Urbach [1974] despre dezbaterea 
privitoare la IQ. Alte cîteva studii de caz care aplică MPCS 
a lui Lakatos la istoria fizicii, a chimiei şi a economiei 
politice, care au fost prezentate la Colocviul de la 
Nafplion privind programele de cercetare din fizică şi 
economie, din septembrie 1974, fiind publicate în 1976. 
Pentru singura aplicare publicată la economia politică, 
vezi Latsis [1972], despre care va fi vorba ceva mai jos. 


39. Lakatos si Musgrave [1970], p. 179 n. 

40. Keynes [1955] (prima editie a aparut in 1891). 

41. ,Putem spune fara rezerve — scria Keynes in 
Scope and Method — ca economia politica, fie ca recurge 
sau nu la metoda deductiva, trebuie sa inceapa cu 
observatia si sa sfirseasca cu observatia... economistul 
apeleaza la observatie pentru a ilustra, testa si confirma 
inferentele sale deductive” (Keynes [1955], pp. 227, 
232). Este însă caracteristic că cea mai mare parte a 
capitolelor 6 si 7, din care am extras aceste rinduri, 
trateaza dificultatile verificarii inferentelor deductive prin 
observaţii empirice; niciodată nu ni se spune cînd anume 
putem respinge o teorie economică în lumina datelor şi 
nici măcar dacă vreo teorie economică a fost respinsă 
vreodată în acest mod. 

42. Datorez această expresie inspirată unui text 
nepublicat al lui A. Coddington. 

43. Gordon [1965], pp. 123, 124. 

44. Coats [1969], pp. 292, 293; Black, Coats şi 
Goodwin [1970], p. 38; vezi însă p. 337. 

45. Ward [1972], pp. 34-48. 

46. Bronfenbrenner [1971], pp. 137-138. 

47. Hume [1752]. 

48. Cea mai bună dovadă în sprijinul acestei afirmaţii 
este reacţia lui Keynes faţă de celebrul articol al lui Hicks 
„Domnul Keynes şi clasicii”. „L-am găsit foarte interesant 
— i-a scris el lui Hicks — şi de fapt n-aş avea de facut 
aproape nici o obiectie critică.” Întrucît diagrama IS-LM a 
lui Hicks ignoră piaţa muncii, reacţia lui Keynes nu e, în 
fond, surprinzătoare. Privitor la interpretarea dată lui 
Keynes de Leijonhufvud, vezi Blaug [1974 a] si 
referintele de acolo. 

49. Stein [1969]. 

50. Davis [1971], 

51. Hutchison [1968]. 

52. Las deoparte scoala din Stockholm care a 
dezvoltat, independent de orice influenta detectabila a 


lui Keynes, majoritatea conceptelor şi ideilor 
macroeconomiei keynesiene înainte de a fi fost publicate 
Teoria generală [1936] sau Mijloacele prosperității 
[1933]; vezi Uhr [1973]. Amintirile lui Ohlin despre 
impactul teoreticienilor de la Stockholm asupra lui 
Keynes sînt prezentate în Ohlin [1974], pp. 892-894. 

53. A spus-o într-o formulare concisă Keynes însuşi. 
Scriindu-i lui Kahn în 1937 cu referire la D. H. Robertson 
şi A. Pigou, el observa: „cînd e vorba de chestiuni 
practice, între noi sînt de fapt prea puţine deosebiri. De 
ce stăruie ei să susţină nişte teorii din care e imposibil să 
decurgă propriile lor concluzii practice? E un fel de 
Societate pentru conservarea vechilor monumente” 
(Keynes [1973], p. 259). Acelaşi argument apare aluziv în 
Teoria generală: o notă de subsol din primul capitol 
vorbeşte de Robinson ca de singurul economist 
contemporan ce susţine „o schemă de gîndire coerentă, 
recomandările sale practice apartinind aceluiaşi sistem 
ca si teoria sa”. 

54. Machlup [1955], p. 19. În acelaşi spirit, vezi 
Grunberg şi Boulding în Krupp [1966]. 

55. Ward [1972], p. 173. 

56. Hicks [1965], p. 183. 

57. Fisher [1971]. 

58. Pentru o discuţie mai amplă, vezi Blaug [1974 b]. 

59. Ceea ce neg eu este binecunoscuta „teză a 
simetriei structurale dintre explicaţie şi predicţie”: vezi 
Hempel [1965], pp. 367-376 şi Grunbaum [1973], cap. 9. 

60. Pentru referinţe şi detalii, vezi Blaug [1974 b]. 

61. Vezi Worland [1972]. 

62. Vezi Bronfenbrenner [1970]. 

63. Franklin şi Resnik ([1974], pp. 73-74) cuprinde o 
declaraţie metodologică tipică în acest sens: „Dintr-o 
perspectivă radicală, în care analiza se leagă strîns de 
pledoaria pentru schimbări fundamentale în ordinea 
socială, un model sau o categorie abstracte nu constituie 
doar o invenţie estetică [sic]. Ele sînt menite să ajute la 


realizarea schimbărilor preconizate sau la descrierea 
naturii obstacolelor ce trebuie înlăturate pentru ca 
schimbările preconizate să se producă”. 

64. Friedman [1957]. 

65. Friedman [1970]. 

66. Cazul lui Friedman ilustrează şi faptul că acordul 
existent între economiştii moderni cu privire la 
falsificationism disimulează un spectru semnificativ de 
atitudini faţă de tipul de test considerat corespunzător în 
diferite circumstanţe. După cum arată Briefs [ 1961 |] 
într-o carte pe nedrept ignorată, între economişti au 
existat întotdeauna dezacorduri cu privire la rolul testelor 
de semnificaţie statistică, în comparaţie cu cel al analizei 
istorice, ca metode alternative de infirmare a ipotezelor 
economice; chiar între susţinătorii testării statistice 
există deosebiri de păreri în ce priveşte admisibilitatea 
unei simple ecuaţii de regresie, în contrast cu estimările 
simultane de ecuaţii, deosebiri ce depind la rîndul lor de 
faptul dacă autorul în cauză favorizează analiza axată pe 
echilibrul parţial sau cea axată pe echilibrul general. În 
scrierile lui Friedman sînt exemplificate toate cele trei 
metode. 

67. Pentru începuturile unei asemenea analize, vezi 
Sen [1970], pp. 58-64. Sugestiile pozitive pentru 
reconstrucţia ştiinţei economice formulate în Ward 
[1972] merg pe direcţii similare. Merită notat că 
nedistingerea judecăților de valoare „metodologice” de 
cele, „normative” a generat multe din neînțelegerile ce 
înconjoară dihotomia valoare-fapt în cercetarea socială. 
Judecatile metodologice pun în joc criterii de judecare a 
validității unei teorii, cum sînt nivelele de semnificaţie 
statistică, selecţia datelor şi aprecierea acuratetei lor, 
respectarea canoanelor logicii formale etc., care sînt 
indispensabile în munca ştiinţifică. Judecatile normative, 
pe de altă parte, sînt judecăţi etice privitoare la 
dezirabilitatea anumitor genuri de comportament şi a 
anumitor rezultate sociale. Despre aceste din urmă 


judecăţi se zice că ar putea fi eliminate din ştiinţa 
pozitivă. In Nagel [1961], pp. 485-502 aflăm aproape 
ultimul cuvînt în această chestiune îndelung dezbătută. 

